
O STVARANJU NAZIVA ZA BOJE U HRVATSKOM I RUMUNJSKOM JEZIKU 
TE GOVORU KARASEVA! 


Tomislava BOSNJAK BOTICA, Ivana OLUJIC 


Colour terms present an appealing topic for linguistic and interdisciplinary research while the 
principles of colour categorisation remain a challenge to many experts. Though it may appear to be a 
universal category in terms of primary colours, the other parts of the spectrum display language- 
specific features. The previous research of colour terms in Croatian and Romanian language (Olujić and 
Bošnjak Botica, 2012) presents the differences in colour perception as well as word formation of colour 
terms from the point of view of translation. This work further explores the formation of colour terms in 
each language as well as in the Carasova idiom with regard to the speakers’ Slavic mother tongue and 
the Romanian state language. Major lexicalization patterns are presented. 


Key words: colour terms, lexicalization, Roumanian, Croatian, Carasova Idiom 


1. Uvod 


Boje su posljednjih desetljeća izrazito intenzivno područje u lingvistici, što 
potvrđuje velik broj radova koji se bojama bave s različitih aspekata (npr. Berlin i 
Kay 1969, McNill 1979, McLaury 1995, Wyler 1992, Hardin i Maffi 1997, Wierzbicka 
2008; u hrvatskome npr. Stolac 1994, Tanhofer 2000, Brbora 2005, Jelaska, Bošnjak 
i Balent 2005, Jelaska i Cvikić 2005, Gulešić-Machata i Machata 2007, Opašić i 
Spicijarić 2010, Marković 2010, Čendo i Jelaska 2012; u rumunjskome npr. 
Gheorghiu 1968, Radu-Golea 2009, Pitiriciu 2010, Chelaru-Murarus 2012}. Postoje 
različita mišljenja o tome utječe li i koliko jezik pojedine zajednice na segmentiranje 
i razlikovanje boja u spektru, odnosno je li riječ o univerzalnoj (poznata teorija o 11 
osnovnih boja B. Berlina i P. Kaya iz 1969.) ili proizvoljnoj kategoriji. Kako se u 
nekom jeziku stvaraju nazivi za boje ovisi dakako o naravi toga jezika, koja uključuje 
ne samo njegovu gramatičku strukturu nego i način prenošenja izvanjezične 
stvarnosti (boja se definira npr. kao dojam što ga na oko ostavljaju različita zračenja 
od kojih se sastoji svjetlost), stvaranje pojmova i uspostavljanje odnosa između 


1 „Govor Karaševa* ili ,karaševski govor" odnosi se na selo Karaševo u rumunjskom Banatu, nastanjeno 
većinskim hrvatskim stanovništvom, za koje se drži da je onamo stiglo najkasnije u prvoj polovici 16. 
stoljeća, a vrlo vjerojatno i prije toga (Vulić 1998, Manea-Grgin 2012). ,Karaševski govori" odnosi se na 
govore sedam sela koja nastanjuju karaševski Hrvati. O jezičnim obilježjima mimo zadane teme ovdje 
se neće govoriti, stoga upućujemo na npr. Petrovici 1934, Vulić 1994, Radan 2000, Lisac 2003. 

2 Ovo je tek manji dio reprezentativnih radova o bojama, što posebno vrijedi za iznimno bogatu 
literaturu na engleskom jeziku, no zbog ograničenja opsega rada ne navodimo ih više. 

stvari i pojmova s jedne strane te pojmova i naziva s druge. Pokazalo se i da su 
najvece razlike u percepciji boje individualne (npr. ono Sto je nekomu narantasta, 
drugomu može biti žuta ili tamnožuta). Unutar jednoga jezika isti naziv može 
označivati različite boje, a jedna boja može imati nekoliko naziva. Na to utječu 
obilježja boja, njihovo podrijetlo, način kako ih ljudi percipiraju, važnost u 
društvenom i individualnom životu, međukulturni i međujezični kontakti, društvene 
promjene itd. (Jelaska i Cvikić 2005). Stoga i jesu zanimljiva unutarjezična i 
međujezična istraživanja bilo pojedinačnih boja bilo cijelih skupova koja otkrivaju 
različite pojave, primjerice podudarnosti u određivanju prototipne nijanse boje u 
govornika istoga jezika i razlike među vrlo bliskim jezicima, mehanizme stvaranja 
naziva za nijanse modifikacijom postojećega ili odabirom novoga naziva i sl. 
(Uuskiila 2006). Istraživanje o nazivima za boje u rumunjskom i hrvatskom jeziku te 
mogućnostima njihova prevođenja provedeno na osnovi građe iz pripovijesti REM 
Mircee Cărtărescua (Olujić i Bošnjak Botica 2012) pokazalo je da, uz očekivane 
sličnosti, ponajprije u korpusu osnovnih boja, postoje stanovite razlike i to u 
percepciji pojedine boje, vezi boje i uspoređivanoga predmeta, potom i poteškoće u 
odabiru odgovarajućega (istovrijednoga) naziva na drugom jeziku. Uočeni su tada 
najčešći načini nastajanja naziva za boju u jednom i drugom jeziku (sufiksacija, 
imenska riječ ili nominativno-genitivna skupina, priložni dodatci). Novim se 
istraživanjem usporedba Siri na još jedan jezični sustav - govor Karaševa te 
djelomice na još neke karaševske govore, u kojima dosad ova tema nije bila 
istraživana. Karaševski su govori u ovom odnosu hrvatskoga i rumunjskoga 
zanimljivi po tome što su to organski slavenski govori, ali su prostorno i u svakom 
drugom smislu okruženi romanskim, rumunjskim, što se posebno očituje u 
povezivanju tvorbenih obrazaca s predmetima i pojavama izvanjskoga svijeta koji 
služe kao motiv nastanku nekoga naziva. 


1.1. Građa 

Dok za istraživanje leksika, u ovom slučaju naziva za boje, u hrvatskom i 
rumunjskom, kao dvama standardiziranim jezicima, na raspolaganju stoji niz 
rječnika te bogata književna, znanstvena i općenito pisana produkcija, a za 
usporedbu i (relativno skroman) korpus književnih prijevoda, pisana su vrela na 
karaševskim govorima prilično oskudna, a neka od njih treba uzeti s oprezom. 
Rječnika, osim glosara uz pojedine lingvističke (Petrovici 1934, Radan 2000, Tomić 
2007) ili etnološke radove (Birta 1993) nema. Za ovo istraživanje upotrijebljene su, 
osim sporadičnih opažanja u osobnim kontaktima, dvije knjige zapisa usmene 
književnosti - Karaševci (Birta 1993) i Cvjetovi mećave (Vujkov 1971) te nedavno 
objavljen prijevod/prilagodba Novoga zavjeta (Petraška 2013). Gramatike također 
nema, ali postoji dijalektološka studija Emila Petrovicia Graiul carasovenilor (1934) 
u kojoj se nalazi nekoliko potvrda pridjeva koji znače boju. S obzirom na relativnu 
oskudnost pisanoga materijala i nizak broj pojavnica vezanih za ovu temu, a 
raznolikost karaševskih govora, istraživanje je uglavnom ograničeno na govor sela 
Karaševa (sporadično se donose potvrde iz govora drugih sela), a radi uvida u 
suvremeno stanje provedena je na manjem broju ispitanika različite dobi i spola 

anketa u kojoj se od izvornih govornika, izmedu ostaloga, trazilo da: a) odredenim 
predmetima pripišu pridjeve za boju, b) imenuju jedanaest boja na temelju 
ponuđenih uzoraka, c) za pojedine složene nazive boja na rumunjskom ponude 
ekvivalent na svom materinskom idiomu. 


2. Načini stvaranja naziva za boje 


Naziva za boje u jeziku svakako je višestruko manje nego što bi ih moglo biti 
s obzirom na čovjekovu sposobnost raspoznavanja različitih boja, pa ipak riječ je o 
golemu broju naziva, koji, čini se, s razvojem modernoga potrošačkoga društva 
svakodnevno raste. Stalan je tek broj osnovnih!, temeljnih boja (eng. basic color 
terms). U većini zapadnih jezika riječ je o jedanaestili - rjeđe - dvanaest boja (Berlin 
i Kay 1969).2 U hrvatskom su to pridjevi ženskoga roda (prema imenici boja): bijela, 
crna, crvena, žuta, zelena, plava, smeđa, siva, narančasta, ijubičasta i ružičasta3. U 
rumunjskom su temeljne boje: alb, negru,rosu, galben, verde, albastru, maro, gri, 
portocaliu, violet, roz. U govoru Karaševa na temelju spomenute ankete dobio se ovaj 
fond temeljnih boja: bela (bijela, alb), črna (crna, negru), červena (crvena, rosu), žita 
(žuta, galben), zelena (zelena, verde), sinja (plava, albastru), murga (smeđa, maro), 
sura (siva, gri), vilska (ljubičasta, violet), blešta (ružičasta, roz). Dio ispitanika naveo 
je kao jedanaestu boju portokaliu (narančasta, portocaliu). 

Ispitanica iz Lupaka, međutim, navela je za smeđu boju termin smudasta. U 
istom se selu od rumunjskoga „murg” izvodi murgast (što bi u govoru Karaševa 
značilo ,smećkast") sa značenjem „tamnoljubitast”, a blestavo nije naziv za boju. 
Birtina zbirka usmenoknjiževnih primjera u dvjema bajalicama zabilježenima u 
Ravniku navodi mužden u značenju „ljubitast” (Birta 1993: 278-279). Na ovom 
malom uzorku, već kod temeljnih naziva za boje, ogleda se i raznolikost karaševskih 
govora. 

Na planu izraza uočava se da je među spomenutim nazivima u hrvatskome 
osam neizvedenih i tri izvedena naziva (ne uključujemo crvenu i zelenu). Ti su 
izvedeni nazivi nastali dodavanjem sufikasa na imenice koje označuju predmete 
karakteristične boje: ljubicu, naranču i ružicu. U rumunjskom je, uz šest neizvedenih 
naziva, sufiksacijom nastala samo jedna temeljna boja (portocaliu), također po 
predmetu (naranča), dok su ostale, uz fonološku i pravopisnu prilagodbu, preuzete 
izravno iz francuskoga“ (violet, roz - njihovi se hrvatski ekvivalenti tvore 
sufiksacijom; gri, maro - hrvatski ekvivalenti nisu izvedenice). Osim violet u 


1 Zbog mogućnosti da se ta osnovnost pobrka s tvorbenom osnovnošću, radije se govori o temeljnim 
bojama. 

2 Dio hrvatskih govornika ima dva naziva za plavu boju: plavu i modru, gdje modra nije nijansa plave, pa 
bi se u tom slučaju moglo govoriti o 12 temeljnih boja. 

3 U mnogih je hrvatskih govornika umjesto ružičaste u uporabi naziv roza, koji se u nekih deklinira 
(roze hlače), u drugih ne (roza hlače). 

+ Rumunjski je romanski jezik i očekivano je da su nazivi u tim jezicima slični, no u ovom se slučaju ne 
radi o ishodu samostalnoga jezičnoga razvoja, nego o izravnom posuđivanju. 

razgovornom rumunjskom rabi se i mov (takoder francuska posudenica). Rjetnici je 
opisuju kao svjetliju nijansu ljubičaste, ali u uporabi ta su dva naziva uglavnom 
sinonimi. Za roz, gri i maro postoje bliskoznačne domaće tvorenice trandafiriu 
(prema trandafir ‘ruža’, dakle doslovno ružičasto"), cenușiu (prema cenușă ‘pepeo’, 
doslovno ‘pepeljasto’), rjeđe fumuriu (‘boje dima’), plumburiu (‘boje olova') te 
castaniu (‘kestenjasto’), cafeniu (“boje kave'). Njihova je uporaba međutim 
ograničena: trandafiriu i cenușiu uglavnom dolaze u poetskim kontekstima, a ostali 
se nazivi većinom odnose na nijanse. 

U karaševskom je od nabrojenih jedanaest boja samo jedna izvedena (vilska). 
Prvih pet naziva - bela, črna, červena, žita i zelena odgovaraju suvremenim 
standardnim hrvatskim pridjevima za iste boje, pri čemu je, naravno, vidljiva 
fonološka razlika.! Pridjevi sinj i sur poznati su i u hrvatskim dijalektima i u starijoj 
hrvatskoj književnosti te rječnicima i nekim ustaljenim svezama (sinje more, suri 
orao), ali u standardnom hrvatskom nisu nazivi temeljnih boja.? 

Dva od navedenih karaševskih pridjeva pojavljuju se u istom obliku i u 
rumunjskome - to su portokaliu (rum. portocaliu) i murg. Pritom je u rumunjskome 
prvi ekvivalent hrvatskomu narančast, a drugi pokriva samo dio značenja 
hrvatskoga pridjeva smeđ jer se odnosi isključivo na boju dlake životinja, obično 
konja, te stoga često dolazi i poimeničeno, kao ime smeđega konja (dorata) murgul. 
U karaševskom je, međutim, murg jedini pridjev koji označuje smeđu boju (a da 
pritom nije rezerviran za pojedinu nijansu) ako izuzmemo sporadično posuđivanje 
rumunjskoga maro (posuđenoga iz francuskoga) uočeno prije svega u djece 
školskoga uzrasta3. Tako se murg javlja i kao boja očiju (murge oči) i kose (murga 
kika), jednako kao i odjeće (marama murga) i drugih predmeta (mobila murga - 
smeđi namještaj), drugim riječima, ne odnosi se samo na životinjski svijet, kako je to 
u rumunjskome.t Za rumunjsku je lingvistiku pak pridjev murg zanimljiv i kao 
neriješeno etimološko pitanje (DER: 2002). 

Stanje je bitno drukčije kod pridjeva portokaliu, koji ne samo što nije 
fonološki, morfološki ni tvorbeno prilagođen karaševskomu nego mu je i uporaba 
sporna. Naime, iako su ispitanici srednje i starije generacije uz podastrti uzorak 
narančaste boje uglavnom ponudili naziv portocaliu, ipak najčešće za tim pridjevom 
nisu posezali opisujući tipično narančaste predmete (osim za dres nizozemske 
nogometne reprezentacije). Tako je mrkva (morkonj) redovito „tervene” (ili 
»cerveno-zlt” ili „bije na červeno“), a čak i naranča (portokala) nekima ,červeno-žlte" 


1 Karaševski govori čuvaju takozvani ,nezamijenjeni jat", odnosno imaju zatvoreno e na mjestu 
nekadašnjeg jata (Lisac 2003). Odatle bela, koja se u genitivu pojavljuje i s ikavskim odrazom jata 
(nenaglašeno i). U govorima karaševskih Hrvata sačuvani su i stari skupovi čr-, črv-, što je vidljivo u 
pridjevima črna i červena. Još je jedan dokaz starine ovoga dijela leksika pridjev ZIt, sa samoglasničkim 
ili dijelom vokaliziranim 1 (J, 21). Konačno, zelena se od suvremenoga hrvatskoga standarda razlikuje 
samo naglasno. 

2 Prema jednom istraživanju od 40 ispitanika nijedan nije uvrstio suru ili sivu među temeljne boje, a 
bilo je onih koji te pridjeve nisu ni povezali s bojom (Marković 2010: 253). 

3 Kao, uostalom, i lila i roz. 

4 Pridjev murg mijenja se po padežima te se od njega normalno može tvoriti izvedenica (murgast - 
smećkast). 

boje. Zumanjak je također redovito opisan kao „žlt”, a isto tako i cvijet nevena.! Ta bi 
se pojava mogla opisati kao prazno mjesto u sustavu. Za razliku od njih, djeca 
školskoga uzrasta i uzorak narančaste boje i predmete koje su njihovi stariji 
suseljani imenovali kao „tervene”, ,červeno-žlte" ili ,žlte“ navode kao portocaliu, pa 
tak i oranj?, dakle preuzimaju rumunjski naziv (tako i pišu, premda se u jednoga 
ispitanika pojavilo i portokalivo). 

Na temelju rečenoga držimo da portokaliu kao novija posuđenica iz 
rumunjskoga, neprilagođena fonološki i morfološki, te prije svega ograničene 
uporabe, ne zadovoljava kriterije za temeljnu boju u karaševskome. Stoga zasad 
ondje govorimo o sustavu od deset, a ne jedanaest temeljnih boja. Usput kazano, 
prema podatcima iz Hrvatskoga čestotnoga rječnika od svih je temeljnih boja u 
hrvatskome upravo narančasta najmanje česta (Čendo i Jelaska 2013), a slično je i u 
engleskome prema podatcima iz Bank cf English (Steinvall 2002). 

Uz navedene temeljne boje, zajedničke tolikomu broju jezika da se mogu 
smatrati univerzalnom kategorijom, u svakom je jeziku i golem broj naziva za boje 
koji se tiču pojedinih nijansa (eng. non-basic color terms ili elaborated color terms 
prema Steinvall 2002), čiji se ustroj i rasprostranjenost može razlikovati od jezika 
do jezika, a po svojim se obilježjima poprilično razlikuju od temeljnih naziva. Na 
osnovi obrazaca upotrebe i čestote pojavljivanja u pregledanom korpusu Steinvall 
(2002: 219-220) za engleski navodi tipična obilježja jedne i druge skupine. Ti se 
kriteriji uz prilagodbu dadu primijeniti na hrvatski, rumunjski i karaševski. Tako 
temeljne boje u većem ili manjem stupnju a) služe kao modifikatori ili kolokati 
(bijela kava, vin roșu, bele čerešnje), b) dobivaju prototipne derivacijske sufikse: hrv. 
-kast, rum. -ui, kar. -ast, -ikav (žućkast, gălbui, surasto, žićikavo), c) imaju visoku 
čestotu (najčešće boje u svim trima sustavima su temeljne), d) pojavljuju se u 
čvrstim svezama i kad nema odnosa podređenosti sastavnica (Zuto-zelen, verde- 
albastru, črno-belo}, e) imaju figurativna značenja (biti zelen, a spune verde “reći 
otvoreno’, črn u licu od besa). Međutim, nemaju svi temeljni nazivi jednak status niti 
jednak broj obilježja. Primjerice, bijela, crna i crvena imaju sva navedena obilježja, 
crvena, plava i zelena imaju veći broj obilježja nego npr. narančasta, koja pogotovo 
rijetko dolazi u kolokacijama (usp. Gulešić-Machata i Machata 2007, isto za engleski 
Steinvall 2002). 

Netemeljne, razrađene boje a) obično su motivirane predmetom iz okoline 
(indigo, maslinasta, pepeijasta, somon ‘losos’, trandafiriu ‘ružičasto’, petlasto - katkad 
u Lupaku za ‘narančasto’, konop.jasto?), b} tvore se derivacijskim sufiksima: hrv. -ast 
(limunast), rum. -iu (stacojiu - “Žarko crven’, prema staccj ‘rak’), kar. -ast (petlast, 
konopijast), c) gotovo isključivo služe za opise, d) pojavljuju se obično u pisanim 
tekstovima, mahom specijalizirane namjene (časopisi i knjige o likovnoj umjetnosti, 


1 Pri određenju kakve je što boje treba voditi računa i o osobnom doživljaju pojedinca. Premda se u 
hrvatskome neven opisuje kao žuti cvijet, žumanjak kao žuti dio jaja, svjetlo na semaforu kao žuto (u 
slovačkom i francuskom je npr. narančasto) itd., mnogi će govornici boju spomenutih predmeta nazvati 
narančastom, ili čak nazvati žutom, a opisati kao narančastu. 

2 Jedan od rumunjskih sinonima za portocaliu, najčešće u uporabi kao naziv boje u dugi. 

3 Birta 1993: 279, primjer je iz Ravnika. 

modi, kozmetici, uredenju doma, autoindustriji i sl.), e) uglavnom su nekonzistentno 
definirani u rječnicima (potvrđeno u prethodnim istraživanjima, npr. Brbora 2005, 
Jelaska i Cvikić 2005). 

Prikupljena građa koja se sastoji od naziva temeljnih boja te njihovih nijansa 
i kombinacija podastire nam niz sredstava kojima se jezik služi u stvaranju naziva. S 
obzirom na ishod toga procesa nazivi se mogu razvrstati u kategorije na nekoliko 
načina, ovisno o primijenjenom načelu. Formalno se mogu podijeliti s obzirom na to 
sastoji li se naziv od jedne, dviju ili više riječi. Taj pristup, premda naizgled 
najjednostavniji, uskraćuje nam dublji uvid u jezične mehanizme hrvatskoga, 
rumunjskoga i karaševskoga, pogotovo uzme li se u obzir da na broj riječi u nazivu 
(gledamo li strogo po kriteriju postojanja bjeline) utječu katkada dvostruka i 
nerijetko promjenljiva pravopisna pravila. Naime, nazivi nastali istim mehanizmom 
mogu se različito bilježiti i prema tome pripadati jednorječnim ili višerječnim 
skupinama (npr. plavo-zelena/ plavozelena, okeržuta/ oker žuta, tamno plava/ 
tamnoplava itd.). Stoga obilježja triju sustava prikazujemo tako da izdvajamo jezična 
sredstva kojima se ta tri jezika služe u stvaranju novoga naziva za boju te nalazimo u 
čemu su slični, a u čemu među njima postoji razlika. U metodološkom smislu ne 
polazimo od precizno utvrđenih (i terminološki distinktivnih) hrvatskih tvorbenih 
modela (npr. Babić 2002, Ramadanović 2012)!, nego u središte stavljamo tvorbene 
obrasce i sintaktičku strukturu naziva. Proizlazi dakle da su tvorba i sveza dva 
glavna mehanizma stvaranja naziva za boju u hrvatskom, rumunjskom i 
karaševskom. Postoji i treći, u kojem se jezik ne služi vlastitim unutarnjim 
sredstvima, nego izravno posuđuje naziv iz drugoga jezika. Dvije su mogućnosti u 
tom slučaju: a) preuzima riječ u obliku kakav jest u izvorniku, bez ikakve ili uz 
djelomičnu fonološku i pravopisnu prilagodbu (hrv. bordo, bež, oker, antracit, pink, 
kar. murg, rum. violet, mov, kaki), b) prevodi cijelu sintagmu (Denver plava, kafa s 
mlekam, gri-soarece). 


A. Tvorba 

i. Derivacija 

U sva je tri jezična korpusa naziva za boje zabilježen priličan broj tvorbeno 
izvedenih boja. Premda se načelno nazivi mogu izvoditi prefiksima i sufiksima, u 
našoj građi nije zabilježen nijedan prefigirani primjer? osim prefiksoidnih tvorenica 
ultraijubičast, infracrven, pa se slobodno može reći da je izvođenje najvećim dijelom, 
a u našem korpusu isključivo, sufiksalno. U hrvatskom su potvrđeni ovi sufiksi pri 
tvorbi naziva za boju: -ast, -an, -av, -en, -ičast, -ikav, -kast, -ski, u rumunjskom tvorbu 
naziva za boje omogućuju sufiksi -atic, -ior, -isor, -iu, -ui, -uliu, u karaševskom -an, - 
en, -ast, -ičast, -ikast, -ikav, -injav, -ski. Među njima postoji razlika u čestoti te 
distribuciji s obzirom na to uz koje osnove dolaze. 


1 Čak ni za ono što se zove tvorba, tvorenica jer se ti pojmovi radi lakše usporedbe uzimaju u širem 
smislu. 

2 Jelaska i Cvikić (2005) navode ove: ocrvena, nagarava, prozelena, prožuta te prefiksoidne: polusiva, 
polusmeđa, poluzlatna. 

1) Sufiks -ast najzastupljeniji je sufiks u tvorbi naziva za boje u hrvatskome. 
Dolazi uz tri temeljne i mnoge netemeljne boje: narančast, ijubičast, ružičast; 
limunast, kestenjast, maslinast, platinast, cimetast, ciglast, sedefast. Njime se označuje 
boja koja odgovara boji predmeta u osnovi, npr. kestenjasta je boja onakva kakva je u 
kestena. Predmet koji služi kao motiv nazivu pripada obično biljnomu svijetu 
(kesten, maslina, naranča), no može se odnositi i na što drugo (cigla, sedef, platina)!. 
Istim sufiksom tvore se nazivi za boje i u karaševskim govorima: konopijast 
(Ravnik), petlast (Lupak), murgast (Lupak). U lupačkom su govoru tim sufiksom 
tvorene i dvije temeljne boje: smudast (‘smed’) i rozast (ružičast). Tomić (2007) 
bilježi muvest (‘siv’), dakle sa sufiksom -est (pa treba pretpostaviti da je primjer iz 
Ravnika, izveden od imenice muva). 

Sufiks -iu najčešći je sufiks kojim se izvode nazivi boja u rumunjskome. 
Primjeri su brojni: cafeniu (“boje kave’), cărămiziu (“boje cigle"), cenușiu (‘pepeljast’), 
fistichiu (“boje pistacije’), piersiciu (“boje breskve"), trandafiriu ((ružičast' itd. Taj 
sufiks u velikoj mjeri odgovara hrvatskomu -ast, ali za razliku od njega, gotovo 
sasvim isključuje polisemiju: npr. breskvast može biti breskvi sličan i okusom, ali 
visiniu znači samo “boje višnje’, ne upućuje na sličnost po nekom drugom svojstvu.2 
Za sličnost po okusu rabi se visinatic - iako bi se i taj sufiks mogao odnositi na boju, 
ovdje su se značenja strogo podijelila i pridjev na -iu znači boju, a onaj na -atic okus. 
Stoga i rumunjski pridjevi izvedeni iz naziva materijala - auriu (aur ‘zlato’), ardmiu 
(aramă ‘bakar’), argintiu (argint ‘srebro’), ciocolatiu (coicolată “'čokolada') i slični - 
nisu gradivni, nego iskljutivo opisni, odnose se na boju (moguce je i znatenje 
‘pozlaćen’, ‘posrebren’). Ako je iz konteksta jasno, u prijevodu može biti i zlatan, 
bakren, srebren, čokoladni, ali ako nije, prevoditelj mora posegnuti za svezom boje + 
genitiv. 

Mnogo rjeđe nazivi boja izvedeni iz predmeta (a ne iz postojećega naziva za 
boju) imaju sufikse -ui (căprui ‘smede’, ali isključivo za boju očiju, od capră ‘srna’) ili 
-uriu (tuciuriu tamnoput, crnomanjast, brončane puti’, od tuci lijevano željezo’, 
plumburiu “boje olova, olovnosiv’, od plumb ‘olovo’). 

2) Sufiks -kast dolazi uz temeljne boje: bjelkast, crnkast, crvenkast, plavkast, 
sivkast, smećkast, zelenkast, žućkast te uz neke netemeljne, ali dominantne, poput 
srebrene i zlatne: srebrenkast, zlatkast3 Ipak, tri temeljne boje, narančasta, 
ijubičasta i ružičasta, koje su već nastale derivacijom od imenica, ne ostvaruju takav 
tvorbeni uzorak (narančast: *narančastkast). Sufiksom -kast deminutivne je naravi 
te označuje da novonastala boja približno odgovara osnovnoj, bilo da u sebi 
sadržava manje konkretne boje bilo da je nijansom sličnija susjednoj boji u spektru 
(Jelaska i Cvikić 2005). Po tom su mu slični sufiksi -ikav: zelenjikav, crnjikav, -ičast: 
Ljelicast, plavičast, -manjast: samo u crnomarjast. Osim posljednjega, svi su navedeni 


10 značenjskom podrijetlu naziva za boje u hrvatskom, francuskom i engleskom jeziku više u Jelaska, 
Bošnjak i Balent 2005. 

2 Iznimke su vrlo rijetke - npr. cânepiu može upućivati na oblik sličan povjesmu konoplje ili na boju 
sličnu sjemenkama konoplje. 

3 Srebrena i zlatna i po ostalim su obilježjima bliske temeljnim bojama, ali ne zadovoljavaju kriterij po 
kojem riječ mora značiti samo boju. 

sufiksi načelno plodni, no s obzirom na to da dolaze mahom uz temeljne boje!, udio 
im je uglavnom stalan. 

U govoru Karaševa za izvođenje pridjeva postojećih naziva za boje ovjereno 
je nekoliko sufiksa: -ast, -ičast, -ikast -ikav, -injav. Sufiks -ičast zabilježen je samo u 
izvođenju od pridjeva bel: beličast ili biličast (Petrovici 1934: 142), ostali su gotovo 
jednako učestali (-ikast, -ikav dolaze ipak nešto češće): Cerevenast, červenjast, 
červenjikav i cervenjikast, zelenast, zelenjast, zelenjikast i zelenjikav, bleštast, 
blescikast? i blešćikav, surast, surikast, surikav i surinjav, Zltast, žićikast i žićikav, 
Crijikas(t) i črnjikav itd. 

I rumunjski poznaje niz sufiksa kojima se mogu derivirati nazivi za boje. 
Sufiksi -atic, -icios, -ior -isor, -uliu upućuju na to da predmet sadržava boju u manjoj 
mjeri: roșiatic “crvenkast', albicios “bjeličast', gălbior “žućkast', rozisor “pomalo 
ružičast, roskast', verzului “zelenjikav'. Isto značenje mogu imati i sufiksi -ui i 
iznimno -iu (albdstrui ili albăstriu, oboje plavkast"), -uriu (alburiu bjelkast"), s tom 
razlikom što oni, budući da ne nose deminutivno značenje poput prve skupine, mogu 
služiti i za izvođenje boje prema predmetu. 

3) Nekoliko rjeđih sufikasa u hrvatskome ima općepridjevsko značenje te u 
nekim primjerima oni mogu izražavati i boju. Sufiks -en, npr. bakren, kafen/kaven, 
srebren pojavljuje se već kod temeljnih boja (zelen, crven). Za razliku od ostalih ovaj 
sufiks omogućuje dodatnu derivaciju pa se od takvih pridjeva mogu tvoriti novi sa 
sufiksom -ast: srebrenast, bakrenast. Slično je i sa sufiksom -an: zlatan, pješčan, 
mliječan, purpuran, čokoladan. Taj je sufiks prototipni pridjevski sufiks, a vrlo je 
plodan i u stvaranju naziva za boju. Za razliku od sufiksa -ast više se spaja s 
osnovama nebiljnoga podrijetla (minerali, proizvodi). Sufiks -av najčešće upućuje na 
to kakvo je što, ali može preuzeti i značenje sufiksa -ast pa izražavati povezanost s 
predmetom: čađav, blatnjav, rđav. Za razliku od prvih dviju skupina, ovi su pridjevi 
višeznačni, štoviše, boja je njihovo sekundarno značenje i nerijetko se tek iz 
konteksta može razaznati je li riječ o boji ili kojem drugom značenju (npr. srebren: 1. 
‘koji je od srebra’, 2. ‘koji je sjajne sivobijele boje"). 

Od ovih se sufiksa u karaševskom u izvođenju naziva za boje pojavljuju dva: - 
en (zelen, červen, u Ravniku mužden “ljubičast') te -an (roškatan ‘crvenokos, ridokos’, 
od rumunjskoga roscat). lako su u hrvatskom prijevodu Biblije u stihu ,imahu 
oklope ognjene, plavetne i sumporne boje“ (Otk 9, 17) jednorječni nazivi za boje, 
autor karaševskoga prijevoda (,adaptacije“, navodi se u predgovoru) Novoga zavjeta 
poseže na tom mjestu za svezom (usporedbom): ,imali su oklopci kako od prosita, 
od hijacinta i od simpora“ (vodeći se svakako i rumunjskim prijevodom: ,aveau 
platose ca focul, iacintul si pucioasa“). Jedinstveni su primjeri u govoru Karaševa 
nazivi vilski i blešt, dvije osnovne boje tvorene unutar sustava karaševskoga govora. 
Pridjev vilski (ljubičast', izveden je sufiksom -ski, dok se za blest (‘ružičast’) moze 
pretpostaviti unatražna tvorba od bleštav. 


1 Pojavljuje se uz pridjev roza > roskast što navodi na pomisao da ta boja može funkcionirati kao 
temeljna boja, a ona to jest u govornika koji u svom sustavu nemaju naziv ružičasta. 
2 Sami ispitanici odlučivali su se za pisanje tj; ovdje grafemom ć bilježimo nepčani zapornik. 

li. Slaganje 

Pojam slaganje ovdje ima šire značenje nego što je to obično u hrvatskoj 
lingvistici kad je riječ o tvorbi riječi i otprilike bi odgovarao onomu što se u 
rumunjskome podrazumijeva pod compunere, eng. compounding. Složenim nazivom 
smatramo izraz nastao od najmanje dviju punoznačnih riječi (ili osnova) koji 
označuje jedan pojam, ovdje boju ili nijansu boje. Drugim riječima, nije nužno da 
složenica bude i stvarno jednorječna, nego jednopojmovna. Na taj način izbjegavamo 
da različito pristupamo jedinicama koje bi se primjerice zbog ortografskih pravila 
našle u različitim skupinama, a nastale su istim jezičnim mehanizmom. 

Možemo izdvojiti nekoliko tipova slaganja: 


a. Pridjev + pridjev: modrozelena, sivo-plava, smaragdnozelena, 
koraijnocrvena, krem bijela... 

U ovoj bi odrednici moglo biti sporno što je po vrsti riječi prvi dio složenice. 
Sastavnice kao što su tamno-, smaragdno-, nebesko-, sivo- i sl. u nazivima 
tamnoplava, smaragdnozelena, nebeskoplava, šijivastoplava, sivoplava, 
koraijnocrvena u hrvatskim se priručnicima uglavnom smatraju prilozima (usp. 
Babić 2002: 472). Mislimo da su prilozi ovdje samo one sastavnice koje same ne 
znače boju, nego njezin intenzitet (npr. tamno-, svijetlo-, zagasito-), a ostalo bi mogli 
biti pridjevi koji sa spojnikom -o- i drugim pridjevom tvore slozenicu 
(koraijn+o+crven, siv+o+plav), što se može tumačiti preoblikom: “kakav je drugi 
pridjev’: koraljnocrvena: koraijna crvena (boja) - crvena koja je koraljna, poput 
koralja; sivoplava: siva plava (boja) - plava koja je siva, poput sive.! U tim je 
slučajevima drugi dio složenice glava, odnosno dominirajuća sastavnica, a prva je 
kao modifikator i subordinirana sastavnica dodatno opisuje te se njihov redoslijed 
ne mijenja bez utjecaja na značenje. Primjerice, sivoplava je primarno plava boja s 
nijansom prema sivoj, odnosno manjim udjelom sive, a plavosiva primarno siva s 
nijansom prema plavoj (razgovornim jezikom rečeno, siva kcja daje/baca/vuče na 
plavu).2 Dvočlani pak naziv s dvjema pridjevskim sastavnicama spojenima 
spojnicom (-), npr. plavo-siva, žuto-bijela, govori da je riječ o dvjema bojama, plavoj i 
sivoj, žutoj i bijeloj, a ne nijansi jedne boje, drugim riječima, da su obje sastavnice 


1 Da u ovim primjerima moguće nije riječ o prilozima, nego o pridjevima, pokazuje to što se (a) ne 
odvajaju od druge sastavnice radi isticanja (* sivo plav za razliku od tamno plav, no to vrijedi ponajprije 
za temeljne boje), (b) mogu biti bilo podređena bilo nadređena sastavnica (plavosiv/sivoplav, 
tamnoplav/*plavotaman) te (c) što se mogu naći u koordinacijskoj složenici (sivo-plav za razliku od 
*tamno-plav). Pomoćni bi kriterij mogao biti i sam tvorbeni način. Naime, da je u primjeru sivoplav prva 
sastavnica prilog, posrijedi bi bilo srastanje, a onda bi se sastavnice mogle pisati i odijeljeno, što ovdje 
nije slučaj (* sivo plav). Ramadanović (2012: 98) također problematizira mogućnost koordinacijske 
složenice tipa tamno-plav u odnosu na plavo-zelen i ispravno zaključuje da nije riječ o istom odnosu. Za 
subordinirane tvorenice tipa plavozelen navodi da su nastale slaganjem, čime prvu sastavnicu, 
modifikator, implicitno određuje kao pridjev (Ramadanović 2012: 210-211). 

2 Vratimo li se na definiciju boje koja govori o dcjmu, takva procjena, premda potvrđena na više 
ispitanika, neminovno je i subjektivna te će nekima u oba slučaja to biti ista boja između plave i sive. 

ravnopravne, koordinirane. Za razliku od prethodnih te sastavnice mogu zamijeniti 
mjesta a da to ne utjete na znatenje (sivo-plava = plavo-siva, Zuto-bijela = bijelo- 
žuta). Druga je stvar što i složenice u odnosu koordinacije vrlo često imaju ustaljen 
redoslijed: plavo-zelena, znatno rjeđe zeleno-plava, crno-bijeli film, nipošto bijelo-crni 
(u rumunjskom upravo tako, alb-negru), iako u opisu odjevnih predmeta može, opet 
rjeđe, i bijelo na prvo mjesto. Složenice s neovisnim sastavnicama nemaju 
ograničenja u kombiniranju (crno-bijela), dok za one s dominirajućom sastavnicom 
postoji ograničenje s obzirom na položaj u spektru (*crnobijela, *crvenozelena). 
Nesklonjivi pridjevi (krem, bež, lila, kaki i sl.) mogu također doći kao ravnopravna 
sastavnica u složenici, npr. krem-crvena torba, a kad služe za izražavanje nijanse 
druge boje, ne dobivaju spojnik poput ostalih pridjeva (*kremobijela), nego se pišu 
odvojeno od druge sastavnice (krem bijela) ili se moraju preoblikovati u sklonjivi 
pridjev sufiksom, npr. kremastobijela, što je pak vrlo rijetko. 

b. Imenica + pridjev: jantar žuta, Berlin plava, smaragd zelena, senf žuta, 
indigo plava... 

Prva je sastavnica u ovim sintagmama imenica koja služi kao atribut drugoj 
sastavnici, pridjevu, odnosno pobliže ga određuje, a druga je sastavnica glava 
sintagme. Prva se sastavnica ne deklinira (N jantar žuta, G jantar žute) i često se da 
preoblikovati u pridjev te čini jednorječnu složenicu: jantarnožuta, berlinskoplava, 
smaragdnozelena. Ovdje je očito da se naziv predmeta zbog njegove karakteristične 
boje izravno uzima da pobliže označi nijansu temeljne boje. 

Naziv predmeta može postati i izravni naziv za boju, dakle ne više samo kao 
modifikator temeljnoj boji: oker, lavanda, vanilija, cinober, ciklama, konjak, čokolada 
itd. Ovisno o položaju te imenice mogu mijenjati svoju funkciju te se ponašati kao 
nesklonjivi pridjev: lavanda zid, ciklama hlače. 

C. Prilog + pridjev: tamno plava, svjetlozelena, blijedo žuta, berlinski 
plava, jarko narančasta 

Prilozi se pojavljuju uz boje da označe bilo nijansu bilo intenzitet neke boje. 
Druga je sastavnica glava sintagme te se nipošto ne može obrnuti njihov redoslijed. 
U praksi se ove sastavnice pišu i spojeno, pritom je teško prepoznati ikakvu razliku u 
značenju. Hrvatski pravopis dopušta dvojako pisanje (npr. tamnoplav i tamno plav, 
svijetlo zelen i svjetlozelen, prije i svijetlozelen) te ga tumači potrebom da se 
odvajanjem istakne prva sastavnica. 

Iako su primjeri malobrojniji, u karaševskome se prepoznaju isti tvorbeni 
obrasci kao i u hrvatskome. Pokušavajući odrediti boju narančastim predmetima, 
ako ih nisu vidjeli kao červene ili žite, ili uzorku narančaste boje, ako se nisu odlučili 


1 Moglo bi se ići dalje te reći da je na djelu konverzija ili preobrazba u kojoj je imenica (naziv predmeta) 
ne samo u funkciji pridjeva nego je postala pridjevom (naziv za boju). Tomu bi u prilog išlo i rastavljeno 
pisanje bez spojnice (ciklama hlače, konjak torba) koje vrijedi za pridjeve. Na osnovi kratke ankete 
većina je ispitanika potvrdila ovjerenost rečenica poput Zid je ispao lavanda, a htjela sam plavi. Kcje ćeš 
rumenilo - marelica ili ružičasto? Ipak, dok se ne provedu valjani testovi kojim bi se to moglo potvrditi, 
govorimo samo o promjeni funkcije. O preobrazbi kao tvorbenom načinu iscrpno u Tafra 2005 i 
Ramadanović 2012. 


16 


https://biblioteca-digitala.ro 


Romanoslavica vol. LII, nr.2 


za naziv portocaliu, Karaševci su posegnuli za spojem dvaju pridjeva!: červenožit, 
Zltocerven. I u nizu drugih primjera pokazuje se odnos subordinacije među 
sastavnicama: červenovilski (ljubičasta s primjesom crvene), belosinj ('svjetloplav”), 
črnosinj (tamnoplav'), belozelen (“svjetlozelen'), črnozelen (‘tamnozelen’), beloblest 
(‘svjetloruzicast’), črnovilski (tamnoljubičast'), staročerven (‘tamnocrven’), a u 
Lupaku: starosinj (‘tamnoplav’), tamnozelen, bledozelen, bledosinj. Dok se dakle u 
lupačkom govoru za nijansiranje rabi slaganje s tamno i bledo, u karaSevskom se u tu 
svrhu rabe črno i belo. To je jedinstveno rješenje nastalo unutar govora Karaševa. 
Takav način tvorbe prijelaza boje postoji doduše u rumunjskom jeziku kao 
mogućnost, ali nalaze se samo dva primjera: rozalb (“vrlo svijetlo ružičast' - 
zabilježeno u 19. st.) te mov-negru (“vrlo tamno ljubičast', zabilježeno u drugoj 
polovici 20. st.), oba ,asimetrično", tj. bez *roz-negru ili *mov-alb. Postavlja se pitanje 
predstavljaju li navedeni karaševski primjeri slaganje priajev + priajev ili prilog + 
priajev. U hrvatskom se pokazalo da se složenice u kojima su obje sastavnice nazivi 
za boje mogu promatrati kao složenice sastavljene od dvaju pridjeva sa spojnikom - 
o-. U karaševskom primjer červenovilska pripada toj kategoriji bez dvojbe, ali 
primjeri slaganja s črno i belo druge su prirode, sličniji onima s tamno i bledo. 
Redoslijed sastavnica u ovim primjerima nije zamjenjiv: *sinjočrn, *zelenobel. U 
takvu je slaganju, dakle, prvi dio prilog, odnosno riječ je o vezi prilog + priajev. Osim 
toga načina, tamna i svijetla nijansa boje mogu se izraziti i pomoću priloga otvoreno i 
zatvoreno: otvoreno zelen (‘svijetlo zelen"), zatvoreno zelen (“tamno zelen’), lila 
otvoreno (“svijetlo lila’), lila zatvoreno (“tamno lila’), sinjo otvoreno (“svijetlo plavo’), 
sinjo zatvoreno (“tamno plavo"), malko po otvorena sinja (‘malo svjetlija plava“) u 
čemu se prepoznaje kalk prema rumunjskome verde închis (“tamno zelen’), verde 
deschis (“svijetlo zelen’). Štoviše, upravo kao i u rumunjskome, takve veze pokazuju 
tendenciju nesklonjivosti: trikov sinjo zatvoreno (tamno plava majica’), iako se inače 
boja izražava pridjevom u sročnosti s imenicom i najčešće ispred nje: črnosinj trikov 
(“tamnoplava majica’). 

I u karaševskom su zabilježene složenice u kojima sastavnice (pridjevi, 
nazivi za boje) stoje u odnosu koordinacije, kad se opisuje kombinacija boja: cvet je 
červeno-žlt (kadifica, koja je dvobojna). Češći je međutim izbor da se boje navedu 
odvojeno (u korist jasnoće): belozelene s črnem (“svjetlozelene s crnim'), žite i črne 
(“žute i crne’, ‘crno-zut’). 

U rumunjskom se za sve složenice ovoga tipa, neovisno o tome označavaju li 
jednu boju (albastru-azuriu ‘azurnoplava’, albastru-deschis ‘svjetloplava’) ili 
kombinaciju boja (alb-negru) drži da su sastavljene od dvaju pridjeva, pri čemu 
determinant (obično u položaju iza pridjeva koji određuje) ima ulogu priložne 
oznake načina (Formarea cuvintelor in limba română 1970: 173), odnosno ,ponaša 
se više kao prilog" (GA: 145). Kao pridjevi, sastavnice su podložne sklonidbi, bilo 


1 Pisali su većinom sa spojnicom, ali ovdje ćemo pravopis prilagoditi i ujednačiti te ostaviti pisanje sa 
spojnicom za slučajeve u kojima se opisuje dvobojni predmet. U rumunjskom se standardu također 
sveze dvaju pridjeva u nazivu za boju pišu sa spojnicom bez obzira na to u kakvu su odnosu sastavnice, 
tj. je li riječ o jednoj ili dvjema bojama. 

obje bilo samo jedna. No, upravo u složenica koje znače boju ili kombinaciju boja 
pojavljuju se u praksi kolebanja (Avram 2001: 118) - katkad se sklanja samo drugi 
dio složenice (tricouri alb-negre “crno-bijele majice’), a katkad obje sastavnice (usa 
albastră-vînătă “modroljubitasta vrata’), pa čak i ako su napisane sastavljeno 
(coperţi albastrecenusii ‘sivoplave korice’). U primjerima kao što su albastru-inchis 
(tamnoplav'), rosu-aprins (“žarkocrven'), gdje aktualni pravopisni, pravogovorni i 
morfološki priručnik (DOOM2) propisuje sklanjanje prve sastavnice, u jezičnoj se 
praksi izbjegavaju oblici u kojima bi se to moralo provesti (Avram 2001: 118) ili se 
te složenice češće rabe kao nesklonjive: fustă albastru-deschis umjesto fustă 
albastră-deschis (“svjetloplava suknja"). lako bi se moglo pomisliti da nesklonjivost 
sastavnica deschis, inchis, aprins i slično upućuje na to da je riječ o prilozima, katkad 
se u takvim primjerima sklanja upravo drugi dio složenice (rochie alb-imaculată 
“besprijekorno bijela haljina’, o luminozitate roșu-închisă tamnocrveni sjaj’, culoarea 
in secţiune de la roz-deschisă la rosu-inchisd “boja u presjeku od svjetloružičaste do 
tamnocrvene’, frunzele de culoare verde-închisă “lišće tamnozelene boje’), što 
pokazuje veći stupanj povezanosti sastavnica (GA: 145). 

Brojne su složenice tipa priajev + imenica u rumunjskome: albastru-cerneală 
(tinta plava’), albastru-cobalt (“kobalt plava’), albastru-lavandă (“lavanda plava’), 
bleu-petrol (‘petrolej plava’), gri-soarece (‘mišje siva’), roz-bombon (‘bombon 
ružičasta’). Takvi su nazivi katkada nastali kraćenjem sintagme pridjev + de + 
imenica (albastru de cobalt > albastru-cobalt, albastru de Berlin > albastru-Berlin). U 
nekim slučajevima, kao i u hrvatskome, dolazi do ,osamostaljivanja” imenice i ona 
postaje naziv za boju: lavandă (‘lavanda’), fistic (‘pistacija’), cognac (‘konjak’), visind 
putredă (“trula višnja’). 

Jedini je karaševski primjer ovakva slaganja zelen turkoaz (“tirkizno zelen’), 
ali to je zacijelo posljedica oskudne građe. Činjenica da postoji ovakav primjer 
upućuje na visoku vjerojatnost da postoje i drugi slični. U karaševskome nisu 
zabilježeni primjeri u kojima bi predmet (kao imenica, bez promjene) postao 
nazivom za boju, ali taj je govor zahvaljujući dvojezičnosti otvoren posuđivanju iz 
rumunjskoga, pa odatle npr. krem (posuđeno već kao naziv na boju, ne kao 
predmet). 


2.2. Sveza 
Nazivi za boju mogu nastati i sintaktičkim kombiniranjem. Mogu se izdvojiti 
dva tipa takvih sveza: 
a. Imenica boja + imenica u genitivu: bcja mesa, bcja leda, bcja bijele 
kave 
U ovom tipu sintagme, za razliku od prethodnih primjera slaganja, nijedna 
sastavnica nije primarni naziv za određenu boju, nego se općemu nazivu baja dodaje 
naziv predmeta iz izvanjezične stvarnosti, koji se stavlja u genitiv da se objasni 
kakva je boja posrijedi. Samo se prva sastavnica dalje deklinira: ruž bcje mesa, torba 
u boji bijele kave, s bojom leda itd. Taj postupak u nekih se primjera može zamijeniti 
obrascem predmet+sufiks te je moguća preoblika: boja naranče: narančasta (postala 
temeljnom bojom), bcja sedefa: sedefasta, bcja mlijeka: mliječna, bcja sijeza: sijezova, 

no nisu svi predmeti skloni takvoj preoblici (bcja mesa: *mesasta/*mesna, baja 
jorgovana: *jorgovanasta). Do preoblike ne dolazi ni kad je druga sastavnica 
dvočlana: bcja bijele kave, boja trule višnje, boja uvelog lišća (*uvelolišćasta). Osim 
preoblike, moguće je i da druga sastavnica postane nazivom za boju: bcja bijele kave 
= bijela kava. 

b. Pridjev + kao + imenica: plava kao more 

Usporedba je čest način stvaranja naziva za neku nijansu boje. Mnogi 
primjeri koje smo gore naveli mogli bi se podvesti pod usporedbu u širem smislu jer 
označuju boju koja se uspoređuje (povezuje) s obilježjem nekoga predmeta 
(entiteta). U ovom se postupku konkretna boja pobliže određuje upotrebom čestice 
kao ili prijedloga poput i predmeta nositelja obilježja: crvena kao krv, plava kao nebo, 
zelena poput trave, žuta kao limun. Ti su predmeti obično dobro poznati i bliski 
pripadnicima jezične zajednice kako bi svaki govornik imao predodžbu o kakvoj se 
boji radi. Primjerice, i banana i limun su žuti, ali se u hrvatskome, tako i ostalim 
dvama sustavima, rijetko što po boji uspoređuje s bananom; u rumunjskom nije 
neobično albastru-Voronet, a govornicima hrvatskoga koji ne znaju kako je oslikan 
manastir Voronet *Voronet-plava ne bi mnogo značilo (Gheorghiu 1968). I ovaj se 
obrazac obično da preoblikovati u pridjevsku ili imeničko-pridjevsku složenicu: 
krvavocrvena, nebeskoplava; trava zelena, limun žuta /limunžuta. 

Kombiniranje je plodan način nastanka naziva za boje i u rumunjskome. 
Mnogi od već spomenutih naziva mogu se razumjeti kao preoblika sintagmi tipa bcja 
+ predmet (de culoarea castanei = castaniu ‘kestenjast’) ili priajev + ca + imenica 
(albastru ca lavandă = albastru-lavandă lavanda plava’, galben ca lamdia “žut poput 
limuna"). Naravno, neke takve sintagme neprikladne su za preobliku: de culoarea 
ghetii (‘boje leda’) ne može postati *ghetiu. U nekim će slučajevima hrvatski 
ekvivalent za rumunjski pridjev biti upravo sveza jer se u hrvatskome od danih 
imenica ne mogu izvesti boje, npr. de culoarea liliacului = liliachiu “boje jorgovana’, 
de culoarea fisticului = fistichiu ‘boje pistacije’. Ako su sintagme višečlane, ni u 
rumunjskom ni u hrvatskom nije moguća takva preoblika (culoarea oului de rață 
“boja pačjeg jajeta’), ali moguće je da naziv predmeta postane naziv za boju: culoarea 
cafelei cu lapte = cafea cu lapte (“boja bijele kave’, “bijela kava’). 

U govoru Karaševa za rumunjsku svezu culoarea caisei coapte (“boja zrele 
marelice") zabilježen je pomalo nespretan „prijevod” jeno culoare od caise iako su se 
ispitanici u takvim slučajevima uglavnom odlučili za vlastitu procjenu boje umjesto 
prevođenja (pa je konkretni ruž jednostavno červen). Primjer kafa s mlekam kalk je 
prema rumunjskome cafea cu lapte “bijela kava’ (doslovno: ‘kava s mlijekom’). U 
nedostatku naziva govornik poseže za punom usporedbom: ima farbu kakon 
morkonje (‘ima boju kao mrkva’). 


3. Zaključak 


Analiza obrazaca leksikalizacije, odnosno načina stvaranja naziva za boje u 
trima jezičnim sustavima pokazuje podudarnost na makroplanu i poneke razlike na 

mikroplanu. Naime, imajući u vidu dominantna jezična obilježja hrvatskoga, 
rumunjskoga i karaševskoga, može biti zanimljivo da se ona nužno ne odražavaju u 
nazivima za boje. Primjerice, pokazalo se da sufiksacija, premda u hrvatskome 
najčešći tvorbeni način, među bojama nije toliko izražena koliko je to slaganje. U 
rumunjskom je naprotiv nemalen broj raznovrsnih sufikasa, premda i ondje 
dominiraju drugi načini. Dodavanje sufiksa, bili oni i različiti, nije dovoljno da 
pokrije cijeli raspon traženih nijansa, a kad bi se to i moglo, očito je da mu jezik ne 
daje uvijek prednost. Osim globalne umreženosti i mogućega preslikavanja stranih 
jezičnih modela (poglavito u modernim industrijama) treba uzeti u obzir i činjenicu 
da slaganje, shvaćeno u najširem smislu, omogućuje stvaranje većega broja naziva 
koji su često slikoviti i(li) zvučni te brojne kombinacije dviju boja ili precizno 
nijansiranje kojim god motivom iz izvanjezične stvarnosti, što za mnoge djelatnosti 
nije nebitno. 

Sve to pokazuje da je ovdje leksikalizacija koncepta boja prilično univerzalna 
i da se jezici bez obzira na svoje podrijetlo pritom služe istim ili vrlo sličnim 
mehanizmima. Razlike koje su uočene proizlaze iz nekih gramatičkih osobitosti 
svakoga sustava (npr. izricanje posvojnosti u rumunjskome prijedlogom de i 
imenicom nasuprot pridjevu u hrvatskome, mjesto pridjeva ispred ili iza imenice u 
sintagmi i sl.), otvorenosti prema posuđivanju i stupanj prilagodbe posuđenice itd. U 
govoru Karaševa na primjer vidljiva je razlika u stvaranju naziva boja između 
starijih i mlađih govornika. U potonjih je izraženiji utjecaj rumunjskoga, koji se 
očituje ponajprije u popunjavanju sustava (na osnovi provedene ankete utvrdili smo 
da za razliku od rumunjskoga i hrvatskoga karaševski ima sustav od deset temeljnih 
boja - nedostaje mu narančasta) te preuzimanju nekih rumunjskih naziva, uglavnom 
bez prilagodbe (portocaliu, oranj, lila, roz, maro). 

Potvrđena je opravdanost polazišne podjele na temeljne i netemeljne boje, 
ovdje posebno gledano s obzirom na tvorbene obrasce i status sastavnica u složenici. 
U derivaciji se očituje razlika u distribuciji prototipnih sufikasa (-kast i -ast, -ui i -iu) 
s obzirom na vrstu osnove, što se ogleda u dvama glavnim značenjima: 
deminutivnost, odnosno manji intenzitet osnovnoga pridjeva (plavkast, albăstrui) i 
referencijalnost, odnosno stanovita sličnost s predmetom u osnovi po načelu naziv 
predmeta > naziv boje (pepeijast, cenugiu). Katkad se, pogotovo u novije vrijeme i 
moguće pod inojezičnim utjecajem, taj prijenos s predmeta na boju odvija bez ikakve 
tvorbene ili sintaktičke intervencije (konjak torba, geanta cognac). U karaševskom je 
govoru distribucija sufikasa takva da -ast pokriva oba spomenuta značenja (surast, 
konopijast), a deminutivnost se često izražava i sufiksom -ikast (červenjikast). U 
odnosu na ostala dva uspoređivana sustava na temelju našega korpusa može se 
zaključiti da se karaševski uglavnom oslanja na sustav temeljnih boja kojima za 
izražavanje nijansa dodaje sufikse ili kombinira dvije temeljne boje u složenicu, dok 
se ostalim obrascima služi rijetko (ako nije posrijedi kalk prema rumunjskome). U 
nazivima nastalima slaganjem u hrvatskom se jasnije ortografski pokazuje razlika 
između odnosa koordinacije i subordinacije sastavnica, a koja u rumunjskom i 
karaševskom izostaje. Bez obzira na to što položaj sastavnica u složenicama i 
sintaktičke konstrukcije odražavaju zasebna gramatička obilježja svakoga od triju 

sustava, ustroj na višoj razini pokazuje stanovitu pravilnost i predvidljivost 
temeljnih obrazaca. 

IZGUBLJENI U PRIJEVODU: PITANJE ETNICKOG IDENTITETA GOVORNIKA 
ISTRORUMUNJSKOGA JEZIKA IZMEDU POLITIZACIJE I ZBILJE 


Ivana ETEROVIC, Robert DORICIC 


The term Istroromanian is a scientific convention for the designation of one of the four primary 
Romanian dialects, which is spoken in two geographically separated areas in the northeastern part of 
the Istrian peninsula: in the north in the village of Žejane, and in the south in Šušnjevica and the 
surrounding villages, located on the edge of the Čepić' field. The native speakers, the number of which 
is rapidly decreasing, use the names Zheyanski or Vlashki for the designation of their own language, 
while the younger population no longer regards the language as an important part of their identity. The 
Istroromanian community has attracted many linguists, historians, ethnologists and other scientists in 
trying to capture the Istromanians' identity, especially with regard to the language, since the second 
half of the 19th century. However, a discrepancy can be seen in the existing scholarship concerning 
their ethnic identity, mostly in the works of Croatian and Romanian scholars, with the ideological 
echoes noticeable even in the most recent scientific studies on this subject. On this occasion we will try 
to present the factors which form the ethnic identity of Istroromanian speakers and show the 
accompanying ideological repercussions based on the different designations of it in the existing 
scientific literature and their comparison with the reality. 


Key words: identity, Istroromanian language, Istroromanians, Žejane, Čepić' field 


Lu anostre none ši nonoti, kđriji av vegijăt limba alor.! 


Terminom istrorumunjski jezik uvriježilo se u znanstvenoj literaturi 
označavati jedan od četiriju povijesnih dijalekata rumunjskoga jezika, kojim se 
govori na dvama geografski odijeljenim područjima u sjeveroistočnoj Istri: 
sjevernije u selu Žejane, a južnije u Šušnjevici i okolnim selima smještenim uz rub 
Čepićkoga polja. Njegove govornike moguće je pronaći i u okolnim mjestima koja su 
danas uglavnom dijelom Općine Matulji, Grada Rijeke, Grada Opatije, Općine Lovran, 
Općine Kršan, Grada Labina, Grada Pazina i Grada Pule,? a znatan broj iseljenika živi 
u Sjedinjenim Američkim Državama, Kanadi i Australiji? Do prve polovice 19. 


1 Našim bakama i djedovima, koji su čuvali svoj jezik. 

2 Zahvaljujemo Primorsko-goranskoj županiji i Općini Matulji na financijskoj potpori za sudjelovanje na 
znanstvenome skupu Hrvatski jezik i književnost u Rumunjskcj, na kojemu je i izložen ovaj rad. 

3 Osobito je brojna istrorumunjska zajednica govornika južnoga areala u New Yorku, koja je - kako to 
obično biva - konzervirala starije jezično stanje i izbjegla jači utjecaj hrvatskoga jezika, premda je 
posudila (i adaptirala) pojedine lekseme iz engleskoga (Dianich 2010: XXI). To međutim vrijedi samo za 

stoljeća govorio se i na otoku Krku (Dubašnica, Poljica) i u istarskome selu Skitači, a 
tijekom 20. stoljeća ugasio se u Grobniku, Gradinju, Trkovcima i Perasima (usp. 
Kobler 1996 [1896]: 300-301; Kovačec 1998: 233; Filipi 2002: 35-36). Da se 
nekada govorio na širem području, dokazuju mnogobrojni istarski toponimi (usp. 
Filipi 2002: 35). Sami govornici ne rabe termin istrorumunjski, već svoj idiom 
imenuju pridjevom izvedenim od odgovarajućega ekonima (npr. Zejânski) ili pak 
opisnu sintagmu (npr. <kuvintd> po žejdnsku 'govoriti žejanskim'), dok govornici 
južnoga areala rabe i naziv vidski (Kovačec 1998: 239).1 

U posve recentnoj lingvističkoj literaturi razlikuju se dvije regionalne 
varijante istrorumunjskoga jezika, za koje se rabe termini žejanski, odnosno vlaški 
na temelju naziva za vlastiti jezik samih govornika, kako čine Zvjezdana Vrzić i 
Robert Doričić, naglašavajući da je time dodatno omogućeno razlikovanje dviju 
diskretnih formi istoga jezika (2014: 106). Čini se da potrebu takva razlikovanja 
zagovaraju i neki drugi autori, primjerice Antonio Dianich, koji također ističe da se 
govornici sjeverne i južne varijante istrorumunjskoga ne razumiju potpuno, što 
pripisuje njihovoj geografskoj i ranijoj prometnoj izoliranosti (2010: XVIII). Dodatno 
utvrđuje postojanje pojedinih fonetskih i leksičkih razlika i među govornicima 
južnoga areala, ali naglašava da one, za razliku od prvih, ne utječu na međusobnu 
razumljivost (2010: XVII). Goran Filipi napominje da bi se južni govori mogli 
podijeliti na tri dijela: Šušnjevica (s Letajem), Nova Vas (s Jesenovikom) i Brdo (s 
preostalim zaseocima) na temelju povijesnih i socioloških razloga, koji se ogledaju i 
u tipologiji samih govora, no zbog pojedinih razlika koje je među njima uočio odlučio 
se ipak u svojem Istrorumunjskom lingvističkom atlasu prikazati svaki punkt zasebno 
(2002: 13). 

Nazivi za skupinu govornika koja govori istrorumunjskim neusklađeni su 
kao i nazivi za idiom sam. U znanstvenoj literaturi, ponajprije romanističkoj, 
uvriježio se termin Istrorumunji, no samo stanovništvo ne rabi taj termin i označuje 
se imenom izvedenim od imena mjesta (npr. Zejânci) (Kovačec 1998: 239). Krajem 
17. stoljeća talijanski povjesničar Ireneo della Croce spominje da istrorumunjofoni 
sami sebe nazivaju Rumeri, čemu danas u Istri više nema traga (usp. Kovačec 1998: 
240; Filipi 2002: 37; Dianich 2010: XVIII). Kako ističe Goran Filipi, nije jasno zašto se 
njihovo ime nije sačuvalo ni u jednome istarskom idiomu i kako su ga tijekom 
povijesti izgubili (2002: 37). U starijoj se literaturi za istrorumunjofone rabio naziv 
Cici? a u širem značenju njime se označava jednojezično hrvatsko stanovništvo 


prvu generaciju govornika, dok je već u drugoj očuvanost jezika slabija, a treća se njime više gotovo 
uopće ne služi (Dianich 2010: XXI). 

1 Pri navođenju primjera iz istrorumunjskoga jezika služimo se ovdje prilagođenom hrvatskom 
grafijom koju je razvila Zvjezdana Vrzić, želeći ponajprije izvornim govornicima toga jezika omogućiti 
jednostavno čitanje i pisanje. Više o tome v. na službenoj internetskoj stranici projekta Očuvanje 
vlaškog i žejanskog jezika: http://www.vlaski-zejanski.com/Nauci/Jezicne-lekcije/pisanje (posjet: 15. 
kolovoza 2015.). 

2 Josip Milićević ukazuje na netočnost naziva Ćići prilikom govora o istrorumunjofonima jer se nijedan 
punkt u kojemu se taj idiom govori ne nalazi na području Ćićarije (npr. 1989: 291). 

Ćićarije (usp. Kovatec 1998: 239; Blagonić 2013: 83-88).1 U postojećoj znanstvenoj 
literaturi nalaze se proturječne tvrdnje o nazivu koji govornici južnoga areala rabe 
za sebe: neki tvrde da se istrorumunjofoni na jugu nazivaju Vlasi (npr. Kovačec 
1998: 239), dok drugi ističu da ne postoji jedinstven naziv za same govornike iako 
oni imaju svijest o tome da čine jedinstvenu grupu i govore istim jezikom (izuzevši 
određene razlike), koji nazivaju vlaškim (npr. Dianich 2010: XVII-XVIII).2 Okolno 
stanovništvo rabi za govornike južnoga areala naziv Vlasi i Ćiribirci, od kojih drugi 
nosi pogrdnu konotaciju. Važno je ovdje istaknuti kako su svi autori složni u navodu 
da govornici obaju areala nikad ne rabe za sebe termine Istrorumunji ili Rumeri,3 
premda su im ti termini poznati.“ 

August Kovačec prihvaća umjetno načinjene termine istrorumunjski i 
Istrorumunji zbog njihove duge uporabne tradicije u romanistici, no upozorava na to 
da se odnose isključivo na jezik, a ne i nacionalnost ili kulturu; drugim riječima, da se 
istrorumunjski ,uz rumunjski vezuje dakle povijesno, genetski pa i strukturalno, a 
ne funkcionalno, komunikacijski i kulturno.“ (1998: 241)5 Slažući se s Kovačecom o 
tome da njihova uporaba nije nimalo sporna dokle god svatko ima na umu da je 
posrijedi terminus technicus, ponajprije lingvističke provenijencije, bez obzira na to 
„time se oni [govornici, op. a.] nacionalno osjećali, kojoj kulturi pripadali ili koje 


1 Sandi Blagonić ističe da se tim etnonimom najprije označavalo vlaško, neslavensko stanovništvo, a 
nakon proširenja značenja počeo je označavati cjelokupno stanovništvo Ćićarije (2013: 85). S 
proširenim značenjem rabi se primjerice u austrijskim etnografskim tekstovima o Istri s kraja 19. i 
početka 20. stoljeća za cjelokupno stanovništvo Ćićarije neovisno o njegovu podrijetlu (Nikočević 
2008). Među njima valja izdvojiti A. Schiicka, autora kratka članka O Istrorumunjima (1913.), koji 
donosi vrlo zanimljivu opservaciju da njihov jezik ukazuje na to kako su u početku vjerojatno bili 
dijelom etničke grupe koja se smatrala rumunjskom, ali koja je ,tijekom stoljeća objedinjavala više 
različitih etničkih identiteta.“ (Nikočević 2008: 169) 

2 Naziv Vlah ima vrlo širok raspon značenja i ne označava uvijek istu etničku skupinu, a na istarskome 
prostoru obično je suprostavljen nazivu za starosjedilačko stanovništvo Bezaci/Bezjaci, koji je i sam 
višeznačan (usp. Kovačec 1998: 239-240; Blagonić 2013: 30-31). Skupina Bezaka koja svoj identitet 
gradi u opreci prema skupini Vlaha samo je ,čakavska“ skupina Bezaka s područja Žminjštine (Blagonić 
2013: 108-111). 

3 U časopisu Carrocio od 19. siječnja 1910. donosi se tekst o posjetu rumunjske kraljice Carmen Silve, u 
odgovoru na čije pitanje tko su seljaci odgovaraju: istarski Ćiribirci, što ukazuje na činjenicu da tada još 
nije započelo intenzivnije nametanje naziva Rumunji i legendi o njihovu dolasku iz Rumunjske. (Nav. 
prema: Milićević 1997: 200.) 

4 Anakroničan pokušaj ponovnoga uvođenja davno izgubljena naziva Rumeri, kakav nalazimo u 
radovima hrvatskoga etnologa Josipa Milićevića, iznimka je, a ne pravilo. Njegovo gorljivo zagovaranje 
povratka navodno izvornomu nazivu i oštro odricanje od uporabe naziva Istrorumunji valja promatrati 
kao jednu od posljedica ogorčenosti uslijed težnji pojedinih rumunjskih autora da istrorumunjofonima 
pripišu rumunjski nacionalni identitet (usp. npr. Milićević 1996: 96). Milićević je u početku rabio naziv 
Istrorumunji, koji u međuvremenu potpuno odbacuje (posljednji ga put rabi 1983.); jedno se vrijeme 
zalaže i za naziv Istrovlasi, koji nije zaživio (1989, 1995); naposljetku se opredjeljuje za naziv Rumeri 
(1996). Armand Guta ocjenjuje Milićevićeve tvrdnje proturumunjskim i protuznanstvenim (2010: 18- 
20). 

5 Usp. ,Lingvisti su iz razumljivih genetskih razloga te govore nazvali istrorumunjskima, ali su 
govornicima time napravili 'medvjeđu uslugu': potaknuti tim nazivom i porijeklom tih govora, pohode 
ih rumunjski lingvisti u namjeri da dokažu da je to 'oaza Rumunja' u Hrvatskoj. Mještani su ljuti kad im 
dođu Rumunji jer shvaćaju da im žele nametnuti rumunjski identitet.“ (Kolbas 2011: 55) 

drzave bili podanici“ (Kovatec 1998: 242), u ovome smo se radu priklonili 
uvrijezenoj terminologiji.! 

Hrvatski autori, medu kojima se iznimno moze pronaci i izvornih 
istrorumunjskih govornika, isticali su odrana kako nije riječ o skupini koja ima 
poseban etnički identitet, već samo o zajednici koja čuva svoj jezik (usp. i Depoli 
1928: 183). Godine 1888. Matko Laginja odbacuje mogućnost ikakva govora o 
posebnoj nacionalnosti i naglašava da se stanovništvo, premda rabi poseban idiom, 
ne smatra Rumunjima (Popovici 1914: 25-26). Krajem 19. stoljeća i Vjekoslav 
Spinčić ističe da se u Žejanama govori rumunjski, ali da su materijalnom kulturom 
potpuno izjednačeni s okolnom, hrvatskom (Nikočević 2008: 88). Spinčićev je 
zaključak potvrdilo prvo sustavno etnografsko istraživanje istrorumunjofona 
kojemu je zadatak bilo utvrditi postoje li njihove etnografsko-folklorne posebnosti, 
koje su 1983. proveli hrvatski etnolog Josip Milićević i rumunjski etnolog Ion 
Vladutiu.3 Njime je ustanovljeno „da ne postoje posebni rumerski običaji ni folklorno 
stvaralaštvo i da je u svim elementima tradicijska kultura Rumera identična 
hrvatskoj.“ (Milićević 1996: 94) Ana Legac izdvaja jezik kao jedino što 
istrorumunjsku zajednicu povezuje s njihovim rumunjskim podrijetlom (1983: 152), 
a na istu činjenicu upozorava i Lidija Nikočević, naglašavajući kako su autori 
istrorumunjofone nazivali Rumunjima na temelju njihova jezika, ali da među njima 
nije nikad bilo rumunjskoga nacionalnog osjećaja (2008: 137, bilj. 106). 

Kovačec tvrdi da je nacionalni osjećaj i pojam nacionalne pripadnosti 
istrorumunjofona prilično neodređen, ,između ostaloga vjerojatno i zato što se još 
od sredine prošloga [19., op. a.] stoljeća njime u Istri često manipuliralo“ (1995: 66), 


1 Uz navedene ograde termin istrorumunjski prihvaća i Daria Jadreškić (2007). 

2 Doduše, Laginja degradira status istrorumunjskoga jezika namjernim ili slučajnim donošenjem 
pogrešne informacije o tome da govornici rabe tek opsegom vrlo ograničen i malobrojan leksički fond 
rumunjskoga podrijetla. 

3 Vladutiu je rezultate svojega istraživanja objavio nekoliko godina kasnije (1987), no Milićević je u 
nekoliko navrata (npr. 1989, 1995, 1996, 1997) reagirao na njegove teze i pokazao neutemeljenost 
zaključaka koje je iznio rumunjski etnolog. Unatoč tomu što njihovim hrvatskim kolegama to nije pošlo 
za rukom ni pedesetak godina ranije (Milićević 1989; 1995; 1996; 1997), pojedini rumunjski autori 
pokušavaju i u suvremeno doba pronaći eventualne etnografsko-folklorne posebnosti 
istrorumunjofona koje bi bile zajedničke s dačkorumunjskom tradicijom, pri čemu se nije lako oteti 
dojmu da katkad ne poznaju dovoljno običaje hrvatskoga, poglavito istarskoga, područja uopće. Tako 
primjerice Armand Guta predstavlja rezultate svojega etnološkog istraživanja provedena tijekom jeseni 
2005. godine u Žejanama i Šušnjevici, osvrćući se posebno na žejanske pusne običaje (zvončari), koje 
opisuje u detalje; etnografskih posebnosti nije uspio pronaći, a čini se da je metodološki pogrešno 
utemeljen bio i njegov pokušaj opisa istrorumunjskih pusnih običaja jer ih nije kontekstualizirao u 
okvir širega kvarnerskog prostora, na kojem postoji velik broj zvončarskih skupina, čiji običaji imaju 
isto ishodište (Nikočević 2014), već je u njima tražio zajedničke elemente koji bi ih povezali s 
povijesnim rumunjskim prostorom (2007: 90-94). Jednako problematičnim pokazuje se i pristup Elene 
Ramone Potoroacăe, koja u članku o istrorumunjskome folkloru utvrđuje primjerice sličnosti u nošnji, 
plesovima i pjesmama istrorumunjofona s rumunjskim prostorom, no pritom ih propušta sagledati (i) u 
svjetlu običaja okolnoga područja (2008: 131-134). 

4 Valja naglasiti da je do jednakoga rezultata došao slovenski muzikolog Dario Marušič u svojem 
istraživanju istrorumunjske glazbe, no premda naglašava kako su danas istrorumunjofoni samo jezična 
skupina, smatra ih pogrešno jednom od pet autohtonih istarskih etničkih sastavnica (1995). 

ali podsjeća da se ,u 20. stoljeću nacionalno deklariraju najčešće kao Hrvati, 
odnosno jednako kao i okolno jednojezično hrvatsko stanovništvo“ (1998: 235; usp. 
i Kolbas 2011: 55; Škiljan 2014: 164). Pritom uočava vrlo važnu činjenicu: ,polazeći 
od svoje jezične posebnosti, u susretima sa strancima oni rado ističu da se razlikuju 
od okolnoga jednojezičnog stanovništva govoreći da su Rumuni (osobito Zejanci) ili 
(samo na jugu) Vlasi (istror. vids, vids).“ (1998: 235) Takva je oznaka međutim lišena 
bilo kakve veze s nacionalnim pitanjem:! riječ je o naučenu nazivu koji su govornici 
preuzeli od znanstvenika koji su ih posjećivali (Milićević 1995: 101), odnosno o 
svojevrsnu ,ustupku istraživačima“ (Orbanić 1995: 61). 

Određivanje etničke svijesti ili nacionalnoga identiteta istrorumunjofona 
tijekom povijesti na temelju popisa stanovništva ne može se držati pouzdanim. S 
jedne strane valja imati na umu da kriterij njihova određivanja nije uvijek bio 
jednak, kako pokazuje Srđa Orbanić na primjeru dvaju austrijskih (1880. i 1910.), 
jednoga jugoslavenskog (1945.) i jednoga hrvatskog (1991.) popisa stanovništva. 
Govornici južnoga areala označeni su kao Talijani u prvome austrijskome popisu, a u 
drugome austrijskome kao Rumunji, dok se u ostalim dvama popisima deklariraju 
Hrvatima; govornici sjevernoga areala u svim četirima popisima deklariraju se kao 
Hrvati (Orbanić 1995: 58-59). Takve su razlike, upozorava Orbanić, posljedica 
činjenice da je u austrijskome popisu kriterijem bio uporabni jezik, zbog čega ne 
govore ništa o etničkoj svijesti govornika, odnosno činjenice da je u dvama kasnijim 
popisima kriterijem bio nacionalni osjećaj, zbog čega ništa ne govore o uporabnome 
jeziku govornika (Orbanić 1995: 58). S druge strane govornici su se drukčije 
deklarirali uslijed različitih političkih ili crkvenih pritisaka. Dianich to oprimjeruje 
različitošću strukture stanovništva kakvu pokazuju austrijski popisi za Šušnjevicu: 
1880. godine 383 stanovnika od 385 deklariraju se govornicima talijanskoga jezika, 
1890. zabilježeno je 375 govornika srpskohrvatskoga jezika, u popisu iz 1900., uz 
340 govornika srpskohrvatskoga jezika, spominje se i 6 koji se deklariraju 
govornicima drugoga jezika, dok se u prvome talijanskome popisu iz 1921. navodi 
346 govornika talijanskoga jezika. 

U radovima rumunjskih autora jezik nužno implicira etničku, odnosno 
nacionalnu pripadnost, zbog čega govornici istrorumunjskoga jezika odjednom 
postaju Rumunji. Takva je praksa u najmanju ruku začudna s obzirom na činjenicu 


1 Milićević naglašava da je pripisivanje rumunjskoga etničkog identiteta besmisleno i neodrživo već i 
zbog same činjenice da u vrijeme doseljavanja istrorumunjofona na Istarski poluotok nije postojala 
rumunjska država, već samo Vlaška i Moldavska Vojvodina (1996: 95). 

2 To se odrazilo i u austrijskim etnografskim tekstovima s kraja 19. stoljeća. Godine 1857. Karl Freiherr 
von Czoernig afirmira u svojem trotomnom djelu Ethnographie der Oesterreichischen Monarchie 
metodu etnografske kartografije kako bi prikazao raznolikost etničkih grupa Monarhije, dijeleći ih 
ponajprije s obzirom na narodnost, ali i jezik, a među njima navodi i Rumunje, koje izjednačuje s 
Vlasima (Nikočević, 2008: 59-68). Tridesetak godina kasnije njegov sin Karl Freiherr von Czoernig u 
svojem djelu Die Ethnologischen Verhältnisse des Österreichischen Kiistenlandes (1885.) donosi 
etnografsku kartu u kojoj prikazuje područje rasprostiranja najbrojnijih skupina, a kriterij koji 
primjenjuje jest uporabni jezik, prepoznajući poteškoće u vezi s određenjem njihova etničkog identiteta 
(Nikočević 2008: 70-71). Postojanje (istro)rumunjskoga jezika ne spominje, već navodi kako je u 
Žejanama upotrebni jezik srbo-hrvatski, a u selima oko Čepićkog polja talijanski. 

da su rumunjski znanstvenici izvrsno upoznati s bogatom literaturom o toj temi i 
testo se pozivaju na istrazivanja hrvatskih autora, no „rumunjski“ identitet 
govornika toga idioma gotovo se nikada ne dovodi u pitanje niti imalo 
problematizira unatot tomu Sto je veé Sextil Pușcariu (1926: 5, 44) upozorio na 
opasnost primjene modernih koncepcija prilikom govora o nacionalnome identitetu 
krajem srednjega i potetkom novoga vijeka te istaknuo da mnogi istrorumunjofoni 
nemaju posebnoga nacionalnog osjećaja (misleći na rumunjski). U tome kontekstu 
valja zato posebno pozdraviti rad Cristine Gafu i Mihaele Nubert Chetan, koje ipak 
propituju razloge diskrepanciji pri određenju istrorumunjskoga identiteta (2007: 
163-165). Ostavimo li po strani već samo po sebi kompleksno pitanje moraju li 
govornici istrorumunjskoga jezika uopće imati zaseban etnički ili nacionalni 
identitet, možemo sa žaljenjem ustvrditi da se nekritičko pripisivanje ,rumunjstva“ 
pojavljuje i u suvremeno doba, a jednako tako opstaju i pojedina opća mjesta 
naslijeđena od ranijih istraživača. Osim toga u dijelu literature nazivi Vlah, Morlak i 
Ćići shvaćaju se pogrešno i određuju jasnim etnonimom koji je označavao 
rumunjsku populaciju (Ratiu 2008: 14; usp. i Miclaus 2008: 35-37; Marghescu 2009: 
589), premda je takvo shvaćanje simplificirano jer među njima nikako ne stoji znak 
jednakosti, kako je u ovome radu ranije pokazano na temelju dosadašnjih 
istraživanja o toj temi.! 

Još od Ioana Maiorescua, koji početkom ljeta 1857. godine poduzima 
sustavno istraživanje na području Istarskoga poluotoka kako bi zabilježio 
posebnosti istrorumunjskoga jezika te prikupio podatke o načinu života i običajima 
njegovih govornika, može se pratiti romantičarska obojenost prilikom pisanja o 
»istrorumunjskome pitanju“, izražena ponajprije u toposu ,potrage za izgubljenom 
braćom“. Uvjeren da je riječ o ,pravim Rumunjima“, Maiorescu naglašava na više 
mjesta koliko su se mještani obradovali mogućnosti da s njim razgovaraju na 
»Njihovu“ jeziku i kasnije rastužili prilikom njegova odlaska (usp. npr. 1996 [1900]: 
38-40). No kako sam prenosi mišljenje svećenika Kančića s kojim je o tome 
razgovarao, vjerojatno razlog takvu ponašanju govornika leži u činjenici da svoj jezik 
smatraju svojevrsnim simulakrumom, koji brižljivo čuvaju i njime se ponose, zbog 
čega je dolazak stranca koji tvrdi da imaju zajedničko podrijetlo i čija zemlja govori 
»Njihovim“ jezikom predstavljao tako važan događaj za govornike, tim više imaju li 
se u vidu podrugljivi nazivi kojima su bili izloženi od strane okolnoga stanovništva 
upravo zbog njihova jezika (Maiorescu 1996 [1900]: 40-41). 

Richard Sarbu i Vasile Fratila tvrde da govornici istrorumunjskoga jezika 
čuvaju svijest o svojem romanskom podrijetlu i kažu za sebe da su Rumunji prilikom 
razgovora sa strancima (1998: 11), a slično prenosi Armand Guta, dodajući da oni 
ističu ,sa samopouzdanjem“ da su Rumeri čak i kada razgovaraju hrvatskim jezikom 
s Hrvatima i strancima, što - navodi dalje autor - ne vrijedi samo za prošlost već je 


1 Da se navedeni nazivi shvaćaju sinonimno, ukazuju i fotografije objavljene na samome kraju zbornika 
radova s međunarodnoga znanstvenog skupa Repere cultural-istorice istroromâne, za koje moramo 
ustvrditi da su odabrane posve nekritički i da je upitno koliko doista odražavaju život i običaje 
istrorumunjofonă, a koliko Cicâ i istarskih seljaka općenito. 

tako i danas (2007: 85; usp. i Guta 2010: 12).1 Motiv braće koju treba spasiti 
pojavljuje se i u zborniku radova s međunarodnoga znanstvenog skupa Repere 
cultural-istorice istroromâne, održana 6. rujna 2008. u gradu Sibiu: usp. npr. „nasa 
istrorumunjska braća“ ili ,Interes za Istrorumunje nije tek izraz znanstvene 
znatiželje već predstavlja [...] sveobuhvatni angažman oko spašavanja i održavanja 
rumunjskoga identiteta Istre“ (Cubreacov 2008: 9), „nasa istarska braća“ (Miclăuș 
2008: 34), a ujedno se govori o najmanjoj etničkoj grupi u Europi, čiji se identitet 
gubi uslijed procesa deetnizacije, odnosno denacionalizacije (Miclaus 2008: 34-35, 
42). Navedimo ovdje i mišljenje Georgete Marghescu, koja govori o jednoj od 
najmanjih europskih etnolingvisti¢kih skupina, čije je etničko jedinstvo s 
Dakorumunjima, Meglenorumunjima i Arumunjima prilično evidentno, odnosno o 
jedinim Rumunjima bez posebnih institucija (2009: 587-588, 591). Ionel Calin Micle 
najprije ustvrđuje da Istrorumunji gotovo nemaju nacionalne svijesti da bi potom 
zaključio kako su po jeziku, tradiciji i načinu života Rumunji, no na rubu izumiranja, 
zbog čega bi im rumunjske vlasti trebale pomoći na razini kulture i obrazovanja jer 
još uvijek postoji šansa da budu spašeni (2013: 27, 34). Jedan od rijetkih rumunjskih 
autora koji zagovara depolitizaciju ,istrorumunjskoga pitanja“ jest Ovidiu Baron, 
koji ističe nepotrebnost stvaranja tenzija govorom o istrorumunjofonima kao o 
političkoj manjini ili braći koju treba spasiti: ,Ne radi se o političkoj manjini koju 
moramo spasiti, već o jeziku i o kulturi.“ (2008: 116) 

Iz transkribiranih ogleda govora koje donose Richard Sarbu i Vasile Fratila 
(1998) očito je da izvorni govornici katkad nazivaju svoj jezik rumunjskim (usp. npr. 
str. 45) ili kažu da je pojedino selo rumunjsko (usp. npr. str. 130), no to ni u kojem 
slučaju ne implicira njihov etnički, odnosno nacionalni identitet. Vjerujemo da je u 
takvim primjerima presudnu ulogu odigrao autoritet konkretnoga istraživača koji je 
govornike upoznao s teorijama o njihovu podrijetlu, odnosno duga tradicija 
istraživanja istrorumunjskoga jezika, ali i susreti s rumunjskim govornicima tijekom 
kojih su nesumnjivo otkrili sličnost idioma. To potvrđuje i činjenica da ispitanici 
nerijetko znaju i navode imena drugih istraživača koji su ispitivali mjesni idiom (usp. 
npr. Sarbu; Fratila 1998: 46, 48, 53). Kako bilježi i Maiorescu sredinom 19. stoljeća, 
govornici uglavnom rado sudjeluju u istraživanjima i žele slušati o svojoj povijesti (a 
u međuvremenu su navikli i na česte studijske posjete znanstvenika s obzirom na 
egzotičnost samoga jezika), no ne vjeruje u tezu koju je iznio de Franceschi o tome 
da su njihovu neodređenu sliku o rumunjskome prostoru na kojem se govori jezik 
isti ili sličan njihovu proširili nekoliko godina prije rumunjski i istarski vojnici, dok 
su sami izgubili ikakvo sjećanje na pradomovinu ili područje odakle su stigli (1996 
[1900]: 54-55). Ipak, držimo kako se nedvojbeno radi o umjetnoj oznaci, lišenoj 
ikakve konotacije u vezi s etnosom, koju su govornici preuzeli od znanstvenika s 
kojima su bili u kontaktu, a nije uzaludno podsjetiti na čestu težnju ispitanika 


1 Kako ističe Guido Depoli (1928: 193) pozivajući se i na Giuseppea Vassilicha, posebne etničke svijesti 
ili nacionalnog osjećaja nema ni krajem 19., odnosno početkom 20. stoljeća, stoga je još čudnije da su ga 
pojedini rumunjski autori uspjeli pronaći početkom 21. stoljeća. U najboljem je slučaju riječ o 
nekritičkome prenošenju podataka iz starije literature. 

prilikom terenskih istrazivanja da se pokazu ucenijima i ostave bolji dojam, u red 
kojih pojava bi mogla ići i uporaba ,učenih“ termina od strane istrorumunjskih 
govornika. Upozorimo ovdje takoder kako i sam Maiorescu istite da je izvorne 
govornike iz Gradinja s kojima je razgovarao uputio da više ne nazivaju svoj jezik 
vlaškim, već rumunjskim, što su oni i prihvatili (1996 [1900]: 27), a opravdano je 
pretpostaviti da se tako događalo i prilikom drugih istraživanja. 

Socioekonomska slika aktivnog stanovništva ukazuje na prevlast djelatnosti 
primarnoga (poljodjelstvo) i sekundarnoga sektora (industrija, građevinarstvo, 
brodogradnja), a u manjoj mjeri tercijarnoga (uslužni obrti, ugostiteljstvo, trgovina) 
(usp. Orbanić 1995: 60; Škiljan 2014: 158-161), dok su one kvartarnoga posve 
iznimne. Stoga uopće ne čudi što govornici nakon odlaska istraživača iz njihova 
mjesta s njim nerijetko nemaju više nikakav kontakt niti mogu pratiti objavljene 
rezultate istraživanja, čime je u najmanju ruku smanjena, ako ne i potpuno 
onemogućena, i njihova mogućnost reagiranja na izložene netočnosti, i to posebice s 
obzirom na tendenciozna tumačenja pojedinih (pretežno rumunjskih) autora. Ne 
samo da govornici ne mogu (pa i ne znaju kako) doći do objavljenih knjiga i rasprava 
već često ne znaju ni jezik kojim su one pisane. Zbog svega se toga obično događalo 
da ostanu izgubijenima u prijevodu. Ipak, danas se i to mijenja zahvaljujući 
djelovanju projekta Očuvanje vlaškog i žejanskog jezika te nastojanjima lokalnih 
udruga ,Tragovi“, ,Zejane“ i ,Spod Učke“, koji su podigli razinu svijesti i aktivnosti 
istrorumunjske zajednice. ! 

Neosporno je da je shvaćanje identiteta istrorumunjofona u njihovoj 
kolektivnoj svijesti i dalje dijelom povezano s povijesnim rumunjskim prostorom 
(Guta 2007: 96), no pitanje je koliko je to posljedica stvarnosti koju su proizveli sami 
istraživači, a koliko realnoga stanja koje je (bilo) moguće pronaći na terenu. Iz ovoga 
je rada posve jasno da danas (a upitno je je li ga ikada i bilo) nema govora ni o 
kakvoj posebnoj etničkoj skupini, a još manje o rumunjskoj nacionalnoj manjini, već 
tek o skupini koja se od svojih susjeda razlikuje posebnim jezičnim idiomom. Svako 
drukčije tretiranje istrorumunjofona ostaje tendencioznim pokušajem njihova 
nasilna smještanja u zadane kategorije koji nema apsolutno nikakva uporišta u 
stvarnosti. 

TRANSILVANIJA U HRVATSKIM RJECNICIMA 


Andela FRANCIC, Bernardina PETROVIC 


A representation of place names , ethnics and ktetics may provide in the historical and contemporary 
monolingual, bilingual and multilingual dictionaries. In the introductory part of the paper the authors 
describe the concept of Transylvania in the historic, geographic and demographic context as well as a 
brief look at the Croatian lexicography. The focal point of the paper is the description and analysis of 
the notion of Transylvania and its synonyms, ethnic, ktetics and possessive adjectives that are derived 
from them in historical and contemporary Croatian dictionaries. The differences and similarities in the 
review and presentation of corpus were observed. A careful analysis of the collected corps will 
demonstrate their (un)systematic description. The research was a complex task because the collected 
lexical material is great and rich, especially in old Croatian dictionaries . 


Key-words: Transylvania, Erdély, Croatian lexicography, dictionaries 


Zastupljenost je toponima, etnika i ktetika pretkaziva u povijesnim i 
suvremenim jednojezičnim, dvojezičnim i višejezičnim rječnicima. U uvodnome je 
dijelu kratak osvrt na Transilvaniju! u povijesno-zemljopisno-demografskom 
kontekstu te na hrvatsku leksikografiju. Pratit ćemo pojavnost toga horonima i 
njegovih istoznačnica, od njih tvorenih etnika, ktetika i posvojnih pridjeva u 
odabranim povijesnim i suvremenim hrvatskim rječnicima, uočiti različitosti, ali i 
sličnosti u njihovu prikazu i obradbi. Prikaz i analiza rječničke obradbe korpusa 
pokazala se ne samo izazovnom nego i vrlo složenom zadaćom s iznenađuje brojnom 
i bogatom leksičkom građom osobito u starijim leksikografskim izvorima. 


1. Uvod 


Jednom od sastavnica onimije nekoga jezika, uz antroponime i krematonime, 
jesu i toponimi - zemljopisna imena koja služe za orijentaciju u prostoru. Vezani uz 
nepomičan i nepomičljiv zemljopisni objekt, toponimi svojim izrazom i doimenskim 
sadržajem svjedoče o prostoru i vremenu u kojima su nastali, o stupnju razvoja 
jezika kojim su oblikovani, o materijalnoj i duhovnoj kulturi svojih nadjevatelja. 
Toponimi se mogu proučavati s različitih aspekata: zemljopisnoga, povijesnoga, 
arheološkoga, etnološkoga, kartografskoga i jezičnoga (koji je sastavnim dijelom 


1 Transilvanija je danas uobičajeno ime za rumunjsku pokrajinu koja se u hrvatskim povijesnim 
izvorima najčešće spominje imenom Erdeij te rjeđe Sedmogradska. 

širega onomastičkog opisa). Bavljenje njima, kao i ostalim imenskim leksikom, 
zahtijeva interdisciplinarni pristup jer se jedino njime može spoznati kompleksnost 
imena kao sociolingvističkih znakova - pretpostaviti vjerojatan poticaj njihovoj 
pojavnosti u zasvjedočenome liku u povijesnome i zemljopisnome kontekstu, 
propitati i razumjeti njihove mijene u vremenskome slijedu od najranijih do 
suvremenih potvrda. 

Budući da (je) hrvatski jezik spletom različitih okolnosti preko svojih 
govornika dolazi(0) u doticaj s drugim (prostorno bližim ili udaljenijim) jezicima, 
pojedina imena tih jezika davalaca više ili manje prilagođena hrvatskomu kao jeziku 
primaocu, pretkazivom su sastavnicom hrvatskoga imenskoga korpusa.! Gotovo od 
samih početaka hrvatske leksikografije među rječničkom građom nalazimo i 
imensku komponentu (dio koje su i toponimi). Ona je također jednim od svjedoka 
bogate višestoljetne hrvatske kulturne povijesti. 

Predmetom našega rada bit će toponim, upravo horonim2, Transilvanija. 
Pratit ćemo njegovu pojavnost i pojavnost njegovih istoznačnica, od njih tvorenih 
etnika, ktetika i posvojnih pridjeva u odabranim povijesnim i suvremenim hrvatskim 
rječnicima, uočiti različitosti, ali i sličnosti u njihovu prikazu i obradbi. Selektivan 
pristup odabiru toponima u starijim se izvorima uglavnom ne objašnjava, a iz 
uvrštenih pojavnica teško je dokučiti kriterije po kojima je ime nekoga zemljopisnog 
objekta ,zavrijedilo“ biti sastavnicom rječničkoga korpusa. Suvremeni rječnici 
nerijetko izostavljaju imena, a i kada ih uključuju u svoj korpus, izabiru samo 
„važnije“ ili „poznatije“ toponime uvrštavajući ih abecednim slijedom zajedno s 
ostalim leksikom ili ih izdvajaju i objavljuju u dodatku rječniku. Iako važnom 
leksičkom sastavnicom, činjenica je da se u suvremenim rječnicima hrvatskoga 
jezika (iznimkom je Hrvatski enciklopedijski rječnik) toponimi pojavljaju tek iznimno, 
a češće se donose potvrde od njih izvedenih etnika i ktetika. Kada koncepcija 
rječnika obuhvati toponimijsku komponentu, istraživačima je, osim kriterija izbora 
toponima, zanimljiva njegova obradba, ponajprije sustavnost i dosljednost u 
semantičkome opisu. 


1.1. Transilvanija - povijesno-zemljopisno-demografska skica 

Transilvanija je ime jedne od rumunjskih povijesnih kneževina. Za rimske 
vladavine biva uključena u provinciju Daciju te se postupno romanizira. Tijekom 
razvijenoga srednjeg vijeka nalazi se u sastavu Ugarske koja ju integrira pod svoju 
krunu pridavajući joj pritom titulu teritorijalno zasebnoga vojvodstva. Za vladavine 


1 Primajući koji stranojezični toponim, hrvatski ga jezik kadšto prilagođuje svojemu sustavu te tako 
nastaju egzonimi, tj. zemljopisna imena koja se upotrebljavaju u nekom jeziku za zemljopisni objekt što 
se nalazi izvan područja na kojemu se tim jezikom govori, a razlikuje se od endonima, tj. oblika koji se 
upotrebljava na autohtonom jeziku države kojoj taj objekt pripada (Crljenko 2008:79). 

2 Toponimija se s obzirom na imenovani topografski objekt može i dalje dijeliti. Kako ne postoji 
općeprihvaćena dioba ni terminologija za toponimijske jedinice nižega ranga, navodimo tek neke od 
njih s kojima se slaže većina onomastičara (hidronimija 'imena voda', oronimija 'imena reljefnih oblika 
Zemljine površine', cjkonimija 'imena naselja', horonimija 'imena veće zemljopisne ili administrativne 
jedinice'...). Sastavnicom su toponimije još imena dijelova naselja, otoka, šuma, polja, špilja itd. 

Ivana Žigmunda (1540-1570.) Transilvanija postaje neovisnom kneževinom pod 
zaštitom Habsburgovaca, a za mađarskoga kneza Mihalya I. Apafia (1661-1690.) 
potpada pod utjecaj Osmanskoga Carstva.! Car Leopold I. proglašuje ju krunskom 
zemljom Habsburgovaca u kojemu statusu (s kratkim prekidom 1848-1849.) ostaje 
sve do 1867. Tada, nakon Austro-ugarske nagodbe, kao sastavnica ugarskoga dijela 
ulazi u sastav novoosnovane Austro-Ugarske Monarhije. Nakon raspada Monarhije, 
Trianonskim mirom (1920.) Transilvanija je dodijeljena Rumunjskoj. Godine 1940. 
sjeverozapadni dio Transilvanije pripojen je Mađarskoj. Pariškim je mirom 1947. 
Transilvaniju ponovno u cjelini dobila Rumunjska.? 

Transilvanijom se danas naziva zemljopisno-povijesno područje smješteno u 
karpatskome bazenu (središnji i sjeverozapadni dio Rumunjske) na više od 60 000 
km2. Osim istoimene povijesne pokrajine, danas obuhvaća još i istočni dio 
nekadašnje Ugarske te dio Banata. U sklopu Rumunjske Transilvanija danas nema 
poseban politički status. Podijeljena je u 16 okruga, a najveći su transilvanijski 
gradovi Cluj-Napoca i Brasov. U njezinu su povjesnicu upisana imena mnogih 
plemena i naroda (trački Dačani, Geti, Skiti, Goti, Huni, Gepidi, Langobardi, Avari, 
Slaveni, Mađari, Nijemci...). Danas je to etnički najheterogeniji prostor Rumunjske, a 
većinu stanovništva čine Rumunji i Mađari. 

[ZI] približan prostor nekadašnjega Knezevstva Transilvanije 
= prostor tzv. šire Transilvanije koji još obuhvaća rum. Banat, Krišanu 
(Crigana) i Maramures (Maramures) 


Slika 1. Polozaj Transilvanije u Rumunjskoj http://www.enciklopedija.hr/natuknica.aspx?id=62040 


1.2. Kratak osvrt na hrvatsku leksikografiju 
Početak se hrvatske leksikografije uobičava vezati uz rukopisni višejezični 
slikovni rječnik Liber de simplicibus liječnika i farmakologa Nicolla Roccabonelle iz 


1 Opširnije o rumunjskim zemljama u srednjemu i ranome novom vijeku v. Grgin (2006). 

2 Vlaški knez Mihai Bravu, posljednji veliki vladar rumunjskoga srednjovjekovlja (1593-1601.), prvi je 
uspio u rumunjskoj povjesnici ujediniti i zavladati svim trima rumunjskim zemljama. Za vladavine 
kneza Alexandrua Ioana Cuze (1859-1866.) 1859. dolazi do stupanja Moldavske Kneževine i Vlaške 
Kneževine u personalnu uniju Ujedinjena Kneževstva (Principatele Unite), čime je stvorena jedinstvena 
rumunjska država. Jedinstvenom je, pod imenom România, proglašena 1862. 

sredine 15. stoljeca. Iz ranoga razdoblja povijesti hrvatske leksikografije neizostavan 
je spomen u Anconi 1527. godine tiskane anonimne knjizice od samo osam stranica 
naslovljene Opera nuova che insegna a parlare la lingua schiavonesca autorstvo koje 
se pripisuje talijanskomu trgovcu Pietru Lupisu Valentianu. Prvi veci samostalno 
tiskani rječnik kojemu je hrvatski jedna od sastavnica jest Dictionarium quinque 
nobilissimarum Europae linguarum: latinae, italicae, germanicae, dalmaticae et 
hungaricae Šibenčanina Fausta Vrančića (Venecija, 1595.). Na samome kraju 16. 
stoljeća nastaje rukopisni hrvatsko-talijanski rječnik čije se autorstvo pripisuje 
Bartolu Kašiću. U sljedećim stoljećima raste broj rječnika - Petar Loderecker, Jakov 
Mikalja, Juraj Habdelić, Ivan Belostenec, Ludovik Lalić, Ivan Tanzlingher Zanotti, 
Pavao Ritter Vitezović obilježit će hrvatsku leksikografiju 17. i njezin prijelaz u 18. 
stoljeće. Iz navedenoga se niza izdvaja Mikaljin trojezičnik Blago jezika slovinskoga, 
»prvi moderni hrvatski rječnik“ (Gabrić-Bagarić 2001). U stoljećima koja slijede 
povećava se broj rječnika (pretežno dvojezičnih te manjim dijelom višejezičnih)! 
kojima je hrvatski jednom od sastavnica. Većina ih je tiskana, a neki su do danas 
ostali u rukopisu. S obzirom na njihov povelik popis nećemo im ovom prilikom 
nabrajati naslove ni autore. Svaki je od njih (a ima općih, terminoloških, povijesnih, 
suvremenih, frazeoloških, enciklopedijskih, rječnika kajkavskih, čakavskih i 
štokavskih govora, razlikovnih rječnika, rječnika stranih riječi, rječnika pojedninih 
književnih djela, etimologijskih, čestotnih, odostraznih..; uz klasične tu su i 
elektronički rječnici) važnom karikom u hrvatskome leksikografskom lancu. 
Posljednja je karika u nizu nedavno tiskom objavljen Veliki rječnik hrvatskoga 
standardnog jezika (Zagreb, 2015.) skupine autora koji sadržava više od 120 000 
natuknica i podnatuknica čija se obradba proteže na 1788 stranica. 

Za ovaj smo rad iz bogatoga hrvatskoga leksikografskog opusa izdvojili samo 
neke rječnike tražeći u njima potvrdu (i obradbu) imena Transilvanija, odnosno 
njezinih istoznačnica. 


1.3. Hrvatsko-transilvanijski dodiri i veze 


Prema popisu iz 2011. Rumunjska ima 20 121 641 stanovnika. Najviše je, 
dakako, Rumunja (83,5%), slijede Mađari (6,1%), Romi (3,1%), Ukrajinci (0,3%), 
Nijemci (0,2%), Židovi i dr. Hrvata je 5 408 (http://www.enciklopedija.hr/ 
natuknica.aspx?id=53715). Oni se prema podrijetlu i dijalektnim značajkama govora 
mogu podijeliti u pet skupina - četiri žive u zapadnome Banatu (prostor tzv. Sire 
Transilvanije) - u Keči (kajkavci), u Čeneju (čakavci), u Rekašu (šokački Hrvati, 
štokavci), u sedam sela od kojih je najveće Karaševo (po kojemu je ta skupina 
nazvana karaševski Hrvati, govornici torlačkoga narječja) blizu grada Ričice (rum. 


1 Jednojezični hrvatski rječnici pišu se potkraj 19. stoljeća. Prvi dovršeni jednojezičnik Rječnik 


hrvatskoga jezika Ivana Broza i Franje Ivekovića tiskan je na samome početku 20. stoljeća (1901.). 

Reşiţa) - a peta u gradu Sulini na delti Dunava u najistočnijemu dijelu Rumunjske (o 
njima se malo zna) (Vulić 1998). 

Hrvati i Rumunji u prošlosti su dulje ili kraće vrijeme živjeli u istim 
državama (srednjovjekovna Ugarska, Habsburška Monarhija, Austro-Ugarska 
Monarhija, Osmansko Carstvo) te su pretkazivi i njihovi međusobni dodiri. 
Spomenimo tek malobrojne koji su svjedocima hrvatsko-transilvanijskih/erdeljskih 
veza. 

Pripadnici hrvatskih velikaških obitelji bivali su i erdeljskim vojvodama, 
npr. pojedini članovi hrvatske plemićke obitelji Lacković (Lackfi) obnašali su 
dužnost erdeljskoga vojvode neprekidno dvadeset godina (od 1356. do 1376.), a uz 
kraće prekide čak četrdesetak godina (od 1344. do 1386.) (Karbić 2009: 21). Matijaš 
Korvin 1469. na položaj erdeljskoga vojvode uzdiže Nikolu, hrvatskoga plemenitaša 
iz roda Čupor Moslavački (Nikolić Jakus 2011: 292). Nezakoniti sin kralja Matije 
Korvina - Ivaniš Korvin (1473-1504.) - slavonski herceg i hrvatsko-slavonsko- 
dalmatinski ban ima, uz ostalo, posjede i u Transilvaniji (http://hbl.Izmk.hr/ 
clanak.aspx?id=112). Na Korvinovu je dvoru u djetinjstvu boravio Juraj Utišinović 
Martinušević (1482-1551.), hrvatski plemić, državnik, 
vojskovođa, pavlinski predstojnik i prior, biskup Velikoga 
Varadina i nadbiskup Ostrogona, savjetnik i rizničar kralja Ivana Zapolje, vrhovni 
sudac i kardinal (Sekulić 1997). 

Faustu Vrančiću (1551-1617.) https://hr.wikipedia.org/wiki/1598.Rudolf II. 
1598. dodjeljuje naslov čanadskoga biskupa te on do 1605. obavlja dužnosti 
kraljevoga savjetnika za Mađarsku i Transilvaniju (https://hr.wikipedia.org/wiki/ 
Faust_Vran%C4%8Di%C4%87). 

Splićanin Aleksandar Komulović (1548-1608.) bio je apostolski vizitator u 
Albaniji, Bugarskoj, Vlaškoj i Transilvaniji (1584-1587.) te papinski izaslanik u 
posebnoj diplomatskoj misiji pape Klementa VIII. u Vlaškoj, Transilvaniji, Poljskoj i 
Rusiji (1593-1599.). Komulović je prvi predstojnik hrvatskoga kaptola sv. Jeronima 
u Rimu (1589.) i prvi Hrvat koji je pismenom oporukom 1608. svu svoju imovinu 
ostavio za tiskanje hrvatskih knjiga (http://isusovci-split.hr/znameniti-isusovci-u- 
splitu). 

U franjevačkim su samostanima u Erdelju djelovali redovnici hrvatskoga 
podrijetla. Među poznatijima bili su Andrija  Zagrebatki/Kroata (mad. 
Zagrabi/Kroata Andras), tj. Andrija Knezajić (autor dramatiziranioga kajkavskog 
Marijina plač iz Erdelja iz prve polovice 17. st, pronađena u franjevačkom 
samostanu u Csiksomly6u) i p. Stjepan Soljak (Stjepan Matijević; Istvan Szalinai) 
(Lukač 2003). 

Rodom iz Erdelja bio je zagrebački biskup Nikola Olah (Nicolaus Olahus, 
1491/3-1568.) koji je pet godina (1543-1548.) upravljao biskupijom (iako 
najvjerojatnije u Zagrebu uopće nije boravio, što nije bilo neobično u to vrijeme). 
Olah je, uz ostalo zaslužan za izgradnju sisačke utvrde te zaštitnik i mecena Antunu 
Vrančiću, Jurju Draškoviću i Andriji Dudiću (Manea-Grgin 2010). 

Iz Erdelja je potekao i Franjo Haller (Kerelészentpal, Erdelj, 24. III. 1796 - 
Bet, 5.IIIL. 1875), grof od Hallerkeća i hrvatski ban (1842-1845.) za čijega se 

banovanja zbio obračun na Markovu trgu 29. VII. 1845. nakon pobjede madarona na 
izborima za skupštinu Zagrebačke županije (http://www.enciklopedija.hr/ 
natuknica.aspx?id=24186). 


2. Etimološke napomene uz istoznačna imena za Transilvaniju 


Upravo Transilvanija, odnosno njezine raznojezične istoznačnice - Erdeij, 
Sedmogradska, Sedmogorska i Sibinjska zemija - od svih rumunjskih toponima 
zauzimaju najviše mjesta u hrvatskim rječnicima. 

Ime Transilvanija hrvatski je egzonim za rumunjski horonim Transilvania 
(rum. Transilvania < lat. trans 'preko' i sylva 'šuma'). Rumunjsko je ime nastalo 
prijevodom mađarskoga imena Erdćiy (< od mađarske sintagme erdă elti “preko 
šuma = trans silvam') na latinski jezik (Skok 1971: 493). 

Ime Erdej hrvatski je egzonim za mađarski endonim Erdély (nastao 
univerbizacijom mađarske sintagme erdă elü ‘preko Suma”). Rumunjsko je ime, uz 
Transilvania, i Ardeal. 

Ime Sedmogradska hrvatska je prevedenica njemačkoga imena za 
Transilvaniju - Siebenburgen.! To njemačko ime pučka etimologija tumači „kot 
'Sedem trdnjav', kar naj bi se nanašalo na utrjena mesta Hermannstadt (Sibiu), 
Klausenburg (Cluj), Kronstadt (Brasov), Bistritz (Bistriţa), Mediasch (Medias), 
Mühlbach (Sebeș) in Schdssburg (Sighisoara), Kljub temu pa očitno izhaja iz rimskega 
imena Cibinium za kraj Sibiu oziroma Hermannstadt“ (Kladnik - Perko 2013). Riječ je 
o eliptičnome imenu nastalom univerbizacijom (svođenjem na diferencijacijsku 
sastavnicu) od sintagme Sedmogradska zemija. 

Ime Sedmogorska zemija jedna je od hrvatskih inačica imena Transilvanija. 
lako je značenje dijelova te sintagme prozirno, nejasnim ostaje motivacija pridjevske 
sastavnice. 

Ime Sibinjska zemija motivirano je imenom (najvaznijega) grada 
Transilvanije. Sibinj je hrvatska inačica (egzonim) imena rumunjskoga grada Sibiu, 
koji su 1190. osnovali njemački doseljenici što su došli u ondašnju Transilvaniju s 
ciljem razvoja rudarstva, obrta i trgovine. Njemačko je ime toga grada 
Hermannstadt, a mađarsko Nagyszeben. Uz Sibinj vežemo Janosa Hunyadija, u 
narodnim pjesmama poznatoga kao Janko Sibinjanin. 


3. Rječnička obradba horonima Erdelj, Sedmogorska, Sedmogradska, 
Sibinjska zemija i Transilvanija 


Za potrebe ovoga rada pregledano je dvadesetak rječnika, najstariji među 
njima bio je Vrančićev petojezičnik iz 1595, a najmlađi netom tiskom objavljen Veliki 


1 Nijemci su, sudeći po dokumentima iz 13. i 14. st., rabili i ime Uber Wald (‘preko šume') a potom su 
počeli rabiti ime Siebenbiirgen. 

rječnik hrvatskoga standardnog jezika iz 2015. Među odabranim leksikografskim 
djelima bili su jednojezičnici hrvatskoga jezika te dvojezičnici i višejezičnici u kojima 
je hrvatski jednom od sastavnica (a ostale su sastavnice jedan strani jezik ili više njih 
- latinski, talijanski, mađarski i njemački). U nekim rječnicima nisu pronađeni 
traženi horonimi, što zbog nedorečenih kriterija uvrštavanja imena u rječnike u 
počecima hrvatske leksikografije, što zbog jasno definiranih kriterija kojima se 
imenska građa isključuje iz suvremenih leksikografskoga opisa.! Ipak većina 
pregledanih rječnika (vidi popis izvora na kraju rada) sadržava jedno hrvatsko ime 
ili (češće) više njih za nekadašnju rumunjsku kneževinu, a danas pokrajinu u toj 
istočnoeuropskoj državi. U središtu su našega zanimanja bili hrvatski egzonimi za 
rumunjski horonim Transilvania, odnosno Ardeal. 

Izdvojivši iz leksičke ukupnosti ciljana imena te proučivši način njihove 
pojavnosti i obradbe, uočeno je da se hrvatski egzonim pojavljuje u različitim 
strukturnim dijelovima rječničkoga članka: 

a) kao natuknica (u jednojezičnim rječnicima te u dvojezičnim i 
višejezičnim rječnicima kojima je hrvatski polazni jezik) 

b} kao istoznačnica natukničkoga lika (u dvojezičnim i višejezičnim 
rječnicima kojima je hrvatski ciljni jezik; u jednojezičnim rječnicima nakon 
definicije ili postponiran uputnicama vidi, isto što kojima se povezuje s 
istoznačnim natukničkim likom uz kojega se donosi podrobnija obradba) 

c) kao sastavnica egzemplifikacijskoga dijela rječničkoga članka (u 
jednojezičnicima koji sadržavaju taj strukturni dio rječničkoga članka) 

d) kao sastavnica semantičkoga opisa etnika i ktetika izvedenih iz 
egzonima (u jednojezičnim rječnicima). 

Nakon što su iz prvih dvaju? - a) i b} - od četiriju navedenih dijelova 
rječničkih članaka odabranih djela hrvatske povijesne i suvremene leksikografije 
ekscerpirani hrvatski egzonimi za rumunjski horonim Transilvania, utvrđeno je 
mnoštvo pojavnica koje se mogu svrstati u ove skupine: 


potvrđeni likovi3 


ERDELJ deij (Voltić 1803; Paričić 1858) 
del (ARj) 
del (ARj) 


1 Horonim Transilvanija ili koje drugo njemu istoznačno ime ne nalazimo u Vrančićevu petojezičnom 
rječniku Dictionariumu, Stullijevu Ajecsoslozju illirsko-italiansko-latinskome, Mažuranić - Užarevićevu 
Némacko-ilirskome slovaru te u trima suvremenim rječnicima hrvatskoga jezika - Anićevu Velikome 
rječniku hrvatskoga jezika, Školskome rječniku hrvatskoga jezika i Velikome rječniku hrvatskoga 
standardnog jezika (potonja dva plod su rada skupine autora). 

2 Ograničili smo se natuknički lik i njemu istoznačne likove iz semantičkoga opisa jer se u njima 
pojavljuju sve inačice zapisa pojedinoga horonima. U egzemplifikacijskome dijelu te u definicijskim 
sintagmama etnika i ktetika pojavljuju se natuknički likovi u različitim padežnim oblicima te oni mogu 
biti eventualno zanimljivi u prikazu morfoloških značajka horonima o kojemu je riječ, a kojima se u 
ovome radu nismo posebno bavili. 

3 Potvrđeni se likovi donose u izvornoj grafiji. Natuknički su likovi masno pisani. Potvrde su popraćene 
kraticom izvora iz kojega su ekscerpirane (potpune bibliografske podatke pojedinoga izvora v. na kraju 
rada). 

del (Voltié 1803) 

dely (Habdelić 1670; Belostenec II 1740) 
degl (Mikalja 1649/1651) 

'deij (Broz - Iveković 1901) 

'deij (Klaić 1987; RH] LZ 2000, HER 2003) 
del (Belostenec I 1740) 

rdel (ARj), Jerdel (ARJ) 

òrde] (ARj) 

»rdel (ARJ) 

le] (ARj) 

del (Vitezović 17./18. st.) 


elska (ARj) 


degl zemgija! (Mikalja 1649-1651) 
1eiy Derfava (Jambrešić - Sušnik (1742) 
eiyzka zemiya (Jambrešić - Sušnik (1742) 
lelfzko herczeftvo (Belostenec 11740) 
TRANSILVANIJA Transilvania (ARj) 
Transilvanija (ARj) 
Transilvanija (ARj, Klaić 1987; RMH LZ 2000) 


Transilvanija (Klaić 1987; RMH LZ 2000) 


SEDMOGRADSKA Sedmogradska (Klaić 1987; RMH LZ 2000) 
Sédmogradska (RMH LZ 2000) 
SEDMOGORSKA Sedmogorci (Vitezović 17./18. st.) 


Sedmogorfka zemla (Vitezović 17./18. st; ARj) 


Sedmogor fka (rkp. Sedmogorfko) (Vitezović 17./18. st.) 
SIBINJSKA ZEMLJA Sibinani (Vitezović 17./18. st.) 


Sibir Jka zemla (Vitezović 17./18. st.) 


Iz tablice se dade iščitati: 
— u hrvatskoj su leksikografiji potvrdena razlitita imena za rumunjsku 
pokrajinu (nekad kneževinu) Transilvaniju 
— različitost se potvrđenih likova očituje na grafijskome, fonološkome, 
tvorbenome, sintagmatskome i leksičkome planu 
= potvrđeni se likovi mogu svesti u pet raznokorijenskih skupina: 
ERDELJ, TRANSILVANIJA, SEDMOGRADSKA, SEDMOGORSKA, SIBINJSKA 
ZEMLJA 
= potvrdama je nabogatija skupina ERDELJ 
Jedan od razloga različitoga bilježenja toga imena jest završni palatalni 
glas, koji dijeli sudbinu palatala u hrvatskoj latinici sve do ustaljivanja njegova 
bilježenja dvoslovom ij. U građi su potvrđeni ovi grafijski ostvaraji toga glasa: gl 
(Erdegl), ly (Erdely), Í (Yrdef), | (Erdel) i ij (Erdelj). Prvi u nizu karakterističan je za 
južnohrvatsku predgajevsku grafiju (oblikovanu pod talijanskim utjecajem), drugi je 
osobito čest u sjevernohrvatskoj grafiji (oblikovanoj pod mađarskim utjecajem), 


1U dvorječnoj je natuknici Erdegl zemgija samo prva riječ ime (horonim), dok je druga ,objašnjenje“ što 
se njime imenuje. Taj je postupak oblikovanja toponimijske natuknice karakterističan za čitav Mikaljin 
rječnik (usp. bcfna zemgija; balatin, jezero; Barcellona grad). 

treci je prepoznatljiva Vitezoviceva grafijska znacajka, potom slijedi Daniticevo 
rjeSenje biljezenja primijenjeno u ARj (i starijim Akademijinim filoloskim izdanjima) 
te na kraju današnji dvoslov kojim taj palatal prvo bilježe slavonski pisci, a 
grafijskim obilježjem općehrvatske grafije postaje usvajanjem Gajeva prijedloga 
reforme hrvatske latinice. U Belostenca, uz lik Erdey, dolazi i potvrda s 
depalataliziranim završnim glasom Erdel (depalatalizacija se iščitava i iz prve 
sastavnice pridjevske tvorenice erdeifzko herczeftvo). 
Drugi razlog različitosti bilježenja imena ERDELJ jest njegov početni 

vokal. Pojedini ga pisci bilježe s predmetnutim (protetskim) j (Jerdel), odnosno h 
(Herdel). Stranost imena, odnosno neprozirna etimologija vjerojatno je bila 
povodom da se početno E - razumije kao popratni vokal uz slogotvorni r te se ono 
ispušta (Adel) ili se bilježi slijedom yr, što je jedan od prijedloga bilježenja toga 
slogotvornoga glasa (Vitezović). Zamjetno je da se suvremenije potvrde bilježe s 
(kratkouzlaznim) naglaskom na početnome slogu, a da najsuvremeniji izvori (K, LTZ. 
HER) bilježe i zanaglasnu dužinu. Osim jednorječnih inačica, ovaj je rumunjski 
horonim u hrvatskoj leksikografiji zasvjedočen i u dvorječnim sintagmama, i to: 
imeničko-imeničkim Erdély Derfava (JS) te imeničko-pridjevskim: Erdeiyzka zemlya 
(US) i erde./zko herczeftvo (B'). Takav način imenovanja, osobito kad su u pitanju 
imena država, nerijetko nalazimo u našoj starijoj leksikografiji (npr. imena država u 
Habdelićevu Dictionaru beziznimno su takve dvorječne strukture: Cheska zemlya, 
Feriyanszka zemiya, Gerchka zemlya, Kranszka zemlia, Latinszka zemiya, Lengyelszka 
zemiya, Nemska zemiya, Poiyszka zemiya, Sidouszka zemlya, Spanyolszka zemiya, 
Szlovenszka zemiya, Tatarszka zemiya, Ulaska zemiya, Vugerszka zemiya; Franczoszki 
Orszag, Horvatszki Orszag, Persianzki orszag (Frančić 2013: 487). Postanak 
jednorjetnoga imenskog lika Rdelska tumačimo univerbizacijom (izostavljanjem 
manje obilježene sastavnice *zemlja, *drzava) te poimeničenjem nastaloga lika. I taj 
način postanka imena (univerbizacija s poimeničenjem) poznat je hrvatskoj 
toponimiji (npr. Hrvatska < Hrvatska zemija, Francuska < Francuska zemija; 
Kamensko < Kamensko *selo, Splitska < Splitska *luka). 

= skupina TRANSILVANIJA zastupljena je samo trima inačicama: onom 

identičnom izvornomu liku (Transilvania), onom s umetnutim 

intervokalnim j (Transilvanija} te onom s prozodijskim oznakama u 

natukničkome liku (Transilvanija). Naglaske bilježe, pretkazivo, noviji 

leksikografski izvori. 

— skupina SEDMOGRADSKA potvrđena je u samo jednome liku, koji je u 

natuknici naglašen (Sedmogradska). Biljeze ju samo dva novija rječnika - 

u Klaić (1987) pojavljuje se kao istoznačnica natukničkomu leksemu Erdéij 

te u RHJ LZ (2000), u kojemu je natuknicom te istoznačnica 

natukničkomim leksemima Erdéij i Transilvanija. 

— izvornik svih pojavnica skupine SEDMOGORSKA jest Vitezovicev Lexicon 

Latino-Iliyricum!. One se pojavljuju u trima inačicama koje se navode kao 


1 Pojavnicu Sedmogorska zemija nalazimo i u ARj pod natuknicom sedmogorski s jedinom potvrdom 
upravo iz Vitezovićeva rječnika. 

istovrijednice natukničkim likovima Dacia. Trar/ilvania i Trarfilvania. 
Zanimljivišću se izdvaja jednorječnica Sedmogorci - množinski etnik u 
službi horonima. Tu pojavu srećemo u hrvatskoj ojkonimiji. ,U hrvatskom 
srednjovjekovlju izdvaja se jedna značajna skupine zemljopisnih imena, 
koja se odlikuje dvjema činjenicama: a) prepoznatljiva je imenskom 
strukturom i b) odnosi se samo na naseljena mjesta. To su ojkonimi tipa. 
Himačane, Orebići, Konjevrate, Pećane itd. Njima se mogu pribrojiti i stara 
etnonimska imena Horvati, Srbijane, Neretvani, Vlasi, Arbanasi, Ugrini, 
Nijemci itd. Imena ove skupine nisu označavala u početku lokalitet nego 
ijude koji obitavaju na dotičnom mjestu“ (Šimunović 1986: 29-30). 
Dvorječno ime Sedmogor {ka zemla pripada već opisanomu tipu pridjevsko- 
imeničkih sintagmi i jednorječnice nastale pokraćivanjem uz preobrazbu 
(Sedmogo:/ka). 

— izvornik obiju pojavnica skupine SIBINJSKA ZEMLJA jest Vitezovićev 
Lexicon Latino-Illyricum. One su strukturom jednake ekvivalentnim 
horonimima iz skupine SEDMOGRADSKA i SEDMOGORSKA - zasvjedočene 
su u množinskome liku nomina ethnica (Sibifani) i u dvorječnoj 
pridjevsko-imeničkoj sintagmi Sibirfka zemla. Izostaje očekivana 
univerbizacija potonje dvorjetne sintagme (*Sedmogorska). 

Najstariju rječničku potvrdu horonima kojim se imenuje povijesna pokrajina 
u Rumunjskoj, o kojoj je riječ u ovome radu, sadržava Blago jezika slovinskoga 
Jakova Mikalje - Erdegl zemgija. Ta činjenica ne iznenađuje znamo li da mnoge riječi 
u Blagu imaju status prvopotvrđenice (Gabrić-Bagarić 2010: 123) te da je Mikalja 
prvi hrvatski leksikograf koji u svoj rječnik uvrštava i brojna imena među kojima 
pretežu upravo toponimi, a za najveći je broj njih Blago prvi i često jedini izvor 
(Gabrić-Bagarić 1997: 65). 

Najviše različitih inačica horonima Erdeij nalazimo u Ajecniku hrvatskoga ili 
srpskoga jezika JAZU. Među varijantnim likovima u tome rječniku pretežu grafijske 
inačice, što se može tumačiti njegovim odrednicom povijesnoga rječnika koji se 
temelji na brojnim vrelima nastalim u dugome vremenskom protegu u kojemu sve 
do gotovo sredine 19. stoljeća nije postojala jedinstvena grafija. Varijantnosti 
pridonose i različiti načini prilagodbe stranoga imena hrvatskomu raznodijalektnom 
jezičnom sustavu. 

Pozornost pobuđuje istoznačni niz hrvatskih horonima koje Vitezović 
(17./18. st.) u svojemu rukopisnom dvojezičniku navodi kao ekvivalente latinskima: 


Dacia Trar.filvania - Erdél, Yrdel Sibiriani, Sibir. Jka zemla, Sedmogorci, Sedmogoifka zemla 
Tranfilvania - Sedmogorfka (rkp. Sedmogo:/ko), Sedmogorfka zemla, Yrdel Sibir Jka zemla). 


Bogatstvo imenskih likova u Vitezovića ne iznenađuje znamo li da se, pišući 
zasebni dio svojega Lexicona u kojemu je obradio hrvatsku antroponimiju, oslanjao 
na živi narodni govor svojega vremena. 

Promatrajući narod i njegov jezik, Vitezović nije vidio samo jezik, gramatiku i leksik, nego 
i jednu od osnovnih pojava u denominaciji svojih suvremenika: ime sa svim svojim 
varijacijama. (...) Uz živi govor osnovom je u radu P. Vitezoviću služila historiografska 
literatura. Kao historičar koji je proučavao opću slavensku, južnoslavensku i hrvatsku 
povijest, Vitezović je čitao svu dostupnu literaturu i iz nje bilježio sve što je smatrao 
važnim za proučavanje povijesti »Ilirije« (Putanec 1968: 46-47). 


Navedeni horonimski primjeri potvrda su da je slično postupio i s 
toponimima - bilježio je sve likove koje je čuo i pronašao u dostupnoj mu literaturi 
smatrajući ih nosiocima važnih jezičnih i izvanjezičnih poruka. 

U višejezičnoj povijesnoj leksikografiji horonim Transilvanija (upravo 
Transilvania) dolazi isključivo kao stranojezični (talijanski, latinski) ekvivalent 
hrvatskomu  horonimskom liku Erdej (i njegovim inačicama). U novijim 
jednojezičnicima Transilvaniju nalazimo uključenu u imenski korpus hrvatskih 
egzonima zajedno s Erdeijem i (rijetko) Sedmogradskom.! 

I površnim pregledom pojavnosti i obradbe promatranih horonimskih 
natuknica zamjetna je nesustavnost i nedosljednost unutar istoga leksikografskog 
izvora, razlike u semantičkome opisu kao i različit tretman u prikazu homografskih 
likova (ako se pojavljuju) u različitim leksikografskim izvorima. 

a) S obzirom na to da su u ARj potvrđeni etnici Ardelac te ktetici 
ardelskf i sedmogorski, očekivali bismo i horonimne likove Arde] i 
Sedmogorska, ali njih ARj nema u svojemu korpusu (pritom Vitezovićevu 
sintagmu Sedmogorska zemla navodi pod pridjevskom natuknicom 
sedmogorski). 

b) U ARj se uz natuknicu Erde) navode dva različita značenja: '1) 
Transilvanija i 2) „selo u hrvatskoj krajini u okrugu ogulinsko-slunskom' s 
napomenom da se potonje ime izgovara s kratkosilaznim naglaskom na 
prvome slogu. HER pak sadržava dvije natuknice - Erdeij! i Erdeij? - koje 
su, kao što je iz njihovih prozodijskih oznaka vidljivo, istozvučne 
istopisnice2. 

c) Promatrani se izvori razlikuju i u prozodijskome opisu horonima 
Erdelj (usp. ARj Erdela, BI Erdeija). 

d) U starijim (dvojezičnim i višejezičnim) rječnicima uz inojezični 
ekvivalent horonima Erdeij (Transylvania, Dacia) uglavnom dolaze 
gramatičke odrednice (genitivni nastavak i kratica za oznaku roda), a uz 
hrvatski lik one nerijetko izostaju. Pritom valja istaknuti da je prema 
Voltiću Erdeij imenica ženskoga roda koja se mijenja po e-sklonidbi (Erdelj, 
e. f). 

e} U suvremenim se hrvatskim jednojezičnicima kao natuknički likovi 
uglavnom pojavljuju Erdeij i Transilvanija (K), a tek iznimno (LZ) kao 


1 Zanimljivo je npr. da u Hrvatskoj enciklopediji uz natuknicu Erdeij stoji samo uputnica na Transilvaniju 
(Erdelj > Transilvanija), što bi imalo značiti da je Erdeij u suvremenome hrvatskom jeziku i njegovoj 
onimiji manje uobičajeno ime od Transilvanije (Hrvatska enciklopedija, knj. 3, str. 492). 

2 O istozvučnim istopisnicama v. Tafra (2011). 

natuknica dolazi i Sedmogradskă. Anić natuknicu Erdeij ima samo u 
značenju ‘naselje u blizini Duge Rese’. 

f) Za razliku od starije hrvatske dvojezične i višejezične leksikografije 
u kojoj se ne očekuje semantički opis natuknice, u suvremenim je 
jednojezičnicima on pretkazivom sastavnicom strukture rječničkoga 
članka. Opisi se svih triju natukničkih leksema uglavnom podudaraju 
(pokrajina u Rumunjskoj"), većina ih iza natukničkoga lika i morfološke 
odrednice donosi područnu odrednicu (geog./geog) i vremensku 
(pov./pov) odrednicu. 


4. Tvorba etnika od egzonimnoga horonima Erdeij i njegovih istoznačnica 


U recentnim se hrvatskim jezikoslovnim radovima etnici najčešće definiraju 
kao imena stanovnika kojega naselja, kraja, pokrajine ili države i uglavnom 
razmatraju kao imena (nomina propria), u nekima se drže kategorijom između 
imena i apelativa (Bjelanović 2007: 31), u nekima se razlikuju etnici kao imena 
stanovnika i etnonimi kao imena naroda (Čilaš Šimpraga 2012: 17), a u nekima 
pokazuje da su samo množinski oblici etnika imena (Peti 1997: 101; Šimunović 
2002: 531). U hrvatskoj je standardologiji odnos prema etnicima dvojak: s jedne se 
strane prihvaćaju etnici tvoreni prema standardnojezičnoj normi, a s druge se strane 
polazi od pretpostavke da treba uzeti u obzir izvorne oblike prikupljene terenskim 
istraživanjima i uključiti ih u standardni jezik. 

Etnici izvedeni od egzonima Erdeij i njegovih istoznačnica u hrvatskim su 
rječnicima različito zastupljeni i opisani, a u strukturi se rječničkoga članka uočavaju 
tri načina njihove leksikografske obradbe: 1. kao natuknički likovi, 2. kao 
istoznačnice natukničkoga lika i 3. kao dio natukničkoga niza, što ovisi o rječničkoj 
koncepciji. Najčešći je jedninski oblik muškoga etnika, rjeđi jedninski oblik ženskoga 
etnika, dok je prilično rijedak množinski oblik. Svi su etnici sufiksalno izvedeni, 
iznimkom je opisni natuknički izraz Iz Erdegija u Mikaljinu trojezičniku (1649- 
1651). U tom je rječniku s hrvatskim kao polaznim jezikom i talijanska istovrijednica 
opisna isto kao i hrvatski natuknički leksem - 'di Tranfylvania', a samo je latinska 
istovrijednica sufiksalna tvorenica 'Tranfylvanus, a, m.'. 

Muški se etnici tvore četirima sufiksima: -ac, -ec/-ecz, -anin i -canin i taj je 
tvorbeni model potvrđen u svim trima načinima obradbe etnika u strukturi 
rječničkoga članka. Svi su sufiksi potvrđeni u etnicima izvedenim od egzonima Erdeij 
i njegovih grafijskih ostvaraja (Ardelac, Erdelac, Erdćijac, Jerdelac; Erdelecz, Erdelec; 
Erdelanin; Yrdelcanin), dva su etnika izvedena iz tvorbenoga ishodišta Sibiri tvorena 
sufiksima -anin i -çanin (Sibinanin, Sibificanin), a samo je jedan etnik tvoren od 
egzonima Sedmogorska i to sufiksom -ac (Sedmogorrac). Potonja su tri etnika 
zabilježena samo u Vitezovića (17./18. st.). 

sufiks muški etnik potvrđen muški etnik u strukturi muški etnik u 
kao natuknički oblik rječničkoga članka potvrđen kao strukturi rječničkoga 
istoznačnica natukničkoga članka potvrđen kao 
leksema dio natukničkoga niza 
-ac Ardelac (ARj) irdelac (ARj) Erdćijac (Klaić 1987) 
Erdelac (ARJ) irdelac (Vitezović 17./18. st; ARJ 
Erdéijac (RHJ LZ 2000) 1880-1976) 
erdelac (ARJ), 
‘edmogorrac (Vitezovié 17./18. st.) 
-ec (-ecz) Erdelecz (Habdelić 1670; 'rdelecz (Jambrešić - Sušnik 1842; 
Belostenec 1740), ARj 1880-1976) 
Erdelec (Voltić 1803) 
-anin Erdelanin (ARj) ‘ibinanin (Vitezović 17./18. st.) 
-çanin 'rdelcanin (Vitezović 17./18. st.) 


‘ibinganin (Vitezović 17./18. st.) 


Svi su zenski etnici nastali sufiksalnom tvorbom - plodnijim sufiksom -ka 
(Erdeijka, Yrdelka; Sedmogorka; Sibirika) i slabije plodnim -kinja (Yrdelkiria; 
Sibirikiria) i pojavljuju se, kao i muški etnici, u svim trima načinima obradbe etnika u 
strukturi rječničkoga članka. Brojčano su slabije zastupljeni u rječničkoj 
makrostrukturi u odnosu na muške etnike te su zabilježeni samo u trima 
leksikografskim izvorima. Čak je pet raznokorijenskih ženskih etnika pocrpljeno iz 
Vitezovićeva rječnika kao dio istoznačnoga niza latinskoga natukničkog leksema 
Trarfilvanus, dok je etnik Erdéijka zapažen u dvama suvremenim rječnicima kao 
natuknica (RHJ LZ 2000) i kao dio natukničkoga niza u strukturi rječničkoga članka 
(Klaić 1987). 


sufiks ženski etnik potvrđen ženski etnik u strukturi rječničkoga ženski etnik u strukturi 
kao natuknički oblik članka potvrđen kao istoznačnica rječničkoga članka 
natukničkoga leksema potvrđen kao dio 
natukničkoga niza 
-ka trdéijka (RH] LZ 2000) rdelka (Vitezovié 17./18. st.) Erdeijka (Klaié 1987) 


edmogorka (Vitezovié 17./18. st.) 
Sibirika (Vitezović 17./18. st.) 


-kinja Yrdelkiria (Vitezović 17./18. st.) 
Sibinkina (Vitezovié 17./18. st.) 


Od mnozinskih su likova zamijecena dva raznokorijenska etnika tvorena od 
dviju osnova: Transilvani < *Transilvan(-) te Erdéfani < Erdélanin i Erdeijci < 
Erdeljac. Razvidno je da je lik Transilvani, zabilježen kao natuknički leksem u ARj u 
značenju 'stanovnici Transilvanije, rumunjske pokrajine", jedini etnik izveden iz 
osnove *Transilvan(-) koji se pojavljuje u pregledanim rječnicima. Ni u jednome se 
rječniku ne pojavljuje ni jedninski oblik muškoga etnika ni jedninski oblik ženskoga 
etnika izveden iz te osnove. Lik Erdelani, zabilježen također u ARj, dio je strukture 
rječničkoga članka natuknice Erdelanin, a lik Erdeijci u RH] LZ (2000) dio je 

strukture rječničkoga članka natuknitkoga etnika Erdćijac m (% Erdéijka) i 
natukničkoga ktetika érdéijski ‘koji se odnosi na Erdelj i Erdeljce’. 

Metodologija uvrštavanja etnika izvedenih od horonima Erdeij i njegovih 
istoznačnica u strukturu rječničkoga članka ovisi ponajprije o rječničkoj tipologiji. 
Ako je hrvatski polazni jezik u dvojezičnicima i višejezičnicima, uz hrvatski se 
natuknički leksem navode stranojezične istovrijednice, a ako je hrvatski ciljni jezik 
ili jedan od ciljnih jezika, uz natuknički se leksem polaznoga jezika bilježi hrvatski 
ekvivalent, rjeđe hrvatski ekvivalenti. Rijetko se prije navođenja stranojezične 
istovrijednice ili stranojezičnih istovrijednica uz hrvatski polazni natuknički etnik 
navodi njegov opis, poput ,Erdelecz, t. j. iz Erdelya, Transylvanus, ni“ (Belostenec 
1740). U makrostrukturi je hrvatskih jednojezičnika najčestotniji muški natuknički 
etnik Erdeijac (u kajkavskih leksikografa Erdelec/  Erdelecz nastao od 
depalatalizirane osnove Erdel, a u ARj zabilježeni su još i likovi Arde/ac, Jerdelac i 
Erdelanin). Muški je natuknički etnik opisan kao 'čovjek iz Erdela' (ARj), odnosno 
‘etn 1. čovjek rodom iz Erdelja 2. čovjek koji živi u Erdelju' (RHJ LZ 2000), dok se za 
ženske etnike ni u jednome rječniku ne navodi opis. Najviše etnika, i muških i 
ženskih, i najviše etnika izvedenih iz raznokorijenskih osnova u strukturi 
rječničkoga članka bilježi Vitezović (17./18. st.). 


5. Tvorba ktetika od horonima i tvorba posvojnih pridjeva od etnika 


U dijelu se recentne literature ktetici drže posvojnim pridjevima, ali posvojni 
se i odnosni pridjevi ne smiju poistovjećivati jer su nastali od različitih osnova - 
ktetici kao odnosni pridjevi najčešće od (hor)onima, a posvojni pridjevi od etnika.! 
Svi su ktetici u pregledanim rječnicima tvoreni sufiksom -ski/-szki dodavanjem na 
egzonimnu horonimnu osnovu, a u strukturi su rječničkoga članka obrađeni na isti 
način kao i etnici, odnosno kao natuknice, kao dio istoznačnoga ktetičkog niza i kao 
dio natukničkoga niza te su obrađeni u skoro svim pregledanim leksikografskim 
izvorima u kojima se pojavljuju i etnici. Najviše je ktetika nastalo od egzonimne 
osnove Erdeij i njegovih inačica (ardelski, Erdelszki/ erdelski/ erdelski/ Erdéijski/ 
Erdeijski/ érdéijski, herde]ski/ herde]ski, jerdelski/ jerdelski, Yrde./ki/ rdelski), u 
dvama se izvorima pojavljuju ktetik Sedmogo:/ki/ sedmogorski (Vitezović 17./18. st; 
ARj) i ktetik transilvanski (Klaić 1987; RH] LZ 2000). Samo je u Vitezovićevu rječniku 
u istoznačnome nizu rječničkoga članka naveden ktetik Sibin/ki. 

Dok se u dvojezičnicima i višejezičnicima uz natukničke ktetike navode 
istoznačnice u strukturi rječničkoga članka, u jednojezičnicima se uz natuknički 
ktetik daje semantički opis prema modelu ‘koji pripada čemu, koji se odnosi na sto“. 
U metajeziku se definicija dvaju starijih jednojezičnika (‘koji pripada Erdelu', "koji 
pripada Herdelu' ARj 1880-1876; 'što pripada Erdelju' Broz - Iveković 1901) 
pojavljuje glagolski oblik ,pripada“ koji pokazuje da se tada još nije promišljalo o 
razlikovanju posvojnosti i odnosa prema čemu, a u suvremenom se jednojezičniku 
RHJ LZ (2000) glagolskim oblikom ,odnosi se“ ukazuje da se ktetici trebaju svrstati 


1 0 razgraničenju posvojnih i odnosnih pridjeva podrobnije v. Znika (1997; 1999). 

među odnosne pridjeve (‘koji se odnosi na Erdelj i Erdeljce', ‘koji se odnosi na 
Transilvaniju'). 


ktetik potvrđen kao natuknica ktetik u strukturi rječničkoga ktetik u strukturi rječničkoga 
članka potvrđen kao istoznačnica članka potvrđen kao dio 
natukničkoga leksema natukničkoga niza 
Erdelszki, a, o (Habdelić 1670)  Yrdel/ki, a,o (Vitezović 17./18. st.) erdeijski (Klaić 1987) 
Erdelszki, ka, ko (Belostenec 1740) ardelski (ARj) transilvanski (Klaić 1987) 
erdelski/erdelski (ARJ) herdelski (ARj) 
irdéijskt/Erdeijskf (Broz - Iveković jerdelski (ARj) 
1901) 


erdeijski (RHJ LZ 2000) Sibir fki, a,o (Vitezović 17./18. st.) 
ardelski (ARj) 

herdelski/herdelski (ARj) Sedmogor/ki, a, o (Vitezović 17./18. 

jerdelski/ jerdelski (ARJ) st.) 
rdelski (ARj) 


sedmogorski (ARj) 


ansilvanski (ža, s 6) (RHJ LZ 2000) 


Među pregledanim je rječnicima Vitezovićev rječnik jedino vrelo u kojemu su 
zabilježena četiri posvojna pridjeva izvedena od muških etnika Yrdelcanin i 
Sibińanin te ženskih etnika Yrdelkina i Sibirikiriina i to sufiksima -ov (Yrdelganinov, a, 
o i Sibirianinov, a, 0) i -in (Yrdelkinin, a, o i Sibinkinin, a, 0). 


6. Erdelj u hrvatskoj onimiji 


Horonim Erdeij jedini je od svih pet horonimnih istoznačnica koje bilježe 
hrvatski rječnici za rumunjsku povijesnu pokrajinu Transilvaniju ugrađen u 
hrvatske prezimenske likove. Najstarija potvrda prezimena tvorenoga od horonima 
Erdeij, sudeći po navodu iz Akademijina rječnika, seže u 16. stoljeće — „Selo Grge 
'Erdelca' Mon. croat. 271. (1572)“. Danas, nakon više od četiriju stoljeća, u 
hrvatskome je prezimeniku desetak jednostrukih i još toliko dvostrukih prezimena! 
temeljenih na horonimu Erdeij. To su: Erdelec, Erdeli, Erdeli Pavlović, Erdelić, Erdeiy, 
Erdeiyi, Erdeij, Erdeija, Erdeija Miličević, Erdeija Podvinski, Erdeija Sinković, Erdeijac, 
Erdeijac Baniček, Erdeijac Grgić, Erdeijac Jovanović, Erdeijan, Erdeiji, Erdeiji Oršić, 
Erdeiji Štivić, Erdeijié (Maletić - Šimunović 2008). Frekventnošću se izdvajaju: 


Erdeija (rasprostranjeno u sjeverozapadnoj Hrvatskoj, najviše u Mihovljanu kraj Krapine) 
Erdeijac (okolica Karlovca, najviše u Karlovcu) 
Erdeiji (Međimurje, najviše u Svetoj Mariji; sjeverna Hrvatska). 


1 Sva dvostruka prezimena imaju samo jednoga nositelja (vjerojatno je riječ o prezimenu udane ženske 
osobe). 

Sastavnicom je hrvatske ojkonimije  Erdeij, naselje u sastavu 
Općine Generalski Stol u Karlovačkoj županiji. 


7. Zaključak 


Zastupljenost je toponima, etnika i ktetika pretkaziva u povijesnim i 
suvremenim leksikografskim izvorima. Ta je pretpostavka bila povodom istraživanja 
pojavnosti horonima Transilvanija u jednojezičnim, dvojezičnim i višejezičnim 
hrvatskim rječnicima. Pregledano je dvadesetak rječnika nastalih u rasponu od kraja 
16. stoljeća do danas. U nekim je rječnicima izostala tražena građa, što zbog 
nedorečenih kriterija uvrštavanja imena u rječnike, što zbog jasno definiranih 
kriterija kojima se imenska građa isključuje iz leksikografskoga opisa. Ipak, većina 
pregledanih rječnika sadržava jedno hrvatsko ime ili (češće) više njih za 
Transilvaniju, nekadašnju rumunjsku kneževinu, a danas pokrajinu u toj 
istočnoeuropskoj državi. 

Ekscerpcija egzonimnoga horonima Transilvanija i njegovih istoznačnica te 
njihovih etnika, ktetika i posvojnih pridjeva iz hrvatskih rječnika, raščlamba 
rječničke obradbe i pokušaj usustavljivanja primijenjenih leksikografskih postupaka 
pokazala se ne samo izazovnom nego i vrlo složenom zadaćom s iznenađujuće 
brojnom i bogatom leksičkom građom, osobito u starijim leksikografskim izvorima. 

Različitost se potvrđenih likova horonima očituje na grafijskome, 
fonološkome, tvorbenome, sintagmatskome i leksičkome planu. Od pet 
raznokorijenskih skupina - Erdeij, Sedmogorska, Sedmogradska, Sibinjska zemija i 
Transilvanija - na svim je tim razinama potvrdama nabogatija skupina Erdeij u čijoj 
je osnovi hrvatski egzonim mađarskoga endonima Erdély. Horonim Erdeij vremenski 
prethodi i svim ostalim istoznačnicama, a traga je ostavio i u suvremenoj hrvatskoj 
onimiji. 

Raščlamba je etničkih i ktetičkih pojavnica pokazala neujednačenost njihove 
leksikografske obradbe. Češće se pojavljuju muški etnici od ženskih (i to u 
jedninskome obliku). Najčešći je tvorbeni sufiks kojim se tvori muški etnik -ac, 
odnosno -ec/-ecz. 

Najviše je sustavnosti u obradbi leksikografske građe zamijećeno u 
Vitezovićevu rječniku koji jedini bilježi neke istoznačnice horonima Transilvanija i 
od njih izvedene etničke i ktetičke likove te posvojne pridjeve. Njegovi su primjeri 
vrijednim dokazom tvorbenoga i leksičkoga potencijala hrvatskoga jezika. 

Šteta je što sve više suvremenih rječnika iz svoje građe izostavlja onime 
bilježeći tek njihove etničke i ktetičke likove. Time se leksikografska građa 
osiromašuje za svoju bitnu sastavnicu. Pokazao je to primjer horonima Transilvanija 
i njegovih istoznačnica te njihovih etničkih i ktetičkih izvedenica u hrvatskim 
rječnicima. 

8. Popis horonima, etnika, ktetika i posvojnih pridjeva 


horonim istoznačnic muški ženski etnik ktetik posvojni 
e etnik etnik m. mn. pridjev 
ERDELJ Ardelac ardelski 
Erde] Erdelac Erdeijka  Erdeijci  erdeijski 
Erde] Erdéijac Erdelani  erdeijshi 
Erdel Erdelanin Erdeijski 
Erdely Erdeijski 
Erdegl 
Erdeij 
Erdeij 
Erdeij 
Erdel Erdelec 
Erdelecz 
Herde] herdelski 
Herde] herdelskt 
herdelskt 
Jerdel Jerdelac jerdelski 
Jerdel jerdelski 
jerdelski 
Rdel rdelski 
Yrdei Yrdelgani  Yrdelka Yrde.fki, Yrdelgani 
n Yrdelkin 4,0 nov, a, 0 
a Yrdelkinin 
Rdelska „4,0 
Erdegl 
zemgija 
Erdeiy 
Der fava 
Erdeiyzka 
zemiya 
erdefzko 
herczeftvo 
SEDMOGORSK Sedmogorci Sedmogor Sedmog sedmogors 
A Sedmogorfka rac orka ki 
zemla Sedmogorf 
Sedmogorfka kia,o 
(rkp. 
Sedmogorfk 
0) 
SEDMOGRADS Sedmogradsk 
KA a 
Sédmogradsk 
a 
*SIBINJSKA Sibinani Sibińanin Sibinka Sibinfki, Sibinanino 

Sibinfka Sibincani — Sibinkin ao v,a, 0 
zemla n a Sibinkinin, 
a, 0 

TRANSILVANI Transilvani Transilv = transilvan 
JA a ani ski 

Transilvani transilvan 

ja ski (Za, s 

Transilvani 5) 

ja 

Transilvâni 

ja 


Leksikografski izvori 
Anić (2003) 
ARj 


Belostenec I (1740) 
Belostenec II (1740) 


Broz - Iveković (1901) 


Habdelić (1670) 


HER (2002) 


Jambrešić - Sušnik (1742) 


Klaié (1987) 
Mažuranić - Užarević (1842) 


Mikalja (1649-1651) 


Parčić (1858) 
RHJ LZ (2000) 
Stulli (1806) 


Vitezović (17./18.st.) 


Anić, Vladimir. 2003. Veliki rječnik hrvatskoga jezika [prir. 
Ljiljana Joji€]. Zagreb : Novi Liber. 
Rječnik hrvatskoga ili srpskoga jezika. I-XXIII. Zagreb : JAZU, 
1880-1976. 
Belostenec, Ivan. 1740. Gazophylazium, seu latino-illyricorum 
onomatum aerarium, l, Gazophylazium  illyrico-latinum, II, 
Zagreb (pretisci: 1972. i 1998.). 
Broz, Ivan; Iveković, Franjo. 1901, Rječnik hrvatskoga jezika. I- 
II. Zagreb (pretisak: 2009.). 

ibdelić, Juraj. 1670. Dictionar ili Réchi Szlovenske zvexega ukup 
zebrane, u red postauiyene, i Diachkemi zlahkotene. Graz 
(pretisak: 11989., 21999.). 


“vatski enciklopedijski rječnik (ur. Ranko Matasović i Ljiljana Jojic], 
Zagreb : Novi Liber, 2002. 
Jambrešić, Andrija; Sušnik, Franjo. 1742. Lexicon Latinum 
interpretatione Iliyrica, Germanica et Hungarica locuples. Zagreb 
(pretisak: 2009.). 
Klaić, Bratoljub. 1987. Rječnik stranih riječi : tuđice i posuđenice 
[prir. Željko Klaić]. Zagreb : Nakladni zavod Matice hrvatske. 
Mažuranić, Ivan; Užarević, Jakov. 1842. Deutsch-ilirisches 
Wortetbuch / N&mačko-ilirski slovar. Zagreb. 
Mikalja, Jakov. 1649.-1651. Blago jezika slovinskoga illi slovnik ù 
Komu i3govarajufe rjeci slovinfke Latinski , i Diacki. Loreto : 
Ancona. 

irčić, Dragutin Antun. 1858. Riečnik ilirsko-talianski (polag 
najnovijih izvorah). Zadar. 
Rječnik hrvatskoga jezika (gl. ur. Jure Sonje], Zagreb 
Leksikografski zavod „Miroslav Krleža“ : Školska knjiga, 2000. 
Stulli, Joakim. 1806. Ajecsoslozje slovinsko-italiansko-latinsko. I- 
II. Dubrovnik. 
Vitezović Ritter, Pavao. 17./18. st. (rkp.) Lexicon Latino- 
Illyricum. 

tezović Ritter, Pavao. Lexicon Latino-Hiyricum, Prijeslik rukopisa, 
sv. 1 [prir. Bojan Marotti], Zagreb : ArTresor, 2000. 

tezović Ritter, Pavao. Lexicon Latino-Iliyricum, Prijepis i obrada, 
sv. 2 [rukopis kritički pročitale i rječnik upisale Zrnka Meštrović 
i Nada Vajs; prir. Bojan Marotti], Zagreb : ArTresor, 2010. 

tezović Ritter, Pavao. Lexicon Latino-Iliyricum, Hrvatsko-latinski 
rječnik, sv. 3 [prir. Nada Vajs i Zrnka Meštrović], Zagreb : 
ArTresor - Institut za hrvatski jezik i jezikoslovlje, 2009. 


Voltić (1803) Voltić, Josip. 1803. Ricsoslovnik (vocabolario -Woerterbuch) 
illiricskoga, italianskoga i nimacskoga jezika s jednom 
pridpostavijenom grammatikom illi pismenstvom. Beč. 

Vrančić (1595) Vrančić, Faust. 1595. Dictionarium quinque nobilissimarum 
Europae linguarum : Latinae, Italicae, Germanicae, Dalmaticae et 
Ungaricae. Venecija (pretisci: Zagreb 1971., 1990. i 1992.) 

LOVECI VAMPIRA OD JADRANA DO KARPATA: BALKANIZAM, VAMPIRI I ROD 
U ROMANU POVJESNICARKA ELIZABETH KOSTOVE 


Zvonimir GLAVAS 


Elizabeth Kostova's novel The Historian (2005) was generally recognized by literary critics as a literary 
more serious work than numerous contemporary trivial vampire sagas. In their appraisals, critics 
especially emphasized The Historian’s interweaving of elements common in vampire fiction with the 
historical and travel-writing fragments referring to South-East Europe, the emergence of female 
narrator, and the unconventional structure of the novel. This paper discusses the links between those 
critics’ remarks, but in the same time tries to offer different critical perspective of that novel. As 
opposed to affirmative evaluations which praised The Historian’s originality and progressiveness, we 
enquire whether its detachment from the conventional vampire fiction is minimal, and whether highly 
acclaimed acting on South-East European history and space is rather a model example of Balkanistic 
discourse. Besides that, we question claims of the unconventionality of the novel’s narrative structure 
and the female narrative perspective. In conclusion of the analysis we find that - despite the opposite 
intentions and superficial markers - patronizing Balkanism, strict reproduction of vampire fiction 
stereotypes and the non-existence of any subaltern perspective are results of the same deep discourse 
elements present in Kostova’s novel. 


Key words: The Historian, Elizabeth Kostova, historiographic metafiction, travel-writing, Balkanism, 
Orientalism, vampire fiction, female writing, gender criticism. 


1. Uvod 


Roman Povjesnicarka (The Historian, 2005) Elizabeth Kostove uklapa se u 
korpus novije vampirske pripovijesti što se oblikovao reproducirajući i inovirajući 
topose žanra stabilizirane u devetnaestom stoljeću!. No već su raniji kritički osvrti 
zapazili da Povjesničarka ne prati najsuvremenije žanrovske inovacije, ali nije ni 
puka reprodukcija gotičkih vampirskih romana?. Značajka u kojoj je prepoznata 
osobitost što ju čini literarno ,ozbiljnijom“ od suvremenih joj trivijalnih vampirskih 
saga isprepletenost je elemenata vampirske pripovijesti s historiografskim i 
putopisnim diskursom3, a dodatnu zanimljivost daje i tematizirani prostor. Činjenica 
da su historiografski i putopisni elementi vezani za Jugoistočnu Europu nemalo je 


1 Za pregled razvoja vampirske pripovijesti od prvih kanonskih djela krajem XVIII. st. pa do 90-ih 
godina XX. st. usp. poglavlje Razvcj mita u Bartlett, Idriceanu, 2006. 

2 Peter Bebergal piše da Kostova roman ne smješta u ,nizove mračnih noćnih klubova“, nego nas vraća 
„u drevne samostane, grobnice i, najvažnije, knjižnice.“ Usp. Bebergal, 2005. Svi prijevodi citata iz 
stranih izdanja na hrvatski u ovom radu djelo su autora rada. 

3 Usp. kritiku Malcoma Jonesa A High-Stakes Debut; vidjeti Jones, 2005. 

utjecala na recepciju djela!. Takoder, kao dodatna posebnost isticana je i za Zanr 
neuobičajena pripovjedna organizacija romana te ponajviše ženskost 
pripovjedačkog glasa. 

Ovaj će tekst nastojati ukazati na povezanost tih osvrta, okupljajući ih u 
jedinstveno čitanje Kostovine Povjesnicarke, no istovremeno ponuditi i drukčiju 
perspektivu na taj roman. Nasuprot sveukupno afirmativnim kritikama koje ističu 
originalnost i progresivne učinke, zapitat ćemo se nije li on ipak razmjerno 
konzervativan - u odnosu na pripovjednu strukturu, žanrovske odrednice i 
probleme kojima se zaokuplja - te nije li hvaljeno tematiziranje 
jugoistočnoeuropskog prostora ogledni primjer balkanističkog diskursa. Konačno, 
nastojat ćemo prepoznati i jedinstvenu strukturnu poveznicu tih odrednica. 


2. Subverzija ili afirmacija uvriježene povijesti? 


Inicijalni poticaj tome moguće je naći u spomenutom ispreplitanju elemenata 
ne-fikcionalnih diskursa u romanesknom okviru. ,Palimpsest“ povijesnog Tepeša 
ispisanog preko onog Stokerova (Taheri, 2005) ili „smjesa povijesti i mita“ 
(Bebergal, 2005; Jones, 2005) pokazuju da je kritika u Kostovinu prvijencu 
prepoznala ispreplitanje historijski provjerljivog i fikcionalnog karakteristično za 
značajan dio postmoderne proze. Pri susretu s takvim fenomenom kao neizbježan 
alat razmatranja nameće se koncept historiografske metafikcije što ga je Linda 
Hutcheon uvela u svojoj studiji A Poetics cf Postmodernism (2004 [1988]). 

Doista, u Povjesnicarki se nalazi velik broj obilježja uobičajenih za 
historiografsku metafikciju; roman je to koji se gradi na raskrižju vampirske fikcije, 
historiografije, putopisa?, ali i teorije - osobito osvrtima na historiografsku praksu. 
On „uspostavlja, a potom i zamagljuje granicu između fikcije i historije“* (Hutcheon, 
2004: 113), poigrava se raznovrsnim tragovima prošlosti i sadašnjosti, te ih 
preispisuje u nove cjeline supostavljajući historiografiju, pučku predaju i autorsku 
fikciju". 


1 Anglofoni osvrti pridaju joj konotaciju egzotike, a za promociju romana upotrebljava se i u 
Jugoistočnoj Europi. Ovitak hrvatskog izdanja ,s ponosom predstavlja“ roman čija je ,kompleksna 
radnja... smještena gotovo čitavim dijelom u područjima istočne Europe... pa se jedan dio događa i u 
Zagrebu i Dubrovniku.“ Usp. Kostova, 2007. 

2 Hutcheon (2004: 106) putopisne pripovijesti smatra primjerom poroznosti granica historiografskog i 
fikcionalnog, budući da su forma koju su apsorbirala oba ta diskursa, stvarajući zone preklapanja. 

3 Takve elemente naglašava i Janet Maslin u svojoj kritici Books cf the Times... (2005). 

4 Osobito čestim apostrofiranjem interferencije mašte i historiografske prakse, čime se upozorava da je 
»..granica između književnosti i povijesti često nepostojana...“ (POV 283). Navodi iz analiziranog 
romana označivat će se i dalje u tekstu oznakom (POV) te brojem stranice, a prema Algoritmovu 
izdanju iz 2007. Detaljniji bibliografski podaci navedeni su u popisu literature - usp. Kostova, 2007. 

5 Pritom je supostavljanje diskursa različitog statusa/ funkcije propituje granice i ukazuje na njihovu 
kontingentnost. Kao što Biti (2000b: 32) napominje da su ,npr. ep, tragedija i roman, daleko od toga da 
su oduvijek uživali današnju estetičku samodostatnost, igrali aktivnu pa čak i dominantnu ulogu u 
oblikovanju povijesne svijesti svojih suvremenika“, tako je i ono što oslovljavamo ,vampirskim mitom“ 
svojevremeno uživalo ništa manje istinosan status nego što ga danas prisvaja historiografija, te je u 

Poput historiografskog teksta, i Povjesničarka je premrežena referencama na 
informacije prikupljene putovanjima i istraživanjima organiziranim u nov 
pripovjedni konstrukt!. U tekstu i na njegovim rubovima nailazimo na spomen 
povijesnih znamenitosti, osoba, događaja i dokumenata koji bilježe tragove na 
temelju kojih ih se rekonstruira2. Takve bilješke istovremeno „i upisuju i 
potkopavaju autoritet i objektivnost povijesnih izvora i objašnjenja“ (Hutcheon, 
2004: 123), budući da crpe legitimaciju u historiji, no istovremeno ju raskrivaju kao 
mozaik citata i rekonstrukcija, rezultat kontingentne selekcije i (re)figuracije3. 
Istovremeno, Povjesničarka se učestalo referira i na književni arhiv, odnosno 
autoreferencijalnoscu se p(r)okazuje kao samosvjesna fikcija. Tako se u njoj nalaze i 
reference na Stokerova Drakulu ili pak Belu Lugosija: Odmah sam prepoznao riječ i 
sjetio se romana Brama Stokera, koji tada još nisam bio pročitao, te večeri koje sam 
u mladosti provodio u obližnjem kinu, kada se Bela Lugosi nadvijao nad blijedi vrat 
neke starlete’. (POV 18-19); 

No unatoč brojnim meta-elementima zbog kojih se Povjesničarku čini 
opravdano smatrati historijskom metafikcijom, neka obilježja odudaraju od te slike. 
Razlikujući klasični povijesni romana i historijsku metafikciju, Hutcheon se referira 
na teze Gyérgya Lukacsa o povijesnom romanu kao poprištu reprezentacije povijesti 
koja generalizira i kondenzira, nudeći protagoniste kao tipove, sinteze općeg i 
pojedinačnog“. Nasuprot tome, Hutcheon (2004: 114) ističe da su protagonisti 
historigrafske metafikcije „sve prije nego pravi tipovi: oni su ekscentrici, 
marginalizirani, periferne figure fikcionalne povijesti... Čak i povijesne osobe 
dobivaju drukčije, partikularizirane i u konačnici ekscentrične statuse.“ 

Upravo je to značajno za primarne učinke historiografske metafikcije; 
poigravanje s istinitošću historijskog zapisa usmjereno ,čežnji da se premosti jaz 
između prošlosti i sadašnjosti čitatelja, kao i čežnji za ponovnim ispisivanjem 
prošlosti u novom kontekstu.“ (Hutcheon, 2004: 118) Zbog toga, naglašava Kristina 
Peternai (2005: 122), ,politika historiografske metafikcije može se svesti na 
subverzivnost u odnosu na jake i uvriježene povijesne naracije: njezina je moć moć 
parodije, pastiša, plagijata, otvorenog falsificiranja, razotkrivanja, dekonstrukcije 
svega što teži totalizaciji.“ 


(pod)jednakoj mjeri oblikovalo svijest suvremenika. Usp. poglavlje Epidemija vampira u Bartlett, 
Idriceanu, 2006. 

1 Rečeno vrijedi s obzirom na na unutar- i izvantekstnu perspektivu. Unutar romana reference su 
predstavljene kao rezultat istraživanja i putovanja likova, dok u izvantekstnom svijetu Kostova otkriva 
da je građa za roman nastala na temelju sjećanja na očeve priče i putovanja po Jugoistočnoj Europi, te 
višegodišnjeg istraživanja jugoistočnoeuropske povijesti i putopisnih materijala (usp. npr. New Blood 
for Dracula Fans in "The Historian’ (2005) i Elizabeth Kosova: The Vampire Chronicler (Wheelwright, 
2005). lako je poželjno izbjeći biografski pozitivizam, tu je paralelu zanimljivo primijetiti. 

2 Tim se tragovima pridružuju i pseudo-povijesni, npr. fikcionalna (?) posveta romana, fikcionalno 
objašnjenje motivacije i procesa pisanja, zahvale, obraćanje naslovljeniku, datacija itd. 

3 O paralelama između pisanja povijesti i fikcije kod Hutcheon i drugih vidjeti više u Peternai, 2005: 
123. 

4 Više o tome vidjeti u Lukács, 1958. 

Nasuprot tomu, protagonisti Povjesničarke ne dolaze s margina; glasovi 
marginalizirani u historiji i literarnoj tradiciji ostaju takvi i u tom romanu. Utoliko, 
iako ju odlikuju neka meta-preispitivanja, teško je tvrditi da otvara prostor 
subverziji dominantne historije ili književnih konvencija. Naprotiv, konvencionalni 
režim vidljivosti preslikava se i u tom romanu, zajedno s uskratama mogućnosti 
govora - bilo da se radi o ne-zapadnjacima, vampirima ili ženama. 


3. Što je balkanizam, a što Balkan balkanizmu? 


»Oni se ne mogu predstavljati; njih se mora predstavljati.“ citat je iz Marxova 
Osamnaestog brumairea kojim svoj Onjentalizam (1999 [1978]) započinje Edward 
Said, a problematika koju time konotira u fokusu je i drugih suvremenih teorijskih 
škola. Kao što Peternai (2005: 116) napominje, nakon prevlasti pristupa usmjerenih 
na tekst kao homogenu cjelinu omeđenu čvrstim granicama, ,suvremeni teoretičari 
okreću se upravo zanemarenoj, reprezentacijskoj dimenziji pripovjednog teksta, 
čime političnost i etičnost postaju neizostavnim dijelom njihova diskursa.“ Takva 
usmjerenja fokusiraju društvenu proizvodnju značenja iz raznih perspektiva, od 
kojih je ovdje najkorisnija upravo ona što ju je otvorio Said. 

Najveći dio radnje, a onda i popratne (pseudo)povijesne i (pseudo)putopisne 
građe Povjesničarke vezan je za prostore današnje Slovenije, Hrvatske, Mađarske, 
Rumunjske i Bugarske pa do Istambula. Pritom su na tom prostoru krajolici, ljudi i 
njihova povijest tek kolaž egzotičnih znakova kojima interpretaciju pridaju zapadni 
fokalizatori; tragovi povijesti i sadašnjosti u koherentnu se sliku stapaju tek kada im 
položaj i značenje da (obrazovani) zapadni tumač, kroteći njihovu drugost te 
omogućujući posredovano razumijevanje uklapanjem u prethodeće interpretativne 
sheme. 

Upravo te posredujuće sheme u središtu su Saidova interesa pri istraživanju 
orijentalizma kao diskursa europskog prikazivanja Istoka te njegovih političkih 
posljedica. Said ,pažljivo analizira znanstvenu literaturu, političke traktate, novinska 
izvješća, putopise, religijske tekstove i književna djela... da bi pokazao rasističku, 
seksističku, hegemonističku i imperijalističku pozadinu konsenzusa koji je na 
Zapadu stvoren o Istoku.“ (Biti, 2000a: 391) Na gramšijevsko-fukoovskom tragu 
zaključuje da je razumijevanje Istoka, usprkos idealu objektivnosti, ujedno tehnika 
podjarmljivanja, odnosno ,institucijska produžena ruka moći“ (isto). 

Premda je Saidova analiza usredotočena na Bliski Istok, primjenjivost 
zaključaka mnogo je šira, pa i u analizi sličnih pojava na prostorima Jugoistočne 
Europe. Ipak, svijest o postojanju razlika između prostora ujedinjenih označiteljima 
Balkana i Orijenta potakla je niz teoretičara da na njegovu tragu istražuju postojanje 
i funkcioniranje balkanističkog diskursa. 

Vjerojatno najznačajnija predstavnica tog nastojanja jest Maria Todorova sa 
svojom studijom Imaginarni Balkan (1999 [1997]). Ona zastupa tezu da je 

balkanizam „vise od obične 'orijentalističke varijacije na temu Balkana"! (Todorova, 
1999: 23), slažući se „da su ove dve retorike podudarne i komplementarne, ali slično 
retoričko preklapanje postoji kod svakog diskursa moći.“ (isto: 28). Temeljnom 
razlikom smatra to što, ,za razliku od neopipljivog Orijenta, Balkan postoji kao 
historijski i geografski konkretna celina“ (isto), a tome dodaje tvrdnje da je Balkan 
europsko Drugo u Europi samoj?, da je imao kvazi-kolonijalan status, kao i niz 
distinktivnih motiva te razlika u okvirima pojavljivanja. 

Povlačenja granice između novog diskursa i varijacije općenito su teška, no 
Todorovinu su oštrom razgraničavanju upućeni brojni prigovori. Najspornija je 
upravo navodna konkretnost Balkana. Osim što takva tvrdnja premješta fokus s 
unutarnje koherentnosti diskursa i performativnosti na podudaranje diskursa i 
izvandiskurzivne stvarnosti“, upitna je iz više razloga. Upozoravajući na fluidnost 
sjeverne granice Balkana®, Andrea Matošević i Tea Skokić u studiji Polutani dugog 
trajanja (2014: 12) smatraju da se Todorovin pokušaj geografske desimbolizacije 
Balkana spotiče zbog izvora koje je koristila, ali i problematične potrebe ,da se 
Balkan kao 'plutajuća oznaka' ukroti vremenskom i prostornom konkretnošću.“$ 

Nasuprot tomu stoje pokušaji poput onih Johna Allcocka (1991: 178), koji 
balkanizam odvaja samo s nekoliko važnih stereotipa. Radi se o tome da se Balkan 
zbog nepotpunog i perifernog statusa poima još misterioznijim, da ga se gleda kao 
»nasljednika antičkih civilizacija“, te da se tamošnje stanovništvo promatra kao 
„seoski narod čija se reprezentacija oslanja na koncept 'narodne' kulture i vrline za 
koje se smatra da su utjelovljene u životu oblikovanom tradicijom i bliskosti s 


1 Todorova se poigrava parafrazom naslova članka Milice Bakić-Hayden i Roberta M. Haydena 
Orientalist Variations on the Theme Balkans’: Simbolic Geography in Recent Yugoslav Cultural Politics. 
Usp. Bakić-Hayden, Hayden, 1992. 

2 ,Pošto je geografski neodvojiv deo Evrope, ali je kulturno konstruisan kao 'unutrašnja drugost', 
Balkan je zgodno poslužio da apsorbuje mnoštvo eksternalizovanih političkih, ideoloških i kulturnih 
frustracija koje potiču iz tenzija i protivrečnosti svojstvenih regionima i društvima izvan Balkana. 
Balkanizam je vremenom postao zgodna zamena za emocionalno pražnjenje koje je ranije pružao 
orijentalizam, pošto je oslobodio Zapad optužbi za rasizam, kolonijalizam, evrocentrizam i hrišćansku 
netrpeljivost prema islamu.“ (Todorova, 1999: 323-324). 

3 Todorova (1999: 43) smatra da se balkanizam prvenstveno pojavljivao u publicistici, a orijentalizam u 
akademskom diskursu. Tvrdnja je diskutabilna, no zanimljiva je pritom uloga putopisa, budući da se 
njima koristi i Povjesničarka. Luketić (2013: 35) podsjeća da su funkcionirali kao ,ključni žanr prijenosa 
znanja, uspostavljanja nove imaginativne geografije i nove hijerarhije moći među kulturama, narodima 
i državama.“ 

4 Nasuprot Saidu, koji naglašava da Orijent ne postoji jednostavno prisutan, niti se proučava 
podudarnost diskursa s činjenicom, nego unutrašnja dosljednost orijentalizma i njegovih ideja. Usp. 
Said, 1999: 12. 

5 Božidar Jezernik (2007: 22) piše kako je ,geografija poluostrva bila vrlo neprecizna nauka“. Slično 
smatra i Luketić (2013: 19) ističući da se ,Balkan i na Balkanu nastoji potisnuti, njemu se ne želi 
pripadati i od njega valja pobjeći“. 

6 Matošević i Škokić (2014) dovode u pitanje i druge Todorovine razdjelnice, osobito tvrdnje o 
»nemaštovitosti“ te dominantnoj muškosti Balkana: ,Tako se teza Todorove o prevladavajućoj muškoj, 
nemaštovitoj i neerotičnoj stereotipizaciji Balkana nužno mora nadograditi njegovom metaforičkom 
feminizacijom.“ (Matošević, Škokić, 2014: 43) 

prirodom.“ Međutim, ni te karakteristike ne čine stabilnu razdjelnicu, budući da nisu 
ekskluzivno povezane s označiteljem Balkana!. 

Teoretičari poput Andrewa Hammonda stoga se radije ne fokusiraju na 
odnose Orijenta i Balkana i predodžbe o njima?, nego na „strategije koje razvijaju 
'osvajati' ne bi li s istim ciljem doslovno ili narativno zauzeli neki prostor“ 
(Matošević, Škokić, 2014: 38), odnosno pripovjedne strategije koje upotrebljavaju. 
Osim toga, on se suprotstavlja Todorovoj smatrajući da inzistiranje na kvazi- 
kolonijalnom statusu ,osakaćuje diskusiju o odnosima moći u temeljima 
reprezentacije“ (Hammond, 2004: 601) te sličnostima takve dominacije s klasičnim 
kolonijalizmom. Perspektiva proučavanja ,posredne/imaginativne kolonizacije“ 
korisna je ovom radu, poglavito jer je izrazito vezana i za književne tekstove - o 
čemu svjedoči termin ,pripovjedne kolonizacije“ koji za klasična književna djela 
balkanističke tematike upotrebljava Vesna Goldsworthy (1998: x). 

No premda je rasprava o balkanizmu zanimljiv teorijski problem, detaljnije 
razrađivanje ne bi ostavilo mjesta za središnja pitanja, stoga ćemo se zadovoljiti 
neširenjem fokusa i s tim na umu prijeći na analizu balkanističkih elemenata koje 
Kostovin roman sadrži u izobilju. 


4. Balkanistički arhiv u Povjesničarki 


Jedan od najkarakterističnijih balkanističkih motiva jest motiv granice, 
prijelaza, a potom i izvedene metafore mosta i raskrižja. Već je rečeno da se Balkan 
poima kao unutarnja drugost Europe, a istovremeno i nepotpuni Orijent. Stiješnjen u 
tom međuprostoru, osuđen je na odmjeravanje obilježja s Orijentom i Okcidentom, a 
Povjesničarka je dobar primjer i efikasan reproducent takve situacije. Balkan kojim 
se kreću njezini likovi od ,ulaza“ u Ljubljani, pa do rubova u bugarskim i 
rumunjskim krajevima te Istambulu pokazuje paradoksalan spoj homogenosti i 
hibridnosti. S jedne strane, unutar njega ne uspostavlja se gotovo nikakva 
diferencijacija te je u cjelini obilježen istim stereotipima3. S druge pak, ti stereotipi 
svoje ,prirodno sidrište“ uvijek imaju drugdje, zbog čega je on zona ispreplitanja 
orijentalnog i okcidentalnog koja nema ništa svoje mimo hibridnosti. 


1 Zrinka Blažević (2014: 155) predlaže rekonceptualizaciju ,diskutabilnog pojma 'Balkan' koji bi 
umjesto kriterija za simboličko uključivanje, odnosno isključivanje trebao postati fleksibilan, dinamičan 
i relacijski heuristički koncept...“ Pritom se (taj) prostor ,više ne poima kao statična fizička datost koja 
uglavnom funkcionira kao spremnik, već kao složeni društveni proizvod koji se trajno (re)producira u 
dvostrukom činu sinteze i oprostorenja, čime se uspostavlja relacijski poredak materijalnih dobara i 
društvenih bića.“ 

2 Premda i Hammond (2006: 88) navodi da je balkanizam obilježen četirima motivima - moralnom 
nazadnosti, divljaštvom, neslogom i ratovima te neodgovornosti. 

3 Katherine Fleming (2000) piše da se balkanske zemlje percipiraju kao ,svezemlje“; nerazlučive jedna 
od druge, sa zajedničkom tipologijom historije i politike te dijeljenim rasni tipom. Rezultat je slika 
Balkana kao nepronicljivog i konfuznog, zbog čega nema svrhe truditi se razlikovati njegove dijelove. 

Vec prvi zoran primjer opis je ljubljanske arhitekture! za koju pripovjedatica 
pise: 


Kao i njezine sestre na jugu, Emona pokazuje tragove kameleonske prošlosti: bečki 
Jugendstil u obrisima vrhova zgrada, velike crvene crkve iz renesansnog doba slavenskih 
katolika, smeđe srednjovjekovne kapele s britanskim elementima... Tu i tamo s kućnih 
veža ili zašiljenog okvira prozora zabljesnut će vas turski element. U neposrednoj blizini 
tržnice zvona male austrijske crkve pozivala su na večernju misu ... (POV 15)? 


Slično je i s Budimpeštom, čija je „jedinstvenost“ rezultat stajanja na razmeđi 
svjetova: 


Grad je upio mnoštvo najraznovrsnijih osvajača i saveznika, od Rimljana sve do 
Austrijanaca - odnosno Sovjeta, ...a ipak se razlikovao od svih. Nije ni zapadnjački, ni 
istočnjački poput Istambula, ni, unatoč gotičkoj arhitekturi, sjevernoeuropski... Piljio sam 
bez imalo stida: kavane s velikim terasama, po uzoru na veličanstvene dosege Egipta ili 
Asirije, pješačke zone prepune živahnih kupaca i s pravim šumama željeznih uličnih 
svjetiljaka, mozaika i skulptura... (POV 298) 


Gradijent hibridnosti naglašen je opisom prizora koji se vidi iz vlaka putujući 
Balkanom: 


Gradacija se jasno vidi u gradovima, u arhitekturi, u minaretima koji se prorjeđuju i 
miješaju sa sve brojnijim zvonicima, promjene su očite u samom izgledu šuma i obala, 
tako da čovjek malo-pomalo stječe dojam da i u samoj prirodi može iščitavati zasićenost 
poviješću. (POV 296) 


Ako je područje imaginarnog poluotoka most između dvaju svjetova, i ono 
ima svoje mostove-sinegdohe. U Povjesničarki je takav status sa zapada pridan 
Dubrovniku, koji stoji ,na svojevrsnom ulazu u svijet“ (POV 32), i Veneciji, koja je 
»Stoljećima bila veliki suparnik bizantskome svijetu“ (isto). S istoka se u Istambulu 
metafora sretno spaja s doslovnim premošćivanjem kontinenata, a krasi ga ,miris 
koji... predstavlja sam rub Istoka.“ (POV 233) 

Metafora mosta konzervirala je prikaz Balkana kao tranzitnog prostora 
kojim modernizacijski dosezi prelaze Orijentu. Balkan je definiran imaginarnom 
granicom moderniziranog svijeta, za koji je hibridna zona, i smješten u ,vječnu 
čekaonicu“ infantiliziranih zemalja u razvoju3. To je najbolje vidljivo iz prikaza koji 


1 Pripovjedačica Ljubljanu oslovljava rimskim imenom Emona, tobože ne bi li ju ,barem malko zaštitila 
od turista...“ (POV 14). Time je autentična komponenta izbjegnuta i u imenu grada. 

2 Paradoksalan spoj s hibridnim kulturnim kolažem čini istost svakodnevnice; npr. opisi identičnih 
prodavačica u identičnim trgovinama praznih polica, koji sugeriraju nepostojanje razlike/izbora. 
Vidjeti POV, 98. 

3 Matošević i Škokić (2014: 14) napominju da se time bavila Eli Skopetea. Za tu je perspektivu značajna 
i studija Larrya Wolfa Inventing Eastern Europe (1994). Wolf (1994: 9) navodi da je ,upravo 
ambivalentna lokacija Istočne Europe, unutar Europe, ali ne posve europska, zahtijevala razvoj 
koncepata kao što su nazadnost i razvoj da bi posredovali između polova civilizacije i barbarizma. 

kondenziraju viziju o kulturnoj dijakronosti Europe u njezinom geografsko- 
vremenskom sinkronicitetu (Matošević, Škokić, 2014: 55), pri čemu su razlike 
markirane kao orijentalne ili okcidentalne. Osobito to dolazi do izražaja u Istambulu: 


Bicikli su jurili pokraj nas, osmanlijske se dimije miješale sa zapadnjačkom odjećom, 
automobili inozemne proizvodnje zaobilazili konjske zaprege. (POV 196) 


Tek tu i tamo iznenada se pojavljivalo drevno islamsko carstvo, u obliku ruševnog luka ili 
osamljene džamije, turske kuće s izbočenim katom. No u Turgutovu ulicu Zapad se bio 
uvukao skladno i temeljito. Poslije sam sličnu pojavu vidio i u drugim gradovima - Pragu 
i Sofiji, Budimpešti i Moskvi, Beogradu i Bejrutu. (POV 236) 


Isto je i u Dubrovniku, u čijem se zaleđu uočava žena u narodnoj nošnji, 
nestvarna zapadnjacima: ,To sam viđao na slikama. Moglo bi se reći da je riječ o 
svojevrsnome duhu... vjerojatno živi u vrlo malome selu. Pretpostavljam da većina 
mladih ovdje sada nosi traperice." (POV 31)! 

Treće je očitovanje raznovremenosti prikaz balkanskog stanovništva kao 
onog koje živi u arkadijskom ozračju na granici drevne prošlosti i mita. U 
Povjesničarki se većinom javlja kod rumunjskih Vlaške i Transilvanije te nekih 
bugarskih krajeva, u kojima se susreću sela koja je potpuno zaobišla modernizacija, 
seljani koji prakticiraju drevne običaje te ,bi svakome izgledali kao oživljeni rimski 
pastiri“ (POV 393), vjerski obredi na granici paganizma i drugi elementi silvanskog 
imaginarija. Uspoređujući to sa Okcidentom, povjesničar Rossi pita se ,kako uopće 
držati da ću dolaskom u takav kraj i dalje biti u Europi?“ te ,je li to Europa ili ipak 
nekakva zemlja iz bajke.“ (POV 380) 

Ambivalentnost Balkana kao vječne periferije pokazuje se usporedbom 
takvih slika s Orijentom, kada Balkan postaje nerazvijena periferija u odnosu na 
orijentalne centre: 


Ipak, istambulski Turci, s tim svojim rukotvorinama od zlata, mjedi i svile, s bazarima i 
knjižarama, te nebrojenim svetištima, zacijelo su imali više dodirnih točaka s kršćanskim 
Bizantincima koje su pokorili, nego Vlad, koji im je prkosio sa svoje granice. Promatran iz 
ovog kulturnog središta, izgledao je kao nasilnik iz zabiti, provincijsko čudovište, 
srednjovjekovna seljačina. (POV 208) 


Neizostavna u kombinaciji s kulturnom jest i rasna hibridnost. Još je Said 
ukazao na rasizam orijentalizma, no Todorova (1999: 323) je smatrala da je 
balkanizam nasuprot tomu ,oslobodio Zapad optužbi za rasizam“. Ipak, tvrdnja je 
sporna prouči li se prikazivanje balkanskog stanovništva još od Fortisovih Morlaka. I 


Zapravo, Istočna je Europa u osamnaestom stoljeću osigurala Zapadnoj Europi njezin prvi model 
nerazvijenosti, koncept koji se danas primjenjuje diljem svijeta.“ 

1 Motivi modernizacije (ili ikakve historijske procesualnosti) potkopavaju ahistoričnu sliku Orijenta, 
odnosno ono što Said naziva ,sinkronijskim esencijalizmom“, zbog čega za orijentalizam predstavljaju 
rubne disruptivne elemente. S druge strane, u slučaju Balkana - sudeći prema istraživanjima citiranih 
autora - prije su pravilo nego iznimka, stoga djeluje opravdanim smatrati ih jednim od doista 
distinktivnih elemenata balkanizma. 

u Povjesnicarki balkance odlikuje „rasna sumnjivost“, bilo da se radi o Madarima u 
kojima se prepoznaju sličnosti s Hunima (,,...tako su, pomislio sam, Huni zacijelo 
žmirkali prema zapadnjačkome suncu...“ POV 325) ili o Rumunjkama kod kojih se 
uočava ,azijatski nabor“ u kutu očiju (POV 406). 

Uz to, u Povjesničarki se očituje i kompleks balkanističkih motiva koji se 
javljaju u hladnoratovsko vrijeme te atmosferu latentne prijetnje i negativne 
stereotipe o real-socijalizmu vežu za Balkan!. Novim stereotipima balkanizam lako 
pridružuje stare, čega su savršen primjer okrutnost, masovno siromaštvo, korupcija, 
despotizam itd. Tom popisu nadodaju se i nemaštovitosti (jednolične betonske 
građevine i radnici u plavim kombinezonima), nepostojanje privatnosti itd. Pritom je 
paradoksalan spoj prikaza Balkana kao kasnećeg u modernizaciji sa Željeznom 
zavjesom kao uzrokom toga. Wheelwright (2005) donosi Kostovinu izjavu da je 
Balkan ,bliži europskoj prošlosti te je takvim ostao očuvan zbog stvaranja Željezne 
zavjese“, što je u raskoraku s izrazitim modernizmom marksističke teorije kao i 
modernizacijom za real-socijalističkih režima. 

Naposljetku, budući da je riječ o vampirskom romanu, još jednom 
balkanističkom motivu - onome vampira - posvetit ćemo zasebnu pozornost. 


5. Vampir kao sinegdoha balkanizma 


„Strah od vampira prati ljude gotovo od pojave pisane riječi, a te prijeteće 
likove živih mrtvaca nalazimo i u najstarijim mitovima.“, pišu Wayne Bartlett i Flavia 
Idriceanu (2006: 10), a slične ocjene drevnosti vampirske pripovijesti nalazi se i kod 
Paula Barbera (1988) te Kena Geldera (1994). Od najranijih pojava u Europi, 
vampirska je pripovijest u svojoj jezgri nosila motive orijentalizma, kasnije i 
balkanizma. Prva vampirolika stvorenja u europskoj pripovjednoj tradiciji 
starogrčki su Ađuiat te rimski lamiae, striges i mormos, o kojima među ostalima pišu 
Horacije i Filostrat?. 

Kasniji narodi također su baštinili vampirske pripovijesti, no vjerojatno 
brojem i učinkom nikada nisu bile tako velike kao u 17. i 18. stoljeću. Tada je 
dijelove Europe zahvatila ,vampirska epidemija“, koja je plodno tlo našla na davnom 
praznovjerju i rezultirala općim uvjerenjem o pošasti neumrlih3. Žrtve epidemije 


1 Luketić (2013: 74) piše: ,Kasnija zapadnjačka uobičajena vizura Balkana bila je pak određena 
komunističkom vlasti i uključivala je oživljavanje ili stvaranje novih imaginacija te daljnju demonizaciju 
ovoga prostora. U prikazima (putopisa, pa i vodiča) često se isticala traumatiziranost i ne-normalnost 
komunističkog poretka, ali je to jednako davalo i dodatan egzotični poticaj zapadnome putniku da 
krene na put u prostore toliko različite od 'zapadne, napredne civilizacije.“ 

2 Usporedi Bartlett, Idriceanu, 2006: 21. Iako oni ne spominju orijentalne korijene, grčki su Ađuiat ime 
dobili po mitskoj Libijskoj kraljici Lamiji (Acute) koja je proždirala svoju djecu. 

3 Više o vampirskoj epidemiji vidjeti u Bartlett, Idriceanu, 2006: 29. Bila je osobito rasprostranjena u 
dijelovima Europe netom preuzetim od osmanske vlasti, što je još jedna poveznica s balkanizmom. 

svoja su iskustva pohranile u folklor, a tragovi su ostali i u medicinskim, novinskim 
te pravnim tekstovima, što im je omogućilo da srastu s drugim elementima 
svakodnevnice. Stoljeće kasnije oblikovao se kanon europskog vampirskog romana, 
kulminiravši Stokerovim Drakulom (1897). Na tom putu vampirska je pripovijest 
doživjela promjene raznih uočljivih obilježja!, no fond karakterističnih motiva ostao 
je relativno postojan, a mnogi su povezani s problematikom balkanizma. 

Između Kostovine Povjesničarke i tradicije vampirske pripovijesti ponavlja 
se situacija usporedna onoj s historiografskom metafikcijom. Iako se pokazuje 
samosvjesnim vampirskim romanom, inovacije ili ironijski odmak izostaju te se, za 
razliku od suvremenih vampirskih romana koji su stereotipe doveli u pitanje?, 
reproduciraju sva temeljna obilježja žanra, od motiva pa do formalnih odnosa. 
Budući da je u vampirskoj pripovijesti upravo vampir nositelj ne-zapadnjačkih 
osobina, reprodukcija konvencija pokazuje se ujedno i kao (re)produkcija 
balkanističkog diskursa. 

Ako je Balkan poslužio Europi za eksternalizaciju nepoželjnih obilježja, 
jednako vrijedi i za vampira koji je, navode Bartlett i Idriceanu (2006: 234), sinonim 
za transgresije i život nesputan pravilima zajednice. Pritom nije slučajno što se u 
zenitu diskurzivne kolonizacije Balkana vampirski roman smještao upravo na to 
područje“. Kao i ostali europski Drugi, vampir nema mogućnost samopredstavljanja; 
on je gotovo-nijemi izvor strave koji ne zauzima pripovjedačku poziciju, što pojačava 
učinak strave, no istovremeno ga osuđuje na posredovanosts5. Osim toga, rijetko je 
primarno agens - iako se fabula zapliće njegovim djelovanjem, prostor mu najčešće 
otvara zapadnjak, a njezin je veći dio lov na vampira. 

Tako je i u Povjesničarki Drakula gotovo jedini agentivni balkanski lik (kao 
utjelovljenje povrede normalnosti), no većinom je odsutan, vidljiv tek 
interpretacijom tragova djelovanja i progonjen. Osim toga, on je bibliofil svjestan 
spone diskursa, znanja i moći, te mu je cilj prikupljanje golemog arhiva kojim bi 
ovladao dostupnim znanjem. No istovremeno, premda posjeduje golem knjižni fond 
te su mu poseban interes njegove biografije (POV 595), nikada samostalno ne piše, 
zbog čega su i knjige koje šalje svojim žrtvama sablasno prazne. 


1 Usp. Barberov (1988: 2) duhoviti komentar o vampirskoj metamorfozi od podbuhlog neumrlog 
slavenskog seljaka do ,elegantnog gospodina u crnom kaputu“. 

2 O autoironičnoj parodiji vampirske pripovijesti u romanu Ugrcfinski vampir (2002) Noćmi Szécsi 
pisala je Kristina Peternai Andrić (2011), a zajedno sa Zvonimirom Glavašem (2013) i o narušavanju 
konvencionalnih odnosa uvođenjem vampirskog pripovjedača u prvom licu jednine u romanu Intervju s 
vampirom (1976) Anne Rice. Za osvrt na učinke podrivanja konvencija vampirske pripovijesti, 
usporediti ta dva rada. 

3 Na vezu između vampira i balkanizma ukazalo je više autora. Npr. Luketić (2013: 23) navodi da 
»Misha Glenny vampirizam smatra najvažnijom metaforom Balkana koja ima duboke povijesne 
korijene i sasvim je primjerena za analizu i razumijevanje njegove sadašnjosti.“, dok Goldsworthy 
(1998: 73) literarnim vampirima posvećuje cijelo poglavlje svoje studije balkanizma. 

4 Luketić (2013: 30) smatra da je ,balkanski identitet“ Rumunjske jedan od razloga zašto se ona 
opetovano ubraja u balkanske zemlje. O smještanju vampira na Balkan i prije Stokerova Drakule usp. i 
Luketić, 2013: 62. 

5 Prva je iznimka već spomenuti roman Intervju s vampirom (1976) Anne Rice. 

Od balkanističkih motiva koje Drakula u Povjesnicarki utjelovljava, 
najnaglašenija je pak svakako okrutnost. Višestruko je apostrofiran kao ,jedan od 
najužasnijih srednjovjekovnih tirana u cijeloj Europi“ (POV 26), pri čemu se 
zanemaruju slični zapisi i legende iz ostalih dijelova Europe. Naprotiv, njegova se 
okrutnost prikazuje ne-europskom te se tvrdi da ju je ,razvio upravo dok je 
promatrao otomanske metode mučenja“ (POV 26), baš kao što je i vampirizam 
orijentalnog porijekla. 

Luketić (2013: 65) pokazuje da se takvo porijeklo vampirskog nasilja upisalo 
u opći imaginarij Balkana: ,Drakula je postao opća metafora za Balkan, za nasilje 
koje, navodno, ima korijene u dalekoj prošlosti, u nekoj primordijalnoj traumi 
ovdašnjih naroda (kakva je i Tepeševa trauma), ali je, vezano uz "prokletstvo 
prostora', obilježena i utjecajem Istoka.“1 Dugoročnost metafore vidljiva je u 
efektnom stapanju s hladnoratovskim motivima u Povjesničarki, u kojoj je on više 
puta uspoređen s istočnoblokovskim diktatorima, osobito Staljinom2. Slično se, 
upozorava Luketić (2013: 66), vampirska metafora koristila i za ratova 1990-ih3. 
Drakula je od Stokera do Kostove onaj koji nepozvan dolazi u Europu donoseći s 
njezinog ruba tu prtljagu, te ga zbog nje uvijek nastoje potisnuti nazad“. 

Uz nasilje, za vampira se uobičajeno veže i transgresija seksualnih normi, sve 
do potpunog negiranja heteronormativnosti i krajnjih tabua. Bartlett i Idriceanu 
(2006: 234) ističu da “tradicije poistovjećuju vampirizam s kršenjem seksualnih 
tabua, poput rodoskvrnuća ili nezakonitih odnosa.“ Ta komponenta mita uklapa se 
u orijentalizam i balkanizam®, no razmjerno je slabo prisutna u Povjesničarki. Roman 
sadrži motiv napada na djevojku te vampirski ugriz kao penetraciju i metodu 
reprodukcije koja krši utvrđene moduse tjelesne razmjene, no radi se tek o 
mehanički usvojenim klišejima. To se pak podudara s općom nelagodom koju prema 
spolu, rodu i seksualnosti pokazuje Povjesničarka, očekivanom s obzirom na 
prevladavajuće vrijednosti. 

Konačno, vampirske su pripovijesti arhivi praznovjerja nekog društva, 
najčešće organiziranih oko nastajanja i moći vampira, apotropejskih predmeta, 
obreda i sl. Kontura praznovjernog Balkana odvaja prosvjetiteljsku Zapadnu Europu 


1 Said (1999: 78) identificira islam kao trajnu traumu Europe koja je ostavila snažan utisak u 
orijentalizmu. Mnogi su to poistovjećivali s Drakulinom ,traumom“ i njegovim ,orijentalnim nasiljem“, 
no Ludmilla Kostova (2007: 18) smatra te interpretacije spornim autoviktimizirajućim alegorizirajućim 
čitanjima. 

2 „On je nakon toga postao odviše neovisan, pravi odmetnik, odan isključivo samome sebi, tako da je 
bez razmišljanja ubijao i vlastite sljedbenike i neprijatelje iz turskih redova. Poput Staljina, pomislio 
sam...“ (POV, 291) Kasnije će se povezivati i nemrtvost s balzamiranjem istočnoblokovskih diktatora; 
usp. POV 449, 515. 

3 Isto naglašava i L. Kostova, 2007: 14. 

4 L. Kostova (2007: 14) upozorava na čitanje Stokerova Drakule Stephena Arate, koje fokusira 
„privilegirani imperijalni prostor ugrožen i/ ili zagađen planovima i/ ili stvarnom prisutnosti 
nepoželjnih tuđinaca.“ Slično je primjenjivo i na Povjesničarku. 

5 Vampirsko narušavanje heteronormativne paradigme detaljnije razmatra Gelder (1994: 61-63), 
pokazujući vezu između vampirske queer seksualnosti i opće izmještenosti iz društvenih normi. 

6 Usp. Said, 1999: 246-248 te Luketić, 20013: 328. 

od neprosvijećene Istočne (Wolf, 1994). No u vampirskom romanu i lovci na 
vampira posezu za praznovjerjem; neprosvijeceni Balkan porazavaju njegovim 
sredstvima. Neke suvremene vampirske pripovijesti ironizirale su taj dio kanona!, 
no Povjesničarka ga zadržava, čak i naglašava. 

Povjesničar Rossi Drakulu traži ,vjerojatno iz svojevrsne akademske 
odvažnosti i želje za dokazivanjem, ne bih li pokazao kako sam u stanju svemu, ali 
baš svemu, pronaći povijesni trag“ (POV 72), dakle da znanošću rasprši mit, no takvo 
će nastojanje doživjeti poraz. Zato njegov nasljednik kćeri poručuje: ,Znaš da ti 
nikada nisam nametao ni religiju ni praznovjerje, te i dalje odlučno ne vjerujem ni u 
jedno ni u drugo. No protiv zla se moramo boriti njegovim sredstvima, koliko je god 
moguće...“ (POV 177). U kontekstu balkanizma ostaje pitati se što znači da je protiv 
»mraka“ Balkana dopušteno uporabiti ,mračna“ sredstva? 


6. Strukturna uvjetovanost , muških naočala“ 


Konačno, još jedna stavka po kojoj se čini da Povjesničarka osigurava 
vidljivost inače nevidljivim dionicima u žanru jest ženski pripovjedački glas/glavni 
lik. Ženski su likovi u klasičnim vampirskim pripovijestima u pravilu žrtve, ne agensi 
ni pripovjedači, stoga iskorak djeluje značajan. Međutim, već su i neke kritike 
romana posumnjale u taj pomak. Npr. Bebergal (2005) uočava da, bez obzira na 
nominalnu razdvojenost, ,glavni likovi zvuče najvećim dijelom slično. Oni su 
beznadno romantični učenjaci, skloni plakanju i nad ljepotom i nad okrutnošću.“ 

Doista, iako na različitim razinama roman ima najmanje tri pripovjedača čije 
se pripovijedanje u sižeu isprepliće i nadopunjava, dok je fabularno prostorno 
paralelno, a vremenski odmaknuto desetljećima, razlika se tek neznatno primijeti. 
Premda je na krovnoj dijegetičkoj razini pripovjedačica žena, povjesničarka koja 
iskaz predstavlja autobiografskim, dominantnijim djeluju pripovjedači na sljedećim 
razinama, kojima se posve sklanja u stranu. Usprkos tome što je predstavljanje 
čitavog romana autobiografskom prozom sastavljenom od kolaža pisama i usmenih 
ispovijesti - dakle fragmentarnih intimističkih žanrova kojima se provlače tragovi 
najraznovrsnijih drugih diskursa - idealan okvir za ostvarivanje polifonije, 
monološka ravan romana najčešće ostaje nerazbijenaž, gotovo svi rodni markeri i 
specifična diskurzivna obilježja izostaju, a iskazi generacijski i rodno različitih likova 
utapaju se u stilskoj uniformnosti i pripovjednoj monolitnosti. Drugim riječima, ono 


1 Npr. vampiri Vampirskih kronika Anne Rice otvoreno se ismijavaju s apotropejskim svojstvima 
religijskih simbola, obrednih predmeta, amajlija i sl. 

2 Polifonija se potencijalno ostvaruje na raznim razinama; od osamostaljivanja glasova likova u odnosu 
na nadređenu instancu pa do neslivenog supostojanja različitih tipova diskursa ili kontrapunktalnosti 
formalnih dijelova romana koja izmiče krajnjoj sintezi. U Povjesničarki rijetko možemo govoriti o bilo 
kojem od tih aspekata - likovi ne samo da se ne osamostaljuju nego međusobno nalikuju do granice 
stapanja, nominalno različiti tipovi diskursa preneseni su u velikoj mjeri homogenizirani tehnički vrlo 
konzervativnim pripovijedanjem, a struktura romana uglavnom je kompaktna, bez značajnijih 
disonantnih tonova. 

Sto se tini kao polifonijska situacija na planu iskazivanja (slojevito otvaranje 
višestrukih iskazivačkih pozicija), efektno se reducira ostalim faktorima romana. 

Glas koji prevladava zapravo je glas historičara što tobože pušta 
dokumentima/svjedočanstvima da neometano progovore, tek im ,posuđujući sebe“i 
ulančavajući se u tom nastojanju s dijegetičke razine na razinu, gradeći homogenu 
transparentnu cjelinu bez interferencija. Izvorni je naslov romana (The Historian) 
stoga prikladniji od rodno markiranog prijevoda, jer pripovjedač na svakoj razini 
kao da je to - tobože rodno neodređeni historičar čija učenost i objektivnost te 
superiorno gledište jamče kredibilitet. No ta se pozicija neutralnom čini samo jer je 
ovjerena konvencijama; bez obzira na privid i ona je specifično pozicionirana te ima 
definiran horizont koji raspoređuje odnose vidljivosti i naglaske unutar njih - onaj 
obrazovanog muškarca, bijelca, zapadnjaka, pripadnika više klase. 

Geneza stapanja glasova ,opravdana“ je nestankom pripovjedačicine majke, 
zbog koje joj je otac ,bio i otac i majka“ (POV 177) te se u potpunosti poistovjećivala 
s njim!. U nastavku je lanca pripovjedača pak oduševljenost njezina oca svojim 
mentorom Rossijem, pa nizom poistovjećivanja Rossijev glas na najnižoj dijegetičkoj 
razini određuje pripovjedačicin na prvoj. To onemogućava propitivanje muških 
okvira žanra, budući da je pripovijedanje protagonistice konstitutivno određeno 
ocem i u njegovoj odsutnosti, a njegovo pak također odsutnim mentorom?. 

Odlična je metafora takve situacije pripovjedacicino prisjećanje na 
fotografije: ,I uvijek samo ja, pred Panteonom ili na ulazu u Pere Lachaise, jer je moj 
otac snimao, a uvijek smo bili sami.“ (POV 62) Kao i na fotografijama, tako i pri 
pripovijedanju - čak i odsutan, otac je onaj koji definira okvir. Važnost dominantne 
muške figure za njezino samopoimanje pokazuje i situacija u kojoj, zaljubljujući se u 
mladog surogat-pratitelja u odsutnosti oca, zaključuje da je tek tada ,osjetila blag 
drhtaj pripadnosti spolu.“ (POV 166) 

No kako se to uklapa u balkanističku problematiku? Odgovor nudi 
povlačenje paralela s putopisima zapadnoeuropskih putnica po Jugoistočnoj Europi 
devetnaestog i dvadesetog stoljeća3. Kao što napominju Allcock i Young (1991: xviii), 
žensko je putovanje u tom razdoblju način da žene zamijene uloge koje im je 
dodjeljivao restriktivan patrijarhalni poredak te pomaknu granice mogućih 
ostvarenja. Slično piše i Hammond (2010: 57), navodeći da su ,ženske putnice 
nudile novi model identiteta, mijenjajući ulogu "anđela kuće' za uzorke mobilnosti i 
avanture tradicionalno doživljavane isključivo muškom domenom.“ Zbog toga se 


1 Pripovjedačica komentira nekonvencionalnosti takve situacije, no ne da bi propitala konvencije, nego 
da bi istaknula svoju situaciju kao manjkavu: ,Nemam majku i nemam normalan život. Ne znam što 
točno znače riječi normalan život... nekako sam neodređeno mislila da bi to podrazumijevalo živjeti na 
jednome mjestu, uz majku i oca koji su u vrijeme večere svaki dan kod kuće...“ (POV 111) 

2 Taj je lanac odsutnosti i pokretač cijele radnje - nestanak svakog od njih otvara prostor djelovanju 
onog sljedećeg u uzlaznom kretanju od nižih prema temeljnoj dijegetičkoj razini. 

3 Među najstarijim istraživanim putopisima svakako su oni grofice Dore d'Istrie s kraja 18. st., dok je 
najčešće analiziran putopis Rebece West Black Lamb and Grey Falcon (1941). Osim toga, analizirani su i 
putopisi Georgine Mackenzie i Pauline Irby, Edith Durham, Emily Balch, Flore Sandes, Rose Wilder 
Lane itd. Usp. Allcock, Young, 1991. 

smatralo ne samo da destabiliziraju patrijarhalni poredak nego i da svojim pismom 
narušavaju kolonijalni diskurs, budući da kao potlatene suosjecaju s drugim 
potlačenima. Često se stoga te putopise određivalo anti-kolonijalnim i feminističkim, 
bez da su te tvrdnje podvrgavane pažljivijoj provjeri. 

Proučavajući odnose ženskih putopisa i kolonijalizma, Sara Mills u studiji 
Discourses cf Dijference (2005 [1991]) potvrđuje da su neka njihova obilježja doista 
subverzivna prema patrijarhatu i kolonijalizmu, no druga ih reproduciraju. Da bi se 
to uvidjelo, nužno je odustati od promatranja diskursa i subjekata kao monolitnih 
cjelina, biti svjestan njihovog višeglasja i proturječja te ih podvrći kritičkoj analizi. 
Čineći to, Hammond (2010) pokazuje da analizirane autorice ne mogu izbjeći 
projiciranje balkanističkih stereotipa, kolonijalno patroniziranje te ne prestaju 
zapadne norme uzdizati kao univerzalne. 

Glede roda, iako su neke od autorica deklarirane feministice, fokus njihovog 
promatranja najčešće je muški Balkan. Premda su naglašavale svoju rodnu poziciju, 
diskurs im je rijetko obilježen rodnom senzibilnošću, do te mjere da su žene u njemu 
nevidljive ili su prikazivane kao pasivne i neugledne, a njihov potlačen položaj kao 
prirodno neiskvareno stanje. Luketić (2013: 335) to naziva položajem ,dvostrukog 
drugog“ - iz kolonijalne i patrijarhalne perspektive - te zaključuje da se radi o 
diskursu ,deklarativne naklonjenosti i fascinacije iza kojih se krije dubinski poriv za 
patronatom i dominacijom“ (isto: 79). No važno je primijetiti da to nije rezultat volje 
autorica, nego, upozoravaju Allcock i Young (1991: xx), strukturne zadanosti žanra i 
njegovog diskurzivnog okružja. 

Slična je situacija i u Povjesničarki, u kojoj - unatoč ženskom pripovjednom 
glasu - dominira patrijarhalnoideološka perspektiva, te su žene gotovo nevidljive ili 
su prikazane grube i obilježene ,muškim“ crtama. Njihova uloga vezana je za 
privatni život, uz rijetke iznimke kao što su pripovjedačicina majka (koja je u 
srodstvu s Drakulom, zbog čega je transgresija očekivana) i njezina tetka 
(dužnosnica u vladi socijalističke Mađarske), te se ta raspodjela ne problematizira. 
Čak štoviše, nezamjetljivo posluživanje kod supruge istambulskog profesora 
doživljava se kao idiličan motiv, a komentira se i da su ,žene u Turskoj zasigurno i 
dalje prilično poslušne, kao u haremima iz brojnih legenda“ (POV 212). Jednako se 
neproblematično navode i informacije poput one da se u Vlaškoj ,muškarac sam baš 
i nije mogao javno obratiti mladoj djevojci“ (POV 137) i sl! 

Osim neprimjetnih poslužiteljica, skromnih seljanki i vrijednih radnica, žene 
u Povjesničarki imaju status krhkih bića potrebitih zaštite te mističnih djevojaka koje 
izazivaju zaljubljenost ne zavođenjem, već sramežljivosti i hinjenom distanciranosti. 
Sve to teško da odgovara očekivanoj/ proklamiranoj rodnoj političnosti teksta, te je 
stoga teza o ,ženskom“ romanu, pa čak i vampirskom romanu sa središnjim 
»ženskim“ glasom dvojbena. 


1 Doduše, u oba navedena primjera, kao i brojnim sličnim, likovi koji ih donose uzimaju određenu 
distancu. No riječ je o distanci zapadnjaka spram ne-zapadne pojave koja mu je strana, ne o osudi 
potlačenog položaja žene. 

No valja ipak spomenuti nekoliko sadrzajnih disonantnih tonova u odnosu 
na prevladavajuću perspektivu. Prije svega, već na početku implicitno se priznaje 
nemogućnost historitara-racionalista da iz svoje „superiorne“ perspektive u 
konačnici ovlada svim kucima prošlosti!, kao i to da ,sama povijest neumoljivo pruža 
mračne kandže prema sadašnjosti, nastojeći nas dohvatiti.“ (POV 7) Slični motivi koji 
svjedoče o granicama moći dominantne paradigme pojavljuju se kroz cijeli roman, 
uključujući i njegov kraj - na kojem Drakula prvo biva savladan oružjem iz 
praznovjernog asortimana (srebrni metak), a potom neobjašnjivi događaji bacaju 
sjenu na taj rasplet. Nadalje, netom prije kraja, Drakula otkriva da vrhunac lanca 
napretka nasilja i destrukcije, započet u njegovoj svijesti topom što je probio zidine 
Konstantinopola, ne vidi na Orijentu, nego u Holokaustu i atomskoj bombi, nastalima 
u krilu zapadnog prosvjetiteljstva, kojima se iskreno divi (usp. POV 595). 

Konačno, izvor Drakuline neumrlosti otkriva se na zapadnoeuropskom tlu, 
ne na Balkanu, a posljednji mu udarac na istom mjestu zadaje žena. Pripovjedačicina 
majka tim činom i u tom trenutku istupa iz mraka u kojem je, sugerira se, kao glavni 
- ženski, balkanski - akter proživjela usporednu fabulu što se njezinim izlaskom iz 
sjene napokon presijeca s primarnom, da bi ubrzo ponovno iščezla. Da je kojim 
slučajem roman pratio tu fabulu, imali bismo pred sobom sasvim drukčiju situaciju. 
No s opisanom konfiguracijom karakteristika, njezino je djelovanje moralo ostati u 
sivoj zoni teksta, djelujući iz te slijepe, tek rudimentarno naznačene pjege 
potencijalno subverzivno prema njegovom vidljivom polju, u kojem nema mjesta za 
doista neovisne ženske agentivne likove. 

Ne zbog toga što Povjesničarka intencionalno zagovara patrijarhat, nego jer 
mijenjanje perspektive onemogućuje struktura tog romana; za korjenitu promjenu 
nije dovoljno tek promijeniti gramatički rod pripovijedanja. Kao i autorice 
prošlostoljetnih putopisa, i pripovjedačica Povjesničarke deklarativno je naklonjena 
prostorima i subalternima o kojima piše, no ,muško-kolonijalističke naočale“ na oči 
joj stavlja struktura pripovijesti. 


7. Prema zaključku 


Balkanizam, eurocentrizam, patrijarhalnost i konzervativizam nisu 
monolitne formacije koje nužno dolaze zajedno, niti se između pojedinih 
pripovjednih oblika i društvenih fenomena mogu uspostavljati odnosi ekvivalencije, 
stoga ovo čitanje ne bi valjalo tako shvatiti. Ipak, formalne odlike pripovijesti 
nesumnjivo određuju odnose u njezinom svijetu, a same su uvjetovane odnosima s 
diskursima u svojoj okolini. Zato, bez obzira na deklarativnu naklonost 
pripovjedača/pripovjedačiceZ prema Balkanu analiziranog romana te površinsku 


11 sam će profesor Rossi, prototipni primjer takvog povjesničara u tom romanu, u jednom trenutku reći 
„Ja sam praznovjeran kao pravi povjesničar. Bojao sam se.“ (POV 27) 

2 Uključimo li izvantekstnu biografsku dimenziju, moguće je tome dodati i autoricu, no pritom treba 
paziti na dosljedno razdvajanje tih instanci. 

ženskost pripovjedatkog glasa, Povjesničarka nekritički reproducira one 
karakteristike za koje se očekivalo da ih dovodi u pitanje. Pritom balkanizam, 
patrijarhalnost, eurocentrizam, prosvjetiteljski racionalizam i konzervativizam nisu 
nepovezane pojave, nego proizlaze iz onoga što povezuje i prožima sve dijelove tog 
romana, a ponajbolje se očituje u pripovjedačkoj pozicioniranosti, glasu i modusu 
pripovijedanja; u zatvaranju potencijala fragmentaciji pripovjedne strukture romana 
(tj. očitovanju naravi ulomaka i tragova), onemogućivanju polifonije glasova ili 
barem progovaranja marginaliziranog drugog. 

Utoliko nije neobično što Povjesničarka u konačnici glavninom reproducira i 
konvencije vampirske pripovijesti, ne dovodeći ih u pitanje poput nekih vampirskih 
romana. To je nužno jer je vampir kondenzirana negacija navedenih silnica, sjecište 
njihovog represivnog djelovanja. Stoga je zanimljiv paradoksalan učinak koji roman 
tom reprodukcijom postiže. Nesklono otvaranju prostora polifoniji, ironiziranju ili 
dekonstrukciji binarnosti, prosvjetiteljsko zapadnoeuropsko rastjerivanje sablasti, 
praznovjerja i mitova pokazuje se u konačnici kao ono što mitove i sablasti - 
vampirske ili balkanske - postvarnjuje i perpetuira, osiguravajući povratno sebi 
privilegiran položaj. Progon vampira pokazuje se kao drugo lice vjerovanja u njih, 
oboje natkriljeno ocrtavanjem granice između Zapada i Balkana. 

POVIJESNA, ETNOLOSKA I FOLKLORISTICKA ISTRAZIVANJA 
HRVATA U RUMUNJSKOJ 


Jadranka GRBIĆ JAKOPOVIĆ 


Prema statističkim podacima popisa stanovništva i procjenama mjerodavnih institucija, u 
Rumunjskoj živi između šest i sedam tisuća Hrvata. Razlozi i uvjeti njihova doseljenja, staroga više 
stoljeća, vezani su uz osmanlijsku ekspanziju. Dok su se jedni sklanjali pred Osmanlijama kao klasični 
prebjezi i izbjeglice, dotle su drugi planski preseljavani zbog uključivanja dijelova hrvatskih prostora u 
Vojnu krajinu. Doseljavali su iz kulturološki i geografski različitih područja hrvatskoga etničkog 
područja.Tako su primjerice među njima zajednice koje pripadaju kajkavskom, štokavskom i 
čakavskom dijalektu, a i u kulturnoj tradiciji i baštini i danas su vidljive specifičnosti regija iz kojih 
potječu njihovi preci. Etnografska istraživanja Hrvata u Rumunjskoj - barem iz redova hrvatske 
akademske zajednice - skromnoga su opsega. Do 1970ih godina uglavnom su se opisom njihovih 
naselja i načinom života bavili učitelji i svećenici, a od toga doba intenzivnijim istraživanjem bavio se 
etnograf-amater, srednjoškolski profesor Stjepan Krpan. Zadnjih dvaju desetljeća ova hrvatska 
dijasporska zajednica napokon postaje respektabilnijim dijelom interesa hrvatske etnologije i kulturne 
antropologije. 


Ključne riječi: Hrvati u Rumunjskoj/ karaševski Hrvati/ Pokupci-Turopoljci/ Šokci/ Ličani/ 
etnokulturni razvoj / identitet 


Razlozi i uvjeti doseljenja Hrvata u Rumunjsku kojih je prema popisu 
stanovništva iz 2002. godine oko 70001, vezani su uz osmanlijsku ekspanziju i 
njihova osvajanja prostora na širokom području srednje i jugoistočne Europe. Dok 
su se jedni sklanjali pred Osmanlijama kao klasični prebjezi i izbjeglice, dotle su 
drugi planski preseljavani zbog uključivanja dijelova hrvatskoga područja u 
obrambenu zonu, tj. Vojnu krajinu. Doseljavali su se u različitim razdobljima te iz 
različitih geografskih područja, što je i danas najočitije u njihovu govoru? te nekim 
specifičnostima tradicijskih kulturnih praksi. 


1.1. Karaševski Hrvati 

Postoje teze o tome da su se na područje rumunjskoga dijela Banata prvi 
Slaveni naselili još u 7. st. No, znatnije doseljavanje Hrvata u Rumunjsku povijest 
bilježi u 14. st. (čitavo stoljeće prije gradišćanskih i moliških migracija, što doista čini 
najstariju hrvatsku dijasporu3). Tada je na područje današnje Rumunjske stigla 


1 Manea-Grgin 2012: 7 
2 Usp. Vulić 1994; Krpan 1983; 1988; 1990; 1994 
3 Salopek 1994:9; Grbić 2006:11 

zajednica poznata pod etnonimom karaševski Hrvati ili tzv. Krašovani ili Karaševci, 
danas najbrojnija hrvatska skupina među rumunjskim Hrvatima (njih 6750 prema 
popisu stanovništva iz 2002.g.1, dok su procjene da ih je danas oko 60002). Različita 
su mišljenja o njihovom porijeklu. Tako u znanosti, osobito filološkoj i povijesnoj, 
postoji cijeli niz teza: od toga da su bugarskoga porijekla, srpskoga, albanskoga, 
“samostalnoga", hrvatskoga ili pak da su svojevrsna južno/ slavensko-rumunjsko/ 
vlaška simbioza: “...oblikovana pod lokalnim etnonimom u novom zavičaju", i dr.3 
Prema nekim franjevačkim i isusovačkim dokumentima moguće je da su porijeklom 
iz središnje Bosne, pretpostavlja se iz okolice Kreševa, po čemu bi im bilo i 
nadjenuto ime, a ne prema rijeci Karaš uz koju su se naselili u novome zavičaju. 
Različite interpretacije njihovoga matičnog ishodišta i doseljenja uglavnom su samo 
hipoteze. No, prema dostupnim povijesnim izvorima sa sigurnošću se može tvrditi: 
“da se barem dio predaka karaševskih Hrvata naselio u Karaševo najkasnije u 
prvoj polovici 16. stoljeća““...no: “zbog manjka izvora teško je, ipak, utvrditi ne samo 
točno kada, već iz kojeg/kojih prostora i u kojim uvjetima su pristigli južnoslavenski 
doseljenici na karaševsko područje".5 S obzirom da se već početkom 16. stoljeća (a 
možda i u drugoj polovici 15. stoljeća) spominje katolička ustanova i katolički red u 
Karaševu, na što također upućuju neki povijesni izvori, a prema pak lingvističkim 
istraživanjima arhaičnih jezičnih značajki karaševskih govora te posebno nekoliko 
karaševskih prezimena održanih do danas, može se reći da su Karaševci ipak 
najvjerojatnije južno/slavensko-rumunjska mješavina u kojoj je prevladala ona 
južno/slavenska. Pri tome su izabrali/prihvatili hrvatski identitet prema jeziku 
kojim govore, vjeri kojoj pripadaju ali i brojnim elementima kulture.® Danas još žive 
u sedam sela najzapadnijega gorskog predjela rumunjskoga dijela Banata, u dolini 
rijeke Karaš. To su: Karaševo, Nermet, Jabalča, Lupak, Klokotić, Ravnik i Vodnik. U 
svim ovim naseljima čine većinsko stanovništvo. 

Statistički podaci popisa stanovništva upućuju na zaključak da je do 1990ih 
godina među njima vladao izrazito visok stupanj regionalnoga identiteta jer su se 
izjašnjavali najvećim dijelom kao “KaraSevci”, a od toga vremena naglo raste broj 
onih koji se deklariraju kao Hrvati, dakle izražavaju hrvatski nacionalni, a ne 
karaševski lokalni identitet. Razloga tome ima više, a kako smatra povjesničarka 
Castilia Manea-Grgin, autorica monografije i više znanstvenih radova o karaševskim 
Hrvatima: “Najvažniji je najvjerojatnije bio sam nastanak hrvatske neovisne države 
u to vrijeme, kojoj su mogli izraziti pripadnost, a trend s početka 1990ih u 


1 Manea-Grgin 2012:7 

2 www.hrvatiizvanrh.hr 

3 Ibidem 2012: 51-71 

4 Ibidem 2012:68 

5 Ibidem,2012: 257 

6 Sukladno modernim istrazivanjima identiteta, jezik i vjera medu najmarkantnijim su faktorima 
identitifikacijskih procesa, no na izbor ili prihvaćanje identiteta utječu i brojni drugi faktori među 
kojima je objektivni kulturni sadržaj te subjektivni osjećaj pripadanja i zajedništva, usp. Grbić 
Jakopović 2014: 33-61. 

kolektivnoj identifikaciji Karaševaca se s vremenom nastavio”.! 

Područje na kome žive Karaševci bilo je poprilično etnički homogeno, naime 
radilo se zapravo dugo vremena o jednoj zaokruženoj hrvatskoj oazi. Relativna 
komunikacijska izoliranost toga kraja utjecala je na kompaktnost ove hrvatske 
zajednice, usporila proces asimilacije te znatno doprinijela očuvanju materinskoga 
jezika, tradicijske kulture i općenito etničkoga identiteta. U prošlosti su se bavili 
najviše stočarstvom (svinjogojstvo, = ovčarstvo), pčelarstvom, a manje 
poljoprivredom zbog relativno neplodne zemlje, no i drugim djelatnostim. 
Primjerice, po izradi šindre i dasaka za bačve u prošlosti su bili poznati u drugim 
dijelovima Banata. Društvenim razvojem iznjedrili su svojevrsnu elitu koja je 
sudjelovala u lokalnim organima vlasti (kneževi), a uz potporu isusovaca i franjevaca 
koji sui h pastorizirali, gradili su crkve i osnivali Skole.2 Prve škole osnivali su već u 
18. stoljeću. 

Konkretnijim vezama s Hrvatskom koje datiraju iz 1930ih godina, njihovo je 
školstvo doživjelo pravi procvat. Naime, zahvaljujući politikama tadašnje Rumunjske 
i Jugoslavije godine 1933. u Karaševo su stigli hrvatski učitelji koji su tu djelovali do 
1948. godine kada, opet zahvaljujući političkim događajima napuštaju Rumunjsku. 
1960ih godina kao nastavni jezik u škole je uveden rumunjski, a hrvatski se zadržao 
tek na statusu nastavnoga predmeta kojemu je dato nekoliko školskih sati tjedno.3 
Ipak, zahvaljujući homogenosti, kompaktnosti i činjenici da njihova naselja nisu bila 
atraktivna za nove migrante, njihov karaševski govi tradicijska baština sačuvani su 
do danas. Prema podacima mjerodavne institucije, on je prisutan “na ulici" i u 
obiteljskoj sferi, drugim riječima funkcionira kao jezik svakodnevne komunikacije.* 

Do neke vrste “tihe obnove" veza s Hrvatskom dolazi u 1960im i 1970im 
godinama, da bi te veze pravu obnovu doživjele od 1990ih godina. Hrvatska država 
dala je rumunjskim Hrvatima, pa tako i Karaševcima mogućnost dobivanja hrvatske 
domovnice i putovnice, mogućnost školovanja na hrvatskim sveučilištima, potiče 
suradnju (organiziranje manjinskih foruma, seminara, međusobni posjeti folklornih 
društava, slanje literature isl.). 

Zahvaljujući relativno neplodnom tlu, odnosno nemogućnosti intenzivne 
obrade zemlje 5 nisu bili izloženi ozloglašenoj socijalističkoj praksi 'kolektivizacije' 
koja je podrazumijevala kolektiviziranu poljoprivredu uz oduzimanje imovine, 
raseljavanje, rumunjizaciju i sl.6. Karaš i okolna sela bila su relativno pošteđena od 
emigracije iz još jednoga razloga, a to je mogućnost zapošljavanja u industriji u 
samom Karaševu i drugim blizim naseljima. Time su duže mogli očuvati svoj 
identitet. Trend iseljavanja javlja se 1990ih godina propašću industrijskih objekata. 
Međutim, zadnjih su se desetljeća promjenom političkoga i gospodarskoga sustava u 
Rumunjskoj, kao uostalom svi ostali građani te države, susreli s nizom 


1 Manea-Grgin 2012:67 

2 Ibidem 2012:258-260 

3 Manea-Grgin 2008:20 

4 www.hrvatiizvanrh.hr, posjet:10 srpanj i 28. kolovoz 2015. 
5 Manea-Grgin 2008:20 

* Usp. Krpan 1988; Krmpotić, 1994 

egzistencijalnih i socijalnih problema. Stoga su rjeSenje svojih nevolja mnogi, a 
posebno mladi vidjeli u iseljavanju. Kako se zadnjih godina primjecuje gospodarski 
oporavak u kraju (agro/turizam, privatno poduzetništvo). Naredni popis 
stanovništva pokazat će demografsko stanje karaševskih Hrvata a ono će bitno 
utjecati na njihovu budućnost. 

Manje je poznato, ali ipak važno, da su početkom 19. st. s područja sedam 
karaševskih sela započele migracije u desetak drugih naselja Banata, dotično njegov 
istočni , vojvođanski, odnosno srpski dio. Bile su to ekonomske migracije, vođene 
onodobnim državnim potrebama. Njihov udio u ukupnom stanovništvu nikada nije 
prelazio trećinu, što je znantno utjecalo na postupnu zamjenu materinskoga jezika u 
javnoj komunikaciji (crkva, škola, javni život) s onim dominantne većine, što je 
naravno ubrzalo gubljenje identiteta, odnosno pospješivalo asimilaciju. Tome su 
pridonosili ne samonjihov mali broj, nego i nedosatak vlastite inteligencije, kao i 
svećenika. Kao zajednica danas su se održali tek u tri naselja (u Karlsdorfu, Uljmi i 
Izbištu). ,Danas su najvećim dijelom asimilirani u druge narode (Srbe, Rumunje, 
Nijemce) s kojima su živjeli u istim naseljima, a najvećim dijelom njihovi su potomci 
iseljeni iz Karlsdorfa (danas Banatski Karlovac) s Nijemcima nakon Drugoga 
svjetskog rata ili su stradali u poratnim logorima. Hrvatima se u vojvođanskom 
dijelu Banata danas smatra tek manji broj karaševskih potomaka i to u naseljima 
gdje obitavaju i druge hrvatske skupine poput Starčeva i Pančeva“1...“...svijest o 
karaševskom subetničkom identitetu (misli se na vojvođanske Karaševce, op.p.) i 
dalje će slabiti i vjerojatno će egzistirati tek kao dio obiteljskih naracija“. 

Tradicijskom kulturom karaševskih Hrvata do sada se bavila tek jedna 
hrvatska  etnologinja3, Tihana Petrović, koja je 1994.g. boravila u nekoliko 
karaševskih sela, obavila terenska i ina istraživanja ponajviše na temu tekstilnoga 
rukotvorstva i odijevanja te na tu temu objavila znanstveni rad. U njemu, među 
ostalim, gotovo poetično zvuče rečenice kojima je eto na samom kraju prošloga 
stoljeća opisala karaševsku svakodnevicu prožetu tradicijom: 


I dandanas se svakodnevno mogu u karaševskim selima sresti žene koje, sjedeći pred 
kućama, predu ili prepredaju niti, vezu košulje. Izrada niti i tkanine još je uvijek redoviti 
posao ženskog svijeta, a domaće tkanje za odjeću svakodnevna je potreba. Nezamislivo je 
da se djeci za udaju ili ženidbu ne priredi mnoštvo tekstilnih predmeta domaće izrade“. 


Ili: 


I danas još starice svakodnevno nose košuiju i kecu. Žene i djevojke oblače nošnju u 
određenim prilikama, kao crkveni blagdani, vjenčanja i različite folklorne priredbe. 


1 Bara,2011:57-58 

2 Ibidem 2011:80 

3 Doista čudno jer su se hrvatski znanstvenici pa i etnolozi u priličnoj mjeri angažirali u istraživanju 
drugih hrvatskih dijasporskih zajednica, op.p. Istraživanje je potakla Matica iseljenika hrvatske, trajalo 
je osam dana a u njemu su sudjelovali osim spomenute etnologinje, H. Salopek kao organizator i 
jezikoslovkinja S. Vulić. 

4 Petrović 1994:26 

Najdulje se prema tradicionalnim kanonima zadrzalo uredivanje glave. Oglavlje se nosi 
svakodnevno. Starije Zene svakodnevno ureduju oglavlje, a mlade Zene za neke prilike , 
kao što je odlazak u crkvu, u grad, za neke svečanije trenutke. Tada se mogu vidjeti žene i 
djevojke koje nose na glavi karakteristično složenu uškrobljenu maramu sa širokom 
čipkom, štrikom uz rub s kombinacijom s nekim suvremenim odjevnim predmetima, kao 
npr. jeans hlačama.! 


No, etnografska istraživanja godinama su bila tema rada Stjepana Krpana, 
etnologa-etnografa amatera, kojemu zahvaljujemo na nizu predragocjenih podataka 
o običajnoj baštini, usmenoj književnosti, nošnji... ne samo karaševskih, nego kako 
će se vidjeti i drugih hrvatskih zajednica u Rumunjskoj?. 

Prema mišljenju ponajboljih poznavatelja rumunjskih Hrvata Stjepana 
Krpana i Castilie Manea-Grgin, osim karaševskih Hrvata, polovicom 1990ih godi još 
egzistiraju hrvatske zajednice u okolici Temišvara, a u tragovima se nahodi stotinjak 
šokačkih, moguće i bunjevačkih Hrvata u Radni (Aradska županija), potom u 
nekoliko sela u unutrašnjosti Erdelja. Prema nekim izvorima u Rumunjskoj žive i 
manje grupe romaniziranih Hrvata koji su, međutim, sačuvali pripadnost katoličkoj 
crkvi, dok je u delti Dunava na Crnom moru bila, prema mišljenju ovo dvoje autora, 
još 1930ih: “...bilježena nazočnost našeg svijeta”.3 


1.2. Hrvati oko Temišvara 
U okolicu Temišvara, na prijelazu iz 18. u 19. stoljeće u sela Keča, Rekaš 
(ovamo moguće i znatno ranije) i Čenej doselila je također poveća zajednica Hrvata. 
U Keču Pokupci, u Rekaš Šokci a u Čenej dvadesetak obitelji Vučetića iz Brinja i 
okolnih naselja. 


1.2.1. (Kajkavski) Hrvati u Keči 

Kečanska migracija nije bila stihijska ni spontana, naprotiv, bila je pomno 
planirana i organizirana. Migranti su prije odlaska u novi zavičaj čak poslali 
izaslanstvo da se uvjere idu li u “bolje sutra“. “I dopalo im se”.* Po dolasku naselili su 
dijelove Keče koji se i danas zovu Orvatski sokak i Mačev kraj. Doseljenici u Keču bili 
su Pokupci, neki od njih prazavičajem iz Turopolja. Bili su plemići predijalci, dakle 
uživatelji predija, tj. zemljišnih posjeda zagrebačkoga biskupa i njihovo je 
preseljenje posljedica uključivanja pokupskih posjeda zagrebačkoga biskupa u 
Vojnu krajinu5 On je naime u naknadu dobio posjede u Banatu i dao ih na uživanje 
plemićima iz spomenutih krajeva, nakon što su im sagrađene kuće i gospodarske 
zgrade a lokalne vlasti pomogle im u nabavi poljoprivrednoga alata i oruđa. 
Osigurana im je i kmetska radna snaga, što znači da su: “...uvjeti za prosperitet bili 


1 Ibidem 1994: 28. 

ž Krpan 1983; 1988; 1990; 1994 

3 Krpan 1994:35 

4 Ibidem 1994:21 

5 S ovim migracijama hrvatskim predijalcima naseljena su i neka vojvođanska banatska sela, 
Krpan,1994:36. 

osigurani”.! To se zbivalo u razdoblju od 1788. do 1801. godine.? Plaćali su porez do 
1848.g. kada je zemlja postala njihovim trajnim vlasništvom. Bili su bogati 
veleposjednici; imali su svoju školu, općinu i crkvu. 

Spomenuti istraživač Stjepan Krpan u svojim radovima donosi niz 
impresivnih podataka o Hrvatima u Keči, prije svega povijesnih, zasnovanih na 
povijesnim izvorima. No bio je svjestan da do mnogih podataka i spoznaja ne može 
doći samo koristeći te izvore. Zato je u istraživanju koristio i etnografsko-etnološke 
i kulturnoantropološke metode, prvenstveno dugogodišnja terenska istraživanja uz 
pomoć metode polustrukturiranih intervjua. Tako pored posve egzaktnih podataka 
O npr. prvom rođenom djetetu među kečanskim Hrvatima, prvoj smrti, prvom 
vjenčanju...podastire niz podataka kao što su oni o etnički homogenim brakovim 
kroz dugi niz generacija (koji su svakako odlučujuće djelovali na očuvanje 
identiteta), životu u obitelji i diobi kućnih zadruga, tradicijskoj arhitekturi, 
unutrašnjem uređenju domova, okućnici, gospodarskim zgradama, gospodarenju 
(od klasične poljoprivrede i života na salašima, stočarstva, do vinogradarstva, 
varenja piva, mlinarstva sl.), tekstilnom rukotvorstvu, usmenoj književnosti, lokalnoj 
samoupravi (općini, koja je sagrađena u Orvatskom sokaku i djelovala od 1806. do 
1929.g.3), školama i društvima (tamburaško, gospodarsko, vatrogasno, pogrebno, 
vjersko, amatersko-kazališno, knjižnici i čitaonici, s time da su ta društva pomogla...: 
“dai dalje ostanu Orvati““), tradicijskoj kulturi, govoru (tzv. kečanskoj kajkavštini), 
antroponimiji i toponimiji, vezama sa sunarodnjacima u Rumunjskoj, sa starim 
zavičajem u Pokuplju i općenito s Hrvatskom. Tradicija dobre organiziranosti na 
području lokalne samouprave (općine), vlastitoga školstva i kulturnih društava, 
pozitivno je utjecala na očuvanje identiteta, tradicija, pa i jezičnoga idioma. Međutim, 
već od samoga početka dvadesetoga stoljeća pa nadalje, demografski rast Hrvata u 
Keči je usporen. Tome su razlozi epidemija tuberkuloze, dva svjetska rata, 
internacije, oduzimanje zemlje5 i raseljavanje kao posljedice 'kolektivizacije' u 
socijalističkom razdoblju, forsiranje socijalističke ekonomije koja je sustavno 
uništavala poljoprivredu na račun industrijalizacije, slijedom toga migracije u 
urbana središta, nizak natalitet, mješoviti brakovi...sve to rezultiralo je s teškim 
etno-demografskim posljedicama po ovu hrvatsku zajednicu. Procjenjuje se da ih 
danas ima stotinjak. 

U ranim osamdesetim godinama prošloga stoljeća zabilježeno je da Hrvati u 
Keči i dendenes divanidu orvatski, ipak tek starije generacije. No, promjena načina 
života, osobito sustav obrazovanja počeo je agresivnije potiskivati upotrebu 
materinskoga jezičnog idioma te je većinski jezik prodro i u neformalnu socijalnu 
interakciju, osobito među mladima. Stariji naraštaji opominjali su mlađe: “Kaj sad 


1 Krpan 1983:35. 

2 Neki od njih naseljeni su u vojvođanskom dijelu Banata, Krpan 1983:19. 

3 Ibidem 1983:79 

4 Ibidem 1983:165 

5 Rumunjske vlasti u sklopu reprivatizacije vraćaju kolektiviziranu zemlju prijašnjim vlasnicima 
(Salopek1994:11) i isplaćuju novčanu naknadu u mjesečnim iznosima (Krpan 1994:37). 

Orvati, a divanite po rumunski”!. 


1.2.2. Sokatki Hrvati u Rekašu 

Sudeći po nekim povijesnim još više lingvističkim istraživanjima i usmenoj 
predaji, Hrvati Šokci su krajem 17. st. ili početkom 18. stoljeća, neposredno nakon 
izgona Turaka ili posljednjih desetljeća njihove vladavine u Banatu, imigrirali u 
predjele istočno i sjeverno od Temišvara, u Rekaš i nekoliko okolnih sela. Bila je to 
homogena migracija. Što se tiče Rekaša, naselili su se pretežno u sjeverni i zapadni 
dio naselja koji je po njima nazvan Šokački kraj/strana. Najčešće su interpretacije 
da im je matično ishodište istočna Slavonije, dok neki autori tvrde da im je 
prazavičaj Bosna, Hercegovina i Dalmacija. No, i danas među njima živi predaja da su 
im se preci doselili iz Babine Grede (jugozapadno od Vinkovaca). Kažu da: “... divane 
šokački"?, no lingvistička istraživanja nisu bila dostatna da bi potvrdila predaju, 
premda je ugledni hrvatski znanstvenik Ivan Brabec smatrao da njihov ekavski 
govor upućuje na isti takav na području zapadno i jugozapadno od Vinkovaca. 3 
Šokci su bili sitni i srednji posjednici. Uz niz teškoća koje su ih pogađale tijekom 18. 
stoljeća kao što su boginje i kolera te niz reemigracija zbog poplava, ipak su kao 
zajednica u svakom pogledu lijepo napredovali. Npr. kroz cijelo 19. stoljeće pa do 
1950ih godina imali su svoju šokačku škulu i razvijen kulturno-prosvjetni rad. 
Primjerice, 1888. godina znamenita je po tome što je osnovano Šokačko pjevačko 
društvo, a to je bio početak etnokulturnog razvoja, prosperiteta i demografskoga 
rasta rekaških Hrvata“. U zadnjem desetljeću 19. stoljeća ovu je hrvatsku zajednicu 
ojačala imigracija desetak obitelji iz Gorskog kotara (Mrkopalj i okolica), nazvanih 
od tamošnjih rekaških Hrvata Graneri. Naseljeni su također planski na neke 
grofovske posjede da se bave drvodjelstvom (u čemu su bili eksperti u zavičaju) | 
radom na Zeljeznici.5 Gorani (kajkavci) su, možda zbog specifičnosti svojih profesija 
koja je zahtijevala veću mobilnost vrlo brzo po dolasku prakticirali mješovite 
brakove što je najvjerojatnije dovelo do njihove ubrzane asimilacije te Stjepan Krpan 
svjedoči 1990ih godina da se u Rekašu i okolici nalaze tek u “prorijeđenim 
potomcima". 

Iako su u 1930im godinama uz Nijemce bili najbogatiji veleposjednici u 
kraju, tijekom socijalizma su “kolektivizirani'. Kako su s demokratskim promjenama 
uspjeli dijelom vratiti svoja imanja, okrenuli su se u investicije sa stranim 
partnerima u vinogradarstvo, agro-turizam, lokalnu industriju i uslužne djelatnosti." 

Kao i kod karaševskih Hrvata, početkom dvadesetoga stoljeća statistike 
bilježe pad broja rekaških Hrvata. Tome su razlozi nekoliki: tada intenzivnije i može 


1 Krpan 1983:137 

2 Krpan, 990:101. 

3 Vrabec 1972:257. 

+ Krpan 1990:25. 

5 Ibidem 1990: 30-31. 

6 Ibidem 1990: 31 

7 Manea-Grgin 2008:20. 

se reći trendovske transkontinentalne migracije!, nizak natalitet, svjetski ratovi, 
spomenuta socijalistička ‘kolektivizacija’, urbanizacija, mješoviti brakovi i sl. 

Do Drugoga svjetskog rata su im posredstvom tadašnjih vlasti Kraljevine 
Jugoslavije stizali hrvatski učitelji, knjige, novine, no nakon toga vremena ovaj vid 
veza s matičnom domovinom Hrvatskom zamire, što se naravno odrazilo na 
etnokulturni razvoj. Tome su pridonijele sve već navedene nevolje prouzročene 
politikom nove socijalističke vlasti. A nekad bogata tradicijska kultura, jer kako je 
svjedočio jedan kazivač: „...obitaji su se poštivali i čuvali kao neka svetinja, a 
neispunjavanje jednog običaja izazivalo bi u kući veliku brigu i negodovanje“2, malo- 
pomalo je napuštana: „Promjene koje su u rekaških Hrvata ...nastajale 2. svjetskim 
ratom i svime onim što se u rumunjskom selu dešavalo, uzrokovale su da su se 
njihove običajne manifestacije jedna za drugom počele gasiti. S izvođenjem bogatog 
koleda prestalo se...neposredno nakon 2. svjetskog rata, da bi danas u Šokačkom 
kraju ostala o tome još samo priča koja se čuje sve rjeđe i biva sve kraća“3. Slično je 
bivalo i s ostalim životnim i godišnjim običajima, a napuštanje tradicijskoga načina 
gospodarenja nestali su i brojni običaji i vjerovanja vezani uz poslove. Čuvene dječje 
sigre postupno su se zamijenile onima koje su se naučile u školi, na sportskim 
igralištima, preko medija, da bi danas o njima mogli tek čitati u etnografskoj 
literaturi, a narodna nošnja po kojoj su bili na glasu: “...da se čisto narodno nose i da 
na nji nije uticala nošnja Rumuna i Švaba koji se u okolini nalaze“, postupno je 
napuštana od polovice prošloga stoljeća. 

Rekaški Hrvati su stjecajem okolnosti već od kraja 18. stoljeća održavali veze 
sa sunarodnjacima, kako onima iz npr. Keče, Hrvatske (između dvaju svjetskih 
ratova čak je 40 rekaških Hrvata bilo učlanjeno u Hrvatsko književno društvo sv. 
Jeronima) a tako i s bačkim Hrvatima u Vojvodini.5 


1.2.3. Ličani u Ceneju 

U selo Čenej doselilo se 1820. godine dvadesetak obitelji brojnoga i 
razgranatoga roda Vučetića iz Brinja i okolice. I njihov je dolazak vezan uz 
spomenutu re/organizaciju Vojne krajine. Zemlju u Banatu dobili su kao odštetu za 
zemlju u starome zavičaju. Bili su vrsni poljodjelci i u svakome pogledu surađivali su 
sa svojim sunarodnjacima u Keči, što je bilo od velike važnosti posebno glede 
međusobnih ženidbenih veza ovih dviju hrvatskih zajednica®. Zanimljivo je da su 
Vučetići, kao izrazito imućne obitelji, masovno školovali svoju djecu, što je bio razlog 
odlaska velikoga broja mladih ljudi u urbana središta, gdje su zbog mogućnosti 
zapošljavanja ostajali nakon školovanja i gdje ih se, naravno, dosta asimiliralo. Kao 
kulaci (bogati seljaci) također su teško stradali u procesu socijalističke 
"kolektivizacije". 


1 Usp. Grbić Jakopović 2014. 
2 Krpan 1990:128 

3 Ibidem 1990:1 57 

4 Ibidem 1990:225 

5 Ibidem 1990:237-250 

6 Krpan, 1994:37 

Za razliku od karaševskih Hrvata, temišvarski Hrvati živjeli su u 
višeetničkome okruženju s Rumunjima, Nijemcima i Mađarima, Srbima i Bugarima, 
što je također ubrzalo akulturacijske pa i asimilacijske procese. Početkom 1990ih u 
Ceneju je živio tek jedan Vučetić i nekoliko hrvatskih obitelji porijeklom iz Keče. 


Zaključno 


Neizvjestan je i pun strepnje bio put svakoga migranta minulih stoljeća koji 
je napuštao svoj dom, bilo da je u migraciju kretao sam, s obitelji ili širom 
zajednicom, bez obzira radilo li se o prisilnoj, dobrovoljnoj, ekonomskoj, 
privremenoj ili trajnoj migraciji. Na primjeru Hrvata u Rumunjskoj, tj. raspoloživim 
izvorima povijesne i kulturnoantropološke provenijencije, očito je da su preci 
današnjih Hrvata prošli razne faze: tjeskobne, očajne, nostalgične i/ili pune nade, 
zadovoljstva, elana, entuzijazma, uspona i padova. Padova je bilo iz nekoliko razloga, 
ali većina ih je bila političke naravi. Trebalo je naime moći u minulim stoljećima do 
danas pregrmjeti razne vlastodršce i njihove interese i u dvadesetprvom stoljeću 
postati od osmanskoga podanika građanin Europske unije. Ali očito: bilo je snage 
ekonomski se situirati, etnokulturno se razvijati i obnavljati identitetske resurse: 
obitelj i širu zajednicu, jezik, vjeru, tradiciju, želju za komunikacijom s matičnom 
domovinom bez čije potpore tko zna kakva ih sudbina čeka u trenucima 
posvemašnjih kriza i navodnoga nadolazećeg društva ,jedinstva različitosti“. 

Prilog: Informacije Drzavnog ureda za Hrvate izvan Republike Hrvatske! 


Udruge, izdavaštvo i mediji 


Rumunjski Hrvati organizirani su u dvije udruge: Zajedništvo Hrvata u Rumunjskoj, koje je osnovano 
1991. godine, sa sjedištem u Karaševu i Demokratski savez rumunjskih Hrvata, osnovan 1998. godine, 
sa sjedištem u Lupaku. 

U Karaševu vrlo uspješno djeluje Kulturno-umjetničko društvo ,Karaševska zora“, a u Klokotiću 
Folklorna skupina ,Klokotić“2, dok su od sportska društva aktivna nogometna društva (NK Starigrad 
Karaševo 1299., NK Lupak, NK Croatia Klokotić, NK A.S. Partizan Nermed). 

Trebaju se spomenuti i tri značajne hrvatske župe: Karaševo (vlč. Đuređ Katić), Lupak (vlč. Marijan 
Tinkul) te Klokotić (vlč. Petar Dobra). 

Od kraja 1994. godine izlaze novine ,Hrvatska grančica“, dvojezični mjesečni glasnik udruge 
Zajedništva Hrvata u Rumunjskoj. 

Na radio postaji Rešica već niz godina postoji hrvatska radio emisija, čiji domet pokriva cijelu županiju, 
koja se emitira jednom tjedno. Od 23. studenoga 2012. godine, na istoj radio postaji pokrenuta je i nova 
radio emisija na hrvatskom jeziku „Jedinstvo raznolikosti“. Na nacionalnoj televiziji TVR postoji emisija 
za manjine koja se emitira jedanput tjedno (petak). 


Obrazovanje 


Hrvatski jezik je Protokolom Vlade Rumunjske svrstan u manjinske jezike u Rumunjskoj iz čega 
proizlazi mogućnost školovanja na materinskom jeziku. 

U Rumunjskoj postoji 7 hrvatskih vrtića, 5 osnovnih škola od 1.-4. razreda te 3 od 1.-8. razreda i 1-na 
gimnazija, koje polazi 600-tinjak učenika. Prva hrvatska škola u Karaševu spominje se već 1760. 
godine. Od početka 60-ih godina XX. stoljeća, kada je rumunjski uveden kao nastavni jezik u dotadašnju 
hrvatsku školu, hrvatski jezik se uči 3-4 sata tjedno kao i ostali predmeti. Od 1990. godine rumunjsko 
zakonodavstvo dopušta i hrvatskoj djeci izbor jezika na kojem će slušati nastavu, te se od tada otvaraju 
i paralelni razredi na rumunjskom i hrvatskom jeziku. Sukladno zakonu, u svim manjinskim školama, 
pa tako i u hrvatskim, povijest i zemljopis Rumunjske izvode se na rumunjskom jeziku, a obavezan je i 
rumunjski jezik s književnošću. 

Treba napomenuti da su sve škole bile u vrlo lošem stanju te su unazad nekoliko godina revitalizirane 
uz pomoć sredstava iz Državnog proračuna RH namijenjenih hrvatskoj manjini u Rumunjskoj. 
Ministarstvo znanosti, obrazovanja i sporta RH potpomaže nastavu hrvatskog jezika dostavom 
udžbenika i nastavnih pomagala. 

U travnju 2012. godine u mjestu Botosani, gradu na sjeveroistoku Rumunjske, održana je 10 Olimpijada 
hrvatskog jezika za pripadnike hrvatske manjine ali i ostalih građana Rumunjske. 

Na Sveučilištu u Bukureštu 1994. godine osnovana je Katedra za hrvatski jezik, koja je 2008. godine 
postala Lektorat za hrvatski jezik i književnost. 

Katedra za slavenske jezike Fakulteta za jezike, povijest i teologiju Sveučilišta u Temišvaru objedinjuje 
hrvatski i srpski jezik kao jedan jezik, odnosno postoji samo Lektorat za hrvatski i srpski jezik. 

U Bukureštu je 30. travnja 2010. godine potpisan Program suradnje između Ministarstva znanosti, 
obrazovanja i sporta RH i Ministarstva obrazovanja, istraživanja, mladeži i sporta Rumunjske u 
području obrazovanja za razdoblje od 2010. do 2013. godine. 


1 www.hrvatiizvanrh.hr, zadnji pregled 8.8.2015. 
2... koji je od 1973. održavao veze s ogrankom »Seljatke sloge« iz Buševca kraj Velike Gorice. 

HRVATSKO-RUMUNJSKE KULTURNE VEZE NA STRANICAMA KNJIZEVNIH 
CASOPISA U VRIJEME NDH 1941-1945. 


Dubravka LUIĆ-VUDRAG 


The Kingdom of Romania had recognized the Independent State of Croatia (NDH) already in August 
1941. Both countries belonged to the Axis powers and were strengthening their mutual political and 
cultural relations. 

The clearest reflection of the Croatian-Romanian cultural relations can be traced through the journal 
Hrvatska revija (Croatian Review) which published articles on the latest social, cultural and artistic 
events in Croatia and abroad, and was the central literary journal of the interwar and World War II 
period in Croatia. It was published monthly by Matica Hrvatska (Central Croatian Cultural and 
Publishing Society) from 1928 until the fall of the Independent State of Croatia in 1945. 

The first article related to Romania was published in 1942 Moderna rumunjska umjetnost i Rumunjski 
krajobrazi (The Romanian Modern Art and the Romanian Landscapes) written by Ernest Bauer, who 
worked in the Embassy of the Independent State of Croatia in Bucharest. 

The third volume of Croatian Review, published in 1944, was entirely devoted to Romania. At that time, 
the Romanians and the Croats had a common goal, the fight against Bolshevik imperialism, and since 
they were both small nations it was important to know each other well. This volume had brought four 
novellas and six poems whose authors were Romanian writers: Mihail Eminescu, lon Luca Caragiale, 
Octavian Goga, Mihail Sadoveanu, Tudor Arghezi, loan Alexandru Bratescu-Voinesti, Nichifor Crainic 
Victor Papilian, George Bacovia and Lucian Blaga. The articles were about the Romanian theater and 
art. The volume also brought the text on the literary journal Gandirea, which had dedicated one of its 
volumes to Croats. The editor, poet Nichifor Crainic presented the concept of the special number that, 
in a series of interviews with Croatian writers, brought information about their work. 

The paper will reveal some previously unknown details about the situations and events from the 
history of the Romanian-Croatian relations during the World War II, which had been recorded on the 
pages of literary journals. The new findings will help future researchers, authors of comparative 
literary studies because they will shed some light on the previously unexplored period of Croatian and 
Romanian cultural history. 


Keywords: cultural links, the Romanian-Croatian relations, the Independent State of Croatia, literature 
magazine, Croatian Review 


Uvod 


Književni časopisi su prostor za izmjenjivanje ideja i mišljenja, stvaranja 
poetika i škola, prostor katkad oštrih polemika i sukoba. Tu se potiču i rađaju 
ideologije, ispravljaju pogreške, potiču i preispituju kritička mišljenja. Stranice 
časopisa predstavljaju mlade, još nepoznate autore i daju im priliku da pokažu što 
novo, svježe, različito donose svojim književnim radovima. Svaki je časopis kao 
medij, neodvojiv dio ukupnih kretanja u društvu koja se jasno iščitavaju u njegovu 
sadržaju, s njegovih stranica. 

Ovaj rad donosi tinjenice o intenzivnim rumunjsko-hrvatskim kulturnim 
vezama koje su se odvijale u vrijeme Drugog svjetskog rata. Njihov odraz pratimo na 
stranicama književnih časopisa Hrvatska revija, Hrvatska smotra te tjedniku 
Spremnost. Posebno je obrađena Hrvatske Revija, cijenjeni naslov najstarije hrvatske 
kulturne institucije Matice hrvatske koja je u međuratnim i ratnim godinama bila 
izdavač. 


Hrvatska revi ja! 


U vrijeme izlaženja 1928-1945. HR je bila stožerni časopis hrvatskog 
kulturnog života, pronositelj hrvatske književne misli, programski i sustavno 
pridonosila je izgradnji i čuvanju hrvatskog jezika te nacionalnog i kulturnog 
identiteta.“ Matica se odlučnim stavom svog vodstva obranila od nasrtaja 
jugoslavenskih vlasti da je ukine i uključi u nove ustanove koje bi podržale stvaranje 
zajedničke jugoslavenske kulture. Razdoblje s kraja dvadesetih godina prošloga 
stoljeća, tj. 1928., od kada je HR počela izlaziti pa sve do kraja Drugog svjetskog rata 
bilo je obilježeno složenim društveno-političkim i ekonomsko socijalnim prilikama. 
Svoje izlaženje Revija je nastavila u novostvorenoj NDH da bi 1945. uspostavom 
nove vlasti prestala izlaziti. 

Izborom svojih tema i suradnika držala se Revija uz bok europskih časopisa 
koji su svojim programom bili usredotočeni na nacionalne, kulturne vrijednosti. 
Davala je prostor brojnim mladim pjesnicima čija se lirika se najčešće bavila 
nacionalnim i socijalnim temama. Brojni prijevodi stranih autora eseja, poezije i 
proze, pokazivalo je odluku urednika da zadrži vezu sa svijetom književnosti i 
umjetnosti, novih ideja i strujanja. 

Revija je izlazila kao književni časopis, ali danas ne pripada samo književnoj, 
nego i političkoj povijesti. Svjedoči o burnim 30im i 40im godinama kada su se na 
društvenoj i kulturnoj sceni križali različiti svjetonazori, stranačke opcije i 
totalitarne ideologije što su upravljale životom hrvatskog naroda. U jednom od 
ranijih tekstova o našoj periodici“ koji povezuju razdoblje između dva svjetska rata i 
doba NDH Miroslav Vaupotić zaključuje: 


“Hrvatska revija“ kao centralni književni časopis hrvatske literature od 1928-1945. 
nužno je bio eklektička tribina građanske koncentracije od ljevice do desnice, a zasluga je 


1 Dalje HR ili Revija. 

2 Položaj Matice kao nacionalne udruge s kulturnom i političkom zadaćom osvijetlio je Vinko Brešić u 
studiji Od Matice hrvatske do Društva hrvatskih književnika (2005 str. 79-89) koja je objavljena u knjizi 
Čitanje časopisa Zagreb, MH 2005. 

3 Hrvatska je tek deset godina ranije, iza Prvog svjetskog rata 1918., ušla u Državu SHS koja je ubrzo 
postala Kraljevina SHS. Od 1929. bila je u Kraljevini Jugoslaviji, a 1939. formirana je Banovina Hrvatska. 
Sve jači sukobi u Europi prerastali su u novi svjetski rat. Nakon napada Njemačke i kapitulacije 
Jugoslavije 1941. uspostavljena je Nezavisna država Hrvatska. 

4 Miroslav Vaupotić objavio je u dva nastavka članak Časopisi hrvatske književnosti (1935-1945) u 
Zadarskoj reviji 1964. što je odlomak iz studije Hrvatski književni časopisi od 1914-1963. 

njenih urednika dra Blaža Jurišića, Livadica i Delorka, što ona u cjelini nije, iako 
parcijalno jest, postala plijen ekstremnih nacionalista i klerofašista kao časopis Hrvatska 
smotra (1935-1945)” (Vaupotić 1964 Zadarska revija 13(3): 238) 


Temelj i povezanost s mediteranskim europskom kulturnim krugom, a s 
jezične strane pripadnost slavenskom svijetu davala je suradnicima HR čvrsto 
uporište i oslonac. Otvorenost hrvatske građanske sredine prema internacionalizmu 
i europeizmu značila je širinu i slobodu časopisa da u svakom trenutku prihvati i 
odgovori na sve nove izazove i događaje. Valovi političkih strujanja, pjesničkih 
škola, umjetničkih pokreta donosili su nova imena, autore kompetentne da 
raspravljaju i pišu o odrazima svijeta u hrvatskom društvu. Širinom tema i različitih 
vijesti stavljali su hrvatsku kulturu u kontekst šire slavenske i europske zajednice 
naroda. 

U novijoj hrvatskoj znanosti o književnosti posebno treba istaknuti rad 
književnog povjesničara Vinka Brešića koji vodi projekt Hrvatska književna 
periodika. U potpunosti treba podržati Brešićev zaključak iz uvodnog razmatranja o 
projektu. 


“U našoj znanosti uopće, pa tako i znanosti o književnosti, periodika ima važnu, ali 
sekundarnu ulogu. Ona je uglavnom tretirana kao jedan od historiografskih izvora, ali ne 
i kao autonomna činjenica, još manje kao struktura s vlastitom genezom i poetikom. Pa 
čak i oni radovi koji su posvećeni pojedinim almanasima, novinama i časopisima tretiraju 
svoj predmet isključivo kao posrednika, tj. kao pasivni medij koji prenosi neki sadržaj po 
kojemu onda i oni sami zadobivaju onu važnost koja se pridaje posredovanome 
predmetu.” (Brešić 2012: [197]) 


U drugoj polovice 20. stoljeća domovinsko izdanje Revije bilo je zanemareno 
od većine vodećih književnih povjesničara. U povijestima i pregledima hrvatske 
književnosti spominjala se samo usput kao jedan klerikalni, dekadentni, beznačajni 
građanski časopis. 

Razlog tome treba zasigurno tražiti u političkoj i društvenoj klimi koja je 
odbacivala sve kulturne i društvene dosege iz razdoblja prije komunističke vlasti te 
ih smatrala nazadnim i dekadentnim. 


Povijest rumunjsko-hrvatskih književnih dodira 


Interes za rumunjsku književnost u Hrvatskoj postoji od kraja 19. stoljeća. 
Već je naš pjesnik Silvije Strahimir Kranjčević objavljivao književne radove 


1 U projektu Hrvatska književna periodika Brešić je objavio Uvodne studije: Kako čitati časopis? Uvod u 
studij hrvatske književne periodike i drugi rad: Od Calendariuma do knjigomata : vrlo kratka povijest 
hrvatskih časopisa. Povijest hrvatskoga jezika: zbornik radova 40. seminara Zagrebačke slavističke 
škole, Zagreb, 2012. Od istog autora treba istaknuti da je 2012. iz tiska izašla bibliografija domovinskog 
izdanje HR koja do tada nije bilo predmet pomnijeg istraživanja, a objavljena je kao drugi svezak niza 
Bibliografija hrvatskih književnih časopisa 20. stoijeća, sv. 2 u okviru spomenutog projekta. . 

rumunjske kraljice Elizabete koja je pisala pod pseudonimom Carmen Sylva. Njene 
radove prevodio je s njematkog jezika i objavljivao kao urednik u sarajevskom 
tasopisu Nada, a poslije njegove smrti nastavila ih je objavljivati Kranjteviceva 
supruga Ella’. 

Prijevodi rumunjske poezije mogli su se titati u Casopisu Vienac od 1899. kada su 
prvi put objavljeni stihovi pjesnika Mihaila Eminescua. S rumunjskog ih je preveo 
Milivoj Podravski“ uz osobni kritički osvrt i bibliografske bilješke o autoru. 

Na Zagrebačkom sveučilištu rumunjski slavist Ilie Barbulescu obranio je 
1899. godine disertaciju s područja slavistike i rumunjske lingvistike.( Milačić 1976: 
84) Rumunjsko- hrvatski kulturni dodiri imali su kontinuitet i nastavili su se su kroz 
cijelo 20. stoljeće. 

U Dubrovniku je 1933. godine održan 11. međunarodni kongres PEN-a. pa se 
tada dogodio prvi značajniji susret rumunjskih i hrvatskih književnika. Članak o tom 
događaju napisao je publicist i prevoditelj Ivan Esih u Obzoru. U rumunjskoj 
delegaciji bili su suvremeni književnici, a među njima „prvak rumunjske 
književnosti, dostojan književni reprezentant Rumunije u inozemstvu Liviu 
Rebernau“ (Esih 1933. Obzor 30. 5. 1933.: 12). O njegovu romanu Jon pisao je Esih u 
Obzoru još 1929. godine, a u cijelosti će roman u njegovu prijevodu izaći pod 
naslovom Plodovi zemije 1943. godine. 

Hrvatska manjina već nekoliko stoljeća živi Rumunjskoj, čuvajući svoj jezik, 
običaje i tradiciju. Doticaje sa starom domovinom službeno nisu imali sve do 20-ih i 
30-ih godina prošlog stoljeća kada su počeli dobivali knjige, časopise i novine od 
brojnih zagrebačkih kulturnih društava kao što su Matica hrvatska, Jugoslavenska 
akademija znanosti i umjetnosti, Hrvatsko književno društvo sv. Jeronima i dr. 
(Manea-Grgin 2008: 21). 

Interes za rumunjski jezik i književnost te njihov utjecaj na hrvatski 
nalazimo kod brojnih filologa. Naš cijenjeni lingvist i romanist prof. Petar Skok 
objavio je 1940. godine u tri sveska knjigu Osnovi romanske lingvistike u kojima su i 
vrijedna proučavanja rumunjskog jezika. Suradnja Hrvata i Rumunja se nastavljala 
na različitim poljima. U nadolazećim, četrdesetim godinama bliže su ih povezali 
državni, politički i strateški interesi u strašnim danima Drugog svjetskog rata. 
Nažalost, razdoblje Drugog svjetskog rata kada su dvije zemlje intenzivirale i 
kulturnu i političku suradnju do sada nije bilo predmet pomnijeg istraživanja. 
Razlog tome svakako mora biti komunistička vlast u objema zemljama koja niti u 
Rumunjskoj, a niti u Hrvatskoj nije dozvoljavala slobodan pristup građi i arhivima iz 
razdoblja fašizma. Među časnim izuzecima je književni povjesničar Stanko Lasić koji 


1 Detaljnije o tome čitamo u Kranjčević 1967, Sabrana djela III Zagreb: JAZU, str. 726. 

2 Milivoj Podravski je pseudonim pjesnika Vilima Filipašića koji je pjesme, priče, članke te prijevode s 
latinskog i rumunjskog jezika objavljivao u časopisima. 

3 Podataka o tim vezama nalazimo u radu O počecima hrvatsko-rumunjskih književnih veza koji je 
napisala prevoditeljica i književna urednica Karmen Milačić za Simpozij o rumunjsko-jugoslavenskim 
kulturnim, književnim i lingvističkim vezama održan u Bukureštu od 21. - 26. listopada 1976. 

je krajem 80-ih godina 20. stoljeća pisao o zanemarenoj književnosti i kulturi iz 
vremena NDH.! 


Zajednička politička stajališta i interesi u vrijeme Drugog svjetskog rata 


Kraljevina Rumunjska već je u kolovozu 1941. priznala uspostavljenu 
Nezavisnu državu Hrvatsku (Krizman 1986: 434). Rumunjskim je poslanikom u 
Zagrebu imenovan dotadašnji savjetnik rumunjskog poslanstva u Rimu, Demeter 
Buzdugan. Prvi hrvatski veleposlanik u Bukureštu bio je dr. Edo Bulat. Vjerodajnice 
kralju Karolu on je predao 11. kolovoza 1941. (Jonjić 2000: 496). Obje zemlje 
pripadale su silama Osovine pa su uzajamno ojačavale političke i kulturne veze. 
Vojno-politički događaji i odnosi u regiji doveli su dva naroda u situaciju da zauzmu 
zajednički obrambeni stav protiv Madžarske. 

Od sredine 19. stoljeća pa dokraja Prvog svjetskog rata ono što je najviše 
zbližavalo Hrvate i Rumunje, bila je mađarska politika ekspazionizma i negiranje 
prava narodnih manjina koje su živjele u sklopu Madžarske. U međuraću, posebice 
tijekom Drugoga svjetskog rata, kao i u poslijeratnom razdoblju, mađarski su 
politički krugovi u primjetnoj mjeri, neovisno o ideološkom opredjeljenju u 
totalitarizmu, radili na obnovi ideje sanstefanizma s čvrstom odlukom o proširenju 
na područja svojih susjeda. O toj političkoj doktrini morali su voditi računa Hrvati i 
Rumunji. (Mihanović 2001 Časopis za suvremenu povijest 33(2): 326) 


Prirodna potreba za suradnjom među dobrim susjedima jačala je na svim poljima. 
Dodatna poveznica bila je zajednički problem koji su obje zemlje imale s Madzarskom jer 
im je oduzela dijelove teritorija koji im je kroz dugu povijest uvijek pripadao. Hrvatska je 
ostala bez Međimurja, a Rumunjska bez većeg dijela Transilvanije. Pripremalo se 
potpisivanje sporazuma o hrvatsko-rumunjskoj suradnji s posebnim naglaskom na 
kulturnu Konvenciju. Radio Bukurešt je jednom tjedno imao emisiju na rumunjskom 
jeziku s najvažnijim informacijama o Hrvatskoj. Često je gostovao hrvatski veleposlanik s 
vijestima o političkim događajima, kulturi gospodarstvu i športu.(ISTO: 343) 


Zagreb je u ožujku 1942. posjetila grupa rumunjskih javnih i kulturnih 
djelatnika. U delegaciji je bio književnik Liviu Rebernau član Academie Romanie, 
generalni ravnatelj rumunjskih kazališta. Stigao je na poziv intendanta Hrvatskog 
državnog kazališta Dušana Žanka i održao predavanje u Hrvatskom glasbenom 
zavodu pod naslovom Duhovni život Rumunjske. O tome su pisale novine Hrvatski 


1 Stanko Lasić je od 1989. počeo objavljivati niz u 6 knjiga Krležologija ili Povijest kritičke misli o 
Miroslavu Krleži pišući o Krleži, njegovim djelima i djelovanju u različitim političkim i državnim 
uređenjima. U trećoj knjizi Miroslav Krileža i Nezavisna Država Hrvatska (10.4.1941-8.5.1945) autor je 
istražio sve relevantne naslove periodike iz toga razdoblja pa i HR. 

2 Do tih informacija došao je Marin Mihanović istražujući za doktorsku disertaciju Odnosi između 
Nezavisne Države Hrvatske i Kraijevstva Rumunjske 1941. do 1944., obranjenu u Bukureštu 2000. 
godine. Dnevnik Mihaia Antonescua, Ministra Vanjskih poslova Kraljevine Rumunjske (1941-1944) 
čuva u Arhivu MAE, fond Hrvatska svezak I. 

dnevnik, Hrvatski narod, Obzor. Časopis Plava revija donio je dio poglavlja Noć iz 
njegovog najnovijeg romana Plodovi zemije koji će Zagrebu izaći naredne 1943. 
godine u izdanju Nakladnog zavoda Ante Velzek. Preveo ga je na hrvatski Ivan Esih, a 
u opširnom pogovoru naglasio je značaj suradnje: 


»..Kulturna izmjena je potreba medju narodima, a osobito medju narodima kao što su 
rumunjski i hrvatski. Uvjeren sam da će prievodi iz rumunjske književnosti bilo lirika ili 
prozaika ne samo biti i dobro shvaćeni. Sudbina naših naroda leži na istim temeljima, a to 
je seljak, pa će prema tome i naša budućnost biti bolja u koliko budemo znali sačuvati i 
razviti snage cjelokupnoga svoga naroda.“(Esih 1943: 565) 


Kao detalj koji ilustrira razvijanje bliskih veza s Rumunjskom treba navesti 
vijest koju je objavio časopis Hrvatska smotra u rubrici Kronika: 7. studenog 1941. 
..u Zagrebu je proslavljen rumunjski blagdan rođendan kralja Mihajla I. (Hrvatska 
smotra 1942 10/1: 59) 

U Zagrebu je 11. svibnja 1942 svečano proslavljena nezavisnost Rumunjske, 
a kralju Nj. V. Mihajlu poslan je brzojav s čestitkama. Posebnu pažnju posvetilo je 
tome hrvatsko novinstvo i prenijela Hrvatska smotra (1942 10/5: 387) 

Najjasniji odraz hrvatsko-rumunjskih kulturnih veza možemo pratiti kroz 
književne časopise toga razdoblja: Hrvatska revija Hrvatska smotra i tjednik 
Spremnost. 


Kulturna suradnja 


S delegacijom rumunjskih intelektualaca i javnih kulturnih radnika boravio 
je u siječnju 1942. u posjetu Zagrebu Nicolas J. Herescu profesor klasične filologije 
na sveučilištu u Bukureštu i predsjednik Društva rumunjskih književnika. Podatke o 
rumunjskom profesoru donio je časopis Hrvatska Smotra 1942 10/1: 6, jer je 
objavio prijevod njegovog izlaganja s naslovom Fjesnistvo i politika cara Augusta 
koje je održao u Zagrebu 14. siječnja 1942. studentima Hrvatskog sveučilišta. 
Herescu je bio autor nedavno tiskane knjige Milliarium s novim studijama iz 
klasične književnosti te temama iz rumunjskog i europskog humanizma. Bio je 
svjetski priznati pjesnik i znanstvenik te urednik međunarodnog časopisa za 
klasičnu filologiju i antičku povijest Revista classica. 

Intenzivna kulturna suradnja započeta susretom kazališnih intendanata u 
Zagrebu rezultirala je suradnjom zagrebačke i bukureštanske Kraljevske opere pa je 
rumunjski tisak pisao da hrvatski umjetnici ,pružaju doista divnu umjetnost“ 
(Banović 2012: 58). Dušan Žanko je pred velikim auditorijem Bukureštanskog 
sveučilišta održao na francuskom jeziku predavanje pod naslovom „Bitni elementi 
hrvatske kulture“, a na bukureštanskom krugovalu izvodili su i hrvatske pjesme! 


1 Vijesti o kazališnom gostovanju u Bukureštu objavio je časopis Hrvatska pozornica Zagreb, 21. veljače 
1943. br.21:5. 

Suradnja se nastavila zagrebatkom premijerom tragikomedije Mihaila Sorbula 
Bolesna krv, koja je smatrana remek-djelom rumunjskog kazališta.(ISTO: 59) 

Iz Hrvatske smotre saznajemo da je u Zagrebu od 9. do 15. svibnja 1943. 
održan ,Tjedan rumunjske kulture“ pa je Državna krugovalna postaja prenijela niz 
predavanja.! O najstarijim vezama između naša dva naroda u povijesti govorio je 
izaslanik za kulturne veze rumunjskog veleposlanstva u Zagrebu Valentin Gr. 
Chelaru. Najnovijim istraživanjima o Hrvatima u Rumunjskoj bave se Ilie 
Barbulescu, Anton Balota, Valentin Gr. Chelaru i Eugen Cosseriu. Predstojnik 
Odsjeka za književnost i umjetnost u Ministarstvu prosvjete NDH Ivan Esih, izrazio 
je posebnu zahvalnost rumunjskim kroatistima koji proučavaju hrvatsku manjinu u 
Rumunjskoj, a rumunjskoj javnosti predstavljaju hrvatsku kulturu. 

Događaji i susreti na relaciji Rumunjska - Hrvatska redovito su bili tema u 
tjedniku Spremnost koji je bio glasilo ustaškog pokreta te pisao o dnevnim 
političkim događajima, ratu gospodarstvu i kulturi. U broju od 4. srpnja 1943. izašao 
je tekst Gospodarski položaj Rumunjske: Zdravi temeiji financiranja rata što ga je 
potpisao Marko Tarle. U istom broju u Spremnosti je objavljen je tekst Poglavnik 
rumunjskog književnika Nicifora Crainica. On je u lipnju 1943. boravio je u Zagrebu. 
Svoje dojmove o susretima i doživljajima, iznio je u članku koji je bio objavljen 24. 
lipnja 1943. u rumunjskom listu Porunca Vremii. 

U Hrvatskoj reviji koja je iu NDH nosila primat središnjeg književnog časopis 
međuratnog i ratnog razdoblja sve do sloma NDH 1945. godine prvi tekst vezan uz 
Rumunjsku nalazimo 1942. godine. Pod naslovom Moderna rumunjska umjetnost 
raspravu je objavio u petom broju stari Revijin suradnik Ernest Bauer, koji je neko 
vrijeme proveo kao savjetnik i novinski ataše u hrvatskom veleposlanstvu u 
Bukureštu. Približio je hrvatskim čitateljima rumunjsku likovnu scenu koja slijedi 
europske umjetničke škole. U izdanju Naklade Europa 1942. izašla je njegova knjiga 
Novo lice Rumunjske koja je sadržavala niz interesantnih putopisa iz svih rumunjskih 
krajeva. Isječke iz te knjige pod naslovom i Rumunjski krajobrazi objavila je Revija 
iste godine u zadnjem broju. 

Interes za Rumunjsku kao državu rezultirao je objavljivanjem još nekoliko 
članaka. Romanist Drago Čepulić preveo je 1942. godine tekst Stvaranje rumunjskog 
naroda. Autor je bio Nicolas J. Herescu profesor klasične filologije na sveučilištu u 
Bukureštu i predsjednik Društva rumunjskih književnika koji je u siječnju iste godine 
posjetio Zagreb. Možemo pretpostaviti da je prilikom njegovog posjeta Zagrebu 
bolje upoznao hrvatske književnike te dogovorio razmjenu i međusobnu suradnju na 
stranicama najvažnijih književnih časopisa. 

U Hrvatskoj je takav naslov bila Matičina Hrvatska revija koja je u godinama 
Drugog svjetskog rata bila u trećem razdoblju svoje redovite produkcije, a do tada je 
proživjela mnoge društvene i političke promjene. Odražavale kroz uredničke 
koncepcije i mijene te bile vidljive u izboru suradnika i tema. Od bojkota nekih lijevo 
orijentiranih intelektualaca 30-ih godina, preko rastuće okrenutosti nacionalnom 


1 Članak je o tim događanjima napisao u Hrvatskoj smotri (11(5)1943: 410-413) povjesničar Seid 
Mustafa Traljić pod naslovom Hrvatsko - rumunjski odnosi. 

hrvatskom pitanju, sukobu s HSS-om, te kulminacijom zabrane izlaženja 1941., 
uspostavom NDH i promjenom državnog i političkog ustroja Revija je izlazila bez 
prekida. 

Za vrijeme NDH, usprkos promjenama uredništva, zadržala je koliko je to 
bilo moguće, dosljednost u njegovanju svih umjetničkih disciplina od književnosti do 
arhitekture i likovnosti, ali se tematika proširila i na nove medije, hrvatski slikopis i 
hrvatski krugoval. 

Donosila je prikaze i kritike izdavačke produkcije Matice i drugih izdavača, a 
sadržajno je posvećivala pozornost političkim saveznicima pa su izlazili i tematski 
brojevi časopisa kao što je bio 1943. Njemački svezak ili 1944. Rumunjski brcj. 


Hrvatski broj rumunjskog časopisa GANDIREA 


Dok je u Hrvatskoj od 1928. kao najznačajniji književni časopis izlazila 
Hrvatska revija, u Rumunjskoj je nešto ranije, 1921. godine pokrenut časopis 
Gandirea što na hrvatskom jeziku znači Mišijenje. Okupljao je suradnike desne 
političke orijentacije, s naglašenim nacionalističkim i  religiozno-mističnim 
tendencijama (Kovačec 1982: 846). Ideolog i nositelj tog programa bio je novinar, 
književnik i političar Nichifor Crainic, a članke su objavljivali svi suvremeni 
rumunjski književnici i umjetnici aktivni u suvremenom trenutku društvenog i 
političkog života. 

Časopis Gdndirea je svoj prosinački broj 1943. posvetio kulturi Hrvata. 
Tadašnji urednik, pjesnik Nichifor Crainic predstavio je koncepciju posebnog broja 
koji je u nizu razgovora s hrvatskim književnicima donio podatke o njihovom radu. 
Nichifor Crainic bio je rumunjski teolog, aktivan u kulturnim krugovima, član 
Rumunjske akademije i neko vrijeme Ministar prosvjete. U Hrvatskoj reviji bila je 
objavljena njegova pjesma Isus u zrelom žitu u prijevodu Tona Smerdela koja 
odražava pjesnikove preokupacije pravoslavljem i nacionalnom političkom 
orijentacijom. Bio je profesor na Bogoslovnom fakultetu u Bukureštu i dugogodišnji 
urednik časopisa Gandirea. Kao najutjecajniji književni časopis međuratnog i ratnog 
razdoblja u Rumunjskoj obilježio je cijelo to vrijeme pa je po njemu nazvan književni 
pravac ,GANDIRIZAM“. U brojnim člancima i esejima priklanjao se nacionalističkoj 
politici i bio blizak talijanskom fašizmu. 

U 10. broju XXIII. godišta 1943. vrlo sveobuhvatno su predstavljena 
dostignuća Hrvata na svim poljima umjetničkog djelovanja od najstarijih vremena 
pa do suvremenog trenutka. 

Uz poeziju i prozu objavljeni su u Gândireu na rumunjskom jeziku eseji naših 
autora s temama iz svih područja kulture. Esej kao književna vrsta i rubrika u HR 
široko je pokrivao brojne književne i umjetničke kritike, prikaze, oglede i recenzije. 
O razdoblju od 1941. do 1945. istraživanje o književnoj kritici napravio je Ivica 
Matičević i zaključio: 

»Brojnošću i stručnom razinom svojih književnokritičkih priloga, napose za Livadića i 
Delorka, 'Hrvatska revija' znatno je pridonosila jačanju aktivnoga dijaloga između 
tadašnjih pisaca i publike, a time je, dakako, bila određena i njena prestižna uloga u 
ukupnom književnom životu za NDH. Bio je to nastavak dugogodišnje 'Revijine' tradicije 
u okrilju utjecajne Matice hrvatske: dugi su časopisi dolazili i nestajali, ali opstala je 
jedino Matičina 'Revija'.“ (Matičević 2007: 238.) 


U to vrijeme Revijini urednici bili su iskusni književni kritičar Branimir 
Livadić i pjesnik Olinko Delorko, a časopis su preuzeli 1943. od Marka Čovića.! 

Hrvatski broj Gândiree započeo je tekstom Između Jupitera i Marsa 
književnika Antuna Bonifačića kojem je nedavno pod tim naslovom u Zagrebu izašla 
knjiga i odmah bila prevedena na njemački jezik. U to vrijeme bio je potpredsjednik 
Društva hrvatskih književnika i djelatnik Ministarstva vanjskih poslova. Ugledni 
romanist, prevoditelj i pisac u toj studiji govorio je o posebnom položaju Hrvatske u 
Europi s kojom dijeli povijesnu sudbinu i neraskidivi je dio njenog kulturnog kruga. 
Književni kritičar i povjesničar Ljubomir Maraković u eseju Hrvatska književnost dao 
je pregled od narodne preko srednjovjekovne, buđenja nacionalne svijesti, 
romantizma, realizma, moderne, da bi završio je s najmlađim književnicima 
Tadijanovićem, Kovačićem, Cesarićem, Majerom i tada već pokojnim Vlaisavljevićem. 
Nije zaboravio ni dijalektalnu poeziju Mate Balote i Ivana Gorana Kovačića. 

Književnik i političar Mile Budak se u vrijeme izlaska časopisa Gândirea već 
bio povukao u mirovinu s mjesta ministra vanjskih poslova u vladi NDH. Objavljena 
mu je novela Naš Gospodin nad Likom. Hrvatska poezija bila je zastupljena stihovima 
Vladimira Nazora, Nikole Šopa, Tina Ujevića i Dragutina Tadijanovića. 

Teatrolog Slavko Batušić pisao je o hrvatskom kazalištu, njegovim uspjesima, 
gostovanjima i čuvanju tradicije izvođenja hrvatskog dramskog opusa koja traje 
stoljećima. O hrvatskoj glazbi od najstarijih skladatelja pa sve do suvremenih 
postignuća pisao je muzikolog i glazbeni kritičar, akademik Božidar Širola. 
Povjesničar umjetnosti, slikar, grafičar i likovni pedagog Ljubo Babić pisao je o 
umjetnosti u Hrvatskoj. O kiparu i proslavljenom umjetniku Ivanu Meštroviću članak 
je pisao Ivo Šrepel upravitelj Moderne galerije. 

Osim tekstova hrvatskih autora u Gânderieu je u rubrici Ideje, ijudi, činjenice 
objavljen članak glavnog urednika Nishifora Crainica: Gândirea posvećena hrvatskcj 
kulturi. Spomenuo je svoje zadovoljstvo boravkom i srdačnom dobrodošlicom s 
kojom je dočekan u lipnju iste godine u Zagrebu. U tekstu je naglasio da su Hrvati 
prijateljski narod stare kulture i koji zajedno s Rumunjima gradi novi poredak u 
Europi. 


1 O značajnim esejističkim i kritičkim tekstovima koji su bili objavljivani u periodici za vrijeme Drugog 
svjetskog rata raspravu donosi Ivica Matičević u knjizi Prostor slobode Književna kritika u zagrebačkoj 
periodici 1941-1945. Sedmo poglavlje Sloboda šutnje u ,Hrvatskoj reviji“ govori o književnim 
kritičarima, suradnicima HR. 

2 Interesantno je napomenuti da su u vrijeme izlaženja Gândirea (prosinac 1944.) pjesnici Vladimir 
Nazor i Ivan Goran Kovačić već otišli u partizane pa je bilo vrlo hrabro uvrstiti ih među hrvatske 
književnike. 

Redovite rubrike bile su i Književna kronika, Dramska kronika s iscrpnim 
izvještajem što je novo u svijetu književnosti i teatra u Rumunjskoj i svijetu. Uočljivo 
je da nedostaju likovni prilozi ili reprodukcije najznačajnijih hrvatskih umjetnika. Uz 
svaki naslov kao ilustracija vidljivi su ornamenti i likovi rumunjskog folklora. 
Možemo pretpostaviti da i inače koncepcija časopisa nije davala puno prostora 
umjetnosti kao što je to bio slučaj sa Hrvatskom revijom. 

Glavni urednik i pjesnik Nichifor Crainic obratio se hrvatskim čitateljima 
objavljujući u Hrvatskoj reviji tekst Povodom hrvatskog broja Gandirea. Naglasio je 
uzajamne težnje rumunjskog i hrvatskog naroda u borbi za slobodu. Predstavio je 
koncepciju posebnog broja koji je u nizu razgovora s hrvatskim književnicima donio 
podatke o njihovom radu i djelima. Bili su zastupljeni svojim radovima pjesnici 
Antun Gustav Matoš, Dragutin Tadijanović, Nikola Šop, Tin Ujević, Vladimir Nazor, 
književnici Mile Budak, Antun Nizeteo, književni kritičari Ljubomir Maraković, 
teatrolog Slavko Batušić, slikar Ljubo Babić, likovni kritičar, upravitelj Moderne 
galerije Ivo Šrepel te skladatelj i muzikolog Božidar Širola. 

Danas su svi brojevi časopisa Gândirea digitalizirani i dostupni u 
elektronskom obliku preko internetske stranice Sveučilišne knjižnice ,Lucian Blaga“ 
Cluj-Napoca: http://documente.bcucluj.ro/web/bibdigit/periodice/gandirea/ 


Rumunjski broj Hrvatske revije 17/3 (1944) 


Treći svezak Hrvatske revije iz 1944. bio je posvećen Rumunjskoj i u cijelosti 
ispunjen člancima rumunjskih književnika, novinara, kulturnih radnika. U Bukureštu 
je, nekoliko mjeseci ranije, u prosincu 1943., cijeli broj časopisa Gândirea bio 
posvećen kulturi Hrvata. S razlogom možemo tvrditi da je to bio rezultat dogovorene 
međusobne suradnje na zajedničkim državničkim susretima. 

O tome možemo pročitati u uvodniku Rumunjskog broja Hrvatske revije što 
ga je napisao Julije Makanec profesor filozofije na Filozofskom fakultetu u Zagrebu i 
ministar narodne prosvjete. 

Danas se rumunjski i hrvatski narod nalaze u istoj sudbonosnoj borbi. Kao 
zapadnjački narodi oni su pravilno ocienili, koji su temelji njihova života, oni 
jednako dobro znadu da boljševički imperijalizam prieti potpunim uništenjem tih 
temelja. Rumunjska i Hrvatska povukle su jednakom odlučnošću konzekvencije iz tih 
temeljnih spoznaja. I rumunjski kao i hrvatski narod mogu s bolom i ponosom 
gledati na težke žrtve što su ih u ovom velikom hrvanju pridonieli za svoje 
nacionalne i za obće europske ideale. 

Sve su to momenti, koji mogu olakšati zbližavanje i sve bolje međusobno 
upoznavanje Rumunja i Hrvata, pa čak još i mnogo više: na njima se može izgrađivati 
trajno prijateljstvo, koje će nadživjeti sve miene političkih konstelacija.(Makanec 
1944 HR 17(3): 113) 


1 Poseban broj književnog časopisa Gdndirea iz prosinca 1943 (Anul 22/1943 Nr. 10 posvećen 
Hrvatima) dostupan je u Nacionalnoj i sveučilišnoj knjižnici u Zagrebu. 

U to vrijeme Rumunji i Hrvati imali su zajednitki cilj, borbu protiv 
boljševičkog imperijalizma i očuvanje svog državnog teritorija. Kao mali narodi, bilo 
je važno da se međusobno dobro upoznaju. Svezak je donio četiri novele i šest 
pjesama čiji su autori bili rumunjski književnici : Mihail Eminescu, Ion Luca 
Caragiale, Octavian Goga, Mihail Sadoveanu, Tudor Arghezi, Ioan Alexandru 
Bratescu-Voinesti, Nichifor Crainic, Victor Papilian, George Bacovia i Lucian Blaga. 

Svaki broj Hrvatske revije bio je podijeljen na rubrike ESEJI, NOVELE I 
FJESNICKA PROZA POEZIJA, FEUILETON i SLIKE. 

Knjizevnom žanru ESEJ časopis je davao posebnu pozornost jer je bio 
zapostavljen u hrvatskoj književnosti kako je to naglašavao prvi urednik Branimir 
Livadić u svojoj uvodnoj riječi 1928. Namjera je bila objektivno problematizirati sva 
pitanja hrvatske i svjetske kulturne stvarnosti, a čitateljima biti prvi izvor 
informacija s područja lijepe književnosti, likovne i glazbene umjetnosti te znanosti. 

Tako je i treći broj Revije iz 1944. znatan broj stranica posvetio esejima koji 
su za teme imali rumunjske dosege na svim kulturnim područjima kako bi 
hrvatskim čitateljima bila što bolje predstavljena prijateljska Rumunjska. 

Aleksandar Pfiliphide pjesnik i kritičar autor je članka Rumunjska književna 
predaja o najvažnijim značajkama književnosti od prvih početaka koji idu paralelno 
s političkim i društvenim preporodom Rumunjske iz 20-tih godina 19. stoljeća pa do 
suvremenih kretanja. 

Književni kritičar Constantinescu Pompiliu napisao je za HR raspravu 
Problemi i ideje rumunjske kritike s naglaskom da u svemu prati osnovna strujanja 
europske književne kritike. Predočio nam je razvoj filozofske misli definirane u 
programu časopisa Dacia Literara čiji je on bio neposredni nositelj i nije se 
ograničavao samo na književnost. 

Esej s naslovom Rumunjska glasba: Ostvarenja i težnje pobliže nam govori o 
suvremenoj glazbenoj umjetnosti koja jednim dijelom počiva na tradiciji i folkloru, a 
drugi njen pravac slijedi strujanja u zapadnoeuropskim glazbenim dostignućima. 
Autor navedenog teksta bio je Nikolae Branzeu, cijenjeni rumunjski dirigent, 
skladatelj i muzikolog. 

Književnik i kazališni kritičar Marin Ion Sadoveanu predstavio je hrvatskim 
čitateljima Razvoj rumunjskog kazališta u članku koji otkriva kako je dramska 
umjetnost tek jedno stoljeće prisutna u Rumunjskoj i to najviše u glavnom gradu 
Bukureštu. 

Ion Frunzetti povjesničar umjetnosti i književnik u članku Rumunjska likovna 
umjetnost prikazao je razvoj moderne likovne umjetnosti s najznačajnijim imenima 
od početka 19. stoljeća. U Reviji su se mogle vidjeti reprodukcije radova likovnih 
umjetnika o kojima je pisao Frunzetti. Fotografije njihovih djela nalazile su se na 
gotovo svakoj drugoj stranici Rumunjskog brcja kao popratna ilustracija eseja, 
novela ili pjesama. Hrvatska čitateljska publika upoznala je rumunjske slikare starije 
generacije: Iona Andrescua slikara rumunjskih pejzaža, pogotovo zaokupljenog 
šumama i drvećem, Stefana Luchiana također slavnog po motivima krajolika, a oba 
su živjela u 19. stoljeću. 

Bili su tu i mladi, suvremeni umjetnici ilustratori i grafitari Francisc Sirato i 
Nikolae Tonitza. George Demetrescu Mirea umro je 1934., bio je poznat kao 
portretist, dobitnik brojnih nagrada, nastavnik na Školi likovnih umjetnosti u 
Bukureštu. 

Tekstove rasprava preveli su Vladislav Kušan, Antun Bonifačić, Olinko 
Delorko Stjepan Vlahović, Ton Smerdel i Vladimir Kovačić. 

U rubrici NOVELE I FJESNIČKA PROZA ukupan dio stranica zauzeli, 
rumunjski književnici sa svojim novelama. Ioan Bratescu-Voinesti književnik poznat 
po svojim pričama za djecu u HR je objavio kratku novelu Crvić u prijevodu Stjepana 
Vlahovića. 

Rumunjskom književniku Ionu Luci Caragialeu, u HR je objavljena priča 
Gostionica kod Manžoale, a preveo ju je na hrvatski Petar Garbavu. Sjećanje na 
njegov humor i komedije danas živi u bukureštanskom Narodnom kazalištu jer nosi 
njegovo ime. Smatra se najznačajnijim predstavnikom kazališne kulture i tradicije. 

Victor Papilian liječnik, znanstvenik i profesor na medicinskom fakultetu u 
Cluju, a u isto vrijeme književnik i zaljubljenik u kazalište i operu, predstavljen je 
pričom Ljubomora ? u prijevodu Mate Sokolića. Pripada književnom pravcu Gandirea 
koji je okupljao svoje sljedbenike oko istoimenog časopisa. 

Istaknut među prozaicima bio je Mihail Sadoveanu, suvremeni plodni 
rumunjski novelist, novinar i političar. Posebno toplo prikazivao je u svojim kratkim 
pričama moldavskog seljaka i njegovu zemlju. U prijevodu Mate Sokolića, objavljena 
je novela Vcjvodina kobila. 

U rubrici POEZIJA predstavili su se hrvatskoj javnosti svojim stihovima 
rumunjski pjesnici. Tudor Arghezi, Georgia Bacovia, Lucian Blaga, Nichifor Crainic, 
Mihai Eminescu, Octavian Goga prvi put su objavili poeziju na hrvatskom jeziku. 
Autori prijevoda bili su naši književnici Ton Smerdel, Antun Bonifačić, Olinko 
Delorko, Vladimir Kovačić i Vladislav Kušan. 

I danas se smatra najpoznatijim i najutjecajnijim rumunjskim pjesnikom 
Mihai Eminescu, lirski pjesnik i novinar starije generacije. Revija je 1944. objavila 
njegovu pjesmu Majko! u prijevodu Tona Smerdela. Eminescuovi soneti redovito se 
uvrštavaju u različite antologije. U Hrvatskoj je u Matičinim novinama za kulturu 
Vijencu 2011. objavljeno dvanaest soneta u prijevodu Mate Marasa uz kratki 
komentar: 


U doba kad se rumunjska književnost kolebala između svjetskih i nacionalnih tema, a 
rumunjski jezik počinjao objedinjavati sve raznolikosti u govorima pojedinih pokrajina, 
Eminescu se pojavio kao pomiritelj raznorodnih struja i glas autohtone duše 
rumunjskoga naroda. Iz njegovih je stihova izbijala trajna patnja čovjekova duha koji je 
razapet između nedosanjanih snova i nesmiljene stvarnosti. Napisao je relativno velik 
broj pjesama, oko tri stotine i pedeset, i mnoge su među njima vrhunske vrijednosti, jer je 
u bogatstvu poetskih slika stvorio neponovljiv lirski jezik i savršen pjesnički oblik. 
(Maras 2011 Vijenac 19(441) ( 27. siječnja 2011): 13) 


Član rumunjske akademije, političar, novinar i pjesnik Octavian Goga u Reviji 
je bio zastupljen pjesmom Na guslarovu grobu u prijevodu hrvatskog književnika 

Antuna Bonifačića. Bio je posebno popularan i zbog svoje desne nacionalne 
orijentacije, a u svojoj poeziji opjevao je Transilvaniju prije Prvog svjetskog rata. 

Pjesnik Georgia Bacovia jedan je od najvažnijih predstavnika simbolizma u 
rumunjskoj književnosti. U njegovim djelima prevladavaju sumorni tonovi i teška 
atmosfera očaja (Kovačec 1982: 854), što se jasno uočava u pjesmi Stari park koja je 
objavljena u Reviji u prijevodu hrvatskog pjesnika Vladislava Kušana. 

Poznati je lirski pjesnik i romanopisac koji je stvarao pod utjecajem 
Baudelairea, Tudor Arghezi (pravim imenom Ion N. Theodorescu) u Reviji je imao 
objavljenu pjesmu Tajanstveni susret koju je na hrvatski preveo jedan od ondašnjih 
urednika, pjesnik Olinko Delorko.! 

Vrlo aktivan u životu suvremene Rumunjske bio je akademik, pjesnik, filozof, 
dramatičar, prevoditelj i diplomat Lucian Blaga. U Reviji je imao objavljenu pjesmu 
Na velikom prielazu u prijevodu na hrvatski Vladimira Kovačića. Naš ugledni 
akademik, leksikograf i romanist August Kovačec (ISTO 1982: 856) naziva ga 
jednim od najosebujnijih i najoriginalnijih pjesnika između dva rata, a zauzima i 
istaknuto mjesto kao dramski pisac, esejist i filozof. Bukureštansko Narodno 
kazalište imalo je u sezoni 1943./44. na repertoaru njegovu povijesnu dramu Avram 
lancu kao vrlo uspješnu predstavu. Iz Revije saznajemo da će Lucian Blaga još iste 
godine (1944.) posjetiti Zagreb. 

Nepotpisani članak iz rubrike FEUILLETON Osvrt na kazališne prilike u 
Rumunjskcj iza kojeg zasigurno stoje urednici, osim informacija o repertoaru i 
djelovanju, daje nam podatke i o gostovanjima. Saznajemo da su u Zagrebu, nedavno, 
u Hrvatskom državnom kazalištu izvedene rumunjske kazališne priredbe, a bile su 
od zagrebačke publike vrlo toplo primljene i pozdravljene. Tom prigodom u Zagrebu 
je izvedena drama Bolestna krv autora Mihaia Sorbula. Istovremeno u Bukureštu se 
od svibnja 1943. izvodilo jedno od najpoznatijih dramskih djela suvremene hrvatske 
književnosti Pustolov pred vratima književnika Milana Begovića. Predstava je igrana 
na rumunjskom jeziku pod naslovom Ultima nuapta (Posijednja noć) na sceni 
Narodnog kazališta te je doživjela i svoju 50. izvedbu na rumunjskoj dramskoj 
pozornici. 

Još jedan članak u Reviji Pregled rumunjske književnosti u posijednje dvije 
godine čiji je autor bio Stjepan Vlahović donosi nam vrlo iscrpan pregled događanja 
na književnom polju. Dvije godine 1942. i 1943. s brojnim novim izdanjima poezije i 
proze starijih autora te mnoge, prvi put objavljene knjige mladih, govore o 
neprekinutoj umjetničkoj produkciji, unatoč teškim ratnim prilikama. Nije zaboravio 


1 Hrvatska revija je kroz osamnaest godina izlaženja promijenila pet urednika. Prvi pokusni dvobroj u 
rujnu 1928. priredio je Branimir Livadić, a za 1929. bili su zaduženi ,tolerantni tandem“ Stjepan Ivšić i 
Branimir Livadić. Od 1930. pa do 1941. urednik je bio jezikoslovac Blaž Jurišić koji je i danas ostao 
sinonim za domovinsku Reviju jer je u zadanim okvirima uspio izbjeći dogmatiziranje i nametanje 
ideoloških stavova s različitih strana. Profilirao je Reviju na izvornim načelima zastupanja hrvatske 
političke misli i hrvatske kulturne ideje. Više nego čitavo desetljeće zadržao je visoku razinu književne i 
umjetničke vrijednosti časopisa i bio otvoren prostor za sve istaknute hrvatske intelektualce. Nakon 
sloma Kraljevine Jugoslavije, uspostavom NDH 1941. Na mjesto glavnog urednika dolazi Marko Ćović, a 
od 1943. Reviju ponovo uređuje Branimir Livadić i mladi pjesnik Olinko Delorko. 

niti dodjele priznanja i nagrada, drame, knjizevnu kritiku i esej te nove naslove 
časopisa. Njegov zaključak je da se dubok odjek rata najbolje očituje u lirici. 

Članak Transilvanija u rumunjskom pjesništvu naslov je istoimene antologije 
Emila Giurgiuca. U središtu je bolna tema teritorijalnog gubitka povijesne rumunjske 
pokrajine Transilvanije koju je okupirala Madžarska. Knjiga podijeljena u pet 
poglavlja obuhvatila je sve rumunjske pjesnike koji su pisali o Transilvaniji i odrazu 
njene sudbine u stihovima. 

Posljednji članak u Rumunjskom broju HR nosi naslov Novo lice Rumunjske. 
Autor Mato Sokolić promovirao je knjigu koju je napisao Ernest Bauer s namjerom 
da se pobliže upoznaju rumunjski i hrvatski narod. Sokolić napominje da je to prva 
hrvatska knjiga o Rumunjskoj koja uz povijesnu i kulturnu prošlost govori o 
sadašnjem trenutku koji bi Rumunjskoj trebao osigurati sretniju budućnost. 

Već od prvih dana uzpostave službenih državnih odnosa između Nezavisne 
države Hrvatske i kraljevine Rumunjske odpočela je najtješnja politička, kulturna i 
gospodarska izmjena obiju država, a s naše su strane diplomacija i njeni popratni 
činbenici ubrzo upodpunili prazninu, koja je kao baština prošlosti bila postavljena 
među naša dva naroda..... 

Bauer se je u svojoj knjizi dotakao zbilja svega što je potrebno da naši širi 
slojevi doznaju o toj zemlji i o tome narodu čija je prošlost bila toliko puta slična 
našoj. (Sokolić 1944 HR 17(3): 175-176) 

Pozitivan kritički osvrt i preporuku čitateljima bazirao je na činjenici je autor 
dulje vremena boravio u Bukureštu, da je novinar po pozivu i dobar poznavatelj 
rumunjskih prilika. 

Rumunjski brcj bio je sastavni dio sedamnaestog godišta Hrvatske revije 
1944. koja će biti predzadnja godina rata. Saveznici su dobivali bitke na svim 
frontovima i približavali se osvajanju Europe, a partizani već ulazili u gradove na 
obali, uredništvo HR očekivalo je i dalje priloge za svaki novi broj. Godište je završilo 
uobičajeno, bez ikakvih naznaka da će vrlo skoro biti otisnut zadnji svezak. 

U ljeto iste godine u Bukureštu je izvršen državni udar i dogodio se opći 
politički preokret. Nove prosovjetske vlasti službeno su prekinule 30. kolovoza 
1944. diplomatske odnose s Nezavisnom Državom Hrvatskom. Vlast u Zagrebu je 
sve do kraja, do završetka Drugog svjetskog rata, ostala na strani Njemačke. Kraj tog 
sudbonosnog razdoblja donio je kraj suradnje između dvije države. 

Istraživanje hrvatske književne periodike na primjeru Hrvatske revije 
potvrda je realnosti da su Rumunji i Hrvati surađivali u vrijeme Drugog svjetskog 
rata na svim poljima kulturnog stvaranja. Novootkrivene činjenice o tom razdoblju 
daju nam uvid u svakodnevicu koja je njegovala kulturni život na svim razinama 
usprkos ratnim stradanjima i približavanju novog i nepoznatog političkog poretka 
koji će iz temelja promijeniti živote hrvatskog i rumunjskog naroda. 

Promišljanje o normalnom kontinuitetu izlaženja HR govori nam da urednici 
nisu bili svjesni ili su odbacivali pomisao da će dolaskom partizana i slomom NDH 
doći do velikog preokreta. Izdavanje Revije bilo je prekinuto, a djelovanje Matice 
hrvatske nastavljeno u novim okolnostima. 

HR je od 1951. izlazila u emigraciji da bi se 1991. nakon demokratskih 
promjena vratila u domovinu u okrilje Matice hrvatske. Iz ideoloških razloga, sve do 
prije dvadesetak godina, bila je nepravedno marginalizirana od gotovo cijele domaće 
književne historiografije. Realnost je, da se taj naslov uspio svemu usprkos, održati i 
othrvati svim nepovoljnim prilikama i povijesnim situacijama pa i danas, i dalje 
izlazi. Njegov izdavački put govori o snazi, volji i ustrajnosti generacija 
intelektualaca te ukazuje na uvijek prisutnu svijest o potrebi čuvanja svih vrijednosti 
koje čine hrvatski kulturni identitet. 

Zbog svog sadržaja, vrijednosti i otvorenosti imala je Hrvatska revija 
posebno mjesto u društvenim i kulturnim zbivanjima hrvatskog društva. Danas su 
njeni stari sveščići neprocjenjiv svjedok vremena i izvor obilja građe za hrvatske 
historiografe. Raznolikost teme i sadržaja koje je obrađivala HR iznimno su 
zanimljivi i aktualni još i danas za sve one koji se bave istraživanjem širih društvenih 
i kulturnih događanja prve polovine 20. stoljeća na našem prostoru, a na istim 
temeljima izlazi i danas. 

Kako je Sveučilišna knjižnica Lucian Blaga u Cluju digitalizirala časopis 
Gandirea tako i Nacionalna i sveučilišna knjižnica u Zagrebu, mora HR uključiti u 
projekt digitalizacije domaćih časopisa. Uvezani svesci HR koji se čuvaju u našim 
knjižnicama dio su nacionalne kulturne baštine i ne smiju se zagubiti u virtualnom 
svijetu digitalne epohe nego bili dostupni mladim naraštajima istraživača. 

REFLEKSI *Č U SKUPU *CBR U HRVATSKIM GOVORIMA 


Mira MENAC-MIHALIĆ, Anita CELINIĆ 


The consonant sequence čr, which is not unified in Croatia, will be examined on the basis of the 
linguistic data for the General Slavic Linguistic Atlas and Croatian Linguistic Atlas and on the basis of 


printed and manuscript material on three lexemes, "worm", "black" and "red". The development of the 
old Croatian čr in Croatian speeches, inside and out Croatian borders, including the Croatian speeches 
in Romania will be determined. It will be determined how speeches of Karaševo, with the characteristic 
of preserving the sequence čr, stand out within Štakavian speeches and how they stand out within 
Croatian speeches in general. The results will be analized, commented and shown on dialectological 
maps. 


Kee-words: Sequence čr, Croatian Speeches, Croatia, Romania, Karaševo, Dialectology, Linguistic Atlas, 
Geolinguistics 


Na građi za Općeslavenski lingvistički atlas i Hrvatski jezični atlas, kao i na 
temelju tiskane i rukopisne građe, proučit će se suglasnička pojava po kojoj hrvatski 
prostor nije jedinstven: razvoj *č u skupu *čer. Pojava će se promatrati na trima 
leksemima: "crv", "crn" i "crven". Utvrdit će se arealni raspored čuvanja č, odnosno 
promjene č > c u hrvatskim govorima unutar hrvatskih granica i izvan njih, pa tako i 
u hrvatskim govorima u Rumunjskoj. Utvrdit će se koliko se karaševski govori s 
karakteristikom čuvanja č u skupu *čer ističu unutar štokavskih govora, a koliko 
unutar hrvatskih govora općenito. Rezultati će se analizirati, komentirati i prikazati 
na dijalektološkim kartama. 

Jedna od veza Rumunjske i rumunjskih filologa s Hrvatskom i kroatistikom 
jest i dijalektologija. Hrvatski govori u Rumunjskoj, i to u različitim njezinim 
dijelovima, važna su spona između dviju zemalja. 

Ovo je istraživanje nastalo prvenstveno na temelju hrvatske dijalektološke 
građe prikupljene u punktovima za dva jezična atlasa. Prvi je Općeslavenski 
lingvistički atlas (OLA),! koji već desetljećima u novim i novim svescima na temelju 
građe iz 853 slavenska punkta donosi sintetizirane spoznaje o različitim jezičnim 
razinama slavenskoga jezičnog univerzuma. Drugi je Hrvatski jezični atlas (HJA) - 
desetljećima planiran i pripreman, ali na žalost još ne i ostvaren. I u Hrvatskoj i izvan 
nje još je neistražen određen broj predviđenih punktova. U obama atlasima 
zastupljeni su i hrvatski govori izvan Hrvatske i BiH, tako i oni u Rumunjskoj. U OLA 


1 Rad je napisan u okviru projekta Općeslavenski lingvistički atlas (OLA) i Europski lingvistički atlas 
(ALE) (br. 8706) koji financira Hrvatska zaklada za znanost. 

je uvršten jedan hrvatski punkt u Rumunjskoj - Klokotič. U mreži punktova za HJA 
nalazi se šest punktova: štokavski Rekaš, Lupak, Ravnik, Klokotič i Karaševo te 
kajkavska Keča.! Osim građe za OLA i HJA, za neistražena područja i za područja u 
kojima je trebalo precizirati smjer izoglosa, podatke smo nadopunile građom iz 
dostupne literature (dijalektoloških radova i rječnika) te manjim dijelom iz 
neobjavljenih studentskih seminarskih radova. Pri tom smo ponekad za iste govore 
pronalazile različite podatke. Ako je jedan od izvora bio HJA, onda smo u analizi 
uzimale taj podatak, a zanemarivale druge (npr. za Tkon kartografiramo po HJA črv, 
a ne crv kako navode Vulić-Maresić u Malom rječniku tkonskoga govora 1996), iako 
su vjerojatno oba podatka točna, a samo pokazuju razliku u vremenu prikupljanja ili 
u starosti ispitanika. 


Kad se u hrvatskoj dijalektologiji opisuje neki mjesni govor ili koja od 
hijerarhijski viših jedinica, jedna od suglasničkih karakteristika koja se gotovo 
redovito navodi jest razvoj skupa čr: čuva li se taj skup ili se promijenio? Pod 
"čuvanjem skupa čr" često se pretpostavlja čuvanje, odnosno izostanak promjene, 
samo njegova prvoga člana - drugim riječima, podrazumijeva se neprovođenje 
zamjene Čč > c ispred r. Ipak, ako se cjelovito razmatra, problem "skupa" ne obuhvaća 
samo njegov prvi član. Tako je moguće postaviti pitanje može li se govoriti da se 
"skup čuva" ako je, u slučajevima kad se radilo o slogotvornome z; uz njega umetnut 
slogotvorni vokal. Gledajući iz suvremene perspektive, može se učiniti da je riječ o 
dvostrukoj problematici - budući da se radi o dvočlanome skupu u kojem svaki član 
-i čir - može imati zaseban razvoj. No, problem niti time nije u cjelini obuhvaćen. 
Pogled u dijakroniju, s jedne strane, te u stanje na terenu, u mjesnim govorima, s 
druge, otkriva kako je potrebno govoriti o dvama skupovima te razlučiti polazno, 
starohrvatsko: 


a) čr< psl. *čer 
b) črč< psl. *čer 


Primjeri2: 


a) "čorvo ‘crv’ (dubletno i "čormb), *černe ‘crn’, *Corvlenb (dubletno i *čbrmeno; oboje 
izvedenice od spomenutoga *Corve/*cormb 'crv' jer se od određene vrste crva proizvodila crvena boja), 
*čbrpo 'crpem', *čbrto 'povlačim crtu; režem' i *čerta 'crta; rez’, *Cortb 'mržnja; zloduh' 

b) *červo 'crijevo', *Cerps 'crijep', *čerda 'stado', *černe 'držak noža', *čerte 'močvarno mjesto 
u šumi, mjesto gdje raste trstika ili sit’. 


1 Od toga su zasad još neistražena dva: Rekaš i Ravnik. 
2 Etimologije prema Skoku (1971-1973), Bezlaju (1977) i Gluhaku (1993) 

Tako se pokazuje da nije riječ o dvostrukoj, već o trostrukoj problematici 
koja uključuje razvoj (1) palatalne afrikate č, kao prvog člana skupova, te (2) 
slogotvornoga ri (3) slijeda reg, kao drugih članova. 

U ovome radu arealno promatramo razvoj suglasnika č kao prvoga člana 
starohrvatskog skupa čz, odnosno psl. *čer, i ne bavimo se suglasnikom č u skupu 
črč odnosno psl. *čer - što bi mogao biti predmet zasebne analize. Tako je izvan 
razmatranja ostala pojava "punoglasja" u slijedu črč s vokalom tipa eili / umetnutim 
ispred regularnog refleksa rč vokalom kojim je č razdvojeno od r, zbog čega je 
možda u takvim primjerima č imalo drugačiji razvoj (npr. ostalo očuvanije) nego u 
slijedu *čer.! Ipak, čini se da je u fonetskom smislu problematika razvoja č ispred r 
ista, neovisno o tome je li u drugome dijelu skupa bila riječ o slogotvornom rili o 
slijedu ré 

Odluka da se ograničimo na polazni skup čri da ne razmatramo i skup črč 
praktične je prirode. Kako je analiza u osnovi rađena na građi za atlase HJA i OLA, 
koja osigurava sustavnost u prikupljanju i relativnu ravnomjernost terenskog 
rasporeda, u analizi smo ovisile o inventaru građe iz pripadajućih dijalektoloških 
upitnika gdje, na žalost, primjeri za skup črě odnosno *čer, nisu dovoljno zastupljeni. 
Problematika razvoja č ispred ri inače je ograničena na malen broj riječi, a od njih su 
se u građi za HJA sustavno našle tri s polaznim čr- "crv", "crn" i "crven" - koje ovdje 
i kartografiramo i na temelju njih iznosimo analizu, i tek jedna s polaznim črč - 
"crijep" - koja nije omogućila sustavan prikaz problematike jer se u znatnom broju 
govora umjesto nje javljaju riječi drugih osnova (ponajviše 'cigal', 'kupa' i sl.). I 
kartografirani leksemi s osnovom "crven" i "crv" u dijelu govora nisu zastupljeni, 
nego se umjesto njih također upotrebljavaju riječi drugih osnova: 'kukac' za "crv" te 
'rdeč', 'krvav' i 'Zut' za "crven". I te smo pojave označile na kartama premda one 
pripadaju leksičkoj, a ne fonološkoj razini. Ucrtane su izoglose prema govorima s 
drugim leksemom neutralne, što znači da se ti govori mogu naći s obiju njihovih 
strana. Izostanak pokojeg znaka uz pojedini punkt na karti označava izostanak 
podatka u dostupnoj građi. 

Osim triju kartografiranih riječi, nesustavno se u građi mogu naći i drugi 
primjeri za razvoj č ispred r, bilo kao odgovori na koje od pitanja u upitnicima (npr. 
crevija 'cipela', crtalo/črtalek ‘dio pluga, nož', čredar 'pastir'...) ili kao riječ 
zabilježena mimo zadanog inventara (npr. črtiti/črteti 'mrziti'...). 

U literaturi se općenito može naći kako je razvoj čr > cr karakteristika 
štokavskoga narječja, a kako čakavsko i kajkavsko narječje čuvaju č ispred r 
neizmijenjeno (Moguš 1977, Lončarić 1996, Lisac 2003, Lukežić 2012, ...). Povijesni 
podaci o razvoju čr > cr na dijelu štokavskoga područja sežu u 13. st. (Matasović 
2008: 161), ali i naknadni zapisi, kao i dijalektološke potvrde s terena, upućuju kako 
se promjena odvijala postupno. U literaturi se navode i odstupanja od postavljenog 
pravila - štokavska mjesta ili područja na kojima su se očuvali primjeri s čr ili pak 


1 Za takav slučaj usp. npr. govor Gole u Podravini, s primjerima cer/&bo, cerevXce, cerb, čereppšbje, pa 
i cerhSsria, prema c “fc - ni, cf < ni, crignec, crnafka; čr izvan skupa črč zabilježeno je u tom govoru 
samo u primjeru ć/kria (prema Večenaj-Lončarić 1997). 

kajkavska i čakavska s cr. Tako se spominje podatak da su se u štokavskim govorima 
slavonskoga dijalekta još sredinom 20. st. čuvali rijetki primjeri s čr.! Pojedinačne 
primjere s čr (čr(ijjen) spominje i Vidović (2009, 2014) na neretvanskom području u 
mjestima Vidonje i Dobranje s hrvatske te Gradac i Hutovo s hercegovačke strane. Za 
Dobranje bilježi i apelativ cerjenci 'dočići s crvenom zemljom', s nejasnim porijeklom 
popratnoga e uz polazno slogotvorno z. Literatura pokazuje kako se izvan granica 
Hrvatske čr kod štokavaca čuva u Gradišću (Neweklowsky 1978) i u talijanskom 
Moliseu (Kruč, Mundimitar) (Breu-Piccoli 2000; Piccoli-Sammartino 2000). Podaci 
o rijetkim primjerima s čr kod štokavaca izvan područja hrvatskoga jezika mogu se 
naći za područje Crne Gore: Rešetar za Prčanj navodi čiv/civ (2010: 190), Ivić (1981: 
166) navodi črtalo, črvavo 'crvljivo'; Pešikan (1979: 150) govori o reliktnom čuvanju 
čr na krajnjem jugu Crne Gore (bez konkretnih primjera). Za kajkavsko narječje 
Lončarić (1996: 94) navodi kako se čr u početku čuvalo na cijelome području, a kako 
danas postoje periferni govori s čr > cr. Promjena u cr potvrđena je i u dijelovima 
čakavskoga narječja, uz tumačenje da je riječ o štokavskom utjecaju ili o autohtonom 
razvoju. 

Cilj je ovoga rada iznijeti lingvogeografski pogled na problematiku razvoja č 
u skupu "čbr, i to na temelju triju konkretnih primjera ("crv", "crn" i "crven"), koji se 
relativno sustavno mogu pratiti na cijelom području hrvatskoga jezika i uključeni su 
u inventar pitanja jezičnih atlasa. Budući da je iz literature poznato kako zamišljena 
izoglosa čr ~ cr na južnoslavenskome zapadu prolazi područjem hrvatskoga jezika, 
zanimalo nas je preciznije određenje njezina smjera te može li se uopće govoriti o 
jednoj izoglosi ili o više njih. Postojanje više njih, ovisno o konkretnom leksemu, 
ukazalo bi na punktove odnosno područja u kojima supostoje i čr i cr; u tom bi 
slučaju valjalo utvrditi koliko su takve izoglose pravilno raspoređene, idu li 
usporedno ili se presijecaju te postoji li kakva terenska logika u smjenjivanju čr i cr. 
Nadalje, premda je iz literature u osnovi poznat raspored čr i cr u odnosu na 
narječnu raslojenost hrvatskoga jezika (čakavsko i kajkavsko u načelu čr, štokavsko 
cr), zanimalo nas je koliko područje zauzimaju govori za koje se u tom smislu smatra 
da odstupaju od pravila te je li moguće utvrditi koliko je opravdano ta odstupanja 
smatrati rezultatom utjecaja (cr u čakavskim i kajkavskim govorima). Konačno, 
zanimalo nas je kako se u tu sliku uključuju hrvatski govori u Rumunjskoj i jesu li 
međusobno ujednačeni. Rad je ujedno prilog nastojanju da se - u uvjetima 
nepostojanja hrvatskoga jezičnog atlasa — dijalektološke osobine hrvatskoga jezika 
zorno prikazuju na jezičnim kartama, odnosno da se hrvatska dijalektologija u većoj 
mjeri počne služiti metodama lingvističke geografije. 

Problematika razvoja č ispred r odnosi se na zamjenu palatalne afrikate ¢ 
nepalatalnom, dentalnom afrikatom c. O uzroku te promjene u literaturi se 
uglavnom ne govori. Vjerojatno je riječ o asimilaciji u kojoj se nepčana afrikata č 
ispred nenepčane likvide r zamijenila nenepčanom afrikatom c. Ako se uspostavi 
paralela prema drugome skupu sličnoga tipa - skupu Zr - vidi se da je u mnogim 
govorima i taj skup promijenjen, ali je u njemu razvoj tekao nešto drugačije, tj. da je 


1 Kod Ivšića (1913. 1: 203) može se naći primjer za ču skupu črč črislo 'blato' u Oprisavcima. 

došlo do umetanja sekundarnoga, neetimološkog glasa d (Zdrijeti, Zdrijebe)!. Tu 
nepčani glas nije zamijenjen nenepčanim (nije došlo do zamjene 7 > z), nego je 
između nepčanog frikativa ž i nenepčanoga likvidnog sonanta r umetnut nenepčani 
okluziv d. Različit se razvoj skupova čr i žr vjerojatno može tumačiti time što je u 
prvom slučaju riječ o afrikati (č), a u drugome o frikativu (Z). Zanimljivo bi bilo 
terenski usporediti, odnosno kartografirati, koliko se obje pojave arealno 
podudaraju, tj. javljaju li se u istim govorima promjene tipa čr > cri žr > ždr, odnosno 
čuvaju li se u onima drugima paralelno i čri žr, ili su one ipak međusobno neovisne. 

Vezano uz pitanje razvoja č ispred r treba spomenuti još dvoje. U govorima u 
kojima su se polazni č i / fonološki izjednačili u srednjemu č ta se činjenica ne 
smatra promjenom u promatranome suglasničkom skupu pa se cr na kartama 
tretira isto kao čr, kako stoji i u legendama. Drugo, u govorima s cakavizmom - bilo 
da je on još aktualan ili da postupno dolazi do restitucije polaznim glasovima - 
razvoj č > c ispred r nije obilježen odgovarajućim simbolima jer se tu ne radi o 
uvjetovanosti suglasničkim skupom, nego o sustavnoj promjeni kojom se opreka 
između č i c generalno izgubila. Zato su ti govori na kartama označeni posebnim 
simbolom i pri iscrtavanju izoglosa, kao ni punktovi s drugim leksemom, nisu 
uzimani u obzir pa se nalaze s obiju njihovih strana. O tome je pisao već Moguš 
(1977: 83), usput time pokazujući kako likovi s cr mogu biti autohtoni i u čakavskom 
narječju, nasuprot tvrdnjama kako su oni rezultat štokavskog utjecaja. 

O razvoju č u skupu *čer na prostoru hrvatskoga jezika donosimo dvije karte: 
kartu sa simbolima i kartu s izoglosama. Budući da je na objema prikazan razvoj č u 
svim trima promatranim leksemima (zbog uštede prostora ne donosimo 
pojedinačne karte za svaki leksem), obje imaju svodni (uopćavajući) karakter. 
Punktovi označeni plavom bojom pripadaju čakavskom narječju, crvenom bojom 
kajkavskom, a zelenom bojom štokavskom narječju. Na kartama su, radi usporedbe, 
navedeni i podaci iz devet srpskih i jednoga crnogorskog punkta u Hrvatskoj - 
označeni su zvjezdicom. 

Refleksi "čor u svakom su od triju leksema raspoređeni ponešto drugačije, 
zato svaki od njih ima svoju izoglosu. Sve tri izoglose idu podudarnim smjerom, uz 
manje ili veće varijacije na određenim područjima. Unutar Hrvatske, prostor između 
izoglosa, tamo gdje se one ne podudaraju, može se smatrati prijelaznim područjem. 
Kako pokazuje karta sa znakovima, prijelazno područje većinom karakterizira 
leksički uvjetovana distribucija čr odnosno cr, tako da u tim govorima jedni leksemi 
imaju samo čr, drugi samo cr. Vrlo je malen broj punktova u kojima su zabilježene 
dvostrukosti u istom leksemu. Promatraju li se u Hrvatskoj sve tri izoglose kao 
jedna, s užim ili širim prijelaznim područjem, može se reći da ona, imajući oblik luka, 
hrvatske govore dijeli na manji, uži zapadni i jugozapadni dio s čr i veći, širi istočni 
dio s cr. Oaze s cr zapadno od izoglose (ne uzimajući u obzir punktove s 
cakavizmom) uglavnom čine doseljenički govori iz vremena turskih osvajanja. 

Promotre li se međusobni odnosi triju izoglosa i njihovi precizniji smjerovi, 
uočava se kako je u Hrvatskoj područje na kojemu se sve tri podudaraju relativno 


1 Kod skupa Zr potvrđeni su primjeri sa skupom žrč. 

maleno. Znatno se podudaraju izoglose "crn" i "crven", a izoglosa "crv" češće se od 
njih udaljava. Ona prolazi istočnije, što znači da je črv terenski zastupljeniji od črn i 
črven!. Tamo gdje se izoglose "crn" i "crven" ne podudaraju, zapadnije redovito ide 
izoglosa "crven", pokazujući da je črven u odnosu na črn i črv općenito najmanje 
zastupljen. 

Kuda u Hrvatskoj prolaze izoglose? Prateći ih od sjevera prema jugu, sve tri 
izoglose zajedno u smjeru istok-zapad sijeku koprivnički, središnji dio kajkavske 
Podravine, dijeleći punktove Đelekovec (čr) i Peteranec (cr). Zapadno i jugozapadno 
od Koprivnice one se razdvajaju tako da izoglose "crn"i "crven" prolaze zapadnije, a 
izoglosa "crv" istočnije. Tako prve dvije odvajaju s jedne strane Hižanovec i Kalnik 
(črn-črven), a s druge Apatovec i Cubinec (crn-crven). Izoglosa "crv" ide istočnije od 
Apatovca i Cubinca (i grada Križevaca) pa su oni zapadno (črv), a Jagnjedovec i 
Cirkvena istočno (crv). Na križevačko-vrbovečko-zelinskom području sve se tri 
izoglose razdvajaju. Tako su razdvojeni punktovi Biškupec Zelinski (črv-črn-črven), 
Preseka (črv-črn-crven) i Brčevec (črv-crn-crven). Izoglosa "crv" prolazi istočnije, 
dijeleći Brčevec od govora bjelovarsko-čazmanskog područja, npr. od Vagovine (crv- 
crn-crven). Ta se izoglosa južno od Čazme izrazitije udaljava od drugih dviju u 
smjeru jugoistoka. S njezine jugozapadne strane (črv) tako ostaju punktovi Posavski 
Bregi, Rečica (kraj Križa), Gornja Jelenska, Repušnica, Krapje, a sa sjeveroistočne 
(crv) punktovi Martinac kraj Čazme, Šimljanik, Grubišno Polje i Lipik. Granični je 
punkt Gornja Garešnica s dubletom črv i crv. Od Krapja izoglosa "crv" skreće prema 
zapadu, sve do karlovačkoga područja na kojem se ponovno bliži drugim dvjema. 
Izoglose "crn" i "crven", idući od Križevaca prema jugozapadu, ponovno se spajaju 
na širem području Zagreba pa na zapadnoj strani (črn-črven) ostavljaju punktove 
Šestine, Vrapče, Horvate, Kupinec, Pisarovinu, Blatnicu Pokupsku, a na istočnoj (crn- 
crven) punktove Dugo Selo, Mraclin, Kravarsko, Lijevo Sredičko. Od karlovačkog 
područja na zapad, prema Gorskom kotaru, postoje veća područja s drugim 
leksemom (rdeč, krvav, žut), a za punktove koji imaju osnovu "crven" vrijedi da se 
izoglosa dijelom prema zapadu odvaja od izoglose "crn", a dijelom idu usporedno. 
Izoglosa "crv" i tu ide nešto istočnije, područjem Korduna, Like i ogulinskim krajem, 
i tek se kod goranskih štokavaca približava izoglosama "crn" i "crven" te ide s njima 
usporedno. Tako se redaju područja: črv-črn-črven ili drugi leksem u Požunu kraj 
Ozlja, Lukovdolu, Ravnoj Gori, Brodu na Kupi, Delnicama, Gerovu, Čabru (tu se kao 
prijelazni punkt može navesti Vukova Gorica s dubletnim črn i crn), črv-črn-crven u 
Stativama i Severinu na Kupiž, črv-crn-crven u Knez-Gorici, Generalskom Stolu, 
Ogulinu, Oštarijama, Brinju, Otočcu, Kompolju te crv-crn-crven u Topuskom i Slunju 
na istoku. 

U okolici Rijeke sve tri izoglose, čiji se smjer ovdje podudara ili vrlo 
približava, skreću prema jugu pa se odatle područje sa čr, koje se do ovog mjesta 
moglo pratiti na sjeverozapadu i zapadu Hrvatske, prostire prema jugu. S iznimkom 


1 Ovdje govorimo o polaznom fonemu - ¢ (ili 4 prema c - i apstrahiramo konkretan fonološki lik 
ostatka riječi (črf-čarv-červ-čorv, čarn-čern-čorn, črijen-črlen-čarnjen-čeijen i brojne druge varijante). 
2 u Severinu nemamo potvrdu za črv. 

punkta Krasica - jedinoga u kojem je zabilježena kombinacija crv-črn-crven - 
područje s čr ide kopnenim priobaljem do Novoga Vinodolskoga, južno od kojega sve 
tri izoglose skreću prema otocima jer od uključivo Senja i njegova zaleđa na jug, sve 
do Sukošana, kopneno priobalje ima samo cr. Na susjednim je otocima više 
cakavskih punktova, irelevantnih za raspravu. Sve tri izoglose zajedno dijele 
punktove na otoku Pagu, na kojem je u cijelosti cr, od (necakavskih) punktova na 
Cresu, Lošinju, Silbi, Olibu i susjednim otocima, gdje je čr. U tome je području 
najjužniji punkt sa črv-črn-črven Božava na sjeveru Dugog otoka jer govor Sali na 
njegovu jugu već ima kombinaciju črv-crn-crven. Od zadarskoga kopnenog i otočnog 
područja (izuzev Silbe, Oliba i Božave) na jug do Brača može se pratiti samo izoglosa 
"crv" jer tu područje s črn i črven prestaje. Tako izoglosa "crv" ide jednim dijelom 
otoka Ugljana, a zatim kopnenim područjem, ostavljajući s jedne strane punktove s 
crv-crn-crven: Dinjiška, Ražanac, Petrčane, Stanovi, Šibenik, Grebaštica, Perković, 
Omiš - a s druge punktove s črv-crn-crven: Veli Iž, Ugljan (mjesto), Kali, Kukljica, 
Banj, Tkon, Sukošan, Sveti Filip i Jakov, Vrgada, Murter, Tribunj, Zlarin, Primošten, 
Drvenik Veli, Kaštel Kambelovac, Split (črv dubletno s crv), Krilo Jesenice te Grohote 
i Stomorska na Šolti. Na srednjodalmatinskom se području opet uključuju izoglose 
"crn" i "crven", koje se ponešto razdvajaju jedino na otoku Braču. Tako se uz izoglose 
nižu područja: črv-črn-črven - s punktovima Lošišća, Dračevica, Bol, Brusje, Stari 
Grad, Vrbanj, Vrboska, Pitve, Vela Luka, Blato; črv-črn-crven - Pražnica; črv-crn- 
crven - Pučišća, Lumbarda, Lastovo; crv-crn-crven - Sumartin, Selca, Sućuraj, 
Račišće, Kučište, Potomje, Brijesta, Ston, Babino Polje. Na tom je području i više 
cakavskih punktova. 

Na opisanom prostoru valja istaknuti prijelazno područje koje se nalazi 
između izoglosa, s različitim kombinacijama čr i cr. Ono je negdje uže, negdje šire, 
ponegdje ga i nema. Svojom se rasprostranjenošću osobito ističu punktovi s 
kombinacijom črv-crn-crven, koji se javljaju u nekoliko kompaktnih područja: u 
unutrašnjosti Hrvatske od Podravine do Like, na sjevernodalmatinskom i dijelom 
srednjodalmatinskom obalnom i otočnom prostoru, u južnoj Dalmaciji Lumbarda - 
Lastovo. 

Na objema stranama od ovako opisanih izoglosa nalazi se i nekoliko oaza. Na 
zapadu se, u području s čr, izdvajaju žumberački štokavci i, dijelom, čakavci te 
jugozapadna Istra. Na prijelaznom području s kombinacijom črv-crn-crven izdvaja 
se turopoljski Lekenik s posve očuvanim č. Među oaznim područjima osobito se 
ističe ono najistočnije. U neretvanskom kraju u mjestima Dobranje i Vidonje te u 
susjednim hercegovačkim mjestima Gradac i Hutovo dubletno je uz cr potvrđeno i čr 
u "crven" (črijen, crjen). Tako to maleno područje na jugoistoku, prema građi na 
kojoj je napravljena ova analiza (Vidović 2009, 2014), predstavlja najistočniji punkt 
u Hrvatskoj s potvrđenim čr u skupu "čvor. Pojava je utoliko zanimljivija što se tu čr 
javlja upravo u leksemu "crven", čija izoglosa, kako je pokazano, u ostalom dijelu 
Hrvatske prolazi najzapadnije. 

U pogledu razvoja *čer posebna su tema hrvatski govori izvan Hrvatske i 
BiH. Tako je u Gradišću uopćeno čr u svim punktovima, osim kod štokavskih Vlaha 
(Podgorje, Bandol, Hrvatski Cikljin i dr.) koji imaju i čri cr u kombinaciji črv-črn- 

crven (Neweklowsky 1978). Kod Stokavaca kraj Budimpeste (Sveti Andrija, Tukulja) 
potvrđena je dvostrukost črv i crv u Svetom Andriji, inače je cr. Kajkavci u 
Sombatelju, poput susjednih u Međimurju, imaju čr. Ostali hrvatski punktovi u 
Mađarskoj, neovisno o narječnoj pripadnosti, imaju cr: štokavski Sentpal na 
Balatonu te u južnoj Mađarskoj kajkavsko Lukovišće, čakavski Hajmaš, štokavski 
Kukinj, Poganj, Katolj, Dušnok, Santovo. Tako je i sa štokavcima u Vojvodini (Bački 
Breg). Banatski kajkavci u Srbiji i Rumunjskoj - punktovi Boka i Keča - prijelaznog 
su tipa s čr i cr u kombinaciji črv-crn-crven. Štokavci u rumunjskom Rekašu kraj 
Temišvara imaju crn-crven (nemamo podatak za leksem "crv"). Hrvatski štokavski! 
karaševski govori u punktovima Karaševo, Klokotič i Lupak međusobno su 
ujednačeni u čr (črv-črn-črven). Tako su među hrvatskim govorima u Rumunjskoj 
zastupljene sve tri mogućnosti - i očuvano čr, i promijenjeno u cr, i prijelazni tip s čr 
i cr. Kao prilog raspravi o njihovu porijeklu, č u skupu *čer kod govornika štokavskih 
karaševskih govora svjedoči da potječu s onoga područja na kojem je č u vrijeme 
njihove migracije bilo očuvano, odnosno na kojemu još nije bilo zamijenjeno S c. 

Moliški punktovi Kruč i Mundimitar pripadaju prijelaznom tipu s 
kombinacijom črv-crn-crven. Očuvano č u skupu *čer u građi za ovo istraživanje u 
hrvatskim govorima u Boki kotorskoj nije potvrđeno. 

U građi na temelju koje su napravljene naše karte i analiza nisu se našli 
podaci o nekim, većinom istočnije smještenim punktovima s ču skupu "čvor. Tako na 
kartama nije potvrđeno čr na prostoru štokavskoga slavonskog dijalekta premda se 
u literaturi o tome pisalo. Razlog je tomu dvostruk. Prvo, građa na temelju koje je 
pisana literatura starija je od građe za HJA, koja je temelj naše analize. Drugo, naša 
se analiza temelji na trima leksemima, terenski, uz neke iznimke, većinom 
općerasprostranjenima i uz to prisutnima u standardnom jeziku. Izvjesno je da se na 
spomenutom području č u "čor (i u *črč) još može naći u rijetkim, lokalno 
specifičnim leksemima, prostorno ograničenog obuhvata. Upravo je takav i Ivšićev 
(1913: 203) primjer črislo 'blato' u Oprisavcima istočno od Slavonskog Broda.? U 
Petrijevcima (Cifrić) (slavonska Podravina, valpovačko područje) zabilježeno je i 
danas čfkdti 'šarati; piskarati' (a i crésria "trešnja", uz crčšna i tr&šria3). Istočnije, na 
području Vojvodine, Ivić (1985: 75) pronalazi č očuvano u prijedlogu čerez 'zbog'. 

Kad bi postojali sustavno skupljeni toponimi, oni bi mogli uputiti na 
povijesnu rasprostranjenost ču promatranom skupu. U nedostatku takvih podataka, 


1 Ovdje ne ulazimo u raspravu o pripadnosti štokavskom odnosno torlačkom, o čemu se u literaturi 
dosta pisalo. 

2 Riječ čordar 'pastir', potvrđena u građi HJA u Bebrini (jugozapadno od Slavonskog Broda), ne može se 
smatrati primjerom očuvanoga č (ovdje u skupu *¢ré) jer se radi o mađarskom slavizmu, odnosno o psl. 
osnovi *čerda 'stado' koja je u ovom obliku u naše govore ponovno ušla iz mađarskoga (usp. Skok s. v. 
credă). U rijetkim hrvatskim govorima u kojima se očuvala bez jezičnog posredovanja, ona ima 
regularan razvoj (npr. u kajkavskim Posavskim Bregima kraj Ivanić-Grada: čred/fr). 

3 Zabilježen je i č&renac 'oruđe za ribolov, četvrtasta mreža s povezanim savijenim ukriženim (svibovim 
ili jeskovim) štapovima’, odatle i denominal cerencâti 'loviti ribu čerencem', no etimolozi porijeklo toga 
leksema smatraju nejasnim i tek je jedna od pretpostavaka "črčne; usp. Skok s. v. cérenac; Bezlaj s. v. 
čeren. 

može se spomenuti ime mjesta Črnkovci u općini Marijanci u slavonskoj Podravini!, 
desetak kilometara zapadno od spomenutih Petrijevaca. 

Kako pokazuju karte, na štokavskom području unutar Hrvatske i BiH, izuzev 
male oaze u neretvanskom području s dubletnim čr/cr u "crven", sustavno je 
provedeno čr> cy: Kod hrvatskih štokavaca u dijaspori situacija se razlikuje. Štokavci 
u Gradišću (Vlahi) čuvaju č u "crv" i "crn", punkt Sveti Andrija nedaleko od 
Budimpešte čuva čr dubletno uz cr u "crv", Moliški štokavski punktovi Kruč i 
Mundimitar čuvaju čr u "crv". U Rumunjskoj Rekaš ima cr u "crn" i "crven". 
Karaševski govori imaju dosljedno očuvano č. Tako su među hrvatskim štokavcima 
karaševski govori jedini kod kojih je generalno izostao razvoj čr> c/3 

Analizirajući tri promatrana leksema, kod kajkavaca u skupu *čer razvoj č >c 
ima veći (središnji i istočni) dio Podravine i dio Moslavine. Prema zapadu i jugu od 
toga područja znatan prostor zauzimaju prijelazni kajkavski govori s leksički 
raspodijeljenima čr/cr i cr. U dijelu Moslavine i u Posavini čuvanje č/č u "crv" jasno 
dijeli kajkavce od štokavaca. Na isti su način - čuvanjem č u "crv" - u Lici i na 
karlovačko-ogulinskom području od štokavaca odijeljeni čakavci. Na čakavskom 
prostoru č > c uopćeno je u podvelebitskom kopnenom i otočnom području - Senj, 
čakavski punktovi na otoku Pagu, zatim u nekim kopnenim punktovima oko Zadra te 
na Pelješcu. Prijelazni govori - uglavnom u kombinaciji črv-crv-crven - na 
čakavskom prostoru također zauzimaju znatno područje: čine ga 
sjevernodalmatinski i srednjodalmatinski govori od Sali, Ugljana i Sukošana na jug 
do Stomorske i Krila Jesenica. U govorima otoka Brača čr i cr izmjenjuju se u raznim 
kombinacijama. Otočni štokavski govori Sumartin, Sućuraj, Račišće uopćenim cr 
jasno su odvojeni od susjednih čakavskih. Izvan Hrvatske, kajkavci i čakavski u 
Gradišću generalno imaju čr. No, u južnoj Mađarskoj, kajkavsko Lukovišće i čakavski 
Hajmaš imaju uopćeno cr, kao i susjedni štokavci. Banatski kajkavci u Boki (Srbija) i 
Keči (Rumunjska) prijelaznog su tipa s kombinacijom črv-crn-crven. 

Premda smo svjesni da bi za cjelovit zaključak na isti način trebalo obraditi i 
skup *črč, iscrtane izoglose ipak omogućuju razmatranje teza iz literature da je 
prijelaz čr > cr kod čakavaca i kajkavaca rezultat štokavskog utjecaja i da se javlja na 
rubnim područjima. Prikazani tijek izoglosa, kad se u obzir uzme i prijelazno 
područje između njih (u kojem se javlja i čr i cr), pokazuje kako i na čakavskom i na 
kajkavskom terenu cr pokriva prostor veći od onoga koji bi se mogao nazvati 
rubnim. 

Treba li se cr u kajkavštini i čakavštini smatrati utjecajem štokavštine, kako 
se to može naći u literaturi? Za odgovor na to pitanje valja promotriti situaciju na 
širem zapadnojužnoslavenskom, pa i cijelome južnoslavenskom području. Pokazuje 
se da iscrtane izoglose ne dijele samo hrvatski jezični prostor na, načelno, dva dijela. 
One prikazuju situaciju na južnoslavenskom zapadu jer vrijede i za ostale 


1 Uvršteno i u mrežu punktova za HJA, zasad još neistraženo. 

2 Za "crv" nemamo podatak jer Rekaš još nije istražen Upitnikom za HJA. 

3 Kako pokazuje građa OLA, u Svinici, srpskome punktu u Rumunjskoj, č se čuva u "crv" i "crn", a u 
crven postoji dubletno čr i cr (čarv, črv - čarn, čm - čr'ven, čer'ven, cr'ven). Kako se čini, to je jedini srpski 
govor u kojem je makar djelomično izostao razvoj čr > cr. 

zapadnojuznoslavenske jezike, pa i za dio juznoslavenskog istoka. Tako se na 
zapadni dio hrvatskih govora, sa čr, dalje na zapad nadovezuju slovenski govori, a na 
istočni se dio hrvatskih govora, sa cr, dalje na istok nadovezuju srpski, bošnjački, 
crnogorski i većim dijelom makedonski govori. Istočnojužnoslavenskim područjem, 
djelomično diskontinuirana, prolazi druga, obrnuta izoglosa s čije je zapadne i južne 
strane područje cr, a sa sjeveroistočne strane područje čr (usp. 2001. Belgarski 
dialekten atlas, karta F 161). Tako cr dolazi u najvećem dijelu makedonskih govora 
(s iznimkom dvaju manjih područja na jugozapadu u kojima je čr) te u manjem 
zapadnom i južnom dijelu bugarskih govora - veći dio bugarskih govora ima čr (i u 
bugarskim i u makedonskim govorima često s vokalom između prvoga i drugog 
člana skupa). Tako se zapadni dio južnoslavenskog zapada i istočni dio 
južnoslavenskog istoka u pogledu razvoja "čor podudaraju. Drugim riječima, 
južnoslavenski se prostor dijeli na tri pojasa: veći centralni s cr i dva manja rubna, 
zapadni i istočni, s čr. Takva slika navodi na zaključak kako je promjena č > c ispred r 
započela u središnjem dijelu južnoslavenskog područja i postupno se radijalno širila 
prema rubovima. Na krajnjem istoku (veći dio bugarskih govora i vrlo malen dio 
makedonskih) te zapadu i jugozapadu (veći dio hrvatskih čakavskih i kajkavskih 
govora te slovenski govori) č je i danas sustavno očuvano, a na jugu (štokavski 
crnogorski govori u Boki kotorskoj) i sjeveru (štokavski hrvatski i srpski govori u 
Slavoniji i Vojvodini) preostaloga središnjeg dijela potvrđeno je tek u reliktnim 
primjerima. Situacija na području hrvatskoga jezika dodatno je bila usložnjena i 
migracijama, pri čemu je, seljenjem štokavaca na zapad, područje s cr prošireno. 
Ipak, mislimo da se u načelu pojava cr kod kajkavaca i čakavaca ne treba smatrati 
utjecajem, već rezultatom prirodnoga jezičnog razvoja. 


* 


Prema psl. liku u ovu bi problematiku ulazio i pridjev *čerstve 'čvrst'. No, 
vjerojatno je zbog rane metateze rstv > vrst (usp. Ivšić 1970: 21) ta riječ na području 
hrvatskoga jezika izbjegla promjene inicijalnoga č jer je u svim punktovima 
zabilježen premetnuti lik sa slijedom vrst (i njegovim daljim razvojem) i bez 
promjene inicijalnoga č u c. Tako je i u Klokotiču. Da može biti i drugačije, pokazuje 
makedonska građa (OLA 1994: 107). U makedonskim je govorima provedena 
metateza, kao i u hrvatskima, ali je provedena i zamjena č > c pa postoje likovi kao 
cvars, cvarst. Može se pretpostaviti da je u tim govorima, za razliku od hrvatskih, 
metateza provedena kasnije, nakon zamjene č > c. U Svinici, srpskom punktu u 
Rumunjskoj, čuva se polazni, nepremetnuti skup: čars'ta u. 

Refleksi *é u skupu *čer- 


2 drugi leksem: tipa "krvav" 
N drugi leksem: tipa "rdeč" 
{| drugi leksem: tipa "žut" 

A drugi leksem: tipa "kukac" 
4: govor s cakavizmom 

Zakljutak 


Na građi za Općeslavenski lingvistički atlas i Hrvatski jezični atlas, kao i na 
temelju tiskane i rukopisne građe, opisana je jedna od suglasničkih pojava po kojoj 
hrvatski ni južnoslavenski prostor nije jedinstven: razvoj *č u skupu *čer. Razvoj je 
promatran u hrvatskim govorima, unutar hrvatskih granica i izvan njih. Razvoj čr > 
cr obično se vezivao uz štokavsko narječje, no poznata su i odstupanja u štokavskom 
narječju, kao i razvoj čr> cr u dijelovima čakavskoga i kajkavskog narječja. Na 
kartama je vidljivo da je priličan broj govora, uglavnom kompaktno raspoređenih, 
koji odstupaju od pravila da čakavski i kajkavski u načelu imaju čr. U Hrvatskoj 
štokavski govori u pravilu imaju cr, uz vrlo rijetko potvrđene primjere s čr. U 
dijaspori čr se dijelom čuva kod štokavaca u Gradišću i Moliseu, a sustavno je 
očuvano u karaševskim govorima. 

Rezultati su analizirani, komentirani i prikazani na dvjema dijalektološkim 
kartama: na karti sa simbolima i na karti s izoglosama. One pokazuju da je očuvano č 
najrasprostranjenije u riječi "crv", manje u "crn", a najmanje u "crven". lako se u 
dosadašnjem gledanju na iznesenu problematiku uglavnom smatralo da se radi o 
jednoj izoglosi, karte pokazuju da je situacija na terenu složenija jer se zasebne 
izoglose mogu iscrtati za svaku promatranu riječ, a one se samo na dijelu područja 
podudaraju. 

Južnoslavenski se prostor dijeli na tri pojasa: veći centralni s cr i dva manja 
rubna, zapadni i istočni, s čr. To navodi na zaključak kako je promjena č > c ispred r 
započela u središnjem dijelu južnoslavenskog područja i postupno se radijalno širila 
prema rubovima. Na njegovu krajnjem istoku i zapadu č je sustavno očuvano, a na 
jugu i sjeveru potvrđeno je tek u reliktnim primjerima. Na području hrvatskoga 
jezika situacija je dodatno usložnjena i migracijama, pri čemu je, seljenjem štokavaca 
na zapad, područje s cr prošireno. U načelu pojavu cr kod kajkavaca i čakavaca ne 
treba smatrati utjecajem, već rezultatom prirodnoga jezičnog razvoja. 

- Bizovac, Bzv - Bozava (Dugi otok), Cir - Cirkvena, Cnk - Cernik, Crk - Crikvenica, Crn - Cerna, Crs - 
Cres (Cres), Cub - Cubinec, Cvt - Cavtat, Cbr - Čabar, Čmb - Čemba (Austrija), ČšI - Čišla, Ctr - Gornji 
Čatar (Mađarska), Čvg - Čavoglave, Čzm - Čazma, Dbč - Dobrinče, Dbnj - Dobranje, Dbr - Dobrinj (Krk), 
Dbš - Dubašnica (Krk), Dca - Dubravica, DDb - Donja Dubrava, Des - Desinić, Dinj - Dinjiška (Pag), 
Dknj - Dokanj (Bosna i Hercegovina), Dln - Delnice, Dmg - Domagović, Dms - Domaslovec, DnB - 
Danilo Biranj, Dob - Dobretići (Bosna i Hercegovina), DPz - Donje Pazarište, Drč - Dračevica (Brač), 
Drd - Darda, Drv - Derventa (Bosna i Hercegovina), DSe - Dugo Selo, Dšn - Dušnok (Mađarska), Dub - 
Dubrovnik, Dvr - Davor, DvV - Drvenik Veli (Drvenik Veli), ĐIk - Đelekovec, Đur - Đurđevac, Far - Stari 
Farkašić, Flz - Filež (Austrija), Frd - Ferdinandovec, Gal - Gala, Gar - Garčin, GBi - Gornja Bistra, Gbr - 
Guber (Bosna i Hercegovina), Gdc - Gradac (Bosna i Hercegovina), GGI - Gornja Glina, GGr - Gornja 
Garešnica, GJ] - Gornja Jelenska, GJs - Gornje Jesenje, Glv - Glavani, Gmr - Gomirje, Gol - Gola, Gra - 
Gradište, Grb - Grobnik, Grč - Gračac, Grd - Grdoselo, Gre - Grebaštica, Grh - Grohote, GrP - Grubišno 
Polje, Gru - Grude (Bosna i Hercegovina), Grv - Gerovo, Gsp - Gospić, GSt - Generalski Stol, Gunj - 
Gunja, GVE - Gornja Voća, GVr - Gornje Vrapče, HCk - Hrvatski Cikljin (Austrija), HGr - Hrvatski Grob 
(Slovačka), Hiž - Hižanovec, Him - Hajmaš (Mađarska), Hle - Hlebine, Hmk - Homok (Mađarska), Hor - 
Horvati, Hra - Hrašćina, Hrs - Hrastelnica, Htv - Hutovo (Bosna i Hercegovina), Hum - Hum na Sutli, 
Hvr - Hvar (Hvar), Ilk - Ilok, Ist - Ist (Ist), Ivn - Ivankovo, Janj - Janjevo (Kosovo), Jbk - Jabuka, Jgnj - 
Jagnjedovec, Jnd - Jandrof (Slovačka), JuS - Jurkovo Selo, Jv8 - Jevišovka (Češka), Kal - Kali (Ugljan), 
Kalj - Kalje, Kar - Karaševo (Rumunjska), Kas - Kastav, Ken - Kacana, Kčš - Kučište, Keč - Keča 
(Rumunjska), Kjv - Kijevo, Kklj - Kukljica (Ugljan), Kknj - Kukinj (Mađarska), Kla - Klana, Kld - Kaldir, 
KIk - Klokotić (Rumunjska), Kln - Kalnik, Klnj - Klanjec, KIP - Kloštar Podravski, Kmp - Kompolje, Kmz 
- Komazini, Kmž - Komiža (Vis), Knč - Kunčani, KnG - Knez Gorica, Kot - Kotoriba, Kpn - Kupinec, Kra 
- Krašić, Krč - Korčula (Korčula), Kre - Kreševo (Bosna i Hercegovina), Kr] - Krilo Jesenice, Krl - 
Karlobag, Krlj - Kraljevica, Krn - Karin, Krp - Krapje, KrP - Krivi Put, Krs - Krasica, Krš - Kršan, Kru - 
Kruč (Italija), Krv - Kravarsko, Krž - Križevci, KšK - Kaštel Kambelovac, Kšt - Kaštelir, Ktj - Kutjevo, 
Ktlj - Katolj (Mađarska), Ktz - Kotezi, Kum - Kumrovec, Las - Lastva (Crna Gora), Lek - Lekenik, Lip - 
Lipik, Lkd - Lukovdol, Lkv - Lukovišče (Mađarska), Lmb - Lumbarda (Korčula), Lob - Lobor, LOs - 
Lički Osik, Lpg - Lupoglav, Lpk - Lupak (Rumunjska), LSr - Lijevo Sredičko, Lst - Lastovo (Lastovo), 
Luk - Luka (Šipan), Lun - Lun (Pag), Lyn - Lovinac, Lvr - Lovreć, Lžnj - Ližnjan, Lžš - Ložišća (Brač), 
Mar - Martinac, MBi - Marija Bistrica, Mdl - Medulin, Mdv - Medveja, Met - Metajna (Pag), MgM - 
Magić Mala, MGo - Marija Gorica, Mkr - Makarska, MIn - Milna (Brač), Mnd - Mundimitar (Italija), Mrc 
- Mraclin, Mrk - Mrkopalj, Mrš - Maruševec, MSb - Mala Subotica, Mtr - Materada, Mur - Murter 
(Murter), Ngl - Nugla, NGr - Nova Gora (Austrija), Nrš - Noršić-Selo, Nrz - Nerezine (Lošinj), Nrž - 
Nerežišća (Brač), NSI - Novo Selo (Slovačka), NVi - Novi Vinodolski, Njiv - Njivice (Krk), Og] - Ogulin, 
Oké - Okučani, Olb - Olib (Olib), Omi - Omišalj (Krk), Omš - Omiš, Opz - Opuzen, Orb - Orubica, Orh - 
Orahovica, Orl - Orlec (Cres), OsV - Osijek Vojkovački, Ošt - Oštarije, Otč - Otočac, Otk - Otok (kraj 
Vinkovaca), Oto - Otok (kraj Sinja), Pag - Pag (Pag), PBr - Posavski Bregi, Pčš - Pučišća (Brač), Pdg - 
Podgorje (Austrija), Pdk - Podkilavac, PD] - Primorski Dolac, Pet - Peteranec, Pgn - Pogan (Mađarska), 
Pis - Pisarovina, Pjn - Pajngrt (Austrija), Pnk - Pinkovac (Austrija), Polj - Poljice, Pot - Potomje, Pož - 
Požun, PPd - Podravski Podgajci, PrD - Prodin-Dol, Pre - Prelog, Prj - Peroj, Prk - Perković, Prm - 
Primošten, Prs - Preseka, Prž - Pražnica (Brač), PSe - Podravske Sesvete, Ptc - Petrijevci, Ptm - 
Pitomača, Ptr - Petrčane, Ptv - Pitve (Brač), Put - Putjane, Pvlj - Povljana (Pag), Pzn - Pazin, Rab - Rab 
(Rab), Rad - Radatović, Rak - Rakalj, RbG - Gornji Rabac, Rčš - Račišće (Korčula), Rdb - Radoboj, Reč - 
Rečica, Rez - Režanci, Rkš - Rekaš (Rumunjska), Rkv - Rukavac, Rnv - Runović, Rpš - Repušnica, Ršć - 
Rašćane, RvG - Ravna gora, RvS - Rovinjsko Selo, Ržn - Ražanac, Sal - Sali (Dugi otok), SAn - Sveti 
Andrija (Mađarska), Sbnj - Sibinj, Sbš - Sebišina, Sćr - Sućuraj (Hvar), Sdc - Studenci, Sdv - Sudovec, 
SĐu - Sveti Đurđ, Senj - Senj, SF] - Sveti Filip i Jakov, SgD - Seget Donji, SGr - Stari Grad (Hvar), Sič - 
Siče, Sil - Silba (Silba), Sinj - Sinj, Siv - Sutivan (Brač), SJr - Sveti Juraj, Skš - Sukošan, SKZ - Sveti Kriz 
Začretje, Slb - Slobodnica, Slc - Selca (Brač), Slu - Slunj, SMa - Sveta Marija, SMk - Stari Mikanovci, 
SMM - Sveti Martin na Muri, SMr - Sveti Martin, Smr - Sumartin (Brač), Snc - Sinac, Snp - Sentpal 
(Mađarska), SNe - Sveta Nedjelja, Snt - Santovo (Mađarska), Spj - Sopje, Spl - Split, Spt - Supetar, Srd - 
Serdahel (Mađarska), Ssk - Susak (Susak), Sta - Stanovi, Std - Studena, Stm - Stomorska (Šolta), Stn - 
Ston, Stnj - Stinjaki (Austrija), Stt - Stative, SvK - Severin na Kupi, Svl - Svilaj, Szv - Strizivojna, Šbn - 

Sibenik, Ses - Sestine, Sim - Simljanik, Spt - Saptinovei, Stt - Stitar, Tklj - Tukulja (Madarska), Tkn - 
Tkon (Pašman), Tmg - Tomislavgrad (Bosna i Hercegovina), Tps - Topusko, Trb - Tribunj, Tre - 
Trnovac, TrD - Trebarjevo Desno, Trg - Trogir, Trm - Tramošnica (Bosna i Hercegovina), Trn - Trnava, 
Trš - Tršće, Trt - Trtni, Tuh - Tuhovec, Uglj - Ugljan (Ugljan), Ust - Ustrine (Cres), Vbr - Vabriga, VBr - 
Veliki Borištof (Austrija), Vdnj - Vidonje, Vgv - Vagovina, Vid - Vid, Vir - Virje, Vis - Vis (Vis), Viv - 
Vivodina, VIŽ - Veli Iz (Veli IZ), Vjk - Vijaka (Bosna i Hercegovina), VkG - Vukova Gorica, Vkv - Vukovar, 
VLk - Vela Luka (Korčula), Vlp - Valpovo, Vrb - Vrbanj, Vrc - Vrbovec, VrG - Gornja Vrba, Vrg - Vrgada 
(Vrgada), Vrk - Vrbnik (Krk), Vrnj - Vrbanja, Vrs - Vrboska (Hvar), VRS - Veliki Raščani, Vrv - 
Virovitica, Všk - Vaška, VTr - Veliko Trgovišće, Zaj - Zajezda, Zdn - Donja Zdenčina, Zlr - Zlarin 
(Zlarin), Zst - Zaostrog, Ždn - Hrvatski Židan (Mađarska), Žmnj - Žminj, Žpč - Žepče (Bosna i 
Hercegovina) 

JEZICNI DODIRI HRVATSKOGA I BAJASKOGA RUMUNJSKOGA 


Petar RADOSAVLJEVIC 


Limba maternă a romilor băieși este româna, respectiv o variantă dialectală a dacoromânei. Pe lângă 
denumirea de bšiesi, acești romi mai sunt cunoscuţi si sub alte nume precum coritari, rudari / ludari, 
caravlahi etc., fiind prezenţi nu numai în Croatia, ci şi în Europa de Sud-Est si în România. În Croatia, 
romii a căror limbă maternă este româna reprezintă cel puţin jumătate din totalul populaţiei rome, iar 
potrivit unor estimări numărul lor real depăşeşte 10.000 persoane. Cercetările noastre anterioare au 
arătat că băieşii pot fi împărțiți în trei subgrupe, în funcţie de variantele dialectale pe care le vorbesc, 
dar si în funcție de distribuţia lor geografică si de alte caracteristici sociolingvistice. Cele trei graiuri ale 
limbii române vorbite de băieși - ardelean, muntean din Baranja si muntean ludăresc - se deosebesc 
între ele în primul rând la nivel fonologic, dar şi morfologic, iar în comparaţie cu româna standard, pe 
lângă alte deosebiri, au şi un anumit caracter arhaic. Dat fiind faptul că romii băieşi din Croaţia se află 
într-un mediu lingvistic străin, izolaţi de ceilalți vorbitori de română, se remarcă o puternică influență a 
limbii croate, mai întâi de toate în lexic, dar şi la nivel morfosintactic, fiind frecvente şi fenomenele de 
schimbare de cod lingvistic şi de amestecare a codurilor lingvistice. Scopul acestei lucrări este de a 
prezenta anumite exemple ale influenţei limbii croate asupra limbii băieşilor la vorbitori nativi ai uneia 
dintre aceste variante - graiul muntean ludăresc. 


Cuvinte-cheie: Romii băieși, româna băieşilor, contact lingvistic croato-român, limba română în 
Croatia, variante ale românei 


1. Romi Bajaši 


Posljednji popis stanovništva Republike Hrvatske iz 2011. godine! navodi 
kako u Hrvatskoj živi 16.975 Roma, no taj je broj vjerojatno veći, budući da se 
određeni broj Roma ne izjašnjava Romima, kako zbog izbjegavanja stigmatizacije, 
tako i zbog etnomimikrije (Sikimić 2005). Koji je točan udio Bajašaž u ovoj brojci nije 
moguće direktno iščitati iz podataka Državnog zavoda za statistiku (podaci koji se 
prikupljaju pri popisu stanovništva zapravo ne predviđaju niti različite romske 
skupine, niti različite jezike kojima govore Romi). 

Detaljnijom analizom podataka o rasprostranjenosti Roma po pojedinim 
županijama i općinama za koje znamo da su nastanjene Bajašima i uzimanjem u 
obzir podataka o materinskom jeziku, te uzimanjem u obzir prethodnih istraživanja 


1 Vidi www.dzs.hr 

2 U ovome radu naziv Bajaš obuhvaća sve Rome kojima je materinski jezik varijetet rumunjskoga. 

3 Kod velikog broja Bajaša pokazalo se da svoj jezik, budući da se smatraju Romima, klasificiraju 
jednostavno kao romski, te nisu svjesni da je njihov materinski jezik varijetet rumunjskog. 

(npr. Radosavljević 2012a, 2012b, Sorescu-Marinkovié 2008), kao i podataka 
određenih romskih udruga, broj Bajaša u Hrvatskoj premašuje 10.000. 

Slične skupine Bajaša kojima je materinski jezik varijetet rumunjskoga žive 
diljem jugoistočne Europe (npr. Bugarska, Rumunjska, Srbija, Bosna i Hercegovina, 
Mađarska, Slovačka, Ukrajina), te ih se različito naziva - Bajasi/ Banjaši, Bejaši, 
Rudari, Koritari, Vlaški/ Rumunjski Cigani, Karavlasi itd.. Osim jezika, zajednička je 
karakteristika svih tih skupina to što su se njihovi preci bavili preradom drveta 
(izradom korita, košara, metla, drvenog pribora itd.), te ne iznenađuje činjenica da u 
Hrvatskoj Bajaši često žive uz rijeke i šumovit kraj gdje rastu vrste drva pogodne za 
ručnu obradu. Danas su Bajaši najbrojniji u Međimurju i dijelovima Baranje, 
područjima koja nisu bila u sastavu tzv. NDH, pa su zbog tih okolnosti Romi za 
vrijeme Drugog svjetskog rata vjerojatno lakše uspijevali izbjeći smještanje u logore 
i smrt. 

Naša su istraživanja pokazala da se Bajaše u Hrvatskoj može podijeliti na tri 
podskupine, u prvom redu ovisno o dijalektalnim varijetetima rumunjskoga kojim 
govore. Ta tri varijeteta bajaškog rumunjskog su erdeijski, baranjski muntenski i 
ludarski muntenski, a međusobno se i prema standardnom rumunjskom razlikuju u 
prvom redu na području fonologije, ali i morfosintakse. Erdeljski se dijalekt govori u 
Međimurskoj,  Koprivnitko-krizevatkoj, Varaždinskoj,  Sisatko-moslavatkoj, 
Bjelovarsko-bilogorskoj i Virovitičko-podravskoj županiji, baranjski muntenski u 
Osječko-baranjskoj županiji (uz nekoliko naselja u kojima se govori erdeljski), a 
ludarski muntenski se govori u Sisačko-moslavačkoj (uz govornike erdeljskog) i 
Brodsko-posavskoj županiji. 


2. Rumunjsko-hrvatski jezični dodir kod govornika ludarskog muntenskog 


Našim terenskim istraživanjem bili su obuhvaćeni izvorni govornici 
ludarskog muntenskog dijalekta iz Siska (Capraške Poljane, Sisak), Kutine (Kutinje) i 
Slavonskog Broda (Brod). 

Ova skupina Roma Bajaša vezana je uz skupine Karavlaha iz Bosne i 
Hercegovine, te je poznato kako su na ova područja doselili nakon završetka Drugog 
svjetskog rata (informaciju su nam dali sami ispitanici). Sam naziv za ovu skupinu 
treba povezati sa sličnim skupinama u Rumunjskoj i Bugarskoj, gdje se najčešće 
nazivaju Rudari, a naziv Ludari može se objasniti disimilacijom r u l. 

Ovo istraživanje obuhvatilo je šest izvornih govornika ludarskog 
muntenskog dijalekta, od kojih su četiri bila zrele dobi, a dvojica starije dobi. Od tog 
broja jedna je osoba ženskog spola. Svi su obrađeni ispitanici dvojezični. Dvojica 
ispitanika iz Kutine su specifična, jer njihov ideolekt pokazuje karakteristike 
interferencije s erdeljskim dijalektom!. 


1 Romsko naselje u Kutini je i inače dvodijalektalno-stanovništvo govori i ludarski muntenski i erdeljski 
dijalekt 

U ovome radu koristimo fonološki sustav transkripcije, koji se u velikoj mjeri 
oslanja na hrvatsku grafiju, ali djelomice uvažava i rumunjski sustav transkripcije!. 

Kod većine ispitanika utvrđena je snažna interferencija rumunjskog i 
hrvatskog, ponajprije u leksiku korištenjem velikog broja posuđenica, a kod većine 
ispitanika vidljivi su fenomeni preklapanja i miješanja kodova (code switching i code 
mixing) (Trask 2005: 290). Osim činjenice da je kod ispitanika vidljiv utjecaj 
različitih lokalnih govora (Sisak, Kutina, Slavonski Brod), zbog povijesnih činjenica 
pretpostavljamo da su na ludarski muntenski izvršili utjecaj i lokalni bosanski 
govori prije doseljenja u Hrvatsku. Zbog raširenosti modernih sredstava 
priopćavanja, treba pretpostaviti da na ludarski muntenski u posljednje vrijeme 
značajan utjecaj vrši standardni hrvatski jezik, tj. jezični oblici koji se javljaju u 
masovnim medijima. 


2.1. Jezični dodir na fonološkoj razini 

lako jezični dodir rumunjskoga i hrvatskoga na razini fonologije nije toliko 
snažno izražen, moguće je utvrditi određene specifičnosti fonološkog sustava 
ludarskog muntenskog dijalekta koje se očituju kada govornici ovoga dijalekta 
govore hrvatski, odnosno koje možemo primijetiti i u pojedinim posuđenicama iz 
hrvatskoga. Tako u ludarskom muntenskom postoji samo jedna palatalna bezvučna 
afrikata č [t ] npr. încet ‘polako’, aiča ‘ovdje’, munčim ‘radimo’, koja se tako realizira 
i kod pojedinih posuđenica iz hrvatskoga: lămea opčenito se baveašte ku jjeru “ljudi 
se općenito bave željezom’; undé maj večinski narod trâjaste ‘gdje još živi većinski 
narod’; Večinom nu să pléakd în biséarikd, nego în opčine ‘vecinoma se ne ide u crkvu, 
nego u općinu’. Zvučni parnjak prethodno spomenute afrikate, $ [ |, npr. plingi 
‘places’, fugeald 'bijeg', mergd 'išao/išla/išli su' također se realizira i u 
posuđenicama iz hrvatskog samo kao jedan fonem, npr.: Asta če am făkut, maj rage 
să nu fi fakut. ‘Ovo što sam napravio, radije ne bih bio napravio.'; nu putém nič asta 
să dobindim fără gragevinska dozvola 'ne možemo niti to dobiti bez građevinske 
dozvole'; Noj istém predgrage a lu tfrguluj. "Mi smo predgrađe grada’. 

Glas [h], velarni bezvučni frikativ, u ludarskom muntenskom dolazi 
isključivo u posuđenicama, a njegovu uporabu u izvornim, rumunjskim jezičnim 
elementima nismo zabilježili kod naših ispitanika, npr. hîrvatu 'Hrvat, hiljade 
"tisuće", să prehraneaskă ‘da prehrani', prihvatit 'prihvacen'. 

Na mjestima gdje se u standardnome hrvatskome realizira slogotvorno r, 
pojedini govornici ludarskog muntenskog, uz očekivanu realizaciju uz pomoć 
umetnutog glasa î | lili ă [a] između dva suglasnika u takvoj skupini, budući da u 
rumunjskome r ne može biti slogotvoran, npr. sf bunj hirvaci 'i dobri Hrvati", pin 
tîrguri ‘po gradovima', ostvaruju slogotvorno r, odnosno, praktički nije moguće 
utvrditi postojanje posebnog fonema f | | ili ă [a] npr. država Hrvâtska-jă bună 
"država Hrvatska je dobra’, ku trgovina 's trgovinom itd. 


1 Sustav transkripcije korišten npr. u Rumunjskom jezičnom atlasu - Atlasul Lingvistic Roman 

2.2. Jezični dodir na morfosintaktitkoj razini 

Specifičnost ludarskog muntenskog dijalekta u usporedbi s druga dva 
dijalekta bajaškog rumunjskog, ali i u usporedbi sa standardnim rumunjskim, 
postojanje je elementa nčki, nčka 'neki, neka' za koji je očigledno da predstavlja 
posuđenicu, koji katkad preuzima ulogu određivača i zamjenjuje neodređeni član. 
Tako smo uz primjere korištenja neodređenog člana za m.r. i s.r. jednine, u 
nominativu-akuzativu (N-A): un (um) npr. sf un kal 'i (neki, jedan) konj"; nu stu baš 
točno um brcj ‘ne znam baš točno broj’, izdvojili i primjer A avut jej neki papir 'Imali 
su jedan/neki papir'. U ženskom se rodu, N-A, uz oblik um (un), npr. štiu um 
povéasté 'znam (jednu) priču", Irea um carica 'Bila (jednom) jedna carica', javlja i 
posuđeni element néka - s-a zaposlit în neka firmă "zaposlio se u nekoj firmi', n-avém 
neka prostorije ‘nemamo neke prostorije'. Korištenje ovog posuđenog elementa 
posebno je vidljivo u množini, gdje kod naših ispitanika uopće nije zabilježeno 
postojanje nekih drugih, izvornih oblika neodređenog člana, npr. dd la proračunu a 
lu državej să ja neki banj 'od proračuna države da uzme neki novac, a fdkut neki 
kdsi, barakici d-alea 'napravili su (neke) kuće, one barake', neki predmćturi să 
invace 'da nauče (neke) predmete". 

Jezični dodir očituje se i u korištenju lične zamjenice za poštovanje po 
hrvatskom modelu (korištenje 2. lica množine i oblika vcj 'vi') kod jednog ispitanika, 
npr. făcea skăldări, aijbi, kum zičeci voj ‘radio je korita, korita, kako vi kažete", a noj 
ištčm baš rumunj, bajaš, cigdnj, kum ziče la voj, ludari 'a mi smo baš Rumunji, Bajaši, 
Cigani, kako se kaže kod vas, Ludari'. Slične primjere smo zabilježili u sva tri 
dijalekta bajaškog rumunjskog, koji ne koriste zamjenicu za poštovanje, već samo 
koriste oblik za 2.1j., tu 'ti'. 

Primjer jezičnog dodira su i oblici neodređenih zamjenica nastali spajanjem 
hrvatskih elemenata god i bilo- s rumunjskim zamjenicama ili prilozima, npr. să 
învace să skrije, lumea luj abeceda, biločeva ‘da nauči pisati, abecedu svijeta, bilosto', 
kare god a avut kcja poslă ‘koji god je imao nekog posla', če god vinč dă nouă dă 
mind ‘Sto god nama dođe pod ruku', ungi god sî la dsté mergém ‘gdje god i na to smo 
išli', Kum god, zice, să fak, nu mi-je binji 'Kako god, kaže, da napravim, nije mi dobro’. 
Naši ispitanici brojeve do 20 najčešće koriste u izvornom, rumunjskom obliku, no 
kod većih brojeva, datuma (rođenja), imenovanja novca i slično, najčešće koriste 
posuđenice. Indikativan je iskaz jednog ispitanika srednje dobi: 


Sedamdesetčetvrta, sedamnajstog osmog... hrvatski... [...] rumunjski nu Stim, unu, dcj, trej, 
patru, činč, zeače, unspreače, činspreače, doudzič, činzič.. ali datumu să zik osamncjsti [...] 
dă sasă lund, osamnajsti šesti, ne mogu izvest. 'Sedamdeset četvrta, sedamnaestog 
osmog... hrvatski [...] rumunjski ne znamo, jedan, dva, tri, četiri, pet, deset, jedanaest, 
petnaest, dvadeset, pedest..ali datum da kažem osamnaesti [...] šestog mjeseca, 
osamnaesti šesti, ne mogu izvesti.' 


Broj 1000 dolazi i u izvornom obliku mije i kao posuđenica s ili bez 
inicijalnog glasa h - iijadu / hiijadu: činspreče mij dă kuni "petnaest tisuća kuna’, Kare 


vay 


avea dve hiljade št če are tri ijade "Tko je imao dvije tisuće i što ima tri tisuće". Redni 

brojevi vrlo su često posuđenice, npr.: pin la prvi razred la Sapte-opt'u prvi razred sa 
sedam-osam', A je pijakă aku in drugi. 'A ona sada ide u drugi’. 

Utjecaj rumunjske morfosintakse na dijelove iskaza na hrvatskome u ovih 
Bajaša vidljiv je po korištenju konstrukcije da + prezent - kalka po rumunjskom 
modelu - cigani, neče da uči... a nije da neče, n-are undč... 'Romi ne žele učiti, a nije da 
ne žele, nemaju gdje’ (u ovom primjeru je vidljivo također korištenje oblika 3.Lj za 
3.1.m, također kalk). 

Određene nepromjenljive vrste riječi u ovom dijalektu vrlo često dolaze kao 
posuđenice, a korištenje izvornih elemenata je rijetko, npr. prilozi uvek / uvijek i još: 
Uvek ne dă 'uvijek nam daje", uvijek săraci ‘uvijek siromašni, još maj beni 'još bolje', 
Još pl&akă in fakultet. "Još ide na fakultet’. Pojedini veznici, npr. disjunktivno ili, 
adverzativni ali, nego i a, gotovo isključivo dolaze kao posuđenice: ili n-are bani ili 
stvarno nu vrea să ažute ‘ili nemaju novac ili stvarno ne žele pomoći", Ali pă kind 
avčm bătăzije ‘ali kada imamo krštenje', nu să pléakd în biséarikd, nego in općine ‘ne 
ide se u crkvu, nego na općinu', Binji, lukrăm, avem apd, struji, a nu putém să ni 
prikijucim pă apă št pă struje. ‘Dobro, radimo, imamo vodu, struju, a ne možemo se 
priključiti na vodu i struju". 


3. Miješanje i preklapanje kodova 


Miješanje i preklapanje kodova snažno je izražena pojava kod gotovo svih 
naših ispitanika (samo se kod jednog starijeg ispitanika radilo o manje izraženom 
fenomenu). Za razliku od istraživanja koje je obuhvatilo govornike erdeljskoga 
(Radosavljević 2012b), ovdje je miješanje kodova izraženo i kod govornika odrasle 
dobi. U nastavku donosimo konkretne primjere iz analizirane jezične građe 
odvojeno po pojedinim ispitanicima, a elemente iz hrvatskog jezika označavamo 
podcrtavanjem. 


3.1. Odrasla ispitanica S. R. 

S.R. je rođena 1974. godine u Sisku. U intervjuu nije navodila podatke o 
obrazovanju, vjerojatno je pohađala osnovnu školu. Kod ove je ispitanice snažno 
izražena hrvatsko-rumunjska interferencija. 

Mogu se izdvojiti primjeri u kojima dolazi do preklapanja dvaju kodova, npr. 
E akuma, nešto nu šiju, ce Stu če-s aude navodno da če se morat platit to i knjige, šta ja 
znam... 'E sada, nešto ne znam, što znam, što se čuje, navodno, da će se morati platiti 
to i knjige, što ja znam..." gdje ispitanica nakon riječi navodno prelazi na hrvatski. 

U sljedećem primjeru vidimo da su moguće i obratne situacije, da nakon 
dijela iskaza na hrvatskome, ispitanica prelazi na rumunjski, da bi nakon toga 
ponovno prešla na hrvatski: 


Ono, izgubila sam osječaj za sve, ši dă kasd ši dă tot. Kao prvo, nemaš zdravije, isto, ako 
nemaš zdravije... ajde, item ncj la minimalc, nema veze, lasă, fiju la minimalc, pldtésk 
struji aja, ali să ne dea papirilč makar da-i mogu plăti. A godinama, o să imbčitrinim aič în, 

ce zice, fir dă apă Sf far dă struje. 'Ono, izgubila sam osjećaj za sve, i za kuću i općenito. 
Kao prvo, nemaš zdravlje, isto, ako nemaš zdravlje... hajde, budimo na minimalcu, nema 
veze, pusti, bit ću na minimalcu, plaćam (tu) struju, ali da nam daju papire makar da je 
mogu platiti. A godinama, ostarit ćemo ovdje u, kako bi se reklo, bez vode i bez struje". 


U određenim dijelovima diskursa ove ispitanice rumunjski se elementi 
javljaju samo ubačeni, a cijeli iskaz je hrvatski, iako su prisutni elementi koji 
pokazuju da se radi o izvornoj govornici rumunjskog (fonološki sustav općenito, 
realizacija pruva s umetanjem glasa u gdje u hrvatskom postoji slogotvorno r, 
prijedlog iz u sintagmi iz pruva dana - doslovni prijevod prijedloga din ‘iz, od’): 


Roditeiji a lor are probleme [...] sva sretna sînt kd băjatu meu nu sd druzasté ku jej za sada i 
fala bogu nikad nisam imala probleme još [...] ja njemu dajem savjet iz pruva dana, jo nu 
dozvoijesk mije aja. Zato roditeij mora dijete [...] 'Njihovi roditelji imaju probleme... sva 
sretna sam da se moj sin ne druži s njima za sada i hvala Bogu nikad nisam imala 
probleme još..ja njemu dajem savjet od prvog dana, ja si ne dozvoljavam to. Zato roditelj 
mora dijete...' 


3.2. Odrasli ispitanik N. R. 

N.R. rođen je 1971. godine u Slavonskom Brodu i ima završenu osnovnu 
školu. Predsjednik je lokalne udruge. Imao je kontakte s Rumunjima budući da je 
povremeno radio za policiju kao tumač, no takvi povremeni kontakti najvjerojatnije 
nisu značajnije utjecali na njegov ideolekt. Kod njega je preklapanje i miješanje 
kodova slabije izraženo nego kod prethodne ispitanice. U pojedinim primjerima 
dolazi do prebacivanja na rumunjski nakon započetog iskaza na hrvatskom (moguće 
je pretpostaviti da se govornik sam ispravlja): Njegov problem je aku ši jej ku recesije- 
eije dštea a lor, svakih petnajst dana, alea, kum iji kjama, kum zici, jej... rebalans... 
"Njegov problem je, sada i oni s tom njihovom recesijom, svakih petnaest dana, ono, 
kako se zove, kako kažu, oni...rebalans'. 

Ispitanik koristi hrvatske brojeve za izražavanje godina, uz koje dolazi i 
posuđenica godište ili godine. Također su prisutne denotativne posuđenice - 
prcfesional 'profesional(ac)', udruga 'udruga': Ma, jo sînt făkut sedamdesprve godište. 
Nu sînt maj bătîrn, samo asa saman. A prcfesional sint dă udruga več od devedesprve 
godine. ‘Ma ja sam rođen sedamdeset i prve godine. Nisam stariji, samo tako 
izgledam. A profesionalno (se bavim) udrugom već od devedeset i prve godine. 

U primjeru Asta vru sd zik, noj trebuje asa om, ncj nu putem sa făcem bajaški 
rječnik, nu putem să făcem bajaški jedan savez kcji smo imali - kare am vut... "To želim 
reći, nama treba takav čovjek, mi ne možemo napraviti bajaški rječnik, ne možemo 
napraviti bajaški savez koji smo imali - koji smo imali..." riječ bajaški pokreće 
preklapanje koda na hrvatski - bajaški jedan savez kcji smo imali, nakon čega se 
govornik ,ispravlja“ i prevodi rečeno na rumunjski kare am vut. U drugim 
primjerima korištenje pojedinog elementa ili sintagme iz hrvatskoga ne uzrokuje 
preklapanje koda: Ali u apă aproapé, Sava, ni skăldăm. Zadnje vrijeme, multe s-a 
nekat, kopij dă la aiča din sat, st maj ne je frikă să-i lăsăm više. "Ali, voda u blizini, 

Sava, kupamo se. U zadnje vrijeme, mnogi su se utopili, djeca odavde iz sela i strah 
nas je da ih više puštamo. 


3.3. Odrasli ispitanik S. N. 

S.N. roden je 1971. u Sisku. Nije navodio detaljne podatke o formalnom 
obrazovanju, a završio je najmanje osnovnu školu. Predsjednik je lokalne udruge. 
Majka mu je govornica romskog - romani ćhiba, a otac Bajaš, no ne govori romani 
ćhib nego samo ludarski muntenski. U njegovom diskursu također su relativno 
snažno prisutni hrvatski elementi, često kao neka vrsta poštapalice ili konektora 
(baš, znači, ovaj): 


Ncj baš undi ištčm aič in Capraske poijane, noj aci ni jašte ncj, činč predstavnikur dă romuri 
kare naseijic pă područja noastră, al znači, područja a Sisakuluj, a jo jedini kar lukrez pă 
područje a lu županijej, št lukrez ovaj, kum să spuj, cară maj šire nego kum astéa... 'Mi baš 
gdje smo ovdje u Capraškim Poljanama, mi ovdje, ima nas pet predstavnika Roma koji su 
naseljeni po našim područjima, ali znači, područje Siska, a ja sam jedini koji radi na 
području županije, i radim, ovaj, kako da kažem, malo šire nego ovi...’. 


U sljedećem primjeru koristi se hrvatski izraz da boli glava, koji ne uzrokuje 
preklapanje koda: Pa, acă stvarno problemuri jašte da boli glava, ali, kum să zik, noj 
probim aje ku ravnateijică, ku ravnateiju să [...] ‘Pa, ovdje stvarno ima problema da 
boli glava, ali, kako da kažem, mi pokušavamo to s ravnateljicom, ravnateljem da...'. 
Sljedeća je rečenica indikativna što se tiče problematike identiteta i jezika kod 
Ludara - prisutna je svjesnost da im je jezik varijanta rumunjskog i da su i oni neka 
vrsta Bajaša: Baš ncj če istém aiča romi, noj avem maj mult ijimbă dă rumunj, al nu 
istém rumunji nego istém neka vrsta dă băjas, ka moši-mču malainte făcă jedno vreme 
făcă koriti, făcă ijinguri, făcă mitre, făcă baš [..] ‘Bas mi što smo ovdje Romi, mi 
imamo više jezik Rumunja, ali nismo Rumunji, nego smo neka vrsta Bajaša, jer moj 
djed je ranije jedno brijeme radio korita, radio je žlice, metle, radio je baš... 


3.4. Stariji ispitanik, D. N. 

Rođen kasnih 1950-tih/ ranih 1960-tih (nije naveo točan podatak), ovaj 
ispitanik otac je ispitanika Ž.N. (vidi 3.5). Za razliku od njega, njegov je ideolekt 
pretrpio neznatan utjecaj erdeljskoga, pretežno na leksičkoj razini (pojedine 
neadaptirane posuđenice). Ispitanik je imao je ograničene kontakte s rumunjskim 
Romina kojima je materinji jezik romani ćhib. 

Kod ovog je ispitanika vidljivo je da je kao stariji govornik jezično 
konzervativniji, te da je kod njega utjecaj hrvatskoga ograničen samo na pojedine 
posuđenice, najčešće denotativne: 


Tot a minkat, a dus privatizacija, tot. A kind irea maj întij država, să Stijă tot prava ta, ši 
avej prava să št lukri št să munčešti să banji št tot d-aja. ŠT akuma nimik. Akuma nešto, cîră 
n-aj făkut bine, ic dă odma kasd ajvi. ‘Sve je pojela, odnijela privatizacija, sve, A kad je bila 
prijašnja država, znala su se sva tvoja prava, i imao si pravo raditi i raditi (za) novac i sve 
to. A sada ništa. Sada nešto, mrvicu nisi dobro napravio, odmah ti kuću imaš (vjercjatno 
'uzme kuću"). I u sljedećem primjeru vidljivo je da je utjecaj hrvatskoga kod ovog 

govornika ograniten samo na posudenice (ovdje mozemo primijetiti i ranije spominjano 
korištenje zamjenice vcj za poštovanje): Făčá aijbi... kum ziéeci la vcj, aijbi, skdlddri.. aja 
fătea mosu. Sî tată-meu fătea, št ăsta fătea št ăsta fătea... toci la aja facdm. [...] Akuma [...] 
m-am venjit ratu [..] a fost tabără-astă din opzič-nou, optzič sf opt-nouă, s-atunč nu maj 
fătem alea, nu maj mergem în nik'črea št nu maj... akasă toci pretežno lukră št lukră toci 
pin firmuri kin’ pin n-a fost asta... 'Radio je korita... kako vi kazete, korita, korita... to je 
radio djed. I moj otac je radio, i ovaj je radio i ovaj je radio... svi smo to radili... Sada... 
došao (mi) je rat...bio je taj rat od osamdeset i devete, osamdeseti i osme, devete, i sada 
više ne radimo to, ne idemo nigdje i više ne... kod kuće pretežno svi su radili, i radili su 


svi u firmama (sve) dok nije bilo to..." 


3.5. Odrasli ispitanik, Ž. N. 

Rođen 1985. u Kutini, ovaj je ispitanik predsjednik naselja i predsjednik 
udruge. Završio je osnovnu školu, te večernjim tečajevima i srednju školu. 
Specifičnost njegova ideolekta jest erdeljsko-(ludarsko) muntenska interferencija. 
Njegov se ideolekt pretežno odlikuje karakteristikama erdeljskoga, no prisutna je 
zamjetna interferencija kako na fonološkoj razini (realizira samo jedan palatalno- 
alveolarni frikativ š, izmjenjuje se korištenje palatalnih afrikata i palatalnih frikativa 
u pozicijama koje se međusobno isključuju kod različitih dakorumunjskih dijalekata- 
npr. skupine če, či odnosno Se, ši, npr. sti "znaš" uz iščenj 'jesmo', să ziče 'se kaze’ uz 
zisi 'kaže') tako i na morfološkoj razini. Svjestan je razlike između erdeljskog i 
(ludarskog) muntenskog. I kod ovog su govornika prisutni fenomeni miješanja i 
preklapanja kodova, kako između dva varijeteta rumunjskoga, tako i hrvatskoga i 
rumunjskoga. U primjeru A ješče kare iščenj bunj, ješče kare nu, ka ši în tot ăla [...] Ali 
šta nas, recimo ijuti pă toc nji ziši ka iščenj toc pă un fel [...] šti, asa. 'A ima koji su 
(smo) dobri, ima koji nisu, kao i u svemu tom... Ali što nas, recimo, ljuti, svima nam 
kažu da smo svi isti...znaš tako.' dio se iskaza na hrvatskome ubacuje u diskurs, te se 
ponovno prelazi na rumunjski. U sljedećem iskazu govornik koristi hrvatske 
elemente unutar diskursa, da bi na kraju u potpunosti prešao na hrvatski: 


St irea recimo, irea kum să ziče dă prije tri patru anj... omu a završilit dă kemičar, în Skuld a 
fost. Št a făkut pristupnică št može, kaže, jel vinje sa lukri. Pin l-o vizut pd fizionomijă šefel 
je, a zice, bcjas n-a apuk în firmă. N-cj să vi avut udruga, să vi fost atunš, to je bilo prije 
jedno pet šest godina, ili više možda [...] to je bio skandal. 'I bilo je recimo, bilo je, kako se 
kaže, prije tri-četiri godine...čovjek je završio za kemičara, bio je u školi. I napravio je 
pristupnicu i može, kaže, on doći raditi. Dok ga nisu vidjeli kakve je fizionomije, a, kaže, 
Roma ne primam u firmu. Ne bi da sam imao udrugu, da sam bio tada, to je bilo prije 
jedno pet-šest godina, ili više možda...to je bio skandal". 

Avenj apă, telefon, struju, tot avenj. A plinu pînă... na početak kumpanje. Sti. Kč d(o)vinji 
plinu înk6, št trčibu să plătaskă [..] bez obzira, Sti. Št kare ar gîndi să prikijucălaskă, a ncj 
nje sperijenj dă plin... Sti. [...] Avenj a la fej kupij obraznis, da ne bi bilo... mislim, toc kopij-s a 
la fej, ali [...] aša ku ijemnji făcem. [..] Jel are jel št plin [..] aku a făkut [...] centralno, Sti. 
"Imamo vodu, telefon, struju, sve imamo. A plin do...početka naselja. Znaš. Jer došao je 
plin ovdje i treba platiti...bez obzira, znaš. I tko se misli priključiti, a mi se bojimo plina, 
znaš... Imamo jednako bezobraznu djecu, da ne bi bilo... mislim, sva djeca su ista, 
ali...tako radimo drvom...On ima i plin, sada je napravio, centralno, znaš..." 

Treba istaknuti korištenje hrvatskog padeznog oblika za posudenicu struja - 
struju; posuđenica bi trebala biti u N-A bez člana (strujd). I ovaj ispitanik vrlo često 
koristi hrvatske elemente kao vrstu konektora (bez obzira, da ne bi bilo, mislim), uz 
postapalicu (ludarske muntenske fonologije) sti "znaš". U primjeru: 


Kar s-a javit pă natječaj am dat. Kar nu, nu. Si jej-s [...] îm pravo. A nu trăbujă sd zikd asa. 
Jel je ka ono, glavni. Kapone jel. Nu poče fi asa. [...] cje banji nu-s a luj, kao prvo. Eje-s banj a 
taj še lukri, a lu državni poreznici [..] pă plată lor kad kapătă jej porezu. Nu poči fi jel 
glavni. Ali vezi kd ij. Sî jel m-a zis, e aku baš nu-j kăpăta. "Tko se javio na natječaj, dali smo 
mu. Tko nije, nismo. I oni su... u pravu. A nije trebao reći tako. On je, kao ono, glavni. 
Kapone (je) on. Ne može biti tako...Ti novci nisu njegovi, kao prvo. To su tvoji novci koji 
radiš, državnih poreznika...s njihove plaće kad oni dobiju porez. Ne može on biti glavni. 
Ali vidiš da je. I on mi je rekao, e sad baš nećeš dobiti. osim korištenja denotativnih 
posuđenica, ispitanik koristi gotove izraze iz hrvatskoga (kao prvo, da ne bi bilo) te 
»pogrešno“ koristi izraz državni poreznici, koji pojašnjava s pă plată lor kad kapătă jej 
porezu 's njihove plaće kad oni dobiju porez'. 


3.6. Stariji ispitanik, P. N. 

P.N. rođen je kasnijih 1950-tih/ ranih 1960-tih (nije naveo podatak). Kao i 
prethodni ispitanik, interdijalektalni je govornik erdeljsko-ludarsko muntenske 
interferencije (i kod njega se izmjenjuje korištenje palatalnih afrikata i palatalnih 
frikativa u pozicijama koje se međusobno isključuju). Iako je starije životne dobi, za 
razliku od ispitanika D. N. (vidi 3.4.), u njegovom je diskursu više izraženo miješanje 
i preklapanje kodova: 


Še korist să vorbesk, kă nu sînt dă njimik. [...] Lukrat în firmă trideset godina dă aj, a njimik 
[..] minimalac ăsta [..] mdlaj să ming. Še korist am... Kind je čeva dd glăsit, atunš toc ščije 
dă, dar kind trebu să ceva da dobiš, nu-c da njimik [...] A Se [...] samo minte toc! ka kinji [...] 
'Kakve koristi da govorim, kad nisam nizašto. ... Radio (sam) u firmi trideset godina, a 
ništa...taj minimalac... da jedeš palentu (fig. ostariti). Kakve koristi imam... Kada je nešto 
za glasati, tada svi znaju, da, ali kada treba nešto da dobiješ, ništa ti ne da... A što... samo 
svi lažu kao psi... 


Pri navođenju godina ispitanik koristi sintagmu trideset godina uz koju 
dodaje i bajaški rumunjski dd aj 'godina'. Osim toga, možemo primijetiti kalkiranje 
rumunjske sintagme să + prezent u primjeru da dobiš. 


4. Zaključne napomene 


Rad je pokazao kako je kod naših ispitanika snažno izražen utjecaj 
hrvatskoga na rumunjski, na različitim područjima, kako u leksiku, tako i u 
morfosintaksi i fonologiji. Kod ovih dvojezičnih govornika vrlo su česti fenomeni 
miješanja i preklapanja kodova bajaškog rumunjskog i hrvatskog, što smo ilustrirali 
konkretnim primjerima iz prikupljene jezične građe. Smatramo kako će se u 
budućnosti ovi fenomeni i dalje nastavljati, no moguće je da će se uvođenjem 
izborne nastave na rumunjskome za djecu (postoje konkretni planovi u tom smislu) 

u određenoj mjeri usporiti procesi jezične interferencije i, u konačnosti, doprinijeti 
očuvanju materinskog jezika kod ove skupine. 

PREPOZNAVANJE ROMANSKIH GOVORNIKA U HRVATSKOME KAO J2 


Ivančica BANKOVIĆ-MANDIĆ 


One part of the science papers shows that in a speech of a foreign language the first language (L1) of 
speakers is easily recognized even if speaker has high communication competence. Other studies of 
recognition of L1 don't confirm this hypothesis. For example, research how native speakers of Croatian 
recognize L1 of non-native speakers of the Croatian language has shown very small results of 
recognition and very little accuracy. 

The previous published results showed that the Slavic speakers had been recognized as a non-Slavic 
language speakers. Furthermore, speech of German speakers of Croatian as L2 have been recognized as 
speech of South Slavic languages (mostly as Slovenian speakers). Native speakers of the Croatian 
language are in a small percentage identified as natives. 

This paper will show recognition of Romance speaker as non native speakers of Croatian. Especially, it 
will be analyzed phonetic and phonological features of pronunciation. 

In the study, a total of 60 native speakers of the Croatian language tried to recognize L1 of non native 
Croatian speakers (total 121, it included 35 Romance speakers). All Romance speakers are recognized 
more as non-Romance speakers then Romance. Spanish as L1 is identified as French and as non- 
Romance language as Polish or Chinese. Portuguese as LI is identified as Italian and as non-Romance 
language as Chinese. Italian as L1 is identified as Spanish or Romanian and as non-Romance as German 
and Slovenian. French as L1 is identified as Spanish or Romanian and as non-Romance language as 
Germain. 


Key words: Croatian as L2, language recognition, Romance languages, phonetic and phonological 
features 


1. Uvod 


Koliko je danas romanska kultura i jezik, opcenito civilizacija prisutna u 
suvremenom hrvatskom drustvu, tesko je procijeniti. U medijima je svakako manje 
zastupljena od anglosaksonske, ali se romanski jezici ute, studiraju i poucavaju u 
gotovo svim vecim hrvatskim gradovima i prisutni su medu svim dobnim 
skupinama. Medutim, ne mozemo odrediti kada je utjecaj neke kulture na hrvatsku 
kulturu i nacionalno biće prestao biti ,strano tijelo“ (Goldstein 1994) i koliko je taj 
utjecaj postao sastavnim dijelom našeg identiteta. 

Romanski utjecaji dolaze i s Istoka i sa Zapada, objašnjava Goldstein 
(Goldstein 1994) te dodaje da se ni u Kraljevini Srba, Hrvata i Slovenaca ne može se 
govoriti samo o utjecaju Istoka jer je Srbija početkom 20. st. zapravo pod utjecajem 
Zapada - posebno Francuske i Engleske. Nakon drugog svjetskog rata Jugoslavija se 
gotovo posve okreće sovjetskom utjecaju unatoč pokušajima povezivanja sa 

saveznicima tijekom rata i na određeno vrijeme - do pedesetih godina, prekidaju se 
tradicionalne veze hrvatskih teritorija sa Zapadom. Oblikovanje jugoslavenskog 
identiteta nije zaživjelo. Kulturna politika u Hrvatskoj određivala se samostalno. 
Zanimljiv je prijedlog Prosvjetnog savjeta Republičkog identiteta da se kao prvi 
strani jezik uče engleski, njemački, francuski i ruski u omjeru 30:30:20:20 što nije 
zaživjelo osim u općinama s većinskim srpskim stanovništvom (Goldstein 
1994:315). 


1.1. Pregled dosadašnjih istraživanja prepoznavanja J1 kod neizvornih 
govornika hrvatskog jezika 

Zbog prisutnog stranog akcenta kod govornika stranih jezika obično se 
smatra da je njihov prvi jezik lako prepoznatljiv, čak i kod osoba s visokom 
komunikacijskom kompetencijom (Požgaj Hadži 2007: 97). Istraživanje koliko 
izvorni hrvatski govornici prepoznaju J1 neizvornih govornika to ne potvrđuje 
(Banković-Mandić 2012). Štoviše, izvorni hrvatski govornici kao procjenitelji 
stranoga izgovora u hrvatskome u navedenom su istraživanju naveli da nisu sigurni 
u svoju procjenu i zato velik broj njih nije ni pokušao prepoznati J1 neizvornih 
govornika hrvatskog jezika. Najbolje se prepoznaju J1 engleskih govornika koji uče 
hrvatski, a na drugom je mjestu točnost prepoznavanja njemačkog kao J1. 
Istraživanje iz 1999. (Mildner 1999) pokazalo je da se najtočnije prepoznaje 
materinski jezik govornika jezika koji su ispitanicima bliži geografski ili po stupnju 
izloženosti tom jeziku. Uočeno je da se zamjene ne grupiraju nužno prema srodnim 
jezicima nego po načelu poznatosti, a pri procjeni se ispitanici najčešće oslanjaju na 
izgovor glasova, potom na opći dojam i naglaske, a tek na kraju na ritam i intonaciju. 
U istraživanju prepoznavanja J1 slavenskih govornika koji uče hrvatski (Banković- 
Mandić 2014) pokazalo se da je točnost prepoznavanja vrlo niska, a kao prvi jezik 
često se navodi neki neslavenski jezik. Poljski se kao materinski jezik neizvornih 
govornika hrvatskog jezika uglavnom zamjenjuje španjolskim i njemačkim, 
ukrajinski se u neizvornih govornika hrvatskog jezika prepoznaje kao ruski i poljski. 
Najbolje se prepoznaje ruski kao J1, on se vrlo rijetko zamjenjuje nekim drugim 
jezikom. 


2. Prepoznavanje romanskih govornika 


Romanski tragovi u hrvatskom jeziku nemaju većeg značenja za 
prepoznavanje romanskih elemenata u hrvatskome kao J2 ako osoba koja ih 
prepoznaje nema predznanje o rezultatima kontakata romanskih idioma s 
hrvatskim. Više procjenitelje na romanske tragove može navesti prisutnost 
romanskih jezika u okolini. Danas je na javnoj televiziji najprisutniji španjolski jezik 
kroz španjolske sapunice, a potom talijanski kroz talijanske serije. Francuski se 
može čuti vrlo rijetko - HRT prikazuje nekoliko filmova francuske kinematografije. 
Na komercijalnim je televizijama situacija vrlo slična, osim na RTL-u na kojem se 
svakodnevno emitira dječji animirani film na francuskom jeziku. Portugalski je 

svojevremeno bio prisutan na HRT-u, takoder kroz brazilske serije. Rumunjski se 
jezik gotovo i ne moze tuti u medijima, osim u emisijama za manjine HRT-a. 

Nema sumnje da se kontakt romanskih jezika i hrvatskog ne moze prikazati 
u jednom poglavlju. Ovaj rad i ne polazi od takvih nastojanja, ali će se dati jedan 
kratak pregled dosadašnjih istraživanja ove teme. 

Varga (2001) navodi prirodnu činjenicu da je puno manji utjecaj romanskih 
jezika (talijanskog i venetskog) na standardni jezik nego na dijalekte i da je najveći 
utjecaj romanskih jezika prisutan na leksičkoj razini nego na drugim - fonološkoj, 
sintaktičkoj i morfološkoj. Najviše se taj utjecaj može iščitati iz toponima. Muljačić 
(2001) dodaje da se utjecaj očituje i brojnim općim imenicama: nazivlju riba 
(ihtionimima), nazivlju bilja kojeg Hrvati nisu imali u pradomovini (fitonimima), 
ribarskoj i pomorskoj terminologiji te kršćanskoj terminologiji. Kao najznačajniji 
romanski idiom u kontaktu s hrvatskim Varga (2001) navodi izumrli dalmatski - 
romanski jezik koji se razvio iz vulgarnog latinskog i govorio na području provincije 
Dalmacije te se najdulje zadržao u Dubrovniku (do 15. st.) gdje ga je govorio Senat i 
na Krku (do kraja 19.st.) gdje ga je koristio puk (Varga 2001:175). Od 9. stoljeća se 
kao lingua franca mediteranskih luka koristi mletački jezik. Morlaci (zapadni 
Rumnji), kako navodi Varga (2001) dolaze tijekom srednjeg vijeka sve do Trsta, a 
posuđenice iz rumunjskog su uglavnom dijalektalne (karuca, katun, čutura). Kao 
standardnu hrvatsku riječ navodi imenicu guša. Općenito je teško (Varga 2001) 
razlikovati sa sigurnošću dalmatske od drugih romanskih posuđenica - mletačkih 
(venecijanskih i venetskih kako se u literaturi sinonimično navode) i rumunjskih, a 
kao glavni kriterij razlikovanja navodi se fonetika. Muljačić (2001) zaključuje da 
treba promišljati o najmanje tri dalmatoromanska srednja jezika: jadertinski 
(zadarsko-romanski), raguzejski (dubrovačko-romanski) i labeatski (barsko- 
romanski). 

Na hrvatskim se prostorima, kao uostalom u europskoj i svjetskoj civilizaciji, 
prepoznaje i posljedica kontakta s velikim romanskim jezicima (Varga 2001:177) 
poput francuskog i oni su opet najprisutniji na leksičkoj razini (npr. avion, esej, 
monolog i sl.), ali se ipak većina riječi s obzirom na jezik posrednik danas smatra 
germanizmima. 


2.1. Romanski jezici u istraživanome korpusu 
Romanski jezici nisu značajnije prisutni u medijima i manje se uče i 
poučavaju od raširenijeg engleskog jezika. Ipak, u svijesti Hrvata postoji dcjam o 


njima, posebno o francuskom i talijanskom. Od govornika čiji je romanski jezik 
materinski, najviše hrvatski jezik uče španjolski govornici s područja Južne Amerike. 


2.1.1. Cilj istraživanja 
Cilj je ovog istraživanja bio opisati izgovor romanskih govornika u 


hrvatskome kao drugom jeziku i istražiti koliko izvorni govornici hrvatskog jezika 
prepoznaju J1 jezik romanskih govornika hrvatskog jezika. 

2.1.2. Pretpostavka 

Prva je pretpostavka da će kao J1 romanskih govornika koji govore hrvatski 
češće biti naveden neki neromanski jezik budući da se to pokazalo i za 
prepoznavanje drugih i jezika, čak i slavenskih (Banković-Mandić 2014). 
Druga je pretpostavka da će govornici nižih razina učenja hrvatskoga jezika biti 
češće prepoznati kao govornici romanskih jezika nego govornici viših razina. 


2.1.3. Materijali i metode 

Za ovaj je rad korišten korpus neizvornih govornika hrvatskog jezika iz 
2012. (Banković-Mandić 2012). To su snimke spontanoga i čitanoga govora stranih 
govornika koji uče hrvatski na različitim razinama na Croaticumu Filozofskog 
fakulteta u Zagrebu prema kriteriju dostupnosti. 

Razine na Croaticumu određene su inicijalnim testom poznavanja jezika. 
Početne razine (u radu označene rimskom brojkom I) odgovaraju A2+ i B1 stupnju 
prema ZEROJ-u, srednja razina (u radu označena rimskom brojkom II) B1+ i B2,a 
napredna razina (u radu označena rimskom brojkom III) B2+ i C1 stupnju ZEROJ-a 
(Pasini, Juričić 2005). Svi su neizvorni govornici čitali isti tekst i opisivali istu sliku 
kao primjer spontanoga govora, a učili su hrvatski jezik najmanje tri mjeseca. 
Snimke su analizirali stručni i nestručni procjenitelji. Nestručnih je procjenitelja bilo 
60. Stručni procjenjitelji, njih troje, odabrani su kriterijem obrazovanja - fonetičari i 
kroatisti koji imaju iskustva u poučavanju hrvatskog kao inog jezika. I stručni i 
nestručni procjenitelji slušali su govor neizvornih govornika hrvatskog jezika, 
ukupno 121 zvučni zapis čitanoga teksta i 121 zvučni zapis govorenoga teksta. 
Govornici romanskih jezika uključeni u ovo istraživanje i njihove razine učenja 
donose se u tablici 1. U ovom radu prikazat će se samo podaci prepoznavanja J1 i 
fonetsko-fonološka odstupanja iako je upitnik istraživanja obuhvaćao još i 
ocjenjivanje te prihvatljivost izgovora za određena zanimanja. 


Tablica 1: Neizvorni govornici hrvatskog jezika čiji je J1 romanski 


Razina učenja Ukupno 


U ovom će se radu opisati govor neizvornih govornika hrvatskog jezika čiji je 
prvi jezik francuski, portugalski, španjolski i talijanski. Najviše je govornika početne 
razine učenja (N=22), a najmanje napredne razine (N=3), dok je govornika srednje 

razine poznavanja hrvatskog jezika desetero. Od romanskih govornika najzastupljeniji 
su govornici Spanjolskog jezika, a francuski kao J1 predstavljen je jednim govornikom. 
Detaljni podaci o nestručnim procjeniteljima objavljeni su 2015. (Banković-Mandić 
2015:514). Ovdje ćemo spomenuti samo da od nestručnih procjenitelja najviše njih 
govori engleski jezik (45), slijede njemački (31), španjolski (12), talijanski (11), slovački 
(3), ruski (3), srpski (3), slovenski (2), francuski (2), bošnjački (2), poljski (1), češki (1), 
ukrajinski (1), turski (1) i švedski (1). Osam procjenjitelja nije napisalo da govore strane 
jezike. Od poznavanja romanskih jezika najviše se procjenitelja izjasnilo da govori 
španjolski jezik, potom talijanski i najmanje govornika govori francuski jezik. Nitko nije 
naveo da poznaje portugalski ni rumunjski. 


2.2. Izgovorna obilježja romanskih jezika 

Evoluciju latinskih vokala u pet romanskih jezika opisuju Alkire i Rosen 
(2010) i Skok (1940). Alkire i Rosen opisuju razvoj latinskih glasova velikih 
romanskih jezika, a Skok manjih jezika i dijalekata. Uočeno je da je latinski vokalski 
sustav vrlo sličan današnjem hrvatskome i španjolski se vokalski sustav najmanje 
udaljio od latinskog u odnosu na druge romanske jezike. U ovome se istraživanju 
donose rezultati fonetsko-fonološke analize stručnih procjenitelja. Za fonetsku se 
analizu koristi transkripcija prema IPA-i. 


2.2.4. Fonetsko-fonološka obilježja izgovora neizvornih govornika 
hrvatskog jezika čiji je J1 romanski jezik 

U preslušavanju zvučnih zapisa španjolskih govornika koji govore hrvatski kao 
J2 nisu stručni procjenitelji uočili fonološka odstupanja u izgovoru vokala, ali ona 
postoje u izgovoru drugih glasova. Rezultati analize donose se u tablici 2. U tablici 
Fonološka odstupanja govornika na različitim razinama nalaze se fonemi u čijim su 
realizacijama, prema stručnim procjeniteljima, primijećena odstupanja. Rezultati nisu 
donijeti po čestoti nego se prikazuju sva primijećena odstupanja zbirno. Glasovi koji su 
trebali biti izgovoreni navedeni su u rubrici cij, a njihove stvarne realizacije u rubrici 
realizirano. Fonetska se odstupanja španjolskih govornika donose u tablici 3. 


Tablica 2: Fonološka odstupanja španjolskih govornika u hrvatskome kao J2 


glasnik ciij realizirano 
prijelaznik j d 
bočnik lj lj 
usneni zvonačnici V b 
Zvučni tjesnačnici Z S 

Žž dž/d,š 
Bezvut. tjesnačnici S Z,C 

š č,Ž 
Zvučni slivenici dž č, 2, š dd 

d Žž, € 
Bezvut. slivenici c č/ć, s 

Č k,š 

€ c 

Zvučni zapornici b V 

g đ 

Tablica 3: Fonetska odstupanja španjolskih govornika u hrvatskome kao J2 
glasnik cij realizirano 
otvornici e e>ə 
€ 
o o 
uo 

a,€,1,0,u reducirani 

ie ije 
samoglasničko r r er/ar/ šva+r 
treptajnik r r previbrantan 
bočnici ] svijetlo 1 

A lj 
Svijetli nosnici n n 
Usneni zvonačnici v w 
Zvučni tjesnačnici 3 z 
Bezvučni tjesnačnici f g 
Zvučni slivenici dz d+ 3 
Bezvučni slivenici tf tf (svijetlo č) 


Španjolski govornici otvornik e izgovaraju otvorenije ili zatvorenije od 
hrvatskog standardnog, a o zatvorenije ili ga diftongiziraju. Dvoglasnik ie izgovaraju 
dvoslozno. Prisutna su fonetska odstupanja španjolskih govornika u izgovoru 1 koji 
je izgovaran svjetlije i nesliveno ij. Izgovor glasanika Z je umekšan, a dž ima nesliven 
izgovor. Ovi govornici izgovaraju svjetlije č Španjolski govornici ponekad uz 
samoglasničko r dodaju i vokal. 

U izgovoru hrvatskog jezika portugalskih govornika zabilježena fonološka 


odstupanja prikazana su tablici 4, a fonetska u tablici 5: 


Tablica 4: Fonološka odstupanja portugalskih govornika u hrvatskome kao J2 


glasnik cilj realizirano 
otvornici ie e 
bočnici l lj 

lj l 
Zvučni tjesnačnici Z S 

VA š 
Bezvuč. tjesnačnici S ză 

š Č,ć 
Zvučni slivenici dž VA 

Bezvuč. slivenici c č/ć,š 
č k,š 
Zvučni zapornici b v 
8 h, ž 
t d 


Portugalski govornici nemaju drugih fonoloških odstupanja otvornika osim 
izgovora dvoglasnika ie kao e. Bočnike / i ij međusobno zamjenjuju. Zvučni 
tjesnačnik z i ž obezvučuju, a s ozvučuju ili mijenjaju sa š. Ši c mijenjaju s č ili ć a c 
još dodatno i sa š. Zvučni slivenik dž izgovaran je kao Z, a bezvučni čkao kis. Zvučni 
je zapornik b zamjenjivan s v, g s h i Žž, a bezvučni zapornik t ozvučivan je u d. 


Tablica 5: Fonetska odstupanja portugalskih govornika u hrvatskome kao J2 


glasnik cij realizirano 
otvornici e e 
samoglasničko r r er/ar/ šva+r 
treptajnik r r previbantan 
bočnici 1 svijetlo 1 

A lj 
Svijetli nosnici n p 
Usneni zvonačnici v w 
Zvučni tjesnačnici 3 z 
Bezvučni tjesnačnici f G 
Zvučni slivenici dz d+ 3 
Bezvučni slivenici U tf (svijetlo © 


Fonetskom je analizom portugalskih govornika uoteno odstupanje u 
izgovoru e, koji je izgovaran zatvorenije, a u izgovoru samoglasničkog r portugalski 
govornici dodaju vokal ili poluvokal. Glasovi |, n, ž, ši č izgovarani su svjetlije, a dz i 


ij nesliveno. Usneno-zubni zvonačnik v izgovaran je dvousneno. 


U izgovoru talijanskih govornika zabilježena se fonološka odstupanja donose 


u tablici 6, a fonetska u tablici 7. 


Tablica 6: Fonološka odstupanja talijanskih govornika u hrvatskome kao J2 


glasnik cilj realizirano 
otvornik e sinkopiran 
bočnik lj j 


135 


https://biblioteca-digitala.ro 


Romanoslavica vol. LII, nr.2 


zvutni tjesnatnik VĂ š 
bezvuč. tjesnačnici S z, C,8 
š VĂ 
bezvuč. slivenik c k, s 
zvučni zapornik g d 


Tablica 7: Fonetska odstupanja talijanskih govornika u hrvatskome kao J2 


glasnik cilj realizirano 
otvornici a a 
4 
e e 
€ 
reducir. 
o 9 
bočnici 1 svijetlo 1 
Á lj 
Svijetli nosnici n nj 
Zvučni tjesnačnici Z svijetlo z 
3 2 
f g 
Zvučni slivenici dz dz 
U tf (svijetlo © 


Talijanski govornici nemaju fonoloških odstupanaj u izgovoru otvornika, 
osim što povremeno izostavljaju e. U fonetskoj analizi također se primjećuje 
reduciran izgovor tog otvornika, ali njegov je izgovor dodatno još ponekad 
otvoreniji, ponekad zatvoreniji. Fonološkom je analizom uočena zamjena bezvučnih 
i zvučnih tjesnačnika š i ž dok se bezvučni tjesnačnik s zamjenjuje s c, š, Z Bezvučni 
slivenik c zamjenjuje se s kis, a zvučni zapornik g s d. Lj se zamjenjuje s j. Fonetska 
analiza pokazuje odstupanja u izgovoru i drugih otvornika osim e. Tako se a 
izgovara na dva načina - kao otovreniji i kao stražnji, a o zatvorenije. Svjetlije se 
izgovaraju l, zi č a Žž š, dž i č palatinalnije, tj umekšanije. Lj i nj se izgovaraju 
nesliveno. 

U izgovoru francuskog govornika zabilježena fonološka odstupanja prikazana su u 
tablici 8, a fonetska u tablici 9. 


Tablica 8: Fonološka odstupanja francuskog govornika u hrvatskome kao J2 


glasnik cilj realizirano 
otvornici au u 
bočnici I lj 
Zvučni tjesnačnik Z S 
Bezvučni tjesnačnik S VA 


Tablica 9: Fonetska odstupanja francuskog govornika u hrvatskome kao J2 


glasnik cilj realizirano 
otvornik e e 
bočnici ] svijetlo 1 
lj 
Zvučni tjesnačnik 3 2 
Bezvuč. tjesnačnici f g 
X (velarni) x (uvularni) 
Zvučni slivenik dz dz 
Bezvuč. slivenik tf tf (svijetlo č) 


Francuski govornici nemaju brojna fonološka odstupanja - zamjenjuju 
zvučni i bezvučni tjesnačnik z/s s njihovim zvučnim i bezvučnim parom i prisutna je 
zamjena bočnika / koji zamjenjuju s ij. Fonetskom je analizom uočeno svjetlije 
(umekšanije) izgovaranje tjesnačnika š i Z te slivenika dž i č i bočnika l. H je 
izgovaran uvularno. Otvornik e izgovaran je zatvorenije od hrvatskog standardnog. 


2.3. Rezultati prepoznavanja 

Rezultati prepoznavanja J1 neizvornih govornika hrvatskoga jezika donose 
se u tablicama 10a, 10b, 10c, 11, 12 i 13. U prvom se stupcu navode jezici za koje su 
procjenitelji pretpostavili da su to materinski jezici neizvornih govornika hrvatskoga 
jezika, u sljedećim je stupcima naveden broj odgovora - koliko je procjenitelja 
navelo za određenog govornika da je to njegov J1. Svaki govornik ima svoju šifru 
koja se sastoji od slučajno izabranog broja, materinskog jezika i broja koji određuje 

razinu. U prvim se dijelovima tablica navode odgovori prepoznavanja J1 kao 
romanskih, a u drugome neromanski jezici navedeni kao J1 prema procjenama 
nestručnih procjenitelja. 


Tablica 10a: Španjolski govornici - napredna razina hrvatskoga jezika 


jezici broj prepoznavanja J1 
3. španjolski III 23. španjolski III 
španjolski 5 1 
portugalski 2 0 
francuski 5 0 
talijanski 2 0 
rumunjski 0 3 
} prepoznavanja Ji | 14 4 
kao romanskog 
japanski 3 0 
arapski 2 0 
| poljski 1 2 
slovenski 1 0 
češki 1 1 
albanski 0 1 
ukrajinski 0 1 
hrvatski 0 1 
X prepoznavanja J1 | 8 6 
kao neromanskog 


Tablica 10b: Španjolski govornici - srednja razina hrvatskoga jezika 


jezici broj prepoznavanja J1 
40. 42.5p.l | 46.špll | 58. šp.II | 61.špll | 91. šp.II 
šp.lI 
španjolski 2 1 1 2 0 3 
portugalski 0 1 0 2 0 0 
francuski 0 2 0 1 0 1 
talijanski 2 1 0 1 1 0 
rumunjski 0 0 0 2 0 0 
> prepoznavanja J1 | 4 5 1 8 1 4 


kao romanskog 


albanski 2 0 0 0 0 0 
kineski 1 1 0 0 1 0 
arapski 1 0 0 0 0 0 
poljski 1 0 2 0 2 0 
makedonski 1 0 0 0 0 0 
slovački 1 0 0 0 0 0 
grčki 1 1 0 0 0 0 
japanski 0 1 0 0 0 0 

njemacki 0 1 1 0 0 0 
češki 0 0 1 1 0 0 
engleski 0 0 1 0 0 0 
mađarski 0 0 1 0 0 0 
afrički 0 0 0 1 0 0 
ukrajinski 0 0 0 1 0 0 
X prepoznavanja J1 | 8 4 6 3 3 0 
kao neromanskog 


Tablica 10c: Španjolski govornici - početna razina hrvatskoga jezika (1.dio) 


jezici broj prepoznavanja J1 
55 | 8šp | 10.8 | 115 | 21.8pl | 22.8pl | 245pl | 28.špl | 36.špl 

p.l I pl I 

španjolski 3 

portugalski 2 

francuski 7 

talijanski 0 
0 
1 


N 
nx 
T 


rumunjski 
X prepoz. J1 
kao 
romanskog ———— 
ruski 
engleski 
arapski 
njemački 
poljski 


nNi=jlojojlojlse 
mjiolojojlolrb 
S|S|S|s|=|S 
njojle=j|ojlojlse 
nijnjojojojlo 
hjojlvwjojlojle|= w 


2 


kineski 
japanski 
korejski 
slovenski 
makedonski 
češki 

bugarski 
albanski 
hindski 

afrički 
mađarski 

neki germ. 
jezik 

X prepozn. J1 
kao 
neromanskog 


olololololololololololo] wlelwlHlry 
ololoelolojlolojloel-l>lnio! =|=lolo|= 
ololoelol-i-I-i>-li-lolole|l =|=jo|=|= 
olololololol=lolololol=|] AlRlololo 
olololololololololn|=l%] ninjolnhjio 
ololololololololololol=|] =lnjolojn> 
olol-i+lnjolojloeloleoel-inH| olojlolojlo 
o|olol|-l-lololololololu| olojninjo 
olnlololojlolojleoelolel-lsu olojlolojn 
ololololololol=lolololo] =|vjlolojln 


Ke) 
m 
an 
Ke) 
N 
m 
m 
vi 
an 
m 
m 
m 
m 
an 

Tablica 10c: Španjolski govornici - početna razina hrvatskoga jezika (2.dio) 


jezici broj prepoznavanja J1 
62.3 | 63.5 | 66.šp | 71.5pl | 80.5pl | 81.5 | 97.špI | 1125 | 1148 | 1155pl 
I 


španjolski 2 1 
portugal. 0 0 
francuski 0 1 
talijanski 1 3 
0 0 
4 5 


rumunjski 
X prepozn. 
ji kao 
romansko 
8 
ruski 0 0 
engleski 1 0 
arapski 2 0 
0 0 
0 0 


=|2|9|S|o|= 


njemački 
poljski 


S|o|S|=|= 
olojlojr=|io 
ojojlojlolo 
olojlojojoe 
olr=lojojoe 
olojlojojlse 
n|lojojojoe 


kineski 


japanski 
korejski 


slovenski 
makedon. 
češki 
bugarski 
albanski 
hindski 
afrički 
mađarski 
neki germ. 
j. 
X prepozn. 
J1 kao 
neromans 
kog 


ojojlolojeolojololojejlojn ojejo 


ojojlolojolojeslolojojlejn 
ojojlolojolojolelojojlejn 
| 9|2|9|S|=|o|o|o|o|=|a 
9|9|=>|9|98|9|9|92|9|9|9|= 
92| 9|92|9|3|92|98|2|9|98|9|= 
9|9|92|9|3|9|9|2|9|9|9|> 
ojojlolojolojololojolojo 
ojojlolojolojololojojlojo 
niojololojolekjojlolojoo 


N 
D 
o 
w 
= 
BR 
= 
w 
= 
w 


Španjolske govornike napredne razine hrvatskog jezika kao romanske 
prepoznalo je 18 procjenitelja, a 6 ih je prepoznalo kao španjolske govornike. Kao 
govornike nekih drugih jezika prepoznalo ih je 14 procjenitelja. Jedan je govornik 
više prepoznat kao romanski (14:8), a drugi podjednako kao romanski i neromanski 
(4:6). Govornike srednje razine kao romanske govornike prepoznalo je 23 
procjenitelja i 9 kao izvorne španjolske govornike. Polovica ih je više prepoznata kao 
romanski govornici (5:4, 8.3, 4:0), a polovica više kao neromanski govornici (omjer 
romanski - neromanski: 4:8, 1:6, 1:3). Za španjolske govornike početne razine 
poznavanja hrvatskog jezika dobivena su ukupno 72 odgovora da su to govornici 
romanskih jezika, od toga su 33 odgovora da su to izvorni španjolski govornici. 
Ukupno je 125 odgovora da su to neromanski govornici. 

Ovi rezultati pokazuju da ni na najvišim razinama učenja poznavanja 
hrvatskoga jezika izgovor nije sasvim usvojen, ali se prozodija mijenja i nema iste 
elemente kao na nižim razinama - intonacije su govornije, kraće je vrijeme čitanja i 
manji je broj naglasnih odstupanja. 

Španjolski se govornici napredne razine hrvatskog jezika od romanskih 
jezika najviše prepoznaju kao francuski govornici (N=6). Kao neromanski govornici 
prepoznaju se tri puta kao izvorni govornici poljskoga jezika i tri puta kao izvorni 
japanski govornici. Šestero španjolskih govornika srednje razine hrvatskog jezika od 
romanskih jezika najviše se prepoznaju kao govornici talijanskog (N=5), a kao 
neromanski govornici najviše kao poljski govornici (N=5) dok troje procjenitelja 
navodi da su to izvorni kineski govornici. Jedanaestero govornika početne razine od 
romanskih jezika najviše se prepoznaju kao govornici francuskog jezika (N=15), a 
kao neromanski govornici najviše se prepoznaju kao kineski govornici (N=44) i 
poljski (N=13). I u istraživanju iz 1999. (Mildner 1999) uočeno je da se španjolski 
govornici zamjenjuju kineskim, korejskim i arapskim. Zanimljivo je da španjolski 
govornici napredne razine nijednom nisu prepoznati kao kineski govornici. 


Tablica 11: Rezultati prepoznavanja portugalskih govornika - početna razina hrv. Jezika 


jezici broj prepoznavanja broj prepoznavanja 
7. portugalski I 77. portugalski I 

španjolski 4 1 

portugalski 0 1 

talijanski 5 1 

È prepoznavanja 9 3 


J1 kao romanskog 


kineski 5 3 
engleski 1 0 
hindski 1 0 
njemački 1 0 
arapski 0 1 
mađarski 0 1 
X prepoznavanja 8 5 
J1 kao 

neromanskog 


Prema podacima iz tablice 11 od dvoje izvornih govornika portugalskog 
jezika početne razine učenja hrvatskog jezika samo jedan procjenitelj jednog 
govornika prepoznaje kao izvornog portugalskog. Kao govornike drugih romanskih 
jezika prepoznalo ih je 11 procjenitelja i to najviše kao govornike talijanskog jezika 
(N=6). Kao govornike neromanskih jezika prepoznalo ih je 13 procjenitelja, od toga 
najviše kao izvorne kineske govornike (N=8). Jedan je portugalski govornik gotovo u 
istom omjeru prepoznat kao romanski i neromanski (9:8), a drugi je prepoznat više 
kao neromanski govornik (3:5). 

Tablica 12: Rezultati prepoznavanja talijanskih govornika - napredna i srednja razina 
hrvatskoga jezika 


jezici broj broj broj broj prepoznavanja 
prepoznavanja | prepoznavanja prepoznavanja 64. talijanski II 
65. talijanski III J 6. talijanski II 18. talijanski II 
talijanski 1 1 0 0 
španjolski 1 2 0 0 
portugalski 0 0 1 0 
francuski 0 0 1 0 
talijanski 1 1 0 0 
rumunjski 0 1 1 0 
X prepozn.J1 | 2 4 3 0 
kao 
romanskog 
njemački 3 2 1 0 
slovenski 3 0 1 2 
ruski 0 1 0 1 
ukrajinski 0 1 0 0 
kineski 0 1 0 0 
japanski 0 1 0 0 
engleski 0 1 1 0 
češki 0 1 1 0 
mađarski 0 1 0 0 
albanski 0 0 1 0 
slovački 0 0 1 0 
francuski 0 0 1 0 
poljski 0 0 0 2 
X prepozn.J1 | 3 9 7 5 
kao 
neromanskog 


Talijanskog govornika napredne razine kao izvornog talijanskog govornika 
prepoznao je samo jedan procjenitelj i jedan kao govornika drugog romanskog 
jezika - španjolskog. Troje je procjenitelja navelo da je to govornik njemačkog jezika 
i troje slovenskog. Troje govornika srednje razine kao izvorne govornike talijanskog 
jezika prepoznao je jedan procjenitelj. Šest je procjenitelja kao J1 navelo neki drugi 
romanski jezik - dvoje da im je J1 španjolski i dvoje da je njihov J1 rumunjski. Čak je 
21 procjenitelj naveo da je njihov J1 neki neromanski jezik. Odgovori su vrlo 
raspršeni. Najviše procjenitelja (ali samo troje) navelo je da je njihov J1 njemački i 
po troje da je J1 slovenski. Talijanski govornik napredne razine gotovo je 
podjednako prepoznat kao romanski i neromanski govornik (2:3), govornici srednje 
razine više su prepoznati kao neromanski govornici (4:9, 3:7, 0:5). 

Tablica 13: Rezultati prepoznavanja francuskog govornika 


jezici broj prepoznavanja 
14. francuski II 


španjolski 

francuski 

rumunjski 

} prepoznavanja J1 kao 
romanskog 


B|N|O(N 


PČ rr EE Eee =, 
njemački 5 
mađarski 1 
japanski 1 
ruski 1 
1 
1 
1 


slovenski 

poljski 

X prepoznavanja J1 kao 
neromanskog _ 


Izvornog francuskog govornika nitko nije prepoznao kao francuskog 
govornika. Četvero govornika navelo je kao njegov J1 neki romanski jezik - po dvoje 
da je to rumunjski i po dvoje da je to španjolski. Deset je procjenitelja navelo da je 
njegov J1 neki neromanski jezik, od toga je najviše odgovora bilo da je to njemački 
(N=5). Omjer prepoznavanja francuskog govornika kao romanskog i kao 
neromanskog je 4:10. Više nego dvostruko prepoznaje se kao neromanski. 

Iz tablica 10a, 10b, 10c, 11, 12 i 13 uočava se potvrda prve hipoteze - 
romanski govornici hrvatskog jezika prepoznaju se više kao neromanski govornici 
nego kao romanski. 
nije se potvrdila. Naprotiv, španjolski govornici najviše razine poznavanja hrvatskog 
jezika više se zamjenjuju govornicima nekih drugih romanskih jezika nego govornici 
nižih razina poznavanja hrvatskoga. Španjolski govornici napredne razine u većem 
su omjeru prepoznati kao romanski nego kao neromanski govornici, a talijanski je 
govornik napredne razine u podjednakom je omjeru prepoznat kao romanski i 
neromanski govornik (2:3). Talijanski su govornici srednje razine više prepoznati 
kao neromanski govornici nego romanski - ukupno je omjer da je riječ o romanskim 
govornicima naspram odgovora da su to neromanski govornici 7:21. I francuski je 
govornik srednje razine više prepoznat kao neromanski (omjer romanski - 
neromanski 4:10). Portugalski su govornici početne razine podjednako prepoznati 
kao romanski i neromanski (12:13), a španjolski su govornici početne razine više 
prepoznati kao neromanski (72:125). Romanski jezici koje su procjenitelji navodili 
kao J1 pripadaju u skupinu 5 najvećih romanskih jezika po kriteriju nacionalnih 
jezika i broju govornika koji njima govore (Alkire i Rosen 2010). 

3. Zakljutno o prepoznavanju materinskog jezika romanskih govornika 


I ovo je istraživanje potvrdilo da prvi jezik nije jednostavno prepoznati. 
Izvorni govrnici hrvatskog jezika ne prepoznaju točno ni sigurrno prvi jezik 
neizvornih govornika hrvatskog jezika čiji je J1 romanski jezik. U prepoznavanju J1 
kod stranaca od romanskih jezika izvorni hrvatski govornici navode jedan od pet 
velikih romanskih jezika - španjolski, talijanski, portugalski, francuski i rumunjski. 
Romanske govornike češće prepoznaju kao neromanske nego romanske. Izvorni 
hrvatski govornici prepoznaju španjolske govornike bolje od drugih - vjerojatno 
zbog izloženosti španjolskom jeziku kroz televizijske serije. Ovu bi tvrdnju vrijedilo 
provjeriti s procjeniteljima koji su više izloženi talijanskome jeziku - npr. 
regionalno, s govornicima Istre i Dalmacije. Španjolski su govornici od romanskih 
jezika najčešće zamjenjivani francuskim, a od neromanskih poljskim i kineskim. 
Portugalski su govornici prepoznati kao govornici talijanskog jezika, a od 
neromanskih jezika najviše kao govornici kineskog jezika. Prvi se jezik talijanskih 
govornika zamjenjuje španjolskim i rumunjskim, a od neromanskih jezika 
njemačkim i slovenskim. Francuski kao prvi zamijenjen je španjolskim i rumunjskim, 
a od neromanskih jezika njemačkim. 

Portugalski i španjolski govornici hrvatskog jezika imaju više fonoloških 
odstupanja nego talijanski i francuski, a svi imaju podjednak broj fonetskih 
odstupanja. 

Sljedeći je korak u istraživanju fonetsko-fonološkom analizom pokušati 
otkriti zašto se španjolski i portugalski na nižim razinama učenja hrvatskoga jezika 
često zamjenjuju kineskim (japanskim ili korejskim), a talijanski i francuski 
njemačkim te zašto se španjolski često zamjenjuje poljskim i poljski španjolskim. 

NEGDJE U INOJEZICNOM HRVATSKOM. 
POEZIJA I PROJEKT U POUCAVANJU JEZIKA 


Jelena CVITANUŠIĆ TVICO, Ranka ĐURĐEVIĆI 


According to many didactics it is necessary to enable language learners to participate in the project 
works that aim to develop general communication and intercultural skills. In this paper it will be shown 
how Danijel Dragojevic's poetry, to be more precise poems included in his latest collection Somewhere, 
was used for that purpose. Danijel Dragojević is not only one the most important Croatian 
contemporary authors, but additional reason was the language of his poetry. Or, as Miljenko Jergović 
wrote: “The book Somewhere is literary masterpiece. Danijel Dragojević writes very simple, clear 
sentences. (..) There is nothing hermetic in his poems: there are no language bizarreness, hyper 
intellectualism, poetic noise and kalambur, weird and impossible pictures” In this project attendants of 
levels B1 and B2 will be involved. These referent levels have recently been described in manuals Croatian 
B1 i Croatian B2. Attendant that mastered B1 is considered not only the basic, but also the independent 
language user who is able to experience readings and understanding poetry in the language that he is 
learning as a great award for his invested effort. Attendant at the evel B2 is very competent language 
user who can find extra motivation in reading poetry of the target language for continuity in learning and 
progressing to the level of the experience language user. 


Key words: project learning, communicative and intercultural competence, poetry, levels B1 i B2 


1. Uvod 


1.1. Kroz projektnu nastavu do međukulturne kompetencije 

Imperativ suvremenog pristupa poučavanju jezika stjecanje je i razvijanje 
međukulturne kompetencije kao najvažnijega cilja učenja. Pritom presudna uloga 
pripada takozvanim nejezičnim, prije svega društvenim čimbenicima ovladavanja 
inim jezikom (OVIJ) koji se odnose na stav učenika prema inomu jeziku, njegovim 
govornicima i kulturi s kojom je jezik povezan, na društvenu vrijednost ovladavanja 
tim jezikom, na stavove o materinskom jeziku i vlastitoj kulturi te na socioekonomski 
položaj učenika (Ellis 1994 preko Cvikić 2012). Osim što usmjeravaju proces OVIJ-a 
prema stjecanju međukulturne kompetencije, društveni čimbenici utječu i na strah od 
jezika. Naime, on je manji kod bolje socijaliziranih učenika koji na jeziku kojim 
ovladavaju komuniciraju sa širim krugom prijatelja. U tom se slučaju može govoriti o 
višoj razini integrativne (uklopne) motivacije, odnosno pozitivnog stava učenika 
inoga jezika prema inojezičnoj zajednici, o naglašenijoj potrebi za uključivanjem i 
uklapanjem u drugu kulturu (Jelaska 2005: 111). Učenik koji je integrativno 
motiviran razvija osjećaj poštovanja i želju za otvaranjem prema toj kulturi, za 
uspostavljanjem interakcije s grupom te za identifikacijom s članovima te zajednice 

(Cvikić 2012: 40). Važno je, dakle, uvijek iznova inzistirati na neutraliziranju granica 
između učioničke i izvanučioničke stvarnosti. 

Osim interakcije izvan institucionalnih granica i učionica, iz vida se ne bi 
trebala izgubiti ni važnost interakcije unutar učionice, među učenicima koji se 
nerijetko razlikuju po mnogim obilježjima. Na Croaticumu - Centru za hrvatski kao 
drugi i strani jezik heterogenost je jedno od glavnih obilježja grupa polaznika kojima 
je razina poznavanja hrvatskoga jezika često jedino zajedničko obilježje. Razlikuju ih 
prvi jezik, dob, motivacija za učenje, razina i sustav obrazovanja te kultura iz koje 
dolaze. Rad u takvim skupinama velik je izazov za lektora čiji je zadatak nastavni 
proces oblikovati i usmjeravati tako da se među polaznicima razvije pozitivan, 
uvažavajući odnos. Ne stječu se, dakle, samo spoznaje o kulturi Hrvata čiji se jezik 
poučava i kulturi okruženja u kojem se jezik izvan didaktičke sredine usvaja, već je na 
snazi i intenzivan proces senzibiliziranja polaznika i predavača za razlike ,drugih“, a u 
takvom poticajnom i suradničkom razrednom ozračju inojezični će učenik lakše 
razviti pozitivan stav prema jeziku kojim ovladava te prema društvu u kojem se njime 
govori (Cvikić 2012: 42). U heterogenim je skupinama iznimno važno poticati 
suradničke oblike učenja kao što su rad u paru, grupi i timu. Osim što stječu nove 
spoznaje jedni o drugima, učenici osvještavaju i razlike i sličnosti u strategijama 
kojima se (ne)svjesno koriste tijekom rješavanja zadatka ili zajedničkog rada na 
projektnom zadatku (Češi 2012). 

Nastava stranoga jezika danas u prvi plan stavlja postojeća predznanja i 
iskustva učenika te aktivirajući ih potiče stjecanje novih. Jezična je kompetencija u 
tom složenom procesu istovremeno i cilj i sredstvo koje omogućuje razvoj opće, 
komunikacijske kompetencije (Đurđević, Cvitanušić Tvico 2012). Mnogi se 
didaktičari slažu da učenicima treba omogućiti (su)djelovanje u projektnome radu jer 
se tako izlažu izvanučioničkoj jezičnoj stvarnosti, a ne samo kontroliranim jezičnim i 
didaktičkim uvjetima. Težnja za novom i učinkovitijom školom i učinkovitijim 
nastavnim strategijama trebala bi uključiti i projektnu nastavu (Peko, Munjiza, Sablić 
2006), a s takvim viđenjem nastave slažu se i sudionici okruglog stola za nastavnike 
stranih jezika (sudjelovalo ih je trideset dvoje) na temu alternativnih metoda u 
poučavanju stranih jezika, održanoga 2014. povodom obilježavanja Europskog dana 
jezika u organizaciji Područnog ureda Glavne uprave za pismeno prevođenje 
Predstavništva Europske komisije. Zaključeno je da metode poučavanja trebaju biti 
nove, kreativne, nestandardne, a neki od predstavljenih projekata naglasili su osobitu 
važnost razvijanja prezentacijskih vještina u sklopu nastave stranih jezika te 
uključivanje književnih tekstova!. Važnost projektne nastave i povezivanja 
obrazovnih područja naglašava se i u obrazovnim dokumentima Republike Hrvatske 
kao što su Nacionalni okvirni kurikulum (NOK) i Hrvatski nacionalni obrazovni 
standard (HNOS). Potonji zagovara razvoj nastavnih metoda kao što su npr 
egzemplarno i zorno učenje te terenska i iskustvena nastava unutar kojih se otvaraju 
mogućnosti i za integraciju projekata u nastavi, koji bi svoje mjesto trebali dobiti i u 


1 Izvor: http://ec.europa.eu/croatia/pdf/20141106_alternative-methods-teaching_-frpdf (pristup 8. 
srpnja 2015.) 

nastavi hrvatskoga (kao inoga) jezika. 

Projektna nastava uspostavlja most između korištenja jezika u učionici i izvan 
nje (Fried-Booth 1997), a opis je takvoga pristupa poučavanju skriven pod kraticama 
PBL i TBL (Project/Task Based Learning!) te pod pojmom scenarijska didaktika 
(Hčlscher, Roche i Simic 2009). Projektna se nastava odvija u etapama koje se mogu 
objediniti pod sljedeće: pripremna etapa (uvođenje u zadatak te jasno i precizno 
definiranje ciljeva projekta), izvedbena etapa (učenici se suočavaju sa zadatkom u 
parovima ili grupama, a jezične pogreške u ovoj etapi nisu važne jer je naglasak na 
što dinamicnijoj i produktivnijoj međusobnoj komunikaciji, tj. unapređenju 
komunikacijske kompetencije) te elaboracijska etapa koja podrazumijeva 
predstavljanje rezultata kao i osvrt na specifične (jezične) probleme s kojima su se 
učenici suočavali tijekom rada na zadatku. Pritom se učeniku omogućuje iznalaženje 
vlastitih pristupa temi, kao i nužna dijaloška razmjena informacija među učenicima u 
vezi s dobivenim zadatkom. Rezultat je aktivno povezivanje učenika i dokidanje 
razlika među njima, odnosno, stjecanje socijalne kompetencije. 

Važno je ne zaboraviti da je jezik u projektnoj nastavi, barem u početnim 
projektnim fazama, prije svega instrument komunikacije čija je funkcija da 
potpomogne izvršavanje zadatka, a ne cilj što je osnovna razlika između ovoga i 
„tradicionalnijih“ pristupa poučavanju jezika. Promijenjena je i uloga nastavnika koji 
je, kako u članku o scenarijskom pristupu objašnjavaju Holscher, Roche i Simic 
(2009), nadglednik i savjetnik koji definira uvjete procesa interkulturnog učenja, 
omogućuje pristup informacijama i pomaže s jezičnim pitanjima, osigurava prostor 
za samostalan razvoj i primjenu strategija, prati rad učenika, potiče učenike da u 
nastavni proces uključe predznanje i iskustvo, daje podršku pri organizaciji, pomaže 
pri odabiru odgovarajućeg načina prezentacije, daje povratnu informaciju o njoj, daje 
smjernice za produbljivanje teme itd. 


1.2. Poezija u nastavi inoga jezika 

Mnogo je radova napisano o pozitivnim učincima literarnog teksta u nastavi 
J2 (npr. Lazar 1993, Narančić Kovač, 1999; Šmidt Pelajić 2007, Khatib i dr. 2011, 
Yilmaz 2012). Ovdje će biti riječi o dobrobiti od poezije u nastavi J2. Premda postoje 
istraživanja literarnih preferencija među studentima engleskoga kao J2 (npr. Fan-ping 
Tseng 2010, Yilmaz 2012) koja pokazuju da poezija, u odnosu na roman, kratku priču 
i dramu najmanje pridonosi jezičnom razvoju, od poezije u nastavi J2 nikako ne bi 
trebalo odustajati, i to iz brojnih razloga o kojima su pisali mnogi (npr. Lazar 1993, 
Kirkgoz 2008, Schroeder 2010). Prema njima poezija je poticajna za ovladavanje 
jezikom zbog toga što susrećući poeziju učenik susreće autentičan jezik. To bi mogao 
biti i argument protiv jer jezik poezije često odstupa od pravila, a učenik želi naučiti 
pravilno upotrebljavati jezik, no, kako navodi Lazar (1993: 15), jezik poezije s nama 
komunicira na svjež i originalan način, a i sam jezik nije tako strog kao što mislimo, 
što omogućuje raspoznavanje formalnog i neformalnog registra. 


1 Izvor: http://www.teachingenglish.org.uk/article/tb-pbl-two-learner-centred-approaches (pristup 8. 
srpnja 2015.) 

Čitanje poezije otvara za svakog inojezičnog učenika ponešto, a ključnu uogu 
u tom njegovom susretu s izvornim lirskim tekstom odigrat će lektor. Susret s lirskim 
tekstom može se odvijati na nekoliko razina (Reilly 2012): fonetsko-fonološkoj, 
leksitko-sintaktitkoj, semantičkoj i pragmatičkoj, kulturološkoj te ontoloskoj. 
Fonetsko-fonološka razina uključuje primjerice čitanje, povezivanje glasova i slova, 
slušanje i prepoznavanje specifičnosti kojega glasa u cilju otkrivanja značenja. 
Leksičko-sintaktička razina stavlja naglasak na shvaćanje značenja preko 
razumijevanja gramatike, a semantička i pragmatička razina na razumijevanje veza 
između riječi u konstrukciji značenja. Dolaženjem do denotativnog značenja riječi 
uvježbavaju se interpretacijske sposobnosti što je ključno za ovladavanje inim 
jezikom, a učenici dobivaju ideju o tome kako ciljni jezik proizvodi specifična 
značenja. Na kulturološkoj razini možemo govoriti o osvještavanju i promicanju 
multikulturalizma jer kad učenik shvati da ima prazninu između onoga što pjesma 
govori i onoga što on zna o kulturi ciljnog jezika - otvara mu se prostor za učenje o 
kulturi. Na ontološkoj razini čitatelj prepoznaje da je kroz individualizirane 
konstrukcije značenja stavljen u jezično posredovan pjesnikov osobni prostor. 

Dakle, na uvođenje poezije u nastavu inoga jezika blagonaklono treba gledati 
zato što ona ima općeobrazovnu vrijednost pomažući razumjeti drugu kulturu i 
omogućujući razvijanje  interpretacijskih sposobnosti. Poezija proširuje 
svijest/svjesnost o jeziku jer se susreće stvarni jezik te nova uporaba poznatoga. 
Čitanjem poezije obogaćuje se vokabular zbog mogućnosti susretanja riječi koje nisu 
predviđene silabom i nema ih u udžbenicima J2. Osim toga poetski je tekst dobar 
model za pisanje (Parkinson, Reid Thomas 2000 preko Yilmaz 2008, Kirkgöz 2012). 

Katkad se nastavnik može opirati uvođenju poezije u nastavu J2 zbog ideje da 
poezija zanima samo studente književnosti, no kad se odmakne od tog mita te 
prevlada strah od nerazumijevanja poezije, osobito na J2 i na nižim razinama učenja, 
uvidjet će da studenti imaju kapacitet razumjeti i uživati u pjesmi iako nemaju 
dovoljno jezičnih vještina da bi to izrazili. Činjenica da su pjesme obično kratke pa je 
čitanje brzo gotovo (za razliku od eseja ili priče) može dati osjećaj postignuća i 
zavrsenosti. Međutim poezija ne mora završiti sama u sebi - ona proširuje jezičnu 
upotrebu, a to se može ostvarivati pisanjem pjesama, za što je potrebno stvoriti manje 
teksta nego za primjerice esej pa opet možemo govoriti o osjećaju postignuća i 
završenosti. Tako se povećava kompetentnost u jeziku, a ona se stječe, među ostalim, i 
učenjem o načinima uporabe jezika (Granić 2002 preko Korljan 2010). 

Učenje bi općenito, slažu se mnogi, trebalo imati humanistički karakter. To 
znači da se ne bi smjele zanemarivati vrijednosti, emocije, ukus, stavovi, 
samoprocjena, duh, želje, interesi, brige i sl, a materijali za poučavanje jezika 
najčešće se deriviraju iz časopisa, članaka, novina, oglasa, brošura, uputa za upotrebu 
i ostavljaju malo prostora za spomenuto. Poezijom u nastavi J2 može se nadići 
problem dehumanizacije učenja stranog jezika u suvremenom svijetu koju nameću 
potrebe poslovnog svijeta (Reilly 2012). Ta ideja polazi od psihološke potrebe čovjeka 
da istražuje i izražava ono što živi, a čitanje poezije, njezina interpretacija, a onda i 
pisanje to svakako omogućuju. 

U nastavku će biti riječi o projektu provedenom u ljetnom semestru ak. g. 

2014/2015. na Croaticumu s polaznicima dviju grupa, na razlicitim razinama 
poznavanja hrvatskoga jezika (B1 i B2 prema ZEROJ-u). Polaznici su trebali protitati i 
obraditi pjesme suvremenoga hrvatskog pjesnika Danijela Dragojevica. 


1.2.1. Poezija Danijela Dragojevića u nastavi hrvatskoga kao inoga jezika 

Danijel Dragojević jedan je od najvažnijih predstavnika suvremenoga 
hrvatskog pjesništva te jedini živući hrvatski pisac čiji su naslovi ušli na popis 
dvadeset knjiga koje bi trebao pročitati svaki građanin Hrvatske!. 

Pjesnički opus Danijela Dragojevića približio je hrvatsku poeziju suvremenom 
europskom pjesništvu. Dragojević piše jezikom kojemu nije imanentna intencionalna 
poetizacija. Njegova je poezija upravo ,običnošću“ svoga stila neobična. U njoj se ne 
pojavljuje ništa neočekivano na razini fonetike, morfologije, sintakse, leksika ili semantike 
što je čini velikim izazovom za stilističku interpretaciju (Božanić 2012: 6 i 7). 

Zbog svega navedenoga što bi se vrlo pojednostavnjeno moglo svesti na 
jednostavnost jezičnoga izričaja i univerzalnosti tema i motiva s kojima se, neovisno o 
podrijetlu i kulturi iz koje se dolazi, moguće identificirati, polaznici Croaticuma 
uhvatili su se u koštac upravo s tim velikim izazovom čitanja, razumijevanja i 
interpretacije pjesama ovoga velikog pjesničkog autoriteta. Pjesme za projektnu 
nastavu odabrane su iz njegove najnovije zbirke Negdje, objavljene 2013. 


2. Primjer projektne nastave: Poezija u nastavi HJ2 


2.1. Sudionici i ciljevi projekta 

Kako je već rečeno, u projektu su sudjelovali polaznici nastave hrvatskoga kao 
inoga jezika u ljetnom semestru ak. g. 2014/2015. na Croaticumu. Bilo ih je 19 (7 na 
razini B2, 12 na razini B1), iz 15 zemalja: Sirije, Argentine, Brazila, Venezuele, Perua, 
Meksika, Poljske, Rusije, Kosova, Francuske, SAD-a, Italije, Španjolske, Nizozemske, 
Rumunjske. 

Što se ciljeva ovakvoga pristupa tiče naglasak je bio na unapređenju 
komunikacijske i međukulturne kompetencije. lako bi potonja u svakom pristupu, u 
skladu sa zahtjevima suvremenoga načina života, trebala biti krajnjim ciljem učenja 
jezika, u projektnom je tipu nastave osobit naglasak upravo na njoj. U projektnom 
tipu nastave, osobito u ovakvim heterogenim skupinama, polaznici nesumnjivo 
razvijaju više razumijevanja ne samo za hrvatsku kao kulturu ciljne zajednice već i za 
kulture iz kojih dolaze drugi polaznici, a o kojima dotad možda nisu imali puno znanja. 
Iz tog su razloga u prvoj etapi projekta polaznici čitali pjesme po vlastitom izboru na 
svojim materinskim jezicima predstavljajući tako kulturu iz koje potječu. Ako se uzme 
u obzir da je u projektu sudjelovalo 12 polaznika stupnja B1 kojima su materinski 
jezici arapski, albanski, ruski, poljski, španjolski, francuski i portugalski te sedam 
polaznika stupnja B2 kojima su materinski jezici talijanski, španjolski, rumunjski, 


1 http://arhiva.nacionalhr/clanak/12956/20-knjiga-koje-bi-trebao-procitati-svaki-hrvat (pristup 1. 
srpnja 2015.) 

portugalski, nizozemski, poljski i engleski, moze se zakljuciti da je medukulturna 
suradnja bila vrlo dinamična i produktivna. 

Cilj je ovakvoga pristupa i razvoj diskursne i funkcionalne kompetencije. 
Sudionici projekta susreli su se, čitajući poeziju, s novim tipom teksta, obogaćenoga 
nekim novim stilskim sredstvima, a sudjelujući u raspravama, iznoseći i elaborirajući 
svoje stavove i zaključke te komentirajući mišljenja drugih morali su se služiti 
makrofuncijama poput opisa, naracije, komentara, objašnjenja i argumentacije. 

Ciljevi projektne nastave uvijek su mnogobrojni i takav je pristup poučavanju 
vrlo zahtjevan. U ovom su se projektu sudionici našli izloženi autentičnom 
suvremenom književnom tekstu kroz što se definirao još jedan važan cilj - otkriti ili 
probuditi uspavanu sklonost poeziji, spoznati ini jezik kao sredstvo za proizvodnju 
poezije te se i sam naći u ulozi onoga tko ini (a onda možda i materinski) jezik koristi 
upravu u tu svrhu. 


2.2. Razine B1 i B2 

Razine B1 i B2 prema ZEROJ-u smatraju se vrlo važnima u procesu OVIJ-a, što 
potvrđuju i nedavno objavljeni priručnici Hrvatski B1 (2013) i Hrvatski B2 (2015) 
koji detaljno opisuju upravo te dvije referentne razine. Razina B1 simbolično 
označuje prag, odnosno granicu između temeljnoga (A) i samostalnoga korisnika 
stranoga jezika (B) predstavljajući prijelazni stupanj neizvornoga govornika 
prepoznatljivoga po sposobnosti vođenja razgovora i sposobnosti prenošenja 
sadržaja koji želi izreći ili ciljeva koje želi postići u nizu različitih svakodnevnih 
jezičnih situacija (Hrvatski B1 2013: 13). Dok se razina B1 smatra prijelaznom (za 
razliku od temeljne A2 razine), B2 je nova razina koja odražava specifikaciju 
samostalnosti. Naglasak je ovdje na sposobnosti učinkovite argumentacije, na mnogo 
boljem nastupu u društvenim kontaktima, ali je najvažniji na ovoj razini nov stupanj 
jezične osviještenosti. To znači da je govornik na razini B2 sposoban, svjesno prateći 
svoj govor, ispraviti svoje greške, može planirati što će reći i način na koji će to učiniti 
te promatrati reakciju sugovornika. Iz navedenoga proizlazi da je jezični razvoj na 
razini samostalnoga korisnika (razina B} složeniji nego jezični razvoj temeljnoga (A) i 
iskusnoga (C) korisnika (Hrvatski B2 2015: 15 i 16). 

Kad je riječ o komunikacijskoj kompetenciji, čiji je razvoj bio jedan od ciljeva 
ovoga projekta, potrebno je znati da je govornik na razini B1 sposoban održati 
pripremljenu prezentaciju o poznatoj temi, koju je uglavnom moguće pratiti bez 
poteškoća. Kao što je već rečeno, u projektnoj se nastavi mogu uvježbavati i različite 
vrste strategija, a kada su posrijedi strategije proizvodnje, govornik na razini B1 može 
odrediti način na koji će iznijeti svoje glavne misli služeći se svim raspoloživim 
resursima, može uvježbati i isprobati nove izraze te zatražiti povratnu informaciju, a 
sve to koristeći se, među ostalim, i brojnim strategijama planiranja koje u projekinom 
pristupu učenju zauzimaju važno mjesto. Kada je riječ o receptivnim sposobnostima, 
govornik na ovoj razini može usvojiti različite tipove informacije te pratiti kulturne 
sadržaje među kojima je i književnost. Sposoban je sudjelovati u većini nastavnih 
aktivnosti i stjecati znanja o društvu i ciljnom jeziku te se njima aktivno koristiti. 

U tekstove koji se smatraju prikladnima za razinu B1 (nabrojit će se samo oni 

relevantni za ovaj projekt), a koje govornik na ovoj razini moze obraditi bilo 
receptivno bilo produktivno, ulaze izlaganja ili predavanja o poznatim temama, prozni 
tekstovi linearne naracije, jednostavnoga stila pripovijedanja te suvremeni lirski 
tekstovi jednostavnoga izraza. Govornik je sposoban razgovarati o temama iz 
područja kulture (npr književnosti ili kazališta), razmjenjivati, provjeravati i 
potvrđivati informacije te komentirati tuđa mišljenja i stajališta, a u pisanoj 
proizvodnji sposoban je kreativno se izraziti kroz priču ili sastavak o svojim 
osjećajima, iskustvima i reakcijama (Hrvatski B1 2013: 17-32). 

Kad se govori o pragmatičnoj, ponajprije diskursnoj kompetenciji, govornik 
se na razini B1 smatra sposobnim za obradu kraćega književnog teksta, složenije 
sintaktičke strukture sa stilskim sredstvima (npr. epitetom, kontrastom, metaforom i 
sl) (Hrvatski B1 2013: 38). S druge strane, kada je riječ o funkcionalnoj kompetenciji, 
sposoban je razmjenjivati informacije, raspitivati se o tuđem mišljenju i stajalištu, 
izraziti vlastito te izraziti slaganje ili neslaganje s tuđim mišljenjem. Na ovoj se razini 
govornik služi i makrofunkcijama poput opisa, naracije, komentara, objašnjenja i 
argumentacije (Hrvatski B1 2013: 41). U projektnoj nastavi, osobito u njezinoj 
elaboracijskoj etapi, svi su ovi elementi funkcionalne kompetencije od iznimne 
važnosti za sudjelovanje polaznika razine B1. 

Sve navedeno odnosi se, naravno, i na razinu B2, no, kako je već rečeno, 
govornika na toj razini obilježava prije svega sposobnost korištenja učinkovite 
argumentacije (obrazlaganje i obrana stajališta, iznošenje mišljenja, povezivanje 
argumenata u logičan slijed, razvijanje rasprave, iznošenje pretpostavki i sl). On puno 
bolje nastupa u društvenim kontaktima (Hrvatski B2 2015: 15), što je za projektni i 
općenito suradnički tip učenja osobito važno. U kontekstu komunikacijske 
kompetencije, točnije proizvodnih djelatnosti poput govorenja, treba naglasiti da 
govornik na ovoj razini može izlagati jasno i sustavno uz primjereno isticanje bitnih 
elemenata i važnih popratnih detalja. Sposoban je aktivno se uključiti u neformalnu 
raspravu, komentirati i jasno iznositi svoja stajališta te reagirati na tuđe pretpostavke 
(Hrvatski B2 2015: 25 i 30). Funkcionalna kompetencija govornika na razini B2 na 
visokoj je razini i omogućuje mu da proizvede i primi brojne vrste tekstova i jezičnih 
funkcija. 

Ukratko, kad je riječ o pragmatičnoj kompetenciji, govornici na razini B1 i B2 
ostvaruju iste komunikacijske namjere s tim da se one na razini B2 ostvaruju leksički 
raznovrsnijim, strukturno složenijim i komunikacijski i funkcionalno izražajnijim 
sredstvima. 

Međukulturna je kompetencija već spomenuta kao krajnji cilj učenja jezika, a 
projektna nastava osobit naglasak stavlja upravo na nju Naime, izlaganjem 
autentičnome književnom tekstu, unatoč univerzalnosti tema i motiva stvaralaštva 
Danijela Dragojevića, polaznici ipak stječu neke nove spoznaje o Hrvatima, hrvatskoj 
povijesti, kulturi i sl U opisniku za razinu B1 stoji da je govornik na toj razini već u 
velikoj mjeri upoznat s odnosom (sličnostima i razlikama) između vlastite kulture 
„Svijeta podrijetla“ i hrvatske kulture „svijeta ciljne zajednice“ On poznaje i druge 
kulture i predstavlja poveznicu među (najmanje) dvjema kulturama te ima ulogu 
posrednika među njima (Hrvatski B1 2013: 255). Uglavnom se isto može reći i za 

međukulturnu kompetenciju govornika na razini B2 koji je također u ulozi 
međukulturnog posrednika, i to u mnogo većoj mjeri nego govornik na razini B1 
(Hrvatski B2 2015: 401). 


2.3. Opis projekta 

Projekt Poezija u nastavi HJ2 tekao je usporedno s provođenjem programa 
predviđenog silabom. Trajao je tri tjedna i imao tri u uvodnom dijelu spomenute 
etape: pripremnu, izvedbenu i elaboracijsku. 

Projekt je najavljen tjedan dana unaprijed, studenti su trebali odabrati pjesnika 
koji piše na njihovu materinskom jeziku, čiju će pjesmu pročitati na izvornom jeziku 
pred grupom. Usput im je najavljeno da će nakon toga čitati poeziju na hrvatskom. 

Tijekom čitanja pjesama na materinskom jeziku naglasak je bio upravo na 
razvoju međukulturne kompetencije. Studenti su prije čitanja predstavili autora! i 
pjesmu, a kasnije su čitali njezin prijevod (bilo svoj, bilo već postojeći). Riječ je, 
naravno, o vrlo velikom izazovu, no lektorice su se odlučile za takav zadatak kako bi 
polaznike izložile jednom novom iskustvu slušanja poezije na jeziku koji najčešće nisu 
razumjeli te da usporede impresiju i osjećaj koji je u njima izazvalo čitanje tijekom 
kojega su bili koncentrirani samo na zvuk novoga, nepoznatoga i samim time vrlo 
izazovnoga i lijepoga te slušanja prijevoda na jeziku koji uče, na kojem međusobno 
komuniciraju i koji predstavlja nešto poznato i zajedničko. Prevođenje je, naravno, 
bilo najveći izazov. Polaznici su pokušali iznaći najbolji način da zvuk, ritam i osjećaj 
iz pjesme napisane na njihovu materinskom jeziku prenesu u jezik koji uče, 
osvješćujući na taj način neka nova obilježja, razlike i sličnosti tih dvaju jezičnih 
sustava. 

Predstavljanje autora i razloga odabira njegove pjesme kulturološki je 
obogatilo polaznike za novo znanje o jednom pjesniku i njegovoj poetici te za neke 
nove spoznaje o kulturi i vremenu iz kojih odabrani pjesnik potječe. Dio pripremne 
etape bilo je i predstavljanje suvremenoga hrvatskog pjesnika Danijela Dragojevića te 
čitanje jedne njegove pjesme (lektorice su svaka svojoj grupi pročitale jednu njegovu 
pjesmu) kao uvoda u sljedeću etapu, a to je čitanje pjesama Danijela Dragojevića iz 
zbirke Negdje. 

U izvedbenoj etapi polaznici stupnja B1 podijeljeni su u šest parova i svaki je 
dobio jednu pjesmu2, a na stupnju B2 svaki je polaznik imao jednu pjesmu za obradu. 
Pri dodjeljivanju pjesama vodilo se prije svega računa o razini - za B1 trebalo je 
pomnije paziti na leksik i gramatičke strukture, dok su polaznici na B2 mogli sami 
birati između dvije ili tri pjesme. Lektorice su se vodile vlastitom procjenom koje bi 
pjesme prema temama, motivima, duljini i formi odgovarale pojedinome polazniku 
oslanjajući se na ono što su o njima i njihovu karakteru, senzibilitetu i interesima 
tijekom mjesec i pol dana rada uspjele otkriti. Čini se važnim dobro poznavati svoje 


1 Za razinu B1 na slajdovima su bili projicirani osnovni bio-bibliografski podatci o pjesnicima samo zato 
što je polaznicima na toj razini još uvijek teško razaznati primjerice godinu ako je samo čuju. 

2 Obrađene pjesme na B1: Mak žene, Stranac, Uz Savu, Strah, Vesh, Rijeka; na B2 Otok, Lica, Ritual, 
Možda, Dani, Kiša, Toplina. 

utenike/studente kad im se daje takav zadatak jer je cilj da pjesma aktivira njihov 
unutarnji svijet pa će i pristupanje zadatku biti aktivnije i afirmativnije!. U odabiru su 
donekle pomogle i pjesme koje su čitali u pripremnoj etapi jer se tu mogla primijetiti 
njihova sklonost nekom tipu poetike, nekoj temi ili formi koju preferiraju2. 

U elaboracijskoj etapi polaznici su održali prezentacije u obliku nastavne 
jedinice od 30 do 45 minuta. Svaka se sastojala od istih dijelova: čitanja pjesme, 
leksičke analize (objašnjavanja značenja manje poznatih riječi, što je bilo posebno 
važno na stupnju B1), osvrta na neke zanimljivije gramatičke konstrukcije koje su ili 
već učili te su našli potvrdu za njih u autentičnom književnom tekstu, ili su im bile 
neobične i nepoznate, te interpretacije. 

Polaznici su pjesmu na satu prvo pročitali: na razini B2 posebno su pripremali 
čitanje jer im je najavljeno da će biti snimani (čemu nisu pružili nikakav otpor), a na 
razini B1 svatko je iz grupe čitao po jedan stih pri čemu su pjesmu čitali nekoliko puta 
u krug i nisu snimani. Ovdje se vidi kako se uključivanjem poezije u nastavu može 
raditi i na razvoju retoričkih vještina, produktivne vještine čitanja, izgovorne 
(fonetske) kompetencije i sl Nakon leksičke i gramatičke analize, u dijelu 
predviđenom za razgovor o pjesmi, polaznici koji su ,držali“ sat trebali su voditi 
razgovor, postavljati pitanja ostalima u grupi. Pritom su se trebali koristiti izrazima za 
iznošenje stava, mišljenja, (ne)sviđanja, argumentiranja itd. 

Polaznici stupnja B2 u pripremu za čitanje, s obzirom na to da su znali da će 
biti snimani, uložili su puno truda te su taj dio zadatka izveli vrlo uspješno 
demonstrirajući istovremeno i visoku razinu razumijevanja teksta i svoje izgovorne 
kompetencije u hrvatskom jeziku. Na istom stupnju, u nedostatku velikog broja novih 
leksema i izraza čije je značenje trebalo pojasniti te složenih gramatičkih struktura, 
najveći dio predviđenoga vremena prezentacije zauzela je interpretacija koju su svi 
polaznici učinili dinamičnom i interaktivnom. Postavljajući kolegama dobro smišljena 
pitanja o sadržaju pjesme koju su svi imali pred sobom, lako su stvarali ozračje u 
kojem se komunicira otvoreno, slobodno, u kojem nema točnih i pogrešnih odgovora 
već samo ravnopravna razmjena mišljenja. Ostvaren je pritom cilj razvijanja 
komunikacijske, ali i pragmatične, tj. funkcionalne kompetencije - naime, rasprave i 
razgovori vodili su se poštujući pravila strukturirane razmjene, suprostavljanja i 
obrane stavova, iznošenja argumenata i sl 

Na stupnju B1 veći dio analize zauzimala je obrada leksika koji je, unatoč 
jednostavnosti Dragojevićeva izraza, polaznicima na tom stupnju još uvijek najveća 
prepreka za razumijevanje. No kako su im se otkrivali dijelovi koje isprva nisu 
razumjeli, raslo je i zadovoljstvo. Na kraju nastavne jedinice upitani su da kažu koje su 
im nove riječi bile ključne za obrađenu pjesmu te koje su im posebno važne za život. 
Na te su riječi podsjećani u tjednu u kojem su održavali prezentacije tako što bi neku 


1 Jedna se studentica na stupnju B1 kasnije uključila u grupu i samo je pridružena studentu koji je već 
imao svoju pjesmu (koja je odabrana prema njegovim afinitetima). Ona je svoj dio posla ozbiljno i 
predano odradila, no na kraju je komentirala da je projekt bio zanimljiv i pjesme dobre, ali da sama nikad 
ne bi izabrala pjesmu koju je trebala prezentirati jer joj poimanje svijeta prikazano u njoj nije blisko. 

2 Polaznici iz Brazila, podrijetom s Korčule iz Vele Luke, baš kao i Dragojević, ponuđena je bila, među 
ostalima, i pjesma Otok za koju se onda i sama odlučila. 

riječ trebali staviti u kontekst ili je objasniti ili naći sinonim ili antonim. Ponesto od 
novog vokabulara stupanj B1 imao je i u završnom ispitu, dok je na stupnju B2 jedna 
od tema za pisanu produkciju bila Čitajući poeziju učimo jezik, učimo o kulturi. 

Na kraju elaboracijske etape polaznici su pisali vlastite pjesme koristeći 
novousvojeni leksik. Ponuđeno im je 20 i 30 riječi od kojih su mogli izostaviti pet do 
deset. Na stupnju B1 radili su u dvije grupe, iz čega su nastale dvije pjesme. Izrazili su 
želju da završetak projekta odrade u prirodi (u parku), gdje su pjesme i pročitali, a 
onda su se upustili u analizu, gotovo kao kad su razgovarali o Dragojevićevim 
pjesmama tijekom prezentacija na nastavi. Bilo je impresivno vidjeti kako se taj 
razgovor poveo spontano i slobodno. Na stupnju B2 vlastite su pjesme pisali sami, kao 
što su sami pripremali i prezentaciju. Sve pjesme za koje su njihovi autori dali 
pristanak, donosimo u Prilogu 1 na kraju rada. 

Nakon pisanja pjesama polaznici su komentirali projekt, a kasnije su svoja 
mišljenja iznijeli i pišući osvrte, o čemu će biti riječi u sljedećem poglavlju. 


3. Od dojmova do zaključka 


Susret s poezijom na stranom jeziku može izazvati sumnjičavost i strah od 
nedovoljne kompetencije za njezino razumijevanje. Međutim, kako se ovdje pokazalo, 
dobra priprema ključna je za afirmativan stav i lektora i polaznika. Općenito govoreći 
polaznici su zadovoljni otkrićem da su sposobni razumjeti poeziju na hrvatskom i 
pritom unaprijediti svoju leksitku i medukulturnu kompetenciju te steći 
samopouzdanje u izražavanju na hrvatskom jeziku, što potvrđuju i citirani dijelovi 
njihovih osvrta!: 


Na kraju pisali smo zajedno novu pjesmu. Pisali i uživali smo vani. Mislim da projekt 
je pomagao nam izraziti se, raditi zajedno i naći dublji smisao na hrvatskom. 

Na početku kad jedno po jedno je trebao birati i čitati pjesmu na svojem jeziku bib mi 
je emotivno. Voljela sam slušati svoje kolege i kako oni su interpretirali. Mogla sam osjećati 
nešto o čemu su oni čitali. 

To je bib istovremeno i zanimljivo i korisno: zanimljivo jer na prvom mjestu studenti 
mogli su slušati pjesme na drugim jezicima, korisno jer svaki student upotrijebio je svoju 
sposobnost prevođenja i hrvatski postao je zajednički jezik čime svi su razumjeli druge. 

Na početku sam bila malo distancirana, sumnjičava, ali na kraju vrb pozitivno 
iznenađena. (...) U smislu generalno čitanja pjesme, najviše cijenim da sam se sjećala 
vremena kad bila sam zaljubljena u poeziju u osnovnoj školi. Sjećala sam da imam takvu 
potrebu da nađem sebe, svoje misli u poeziji, daleko od politike. (...) Druga stvar je da smo 
čitali pjesme Danijela Dragojevića kojeg su pjesme jednostavne, rečenice su jasne. Po 
mom mišljeniu je to najbolji izbor za studente iz raznolikih kultura i kad hrvatski nije 
materinski jezik jer jednostavnost ovih pjesma nekako pomaže da razumijevanje je lakše i 
više ugodno, također razgovor među studentima je otvoreniji. 

Uvijek sam vjerovao da samo čitajući književnost možemo učiti jezik (...) Rekao bih da 
kultura, pa i književnost ima toliko velik utjecaj da se ne smije učiti jezik bez njih. Sve 
jezike koje sam naučio u mom životu ispočetka sam bolje shvatio kroz literaturu. 


1 Citati se navode uz minimalne intervencije lektorica. 

Zakljucno iz lektorske perspektive mozemo samo ponoviti ono Sto su rekli 
mnogi didaktitari, a to je da projektna nastava doista odgovara zahtjevu stjecanja 
medukulturne i komunikacijske kompetencije te razvijanju prezentacijskih vjeStina, a 
njome se postize i odmak od svakodnevne razredne rutine. Pazljivo odabranom 
poezijom u nastavi moguće je postići veliko zadovoljstvo i u učenju i u poučavanju bilo 
kroz obogaćivanje vokabulara i susretanje jezičnih struktura u izvornom kontekstu, 
bilo kroz poticanje učenika za interpretaciju i iznošenje mišljenja i osjećaja, što 
učenju daje humani(stički) smisao. U ovom konkretnom projektu učenici su doživjeli 
kulturne dodire kroz pjesništvo na više razina, od ponovnog susreta s vlastitom 
kulturom preko susreta s kulturom svojih kolega iz različitih zemalja do susreta s 
hrvatskom kulturom preko Danijela Dragojevića. Polaznici stupnja B1 ohrabreni su 
jer su uvidjeli da mogu razumjeti poeziju na J2, a polaznici stupnja B2 osvijestili su da 
književnost može imati izrazito pozitivan utjecaj na razvoj opće jezične 
kompetencije. Lektorice su dobile poticaj da i u budućnosti u nastavi nađu mjesta za 
poeziju jer ona potiče na kreativnost i poučavatelje i učenike, a univerzalne teme 
pjesama povezuju sve sudionike nastavnog procesa u finoj vibraciji učenja za život. 

Prilog 1. Pjesme polaznika! 


B1 

Herick (Brazil), Nader (Sirija), Ana i Ivana (Argentina) 
Na početku 

Poplava je se dogodila. 

Mnoštvo je dohvatila. 

Gol sam. 

Ne osjećam mržnju, ne osjećam ništa. 

Prije mi smo bili čitavi, neodvojivi i neuništivi. 

U našem dobu (našoj dobi) ne znamo kako dopustiti i 
promaknuti zvuk. 

Mislimo, naslanjamo se i otključavamo glavu. 

U glavi sve teče. 

Mišljenja nečujna teku. 

Opasnosti ne nestanu. 

Ne znamo što trebamo učiniti za stizati svugdje. 
Hoćemo otkrivati, smjestiti se i prilagoditi 

na tom mjestu. 

Ništa nije očito i naprosto. 

Na kraju otkrijemo da mi smo rasli. 


Anyla (Kosovo), Carla (Argentina), Karina (Peru), Libia (Meksiko) 
Bez tebe 

Nisam znala što mogu učiniti, 

kada ti si stigao, sve je krenub po zlu. 

Znaš li da ne mogu živjeti bez tebe? 

Ti si otključao moje srce! 

Napravio poplavu na mojim obrazima 

kad suze teku svaku noć. 

Očito sanjam o tebi 

kad mi smo bili neodvojivi i 

naša ljubav neuništiva. 

Znaš li da ne mogu živjeti bez tebe? 

Bez tebe se osjećam gola 

i ništa nije čitavo, sve je nestalo. 

Mi smo bili naprosto dva. 

Kako sam dopustila da ukradeš moje srce? 

Bez tebe se uvijek osjećam u opasnosti. 

Otkrivam mnoštvo osjećaja kao zvuk u mojoj glavi 

i želim se odmaknuti od njih. 

Sada znam da ne mogu računati na tebe. 

Mi smo bili naprosto dva. 

Pomno i sabrano moram rasti i riješiti se mržnje. 
Moram se prilagoditi novom životu. 

Prvo trebam smjestiti ideje, barem sve dobre trenutke 
da dohvatim mir i upišem se na stranice ljubavi, bez tebe. 


1 Intervencije lektorica u pjesmama bil su minimalne (npr. pogreške u pisanju, rekciji, konjugaciji 
glagola). 

B2 

Hans, Nizozemska 
Poljubim te, dragam te 
ja tebe zagrlim 

mazim te, utješim te 
ja tebe držim 


Razjariš me, smiriš me 
ti mene ukrotiš 

smrzneš me, zagriješ me 
ti mene ugasiš 


Bojazan steže me 
da ti privid glasa ustraje 
u svemu oko mene 


Dišem te, živim te 

živiš u meni 

zbunjuješ me, zavodiš me 
al' samo u sjeni 


Sipiš u mene 

ti me uhvatiš 

zgrabiš me, gušiš me 
oslobodi me, pusti me 


Poljubi me, dragaj me 
zagrli me 

ostaj 

Ostavi me 

Nedostaješ mi 


Pepe, Španjolska 
Tijelovo 


Tamo gdje počinje svaka golotinja ja sam obučen. 

Naravno nikoga neću pitati odakle mog straha od golih tijela. 
Kad nekada zbog nemara se ne obučem, 

i stojim ispred ogledala, s druge strane me prati sjena 

svih golih žena koji sam ikad dirao. 

Naš tijelo je stariji od nas. Gdje si prije meni bio? Čiji si? 
Zašto se do sada nisi javljao? 

Kad me više nema netko će biti ti. 


Uz krevet mi se mlada žena smije. 
Ustrajno odbijam njezine prijedbge 
Bojažan sam da će mi nešto nedostati. 
Ovoga je ljubav previše. 

Žena kao mjesec privlači sve prema sebi. 
Glavni je pokretač plime i oseke. 
Ravnodušno sam je pogledao i odgovorio: 
ništa, nikad, nigdje. 

Nathalia, Brazil 

Sjena 

U sjeni tiho hoda, dolazi netko. Je li to privid? 

Bojazan me prati. Ustrajno gledam u ono Sto dolazi s druge strane. 
U daljini čujem pljuštanje valova. Plima i oseka. 

Odjednom sam zahvalan što me sjena zaobilazi. 

Još nije moje vrijeme. 

DVOJEZICNO SKOLOVANJE PRIPADNIKA HRVATSKE MANJINE U RUMUNJSKOJ 


Petru HATEGAN, Sanda Lucija UDIER 


Members of the Croatian minority in Rumania speak different local Croatian idioms, while they are also 
in contact with local] Romanian idioms. In kindergartens and primary schools they learn both standard 
Romanian language as well as standard Croatian language (Hategan 2015), and for many of them this 
represents the first contact with standard Croatian language. In addition to that, during the process of 
standard Croatian acquisition they also develop the so-called vertical bilingualism, i.e. along with the 
organic idiom acquired in a family setting during primary socialization, speakers also acquire the 
standard (or standardized) language, in this case standard Croatian language. Pavličević-Franić (2006) 
emphasizes the fact that all relations and links belonging to the first language system which are 
engaged by children during the acquisition process, will be also activated during the development of 
second, similar language system (in this case, contemporary standard Croatian language). This finding 
has served as the foundation for contemporary linguistic-didactic models which emphasize the 
necessity of using native idioms as the basis and support during the standard language acquisition 
(Petre 2015). This paper will discuss the variety of Croatian language taught in Rumanian schools 
dedicated to the Croatian national minority. It will analyze the current state of affairs where only 
standard Croatian language is taught. Furthermore, it shall offer a proposal to teach, develop and 
nurture, along with the standard variety, the local Croatian idioms spoken by the Croatian minority in 
Rumania in order to foster the students’ vertical bilingualism. A similar model of teaching Croatian as a 
minority language has been applied in Croatian schools in the Austrian region Gradišće (Kinda- 
Berlakovich 2005). Its apparent advantage has shown to be the fact that, along with the standard 
language acquisition which enables students to establish supraregional, multifunctional 
communication and access to education and business life in Croatian, this model also fosters the usage 
of local idioms which represent the first language of their speakers, who are emotionally attached to it. 
Ultimately, it functions as the primary feature of their ethnic and regional identity (Hategan 2015). 


Key words: Croatian as a minority language, education in a minority language, local idioms, ethnic 
identity 


1. Uvod. Hrvatski mjesni idiomi u Rumunjskoj 


Rumunjska ima 18 nacionalnih manjina, a hrvatska je manjina među najvećima i 
broji oko 12000 pripadnika. Prema rumunjskome Ustavu manjine imaju zajamčeno 
pravo na obrazovanje na svojemu jeziku. Od 12000 pripadnika hrvatske nacionalne 
manjine u Rumunjskoj 7000 su karaševski Hrvati. Osim njih hrvatsku manjinu čine 
Šokci (štokavci), Pokupci i Turopoljci (kajkavci) i Brinjci (čakavci). Oni žive u okolici 
Temišvara u višeetničkim naseljima zajedno s Rumunjima, Nijemcima, Mađarima i 
drugima i u tim su naseljima u manjini. Karaševski Hrvati žive u sedam sela oko 
glavnoga grada županije Caras-Severina. U tim selima ili žive isključivo Hrvati ili su 

Hrvati većina (Olujić 2009: 155-156). Smatra se da su Karaševci sačuvali svoj etnički 
identitet čuvajući svoje MI-je kao temeljni element toga identiteta. Najnovija istraživanja 
pokazuju da karaševskohrvatski govori pripadaju torlačkomu narječju (Lisac 2003). 
Neke su od njihovih značajki upotreba zamjeničke riječi što, glas č koji se u naglašenome 
položaju u naglašenome slogu uvijek realizira kao e, a u nenaglašenome kao i (reka - 
Ričica, dete - diteta). Refleks jera (šwa) je u Karaševu i Jabalču prešao u a (dan, sat), u 
Klokotiću, Lupaku, Nermiđu i Vodniku ostaje a (dan, kat), dok je u Ravniku e (den, ket). 
Čuva se slogovno / koje se ostvaruje i kao sekvencija al (kalk, pain) te se čuva na kraju 
riječi (rekal, pital). V nije prešlo u h (muva, suva). U karaševskim MI-jima postoji afrikata 
dz (dzebe, dzvonac), kao i afrikata dz (kovadzija). Stariji su "ij i žaj dali t i d (telav tud). 
Sačuvan je skup čr- (črn). U instrumentalu i lokativu množine svih rodova nalazi se 
nastavak -am i -am: ženam/ženam, ludam/ludam, telcam/telcam. Komparativ se tvori 
dodavanjem prefiksa po- pozitivu (po velik, po slutan), a superlativ dodavanjem prefiksa 
naj- pozitivu (najvelik, najslutan). Pomoćni glagol lam, las, la, lamo, late, laju ('ću, ćeš, će, 
ćemo, ćete, će") i odgovarajući oblik prezenta daju futur. Karaševski Hrvati svoj jezik 
nazivaju krašovanskim, a Ivana Olujić zalaže se za termin karaševskohrvatski govori te 
ističe kako se nijedan od njih ne rabi se kao standard u nadregionalnoj komunikaciji. U 
međusobnoj komunikaciji stanovnika karaševskih sela jezične se razlike uspješno 
prevladavaju jer su u odnosu na druge govore u okolici i u samim karaševskim selima 
karaševskohrvatski govori međusobno dovoljno slični (Olujić 2007: 401-410). Broj 
govornika karaševskohrvatskih govora polako se smanjuje, što je šteta jer je riječ o 
lingvistički vrlo zanimljivim govorima (Olujić 2009: 156; Olujić 2007: 404). Govorima s 
manjim brojem govornika ili onima čiji je broj govornika u opadanju, a među takve se 
svrstavaju i karaševskohrvatski govori, povećavaju se šanse za opstanak ako se radi na 
njihovoj društvenoj afirmaciji i ako se nastoje integrirati u obrazovni sustav te ako se 
potiče njihova upotreba. U suprotnom se smanjuje broj govornika i polifunkcionalnost 
uporabe tih govora pa počinje njihovo izumiranje. 


2. Jezično obrazovanje pripadnika hrvatske manjine u Rumunjskoj 


Pripadnici hrvatske manjine u Rumunjskoj govore međusobno različitim MI-jima, 
a u školi uče HSJ. S obzirom na činjenicu da uče i rumunjski SJ te usvajaju različite 
rumunjske okolinske idiome, kao i na činjenicu da u školi uče svjetske jezike, oni u učenje 
HSJ-a kreću s pozicije višejezične komunikacije služeći se karaševskohrvatskim govorima 
te rumunjskim idiomima. Rumunjski obrazovni sustav omogućuje školovanje pripadnika 
nacionalnih manjina trima različitim modelima, i to tako da se: a) sva nastava provodi na 
jeziku nacionalne manjine, pri čemu je nastavni program identičan nastavi na 
rumunjskome jeziku uz dodatne nastavne sadržaje iz tradicije i povijesti nacionalnih 
manjina; b) nastava izvodi na oba jezika te c) cjelokupna nastava izvodi na rumunjskome 
jeziku, a manjinski se jezik poučava kao nastavni predmet, što je najčešći slučaj s 
obrazovanjem hrvatske manjine u Rumunjskoj (Hategan 2015: 100). Dakle, HJ uči se tri do 
četiri sata tjedno kao nastavni predmet u redovitoj nastavi, a u pojedinim se školama na 
hrvatskome odvija djelomična ili potpuna nastava te se HJ uči i u dopunskoj nastavi 

integriranoj u obrazovni sustav. Broj sati nastave HSJ-a odreden je nastavnim programom 
Ministarstva nacionalnoga obrazovanja Rumunjske, a odobrava ga ministar te Skole 
nemaju pravo na izmjene. Polaznici hrvatske nastave imaju pravo na pismeno i usmeno 
polaganje ispita iz Hrvatske knjizevnosti na maturi i pismenoga ispita iz HJ-a i knjizevnosti 
na kraju četverogodišnjega i osmogodišnjega obrazovanja. Svi su ispiti na HSJ-u i iz HSJ-a, 
a programi za poučavanje HMJ-a u rumunjskim školama 
(www.edu.ro/index.php/articles/curriculum) pokazuju da je jezično obrazovanje 
pripadnika hrvatske manjine u Rumunjskoj do sada utemeljeno isključivo na učenju HSJ-a. 


3. Modeli jezičnoga obrazovanja na manjinskome jeziku 


S obzirom na način poučavanja manjinskoga jezika, odnosno s obzirom na 
zastupljenost Ml-ja i SJ-a u jezičnome obrazovanju nacionalnih manjina, postoji 
nekoliko univerzalnih modela jezičnoga i općega obrazovanja na manjinskome 
jeziku. 

Prvi je model onaj u kojem se cijelo obrazovanje odvija na standardnome 
jeziku. Takav je model najzastupljeniji i prevladavajući te ga implicitno podupire 
Kurikulum hrvatske nastave u inozemstvu (MZOŠ 2003) u kojemu se na više mjesta 
ističe ovladavanje SJ-om kao obrazovno postignuće koje treba ostvariti. Prednosti su 
toga modela očigledne - ovladanost SJ-om omogućuje nadregionalnu i 
polifunkcionalnu komunikaciju kao uvjet za uključivanje u obrazovanje i stjecanje 
kompetencija i, konačno, za uspješno uključivanje u tržište rada. Međutim, njegov je 
nedostatak što isključuje načelo zavičajnosti, odnosno ne afirmira MI-je pripadnika 
hrvatske nacionalne manjine. Mjesni manjinski hrvatski govori, kako u Rumunjskoj 
tako i drugdje, ugroženi su jer im se broj govornika smanjuje pod utjecajem 
globalizacijskih procesa. Na opadanje broja govornika tih govora s jedne strane 
utječu okolinski jezici, u konkretnome slučaju rumunjski, a s druge strane činjenica 
što se u svim formalnim situacijama rabi isključivo HSJ. Činjenica da se MI-jima sve 
manje govori pridonosi njihovu gubljenju pa tako i smanjivanju raznolikosti HJ-a. 
Zbog toga je potrebno pronaći pristupe poučavanju HMJ-a koji bi osim SJ-a afirmirali 
i MI-je te pridonijeli njihovu očuvanju. 

Drugi bi model jezičnoga obrazovanja nacionalnih manjina bio da se cijelo 
obrazovanje njihovih pripadnika odvija na MI-ju. Takvo bi obrazovanje pogodovalo 
afirmaciji i razvijanju MI-ja (moguće je pretpostaviti da bi to pogodovalo stvaranju i 
proširivanju jezičnih resursa potrebnih za izražavanje kulturnih, civilizacijskih i 
znanstvenih pojmova i procesa), ali bi bilo neprihvatljivo jer bi isključivalo 
ovladavanje SJ-om koji je neophodan za ostvarivanje suvremene polifunkcionalne 
nadregionalne komunikacije. U konkretnome slučaju cjelokupno obrazovanje na 
lokalnom idiomu bilo bi nemoguće provesti jer ne postoji nadregionalni hrvatski MI 
kojim govore svi Hrvati u Rumunjskoj ili većina njih (Olujić 2007: 404-405). 

Treći model zasniva se na kombiniranju nastave HSJ-a i MI-ja kao nastavnih 
jezika u jezičnoj nastavi pripadnika nacionalne manjine na način da se nastava u 
jednome dijelu obrazovanja odvija na MI-ju, a u drugom na SJ-u, na primjer da se 

osnovnoškolsko obrazovanje izvodi na MI-ju, a srednjoškolsko obrazovanje na SJ-u. 
Takav model obrazovanja na HJ-u postoji i uspješno se provodi u austrijskome 
Gradišću (Kinda-Berlakovich 2005: 72) gdje se u osnovnim školama predaje 
isključivo na gradišćanskohrvatskome jeziku, a u srednjim školama na SJ-u. Tim se 
modelom postiže afirmacija ne samo SJ-a nego i ML-ja, što pridonosi njihovu 
očuvanju i razvitku. Nedostatak je takva modela zahtjevnost za izvođenje. Naime, za 
izvođenje takva obrazovanog modela potrebna je posebna infrastruktura — nastavni 
materijali na MI-ju i posebno obrazovan nastavni kadar sposoban izvoditi nastavu i 
na MI-ju i SJ-u. 

Četvrti mogući model jezičnoga obrazovanja pripadnika nacionalne manjine 
također se zasniva na kombiniranju HSJ-a i MI-ja kao nastavnih jezika, ali ne tako da 
se nastava u prvome dijelu obrazovne vertikale izvodi na MI-ju, a u drugome dijelu 
na SJ-u, nego tako da se obrazovanje u svojemu cjelokupnom trajanju zasniva na 
kombinaciji MI-ja i SJ-a. Budući da se taj model, odnosno njegova konkretizacija na 
primjeru obrazovanja pripadnika hrvatske nacionalne manjine u Rumunjskoj, 
nastoji inaugurirati u ovome radu, njegovo stručno i programsko utemeljenje te 
njegove mogućnosti, perspektive i način provođenja bit će opširnije elaborirani u 
sljedećem poglavlju. 


4. Model jezičnoga obrazovanja na manjinskome jeziku zasnovan na 
kombinaciji MI-ja i SJ-a 


Prije polaska u vrtić ili školu djeca pripadnika hrvatske manjine u 
Rumunjskoj većinom su jednostrano normativna djeca koja poznaju samo svoj MI. 
Ulaskom u obrazovni sustav ta djeca postaju nenormativno dvojezična ili višejezična 
jer počinju učiti SJ i, zbog njegova nedovoljna poznavanja, odstupaju od njega 
(Pavličević-Franić 2002: 93). Dakle, učenjem SJ-a u školskome sustavu nastupa 
pojava paralelnih jezičnih kodova u komunikaciji i gotovo svih vrsta višejezičnosti. U 
pripadnika hrvatske manjine u Rumunjskoj uočavaju se različite razine višejezične 
komunikacije: J1, MI kao jezik obitelji i mjesta stanovanja; J2, standardni rumunjski 
jezik kojim se dijete počinje koristiti u vrtiću i školi; J3, HSJ koji se uči u osnovnoj i 
srednjoj školi, na dopunskoj hrvatskoj nastavi te koji se usvaja zahvaljujući crkvi i 
medijima; J4, razni idiomi rumunjskoga jezika koje pripadnici hrvatske manjine 
usvajaju tijekom socijalizacije i J5, strani jezici koji se uče u školi i usvajaju putem 
medija. Pri tako složenoj višejezičnoj situaciji i mnogostruko raslojenoj komunikaciji 
neizbježne su brojne i kompleksne interferencije i transferencije (Hategan 2015: 
99), od kojih su najkarakterističniji sljedeći primjeri: Gledi na televizor ("Gleda 
televiziju"), Piše piksam ("Piše kemijskom"), Njejne su oči maro ili murge ("Njezine su 
oči smeđe boje'), Portokala je portokaliu ("Naranča je narančaste boje"), Pišem i 
četam propozicije ('Pišem i čitam rečenice"), Dodaj mi krejon ili plajves, stilou i liniar 
(‘Dodaj mi olovku, nalivpero i ravnalo'), Draga mu inghetata, (‘Voli sladoled"), Ide na 
dans (‘Ide na tečaj plesa") itd. 

Ukljutivanjem pripadnika hrvatske manjine u Rumunjskoj u institucionalni 
odgojno-obrazovni sustav oni se prvi put intenzivnije susrecu s HSJ-om. Dijete 
predškolske i rane školske dobi razvija okomitu dvojezičnost: uz MI usvojen kod 
kuće počinje usvajati norme SJ-a i supstandardne podsustave HJ-a koji su uvjetovani 
kontaktima s djecom u skupini ili razredu. Svi odnosi i veze iz jezičnoga sustava J1 
koje dijete unosi u odgojno-obrazovni proces poslužit će razvoju i usvajanju novoga 
sustava jer se jezične kategorije najlakše usvajaju uspoređivanjem dvaju srodnih 
jezičnih sustava (Pavličević-Franić 2006: 4). Na spoznaji o tome kako se jezični 
sustav J1, u ovome slučaju MI-ja Hrvata u Rumunjskoj, utječe na razvoj i usvajanje 
sustava J2, u ovome slučaju HSJ-a, moguće je izgraditi univerzalni model poučavanja 
HMJ-a. To znači da u poučavanje jezika treba uključiti načelo zavičajnosti (Petrc 
2015) tako da se, osim učenja SJ-a, učenicima omogući i izražavanje na MI-jima 
kojima već vladaju i s kojima su stvorili emotivnu vezu te da se stvori prostor za 
kontrastivni pristup učenju HSJ-a utemeljen na njegovu uspoređivanju s MI-jima. 
Uključivanje načela zavičajnosti u nastavu jezičnoga izražavanja najučinkovitije se 
može realizirati uspoređivanjem MI-ja i SJ-a omogućujući pritom učenicima da se, 
barem na početku ovladavanja SJ-om, samostalno izražavaju na idiomu koji im je 
materinski i komunikacijski najsnažniji. A kvalitetna je komunikacija na HJ-u, uz 
motivaciju za učenje i poticanje hrvatskoga identiteta, najvažnija sastavnica 
hrvatske nastave u inozemstvu (Bošnjak 2012: 188). Kurikulum hrvatske nastave u 
inozemstvu (MZOŠ 2003) i programi za poučavanje HMJ-a u Rumunjskoj 
(www.edu.ro/index.php/articles/curriculum) sadrže temelje za jačanje 
komunikacijske kompetencije učenika razvijanjem jezičnih vještina, a standardi 
znanja i vještina koje učenici stječu u nastavi HJ-a mogu se okvirno podijeliti na HJ i 
književnost te hrvatsku povijesnu, kulturnu i prirodnu baštinu, područja koja 
pružaju brojne i raznolike mogućnosti za obradu sadržaja o MI-jima. 

Kurikulum eksplicitno navodi da su operativni ciljevi poučavanje HSJ-a te 
osvješćivanje razlike između SJ-a i nestandardnih idioma. U Kurikulumu postoje 
brojna uporišta za primjenu načela zavičajnosti i afirmaciju organskih MI-ja koji su 
učenicima HMJ-a materinski (MZOŠ 2003: 5-6), i to u načelima fleksibilnosti, 
interkulturalnosti i usmjerenosti na učenika. Prema načelu fleksibilnosti kurikulum 
treba omogućivati individualiziranu nastavu i mogućnost prilagođavanja socijalnim i 
kulturnim uvjetima u kojima žive učenici. Načelo interkulturalnosti znači da 
kurikulum reflektira i respektira kulturnu strukturu društva zemlje u kojoj se izvodi, 
odnosno višekulturalnost kao način života učenika. Treba omogućiti usvajanje 
jezika, kulture i načina života različitih društvenih grupa jer je to jedna od glavnih 
pretpostavki za razumijevanje drugih, ali i osvješćivanja vlastita identiteta i načina 
života. Načelo usmjerenosti na učenika znači da se u nastavi polazi od potreba 
učenika te se sadržaj, oblici i metode nastave zasnivaju na njegovu iskustvu. S 
obzirom na činjenicu da u modernim pedagoškim pristupima učenici nisu pasivni 
primatelji, nego aktivni sudionici nastave, javlja se zahtjev za korištenjem metoda i 
pristupa koji učeniku omogućuju što intenzivnije aktivno sudjelovanje u nastavi 
(projektna nastava, participacijsko i suradničko uéenje...), a pritom je nužno 
poštivati jezično iskustvo učenika. Sva se ta načela mogu se vrlo učinkovito 

primijeniti ukljucivanjem MI-ja u nastavu HMJ-a. Obrazovanje treba pratiti, poticati i 
uvažavati djetetov osjećaj prema zavičajnome govoru i u njemu pronalaziti 
motivaciju (Petrc 2015: 325). Obrazovni proces uvelike ovisi o učitelju čiji je zadatak 
iskoristiti MI kao pomoć i temelj u učeničkom ovladavanju HSJ-om. 

Kakve su praktične mogućnosti izvođenja modela poučavanja MI-ja i SJ-a u 
nastavi HMJ-a? U nastavi HJ-a u Hrvatskoj MI se može uključiti u nastavu i u 
izvannastavne aktivnosti (Petrc 2015: 325). Obrazovanje na HMJ-u zasnovano na 
kombinaciji MI-ja i SJ-a također se može temeljiti na uključivanju MI-ja u nastavne i 
izvannastvne sadržaje i aktivnosti. Omjer i udio sadržaja na SJ-u i MI-jima treba biti 
strukturiran nastavnim planom i programom. Budući da je HSJ već afirmiran kao 
nastavni jezik u školama u kojima se poučava HMJ, važno se usredotočiti na 
mogućnosti uključivanja Ml-ja u nastavu kako bi se te mogućnosti istražile, 
afirmirale i primijenile. Prema suvremenim istraživanjima nastavne prakse i stavova 
učitelja (Petrc 2015) postoje brojne mogućnosti za korištenje MI-ja u nastavi HJ-a: 
(1) Učenje HSJ-a kontrastiranjem MI-ja s HSJ-om. Takav induktivni princip 
omogućio bi učenicima samostalno zaključivanje i uspoređivanje jezičnih sustava i 
leksičkoga fonda, prepoznavanje sličnosti i razlika među njima, a kao popratne 
aktivnosti moglo bi se uključiti izrađivanje glosara, mentalnih mapa i sl. Važno je 
naglasiti da dijalektalni sadržaj bez kontrastivnoga pristupa nije svrsishodan u 
poučavanju (Požgaj-Hadži et al. 2005: 419). 

(2) Čitanje tekstova napisanih na Ml-jima i njihova jezična analiza. Izbor 
tekstova na MI-ju treba sadržavati suvremene, aktualne tekstove jer to pogoduje 
motivaciji za učenje i čitanje (Požgaj-Hadži et al. 2005: 413). 

(3) Usmeno i pismeno izražavanje učenika na Ml-jima. Učenicima treba 
omogućavati što više izražavanja na MI-ju koji je njihov J1 te iskoristiti činjenicu što 
učenici osjećaju identitetnu povezanost s njim (Hategan 2015: 96). 

(4) Istraživački rad i projektna nastava sa svrhom snimanja i bilježenja 
usmenoknjiževnih tekstova na Ml-jima. Tako se način učenici uključuju u 
istraživanje i nastavu aktivno ih oblikujući, a njihov praktični rad može donijeti 
znatnu korist lokalnoj zajednici jer pridonosi očuvanju njezine baštine. 

(5) Organizacija i vođenje dramske, recitatorske, novinarske, folklorne i 
literarne grupe te dramsko, recitatorsko, novinarsko, literarno i folklorno 
izražavanje na MI-ju. 


(6) Nastava dijalektalne književnosti: interpretativno čitanje i interpretacija 
književnih tekstova na MI-ju. 
(7) Jezična nastava s obradom tema o Ml-jima HJ-a. Mogućnost praktičnih 


aktivnosti poput izrade školskoga rječnika Ml-ja ili dijalektalnih karata. Jezična 
nastava na kojoj se MI-ji uspoređuju međusobno i sa SJ-om. 

(5) Nastava medijske kulture s emitiranjem emisija na Ml-ju u kojima su 
zabilježeni MI-ji i drugi elementi mjesne tradicijske kulture (narodni plesovi, nošnje, 
usmena književnost, običaji i sl.). 

(9) Terenska nastava s posjetima kulturnim znamenitostima i upoznavanje sa 
starijim žiteljima koji govore MI i mogu prenijeti ili pokazati dio baštine (stari 

predmeti, zanati, običaji...); zajedničko pjevanje pjesama i sviranje instrumenata; 
igrokazi s evociranjem starih običaja. 

(10) Samostalno istraživanje različitih segmenata mjesne jezične i kulturne 
baštine te pisanje referata, izrada prezentacija i plakata o njima. 

Preduvjet je za uključivanje MI-ja u nastavu HMJ-a, osim programske 
utemeljenosti, spremnost nastavnika na provođenje toga nastavnog modela 
(pozitivan stav) i osposobljenost za njegovo provođenje (kompetencije u MI-jima i 
HSJ-u). Uloga učitelja presudna je jer njegov odnos prema Ml-jima može ili 
pridonijeti njihovu očuvanju ili dovesti do njihova potiranja (Visinko 2003: 81). 
Učitelji HJ-a u Rumunjskoj većinom su pripadnici hrvatske nacionalne manjine i 
posjeduju kompetencije u MI-jima, što im olakšava komunikaciju s učenicima, ali 
samo po sebi ne jamči sustavno razvijanje učeničkih kompetencija u MI-ju i u SJ-u. 
Najveći broj nastavnika HJ-ja u Rumunjskoj stekao je kompetencije u HSJ-u na 
Temišvarskome fakultetu gdje se HJ studira zajedno sa srpskim, a obrazovanje 
nastavnika u Hrvatskoj zasigurno bi osiguralo stjecanje boljih kompetencija u HSJ-u. 


5. Zaključak 


Kao i u većini primjera obrazovanja na HMJ-u, jezično obrazovanje hrvatske 
manjine u Rumunjskoj odvija se na HSJ-u. Prednosti su takva obrazovanja očigledne 
- ovladavanje HSJ-om omogućuje polifunkcionalnu nadregionalnu komunikaciju s 
govornicima HJ-a i uspješno praktično uključivanje u život u Hrvatskoj. Nedostatak 
takva obrazovanja jest u činjenici što učenje SJ-a često znači zanemarivanje MI-ja i, 
općenitije, zanemarivanje varijantnosti HJ-a u obrazovanju. Učenike treba, između 
ostaloga, učiti da HJ varijantan i da je varijantnost njegovo bogatstvo. Učenje SJ-a ne 
bi se trebalo odvijati na štetu MI-ja koji su govornicima materinski i s kojima oni 
osjećaju snažnu identitetnu i emocionalnu povezanost, niti bi ulazak u formalno 
obrazovanje trebao predstavljati raskid s Ml-jima i inzistiranje na izražavanju 
isključivo SJ-om. Zbog toga bi MI-je trebalo uključiti u formalno obrazovanje na HMJ- 
u, pogotovo u osnovnoškolskoj dobi učenika kako prelazak na komunikaciju na SJ-u 
ne bi bio nagao i štetan za razvoj njihove komunikacijske kompetencije u HJ-u, te 
iskoristiti različitosti MI-ja od SJ-a kao resurs za poučavanje SJ-a. Koliko god da 
takav način poučavanja može naići na poteškoće u praktičnoj primjeni jer bitno 
usložnjuje proces poučavanja HMJ-a, sve didaktičke postupke od pripremnih do 
realizacijskih te cjelokupnu nastavnu interakciju, njegova je prednost što može 
pripomoći afirmaciji MI-ja te njihovu razvitku, unapređivanju i očuvanju, a to su 
važni ciljevi u suvremenom globaliziranom svijetu u kojem se jezična raznolikost 
polako gubi. 


169 


https://biblioteca-digitala.ro 


Romanoslavica vol. LII, nr.2 


Literatura 


Bošnjak, Milan. 2012. Važnost komunikacije i suradnje u hrvatskoj nastavi u inozemstvu. U: 
Hrvatska nastava u inozemstvu - priručnik za učiteijice i uciteijem (ur. Bežen, Ante; Bošnjak, Milan], 
188-192. Zagreb, Ministarstvo znanosti, obrazovanja i športa i Učiteljski fakultet Sveučilišta u Zagrebu. 
Hategan, Petru. 2015. Od mjesnoga govora manjine do jezičnih i društvenih kompetencija. U: 
Višejezičnost kao predmet multidisciplinarnih istraživanja [ur. Udier, Sanda Lucija; Cergol Kovačević, 
Kristina], 87-105. Zagreb, Srednja Europa i HDPL. 

Kinda-Berlakovich, Andrea Zorka. 2005. Hrvatski nastavni jezik i dvojezično školstvo 
gradišćanskih Hrvata u Austriji počevši od godine 1921. Croatica et Slavica Iadertina, I, 61-76. 

Kurikulum hrvatske nastave u inozemstvu. 2003. Zagreb: Ministarstvo znanosti, obrazovanja i 
športa. 

Lisac, Josip. 2003. Hrvatska dijalektologija 1. Hrvatski dijalekti i govori štokavskog narječja i 
hrvatski govori torlačkog narječja. Zagreb: Golden marketing - Tehnička knjiga. 

Ministerul Educatiei, Cercetarii si Tineretului - Curriculum Scolar 
www.edu.ro/index.php/articles/curriculum Prezueto 17. 7. 2015. 

Olujić, Ivana. 2007. Karaševski Hrvati u Rumunjskoj - jezici i identiteti. U: Jezik i identiteti 
[ur. Granić, Jagoda]. Zagreb-Split: HDPL. 

Olujić, Ivana. 2009. Problem srednjega roda u govoru Hrvata iz Karaševa. Lahor, 8, 155-169. 

Pavličević-Franić, Dunja. 2000. Usvajanje hrvatskoga standardnoga jezika u sustavu okomite 
dvojezičnosti. Napredak 141 (I): 75-84. 

Pavličević-Franić, Dunja. 2003. Okomita dvojezičnost i rano učenje jezika. U: Komunikacijska 
kompetencija u višejezičncj sredini (ur. Pavličević-Franić, Dunja; Kovačević Melita], 93-103. Zagreb: 
Naklada Slap i Sveučilište u Zagrebu. 

Pavličević-Franić, Dunja. 2006. Jezičnost i međujezičnost između sustava, podsustava i 
komunikacije. Lahor, časopis za hrvatski kao materinski, drugi i strani jezik 1: 1-14. 

Petrc, Jasna. 2015. Primjena načela zavičajnosti u odgojno-obrazovnome procesu. U: 
Višejezičnost kao predmet multidisciplinarnih istraživanja [ur. Udier, Sanda Lucija; Cergol Kovačević, 
Kristina], 311-328. Zagreb: Srednja Europa i HDPL. 

Požgaj Hadži, Vesna, Benjak, Mirjana i Mirjana Doblanović. 2005. Standard i dijalekt u 
kontaktu. U: Jezik u društvencj interakciji [ur. Stolac, Diana; Ivanetić, Nada; Prichard, Boris], 409-424. 
Zagreb-Rijeka: HDPL. 

Visinko, Karol. 2002. Standardni jezik i zavičajni idiom u školi. Školski vjesnik 52, 1-2: 79-86. 


170 


https://biblioteca-digitala.ro 


KATEGORIJA NASLJEDNOGA GOVORNIKA: SREDISTE I GRANICE 


Zrinka JELASKA 


lako je naziv nasljedni govornik (engl. heritage speakeer) prilično nov pojam u hrvatskome 
jezikoslovlju, zbog jezične i društvenojezične uporabe njegove engleske istovrijednice katkada 
obuhvaća vrlo širok spektar govornika, uključujući i one koji uopće ne vladaju samim jezikom čak ni 
prijamno. Stoga će se ovaj rad baviti određenjem pojma nasljednoga jezika i nasljednoga govornika na 
teorijskoj razini, posebno njegovim odnosom prema pojmovima izvorni govornik i inojezični govornik. 
Polazi se od pretpostavke da je nasljedni govornik, kao i pojam nasljedni jezik, prototipno ustrojen 
pojam. Prototipni se nasljedni govornici jasno razlikuju od ostalih vrsta govornika iz kategorije 
inojezičnih govornika, ali i od prototipnih izvornojezičnih govornika, iako neki od nasljednih govornika 
smatraju da im je to materinski jezik i da vladaju njime kao izvorni govornici. Na temelju raščlambe 
različitih jezičnih svojstava nasljednih govornika navest će se obilježja prototipnih i rubnijih do posve 
rubnih članova, uključujući i vrste dvojezičnosti. 


Ključne riječi: nasljedni jezici, ini jezik, strani jezik, materinski jezik, predački jezik, hrvatski jezik, 
nasljedni govornik, dvojezičnost. 


1. Uvod 


Kao jedno od sredstava koje mu određuje osobni i društveni identitet, jezik 
je čovjekovo naslijeđe koje dijeli s pripadnicima svoje obitelji i onih kojima ona 
pripada. Međutim, kada im je materinski jezik istovremeno i glavni jezik 
sporazumijevanja u cijelomu društvu, izvornojezični govornici obično ga ne 
doživljava kao naslijeđe, nego kao samorazumljiv dio njegove ljudskosti, posebno 
jednojezični govornici moćnijih i velikih država. Jedan je od razloga takvu poimanju 
materinskoga jezika i to što se svaki čovjek od najranije dobi jezično razvijao 
razvijajući se i kao ljudsko biće pa su mu materinski jezik i spoznajno iskustvo 
svijeta čvrsto isprepleteni. Za razliku od jednojezičnih govornika, oni koji se rode u 
višejezičnosti, koja sve više postaje pravilo u današnjemu svijetu, znatno češće 
shvaćaju da je jezik obiteljsko nasljeđe (iako obično tek kada sazriju), posebno 
govornici čija se obitelj sporazumijeva jezikom različitim od glavnoga jezika okoline 
i zemlje u kojoj žive. 

U novije se vrijeme jezikoslovci i drugi znanstvenici širom svijeta koji se 
bave područjem ovladavanja inim jezikom, tj. OVIJ-em (engl. SLA), posebno u 
zemljama s većim brojem manjinskih govornika, sve više bave nasljednim jezicima, 
nasljednim govornicima i nasljednim učenicima jezika. Spoznaje dobivene 
istraživanjima nasljednih jezika utječu na cijelo područje OVIJ-a, a unutar njega na 

psiholingvističke i sociolingvističke teorije koja se bave usvajanjem jezika i jezičnim 
promjenama. U Europskoj uniji s 28 članice, 3 vrste pisma i 24 službena jezika 
postoji još šezdesetak jezika koji se tradicionalno govore u određenim područjima ili 
među određenim skupinama ljudi, najčešće nazvanih manjinskim (i regionalnim) 
jezicima. Kad se uz te jezike dodaju useljenički jezici, najprije naroda ostatka Europe, 
a potom i cjeloga svijeta - smatra se da unutar granica Europske unije postoji više od 
175 naroda i narodnosti, pri čemu mnogi govore vlastitim jezikom, jasno je da je 
jezična slika Europe vrlo složena. I drugi su kontinenti višejezični. U Sjedinjenim 
Američkim Državama i Australiji, koje nemaju službeni jezik, iako engleski de facto 
ima tu ulogu, a k tomu je glavnini ljudi obiteljski jezik (u SAD-u oko 80 %, u Australiji 
oko 77 %), velik broj useljenika i njihove djece, kao i nekoliko desetak tisuća 
starosjedilaca, u obitelji govori svojim jezikom. U Kanadi, koja ima dva službena 
jezika, engleski i francuski, oko 65 % stanovnika kod kuće redovito govori engleski, 
a oko 21 % francuski (najviše u Quebecu), dok ostali govore svoje jezike. U Južnoj 
Americi glavnina govornika govori portugalski i španjolski (podjednak udio), ali i 
svoje starosjedilačke i useljeničke jezike - samo ih u Brazilu ima (bar) 215. U 
azijskim, a posebno afričkim zemljama situacija je još složenija. 

Jedna je od najvažnijih dosadašnjih tema u tomu području prikladno 
poučavanje i učenje nasljednih jezika, bilo to uslijed želje da se ti jezici očuvaju (što 
je jedan od temelja europskoga projekta: "skladno supostojanje mnogih jezika u 
Europi snažan je simbol sklonosti EU-e da se ujedini u različitosti"!), bilo zato da se 
svim stanovnicima neke zemlje pruže pravedne mogućnosti za obrazovanje i uspjeh 
u višejezičnomu društvu, bilo zbog činjenice da u društvu broj nasljednih govornika, 
a time i učenika koji se moraju uključiti u obavezno školovanje, sve više raste pa je 
jezično pitanje neizbježna nužnost. Naime, postalo je jasno da je poučavanje jeziku 
nužno prilagoditi vrsti učenika jer su nasljedni govornici kao učenici svojega 
nasljednoga jezika po mnogočemu različiti od onih koji ga uče kao strani jezik (npr. 
Campbell 1996, Peyton etall 1999, Beaudrie 2009). 

Dosada se najviše istraživao španjolski kao nasljedni jezik u SAD-u jer njime 
tamo govori više od pedeset milijuna ljudi, od čega ih je više od 60% rođeno u SAD-u 
(npr. Faltis 1990, Piele 1991, Benjamin 1997, Bills 1997, Roca 2003, Potowski 2004, 
2010, Gibbons, Ramirez 2004, Nifio-Murcia, Rothman 2008). Svijest o toj pojavi 
postala je sve proširenija od kraja sedamdesetih i početka osamdesetih godina 
prošloga stoljeća (Valdes-Falli, Teschner, 1977). U ovomu se stoljeću sve više 
istražuju i drugi nasljedni jezici, poput kineskoga, japanskoga, korejskoga (npr 
Kondo-Brown, Brown, 2007; He, Xiao 2008), arapskoga (npr. Husseinali, 2006), 
starosjedilačkih jezika (npr. Yamauchi, Ceppi, Lau-Smith 2000, Suina 2004, 
Smallwood, Haynes, James 2009), slavenskih jezika, posebno ruskoga (Kagan, Rifkin 
2000, Kagan, Dillon 2003, Davidson, Lekic 2012). Na prijelazu u dvadeset i prvo 
stoljeće stručnjaci su prepoznali nasljedne jezike kao novo istraživačko 


1 The harmonious co-existence cf many languages in Europe is a power ful symbol cf the EU's aspiration to 
be united in diversity, one cf the cornerstones cf the European project. http://ec.europa.eu/languages/ 
policy/linguistic-diversity/index_en.htm 

(pot)područje pa su ih počeli organizirano istraživati. Neki su od pokazatelji toga 
sveučilišni programi (npr. na Odsjeku za lingvistiku Sveučilišta u San Diegu od 
2001/02), mrežni časopis Heritage Language Journal osnovan 2003, potom mrežna 
stranica Heritage Languages America (http://webapp.cal.org/heritage) gdje se mogu 
pronaći programi poučavanja nasljednih jezika (među njima i hrvatskoga), 
naposlijetku i knjige (Lacorte, Leeman 2009, Beaudrie i Fairclough 2012, Beaudrie, 
Ducar, Potowski 2014)1. 

Mnogi Hrvati i govornici hrvatskoga Zive izvan Hrvatske ili Bosne i 
Hercegovine pa je za njih hrvatski nasljedni jezik. Njihovim se sluzenjem hrvatskim i 
u obliku ciljanoga poutavanja bavilo nekoliko ustanova u zemlji: od Hrvatske matice 
iseljenika (HMI) koja je desetljećima u Hrvatskoj organizirala ljetne škole za 
iseljeničku mladež i odrasle te zimske tečajeve (od 1991. zajedno sa Sveučilištem u 
Zagrebu), male škole za djecu, a u inozemstvu kraće i dulje tečajeve i radionice, 
primjerice program HOLA (v. mrežnu stranicu koja postoji od 2011. 
http:/ /www.matis.hr/index.php/hr/programi/ostalo/160-hrid-hrvatski-izvan- 
omovine), preko državnih ustanova koje organiziraju inozemnu hrvatsku nastavu u 
krajevima gdje žive nasljednih govornici, stručno usavršavanje učitelja (najviše 
AZOO i MZOS) i stipendiraju pojedine nasljedne učenke do današnjega e-tečaja 
hrvatskoga koji je od 2008. pripreman u suradnji Sveučilišta u Zagrebu, Srca, 
Hrvatske matice iseljenika i potporu MZOS-a kako bi omogućio poglavito predačkim 
i nasljednim govornicima sustavno ovladavanje hrvatskim (više Bošnjak, Kolaković 
2013, Kanajet-Šimić, Cvikić 2014, Bošnjak, Jelaska 2015). Osim njih u inozemstvu 
programe učenja hrvatskoga u nekim zemljama organiziraju ili podupiru njihove 
vlade, mjesna ili regionalna uprava, katoličke ustanove, sami zainteresirani roditelji 
ili zaklade, od kojih su neke ustanovili sami iseljenici. 

Pojedinačnih radova o jezicima hrvatskih iseljenika i njihovih potomaka bilo 
je i prije, ali se tek u posljednjih desetak godina sve više istražuju ne samo obilježja 
njihova jezika, nego i način ovladavanja i poučavanja, posebno među govornicima 
hrvatskoga kao nasljednoga jezika mlađe dobi. Radovi se objavljuju kao članci ili 
poglavlja u časopisima i zbornicima (npr. u novije vrijeme Hlavac 2000, 2003, 2006, 
2012, Škvorc 2006, Ivir-Aschwort 2007, Raecke 2006, Cvikić, Jelaska i Kanajet-Šimić 
2009, Pavličević-Franić 2012, Pavličević-Franić i Slovaček-Aladrović 2012, 2013, 
Hansen, Romić, Kolaković 2013, Jelaska 2014a), ali i kao doktorati (npr. Šćukanec 
2011, Anđel 2014). O hrvatskome kao nasljednome jeziku održala su se i mnoga 
izlaganja na znanstvenim skupovima, u Hrvatskoj poput Hidisa i godišnjega skupa 
HDPL, gdje su katkada i cijele sjednice ili sekcije posvećene nasljednome jeziku (npr. 
Batinić 2010, Petroska, Cvikić 2010, Kanajet-Simié, Cvikić 2010, Stolac 2010, 
Šćukanec 2010, Vuković 2010; Aladrović Slovaček 2014, Cvikić, Novak Milić 2014, 
Jelaska, Vuk 2014, Korajac, Cvitanušić Tvico 2014, Pavličević Franić 2014, Turza 
Bogdan, Kanajet Šimić 2015) i u inozemstvu (npr. Pavličević-Franić, Aladrović 
Slovaček 2012, Jelaska 2014.b). 


1 Marta Fairclough i sama je nasljedna govornica hrvatskoga iz Argentine, sada je sveučilišna 
profesorica u SAD. 

Prvi su se projekti u okviru inojezitnih istrazivanja hrvatskoga bavili i 
hrvatskim kao nasljednim jezikom - Hrvatski kao strani jezik: razvojna gramatika i 
rječnik 2001-02, u okviru kojega je nastalo prvo istraživanje u koje su uključeni 
nasljedni govornici čiji je glavni jezik srodni srpski (Jelaska, Hržica 2002) te Hrvatski 
kao drugi i strani jezik 2002-06. (v. http://www.croatiana.org/croatiana--projekti- 
hrvatskikaodrugi.htm). Potom su hrvatski nasljedni jezik i njegovi govornici bili i 
izravna tema u dva velika dugogodišnja projekta koja je podupiralo Ministarstvo 
znanosti, obrazovanje i sporta (2007- 2013), Materinski i inojezični hrvatski, Razvoj 
komunikacijske kompetencije u ranome diskursu hrvatskoga jezika. Prošle su 
godine bili jedina tema istraživanja projekta Hrvatski kao nasljedni jezik: trenutačno 
stanje i razvojne perspektive (v. Cvikić 2014) za koji je kratkoročnu potporu dalo 
Sveučilište u Zagrebu, u okviru kojega je uotvorena mrežna stranica 
http:/ /nasljedni.hr/. 

Dakle, hrvatski kao nasljedni jezik i nasljedni govornici hrvatskoga teme su 
kojima se bave najugledniji stručnjaci iz područja inojezičnoga hrvatskoga. No ni 
sam pojam ni naziv nisu još postali široko prihvaćeni u kroatistici. K tomu postoje s 
jedne strane stavovi da su i oni koji jezikom uopće ne vladaju nasljedni učenici, a s 
druge da je nasljedni jezik materinski jezik svojim govornicima koji su njegovi 
izvorni govornici pa se po tomu uopće ne bi razlikovali od izvornih govornika kojima 
je materinski jezik (jedini il)i glavni. Stoga će se ovim radom predstaviti pojam 
nasljednoga govornika kao prototipno ustrojena kategorija koja uključuje razvojna i 
društvena obilježja. Predstavljanjem glavnih obilježja prototipnih nasljednih 
govornika i onih koji su manje prototipni, a pripadaju toj kategoriji, može se lakše 
razumjeti zašto se pojedini od njih teže razdvajaju od ostalih vrsta inojezičnih 
govornika, katkada čak i od izvornojezičnih govornika. Dakle, radom se želi 
predstaviti pojam nasljednoga govornika kao prototipno ustrojena kategorija i 
razgraničiti ga od ostalih srodnih naziva koji se mogu djelomično preklapati, zajedno 
s nasljednim jezikom kao nazivom bitno povezanim s njime. 


1.1. Odrednice naziva nasljedni jezik 

Postoje različite odrednice nasljednoga jezika (v. npr. Van Deusen-Scholl 
2003). S jezikoslovnoga se stajališta pojam nasljedni govornik, kao jedna od 
podređenica naziva inojezični govornik, razlikuje od pojma izvorni govornik, strani 
govornik, drugojezični govornik, dvojezični govornik, višejezični govornik, predački 
govornik. Nasljedni je jezik onaj jezik koji se usvaja u obitelji, a razlikuje se od 
glavnoga jezika društva u kojemu nasljedni govornik živi i kojim također vlada.To je 
"jezik koji se govori u djetetovu domu ili je maloj djeci kako drugačije redoviti unos, 
a bitno je da to nije glavni jezik većega (nacionalnoga) druStva"(Rothman 20091), 
odnosno jezik obitelji i uže zajednice kojim se ovladava izvan područja gdje ga 
govori većinska zajednica ili gdje je službeni jezik (Cvikić 2014). .Kao što se vidi iz 


1 A language qualifies as a heritage language if it is a language spoken at home or otherwise readily 
available to young children, and crucially this language is not a dominant language of the larger 
(national) society. 

navedenih samo nekih od postojecih odrednica, nasljedni su jezici nuzno jezici koje 
tko usvaja, i to tako da je glavni unos govorni jezik. 

U glotodidaktičkom području, posebno u poučavanju stranih jezika, naziv 
nasljedni jezik, ili engl. heritage language, određuje se prema učenikovu odgoju i 
uporabnomu vladanju jezikom: učenici koji su odgojeni u domu gdje se govori 
manjinski jezik nazivaju se nasljednim govornicima ako bar donekle njime vladaju. 
Na razvoj i vladanje nasljednim jezikom utječu različiti čimbenici (npr. Nelde, 
Williams 1996): obitelj kao glavni jezični unos i pokretač odnosno poticaj 
proizvodnje, uloga jezične zajednice, vrijednost i ugled jezika u društvu (tzv. jezični 
prestiž), važnost kulture povezane s jezikom, pravni položaj jezika (službeni, 
suslužbeni, djelomično službeni, neslužbeni...), institucijska uporaba jezika 
(obrazovanje, pravo, vjerski obredi, mediji...). Jezikom se ovladava tako da ga se 
usvaja i uči; ali tijek jezičnoga razvoja ne ide uvijek naprijed jer se jezično može i 
nazadovati. 

Svi navedeni utjecaji mogu djelovati samo na jezik kojim se ovladava, ne i na 
jezik s kojim se dijete uopće ne susreće jer on jednostavno nema nikakva tijeka ni u 
jednoj jezičnoj djelatnosti. Ako netko jezikom svojega podrijetla uopće ne vlada ni na 
prijamnoj razini - nije nasljedni govornik. To je važno napomenuti jer se katkada 
engleskim nazivom heritage language određuje društveni položaj njegovih 
govornika bez obzira na jezična obilježja (v. npr. Jelaska 2014a). To znači da na 
engleskome taj naziv katkada uključuje raspon od onih koji u visokomu stupnju 
vladaju ne samo svim jezičnim djelatnostima, nego i različitim registrima jezika koji 
bi im bio nasljedni do onih koji su obiteljski povezani samo s kulturom, a uopće ne 
vladaju jezikom, ni u slušanju, što znači da je poglavito sociolingvistički, još točnije - 
kulturno određen. U hrvatskoj znanstvenoj literaturi naziv nasljedni jezik uvijek ima 
uži opseg sadržaja od engleskoga naziva heritage language, među ostalim i zato što 
se njime služe i bave isključivo lingvisti, i to oni koji proučavaju hrvatski kao ini 
jezik. 

Nasljedni govornik najprije usvaja jezik svoje obitelji u svojemu domu, a 
onda ovladava većinskim jezikom širega društva, što znači da mu se sve više 
povećava unos većinskoga tako da mu većinski postaje glavni jezik, a smanjuje unos 
njegova jezika. To utječe na ovladavanje njegovim (nasljednim) jezikom, na svim 
razinama i u svim jezičnim djelatnostima. No ipak njegovo vladanje nasljednim 
jezkom može imati raspon od same sposobnosti razumijevanja svakodnevnoga 
govora o obiteljskim temama do gotovo izvornojezične lakoću govorenje, odnosno 
tečnosti: "naziv 'nasljedni jezik' označava jezik koji se uči u obitelji koji je različit od 
glavnoga jezika društva, a 'nasljedni je govornik netko tko govori ili samo razumije 
taj jezik"1 (Rothman 2009). Usprkos svim mogućim i postojećim razlikama među 
nasljednim govornicima, istraživanja različitih jezika pokazala su glavna zajednička 
obilježja u vladanju nasljednim jezikom: nepotpunu ovladanost jezikom, znatno višu 


1 The term 'heritage language' denotes a language learned at home that is different from the dominant 
language of the community, and a ‘heritage speaker’ is someone who speaks or even just understands 
that language.(http://ling.ucsd.edu/language/heritage-languages.html) 

jezičnu tečnost od točnosti, nepoznavanje različitih idioma te posebnu motivaciju za 
učenje jezika (v. npr. Cvikić 2014). 


2. Obilježja nasljednih govornika 


Jezična je skupina ljudi istovremeno i društvena 
skupina, a jezično zajedništvo čini jednu od osnova 
društvenoga okupljanja i = postovjecivanja. 
Društvene su skupine nejednake, ali i promjenljive, 
kao i jezik kojim se služe. Nasljedni govornik 
pripada bar dvama jezičnim i dvama društvenim 
skupinama, pri čemu se one donekle poklapaju i 
miješaju pa on ima bar dva na jeziku utemeljena 
identiteta (Nelde, Williams 1996). 


Iz navedenoga proizlazi da su nasljedni govornici u svim jezicima prototipno 
govornici jezika koji su kao djeca usvajali u svojoj prirodnoj, obiteljskoj zajednici (od 
članova obitelji, porodice, ali i susjedstva, odnosno mjesta) u društvu u kojemu je 
neki drugi jezik glavno sredstvo sporazumijevanja (državni jezik, službeni jezik, 
nacionalni jezik) pa i njima on postaje glavni jezik sporazumijevanja. Nasljedni je 
jezik prvi jezik koji dijete usvaja (ili jedan od prva dva u slučaju višejezičnosti s 
istovremenom dvojezičnošću) u prirodnomu obiteljskomu okružju (dakle, ne uči ga 
u pedagoški oblikovanoj sredini), a okolinskim većinskim jezikom to dijete ovladava 
izloženošću u širemu društvu, izravno i medijima (televizija, popularna kultura, 
internet, pisani tekstovi itd.), gdje i njega usvaja, a najkasnije polaskom u obrazovne 
ustanove (vrtić ili školu), gdje ga poglavito uči. 

Sve većom isloženošću jeziku širega društva unos se nasljednoga jezika 
smanjuje, što djeluje na njegov izgovor, rječnik, morfologiju, sintakstu i semantiku, a 
nadmoćna uloga većinskoga jezika u prototipnim slučajevima čini da nasljedni jezik 
postaje podređen pa nije dovoljno razvijen u svim jezičnim djelatnostima (Jelaska 
2012). Drugim riječima, nasljedni jezik najčešće nazaduje, a jezično je nazadovanje 
postupno slabljenje jezika. Prototipni nasljedni govornici vladaju govornim jezikom, 
dakle sposobni su slušanjem primati i govorenjem proizvoditi svoj materinski jezik, 
ali nerijetko ne vladaju pisanim, osim ako svoj nasljedni ne uče u školi. Rubniji su 
samo u stanju primati svoj nasljedni jezik: razumiju značenje riječi i gramatike, 
fonološki i prozodijski sustav te pragmatičku razinu (nazivaju se i latentnim 
govornicima, engl. latent speakers). 

Dakle, nasljedni jezik određuju: dvojezičnost, redoslijed usvajanja i uloga 
nasljednoga jezika u sporazumijevanju u odnosu na glavni jezik, on ima društvena i 
razvojna obilježja. Bitna su razvojna obilježja nasljednih jezika: početno usvajanje 
govornoga jezika kao materinskoga jezika, dvojezičnost koja uključuje većinski ili 
nadmoćni okolinski jezik, promjenljivost međuodnosa s okolinskim jezikom tijekom 
razvoja, jezično nazadovanje, u konačnici slabiji jezik. Bitna su društvena obilježja 
nasljednih jezika: prirodni ili organski idiom, idiom obitelji kao čovjekove prvotne 

društvene zajednice, idiom manje zajednice unutar Sire ili moćnije, veza s dvjema 
kulturama. 

U nastavku teksta predstavljat će se nekoliko svojstava bitna za nasljedne 
govornike: veličinu nasljednojezične zajednice, njezino podrijetlo i identitet, 
ovladavanje nasljednim jezikom i dvojezičnost. Navodit će se obilježja prototipnih 
govornika, ali i rubnijih. 


2.1. Veličina jezične zajednice 

Prototipni su nasljedni jezici manjinski u cijeloj državi. Nešto rubniji, iako 
blizu prototipu mogu biti većinski u nekomu mjestu, njegovu dijelu poput četvrti ili 
pak u kraju, odnosno pokrajini neke države. Tako primjerice u Hrvatskoj postoje 
mađarska sela, u Njemačkoj turske četvrti, u SAD-u kineske ili španjolske, u nekim 
su dijelovima SAD poput El Pasa u Teksasu ili Salinasa u Kaliforniji, španjolski 
govornici većina. 

Moguće je, iako je to rubnija pojava, da nasljedni jezik bude i većinski jezik u 
državi ako je podređen nekomu drugomu jeziku, društveno ili politički moćnijemu, 
kao što su kolonizatorski jezici koji su u pravilu bili manjinski, a nasljedni većinski. 
Primjerice, faroeški je u odnosu na danski svojednobno, početkom 20. stoljeća, bio 
većinski, ali je danski bio složbeni jezik, njime se služilo u obrazovanju, vladi, 
zakonu, crkvi (Knooihuizen 2014). "Na Svetom Vincentu i Grenadinima (otočkoj 
državi karipskoga mora) engleski je službeni jezik, no većina Vincentinaca govori 
vincentskim kreolskim. Engleski se rabi u obrazovnomu, upravnomu, vjerskomu i 
drugim formalnim područjima, dok je kreolski (ili 'dijalekt', kako ga zovu stanovnici) 
u uporabi u domu i među prijateljima"! (Ethnologue 1999). 


2.2. Podrijetlo i identitet 

Nasljedni jezik proizlazi iz čovjekove prve zajednice: obitelji. Kako su ljudi sa 
svojom obiteljskom zajednicom nužno osjećajno povezani zbog razvojnih obilježja u 
usvajanju jezika, nasljedni je jezik pojedincu bitan dio osobnoga i obiteljskoga 
identiteta. On je i znak njegova podrijetla, odnosno oznaka obiteljske veze s oba 
roditelja, što je prototipan slučaj, a moguće je i samo s jednim, što je blizu prototipu 
i(li) s djedovima i bakama (ili samo jednim, dvoje ili troje njih). Moguće je, ali rubno i 
vjerojatno iznimno rijetko, da je nasljedni jezik veza samo s jezikom izvornojezičnih 
pradjedova ako su govornici njima bili izloženi u izravnomu sporazumijevanju. 


2.2.1. Motivacija 

Nasljedni učenici nekoga jezika redovito imaju dvije posebne vrste 
motivacije u ovladavanju svojim nasljednim jezikom koje ostale vrste učenika 
nemaju. lako bi se obje mogle smatrati podvrstom uklopne motivacije, Z. Jelaska 


1 Ethnologue 1999-02-19, pristup 30. travnja 2014. While the official language is English most 
Vincentians speak Vincentian Creole. English is used in education, government, religion, and other 
formal domains, while Creole (or ‘dialect’ as it is referred to locally) is used in informal situations such as 
in the home and among friends. 

(2005) predlaže izdvajanje narastajne (generacijske) motivacije i cjelosne 
(identifikacijske) motivacije. 

Cjelosna motivacija uključuje povezanost s vlastitim iskustvom i potrebom 
za cjelovitošću vlastite osobe. Povezana je sa željom uklapanja svojega jezičnoga 
identiteta u svoju osobnost, potrebe da se vlada ili ne zaboravi jezik kojim se 
govorilo u djetinjstvu, jezik koji je čovjeku (bio) materinski, prvi, a možda nekoliko 
godina i jedini. Nju, dakle, imaju samo nasljedni govornici. 

Naraštajna je motivacija utemeljena na potrebi povezivanja s prethodnim 
naraštajima, od roditelja, preko baka i djedova do ostalih predaka. U korijenu 
ovladavanja nasljednim jezikom želja je za razumijevanjem vlastite obitelji i predaka 
koja može biti utemeljena i na dubokoj želji za pripadanjem, potraga za izgubljenim 
osobnim ili obiteljskim jezikom i kulturom koja je s njime povezana. 

Identitetska se poglavito očituje riječima poput Želim učiti hrvatski zato što 
sam Hrvat (Cvikić, Jelaska, Kanajet-Šimić 2010), a naraštajna riječima poput Kada su 
mi umrli baka i ajed, hijela sam naučiti hrvatski da ne izgubim vezu s njima 
(studentica Sveučilišne škole) ili Htio sam naučiti hrvatski da mogu boraviti u 
ajedovu gradu i govoriti njegovim jezikom (student Sveučilišne škole). Potrebu da se 
postane cjelovitom osobom i uklope odbačeni dijelovi ne samo vlastitoga djetinjstva 
ili mladosti, nego i obiteljske prošlosti katkada nije jednostavno odvojiti jer su 
isprepletene, kao u pojedinačnomu slučaju koji su predstavile Z. Jelaska i G. Hržica 
(2005). 

U cjelosnu se motivaciju rubno uključuju i govornici koji su svojedobno 
vladali materinskim jezikom, ali su u njemu nazadovali do potpunoga zaborava. 
Naime, neka od novijih istraživanja (Pierce et all. 2014) govornika koji su 
svojedobno bili jednojezični govornici danas zaboravljenoga jezika (kineskoga) 
dvojezičnim govornicima (kinesko-francuskima) nego onima koji jednojezičnim koji 
taj jezik ne poznaju (francuskima). 


2.2.2. Kulturni identitet 

Nasljedni govornici najčešće imaju dvostruki jezični identitet koji im 
omogućuje da se jezikom predstavljaju i kao govornici jednoga i kao govornici 
drugoga jezika. Prilagodili su se novoj sredini, ovladali njezinim jezikom tako da ih 
jezična zajednica izvornih govornika njihova glavnoga jezika smatrata svojim 
običnim članom, a neki su se i kulturno prilagodili, bar u okružju izvornih govornika 
svojega glavnoga jezika. Katkada dvostrukost identiteta pokazuje odgovor na pitanje 
koji im je materinski jezik. Kada je izrečeno na nasljednomu jeziku, odgovaraju da je 
to nasljedni, a na jednako pitanje izrečeno na glavnomu jeziku odgovaraju da je to 
glavni jezik. 

Međutim, neki od nasljednih govornika, posebno ako smatraju da njima 
osobno ili njihovoj nasljednoj jezičnoj zajednici prijeti gubljenje vlastitoga 
kulturnoga, odnosno etnolingvistitkoga identiteta, često se ne žele (posve) 
prilagoditi većoj društvenojezičnoj zajednici zbog straha od gubitka vlastitoga 
identiteta pa se oni sami ne osjećaju da im pripadaju, ili ih ta zajednica ne doživljava 

posve svojima. S druge strane, na temelju ukupnih jezitnih obiljezja, jezicna 
zajednica izvornih govornika njihova nasljednoga jezika u izvornojezičnoj zemlji 
često ih smatra u najmanju ruku članom koji ne govori dobro svoj jezik. To je, na 
žalost, slučaj i s nasljednim doseljeničkim govornicima u Hrvatsku, a posebno 
povratničkima. 

Stoga se može dogoditi da su nasljedni govornici, pojedinci i skupine 
(Hamers i Blanc 2000, Jelaska i sur. 2005) prema pripadnosti dvama društvima 
uklopijeni (akulturalni) jer su se prilagodili novoj sredini i jeziku, dvokulturni 
(bikulturni) jer se poistovjećuju s dvije kulture, jednokulturni (monokulturni ili 
unikulturni) jer se poistovjećuju samo s jednom, nasljednom kulturom, nekulturalni 
(dekulturalni) jer imaju nejasnu ili dvosmislenu kulturnu i jezičnu pripadnost 
budući da su se prilagođavali novoj na štetu nasljedne. 


2.3. Ovladavanje nasljednim jezikom 

Nasljedni jezik prototipni govornici usvaja od najranijega djetinjstva, još od 
majčine utrobe, što znači da su neki nasljedni govornici u jednomu razdoblju svojega 
jezičnoga razvoja bili jednojezični govornici - nasljedni im je jezik bio jedino 
sredstvo sporazumijevanja, doslovce materinski jezik (Babić 1993), ne samo u 
prijerodnomu razdoblju, nego i u najranijemu djetinjstvu. Međutim, kada on poslije 
susreta s glavnim jezikom širega društva, posebno početkom školovanja na tomu 
drugomu jeziku, biva potiskivan na drugo mjesto pa njegovi govornici jezično 
nazaduju jer im slabe neka već usvojena jezična obilježja, on prestaje biti cjelovito 
sredstvo sporazumijevanja. 

Čak i ako je dijete u ranomu djetinjstvu bilo uravnoteženo dvojezično, ako se 
opismenjava samo na jednomu jeziku, glavnomu u društvu, ili se opismenjava na 
oba, ali ne jednako, jedan od njegova dva dotada (su)materinska jezika neće samo 
postati uglavnom razgovorni jezik, nego i jezik suženoga registra i vokabulara jer se 
nekima riječima i strukturama ovladava (uglavnom) jedino čitanjem i pisanjem. 
Takav je slučaj s prototipnim nasljednim govornicima. 

No katkada se nasljednim jezikom ovladava tako da ga se uz usvajanje i uči. 
To se događa kod jezika koje se pokušava očuvati, uslijed svijesti o njihovoj važnosti 
ili ugroženosti, bilo da to ugrožena jezična zajednica pokušava sama ili joj u tomu 
pomaže matična država, država u kojoj žive ili nadržavna zajednica (poput Europske 
unije). 

Kada je nasljedni jezik poduprt obrazovanjem, važno je znati obrazuju li se 
nasljedni govornici na materinskomu idiomu ili standardnomu idiomu iseljeničke 
stare domovine. Kada se poučava standardnomu jeziku stare domovine, koji 
govornici načelno susreću samo na nastavi, riječ je o stecenoj dvojezičnosti, ne 
prirodncj. Neke nasljedne hrvatske zajednice obrazuju svoje govornike i na 
iseljeničkomu idiomu i na hrvatskomu standardnomu jeziku pa su takvi učenici 
prototipno dvojezični, primjerice gradišćanskohrvatski govornici u Austriji. 

Katkada se nasljedni jezik poglavito uči, posebno kod jezika koje se pokušava 
oživjeti, spasiti od izumiranja (npr. irski, maorski, faroeški, moliški hrvatski), makar 
to bilo samo na simboličnoj razini (npr. osnovni dječji priučnici moravskoga 

hrvatskoga kojim se govorilo u nekoliko hrvatskih sela do istjerivanja poslije 
Drugoga svjetskoga rata). 


Nasljedni govornici često nepotpuno vladaju svojim nasljednim jezikom, npr. 
ujednačavaju pridjevske nastavke prema imeničkima poput mali ajevcjci, crnu 
hlaču, što je jedno od razvojnih odstupanja. To se njihovo jezično neusvajanje očituje 
kod jezičnih jedinica kojima nasljedni govornik nikada nije posve ovladao, ali i kod 
jedinica kojima je ovladao, ali ih je onda zaboravio. 

Neki od istraživača ne slažu se s nazivom nepotpuno usvajanje (engl. 
incomplete acquisition) kada se navode obilježja nasljednih govornika. Smatraju da 
nasljedni govornici imaju drugačiji unos od jednojezičnih govornika (primjerice, 
unos proizvode stariji naraštaji koji su sami jezično nazadovali) pa se s njima i ne 
mogu prikladno uspoređivati. Stoga ne bi trebalo govoriti o nepotpunomu unosu, 
nego potpunomu, ali različitomu nego kod jednojezičnih govornika (Pascual, 
Rothman 2012). Neki smatraju da na ovladavanje nasljednim jezikom djeluje način 
kako govornici proizvode i obrađuju svoj jezik, tj. čestota obrade u primanju i 
proizvodnji nasljednoga jezika, a ne sam unos. U ovomu se radu smatra da je naziv 
nepotpuno usvajanje prikladan kada se jezik nasljednih govornika uspoređuje s 
izvornojezičnim, ali da je u odnosu na jezični razvoj samih nasljednih govornika 
prikladno govoriti o njihovu inojezičnomu razvoju, koji je samim time što je 
inojezičan različit od izvornojezičnoga. 

Nepotpuna ovladanost jezikom ima bar nekoliko uzroka. Jedan je uzrok 
neovladanosti nekim jezičnim strukturama, pa i osnovnima, nedovoljna izloženost 
njima u osjetljivomu razdoblju jezičnoga razvoja. Drugi je uzrok to što nisu bile 
komunikacijski presudne u doba kada je dijete usvajalo društveno važniji jezik 
(poput razlike između prijedložnoga akuzativa i lokativa: ići u kuću i biti u kući). 
Treći je uzrok nedovoljan unos mnogih rječničkih jedinica koje sadržajno ne 
pripadaju temama o kojima se u domu govori - katkada unosa uopće i nije bilo, 
primjerice ako se tim jedinicama služi isključivo u obazovanju, a dijete se školuje 
samo na većinskomu jeziku. Četvrti je uzrok nejednaka ovladanosti jezičnim 
djelatnostima jer nasljedni govornici najčešće imaju znatno razvijenije slušanje i 
govorenje od čitanja i pisanja. Ako su pismo, ili slovopis, njihova nasljednoga jezika 
drugačiji od njihova glavnoga jezika, katkada uopće ne vladaju ne samo pisanjem, 
nego ni čitanjem svojega nasljednoga jezika. 

Viša tečnost u jeziku nasljednih govornika proizlazi iz jezične 
komunikacijske sposobnosti svojstvene govornicima koji su od najranije dobi 
usvajali jezik, a manje točnosti iz spomenute neovladanosti nekim gramatičkim 
kategorijama i leksičkim jedinicama uslijed istovremenoga ovladavanja glavnim 
jezikom. 


2.3.2. Jezično nazadovanje 
Odnos među dvama jezicima, nasljednomu i okolinskomu, uglavnom se s 
vremenom mijenja tako da je nasljedni na početku jači, no tijekom školovanja potom 

sve slabiji jer se neke od jezičnih djelatnosti na nasljednome jeziku uslijed 
neuporabe mogu potisnuti ili posve zaboraviti. Jezično nazadovanje (engl. language 
attrition) u nasljednomu jeziku uslijed nadmoćnijega jezika ima i neka posebna 
obilježja, koja dijeli s ugroženim jezicima: preopćavanja ili podopćavanja, 
ujednačavanja, promjenljivost, promjene u redu riječi, gubitak nekih registara, 
sintaktičkih i morfoloških kategorija (npr. množinskih sufikasa, u hrvatskome 
padežnih nastavaka, pojedinačnih paradigmi, plodnih tvorbenih obrazaca, 
fonoloških razlika). Da je riječ o jezičnome nazadovanju, pokazuje činjenica da je 
dijete vladalo nekim od spomenutih obilježja, ali više njime ne vlada, što se posebno 
jasno očituje kod djece koja se isele u drugu državu (npr. Medved Krajnović 2004). 

Rubniji su primjeri nasljednih učenika oni koji su kao djeca vladali 
nasljednim jezikom, ali više njime uopće ne vladaju. Obično su to učenici koji su kao 
djeca usvajali nasljedni jezik i njime se sporazumijevali do neke dobi, obično 4-5 
godine, a onda ga potpuno potisnuli i zaboravili. Njih od prototipnih predačkih 
učenika razlikuje znatno bolji izgovor, a mogu im se nakon izloženosti nasljednomu 
jeziku vratiti i neka druga jezična umijeća. Rubni su nasljedni govornici i oni u 
zrelijoj dobi koji su dobro vladali svojim nasljednim (govornim) jezikom, ali nakon 
osamostavljivanja i udaljavanja od roditelja ili nakon njihove smrti više uopće nisu 
bili izloženi nasljednomu jeziku niti su se njime služili pa su ga zato zaboravili, 
odnosno potisnuli. 

Međutim, navedeni se odnosi s vremenom može i promijeniti, primjerice ako 
se po završetku školovanja nasljedni govornik preseli i zaposli u mjestu gdje je 
njegov jezik većinski pa se njime znatno više služi, a još više ako postane 
doseljenički nasljedni govornik (Jelaska 2014a). No kada se to događa po završetku 
jezičnoga razvoja, mnoga neusvojena obilježja često ipak ostaju okamenjena 
(spomenuto razlikovanje prijedložnoga akuzativa i lokativa, npr. skakati u more i 
skakati u moru). 


2.4. Dvojezičnost 

Kao što je rečeno, nasljedni su govornici bar do nekoga stupnja dvojezični pa 
je prototipni nasljedni jezik sujezik, što znači jedan od bar dvaju jezika svojemu 
govorniku. On jer prototipno u podređenu položaju prema nekomu drugomu jeziku 
jer se njime govornik poglavito služi kao obiteljskim, porodičnim ili zavičajnim 
jezikom, ali se njime ne služi u svom područjima, a često ni u svim djelatnostima. 
Stoga su njegovi govornici rijetko uravnoteženo dvojezični, a k tomu često ne znaju 
svoj nasljedni jezik prenijeti u pismo. 


2.4.1. Tijek dvojezičnosti 

Nasljedni su govornici u načelu slijedno dvcjezični kada u obitelji usvajaju 
samo obiteljski jezik, a okolinski jezik usvajaju tek nakon napunjene treće godine, 
odnosno u četvrtoj godini ili kasnije kada mogu samostalnije boraviti izvan obitelji. 
Međutim, to se odnosi na prvorođenu djecu i možda onu koja su rođena odmah 
nakon njih. Mlađa braća i sestre, posebno od trećega djeteta, češće su istovremeno 
dvcjezicna jer im starija braća i sestre već od najranijega djetinjstva nude drugi jezik 

kao unos, bar kada su sami. Ako im je sama obitelj dvojezitna tako da djeca od 
rodenja usvajaju oba jezika, ili ako su ukljutena u jaslice na okolinskome jeziku, 
takva su djeca svakako istovremeno dvojezična. Nasljedni su govornici najčešće rano 
dvcjezični jer se susreću s okolinskim jezikom u načelu znatno prije granice prema 
kasnoj dvojezičnosti, koja je jedanaest-dvanaest godina (Jelaska i sur. 2005). 


2.4.2. Vrsta nasljedne dvojezičnosti 

Prema prisutnosti njihove jezične zajednice u široj okolini nasljedni se 
govornici dijele na govornike s uklopljenom dvojezitnoscu i izdvojenom 
dvojezičnosti (endogenom i egzogenom). Članovi useljeničkih i miješanih obitelji, 
posebno visoko i više obrazovanih, češće su izdvojeno dvcjezični jer žive izvan 
neposredne okoline ostalih naseljeničkih govornika, za razliku od naseljeničkih 
obitelji, tj. tradicionalno manjinskih i pokrajinskih (Jelaska i sur. 2005), koje su po 
definiciji uklopijeno dvcjezični. 

Prema društvenome položaju dvaju jezika dvojezičnost se dijeli na dodatnu i 
odbojnu (Jelaska i sur. 2005). Neki su nasljedni govornici dodatno dvcjezični jer se 
njihov nasljedni jezik društveno cijeni. Nije nužno da bude cijenjen u cijelomu 
društvu, važno je da ga cijeni sama zajednica nasljednih govornika ili njezin dio. 
Primjer mogu biti gradišćanski Hrvati iz Mađarske koji se školuju na hrvatskome, a 
mnogi redovito dolaze i u Hrvatsku. Naseljenički su nasljedni govornici općenito 
primjer takve dodatne dvojezičnosti jer bi bez društvene važnosti svojega jezika 
njega izgubili. Međutim, okolnosti se mogu promijeniti tako da se većinski okolinski 
jezik cijeni, a nasljedni ne, ili je primjetno manje cijenjen od drugoga. 

U slučaju kada nasljedni govornici imaju negativni stav prema svojemu 
nasljednomu jeziku, mogu postati odbojno dvcjezični jer im se dvojezičnost 
doživljava kao nešto negativno, kao nešto što oduzuzima od identiteta prvoga jezika. 
Odbojna dvojezičnost često dovodi do ugroženosti ili gubitka nasljednoga jezika, što 
se događa s djecom samih useljenika koji se žele što brže uklopiti u većinsko 
društvo, posebno ako i roditelji, ali i pedagozi u svojoj neukost misle da nasljedni 
jezik kojim se govori u obitelji šteti ovladavanju službenim okolinskim. 


2.4.3. Smjer dvojezičnosti 

U odnosu na različite vrste dvojezičnosti nasljedni su govornici rijetko 
prototipno dvojezični jer ne znaju standardni idiom svojega materinskoga jezika. 
Prototipna je vodoravna dvcjezičnost, što znači vladanje dvama standardnim 
idiomima u svim vrstama jezične djelatnosti. Ona se obično ne naziva vodoravnom 
jer je prototipna, nego se najčešće naziva jednostavno dvojezičnošću. Ostale se vrste 
dvojezičnosti nazivaju pomoću atributa. 

Okomita dvcjezičnost odnosi se samo na jedan jezik, a označava vladanje 
obiteljskim ili zavičajnim idiomom uz standardni. Okomita višejezičnost označava 
vladanje materinskim - obiteljskim ili zavičajnim idiomom, potom standardnim 
idiomom i bar još jednim idiomom materinskoga jezika (dovoljno je da to bude u 
slušanju). Ona je vrlo važna za hrvatski zbog velike raznolikosti i različitosti 

njegovih idioma, a nije vazna u jeziku poput madarskoga jer je unutar Madarske i 
nema. 

Kosa _ visejezicnost označava vladanje standardnim idiomom i nekim 
organskim idiomom u jednomu jeziku, a samo organskim idiomom ili idiomima u 
drugomu (obiteljskim, zavičajnim), bez vladanja standardom (Jelaska 2013). 
Nasljedni su govornici najčešće koso dvojezični: u glavnomu, tj. nadređenomu jeziku, 
okomito su dvojezični ili višejezični jer vladaju i standardnim idiomom i bar jednim 
govornim nestandardnim. Međutim, u nasljednomu jeziku najčešće nisu okomito 
dvojezični ili višejezični jer vladaju samo svojim organskim idiomom. Pojedini od 
njih, koji se redovito u osobnomu životu sporazumijevaju nasljednim jezikom, nisu 
okomito dvojezični u glavnomu jeziku nego vladaju samo standardnom, a mjesnim 
se idiomima ne služe. Primjer mogu biti nasljedni govornici hrvatskoga u Austriji 
koji govore književnim njemačkim kojim su ovladali prije useljavanja, a ne 
austrijskim, posebno su selilački govornici. 

Nepoznavanje različitih idioma nasljednoga jezika proizlazi iz neovladanosti 
standardnim idiomom te različitim registrima i funkcionalnim stilovima. Nasljedni 
govornici imaju često i manji opseg razumijevanja različitih izvornojezičnih 
nestandardnih idioma. Za takvu se vrstu vladanja jezikom predlaže naziv 
jednoidiomni nasljedni govornici nekoga jezika, za razliku od dvoidiomnih koji 
vladaju standardnim idiomom uz svoj organski ili višeidiomnih koji osim svojega 
organskoga i standardnoga jezika vladaju još nekim. Primjer bi višeidiomnih 
nasljednih govornika bili gradišćanski Hrvati u Mađarskoj koji vladaju svojim 
organskim idiomom u govoru i pismu jer su se na gradišćanskohrvatskomu 
školovali, ali vladaju i standardnim idiomom jer su se i na njemu školovali ili ga učili 
u školi. Jasno, nasljedni govornici često bi mogli razumjeti neke druge idiome 
svojega jezika, no pri tome se često mogu osloniti samo na prirodnu razumljivost, ne 
i na stečenu (Jelaska 2013), osim u slučajevima kada su im susjedni ili se redovito s 
njima susreću (primjerice u folklornomu društvu). 


4. Zaključak 


Dakle, prototipni je nasljedni jezik jedan od bar dva jezika kojim se njegov 
govornik služi, u slušanju i govorenju, i to onaj koji je društveno manje važan za 
sporazumijevanje širega društva, posebno države. Prototipni je nasljedni govornik 
dvojezičan, usvajao je svoj jezik u obitelji pa tečno vlada njime kao njegovim 
organskim idiomom, ali ga nije potpuno usvojio. Slušanje mu je najbolja jezična 
djelatnost, a pisanje najslabija, standardnim idiomom ili uopće ne vlada, ili vlada 
slabije, posebno u govoru. 

Bez obzira na vrlo širok raspon različitih mogućih vrsta nasljednih 
govornika, prototipni se nasljedni govornik razlikuje i od ostalih inojezitnih 
govornika i od izvornojezičnih govornika. U rubnim primjerima poput govornika 
koji su u djetinjstvu bili jednojezični govornici svojega jezika, ali su ga potpuno 
zaboravili, razlike su vrlo malene pa bi se moglo reći da oni pripadaju dvjema 

kategorijama, i nasljednima i predačkim govornicima. Međutim, već se sada zna da 
među njima ipak ima razlika jer novija neurolingvistička istraživanja mozga 
govornika koji su posve zaboravili svoj djetinji jezik i onih koji ga nikada nisu ni 
znali pokazuju da razlike i objektivno postoje. Stoga je vjerojatno da će buduća 
interdisciplinarna istraživanja nasljednih govornika pokazati i druge razlike među 
njima i ostalim vrstama govornika, ali razlike između različitih vrsta samih 
nasljednih govornika. 

CITATI S DRUGE STRANE - O STRATEGIJAMA CITANJA GOVORNIKA 
ARAPSKOGA NA HRVATSKOME KAO INOME JEZIKU 


Aida KORAJAC 


Understanding the process of reading is important to an understanding of the nature of reading, but at 
the same time it is evidently a difficult thing to do. The process is normally silent, internal, private 
(Alderson: 2000). 

This paper will deal with a process of reading by native speaker of Arabic language in Croatian as a 
foreign language. Research is based on a case study. Participant is attending Language exercises in 
croatian as a second and foreign language 1 (A2+ level according to CEFR) in Croaticum - Centre for 
Croatian as Foreign and Second Language. Although Croatian and Arabic languages are written in 
alphabetical letters (as opposed to logographic or syllabic letters), they differ in orthography and it is 
assumed that because of different alphabets readers have different ways of visual processing, and 
ultimately an understanding of the text (Samo: 2014). 

The aim of this study is to find out which strategies speaker of Arabic is using in the understanding of a 
text in the Croatian language. 

The study is based on the model of constructively-responsive reading (Pressley i Afflerbach 1995, in: 
Samo 2014: 67). Data from verbal protocols are analyzed by qualitative method. 


Keywords: reading in Croatian as L2, strategies of reading, case study, verbal protocols, constructively- 
responsive reading 


1. Uvod 


Ovladavanje nekim jezitnim djelatnostima dogada se spontano dok je druge 
nužno poticati i uvježbavati, a pri tome važnu ulogu imaju strategije učenja (engl. 
language learning strategies). Čitanje je dio jezičnoga razvoja i, s obzirom na to da se 
ne događa spontano, treba ga intencionalno i strateški razvijati. Jezična se djelatnost 
čitanja na hrvatskome kao inome u ovome radu promatra iz perspektive učenice 
kojoj je materinski jezik arapski. Strategije kojima se pri tom koristi, a koje su 
iščitane analizom usmenoga izvješća, promatrat će se u kontekstu šire postavljenih 
strategija učenja jer učenica zasad na hrvatskome čita isključivo radi ovladavanja 
jezikom, a ne radi užitka ili razonode. Strategije će se svrstati u neke od postojećih 
klasifikacija prema Oxford (1990), O'Malley i Chamot (1990) te Dornyei i Skehan 
(2003) te će se detaljnije opisati u predstavljanju rezultata istraživanja. 


1.1. O čitanju 

Citanje na materinskome jeziku prethodi titanju na stranome i od njega se u 
mnogotemu razlikuje. Urquhart i Weir (1998, u: Samo 2014: 21) razlikuju dvije 
skupine modela u kontekstu čitanja na stranome jeziku - modele koji čitanje 
predstavljaju kao proces što slijedi unaprijed zadani niz procesiranja ili do obrade 
podataka dolazi istovremeno bez obzira na njihov izvor te modele koji čitanje 
opisuju kao konstrukt koji podrazumijeva sastavnice kao što su prepoznavanje 
riječi, znanje o jeziku i svijetu te pismenost. Teorija konstrukcijsko-responzivnog 
čitanja (engl. constructiveiy-responsive reading), u čije je okvire smješteno 
istraživanje predstavljeno u ovome članku, uporište nalazi u tomu da je znanje 
konstruktivno te da čitatelj reagira na tekst u skladu s kontekstom čitanja u kojemu 
se nalazi - čitatelj nastoji odrediti značenje teksta tražeći u njemu glavne misli, 
razmišljajući o njima i reagirajući na tekst u cjelini (Afflerbach 2001, u Šamo 2012: 
277). Među istaknutim istraživačima čija istraživanja pridonose boljem 
razumijevanju razvoja sposobnosti i vještine čitanja Samo (2012: 277} navodi 
Pressleyja i Afflerbacha (1995), Daviesa i Bistodeaua (1993) te Hosenfeld (1977). 
Međutim, mnogobrojna svjetska istraživanja o čitanju na stranome jeziku u 
kvantitativnome su nesrazmjeru s istraživanjima čitanja na hrvatskome kao 
stranome, dakle još uvijek nedovoljno istraženome području. 


1.2. O pismima 

Pisma se mogu kategorizirati prema onomu što reproduciraju znakovi 
pisma. Prema tomu se razlikuju logografska i slogovna pisma te alfabeti. Kod 
logografskih pisama znakovi označuju razinu riječi ili morfema, u slogovnim 
pismima razinu sloga te kod alfabeta razinu fonema (Samo 2014: 23; Koda 2009: 
464). Među alfabetskim jezicima razlikuju se oni u kojima su ortografski 
predstavljeni svi samoglasnici, primjerice hrvatski jezik, ili oni u kojima su 
ortografski predstavljeni uglavnom suglasnici, poput arapskoga jezika. Alfabetski se 
jezici mogu razlikovati i prema transparentnosti. U hrvatskome jeziku izražena je 
pravilna grafo-fonemska korespondencija, što hrvatski čini transparentnim jezikom 
(Samo 2014: 23-24). 

Medu pismima postoje znatajne razlike u pravilima pozicioniranja pojedinih 
grafema unutar rijeci te Keiko Koda (2009: 464) razlikuje termine pravopis (engl. 
ortography) i pismo (engl. script). Pravopis se odreduje kao standardiziran varijetet 
sustava biljezenja znakova nekoga jezika, a pismo kao grafitki oblik simbola nekoga 
sustava biljezenja znakova. 


1.3. Arapski jezik i pismo u kontekstu istrazivanja 

S obzirom na to da svaki jezični sustav ima vlastiti ortografski, fonološki, 
morfološki, sintaktički i semantički podsustav, jezici se prema svojoj tipologiji mogu 
više ili manje razlikovati. Što su tipološki udaljeniji, slabija je interferencija u njihovu 
procesiranju, pa čimbenik jezične udaljenosti (engl. linguistic distance) treba uzeti u 
obzir pri istraživanju usvajanja vještine čitanja na stranome jeziku (Šamo 2014: 23). 
U ovome je članku riječ o dvama jezicima: jednome koji pripada afroazijskoj jezičnoj 

porodici, točnije jugozapadnoj skupini semitskih jezika - arapskome - (Tanasković i 
Mitrović 2005: 11-12) i drugome, indoeuropskome, južnoslavenskome, odnosno 
hrvatskome jeziku. Arapski jezik promatra se kao materinski jezik sudionice 
istraživanja, a hrvatski jezik dobiva kontekst inoga jezika na kojemu se čita. 

Prema geografskoj klasifikaciji arapski je azijsko-afrički jezik čija su matična 
područja Arapski poluotok i Bliski istok. Prema genetsko-lingvističkoj klasifikaciji 
pripada semitskoj grupi jezika dok ga se, promatra li se tipološki kriterij, svrstava u 
flektivne jezike (Tanasković i Mitrović 2005: 7). 

U arapskome pismu bilježe se konsonanti, za koje ima 28 grafema, i samo 
djelomično vokali, a grafemi imaju različite pozicijske varijante. Arapsko je pismo 
sinistrorsno, dakle piše se s desna na lijevo, ne razlikuju se velika od malih slova niti 
postoje razlike između pisanih i tiskanih slova (Tanasković i Mitrović 2005: 18 - 20). 
Zanimljivost stavljanja arapskoga i hrvatskoga jezika u suodnos nalazi uporište u 
tome što se čitatelj kojemu je materinski jezik arapski, a strani hrvatski, pri učenju 
hrvatskoga susreće s različitostima već u pet osnovnih komponenata povezanih s 
ranim čitanjem, a koje se mogu povezati i s početnim čitanjem na stranome jeziku. 
Prema Lomax i McGee (1987, u: Kolić-Vehovec 2013: 23) pet je sastavnica 
povezanih s početcima čitanja - svjesnost o diskursu kao sredstvu komuniciranja i 
poznavanje osnovnih konvencija o čitanju tekstova kao što su smjer čitanja i naslovi, 
grafička i fonološka svjesnost, znanje o korespondentnosti grafema i fonema te 
čitanje riječi. 

Dio jezične udaljenosti (Šamo 2014: 23) pravopisna je udaljenost (engl. 
ortographic distance) o kojoj govori Keiko Koda (2009: 472) upozoravajući pritom 
na važnost metajezične svjesnosti i vještine dekodiranja pri učenju stranoga jezika - 
a uvid u metajezičnu svjesnost i proces dekodiranja značenja u stranome jeziku 
tematizirani su u ovome radu na primjeru izvorne govornice arapskoga jezika koja 
uči hrvatski. 


2. Svrha i cilj istraživanja 


S obzirom na to da je vrlo malo istraživanja o čitanju na hrvatskome kao 
inome jeziku, a nisu brojna ni istraživanja o ulozi materinskoga jezika pri 
ovladavanju stranim jezikom - primjerice, Pavičić Takač i Radišić (2007: 71) 
spominju Uptonovo istraživanje iz 1994. kao jedno od malobrojnih koja ispituju 
ulogu prvoga i drugoga jezika pri uporabi strategija čitanja teksta na drugome jeziku 
- svrha je ovoga istraživanja stvaranje slike čitanja koja će generirati pretpostavke i 
osvijetliti potrebu za novim kvalitativnim i kvantitativnim istraživanjima. 

Cilj je ispitati kojim se strategijama koristi izvorni govornik arapskoga jezika 
pri razumijevanju čitanoga teksta na hrvatskome jeziku. 

3. Metodologija 


U ovome je radu naglasak na samome procesu čitanja više nego na ishodima. 
Kako bi se dobio uvid u procese koji se odvijaju u čitateljevoj svijesti tijekom čitanja, 
čitatelj je zamoljen da čita naglas. Ipak, čitanje naglas nije uobičajen način na koji se 
čita te se proces čitanja naglas može razlikovati od onoga koji se odvija dok čitatelj 
čita u sebi. Ispoljavanje privatnoga procesa čitanja može biti jedini način na koji se 
proces može promatrati, ali takav način, upozorava Alderson (2000), može narušiti i 
promijeniti prirodu procesa. 

Kao metodološka podloga za analizu procesa složenoga konstrukta kakvo je 
čitanje korišteno je glasno navođenje misli, odnosno usmeno izvješće (engl. verbal 
protocol). Usmeno izvješće prema Gall i sur. (1996, u: Perry 2005: 79) vuče korijene 
iz kognitivne psihologije, a odnosi se na pojedinčevo izricanje misli prilikom 
rješavanja zadatka kako bi istraživač dobio holistički uvid u čitateljevu kognitivnu 
aktivnost. Usmena su izvješća vrijedno vrelo podataka koje obiluje mislima koje 
navodi čitatelj neposredno dok čita te su ozbiljan metodološki iskorak u istraživanju 
mnogih kognitivnih sposobnosti (Samo 2012: 274-275). 

S obzirom na to da se čitanjem na hrvatskome kao stranome jeziku nitko nije 
sustavno bavio i da je to nedovoljno istraženo područje koje tek iziskuje pronalazak 
najprikladnijih metoda i pristupa provođenjem kojih će se generirati hipoteze na 
temelju kojih će se raditi daljnja istraživanja radi potvrđivanja ili opovrgavanja 
pretpostavki, u ovome je istraživanju primijenjena metoda proučavanja slučaja koja 
je - prema Plattu (1988, u Medved Krajnović: 2010) - pravi rudnik iznenađenja i 
izvrsno mjesto za stvaranje novih hipoteza. O važnosti ove znanstveno-istraživačke 
metode piše Medved Krajnović (2010: 128-129) u svojoj knjizi u kojoj 
problematizira proces ovladavanja inim jezikom te navodi da se istraživanjem 
slučaja ostvaruje cjelovitiji i kvalitetniji pristup određenoj složenoj pojavi i da prema 
Johnson (1992) metoda slučaja predstavlja vrijednost samu po sebi jer omogućava 
bolje sagledavanje određenih uzročno-posljedičnih veza i daje uvid u djelovanje 
jednoga složenog sustava u cjelini. Osim u primijenjenoj lingvistici i psiholingvistici, 
metoda proučavanja slučaja koristi se i u drugim znanostima i strukama 
(medicinskim, biološkim, pravnim i dr.) te u svakoj znanosti ima slične postavke, ali i 
raznolike klasifikacije. Prema značajkama proučavanja slučaja primijenjenoga u 
ovome radu, riječ je o idiografskome slučaju kojemu je cilj opisati, objasniti i 
interpertirati određenu pojavu, odnosno stvoriti pretpostavke kao poticaj za daljnja 
istraživanja. 


3.1. Ispitanik 

Ispitanica je iz Jordana, materinski joj je jezik arapski, a tečno govori 
engleski te hrvatski na razini A2+. O postojanju praga (engl. Treshold Hypothesis) 
govori Cummins (1991, u: Šamo 2014: 21, 22) prema čijoj se postavci, a u kontekstu 
čitanja, ističe da je na nematerinskome jeziku uspješno čitanje moguće tek onda 
kada čitatelj u dovoljnoj mjeri ovlada tim jezikom, odnosno kada dosegne 

pretpostavljeni prag. Zbog toga je odabrana ispitanica koja je dostigla navedeni prag 
te moze Citati krace tekstove jednostavnijega sadrzaja na hrvatskome jeziku, a 
ispitivat moze s odredenom sigurnoscu izraditi instrumente znajuci Sto ispitanik 
zna, a čime još nije ovladao. 

Ispitanica ima dvadeset pet godina, visoko je obrazovana i po zanimanju je 
farmaceutkinja. Među raznovrsnim motivacijama, kako ih popisuje Jelaska (2005: 
112), dvije su vrste koje ispitanicu potiču na učenje hrvatskoga jezika. Prva je 
uklopna ili integrativna koja se temelji na želji da se pojedinac uklopi u društvo 
govornika čiji je jezik, jer namjerava duže ili trajno boraviti u nekoj zemlji, a o tome 
je u ovome slučaju riječ s obzirom na to da je ispitanica udana za Hrvata i živi s njim 
u Hrvatskoj. Druga je motivacija koja je potiče na učenje hrvatskoga uporabna ili 
instrumentalna jer želi dobiti posao u Hrvatskoj. 

S obzirom na to da, s jedne strane, ispitanica trenutačno živi u Hrvatskoj, što 
hrvatski jezik čini jezikom sredine, odnosno drugim jezikom, te ga, s druge strane, 
također uči u institucionaliziranoj sredini, dalje će se u tekst za hrvatski jezik u 
okviru ispitaničina jezičnog profila koristiti termin ini jezik. 


3.2. Instrumenti 

Strategijsko ponašanje čitatelja u ovome je istraživanju ispitivano na dvama 
prilagođenim tekstovima uz koje su osmišljeni prikladni zadatci za provjeru 
razumijevanja pročitanoga te je proveden polustrukturirani intervju, čime je 
primijenjena triangulacija (Samo 2014: 69). 

Tekstovi sadrže kulturološki informativne note - prvi govori o Mariji Jurić 
Zagorki, a drugi o Tinu Ujeviću. Čitanje tekstova i rješavanje zadataka odvijalo se uz 
glasno navođenje misli te introspektivna izvješća, a sve je snimano te fonološki 
transkribirano. 


3.2.1. O tekstovima 

Prema mišljenju stručnjaka za adekvatno razumijevanje teksta nužno je da 
osoba zna i razumije oko 90% do 95% riječi u tekstu (Nagy i Scott 2000 u Kolić- 
Vehovec 2013: 25). Prema suvremenim spoznajama razumijevanje onoga što 
slušamo ili čitamo ne odvija se isključivo razumijevanjem značenja pojedinih riječi, 
nego se značenje teksta u velikoj mjeri ,konstruira“ na temelju našega predznanja o 
temi, autoru, vrsti teksta i naših očekivanja u vezi sa sadržajem. Dakle, poznavanje 
značenja pojedinih riječi nikako nije jedini faktor za razumijevanje (Mihaljević 
Djigunović 2002: 115). 

Prema toj ideji pripremljeni su i tekstovi o kojima je riječ u ovome članku, 
stoga sadržavaju nekoliko čitatelju nepoznatih riječi i kontekst s poznatim riječima 
koji mu nudi priliku za korištenje strategijama kako bi razumio značenje 
cjelokupnoga teksta unatoč nepoznavanju manjega broja riječi. 

Sadržaji obaju tekstova prilagođeni su stupnju A2+ prema ZEROJ-u. Tijekom 
oblikovanja teksta o Tinu Ujeviću uzete su u obzir razine razumijevanja teksta (engl. 
levels cf understanding cf a text) (Alderson 2000: 8) koje se odnose na doslovno 

razumijevanje teksta i razumijevanje značenja koje nije izravno izrečeno nego je 
implicirano. Struktura teksta takva je da su početak i kraj leksički lakši, čime se 
nastoji postići motivacijski moment pri čitanju. Na početku su korišteni osnovni 
leksemi vezani uz predstavljanje osobe (ime, zanimanje, škola...). U završnome dijelu 
teksta leksemi se tiču vanjskoga izgleda i odjeće (šešir, kaput, dZepovi...). 

Dok se početni i zaključni dio teksta o Ujeviću odnose na doslovno čitanje 
teksta (engl. reading the lines) (prema Gray 1960. u: Alderson 2000: 8, 9), dakle na 
doslovno čitanje teksta, središnji je dio zahtjevniji za razumijevanje zbog manje 
poznatoga vokabulara učenicima na stupnju A2+ (duhovit, brijač, brijanje, laž..) i jer 
podrazumijeva tzv. čitanje između redaka (engl. reading between the lines), tj. 
izvođenje zaključaka na temelju Ujevićevih šala. Ovakva niveliranost teksta 
omogućuje lakše razlikovanje boljih od lošijih čitatelja. 

Čitanjem naglas od ispitanika se željela dobiti zvučna slika teksta, tj. uvid u 
jasnoću artikulacije i proces dekodiranja riječi kao i prikaz korištenih strategija. 

Novija shvaćanja razumijevanja pri čitanju opisuju „konstruktivno 
reaktivnog“ čitatelja koji pažljivo raspoređuje kognitivne resurse tijekom čitanja 
(Pressley i Afflerbach 1995, u: Kolić-Vehovec 2013: 27), a na takvu se čitateljsku 
ulogu nastojalo navesti sudionika u ovome istraživanju. 


3.2.2. O zadatcima za provjeru razumijevanja tekstova 

Prvi se zadatak nakon čitanja odnosi na sažimanje pročitanoga teksta, što je 
inačica onoga što Alderson (2000: 232) naziva the summary test. Od ispitanika je 
zatraženo da izdvoji nekoliko ključnih riječi iz teksta i objasni zašto su one važne za 
cjelokupno razumijevanje. Sažimanje je jedna od najučinkovitijih strategija čitanja i 
učenja te zahtijeva od čitatelja da prepozna bit teksta. Stvaranje sažetaka omogućava 
učenicima da povezuju informacije iz teksta međusobno, ali i s prethodnim znanjem, 
te je posebno učinkovito kada učenici koriste vlastite formulacije. Sažimanje, osim 
usmjeravanja na važne informacije u tekstu, također potiče nadgledanje vlastitoga 
razumijevanja. Nastojeći sažeti tekst, učenik moze uočiti probleme s 
razumijevanjem, što ga može potaknuti na uporabu učinkovitijih strategija (Winne i 
Hadwin 1998 u Svjetlana Kolić-Vehovac 2013). 

Sljedeći je zadatak bio odgovoriti na pitanja implicitnoga tipa (Pearson i 
Johnson 1978) koja od ispitanika zahtijevaju da odgovor na pitanja traži na razini 
cijeloga teksa. Uslijedio je zadatak s pitanjima eksplicitnoga tipa (Pearson i Johnson 
1978), što znači da su informacija iz pitanja i točan odgovor u istoj rečenici. 
Izbjegavana su pitanja višestrukoga izbora zbog ,opasnosti“ o kojima govori 
Alderson (2000: 211), a to su: nuđenje odgovora kojih se sami ispitanici ne bi sjetili, 
sistem eliminacije, logično zaključivanje na temelju strukture pitanja. Izbjegavani su 
i zadatci s pitanjima na koja se može odgovoriti s da/ne ili točno/netočno (Alderson, 
2000: 227) jer je bilo važno dobiti što više objašnjavanja, tj. misli ispitanika. 

Treći se zadatak odnosio na popunjavanje praznina u sažetome tekstu, što je 
spoj tzv. gap-filling (Alderson 2000: 207) i tzv. gapped summary testa (Alderson 
2000: 240). Ovakvim se zadatkom provjerava razumijevanja teksta tako da se 
ponuđene riječi trebaju upisati u odgovarajuće mjesto, tj. prazninu u tekstu koji je 

sazeta inatica na pocetku titanoga teksta. Iz teksta su izbatene ponudene rijeti bitne 
istraživaču. Broj riječi između praznina ne mora biti isti, ali ipak ne preporučuje se 
da bude manje od pet ili šest riječi, a početak i kraj teksta moraju sadržavati pune 
rečenice kako bi se ponudio što jasniji sadržajni okvir. 


3.2.3. Polustrukturirani intervju 

Ovaj je postupak ispitivanja korišten radi dodatnoga prikupljanja 
informacija, a odnosi se na čitateljske navike ispitanika i odnos prema 
materinskome i inome jeziku. 


4. Rezultati i rasprava 


Prema Miles i Huberman (1994, u: Perry 2005: 149) interpretiranje 
verbalnih podataka čini istraživača glavnim ‘mjernim uredajem’ te upozoravaju na 
opasnosti kao što su subjektivnost ispitivača, učitavanje značenja koja nisu sadržana 
u informacijama ili davanje pretjeranoga značaja određenim informacijama. Imajući 
na umu moguće zamke u kvalitativnoj analizi prikupljenih podataka, isti će se 
pokušati prikazati što objektivnije uz triangulaciju već spomenutih mjernih 
instrumenata i teorijsku podlogu. 


4.1. Analiza podataka iz polustrukturiranoga intervjua 

Ispitanica obično čita romane na arapskome i engleskome jeziku te pjesme 
samo na arapskome, dakle materinskome. Čita u sebi, ali kada se treba usredotočiti 
na ono što čita, poseže za strategijom čitanja naglas. Kaže da nije još imala prilike 
čitati na hrvatskome, no kada je počela razumijevati kraće tekstove, naslove, dijelove 
titlova u filmovima ili reklame, osjećala se sretno. 

Čitanje na hrvatskome, zasad, razlikuje od čitanja na arapskome prema svrsi. 
Na hrvatskome čita radi učenja jezika te se usredotočuje na gramatiku i 
provjeravanje koliko je pročitano u skladu s naučenim - dakle pribjegava 
kognitivnim strategijama prepoznavanja, uočavanja i uvježbavanja (Oxford 1990: 
19). S druge strane, čitanje na arapskome odnosi se na užitak, razonodu i saznavanje 
novih podataka, što se uklapa u opis svrha čitanja koje opisuju Paul i Elder (2006, u: 
Fulgosi 2013: 116-117) razlikujući čitanje radi uživanja i razonode te usmjereno 
čitanje kojim se usredotočeno i pomno prodire duboko u sustav značenja složenih 
funkcionalnih tekstova radi usvajanja novih znanja i spoznaja. 

Kada čita tekstove koji se nalaze u udžbeniku za učenje hrvatskoga jezika, 
najprije letimično pročita cijeli tekst tražeći riječi koje ne razumije, zatim ih prevede 
koristeći se uslugom automatskoga prevođenja Google prevoditeij te još jedanput 
pročita tekst kako bi ga u potpunosti shvatila. 

Može se primijetiti da se ispitanica za čitanje na inome jeziku koristi, prema 
Barnett i Brantmeier (2002, u: Pavičić Takač i Radišić 2007), strategijama koje se 
odnose na brzo dijagonalno čitanje teksta za upoznavanje s općim sadržajem (engl. 
skimming) nakon čega izdvaja nepoznate riječi, prevodi ih te unutar konteksta 

provjerava valjanost prijevoda. Letimičnim čitanjem teksta ispitanica pokušava 
shvatiti osnovnu ideju teksta, što je, prema Oxford (1990), strategija koja se ubraja 
među kognitivne. 

Sličnost između hrvatskoga i arapskoga jezika pronalazi u morfologiji, 
odnosno primjećuje da se leksemi u rečenici mijenjaju prema svrsi korištenja, što je, 
kaže, slično promjenama leksema u arapskome jeziku. Imenice se, primjerice, u 
arapskome jeziku razlikuju prema tome označuju li mjesto i vrijeme, instrument, 
način vršenja radnje, djelatnost ili vršitelja radnje, a svaka se skupina navedenih 
imenica gradi po određenome obrascu (Tanasković i Mitrović 2005: 60-65). 

Ispitaničin savjet svima koji uče hrvatski jezik bio bi da redovito pohađaju 
nastavu iz jezičnih vježba, da pozorno slušaju sugovornike te ono što čuju 
uspoređuju s onim čemu su poučavani i, najvažnije, da se nikada ne ustručavaju 
postavljati pitanja. Potonje upućuje na ispitaničinu sklonost društveno-osjećajnim 
(ili društveno-afektivnim) strategijama koje obuhvaćaju međudjelovanje s drugom 
osobom ili osobama radi uspješnijega učenja i nadgledanja afektivnih postupaka koji 
prate učenje, kao što su komentiranje jezične proizvodnje, traženje objašnjenja, 
komentiranje izvođenja zadatka itd. (Jelaska 2005: 111; O'Malley, Chamot 1990: 48). 
R. Oxford (1990: 145) društvene strategije, uz afektivne i metakognitivne, svrstava u 
neizravne strategije, a postavljanje pitanja radi pojašnjavanja, provjere ili 
ispravljanja smatra dijelom društvenih strategija. Dorney i Skehan (2003) ponašanje 
učenika čiji je cilj povećanje komunikacije na inome jeziku traženjem i 
započinjanjem komunikacije s izvornim govornikom, kako bi što bolje ovladao 
jezikom, smatraju dijelom društvenih strategija. 


4.2. Analiza usmenoga izvješća uz čitanje teksta o Mariji Jurić Zagorki i 
Tinu Ujeviću 

Prepoznavanje riječi, prema Aarnoutse i Van Leuwe (2000, u: Kolić-Vehovec 
2013: 24), odnosi se na proces povezivanja pisane forme riječi s njezinom 
reprezentacijom u mentalnome rječniku, a uključuje dekodiranje vizualnoga uzorka 
pisane riječi i pristup značenju dekodirane riječi. Pritom se dekodiranje riječi odnosi 
na transformaciju niza slova u fonološki kod, a posredovano je vještinom 
prepoznavanja slova. Samo (2014: 30) naglašava da je učinkovita vizualna obrada 
podataka ključni čimbenik leksičkoga pristupa što je čini odlučujućom u obradi 
podataka. Da je tomu tako vidi se i u primjeru u kojem ispitanica rečenicu „Rodio se 
u Vrgorcu“ čita kao ,Radio je u Vrgorcu“ te je prevodi na engleski jezik uz komentar 
„where he works“. Ispitanica također nekoliko puta ime „Tin“ čita kao „Ten“, leksem 
„europskom“ čita ,iropskom“, „književnik“ čita kao ,knježevnik“, „oženio“ kao 
»uženio“ i ,spomenik“ kao ,spominik“. Razlog za neprecizno čitanje vokala može se 
naći u tome što je arapski vokalizam jednostavan i sastoji se od triju samoglasnika: 
„a“, „i“ i „u“, koji mogu biti kratki i dugi. Izgovor triju osnovnih, kratkih vokalskih 
fonema arapskoga jezika, bitnih za značenje riječi, varira u ovisnosti od 
konsonantskoga okruženja, bez ikakvih posljedica za značenje (Tanasković i 
Mitrović 2005: 28). 

S druge strane, iako je utvrdena povezanost vjeStina prepoznavanja rijeti i 
razumijevanja, prepoznavanje rijeci ne vodi nuzno k razumijevanju teksta (Cain i 
Oakhill 2003, u: Kolić-Vehovec 2013: 24). Retenicu „Bila je za prava žena“ ispitanica 
komentira riječima ,Da, prava znači law... Možda. Prava... prava - može biti best, or 
good, or something“. U ovome je primjeru ispitanica leksem ‘prava’ povezala s 
leksemom 'pravo', odnosno ukupnost zakona i propisa koji se odnose na kakvu 
oblast državnoga uređenja, javnoga života ili društvene djelatnosti, i to u njegovu 
genitivnome obliku. S druge je strane navedeni leksem povezala s pridjevom ‘pravi’ 
koji sadržava značenje pozitivne predodžbe o valjanosti čega. 

Ispitaničin zaključak „Bila je za prava žena, znači protiv woman“ na prvi se 
pogled čini vrlo nelogičnim, no upravo u ovakvim prilikama ističe se važnost 
usmenog izvješća kojim se rasvjetljava proces koji je doveo do stanovitoga zaključka. 
Iz ispitaničina glasnoga navođenja misli saznaje se da se u razumijevanju teksta na 
hrvatskome jeziku koristi stranim jezikom, engleskim, te za leksem 'protiv' kaže da 
znači 'pro'. Sadržaj toga dijela teksta zadržava u radnome pamćenju te kada rješava 
zadatak s popunjavanjem praznina u kojemu dolazi do rečenice ,Nije voljela 
diskriminaciju“ zaključuje da ‘protiv’ znači ‘against’. 

U nekoliko se primjera koristi strategijom nagađanja (engl. guessing 
intelligently) koju Oxford (1990) svrstava u izravne, točnije, kompenzacijske 
strategije. O ,Psiholingvističkoj igri pogađanja“ govore Šamo (2003: 712; 2014: 7) te 
Koda (2012: 304), a opisuju je kao selektivni proces pri kojemu čitatelj odabire 
grafeme u tekstu, zadržava ih u svome kratkoročnome pamćenju te nastoji 
prepoznati pročitanu riječ. Zatim se informacija prenosi u srednjoročno pamćenje, a 
selektivna se raščlamba teksta nastavlja po istome obrascu. Ako provjereno 
značenje sintaktički i semantički odgovara prethodnim očekivanjima i 
predviđanjima, prihvaća se i prenosi u dugoročno pamćenje. 

Ispitanica, ne znajući značenje riječi 'spomenik', govori ,Možda statue, or 
picture, or something cf her“. 

Pronicanje u značenje riječi 'pjesnik' vođeno je analogijom značenja riječi 
‘pjesma’: ,Pjesnik ne znam. Pjesnik, pjesma, maybe write songs“. U kontekstu onoga 
što radi pjesnik, pokušava odgonetnuti značenje riječi ‘Sala’: ,Hm... šale... Something. 
Maybe poetry. Ne znam“. 

Uz rečenicu ,Divio se Matošu, hrvatskom književniku, a zatim i Baudelaireu, 
europskom pjesniku“ komentira: „So he likes something... to read in library... some 
european written things maybe. Maybe he is a writer“. 

Korijen riječi nit je vodilja do značenja nove riječi i u sljedećem primjeru: 
„Bio je poznat po brojnim anegdotama i šalama“. Komentira: „So he was famous Ly 
other things. Broj, brojnim... something with numbers maybe“. 

Stvaranje zaključaka (engl. inferencing) o značenju nove riječi na temelju 
korištenja ostalih informacija u tekstu O'Malley i Chamot (1990: 45) ubrajaju u 
kognitivne strategije. 

Afektivne strategije dolaze do izražaja u ispitaničinim afirmativnim izjavama 
o razumijevanju teksta (engl. making positive statements) (Oxford 1990) poput 

»razumijem to“ te čak kada joj je neka riječ nejasna, naglašava da ipak razumije 
smisao rečenice izjavom ,ali mogu razumjeti“. 

Kognitivne strategije kojima se koristi odnose se i na podcrtavanje važnih 
riječi tijekom čitanja teksta i zaokruživanje onih koje joj nisu jasne. 

Kompenzacijskim strategijama kinestetičke prirode ispitanica se koristi kada 
ne zna pročitati brojku koja znači godinu, što prati laganim osmijehom i 
odmahivanjem rukom. 

Također, preskače nepoznatu riječ nastavljajući čitati i predviđajući da će u 
nastavku čitanja dokučiti značenje: „Kratak' razumijem, ali ‘brak’... Ne znam što 
znači ‘brak’. Dobro. Možda on studirao kratko vrijeme. Vidjet ćemo“. 

Nadalje, značenje pročitanoga zadržava u svijesti te potpunije razumijevanje 
teksta ostvaruje dodavanjem informacija u nastavku teksta i vraća se na prethodno 
pročitano komentirajući što je prije mislila da znači napisano, a kako to shvaća sada. 
Primjerice, „I tought at the beginning he is a song writer“. Ili, na početku teksta nije 
razumjela što znači 'puno ime', ali nastavljajući čitati uspoređuje prezime Tina i 
njegova oca i dolazi do zaključka da se ono što im nije zajedničko odnosi na 'puno 
ime’: „So, I guess, puno ime’ means his full name, because same last name, so this is his 
name and this is his father's name...“ 

Strategiju ponovnoga čitanja cijeloga teksta ili samo nejasnih dijelova (engl. 
re-reading) Nuttall (1996, u: Šamo 2003: 712) pripisuje iskusnomu čitatelju koji 
neprestano iznova tumači smisao teksta. 

Koristeći se usmenim izvješćima, Hosenfeld je (1977, u: Samo 2014:46) 
među prvima zaključila da uspješni čitatelj zadržava značenje ulomka u svojoj 
svijesti, obuhvaća širi raspon sintagmi, preskače nelogične ili manje važne riječi te 
ima pozitivno mišljenje o sebi kao čitatelju. Navedene karakteristike prepoznate su 
kod ispitanice ovoga istraživanja te ju se zbog toga može smatrati uspješnim 
čitateljem. 


4.3. Analiza rezultata postignutih rješavanjem zadataka za 
razumijevanje tekstova 

Odgovore na pitanja implicitnoga i eksplicitnoga tipa te zadatak s 
popunjavanjem praznina ispitanica je u potpunosti točno riješila. Tijekom rješavanja 
zadataka vraćala se na sadržaj početnoga pročitanoga teksta radi provjeravanja 
informacija i traženja potvrda. Također, zadržavanje na samome zadatku s 
popunjavanjem praznina kružnoga je karaktera. Primjerice, nije razumjela značenje 
riječi ‘zatim’ te pritom govori sljedeće: ,,Zatim... let's see what this means and than I 
will come back“. Upisuje na praznu liniju leksem ‘zatim’ te dodaje znak upitnika, a 
među ponuđenim riječima navedeni leksem zaokružuje dok druge precrtava čim ih 
upiše. U svojim odgovorima koristila je i parafraze, a kontekst koji joj je ponuđen 
zadatkom za popunjavanje praznina poslužio joj je za ispravno razumijevanje do 
tada pogrešno shvaćenoga značenja neke riječi ili za dopunjavanje odgovora kod 
zadatka s pitanjima. Primjerice, tek u zadatku s popunjavanjem praznina shvaća 
značenje riječi ‘protiv’ prisjećajući se rečenice iz polaznoga teksta. Do točnih 
rezultata nije došla linearnim kretanjem po tekstu i zadatcima nego vraćanjem na 

protitano, provjeravanjem i naknadnim dopunjavanjem. Iz rezultata ovoga 
istrazivanja moglo bi se zakljuciti da bi simbioza teksta i zadataka vezanih uz 
razumijevanje teksta trebala biti neizbježna pojava u stvaranju uspješnih čitatelja 
koji čitanjem i rješavanjem prikladnih vježba postižu napredak u jezičnoj 
kompetenciji. 


5. Zaključak 


Analizom usmenih izvješća ispitanice kojoj je materinski jezik arapski, a ini, 
koji uči i na kojemu za potrebe ovoga istraživanja čita, hrvatski, došlo se do 
zaključka da se pri čitanju i razumijevanju teksta na hrvatskome jeziku koristi 
kompenzacijskim, društvenim i afektivnim te, u najvećoj mjeri, kognitivnim 
strategijama. 

S obzirom na strategije kojima se koristi i na točnost rezultata u zadatcima 
za razumijevanje tekstova te u skladu s relevantnom literaturom izvodi se zaključak 
da je riječ o uspješnome čitatelju. Imajući na umu jezičnu udaljenost između 
ispitaničina materinskoga jezika i hrvatskoga mogle su se očekivati poteškoće kako 
u čitanju, tako i u razumijevanju tekstova i rješavanju zadataka. Po svemu sudeći, 
razlozi bi uspješnosti, osim u korištenju odgovarajućih strategija, mogli svoje 
uporište naći i u tome što je riječ o visokoobrazovanoj osobi sklonoj čitanju na 
materinskome jeziku i odličnome poznavanju stranoga jezika, engleskoga. 
Nezanemariva je pritom i uloga motiviranosti, a u ovome je slučaju riječ o uklopnoj i 
uporabnoj motivaciji za ovladavanje jezikom. 

U skladu s navedenim, kao implikacija za nova istraživanja nameće se 
potreba za većim brojem ispitanika kojima je materinski jezik arapski, zatim 
usporedba strategija uspješnih i manje uspješnih čitatelja te provođenje 
eksperimenta s poučavanjem manje uspješnih čitatelja onim strategijama kojima se 
koriste uspješniji čitatelji i provjeravanjem rezultata i, na kraju, usporedba onih koji 
čitaju na hrvatskome kao inome jeziku, a materinski jezici su im indoeuropski i 
neindoeuropski. 

Naposljetku, čitanje je složen konstrukt važan u razvoju jezične 
kompetencije, a kako bi se njegovi potencijali iskoristili u najvećoj mjeri, potrebno 
mu je pristupiti holistički, razumjeti ga, opisati i, u konačnici, primijeniti uočeno u 
poučavanju. 

PRILOG 1. 


Ime i prezime: 
Datum rodenja: 
Zanimanje: 
Zemlja: 
Materinski jezik: 
Strani jezici: 


Molim Vas čitajte tekst naglas. Čitajte s razumijevanjem. Usput komentirajte sve što želite. Ako 
imate ikakve misli vezane uz tekst, slobodno ih recite. 


Tin Ujević 

Tin Ujević bio je po zanimanju pjesnik. Rodio se u Vrgorcu, u Dalmaciji. Njegovo puno ime bilo 
je Augustin Josip Ujević. Njegov otac, Ivan Ujević, bio je učitelj i volio je književnost. 

Tin je u Makarskoj išao u osnovnu školu, u Splitu u gimnaziju, a u Zagrebu je išao na Filozofski 
fakultet. 

Divio se Matošu, hrvatskom književniku, a zatim i Baudelaireu, europskom pjesniku. 
Zbirke pjesama „Lelek sebra“ i ,Kolajna“ pisao je u Parizu. Pjesme su ljubavne. 
Iz Pariza je otišao 1919. godine te je živio u Beogradu, Sarajevu, Splitu i Zagrebu. 

Ujević je poznat po lijepim pjesmama. Također, on je bio zanimljiv i duhovit čovjek. Bio je 
poznat po brojnim anegdotama i šalama. On je volio govoriti šale. 
Nije bio oženjen. Kada su ga prijatelji pitali zašto se nije oženio, rekao je: Ljudi se trebaju ženiti, bogovi 
mogu, a pjesnici ne smiju. 
Tin je imao bradu i zato je išao u brijački salon. Brijač je brijao Tinovu bradu. Brijač je volio razgovarati, 
ali Tin nije volio. Zato, kada je brijač pitao Kako želite da vas brijem?, Tin je odgovorio: Bez riječi. 
Kada su bili u kafiću, jedan veseli prijatelj rekao je Tinu: Ako sada brzo kažeš jednu laž, platit ću ti piće. 
Tin je rekao: Ne, rekao si dva pića. I dobio je piće. 

Danas Ujevićev spomenik možemo vidjeti u centru Zagreba, uz kino Europa. Kao skulptura Tin 
nosi šešir i dugački crni kaput. Njegove ruke su u džepovima. 


http://hr.wikipedia.org/wiki/Tin_Ljevi%C4%87 (prilagođen tekst za stupanj A2+) 
Molim Vas napišite riječi iz teksta kojih se sjećate i za koje mislite da su ključne za 
razumijevanje teksta. 


Odgovorite na pitanja. 

O kome govori tekst? 

Odakle je Tin Ujević? 

Što je po zanimanju bio Tinov otac? 

Gdje je studirao Tin? 

Kako se zove književnik iz Hrvatske za kojeg je Tin mislio da je jako dobar? 
Kakve je pjesme Tin pisao u Parizu? 

Zašto Tin nije imao suprugu? 

Zašto je Tin rekao brijaču da želi brijanje 'bez riječi'? 
Gdje je Tinov spomenik? 

Što Tin, kao skulptura, ima na glavi? 


Odgovorite na pitanja 


Što je Tin Ujević bio po zanimanju? 

Gdje se rodio? 

Što je volio Ujevićev otac? 

Gdje je išao u gimnaziju? 

Komu se divio? 

Kako se zovu njegove zbirke pjesama koje je pisao u Parizu? 
Kad je otišao iz Pariza? 

Po čemu je Tin bio poznat? 

Kakav je bio Tin? 

Gdje danas možemo vidjeti Tinov spomenik? 


Sljedeće riječi upišite u tekst tako da tekst ima smisla. Riječi su već napisane u točnom obliku. 
suprugu odjeću spomenik ljubavne ime učitelj 
poznat zatim fakultetu se divio 


Tin Ujević bio je po zanimanju pjesnik. Rodio se u Dalmaciji, u gradu Vrgorcu. Njegovo kompletno 


bilo je Augustin Josip. Tinov otac zvao se Ivan i bio je po zanimanju te je volio 
književnost. Tin je studirao na Filozofskom u Zagrebu. Mislio je da je Matoš jako dobar 
književnik. On mu , kao i Baudelaireu. U zbirkama „Lelek sebra“ i ,Kolajna“ su 
pjesme. Tin je Zivio u Parizu do 1919. godine, a u Beogradu, Sarajevu, Splitu 
i Zagrebu. On je bio zanimljiv i duhovit čovjek po anegdotama i šalama. Nije imao 
jer je mislio da se pjesnici ne smiju ženiti. Danas Ujević nije živ, ali njegov 
Zagrepčani mogu vidjeti u centru grada. On nosi zimsku : hlače, dugačak kaput i šešir. 
—/10 

PRILOG 2. 

Ime i prezime: 
Datum rodenja: 
Zanimanje: 
Zemlja: 
Materinski jezik: 


Molim Vas čitajte tekst naglas. Čitajte s razumijevanjem. Usput komentirajte sve što želite. Ako 
imate ikakve misli vezane uz tekst, slobodno ih recite. 


Marija jurić Zagorka 


Marija Jurić Zagorka bila je književnica, pisala je knjige. Ona je poznata po knjigama o ljubavi i 
povijesti. Također, bila je prva hrvatska profesionalna novinarka. Ona je bila protiv društvene 
diskriminacije. Bila je za prava žena. Mislila je da žene trebaju imati bolju poziciju u društvu. Marija je 
bila pametna, aktivna i hrabra. 

Marija je iz Vrbovca. Vrbovac je blizu Zagreba. Išla je u školu u Zagrebu i Varaždinu. Njezin 
muž bio je iz Mađarske. On nije bio dobar pa je njihov brak bio kratak. Marija je bila udana tri godine. 
Tri godine živjela je u Mađarskoj, a zatim je došla u Zagreb. 

Marija je živjela do 1957. godine. Danas možemo vidjeti Mariju Jurić Zagorku u centru 
Zagreba. Njezin spomenik je u Tkalčićevoj ulici. Ona nosi dugačku haljinu i kišobran. Njezina kosa je 
lijepa, ima elegantnu frizuru. 

Muzej o Mariji Jurić Zagorki također je u centru grada, blizu tržnice Dolac. U muzeju možete 
vidjeti Marijine knjige i odjeću. 
http://hr.wikipedia.org/wiki/Marija_Juri%C4%87_Zagorka (prilagođen tekst za stupanj A2+) 


Napišite nekoliko riječi iz teksta za koje mislite da su ključne za razumijevanje teksta. 


Odgovorite na pitanja. 

Što je Marija bila po zanimanju? 
O čemu govore Marijine knjige? 
Protiv čega je bila Marija? 
Za što je bila Marija? 
Kakva je bila Marija? 
Odakle je Marija? 
Odakle je Marijin muž? 
Koliko godina je Marija bila udana? 
Gdje je Marijin spomenik? 
Što možemo vidjeti u muzeju o Mariji Jurić Zagorki? 


Upišite riječi koje nedostaju tako da tekst ima smisla. Riječi su već napisane u točnom obliku. 
spomenik novinarka diskriminaciju 
životu ljubavi muž pametna 


Marija Jurić Zagorka bila je po zanimanju književnica i . Pisala je knjige o i 
povijesti. Nije voljela . Kakva je Marija bila? - Bila je . Marija je tri godine živjela 
u Mađarskoj jer je njezin bio iz Mađarske. 

Danas Marija nije živa, ali njezin je u Tkalčićevoj ulici. Također, u Zagrebu je muzej o 
Mariji i njezinu 

NASLJEDNI JEZIK I IDENTITET 


Martina PODBOJ 


For the past two decades, identity has been recognised as one of the key constructs in applied 
linguistics, and has taken a central role in different second language learning contexts (Block 2007). 
Following the poststructuralist paradigm, in contrast to essentialist and structuralist perspectives, 
identity is seen as a dynamic process, constructed discursively in language use (De Fina et al. 2006). 
Since identity and language are inseparable (Tabouret-Keller 2000), studying speakers’ identity in 
second language learning is of great significance, especially in the case of heritage language. Not only 
does knowing another language change the speakers’ view of the world (Burck 2008), in case of 
heritage language it also has a specific influence on constructing individual and group identity/ies. In 
this paper I will discuss the relationship between language competence and identity construction of 
heritage learners and speakers of Croatian. Heritage language learners differ greatly from other 
language learners in terms of their language needs and motivation (Cvikić et al. 2010). Hence studying 
the fragmented, complex, and dynamic quality of identity is crucial for understanding the process of 
language learning and identity construction of heritage language learners, as well as understanding the 
fluidity of personal and group identity/ies, positioning, and belonging. 


Key words: identity, heritage language, identity construction, Croatian as a heritage language 


1. Uvod 


Identitet se u postrstrukturalizmu ne poima samo kao nepromjenjiva 
nagomilanost kulturalnog naslijeđa, već kao fluidan diskurzivni konstrukt i stalno 
stanje napetosti između sebe i drugoga. U društvenim i humanističkim znanostima 
identitet je postao jednim od središnjih područja proučavanja, a sve mu se veći 
značaj pridaje i u primijenjenoj lingvistici. Transnacionalne migracije i stvaranje 
novih dijaspora u prošlom stoljeću te suvremeni fenomeni globalizacije i 
višejezičnosti doveli su do složenih mreža fragmentiranih i fluidnih identiteta i 
iskustava grupa i pojedinaca te su se slijedom toga znatno promijenile potrebe 
učenja i metode i podučavanja stranih jezika. Na Croaticumu - Centru za hrvatski kao 
drugi i strani jezik Filozofskog fakulteta Sveučilišta u Zagrebu velik je broj polaznika 
kojima je hrvatski nasljedni jezik. Oni čine heterogenu skupinu i različita su stupnja 
receptivnih i produktivnih vještina. Mnogi ostaju u Hrvatskoj učiti i po nekoliko 
godina da bi u potpunosti ovladali jezikom, što je proces tijekom kojeg se njihovi 
stavovi, želje i poimanje samih sebe mijenjaju, a vrlo često to ovisi i o stupnju 
ovladanosti jezikom i mogućnosti da se na njemu izraze. 

Budući da je identitet uvijek nanovo konstruiran u diskursu i jezičnoj 
uporabi, jedan od načina da se pronikne u njegovu složenost jest analiza osobnih 

narativa, koji su u analizi diskursa, sociolingvistici i sličnim pristupima jeziku 
prepoznati kao idealno mjesto istraživanja pojedinačnih i grupnih identiteta. Naime, 
kao strukturirani, a opet slobodni i kreativni obrasci jezične upotrebe, narativi 
svakom pojedincu nude način za uspostavljanje koherentnosti iskustava unutar 
disperzivnosti i fragmentarnosti, koja je karakteristična za sve dijaspore, jer 
(re)konstruiraju poveznice između prošlosti, sadašnjosti i budućnosti te 
uspostavljaju koherenciju i red tamo gdje ih inače nema (Pavlenko i Blackage 2004). 

U teorijskom dijelu rada definirat ću nasljedni jezik i nasljedne govornike te 
objasniti kontekst hrvatskog kao nasljednog jezika. Zatim ću detaljnije opisati mjesto 
identiteta unutar lingvistike i teorije ovladavanja inim jezikom. U analitičkom dijelu 
rada prikazat ću analizu narativa petorice nasljednih govornika hrvatskog jezika, 
Croaticumovih studenata te zaključiti s implikacijama istraživanja. 


2. Nasljedni jezik i nasljedni govornik 


Učenje nasljednog jezika (eng. heritage languag)! prepoznato je kao 
legitimna poddisciplina unutar primijenjene lingvistike i jezične pedagogije (Van 
Deuschen-Scholl 2003: 211), no nasljedni se jezik i nasljedni govornik primjenom 
različitih kriterija mogu različito definirati. Najčešći kriterij odnosi se na razinu 
ovladanosti jezikom i tada se nasljedni jezik definira kao jezik etničke ili imigrantske 
manjine kojim dvojezični govornik slabije vlada (Boon i Polinsky 2015). Sukladno 
tome, Cvikić i sur. nasljednog govornika? u užem smislu definiraju kao onog koji je 
donekle usvojio svoj jezik, i to najčešće govorni, dok pisanim vlada slabije ili uopće 
ne vlada (2010:116). No budući da se nasljedni govornici znatno razlikuju u 
receptivnim i produktivnim vještinama, kriterij ovladanosti jezikom ne može uvijek 
biti transparentan. Prema drugom kriteriju, nasljedni jezik čvrsto je povezan s 
kulturnom i/ili obiteljskom pozadinom pojedinca, koji mu je bio izložen kao dijete 
(Benmamoun i sur. 2013). No da to jezično naslijeđe ne mora nužno biti živo, zorno 
pokazuje ,pravilo treće generacije“ (Boon i Polinsky, 2015: 4). Naime prva 
generacija imigranata najčešće koristi svoj jezik ili je u njemu i dalje dominantna, 
dok se kod druge generacije, rođene u novoj zemlji, javlja asimetrična dvojezičnost u 
korist jezika dominantog u govornikovu okruženju. Treća generacija, čiji su djedovi i 
bake izvorni migranti, uglavnom je jednojezična nauštrb nasljednog jezika. No u 
trećoj ili kasnijim generacijama javlja se često želja za učenjem nasljednoga jezika, 
bilo samo kao rezultat spominjanja kulture i naslijeđa u obitelji ili znatiželje i 


1 Uz heritage language, rabe se i drugi nazivi poput manjinski jezik (eng. minority language), rodni jezik 
(native language), materinski jezik (mother tongue), etnički jezik (ethnic language), jezik zajednice 
(community language), kućni jezik (home language) itd. Općenito, ova se tematika počela proučavati u 
anglofonim zemljama s velikim brojem useljenika (SAD, Kanada, Australija), stoga se terminologija, a i 
perspektiva proučavanja, razlikuje od jedne do druge. Vidjeti detaljnije u Cvikić i sur. 2010. 

2 Drugi su nazivi: polu-govornici (semi-speakers), govornici koji su nepotpuno usvojili jezik (incomplete 
acquirers), rani dvojezični govornici (eariy bilinguals), neuravnoteženi, dominantni ili pseudo- 
dvojezični govornici (unbalanced, dominant, pseudo-bilinguals). Vidjeti u Boon i Polinsky 2015. 

traganja za sobom i svojim korijenima, stoga i te utenike ili govornike takoder 
možemo nazvati nasljednima, iako pripadaju generaciji u kojoj je jezični dokaz 
povezanosti s nasljednom kulturom odavno nestao (Van Deusen-Sholl 2003: 222), 
što je čest slučaj na Croaticumu. Da bismo ranije definirane govornike, tj. učenike 
nasljednog jezika u užem smislu razlikovali od potonjih, možemo ih podijeliti na 
prototipne nasljedne govornike (eng. heritage learners) i nasljedne govornike po 
motivaciji (eng. learners with a heritage motivation), (ibid.) odnosno predačke ili 
potomačne učenike (Cvikić i sur. 2010). 

Već iz ovog pregleda vidljivo je da su nasljedni govornici ili, preciznije, 
učenici nasljednog jezika heterogena skupina u rasponu od početnika do potpuno 
fluentnih govornika, prve, druge, treće ili još kasnijih generacija iseljenika, ali im je 
zajednička kulturalna i/ili obiteljska povezanost s tim jezikom, što čini razlog i 
motivaciju za učenje te na specifičan način oblikuje njihov identitet. 


2.1. Hrvatski kao nasljedni jezik 

Zbog značajne emigracije u protekla dva stoljeća, velik je broj nasljednih 
govornika i učenika hrvatskog jezika, osobito u zemljama Južne Amerike, Kanadi, 
SAD-u te Australiji. Nasljedni govornik hrvatskog jezika u literaturi se definira kao 
osoba koja je u zemlji u kojoj hrvatski nije službeni ili (priznat) manjinski jezik 
usvajala hrvatski jezik u obitelji te njime ovladala do nekog stupnja. Takav govornik, 
osim određenog stupnja poznavanja jezika, poznaje i obilježja hrvatske kulture te 
osjeća pripadnost hrvatskome narodu, što čini sastavni dio identitetske motivacije 
za učenjem (Cvikić i sur. 2010: 120). No ono što su u literaturi ključni kriteriji za 
definiranje nasljednih govornika hrvatskog jezika (usvajanje jezika kod kuće, 
poznavanje određene razine jezika, poznavanje kulture i osjećaj pripadnosti 
hrvatskom narodu), nije u stvarnosti uvijek slučaj i najčešće se od tih kriterija 
ostvaruju samo neki, a ponekad samo jedan. Naime, često na Croaticum dolaze 
studenti hrvatskih korijena koji nisu u obitelji nikada govorili niti čuli hrvatski; 
kriterij poznavanja kulture ili motivacije također se ne mogu jednoznačno na njih 
primijeniti, a osobito je problematičan etnolingvistički kriterij, tj. osjećaj pripadnosti 
hrvatskom narodu. Stoga zbog složenosti situacije u praksi i u kontekstu ovog 
istraživanja valja primjenjivati definiciju nasljednog govornika hrvatskog jezika u 
širem smislu, uključivši i nasljedne govornike po motivaciji. 


3. Jezik i identitet 

3.1. Kratki pregled istraživanja identiteta u lingvistici 

Identitet je semiotički potencijal čije iskazivanje uključuje semiotičke 
procese predstavljanja kao što su simboli, narativi, tekstualni žanrovi i sl. 


(Blommaert 2005), a budući da je jezik semiotički proces par excellence, neodvojiva 
je njegova povezanost s identitetom. 

Proučavanje povezanosti identiteta i jezika u suvremenoj lingvističkoj misli 
možemo pratiti od 60-ih godina prošlog stoljeća u sklopu varijacijske 
sociolingvistike i osobito rada W. Labova, gdje su se izravne poveznice između 
jezičnih obilježja i društvenih karakteristika promatrale dvodimenzionalno i 
iskazivale statistički. Govornike se promatralo kao pasivne nositelje nepromjenjivih 
identitetskih kategorija reproduciranih u jezičnoj uporabi. Nešto kasnije, u 
interakcijskoj sociolingvistici svaki se jezični čin ujedno smatra i činom identiteta, 
što znači da se kroz sve jezične iskaze ostvaruju različite dimenzije identiteta; 
etnički, nacionalni, rodni i sl. (Tabouret-Keller 2000), a govornike se promatra kao 
aktivnije nositelje jezičnog identiteta koji mogu samostalno i voljno mijenjati 
registre i tako se identificirati kao pripadnici određene grupe, npr. prebacivanjem 
kodova. 

Raniji sociolingvistički pristupi povezivali su jezik i identitet na formalnoj 
razini u skladu sa strukturalističkom tradicijom i esencijalizmom!, npr. u odnosu na 
to kojim jezičnim varijetetom, dijalektom, registrom ili stilom govornici govore i u 
kojim situacijama. Sličan se pristup primjenjuje u pedagoškom diskursu o 
vrednovanju učenika ili pak u diskursu etnolingvističke zajednice (Blommaert: 
2005). Međutim, poststrukturalističko poimanje identiteta nadilazi traganje za 
univerzalnim zakonima koji objašnjavaju fiksne identitete te prepoznaje jezik kao 
središnji fenomen za izražavanje identiteta i kao konstitutivni aspekt našeg iskustva 
svijeta (De Fina 2003). Identitet je ,subjektivitet koji je nestabilan, kontradiktoran i 
stalno u procesu, neprestano rekonstruiran i diskursu svaki put kad mislimo ili 
govorimo“ (Block 2007: 14, prema Weedon 1997). Odnosno, ,l[ilzvedba, 
potvrdivanje, projiciranje identiteta, ipak najjasnije dolazi do izrazaja u diskursu, u 
komunikacijskoj interakciji, kad pojedinac iz svog jezičnog repertoara 
komunikacijskom kompetencijom, odabire izraze kojima će izvoditi svoj vlastiti 
identitet, odnosno identitet pripadanja određenoj skupini“ (Kalogjera 2007: 261). 
Procvatu ovakvog istraživanja doprinijeli su narativni i diskurzivni preokret u 
društvenim i humanističkim znanostima i zainteresiranost upravo za narativnim 
i/ili diskurzivnim konstruiranjem identiteta. Slično kao i dinamična promjena jezika 
kroz vrijeme i prostor, osobni je identitet uvijek heterogeni skup imena ili identiteta 
koji se iznova oblikuju pod utjecajem jedinstvenih interakcija, susreta, želja i 
potreba te društvenih ograničenja. Drugim riječima, identitet se ne posjeduje, nego 
proizvodi, odigrava, i neprestano nanovo izvodi u jeziku. 


3.2. Identitet i ini te nasljedni jezik 
Do devedesetih godina relativno se slabo istraživalo kako se učenici stranog 
jezika pozicioniraju te kako ih drugi pozicioniraju ovisno o tome gdje su, tko su i što 


1 Prema esencijalizmu, osobine i ponašanje društveno definiranih grupa može se objasniti 
kulturološkim i/ili biološkim karakteristikama koje su im inherentne, a to se shvaćanje može razumjeti 
i kao ideologija temeljena na pretpostavkama da se grupe mogu jasno razgraničiti te da njihovi 
pripadnici dijele ista zajednička obilježja (Block 2007). Za razliku od esencijalizma, u 
poststrukturalizmu naglasak je na raznolikim, višeslojnim i raštrkanim okvirima koji definiraju svijet 
oko nas, a s grupe i sustava naglasak proučavanja premješta se na pojedinca i pojedinačno. 

rade. No zahvaljujuci sustavnom prosirenju pojma identitet na sve drustvene i 
humanističke znanosti, identitet je danas ključni pojam u raznim kontekstima 
ovladavanja inim jezikom (Block 2007) te se može ustvrditi da u novije vrijeme 
također postaje središnjim pojmom u učenju i podučavanju nasljednog jezika. 

Višejezičnost jako dobro oslikava fluidnu prirodu identifikacije kroz jezik, 
bilo jezičnog ili identiteta u širem smislu, osobito u kontekstu migracija i učenja 
jezika u inozemstvu, što je slučaj na Croaticumu. Naime, u situaciji kad pojedinac ode 
u drugu zemlju iz bilo kojeg razloga, društveno-povijesni, kulturalni, 
sociolingvistički i lingvistički čimbenici koji su mu dotad bili poznati nestaju ili su 
zamijenjeni drugima. U takvoj se situaciji mora rekonstruirati i redefinirati da bi se 
prilagodio novim okolnostima i to se događa na različite i nepredvidive načine. 
Višejezični pojedinci pozicioniranjem sebe u više jezika konstruiraju izrazito složene 
i fleksibilne identitete te je uočena svojevrsna ,dvostrukost“, ovisno o jeziku kojim 
govore (Burck 2008). 

Ne treba ni zaboraviti da su u višejezičnom okruženju odabir jezika i stavovi 
o jeziku neodvojivi od političkih uređenja, odnosa moći, jezičnih ideologija i stavova 
samih govornika o svojim i tuđim identitetima, a suvremeni procesi kao što su 
globalizacija, konzumerizam, povećana trasnacionalna migracija te traganje za 
novim nacionalnim identitetima dodatno kompliciraju situaciju (Pavlenko i Blackage 
2004). Tu je i problematičan koncept standardnog jezika iz kojeg proizlazi stvaranje 
grupnog jezičnog, tj. etnolingvističkog identiteta, osobito u idealiziranom slučaju 
države-nacije. To je jedan od najstabilnijih i najraširenijih modela u jezičnoj politici i 
bavljenju jezikom općenito, što nužno otvara pitanje moći i diskriminacije 
(Blommaert 2005).! No standardni hrvatski jezik potpuno je različit od onoga što 
nasljedni govornici ili učenici druge, treće ili daljnje generacije iseljenika poimaju i 
čuju kao hrvatski jezik, a to može dovesti do osjećaja manje vrijednosti i poništiti 
inicijalnu motivaciju za formalnim učenjem nasljednog jezika. 


4. Analiza 


4.1. Metoda i ispitanici 

Ovdje ću kvalitativnom analizom prikazati narative petorice Croaticumovih 
studenata, nasljednih govornika hrvatskog jezika. Jedan je ispitanik po ZEROJ-u2 
ovladao stupnjem C1, dvojica B2, a dvojica B1. Trojica su pripadnici druge generacije 
iseljenika, a dvojica treće. Sva su petorica odmalena bila izložena hrvatskom jeziku, 
ali kod dvojice je ta izloženost bila minimalna i svodila se samo na sporadično 
slušanje baka i djedova bez razumijevanja i ikakve jezične uporabe. Ostala su trojica 


1 lako moderna lingvistika možda i smatra sve jezične varijetete jednako vrijednima, politički i 
popularni diskurs dovode do shvaćanja standardnog jezika kao nužno superiornog u odnosu na 
neslužbene i nestandardne varijante (Pavlenko i Blackage 2004). 

2 Zajednički europski referentni okvir za jezike ili Common European Framework of Reference for 
Languages, CEFRL 

na Croaticum došla sa solidnom ovladanošću jezikom. Svi su proveli minimalno dva 
semestra na Croaticumu. Radi anonimnosti, promijenjena su njihova imena. 

Narativi su prikupljeni metodom otvorenog intervjua čija su glavna pitanja 
Što tebi znači hrvatski jezik?; Zašto i koliko dugo ga učiš?; S kim razgovaraš na 
hrvatskom?. Što ti znači mogućnost komuniciranja na ovcj razini?; Na kcjem ti se 
jeziku lakše izraziti?; Kako je proces učenja izgledao i kako je utjecao na tebe? Zbog 
ograničenosti prostora prikazat ću samo reprezentativne primjere i zadržati se na 
tematskoj razini analize narativa. Detaljnija analiza može obuhvaćati analizu 
diskurzivnih strategija kao što je nominalizacija, tj. leksički odabiia za sebe, ostale 
sudionike radnje, procese, mjesta, događaje, prostor i vrijeme i sl., zatim oklijevanje, 
naglašavanje itd., ali na većem korpusu (Podboj 2015). Materijal je analiziran 
kvalitativnom metodom jer se njome doznaju podaci koji nisu vidljivi iz upitnika i 
anketa zatvorenog tipa, a relativno malen opseg materijala ne bi bio prikladan za 
statističku ili kvantitativnu metodu. 


4.2. Obitelj kao nositelj grupnog identiteta 

Prema odgovorima svih ispitanika, vidljivo je da je najjača poveznica s 
hrvatskim jezikom obitelj (1), koja je ujedno nositelj kolektivnog identiteta. Leksički 
odabiri su još i oba roditeija, očev jezik; jezik moje obiteiji te jezik mog oca i mog dide. 


(1) Pablo! 

1 to znači jezik mojeg djeda i moje bake 
2 ito znači kao neki dio moje obitelji. 

3 veliki dio. 


Članovi obitelji ujedno su i središnji akteri u svim narativima (leksički 
odabiri koji se pojavljuju su: roditeiji, baba, otac, dida, stric, majka, rođak, mama, ajed 
i baka, rođaci), a nešto rjeđe pojavljuju se i ostali sudionici, npr. prijateiji, kolege, 
cimer, koji se uvijek kategoriziraju s obzirom na to govore li hrvatski (2a-b). 


(2a) Ivan 
1 isvi moji prijatelji u Rusiji, naravno ne znaju hrvatski, 
2 a sa drugima komuniciram hrvatski. 


1 Narativi su transkribirani prema sljedećoj konvenciji: 
5 redak (su)recenica 


(.) znatajna stanka 

; silazna intonacija 

T uzlazna intonacija 

: intonacija kao kod nabrajanja 
- samoprekidanje 


masno naglašeno 

: produzeni glas 
[ preklapanje iskaza 
P pitanje 

@ smijeh 

(2b) Federico 

1 mogao sam vidjeti razliku između recimo mene i mojih kolega 
2 koji nisu:- koji nis- 

3 nemaju obitelj tu 


No iako je Nathanu (3) obitelj poveznica s hrvatskim jezikom, s roditeljima 
se identificira kao govornik svog dominantnog jezika (3.3-4, 1. 1. mn.), dok je u 
komunikaciji s bakom, s kojom govori hrvatski, diskurs orijentiran na sebe, što je 
vidljivo iz upotrebe prvog lica jednine (3.7). To može signalizirati da hrvatski jezik 
doživljava ujedno i kao snažan znak individualnog identiteta, a ne samo kolektivnog, 
obiteljskog. 


(3) Nathan 

sa svim prijateljima, 

s roditeljima ne. 

ah, živimo svi zajedno (.) u Dalmaciji, 
ali ipak govorimo engleski. 

lakše je, 

puno je lakše iako ono. 

ali sbabon samo govorim hrvatski, 
iako ona miješa hrvatski i engleski 


ANDUSEWNeE 


4.3. Individualni identitet i poimanje sebe u procesu utenja jezika 

Unutar grupe, pojedinac se najčešće identificira prema različitosti, npr. kao 
bolji/loš učenik (2b, 4a) ili kao netko tko ne razumije jezik (4b). Kako su već 
potvrdila slična istraživanja (Burck 2008), u procesu napredovanja u jeziku, 
pojedinac se identificira kao netko različit, diskurs mu je orijentiran na druge, a iz 
ovih je narativa vidljivo još i da se taj proces identifikacije mijenja s rastom 
samopuzdanja i komunikacijske kompetencije (4c-d), a diskurs postaje 
usredotočeniji na sebe. 


(4a) Nathan 

ali tamo (.) samo smo nedjeljom učili hrvatski jezik. 
P: to je bila škola nedjeljom? 

da, nakon crkve. 

ali nisam bija neki student pa onda: @ 

nisam ni volija učit, 

nije mi išlo dobro. 


SUV E 


(4b) Pablo 

oni su mi govorili na hrvatskom, 

ali ja nisam to- ništa nisam razumio. 
samo sam: ne znam. 

bilo je smiješno meni, 

ali zanimljivo u istom vremenu. 
zašto oni govore takoT- 

kad sam bio mali. 


e EE O ee 

(4c) Nathan 


OAINDUBUWN= 


kako bi reka, self-confidence 
P: aha, samopouzd[anje? 
[samopouzdanje pove:ćaloT mi se, samopouzdanje? 
i: da, više sam otvoren sigurno, 
više govorim, 
ne bojim se govoriti više. 
kad sam tek došao 
onda sam se ipak bojao govoriti hrvatski. 


(4d) Ivan 


U £ UN eR 


ali sigurno mi je puno lakSe 

da mogu, 

mislim da mogu slobodno se izraziti, 
mogu slobodno svoje mišljenje iskazat. 
pa mi je lakše sigurno nego [prije]. 


No iako svi ispitanici afirmativno govore o svojoj trenutnoj mogućnosti 
izražavanja i sporazumijevanja na hrvatskom jeziku, negativno govore o samom 
procesu učenja, osobito na početku, za koji ističu da je bio težak, naporan (5) i mrzak 


(4a). 


(5) Pablo 


DONDA NUN ee 


bilo je naporno učiti hrvatski 

i na početku nisam imao socijalni život. skoro- 

učio sam puno sata u studentskom domu 

i(.) ne znam- 

nakon nastave oko- ne znam. dva tri sata. 

nisam razumio što je akuzativ i to. 

meni to bilo je kao najčudni? - najčudnije stvari da učim. 
teško je bilo- 

jako teško je bilo. 


10 meni bi lakše bilo učiti portugalski, talijanski, francuski. 
11 ane: ovaj (.) jezik koji ima padeže. 


Ako se stavovi prema dominantnom i nasljednom jeziku usporede u odnosu 
na vrijeme i prostor (prije, tijekom, nakon početka učenja, tj. dolaska u Hrvatsku), iz 
odgovora je vidljiv proces promjene od neutralnog do vrlo intimnog stava prema 
hrvatskom jeziku (6.8). 


(6) Nathan 


ONDUA UN ae 


prije nego što sam doša 

ja bih reka 

da je to samo jezik 

koji se koristi u Hrvatskoj. 

m:: ali na:kon što sam došao 

onda vidim da ima i, i dijalekta i emocije, i i izražaj, iza tog jezika. 
a: (.) sad vidim da je možda malo više 

i sad probam naći svoj hrvatski jezik. 

Iz narativa je takoder vidljiva individualna i intimna povezanost s jezikom 
nakon njegova usvajanja, ali i potreba da se u njemu napreduje (7a-b). 


(7a) Michael 

imam tu sposobnost i na francuskom i na španjolskom, 

ali nekako ta sposobnost na hrvatskom je nešto. potpuno. drugačije. 
mm (.) ja imam povijest s hrvatskim jezikom 

i sada mogu komunicirati jezi- na jeziku predaka 

i meni je to jako posebno. 

i: osim toga hrvatski je manji, nepoznati jezik- 

i kad govorim taj hrvatski, 

može biti. tajna. 


ONDUA NUN ae 


(7b) Nathan 

1 javolim reć 

2 da mije u krvi hrvatski jezik e 
3 samo ga fali na jeziku. 


Globalizacijski procesi te kulturološka i jezična raznolikost u obrazovnom i 
radnom okruženju dovode i do porasta identitetskih odabira. Kod Croaticumovih 
studenata to je od presudne važnosti i u konačnici rezultira promjenom koje su 
ispitanici vrlo svjesni, kao što je vidljivo iz primjera 8a-c. Naime, kako se pojedinac 
kreće kroz različita društvena i prostorna okruženja, tako se grupni identiteti 
mijenjaju i postaju manje shvatljivi onima koji sudjeluju u samom procesu 
kategorizacije. No odgovori ukazuju i na to da poimanje životnog prostora nije 
direktno povezano s napredovanjem u jeziku. Usko uz to vezano je i poimanje doma, 
koje se također ne može direktno povezati s nasljednim jezikom (Đurđević i sur. 
2013). 


(8a) Pablo 

više imam kao (.) iskustvo u drugoj kulturi 

i: promijenilo se nešto u glavi, 

ali da. ja ne mogu objasniti kako se to promijenilo- 

jer je to bio kao (.) spor proces, 

ali (.) ali: sjećam se kad nisam razumio ništa na hrvatskom 
i nešto se promijenilo na bolje. 


O U BONN Fe 


(8b) Ivan 
s:sigurno sam se kao osoba nekako promijenio, ali- 
ali naprimjer, ova godina, zadnja dva semestra u Zagrebu- 
sigurno su me nekako promijenili. 
ja sam tu više miran 
nego naprimjer prije bio u Rusiji. 
P: Je li to zbog jezika [ili općenito? 
[nije, nije. općenito, da. 
to nije samo zbog jezika. 


AN aut UN ae 


(8c) Federico 
1 nesamo zbog učenja hrvatskog, 
2 negoi(.) zbog toga da sam bio (.) cijelu godinu recimo daleko od obitelji i prijatelja. 

onda, upoznao sam nove ljude, 

putovao sam, 

vidio sam stvari koje nikad ne bih vidio 
onda: i stvarno, ponekad pričam španjolski 
i prebacim se na, na hrvatskom 

i normalno, ljudi me gledaju 

kao, šta je s tobom? @ 

10 mislim da (.) da, promijenio sam. 

11 ne znam baš objasniti kako, 

12 ali drugi sam čovjek. 


OMAN DUS WwW 


5. Zakljutci i implikacije 


Ovo strazivanje ukazalo je na to da je identitet nasljednih govornika 
dinamičan kontekstualno uvjetovan diskurzvini proces koji uvelike ovisi o razini 
komunikacijske kompetencije. Nositelj kolektivnog identiteta uvijek je obitelj, a ni 
jedan ispitanik nije kao razlog i motovaciju izrazio osjećaj pripadnosti hrvatskom 
narodu, nego praktične razloge, kao npr. mogućnost sporazumijevanja za života u 
Hrvatskoj. To može potvrditi koliko je sporan etnolingvistički kriterij kao i osjećaj 
pripadnosti narodu i kulturi pri definiranju govornika i jezičnih zajednica. Drugim 
riječima, ako i gaje snažan osjećaj pripadnosti narodu, ne vezuju ga uz jezik. 

Narativi o procesu učenja hrvatskog jezika te perspektiva u odnosu na 
dominantni jezik uvijek su orijentirani na druge te na grupne identitete, osim kad se 
govori o teškoćama i frustriranosti težinom jezika. Svi ispitanici naglasili su koliko je 
težak i naporan bio proces učenja, a temporalne i prostorne odrednice mapirane su 
uvijek prema stupanj napretka u jeziku. Također je prmijećeno da s vremenom 
dolazi do promjene u stavovima o dominantnom i nasljednom jeziku jer s 
napredovanjem u nasljednom postaje sve teže izraziti se na dominantnom jeziku. 
Kad je riječ o prostoru, izrazito je značajan kontekst učenja o inozemstvu i migracija, 
koje dodatno naglašavaju različitost tj. nepripadanje nekoj (jezičnoj) zajednici i 
(ne)mogućnost sporazumijevanja s njezinim pripadnicima. Svi su ispitanici izrazili 
da ih boravak u Zagrebu i učenje hrvatskog jezika promijenilo, ali nisu znali objasniti 
kako. Možda proces učenja jezika i utjecaj koji ima na pojedince najbolje oslikava 
sljedeći ulomak: 


(9) Nathan 

1 lakše je upoznati sebe 

2 kad, kad govoriš jezik- kad više govoriš jedan jezik. 
3 ako tek počneš, 

4 onda ne znaš tko si na tom jeziku. 

METODIKA HRVATSKOGA (MATERINSKOGA) JEZIKA U SUVREMENOM 
OBRAZOVNOM I ZNANSTVENOM SUSTAVU 


Ante BEZEN 


Metodika hrvatskoga kao materinskoga jezika stara je praktična obrazovna disciplina koja je 
u novije doba izašla iz prostora pedagogije i didaktike, razvila svoju teorijsku nadgradnju i 
metodologiju te je uključena u formalno etablirane znanstvene discipline. Njezino značenje u 
suvremenom obrazovnom i znanstvenom sustavu ogleda se u njezinoj dvostrukoj teorijsko - praktičnoj 
prirodi po kojoj predstavlja i posebnu, metodičku paradigmu u istraživačkim pristupima obrazovnoj 
djelatnosti. Ima vrlo složenu disciplinsku horizontalno-vertikalnu strukturu, koja odgovara ustroju 
obrazovnog sustava i procesa poučavanja, a glavna su njezina djelatna sredstva metodički sustavi, 
strategije i metode pomoću kojih se planira i ostvaruje odgojno-obrazovni proces. Novija istraživanja 
poučavanja hrvatskoga kao inoga jezika pokazuju da je potrebno razvijati metodiku pojedinih grana 
toga područja jer se na njega ne može u potpunosti primijeniti koncepcija metodike hrvatskoga kao 
materinskoga jezika. 


Ključne riječi: metodika hrvatskoga (materinskoga jezika); metodika hrvatskoga kao inoga 
jezika; teorijsko-prakti¢éna metodička paradigma; horizontalno-vertikalna struktura metodike; 
sustavi,strategije i metode u metodici hrvatskoga jezika 


Praktični fenomeni koje danas zovemo metodičkima pratitelji su čovjeka od 
njegova nastanka jer je oduvijek postojalo poučavanje i osposobljavanje mladih 
naraštaja za život nekim sustavom sadržaja i metoda koje su određivali stariji. 
Štoviše, metodika kao način poučavanja u pripremi za samostalan život nije 
ograničena samo na ljudski rod, nego se susreće i kod viših vrsta životinja koje 
također poučavaju mladunce o načinima preživljavanja i opstanka. Na toj se 
početnoj razini dakle može govoriti o naturalnoj metodici određenoj nasljeđem i 
instinktom, o čemu se može zaključivati na temelju kognitivne arheologije (Renfrew, 
2010., 168). Posebno metodičko promišljanje o metodama i postupcima uspješnog 
učenja i osposobljavanja javlja se pojavom poučavanja kao organizirane i svrhovite 
profesionalne djelatnosti i škole kao tome namijenjene društvene ustanove. I najveći 
antički filozofi promišljali su problem metoda u poučavanju, jer je odgoj jedna od 
temeljnih ljudskih funkcija, pa su neki od njih bili i istaknuti pedagozi (Plutarh, 
Platon, Sokrat, Aristotel) (Zaninović, 1985). To što je razmišljanje o poučavanju 
nastalo u krilu filozofije posve je razumljivo jer se i filozofija i teorija poučavanja 
bave spoznajom, prva otkrivanjem novih spoznaja na općoj razini, a druga 
usvajanjem dostignutih spoznaja u procesu obrazovanja. U to je prvo vrijeme 
pedagogija bila skup posve praktičnih postupaka u poučavanju proizašlih iz 

filozofskih spoznaja o odgoju, zapravo ono Sto je danas metodika. Tijekom 
povijesnog razvoja pedagogija se pomalo pretvarala u teoriju odgoja i odvajala od 
praktitnog odgojnog djelovanja, a ulogu regulatora odgojno-obrazovne prakse i 
istrazivanja novih metoda, uskladenih s potrebama vremena, preuzela je od 17. 
stoljeća didaktika. Kada se golema količina ljudskog znanja, koja se nagomilala 
industrijskom i znanstvenom revolucijom tijekom 18. i 19. stoljeća, zbog 
organizacijskih razloga morala u obrazovnom sustavu oblikovati u nastavne 
predmete, te su umjesto općih uvedeni i predmetni učitelji polovicom19. stoljeća, 
poučavanje se više nije moglo uspješno izvoditi samo po općim didaktičkim 
modelima i uputama. Za svaki je nastavni predmet trebalo osmisliti i posebne 
sustave metoda i postupaka koji odgovaraju prirodi i sadržaju nastavnog predmeta 
(ne može se istim metodama uspješno poučavati npr. hrvatski jezik, matematika i 
tjelesni odgoj). Iz te su potrebe nastale metodike nastavnih predmeta (u nekim 
zemljama specijalne didaktike), koje su se ispočetka razvijale unutar didaktike 
(Bežen, 2008, 346). Kada su pedagoško-didaktički okviri postali pretijesni, metodike 
pojedinih nastavnih predmeta izdvojile su se u posebne discipline, a kada su to 
omogućile i administrativne procedure, uvrštene su u službeni sustav znanosti u 
Hrvatskoj kao interdiscipline u  interdisciplinarnim područjima prirodnih, 
društvenih i humanističkih znanosti (Milanović, Bežen, Domović, 2013, 71). 
Metodike su odavno obvezna sastavnica obrazovanja učitelja na svim razinama, no 
formalno priznatom znanstvenom disciplinom postale su u Hrvatskoj tek 2009. 
godine!. Oblikovana je i metodička paradigma u pristupu znanstvenom odgoju i 
obrazovanju koja je, uz nužne teorijske osnove, usmjerena na praktičnu izvedbu 
obrazovnog procesa te je ravnopravna pedagoškoj paradigmi, koja razvija teoriju 
odgoja, i edukološkoj paradigmi, čije je težište na sintetiziranju spoznaja o 
obrazovanju do kojih dolaze različite znanosti (Vujčić, 2013, 176). Time je 
prevladano tutorstvo pedagogije u istraživanju obrazovanja i afirmirana 
interdisciplinarnost koja je najbolje artikulirana upravo u koncepciji metodike. 

Prema tome, danas su u razvijenim metodikama prevladani donedavni 
stereotipi po kojima se metodikama kao iskustvenim sadržajima niže spoznajne 
razine, osporava znanstvenost. To su sljedeći stereotipi (Bežen, 2013, 362): 


. Metodika nije potrebna - za poučavanje je dovoljno je znati sadržaje 
obrazovanja. 

. Sadržaj su obrazovanja i učenja problemi znanosti, a pouka je tehnika i ne 
može biti predmetom znanosti (metodika je izvedbena tehnika, tj. ne može biti 
znanost). 

° Metodika je primijenjena didaktika, tj. disciplina pedagogije. 


Na današnjem stupnju razvoja znanosti o odgoju i obrazovanju posve je 
jasno da bez metodičkog obrazovanja nema učiteljske profesionalnosti, da je 


1 Vidi: Pravilnik o znanstvenim i umjetničkim područjima, poljima i granama, Narodne novine br.118 
od 30.rujna 2009. 

2 Temeljne postavke o metodici u ovom i sljedećim poglavljima, uz koje se ne navode drugi autori, 
pripadaju autoru ovog teksta mada nisu svagdje uobičajeno obilježene. Temeljitije su razrađene u 
njegovim radovima iz 2008. i 2013. godine koji su navedeni u popisu literature. 


218 


https://biblioteca-digitala.ro 


Romanoslavica vol. LII, nr.2 


poutavanje podrutje znanstvenog istrazivanja samo po sebi jer je u njemu osim 
teorijskih znanja ključno i praktično djelovanje koje je ponajprije predmetom 
metodike te da metodika nikako ne može biti disciplinom unutar koncepta 
pedagogije i didaktike jer su u njoj uz vještinu poučavanja nužne i matične znanosti 
nastavnih predmeta, a to znači da je metodika po svojoj genetskoj strukturi 
interdisciplinarna. 

Položaj metodike, pa i metodike hrvatskoga jezika, u suvremenom 
obrazovnom i znanstvenom sustavu uočava se u znanstvenoj prirodi metodike koja 
nužno uključuje metodičku toriju i praksu, u strukturi metodike hrvatskoga jezika te 
u sustavima, strategijama i metodama koje metodika primjenjuje u ostvarivanju 
svojih ciljeva. 


Teorijsko-praktična priroda metodike 


Po  edukoloskoj koncepciji obrazovnih disciplina metodika pripada 
prakseološkim znanstvenim disciplinama, i to na mikroprakseološkoj razini, jer u 
svoj sustav obvezno uključuje i praktičnu izvedbu svojih teorijskih postavki 
(Milanović, Bežen, Domović, 2013, 30). Postoji dakle teorijska i njoj ravnopravna 
praktična strana metodike. 

Metodička teorija izražena je ponajprije u pojedinačnim metodičkim 
teorijama. To su sljedeće teorije: 

- teorija metodičkog polja 

- teorija metodičkog čina 

- teorija didaktičkog prijenosa 

- teorija nastavnog plana i programa / kurikula. 

Tu ulaze i teorijski aspekti nastavnih sustava, strategija i metoda te 
vremenskih jedinica u nastavi i vrednovanja postignuća. 

Metodička praksa može se osustaviti u sljedeća područja praktičnog rada: 

- izrada nastavnog programa / kurikula 

- pripremanje za nastavu 

- primjena nastavnih sustava, strategija i metoda u praktičnom radu 
- uporaba izvora znanja, tehničkih pomagala 

- izrada udžbenika i metodičkih artefakata 

- stvaranje povoljne klime u obrazovnoj skupini 

- vrednovanje učeničkih postignuća. 

Tradicionalna pedagoška koncepcija obrazovnih disciplina svrstava 
metodiku u okvir didaktike, a time i u pedagogiju kao krovnu znanost o odgoju i 
obrazovanju. Ta koncepcija funkcionira za slabije razvijene metodike koje nemaju 
vlastitu teorijsku interdisciplinarnu nadgradnju, odnosno to je predznanstveni stadij 
u razvoju metodike. Metodika hrvatskoga (materinskoga) jezika prevladala je taj 
stadij i prerasla u znanstvenu disciplinu, a to se dogodilo i s više drugih metodika 
(metodike stranih jezika, filozofije, kineziologije i dr.). 

Teorijsko-praktična priroda metodike možda je najjasnije objašnjena u 
njemačkoj obrazovnoj teoriji koja, istina, razlikuje predmetnu didaktiku (teorija 
metodike) od metodičke prakse, što je u nas povezano u jedinstveni koncept 
metodike s teorijskim i praktičnim aspektom s tim da je predmetna didaktika niži 
stupanj razvoja znanstvene metodike. U njemačkoj obrazovnoj teoriji dominira 
koncepcija metodike Hilberta Meyera, vrlo bliska koncepciji metodike u Hrvatskoj i 
detaljno izložena u dvije knjige od kojih se prva odnosi upravo na metodičku teoriju, 
a druga na metodičku praksu (Meyer, 2011, 2013). 

Prihvaćanje teorije kurikula u Hrvatskoj donosi i koncepcijske promjene u 
metodici, koja izvorno pripada pedagoško-didaktičkoj paradigmi obrazovanja dok 
teorija kurikula pripada edukološkoj paradigmi i uopće ne poznaje pedagoški, 
didaktički i metodički ustroj znanosti o odgoju i obrazovanju pa ni njihovu osnovnu 
terminologiju. No, teorija kurikula otvara znatno širi prostor razvoju metodičkih 
modela i strategija te osnažuje teorijsko-praktičnu prirodu metodike (Marsh, 1992., 
Pastuović, 1999., Rosandić, 2003.) 


Četiri vida strukture metodike hrvatskoga jezika 


Već smo naveli da metodika hrvatskoga (materinskoga) jezika nije 
monolitna disciplina, nego ima interdisciplinarnu strukturu. Ta se struktura očituje 
po četiri kriterija: po sadržaju nastavnog predmeta, po disciplinarnom podrijetlu 
znanstvenih spoznaja koje se povezuju u metodici, po stupnjevima obrazovnog 
sustava na kojemu se nastavni predmet poučava i po vrstama obrazovnih programa 
(Bežen, 2008, 75). Ukrštanjem tih kriterija dobiva se horizontalno-vertikalna 
struktura metodike kao što se dalje iznosi. 

Hrvatski jezik kao nastavni predmet obuhvaća pet sadržajnih područja: 
početno čitanje i pisanje, jezik kao sustav (gramatiku ili slovnicu), književnost, 
jezično izražavanje (funkcionalni stilovi) i medijsku kulturu. Kako se radi o 
sadržajima različite naravi, svaki od njih ima posebnosti u poučavanju pa se 
razlikuju uže metodičke discipline: 

° Metodika početnog čitanja i pisanja odnosi se na poučavanje 
početnog čitanja i pisanja i primjenjuje u prvom razredu osnovne škole, 
odnosno dok učenici ne steknu vještine čitanja i pisanja do stupnja 


automatizacije. 

° Metodika gramatike osmišljava pouku gramatičkih sadržaja 
(fonologija, morfologija, sintaksa, leksikologija). 

° Metodika književnosti bavi se poučavanjem književnosti kao 


umjetnosti i usvajanjem kategorija znanosti o književnosti te se dalje dijeli 
na metodiku poezije, proze i drame. 

° Metodika jezitnog izrazavanja bavi se poucavanjem uporabe 
funkcionalnih stilova, nestandardnih idioma - narječja, dijalekata, mjesnih 
govora, žargona, pravopisom i pravogovorom, tj. jezikom u primjeni. 

° Metodika medijske kulture bavi se metodama i modelima poučavanja 
o filmskoj i kazališnoj umjetnosti te drugim oblicima medijske kulture. 

Ove uže metodičke discipline provedbene su naravi i oblikovane su prema 
područjima nastavnoga predmeta Hrvatski jezik u aktualnom nastavnom programu 
za osnovne škole. Srednjoškolski program razlikuje se utoliko što u njemu nema 
početnog čitanja i pisanja ni medijske kulture. Provedbene discipline dakle ovise o 
nastavnoj paradigmi Hrvatskoga jezika kao nastavnog predmeta i mijenjaju se kad 
se ta paradigma promijeni. 

Po podrijetlu znanstvenih spoznaja koje se povezuju u metodici hrvatskoga 
jezika i čine njezinu interdisciplinarnu strukturu razlikuju se: 

. Supstratne znanosti metodike, tj. one znanosti iz kojih metodika 
utemeljuje svoje spoznaje. Mogu se podijeliti na: a) matične znanosti i b) 
odgojno-obrazovne znanosti. 

U matične znanosti metodike hrvatskoga jezika ulaze znanosti koje 
proučavaju područja njezina nastavnog predmeta. Za početno čitanje i pisanje to su 
psiholingvistika, grafika i humana fiziologija, za književnost to je znanost o 
književnosti, za jezične teme jezikoslovlje (ponajprije gramatika), za jezično 
izražavanje stilistika, a za medijsku kulturu to je mediologija (filmologija, 
teatrologija itd.). 

Odgojno-obrazovne znanosti omogućuju stjecanje vještina i kulture 
poučavanja sadržaja matičnih znanosti. To su filozofija odgoja, psihologija odgoja i 
obrazovanja, sociologija obrazovanja, pedagogija s didaktikom, edulologija s 
teorijom kurikula, itd. Njihove se spoznaje amalgamiraju sa spoznajama matičnih 
znanosti u jedinstven pristup pouci hrvatskoga jezika s konkretnim sadržajem 
nastavnog predmeta i na određenom stupnju obrazovanja. 

. Korelacijske znanosti su znanosti drugih nastavnih predmeta koje 
mogu sudjelovati u nastavi hrvatskoga jezika (npr. fizika, povijest, 
geografija itd.). 

. Pomoćne znanosti pomažu metodici u oblikovanju znanstvenih 
spoznaja i nisu inače izravno uključene u nastavni proces (statistika, 
arheologija, teologija i sl.). 

S obzirom na stupnjeve obrazovanja svaka od prethodno navedenih užih 
disciplina metodike hrvatskoga jezika može se promatrati na tim 
stupnjevima, tj. moguće je govoriti o metodici hrvatskoga jezika u 
predškolskom odgoju, u nižim razredima osnovne škole, u višim razredima 
osnove škole, u srednjoj školi i u visokom obrazovanju. Strukturiranje 
konkretnog metodičkog pristupa dakle bitno ovisi o prirodi sadržaja koji 
se poučava te o spoznajnom stupnju razvoja učenika kojega se poučava. 

Osim po obrazovnim stupnjevima metodika hrvatskoga jezika vertikalno se 
strukturira i po obrazovnim programima. U obrazovnom sustavu, ponegdje 
vertikalno, a ponegdje i horizontalno poredani na istom stupnju obrazovanja, 
postoje sljedeći programi: 

° Općeobrazovni program (predškolski odgoj, osnovna škola, 
gimnazije} 
. Strukovni programi (srednje strukovne škole, visoko školstvo) 
. Programi za polaznike s teškoćama u razvoju (od predškolskog do 
visokog školstva) 
e Programi dodatne nastave (za darovite učenike) 
e Programi dopunske nastave (za učenike s teškoćama u učenju) 
° Programi za obrazovanje odraslih 
. Programi za hrvatski kao drugi jezik, odnosno ine oblike jezika 
(nacionalne manjine, hrvatska nastava u inozemstvu, studij hrvatskoga kao 
drugog jezika). 

Svaki od navedenih programa može imati komponente svih prethodnih 

struktura. 


Sustavi, strategije i metode u metodici hrvatskoga jezika 


Metodika u svakom odgojno-obrazovnom činu suvremene nastave 
funkcionira pomoću sustava, strategija i metoda koje ovise o razvijenosti nastavne 
tehnologije i mijenjaju se zajedno s njom te s vremenom zastarijevaju i prepuštaju 
mjesto novima, ako su učitelji za to spremni. Suvremenost i efikasnost rada učitelja 
često se procjenjuje upravo po strategijama i metodama koje primjenjuje. Neke od 
njih imaju opće značenje i primjenjuju se i u drugim nastavnim predmetima, samo s 
različitim predmetnim sadržajem (didaktička razina), a neke su karakteristične 
samo za metodiku nastavnog predmeta, u našem slučaju hrvatskoga jezika 
(metodička razina). 

Premda o tome ne postoji jedinstveno mišljenje, termin nastavni sustav treba 
primjenjivati na općoj, tj. didaktičkoj razini dok bi noviji termin nastavna strategija 
trebalo primjenjivati na konkretnijoj, metodičkoj razini. U oba slučaja riječ je o 
koncepciji uloge učitelja, učenika i izvora znanja te metoda i postupaka po kojima se 
organizira odgojno-obrazovni proces s tim da metodička strategija uključuje pristup 
svim tim kategorijama koji proizlazi iz matičnih znanosti metodike. Budući da se u 
metodici hrvatskoga jezika pojam nastavni sustav rabio prije pojave pojma nastavna 
strategija, on je u njoj ostao do danas tako da su sustav i strategija tu zapravo 
istoznačnice. Metodički sustavi, strategije i metode imaju vremensku dimenziju 
(dijakroniju i sinkroniju), iako pojedine nastavne strategije iz prošlih vremena ne 
moraju ni danas biti zastarjele, usprkos krupnim tehnološkim promjenama koje su 
se dogodile u međuvremenu (npr. problemska nastava bila je moderna krajem 19. 
stoljeća jednako kao i danas, doduše u drukčijim tehnološkim uvjetima). 

Metodika hrvatskoga jezika danas poznaje tradicionalne i suvremene 
nastavne sustave, a jedni i drugi imaju mjesto u nastavi. U tradicionalne sustave 
ubrajaju se npr. reproduktivni, interpretativni, problemski i korelacijsko- 
integracijski sustav koji su i danas u praksi najzastupljeniji. Osobito je u nastavi 

knjizevnosti i medijske kulture zastupljen interpretativni sustav jer je najbolje 
razrađen i učiteljima najjednostavniji u primjeni. Sve se više primjenjuju i 
suvremeniji sustavi: 
- projektni: učenici sami izrađuju projekt o nekoj temi te prikupljaju i 
povezuju podatke iz različitih izvora, neovisno o nastavnom predmetu 
- komunikacijski: književni ili znanstveni tekst učenici raščlanjuju u 
manje cjeline i uključuju ih u povezane komunikacijske situacije te sve 
sintetiziraju u jednu cjelinu 
- otvoreni: učenici sami izabiru tekstove i postavljaju probleme koje 
će rješavati po teoriji slobodne nastave 
- multimedijski: književnost ili medijska kultura uče se pomoću više 
medija 
- timski: u nastavnoj jedinici sudjeluje odjednom više učitelja različitih 
predmeta ostvarujući s učenicima integriranu nastavu. 

Suvremene nastavne sustave, odnosno strategije, karakterizira dakle 
aktivizam i kreativnost svih učenika, suradnička uloga učitelja, različiti oblici 
komunikacije, labavija struktura nastavnih situacija i etapa u odnosu na 
tradicionalnu nastavu. Sve te sustave ograničava tradicionalni didakti¢ki 
predmetno-razredno-satni školski sustav te oni teže njegovu labavljenju ili čak 
napuštanju. No to se postiže samo kod obrade pojedinih nastavnih tema i jedinica jer 
je potpuno napuštanje toga sustava nemoguće dok god postoji masovno školstvo. 

U skladu s odabranim nastavnim sustavom, odnosno strategijom odabiru se i 
nastavne metode (Rosandić, 2005, 265; Težak, 1996, 182). To su metode 
tradicionalnih naziva kao što su: čitanje, pisanje, crtanje, razgovor, promatranje, 
demonstracija, uspoređivanje, pripovijedanje, diktiranje, fizički rad, rad na računalu 
itd., no koje u okviru odabranog sustava dobivaju i novu komunikacijsku ulogu 
vodeći učenike do postavljenog spoznajnog cilja. I strategije i metode predmetom su 
stalnog znanstvenog i praktičnog propitivanja učinkovitosti pouke, dopunjavanja i 
mijenjanja raznim inovativnim postupcima i koracima. Poznavanje i umijeće 
primjene nastavnih sustava, strategija i metoda temeljna su kompetencija učiteljske 
struke. 


Metodika poučavanja hrvatskoga kao inoga jezika - nova disciplina 


Navedene postavke metodike hrvatskoga jezika u suvremenog obrazovnom i 
znanstvenom sustavu odnose se ponajprije na poučavanje hrvatskoga standardnog 
jezika kao materinskoga jezika u redovitim školama u Hrvatskoj po navedenim 
programima. U tom se smislu priroda, ciljevi, struktura i sredstva metodike 
hrvatskoga jezika, kao opći disciplinarni okvir, mogu primijeniti i na metodiku 
svakoga materinskog jezika u redovitom odgojno-obrazovnom sustavu. No, 
metodički se pristup znatno mijenja u poučavanju hrvatskoga kao inoga jezika s 
obzirom na različitu poziciju učenika, učitelja i obrazovnog sadržaja te ciljeve pouke 
hrvatskoga kao inoga jezika. A mogućnosti hrvatskoga kao inog jezika su 

mnogobrojne i istražuju se tek u novije vrijeme (Jelaska, 2005; Cvikić, 2007; 
Pavličević-Franić, 2012). Za ovu ćemo prigodu spomenuti samo važnije: 

- hrvatski kao nasljedni jezik (nastava hrvatskoga jezika za djecu naših 

iseljenika u inozemstvu gdje su djeca ,naslijedila“ hrvatski jezik od roditelja i 

rabe ga uglavnom u obiteljskom krugu i sa sunarodnjacima) 

- hrvatski kao drugi jezik (usvaja se nakon materinskog u obitelji u 

kojoj se govore dva ili više jezika i u okolini u kojoj se govore dva jezika 

(situacija s nacionalnim manjinama u Hrvatskoj te s hrvatskom nacionalnom 

manjinom u drugim zemljama) 

- hrvatski kao strani jezik (usvajaju ga govornici drugih jezika koji 

hrvatski uče kao strani). 

U tim je situacijama metodički pristup pouci znatno drukčiji, nego kad je 
riječ o hrvatskom kao materinskom jeziku, ponajprije zato što govornici hrvatski 
standardni jezik ne znaju dobro (najčešće govore dijalektom svojih roditelja) ili ga 
uopće ne znaju. U prvom slučaju nova je okolnost što ih najprije treba odviknuti od 
nestandardnih elemenata hrvatskoga jezika i naučiti ih pravilnima, a u drugom 
slučaju hrvatski se uči kao strani jezik, tj. iz stanja potpune odsutnosti znanja o 
njemu, pa se treba ravnati po načelima metodike stranih jezika, a ne metodike 
materinskog jezika. Istraživanja koja se provode u tim područjima hrvatskoga kao 
inog jezika trebaju dovesti do izrade parcijalnih ili cjelovitih metodika hrvatskoga 
kao inog jezika, što će biti i nova metodička disciplina. 

JEZICNA I PRAGMATICNA OBILJEZJA PSOVKE 


Lada BADURINA, Ivo PRANJKOVIC 


This text deals with the swearword. In general, little attention is given to swearwords (as well as to 
vulgarisms, which are closely related to swearwords) in linguistic literature. The reasons for this lie, on 
the one hand, in the fact that they are grammatically (linguistically) 'unmarked' (i.e. swearwords have 
no special grammatical structure), and, on the other, in the general lack of interest for communicative 
aspects of language on the behalf of grammar (and a large segment of traditional, Structuralist 
approaches to linguistics). As a result, grammatical, but also lexicographic, descriptions/prescriptions 
ignore these socially and ethically unacceptable, but otherwise quite common, words and expressions. 
In an attempt to offer an acceptable definition of swearwords - where swearwords are brought into 
relation with vulgarisms, but also with prop-words and/or discourse markers as special elements of a 
communicative event and/or discourse - we emphasise their pragmatic roles and traits. 


Key words: swearword, vulgarism, speech act, prop-word, discourse marker 


Umjesto uvoda ili: MoZe li se o psovci pristajno? 


Nije rijetka pojava da nailazimo na znatne poteškoće pri pokušaju iole 
ozbiljnijega određenja pojmova za koje - uvjereni smo - sasvim jasno i precizno 
znamo što predstavljaju. Upravo takav je slučaj i sa psovkom. Potaknuti željom da 
načnemo i tu temu u (hrvatskome) jezikoslovlju! te u nastojanju da u prvome redu 
utvrdimo što uopće psovka jest o psovci ćemo promišljati kao o osobitome tipu 
govornoga čina. Drugim riječima - najavimo - za jasnije (jednoznačno?) određenje 
pojma (ponajprije za fine distinkcije između psovki i bliskih joj vulgarizama, ali i 
između psovki i grdnji/pogrda) - smatramo - od presudne će važnosti biti 
utvrđivanje funkcije tih izraza u (raz)govornoj situaciji, u komunikaciji. 

I dok lingvisti dosad (s razlogom ili bez njega) uglavnom nisu pokazivali 
primjereno zanimanje za te inače vrlo učestale riječi i izraze, moramo spomenuti da 
doduše rijetke, ali među njima i neke vrlo zapažene priloge o psovkama potpisuju 
znanstvenici šire humanističke i društvene provenijencije. Ne kaneći se ovdje 
podrobnije osvrtati na njihove prinose (izbor naslova većeg tematskog raspona - od 


1 Tema je psovke općenito zanemarena u jezikoslovnoj (i to ne samo hrvatskoj) literaturi (o tome usp. i 
u Wajnryb 2005: 1-4). Jednim dijelom za takvu situaciju imamo i razumijevanja: psovke su - u užemu, 
gramatičkom smislu - ,neobilježene“ (usp. i Pranjković 2010: 118), a društvene ih norme k tome 
pozicioniraju vrlo nisko na ljestvici prihvatljivih/ poželjnih komunikacijskih aktivnosti. Ipak, izrazitijim 
okretanjem (i) prema pitanjima jezične komunikacije, dakle jezične uporabe (pragma)lingvistička 
istraživanja ne bi više smjela zaobilaziti ni te po mnogo čemu specifične jezične pojavnosti. 

antropologije, sociologije i psihologije do povijesti, teorije knjizevnosti te napokon i 
lingvistike - nudi popis literature na kraju ovoga teksta), uvodno ćemo spomenuti 
tek dvije studije koje su se na svojevrstan način našle na ishodištima sustavnijega 
bavljenja temom psovke u hrvatskoj znanosti. Prvu opsežnu raspravu (na 
dvjestotinjak stranica gustoga tiska) potpisuje - iznenađujuće ili ipak shvatljivo? - 
katolički svećenik franjevac Ignacije Gavran. Na njegovu će se Bludnu psovku, 
objavljenu još 1962. godine, pozivati potom svi kasniji istraživači psovke. Gavran 
psovku definira kao vrstu pogrdnog izraza, i to takva ,kojim nedolično i 
nedozvoljeno na simbolički način oduzimamo nekoj osobi bitnu vrijednost“ ili, kraće 
rečeno, ,psovka je grdnja, kojom se nekome oduzima čast“! (u kontekstu novije 
pramalingvističke teorije uljudnosti, rekli bismo, izraz je to kojim se ugrožava obraz 
sugovornika). Bludna je pak psovka ona u kojoj je ,sredstvo vrijeđanja uzeto [...] sa 
seksualnog područja i izražava neku nedozvoljenu, sramotnu upotrebu seksualnog“ 
(Gavran 1962: 10-11).2 Moramo međutim odmah najaviti da će se naše određenje 
psovke unekoliko razlikovati: uočavajući raznovrsne uporabne vrijednosti pogrdnih 
(ili grubih, nepristojnih) riječi i izraza te razabirući njihove moguće funkcije, 
psovkama ćemo načelno smatrati i one izraze koji ne ciljaju (ili barem ne izravno) na 
ugrožavanje čijeg obraza. Novija rasprava na koju uvodno također želimo upozoriti 
jest Fenomenologija psovke teoretičara književnosti i rusista Josipa Užarevića 
prvotno objavljena 1999. godine (usp. u Užarević 2012). Dakako, baveći se, uopćeno 
govoreći, fenomenom psovke i Užarević je - u konačnici - uznastojao utvrditi što 
psovka jest. S jedne strane on je - u odnosu na Gavrana - suzio značenje pojma 
(,Psovka je govorni žanr u kojemu vodeću semantičku i strukturnu ulogu ima 
opsceno-vulgarni izraz /riječ ili skup riječi/ povezan sa spolnim ili analnim tjelesnim 
područjem“), a čime ju je razgraničio od kletve, grdnje, prijekora i sličnih govornih 
oblika, s druge - slično Gavranu - usmjerio se na njezinu funkciju u komunikaciji: 


1 Za opseg definicije psovke važan je i ovaj dodatak: ,Taj 'netko' iz definicije može biti čovjek (pojedinac 
ili skupina), Bog, životinja ili stvar“. Nasuprot psovci Gavran će grdnju (tj. uvredu u užem smislu) 
odrediti s obzirom na njezin doseg: grdnja naime ,ne oduzima svu vrijednost, niti neku bitnu osobinu, 
nego samo donekle, samo u manjoj mjeri, krnji nečiji ugled ili uskraćuje dužni izraz poštovanja“ (uz 
očekivan dodatak da, kad je riječ o Bogu, nema obične grdnje - jer ,bogopsovka ex toto genere težak [je] 
grijeh“ (usp. Gavran 1962: 10). 

2 Gavran nadalje upozorava i na (onodobnu) tendenciju da se pojam psovke suzi isključivo na bludne 
psovke (poziva se pritom i na Kušara, koji ovako gradira grube/pogrdne izraze: korenje (pri kojemu 
čovjeka najmanje ponizujemo), karanje (oštrije korenje), ruženje (više nego karanje jer upotrebljavaju 
se ružne riječi), grđenje (riječi su još ružnije) te naposljetku psovanje pri kojemu su riječi nepristojne 
(usp. Kušar 1966: 118). (Svakako je znakovita činjenica da Kušar i u psovkama prepoznaje narodno 
blago te ih uključuje u osobit tip rječnika organizirana s obzirom na značenjska polja: ,Pokuda, ukor, 
psovka i uvreda“ /str. 118-121/ stoje tako nasuprot „časti, diki i slavi") Gavran međutim ustraje na 
razlikovanju bludnih i nebludnih psovki (potkrepu nalazi i u tradiciji i u samoj etimologiji riječi psovka: 
nazivati koga psom). 

Navođenjem ovog kolebanja u uspostavi opsega pojma psovka ponovno želimo upozoriti na poteškoće 
u njegovu jednoznačnom određenju. I time određujemo daljnji tijek svojega istraživanja. 

3 Drugim riječima, psovkom se ovdje u prvome redu smatra ono što Gavran naziva bludnom psovkom; 
veći dio onoga što je za Gavrana nebludna psovka Užarević obuhvaća pojmom grdnja (usp. o tome i 
Užarević 2012: 167). 

„funkcija je takva govornoga izraza verbalna agresija (napad, vrijedanje) ili pak 
ranjiva i otrovna samoobrana“ (usp. Užarević 2012: 183). Ističe nadalje da psovka 
pretpostavlja adresatov i adresantov intiman odnos i prema vlastitu tijelu i prema 
jeziku (stoga u psovkama i ne dolaze u obzir latinski nazivi za spolne organe i spolne 
radnje!), no isto tako i svojevrsnu neovisnost vulgarnih riječi i izraza o psovkama, ali 
i psovki o vulgarnim riječima: ,opsceno-vulgarni izrazi mogu u neformalnome 
govoru vršiti i nepsovačke funkcije“, kao što i ,nepsovački izrazi i riječi mogu u 
odgovarajućim kontekstima vršiti psovačko-destruktivnu ulogu“ (ibid.). Ne možemo, 
dakako, ne zamijetiti da je time unekoliko relativizirana netom uspostavljena 
definicija psovke kao govornoga žanra u čijem je semantičkom i strukturnom 
središtu opsceno-vulgarna riječ ili izraz. Po svemu sudeći, ako vulgarizam ne mora 
biti psovka (a ne mora!), ako psovka ne mora sadržavati vulgarne riječi (a uistnu ni 
to ne mora!), valjat će nam podrobnije razmotriti komunikacijske situacije u kojima 
se vulgarni izrazi i/ili psovke javljaju, odnosno pokušati ustanoviti koja je njihova 
komunikacijska svrha. Drugim riječima, naspram  leksičko-semantičkim i 
strukturnim njezinim određenjima u prvi ćemo plan staviti funkcionalne aspekte 
psovke. 

Da ne ostanu nepravedno nespomenuti, navest ćemo napokon i nekoliko 
(ipak usamljenih) naslova koji se u širemu smislu tiču (pragma)lingvistike psovke. U 
južnoslavenskim filologijama na neki je način pionirska omanja knjiga Psovke u 
srpskom jeziku autorica Svenke Savić i Veronike Mitro, koja je 1998. godine 
objavljena u Novome Sadu. Valja spomenuti da je nastala kao rezultat rada na tzv. 
Novosadskom korpusu razgovornoga jezika te uz uvodnu studiju ,Diskursne 
osobine psovke u srpskom jeziku“ (Savić-Mitro 1998: 5-37) i transkripciju 
televizijskog intervjua u kojemu je bilo riječi o toj temi donosi potvrde iz Korpusa i 
nekih drugih izvora (među ostalim zabilježene su i psovke u vicevima, u tekstovima 
folk, pop i rock-pjesama, u grafitima, u računalom posredovanoj komunikaciji, u 
prijevodima filmova na televiziji i u svakodnevnim razgovornim situacijama). U 
svakom slučaju zanimljiva je definicija psovke koju autorice uvodno uspostavljaju - 
»(...) govornik upotrebljava psovku da izrazi određenu konverzacionu naviku, 
stav ili emocionalni odnos prema sagovorniku (konkretnom ili imaginarnom), 
prema onome o čemu govori, prema samom sebi ili nekoj vrednosti. Psovka je jedan 
oblik govornog čina ekspresiva kojim se izražava različita (dominantnije loša) 
konverzaciona navika (dominantnije rigidan) stav i (dominantnije agresivna) 
emocija govornika prema sagovorniku“ (usp. Savić-Mitro 1998: 8-9; isticanja u 
originalu)ž - i mi ćemo u nastavku nastojati pokazati koliko je pragmalingvistički 


1 S druge pak strane upravo zbog nepostojanja intimnog odnosa govornika hrvatskoga jezika spram 
stranih naziva za intimne dijelove tijela i intimne radnje takvi nazivi (najčešće oni iz klasičnih jezika) 
mogu uspješno obnašati metajezičnu (terminološku) funkciju. 

2 Još je i ranije - 1990. godine - o psovci bilo riječi u jednoj gramatici: sigurno ne slučajno riječ je o 
gramatici namijenjenoj strancima (usp. Mrazović-Vukadinović 1990: 642); naime takvi (raz)govorni 
izrazi strancima - ne upoznaju li se navrijeme s njima - mogu predstavljati posebne poteškoće. 
Psovanje se ondje određuje kao govorni čin koji se odnosi na samog govornika te se kaže da pritom 
»govornik pokušava - najčešće ružnim izrazima - da da oduška svom nezadovoljstvu“ (ibid.). 

pristup (tj. poimanje psovke kao govornoga tina) kljutan za odredivanje samoga 
pojma.! Kontrastivnom se analizom psovke u hrvatskom i njematkom jeziku bavi 
knjiga objavljena 1999. godine, a koju supotpisuje troje autora - Pavao Mikić, 
Mirjana Pehar i Marijan Mikié.2 Naposljetku valja spomenuti i zanimljivo i vrijedno 
kontrastivno istraživanje psovki u hrvatskom i češkom jeziku Pavela Pilcha iz 2011.3 
Da ostanemo dosljedni zacrtanoj metodologiji, ispisujemo ključne elemente 
autorova (dosad, čini se, najpotpunijega) određenja psovke: ,Psovka je prije svega 
govorni čin koji je uvijek uključen u komunikacijsku situaciju. Taj je čin najčešće 
izraz verbalne agresije koja može (a ne mora) biti usmjerena prema nekome ili 
nečemu. Psovka se većinom smatra nepristojnom u međuljudskoj komunikaciji jer 
često koristi vulgarne i opscene riječi, napada i vrijeđa, huli ili narušava socijalne 
tabue. [...] S druge strane često se psovka koristi kao poštapalica, većinom u 
neuglađenomu govoru, kao estetsko sredstvo, kao prijekor. Izgovorena psovka 
najčešće polazi iz frustracije, gnjeva, mržnje ili čovjekove želje da se opusti, no može 
biti i oznaka pripadnosti nekoj socijalnoj grupi, slabog obrazovanja ili odgoja. [...] 
psovka je neophodni dio prirodnog jezika koji uglavnom puni na različiti način 
obrambene ili napadačke komunikacijske funkcije u različitim kontekstnima i 
situacijama“ (usp. Pilch 2011: 22). Naposljetku - ne ulazeću u podrobniju 
argumentaciju - konstatirat ćemo tek da kontrastivni pristupi poput spomenutih 
pokazuju i praktičnu vrijednost bavljenja psovkom, naročito u prevodilaštvu i/ili u 
učenju/poučavanju stranih jezika. 


Od vulgarizma do psovke i natrag 


Prije no što se ozbiljnije usmjerimo na izgradnju vlastite teorije psovke, valja 
nam navesti polazišne postavke. Ponajprije psovki ovdje pristupamo kao (iznimno) 
čestoj pojavi posebice u određenim tipovima komunikacijske prakse (u najvećoj 
mjeri u privatnim životnim situacijama, odnosno u privatnom diskursu i/ili 
razgovornome funkcionalnom stilu). U tom smislu ne kanimo se spram nje 


1 Ponajprije će se to ticati razgraničenja psovke od bliskih joj vulgarizama. Pokazat ćemo, isti se ili slični 
grubi/prosti izrazi mogu javiti i u funkciji psovke i kao ,obični“ vulgarizmi jednostavno zamjenjivi 
standardnojezičnom/“pristojnom“ riječju. Moramo međutim konstatirati da se među primjerima iz 
korpusa koje autorice navode nalaze i oni koji - po našemu sudu - neće biti psovke. 

2 lako - načelno - autori ovoj temi pristupaju s pragmalingvističkoga stajališta, (pre)naglašene su 
njihove moralne osude takva tipa verbalnog ponašanja, npr. , Razrješenje psovke (?) dovest će do toga 
da će se oni koji se njome služe sve više stidjeti (?!) i stoga je manje upotrebljavati u svagdašnjem 
životu“ (usp. Mikić-Pehar-Mikić 1999: 67; isticanja L. B. i I. P.). 

3 Riječ je o vrlo pregledno i informativno pisanome završnom radu (bakalářská diplomová práce) 
obranjenome na Masarykovom sveučilištu u Brnu (mentorica Mirna Stehlikova Durasek). Analizi 
psovki u hrvatskome i češkom jeziku i prilozima (primjerima psovki ekscerpiranima iz /novije/ 
hrvatske i češke proze prethodi kritički osvrt na dosadašnje bavljenje psovkom u hrvatskoj i češkoj 
znanosti. Kažemo znanosti (jer riječ je ne samo o jezikoslovnim, pa čak ni manjim dijelom o 
jezikoslovnim radovima), iako autor rečena poglavlja naslovljava ,Psovka u hrvatskome jezikoslovlju“ i 
»Psovka u češkome jezikoslovlju“. To je ujedno i jedini naš ozbiljniji prigovor ovome tekstu. 

određivati bilo kao prema nepozeijnoj bilo kao poZeijncj, ružnoj ili lijepoj, 
lošoj/gruboj ili dobrcj, nepristcjncj ili pristojnoj jezičnoj praksi.! Zauzimamo nadalje 
stajalište da u jeziku kao takvom nema vulgarnosti, da riječi same po sebi nisu 
vulgarne - vulgaran može biti tek čovjekov odnos prema onome što se riječju 
označuje (uostalom, riječ guzica sama po sebi nije vulgarnija od riječi družica; usp. 
Pranjković 2010: 116). Naravno da nije slučajno da se riječima koje se u određenoj 
zajednici smatraju vulgarnima (vulgarnost je naime i društvena kategorija?) imenuju 
pojmovi ili procesi vezani za spolnost i druge intimne fiziološke potrebe koje zadiru 
u sferu zabranjenoga. Mogli bismo štoviše reći da na društvenim tabuima izrasta 
vulgaran status pojedinih riječi i izraza. 

Sa stajališta društvenih normi neprihvatljivo je, dakako, psovati i/ili rabiti 
vulgarizme u određenim situacijama; takve su zasigurno i znanstvene konferencije, 
kao i (pisani) akademski diskurs uopće. Naša polazišta međutim nisu etička, nego 
teorijska /lingvistička i - koliko god nam to i samima bilo neobično - vulgarne ćemo i 
psovačke riječi i izraze ovdje navoditi bez zadrske.3 

Sada je napokon red pokušati pobliže odrediti temeljne pojmove - 
vulgarizam i psovku - te razmrsiti odnos među njima. 

Najkraće rečeno, vulgarizmom ćemo smatrati ,nepristojnu“*/prostačku riječ, 
odnosno onu kojom se označuje u prvome redu kakav predmet ili proces iz sfere 
društvenih tabua (obično su to pojmovi vezani uz čovjekovu spolnost), odnosno 
kojom govornik iskazuje vulgaran odnos spram određenih elemenata izvanjezične 
stvarnosti (usp. i Pranjković 2010: 116). Vulgarizmi su u pravilu zamjenjivi 
»pristojnom“ (standardnojezičnom) riječju: kurac > penis, spolovilo, udo, nježnik; 
pička/pizda5 > vagina, rodnica; jebati (se)! > spolno općiti; zajebavati (se) > 
zadirkivati, šaliti se itd. 


1 Blisko nam je u tom smislu Užarevićevo razmišljanje o psovci kao jezgri jezika - jer ona naime pripada 
njegovim osnovnim mogućnostima i aspektima (usp. Užarević 2012: 171). Poticajnom se nadaje i 
Bahtinova ideja o dvoaspektualnosti cjelovite percepcije svijeta, koja je izražena ambivalentnim 
supostavljanjem pohvale i psovke, koje pak odgovaraju topografskim i vrijednosnim protegama 
svijeta/kulture - gornjim (visokim) i donjim (niskim). Drugim riječima, ,psovka i pohvala dva su 
aspekta jednog te istog dvotjelesnog svijeta“, one čine ambivalentno jedinstvo (prema Užarević 2012: 
170). 

2 I ne samo da se moralni (etički) stavovi o psovkama i psovanju oblikuju i održavaju u pojedinim 
društvenim zajednicama ili čak manjim društvenim skupinama (npr. visok prag tolerancije pa donekle i 
prihvatljivost psovanja u određenim društvenim skupinama; naspram tome u nekim drugim 
skupinama govornika takvo ponašanje nikako ne dolazi u obzir) nego su i same psovke (što se psuje i 
kako se psuje) kulturološki uvjetovane. Iscrpan pregled (bludne) psovke u različitih naroda i u 
različitim regijama dao je još Ignacije Gavran (usp. Gavran 1962). U tom kontekstu valja upozoriti i na 
postojanje dvaju tipova (bludnog) psovanja - seksualnog (spolnog) i analnog (usp. Pilch 2011: 17). 

3 Odustajemo stoga i od prakse bilježenja točkica ili zvjezdica na mjestima vulgarnih riječi ili njihovih 
dijelova. (U angloameričkoj se literaturi vulgarni izrazi spominju ili kao F-words, prema fuck, ili kao 
četveroslovne riječi /four-letter words/ jer četirima se slovima bilježe i fuck, i cunt, i cock, i shit, i piss 
itd.; usp. i Montagu 1967: 300-320.) 

4 Smatramo, dakako, da riječi kao takve ne mogu biti ni pristojne ni nepristojne, stoga i naša ograda od 
takve kvalifikacije. 

5 Vulgarizam može imati i dodatno (preneseno) značenje 'čovjek loših karakternih osobina' (On je pizda 
od čovjeka!, Ne budi pička!). U tom se značenju ne može jednostavno zamijeniti sinonimnom riječju, već 

Upotrebljavati vulgarizme samo po sebi ne znaci i psovati, premda psovanje 
vrlo testo ukljutuje uporabu vulgarnih rijeti i izraza. Naime semantitko srediste 
većine (naših) psovki čine tri riječi iz seksualne sfere: vulgarni su to nazivi za muški i 
ženski spolni organ (kurac i pička/pizda) te opet vulgarni naziv za sam spolni čin 
(jebati). Taj je glagol - kako duhovito konstatira Josip Užarević - svojevrsna 
nad-riječ ,jer ona funkcionalno ujedinjuje gotovo cijeli semantički prostor psovke“ te 
dodaje da ,u psovačkome jeziku glagol j.ati vrši istu funkciju koju npr. u 
filozofijskome jeziku ima glagol misliti, a u cjelokupnome jeziku — glagol biti“ (usp. 
Užarević 2012: 174). Za psovku je međutim važno još nešto. Prije svega to je više ili 
manje ustaljena (frazeologizirana) gramatička struktura. (Tek iznimno, vidjet ćemo, 
psovke mogu biti pojedinačne riječi, npr. Kurac!) Potom važna je njezina 
ponovljivost u različitim kontekstima te (potencijalna) ekspresivnost, naime 
mogućnost da se njome - u cjelini - iskažu određena afektivna stanja usmjerena bilo 
prema sugovorniku, bilo prema onome o čemu se govori, bilo - napokon - prema 
samome govorniku. 

Gramatika psovke podrazumijeva vrlo jednostavne sintaktičke obrasce 
(gotovo u pravilu jednostavne, eventualno proširene rečenice, nerijetko i eliptične),? 
što i ne nudi mnogo elemenata za daljnje razmatranje. U njezinoj vrlo čestoj (možda 
i primarnoj) optativnoj formi (npr. Da ti jebo pas mater! ili Jebo ti pas mater!) 
prepoznaje se (pretpostavljeno) porijeklo psovke - kletva. Tako Ignacije Gavran 
razmatrajući povijest psovke ustanovljava da su forme bludnih kletvi uistinu 
najranije zabilježene te zaključuje: ,Od tih kletvenih oblika lako se moglo prijeći na 
obični prezentski oblik“ (usp. Gavran 1962: 131).3 

Leksičko-semantičke razine psovki već smo se dotakli. Spomenuvši međutim 
da su vulgarizmi čest, ali ne i nužan sastojak mnogih psovki, dugujemo još pokoji 
komentar. Po svoj prilici zbog društvene neprihvatljivosti mnogih psovačkih izraza 
oni u psovkama mogu biti ili zamijenjeni (vrlo često po kriteriju fonijske sličnosti ili 
tek istog početnog slova), pa u konačnici i ispušteni. Recimo, nije rijedak slučaj da se 
(i ne samo u psovci) vulgarizam kurac zamjenjuje bezazlenijim/“pristojnijim“ 
izrazom kita, pri čemu aluzivnost ne biva dovedena u pitanje: Boli me kurac! > Boli 


se mora iskazati na drugi način (On je slabić/nekarakterna osoba!, Ne budi slabić/kukavica/mlakonja, 
odnosno Budi karakter!). 

1 Vulgarizam ima i dodatna značenja 'dosađivati, mučiti gnjaviti, umarati' (npr. Nemcj me jebati!) te 
'mariti, obraćati pozornost' (Ne jebe me ni pet posto) i 'nimalo ne uvažavati, prezirati' (Jebeš politiku’). 

2 Primjerice Jebo ti pas mater!, ali i samo Pas mater!; Jebem ti mater! / Jebeš mi mater!; Odi u pičku 
materinu!, Odi dovraga!, a onda i samo U pičku materinu! i Dovraga! itd., itd. Smatramo da je eliptičnost 
omogućena ustaljenošću (frazeologiziranošću) osnovnih struktura psovke. 

Iscrpnu sintaktičku analizu psovki (i to i u hrvatskome i njemačkome jeziku) donose Mikić-Pehar- 
Mikić (1999: 135-208). Autorima se međutim može uputiti prigovor da su - po svoj prilici u želji da 
izbjegnu navođenje prostih riječi - mnoge primjere toliko ublažili da ćemo ih, ako i jesu uvrede 
sugovornika, teško moći smatrati psovkama (npr. Majmune! ili Ti si sasvim blesav!, Baš si blesav! itd.) 

3 Josip Užarević upozorava na to da slično tvrdi i B. A. Uspenskij: ,funkcija [je] psovanja drugotna kada 
je riječ o psovci, dok je starija funkcija proklinjanja, zaklinjanja i sl.“ (usp. Užarević 2012: 176). 

me kita! (u značenju 'baš me briga, ne marim').! Štoviše ista će psovka jednako 
funkcionirati i bez spominjanja inače ključnog objekta - Boli me (za tebe/njega/to)! 
Kao učestalije eufemizme u psovkama možemo spomenuti i modifikacije psovačkog 
glagola: jesem ti, hebi ga, bem ti.2 Štoviše, potpuni je izostanak ,nepristojnih“ riječi iz 
nekih psovki doveo do toga da ih prestanemo percipirati kao psovke (npr. Bog te! ili, 
opet eufemističkoga, Bog te vidio!, potom Oca mu!, Majku mu! i sl.). Nadalje mogle bi 
se ovdje spomenuti i - nazovimo ih tako - dječje (infantilne) psovke, koje samo 
aludiraju na psovačke izraze, a lišene su svake, pa i implicitne opscenosti - tek rabe 
se namjesto psovki (npr. Pas, mačka, lisica!) 3 Ukratko, na tragu je to razmišljanja da 
svaka riječ koja nosi emocionalni naboj (ili ga istom preuzima?) psovačima može 
služiti kao streijivo za njihove namjere (usp. Montagu 1967: 90). 

Kao što smo najavili, pragmatika će psovke ipak ponajbolje rasvijetliti 
njezinu pravu narav. Uostalom, i sve su se spominjane definicije psovke kretale oko 
prepoznavanja njezine uporabne vrijednosti (ili, bolje, njezinih uporabnih 
vrijednosti). Drugim riječima, vraćamo se njezinu određenju kao specifična oblika 
govornoga čina ekspresiva“ kojim se iskazuju određena govornikova stanja i stavovi 
te postižu određene komunikacijske namjere. 

Uvreda sugovornika, vidjeli smo, tek je jedna od mogućih funkcija psovke.5 
Uistinu, nije lako popisati (i sistematizirati) raznovrsne situacije u kojima se psuje. U 
tom smislu kao polazište odabiremo klasifikaciju psovačkih oblika koju je ponudio 
Ashley Montagu. On, među ostalim, izdvaja uvredijivo psovanje (najniža je to i 
temeljna funkcija usmjerena na vrijeđanje sugovornika), proklinjanje (blisko 
kletvama), zaklinjuće psovanje (psovkom se što svečano potvrđuje), usklično 
psovanje (psovka usklik poput Dovraga!), dopunsko psovanje (psovka se javlja kao 
poštapalica, desemantizirana čestica, npr. jebi ga), bodreće psovanje (npr. u Božje 
ime!), prijekorno psovanje (psovka se koristi da se koga prekori) (više u Montagu 
1967: 104-106). Naravno da ni time nismo pokrili sve komunikacijske mogućnosti 


1 Dometnut ćemo i to da objekt psovke može biti praktički sve. Britanski/američki antropolog Ashley 
Montagu navodi pet skupina riječi koje mogu biti uvrštene u psovke, od riječi iz područja kršćanstva i 
imena predaka, heroja, kraljeva ili općenito autoriteta preko riječi povezanih s prirodom, prirodnim 
silama i fenomenima te opscenih i vulgarnih riječi do riječi koje imaju pozitivno značenje, a u kontekstu 
dobivaju negativno (usp. Montagu 1967: 100-104; Pilch 2011: 20). Ili - kako je duhovito zamijetio 
Ignacije Gavran - ,Za neke, koje je obuzela manija psovanja, prosto je nemoguće postaviti bilo kakve 
granice - da pred njima imenuješ Kavkaz, Dalaj Lamu, teoriju relativnosti, ekvator, opsovali bi sve to i 
prije nego što bi shvatili, o čemu se radi“ (usp. Gavran 1962: 63). Uostalom, ne kaže se zaludu (o)psovati 
sve po spisku! 

2 Poveći broj primjera eufemizama navodi Ignacije Gavran (1962: 15-16). 

3 Takvi su izrazi često familijarizmi (kreiraju se u obiteljskom krugu) i rabe ih odrasli u razgovoru s 
djecom. Zbog njihove funkcionalnosti u komunikaciji smatrat ćemo ih psovkama. 

4 Priklanjamo se ovdje klasifikaciji govornih činova Johna R. Searlea prema kojoj su ekspresivi govorni 
činovi kojima govornik izražava stav prema nekomu/nečemu (usp. Searle 1979: 15-16; također i 
Ivanetić 1995: 42, 44-46). 

5 Ako i jest prvotna, složit ćemo se s Užarevićem kada kaže da je ,relativno malo onih psovki koje 
istinski vrijeđaju, ponizuju ili uništavaju“ (2012: 182). 

6 Više o poštapalicama u Badurina-Matešić 2007/2013, a o oblicima psovki poštapalica u Gavran 1962: 
64-65). 

psovke. Valja svemu pridodati i gramatikaliziranu psovku (npr. kurac kao natin 
iskazivanja negacije, npr. Kurac će doći! u značenju 'neće doći' ili Kurac će mi donijeti! 
u značenju 'ništa mi neće donijeti').! 


I na kraju: psovka! 


Između teške uvrede i vulgarne poštapalice ili bezazlena (eufemističkog) 
psovačkog usklika protežu se pojavni oblici psovke. U komunikaciji sveprisutni, na 
društvene pokude rezistentni, oni se - čini se - opiru i našem pokušaju temeljitije 
razrade. Stoga bismo, vjerojatno, u nemoći mogli tek sočno opsovati ili - poput fra 
Ignacija Gavrana - pomirljivo utvrditi da su to tek prve brazde na tvrdcj ledini (usp. 
Gavran 1962: 68). 

VISKOVICEVA , REPUBLIKA“ I INSTITUCIONALIZACIJA HRVATSKOGA 
DRUSTVA PISACA 


Domagoj BROZOVIC 


This paper interprets the appearance of neorealistic writing, poststructuralist literary theory and 
development of left oriented political thought in the magazine „Republika“ during 1990's, when it's 
editor was Velimir Visković. The chosen material and it's belonging context are interpreted through 
Lyotard's postmodernistic concept of metanarrative - narrative research models with simulative 
characteristics. The choise of this interpretative model proves how interpretation of literature through 
media criterium uncoveres political background of literary texts. Furthermore, paradigm of poetical 
and political development of „Republika“ through editorial unmasking of metanarative ideologems is 
profiled as political conflict between right and left political option, ie. between publisher and editor of 
the same magazine. This conflict resulted with disintegration of the Croatian Writers’ Association 
(DHK) as publisher and magazine concept of „Republika“ and formation of the Croatian Writers’ 
Society (h, d, p) and it's new magazine variation „Knjizevna republika“. 


Key words: postmodernism, metanaratives, „Republika“, poetics, politics, media 


1. Teorijski okvir 


Ističući izrazitu heterogenost i diskontinuitet povijesti, Foucault u svojoj 
Arheologiji znanja najavljujući postmodernizam osuđuje monolitnost tradicionalne 
historiografije koja povijest vidi kao jedinstvenu liniju iz koje se izabrani povijesni 
monumenti čitaju kao nepromjenjivi tekstualni artefakti čije je značenje utemeljeno 
u zadanom povijesnom trenutku i koje se iščitava i tumači uvijek na jednak način 
neovisno o okolnostima tumačenja. Foucault također propituje značenje svih 
tekstova, pa i takvih dokumenata čiji smisao zapravo nije samorazumljiv i 
nepromjenjiv, kako tradicionalna pozitivistička historiografija to želi, nego je po 
njemu povijest narativ oblikovan iz pozicije sadašnjosti istraživačkog subjekta. 

Jean-Francois Lyotard u svom Postmodernom stanju ovakav pripovjedno- 
znanstveni model imenuje metanarativom, oblikom diskursa koji nameću strukture 
moći, a čiji je cilj navodno održanje iluzije strukture i reda, uspostava oblika kontrole 
te zamućivanje kritičkog pogleda na postojanje razlika, opozicija i aporija u znanosti 
i u društvu! Po Lyotardu metanarativi (kao što su npr. znanost, književnost, 
povijest, politika, religija, itd.) nisu vjerodostojni, simulativne su prirode i kreirani 
su samo radi potvrđivanja mitova o ljudskom savršenstvu i o znanstvenom 


1 Usp. (Lyotard 2005: VI, 28, 41, itd.). 

progresu, a postmodernizam kao intelektualno odmicanje od „velikih pripovijesti“ 
traži metodološki pomak prema seriji „mininarativa“ koji kao provizorni, privremeni 
i relativni oblik znanja lokaliziraju istraživačke probleme. 

U tumačenja empirije centri moći upisuju historijska, sociološka, politička i 
druga značenja tako da su podaci koje dobivamo o njoj kontaminirani takvim 
upisivanjima, a instrument toga procesa je medij. Pozitivistička proizvodnja 
Povijesti i Povijesne Istine tako je u postmodernističkom ključu razotkrivena kao 
oblik diskurzivne proizvodnje pod kontrolom centara moći, kao politički stabilna, ali 
teorijski klimava manipulacijska iluzija puna nesuglasja, aporija i sukoba. No, 
disperzirane pozicije političke moći ipak omogućuju sustavima da se održe. 

Iz svega ovoga slijedi zaključak kako medijsko posredovanje, pa i 
simulacijska proizvodnja svake javne poruke, nije nedužan čin jer mediji uz zadaću 
prijenosa ujedno preobražavaju iskustvo u spoznaju, tj. ,podaruju znakove koji 
pružaju značenje događajima iz svakodnevnog života“! Ovaj slijed ideja prihvaća i V. 
Brešić kada sugerira da primjerice medij časopisa ne treba proučavati samo s 
»informativne i dokumentarne strane, kako se to u nas dosad uglavnom činilo, već i s 
one treće, naime, transformativne ili, još bolje, performativne strane“? Medij u 
kojem se književnost ostvaruje impliciran je kao vid javne komunikacije koja se pak 
podređuje kao specifična inačica političkog čina koja sudjeluje u proizvodnji 
metanarativa i njihovim simulacijskim potencijalima. 

Uzevši u obzir ove pretpostavke, u nastavku ovoga članka analizirat će se 
odabrani prilozi iz književnoga časopisa ,Republika“ između 1986. i 2002. kada je 
nakon Branka Maleša uredništvo preuzeo njegov suurednik iz ,Offa“ Velimir 
Visković. Njegova urednička dionica ,Republike“ otvara priliku da se upravo u 
Iyotardovskom ključu dinamika hrvatsko-srpske političke i kulturne suradnje 
označena parolom o ,bratstvu i jedinstvu“, kako u ,Republici“, tako i općenito, iščita 
kao obostrano iznevjereni metanarativ koji kulminira Domovinskim ratom. Osim 
toga, s obzirom na političku obojenost ,Republike“ '90-ih u članku će se također 
tražiti signali razotkrivanja novih metanaracijskih konstrukcija nakon raspada 
Jugoslavije, koji su 2002. doveli i do raspada institucije Društva hrvatskih 
književnika kao izdavača ,Republike“ te uspostave nove časopisne inačice. 


2. Viskovićeva „Republika“ prije Domovinskog rata i raspad 
jugoslavenske metanaracije 


Koristeći se Lyotardovim metajezikom, prinudno hrvatsko-srpsko jedinstvo 
koje je potrajalo gotovo cijelo stoljeće iz vizure Domovinskog rata kristalizira se kao 
iznevjereni metanarativ, tj. ,velika pripovijest“ o ,bratstvu i jedinstvu“. U predratnim 


1 (Inglis 1997: 3), italik D. B. 

2 Usp. Brešić: Status časopisa u Sicelovej Povijesti, u: Brešić, Vinko (ur.): "Osmisijavanja”. Zbornik u čast 
80. rođendana akademika Miroslava Sicela, prir. isti, Filozofski fakultet, Zagreb, 2006, str. 471-492, cit. 
str. 491. 

polititkim okolnostima te u neposrednom ratnom iskustvu ona se pokazala kao 
fundamentalno neodrživa na jezičnom, kulturnom i političkom planu. 

Primjerice, u ,Republici“ br. 1-2, XLIV (1988) objavljeni su govori sa sjednice 
proširenog predsjedništva DKH-a pod naslovom Jezik i ustavne promjene na kojoj se 
raspravljalo o tadašnjem saveznom prijedlogu da se amandmanom odredba o jeziku 
u Ustavu SR Hrvatske promijeni iz ,hrvatski književni jezik“ u ,hrvatski ili srpski 
jezik“. Budući da je na ovoj sjednici potvrđena činjenica o Hrvatima i Srbima kao o 
narodima s fundamentalno različitim kulturno-književnim baštinama, budući da je 
ovaj problem također bitno nadilazio svoju vanjsku terminološko-jezikoslovnu 
komponentu, ovaj je istup DKH-a u svoje vrijeme imao jaku subverzivnu političku 
intonaciju jer bi se posljedično s izjednačavanjem jezika po inerciji lako moglo 
izjednačiti i njihove narode. Objava ovih materijala, kojima DKH odbija predloženi 
amandman, tim je jača što je među prisutnim intelektualnim i kulturnim 
djelatnicima bilo i onih koji se nisu opredijelili za radikalnu nacionalističku opciju 
nekoliko godina kasnije. Prisutni su bili npr. M. Peakić-Mikuljan, S. Mihalić, N. 
Mihanović, D. Jelčić, H. Hitrec, V. Kaleb, J. Horvat, A. Šoljan, N. Milićević, J. Kaštelan, V. 
Visković, itd. 

U implicitnom duhu političko-kulturne razdvojenosti Hrvata i Srba održan je 
i okrugli stol povodom Povijesti hrvatske književnosti Ive Frangeša u br. 7-8, XLIV 
(1988). Prisutni su bili npr. V. Brešić, B. Donat, D. Jelčić, N. Jurica, D. Jeličić, J. Kekez, 
S. P. Novak, V. Visković, itd. Ostavljajući metodološke primjedbe o toj povijesti po 
strani (spomenimo npr. izostavljanje ili marginaliziranje pojedinih pisaca ili 
pretjeranu stiliziranost u esejskom izrazu), raspravljalo se i o Frangešovoj ideji 
slobode, koja je glavni kriterij ove knjige. Radi se o tome da se povijest hrvatske 
književnosti, isto tako implicitno i povijest hrvatskoga naroda, ne očituje kao 
jedinstveni entitet, već se ostvaruje unutar integralističkih koncepata (npr. 
talijanskog, austro-ugarskog ili ilirsko-jugoslavenskog). Po ideji slobode hrvatska 
književnost u takvim integralnim kontekstima tek se treba izboriti za svoj literarni i 
nacionalni status, tj. definirati sebe i zatim se postaviti prema višim nacionalnim 
integracijama. Taj kriterij, međutim, nije proveden do kraja. Njegovim 
neprovođenjem u kontekstu 2. pol. 20. st. nastoji se implicitno poručiti da je hrvatski 
nacionalni entitet zapravo već ostvaren u ideji jugoslavenstva. S druge strane, 
mogućnost primjene ideje slobode na aktualni politički kontekst ipak je ostala 
otvorena. 

U kontekstu porasta nacionalizma pred Domovinski rat promijenjeno je 
također ime izdavača časopisa: od br. 5-6, XLVI(1990) umjesto Društvo književnika 
Hrvatske kao izdavač naznačeno je Društvo hrvatskih književnika. Promjenom 
imena kroz jednostavnu metatezu mijenja se ujedno i željeni politički profil ove 
cehovske organizacije, tj. novi „hrvatski književnici“ (ili književnici hrvatske 
nacionalnosti) naspram starih ,književnika Hrvatske“ (tj. književnika koji žive u 
Hrvatskoj). To je politički ,desni“ kriterij koji Visković u ime zacrtane poetike često 
nije poštivao, a s vremenom je i zaoštreno pitanje odnosa urednika i izdavača, tj. 
pitanje koja instanca ima veće pravo utjecaja na čitateljstvo. Rascjep između poetike 
i politike ujedno je i doveo do raspada koncepcije časopisa i samoga Društva. 

Drugim riječima, iako se „Republika“ prezentirala kao cehovsko glasilo, zbog 
sukobljenih desno-lijevih stajališta ona se sadržajno nije doimala takvom. 

Sa smjenom vlasti na političkom vrhu uslijedila je također i smjena 
metanaracije iz koje je politička elita verificirala vlastitu poziciju moći - umjesto 
„bratstva i jedinstva“ nastupio je metanarativ „hrvatske drzavotvornosti“. Kao 
politički odraz, domaća literarna produkcija i književna teorija u ,Republici“ nakon 
Domovinskog rata nastavljaju nizati potencijalne subverzije ukazujući na bitne 
nedostatke svih, pa tako i novih ,velikih pripovijesti“. 


3. Razotkrivanje novih oblika metanarativnih ideologema u ,Republici“ 
'90-ih 


3.1. Domovinski rat i ratno pismo 

Književnopovijesnu smjenu iz postmodernizma u stvarnosnu prozu u 
»Republici“ vrlo je rano najavio Pavličićev tekst Vukovarska godina u br. 9-10, XLVII 
(1991) kojim je reagirao na ratnu aktualnost netom palog Vukovara. Ironija sudbine 
htjela je da nekadašnji prvak fantastičarske literature, koja je svojevremeno '70-ih 
implicitno propagirala izbjegavanje političkih tema i literarni mimetizam, bude 
rođeni Vukovarac. Ironija je još veća jer Pavličić u svojem ratnom izričaju nije 
pribjegavao programatskom domoljublju - Vukovarska godina je lirsko-nostalgijski 
intoniran tekst o predratnom Vukovaru, bez posebnog isticanja ratnih motiva ili 
domoljubnih ideologema, a izbor teme uz istaknuti moto ,Vukovar koji je ovdje 
opisan ne postoji“ na adekvatan način povezuje ratnu stvarnost i književni tekst. Po 
istom je postupku nostalgičnog vraćanja u prošlost bez ideologizacije Pavličić opisao 
Vukovar i u memoarističkom Sapudlu od br. 5-6, XLVIII (1992) do br. 1-2, XLIX 
(1993). 

lako je većina novih proznih izričaja u ,Republici“ najčešće bilo inspirirano 
Domovinskim ratom, njihova se potencijalna politička subverzivnost sastojala 
upravo u ideološkoj neutralizaciji novih oblika političke agitacije. Ta je 
subverzivnost u časopisu najavljena već ranih '90-ih, a sigurno potvrđena kada je na 
njezinim stranicama (uz prethodno pojavljivanje u tjedniku ,Globus“) objavljen 
Cvetnićev literarni prvijenac, dnevnički Kratki izlet od br. 5-6 do br. 9-10, LIII (1997) 
koji se sa svojom egzistencijalističkom vizurom i jasno istaknutim pravom na 
vlastitu priču suprotstavlja neslužbeno proskribiranim načinima odnošenja prema 
temama vezanim uz Domovinski rat. 


3.2. Viskovićeva ,Republika“ između ,lijevog“ i ,desnog“ 

Lijeva intelektualna struja u poslijeratnom kontekstu uspostavlja se kao 
subverzivna politička pojava koju su HDZ-ove vlasti '90-ih apriorno otpisivale kao 
nazadne ideološke zaostatke. Političku subverzivnost ,Republike“ prepoznajemo u 
različitim pokušajima da se u kontekstu novonađene hrvatske državotvornosti održi 
paradigma lijeve intelektualne orijentacije. Prvi smioniji književni signal na toj liniji 
nalazimo u pjesničko-esejskoj tvorbi My way - Zbirka svega i svačega Željka Sabola u 

br. 11-12, XLVI (1990) i br. 1-2, XLVII (1991) u kojem autor po postmodernistitkim 
poetičkim propozicijama kolazira vlastiti diskurs od različitog materijala 
(programatskih tekstova i lijeve i desne političke opcije, prepisaka partijskih knjižica 
HDZ-ovih političkih dužnosnika, intertekstualne kombinacije socrealističkih i 
domoljubnih pjesama, itd.) tvoreći tako snažnu političku ironiju usmjerenu protiv 
novih vlasti. 

Nadalje, u kontekstu posvemašnje političke marginalizacije lijeve političke 
opcije u '90-ima, ljevičarski disident Slobodan Šnajder postao je jedan od aktivnijih 
suradnika ,Republike“. Prva Šnajderova drama izvedena u nekom domaćem 
kazalištu nakon proglašenja samostalnosti bila je Kod Bijelog labuda - 
Postsocijalistički grand-guignol, tek u jesen 1999., a prethodno je objavljena upravo u 
»Republici“, br. 7-8, LV(1999). Vremensko poklapanje pojačanog ideološkog pritiska 
na Šnajdera te njegove pojačane suradnje u ,Republici“ također progovaraju o 
pozadinskoj političkoj energiji ovoga časopisa koji je pod Viskovićem bio sklon 
nizanju političkih provokacija. 

Također, iako je zapažena pjesnička produkcija Vlade Gotovca u ,Republici“ 
do kasnih 1980-ih, u predratnim i ratnim okolnostima pojačana je i objava njegove 
memoarske proze i političke esejistike. Česta objava i političkih i nepolitičkih priloga 
ondašnjeg oporbenog lidera i žestokog kritičara Tuđmanova režima svjedoči o 
ideološkoj nepodudarnosti ,Republike“ i centara moći. Ona simbolično kulminira s 
br. 1-2, LVI(2000) u kojem nije bilo možda očekivanog nekrologa za umrloga F. 
Tuđmana, a u istom broju Tonko Maroević prigodno obilježava smrt Matka Peića. 
Također, Dubravka Crnojević-Carić piše o Slobodanu Snajderu, a Igor Mandić 
istovremeno daje intervju intrigantnog naslova Kako izmaći politici? u povodu svoje 
knjige Književno (st)ratište. 

Osobit oblik pokušaja političke neutralizacije literature nalazimo u tretiranju 
fenomena emigrantske književnosti o kojoj se u bivšoj Jugoslaviji nije diskutiralo, 
budući da se radilo isključivo o političkim prebjezima ili njihovim potomcima. U 
takvoj je literaturi međutim rijetko bilo eksplicitnog političkog huškanja, no biljeg 
političke emigracije onemogućio je bilo kakav akademski interes. Iako nije čest 
predmet interesa, u poslijeratnim okolnostima jasna politička neutralnost 
emigrantske književnosti odgovarala je zapravo svima - desnim centrima moći još 
uvijek kao moguća politička instrumentalizacija moći, a lijevim subverzijama kao 
politički neutraliziran diskurs. Posljedično, emigrant V. Grubišić čest je suradnik 
feljtonskog dijela časopisa, a najekstenzivniji prikaz ovog politički marginaliziranog 
književnog kolosijeka dao je V. Brešić u članku Hrvatska emigrantska književnost 
(1945.-1990.) u br. 1-2, LIV (1998). 


3.3. Poststrukturalistička teorijska utemeljenost 

S Viskovićevim preuzimanjem uredničke pozicije ,Republike“ vidljiva je i 
smjena u književnoteorijskoj paradigmi časopisa. Najavljeno je to već u br. 3-4, XLII 
(1986) s rubrikom Poststrukturalizam u kojoj su objavljeni tekst Miroslava Bekera 
Poststrukturalizam - nasijeđe strukturalizma uz njegov prijevod eseja Književna 
kompetencija Jonathana Cullera, u kojima autori udružuju teorijske principe na tragu 

Barthesove Smrti autora i Derridaova koncepta dijferancea. U njima se 
problematizira veza suprotstavljenih paradigmi te = ističu tipična 
poststrukturalistička centriranost na čitateljske pristupe, skeptička poroznost bilo 
kakvog mimetizma, pa čak i jezika samog te navodna teorijska nemogućnost bilo 
kakvog uspostavljanja sustava. Od te točke poststrukturalistički teorijski izdanci 
stalno su mjesto teorijskog repertoara ,Republike“. 

Predstavljanje suvremenih kulturno-književnih teorijskih strujanja često je 
grupirano u slične teorijske cikluse-rubrike s prijevodima aktualnih radova. Idući 
takav ciklus je Semiotika i hermeneutika, od br. 7-8, XLIII (1986) do br. 9-10, XLIV 
(1987) koji je uređivao i komentarima popratio Vladimir Biti, a u kojem su 
objavljivani prijevodi eseja J. Derridaa, M. Franka, C. Stettera, Sh. Felman, D. Carrolla, 
T. E. Lewisa, M. Bal i P. J. Rabinowitza. Pregled ovih imena svjedoči ne samo o 
interesu domaće scene za poststrukturalizam, već i o izravnom periodičkom 
praćenju tada suvremenih teorijskih strujanja. Tatjana Jukić napisala je ekstenzivan 
pohvalni prikaz Cullerove knjige O dekonstrukciji pod intertekstualnom naslovnom 
referencom na Calvinov postmodernistički roman Ako jedne zimske noći neki 
teoretičar književnosti... u br. 1-2, XLVIII (1992), itd. Biti kod nas predstavlja vrhunac 
tada suvremenih i inovativnih poststrukturalističkih pristupa, ponajviše kroz svoj 
Pcjmovnik suvremene književne teorije u nastavcima od br. 5-6, LI (1995) do br. 11- 
12, LII (1996) s još nekoliko nadopisanih natuknica kroz godište LV (1999). 

Pojačan interes za poststrukturalizam nakon Domovinskog rata također se 
može tumačiti kao potencijalna subverzija. Drugačije rečeno, ako se donedavni 
politički spomenik ,bratstva i jedinstva“, koji se gotovo pola stoljeća projicirao kao 
neupitna istina, na koncu pokazao kao društvena zabluda, tko onda garantira (u 
poststrukturalističko-postmodernističkom duhu) da i novootkrivena hrvatska 
državotvornost također nije društvena zabluda? Iako ovo pitanje u „Republici“ nikad 
nije formulirano na ovaj način, a nove se teorije nikad nisu eksplicitno usmjerile 
protiv novih vlasti, političke implikacije razvoja neoskepticizma u hrvatskoj 
teorijskoj sceni '90-ih su jasne. 


4. Raspad koncepcije 


Na izbornoj skupštini Društva hrvatskih književnika 2002. god. pojedini 
članovi, predvođeni Viskovićem, nezadovoljni zbog ponovnog izbora desno 
orijentiranog predsjedništva napuštaju DHK i 19. listopada 2002. osnivaju 
alternativno Hrvatsko društvo pisaca (h, d, p). Budući da je Visković u vrijeme 
raspada ujedno bio i urednik ,Republike“, medijska konzekvenca jest ta da je mjesto 
urednika toga časopisa ostalo naglo upražnjeno te prvi put u 58 godina izlaženja 
»Republika“ nije kompletirala uobičajeni godišnji ciklus od 12 brojeva. Drugim 


1 Prvo objedinjeno ukoričeno izdanje objavila je Matica hrvatska 1997. Finalno izdanje s novim 
natuknicama također u izdanju Matice hrvatske 2000. pod naslovom Pcjmovnik suvremene književne i 
kulturne teorije. 


242 


https://biblioteca-digitala.ro 


Romanoslavica vol. LII, nr.2 


riječima, sukob unutar institucije DHK-a kristalizirao se kao sukob između DHK-a 
kao izdavača i članova uredništva njegova vodećeg časopisa, a predmet sukoba je 
ideološko nepoklapanje tih dviju instanci o ideji kulture koju bi ,Republika“ trebala 
proizvoditi, tj. nepodudaranje idejnog sklopa o poetičkom i političkom programu 
institucije DHK-a i njezinog časopisa. 

Početkom 2003. god. uređivanje ,Republike“ pod daljnjim izdavaštvom DHK- 
a preuzeo je Ante Stamać nastavljajući numeraciju godišta i brojeva ondje gdje je 
Visković stao, a Visković je istovremeno pokrenuo časopisnu inačicu ,Književnu 
republiku“, koju uređuje po istovjetnim uređivačkim propozicijama po kojima je 
donedavno formirana ,Republika“ do rasapa DHK-a. S takvim činjenicama i u takvim 
okolnostima teško je jednoznačno odrediti koji časopis zapravo nastavlja 
neprekinuti kontinuitet inače najdugovječnijeg hrvatskog književnog časopisa. 
Nadalje, na primjeru rasapa koncepcije ,Republike“ postavlja se i pitanje je li izdavač 
ili urednik ona instanca koja časopisu daje medijski legitimitet. 

To je i potvrđeno s ,Republikom“ br. 1, LIX (2003), prvim brojem izdanim 
nakon raskola. Impresumski podaci svjedoče o nastavku izvorne numeracije brojeva 
i godišta ondje gdje je Visković stao, podnaslov je ostao isti (,Časopis za 
književnost“), a urednička garnitura je potpuno promijenjena: Ante Stamać (glavni 
urednik), Milan Mirić (odgovorni urednik), Antun Pavešković (urednik), Nevenka 
Žvan (tajnica redakcije). Broj otvara Mirićev članak Hrvatska književnost i politika 
oko nje danas sa starom temom pitanja sprege književnosti i politike. Nakon analize 
ponekih političkih djelovanja DHK-a u prošlosti (npr. potpisivanja Deklaracije 1967. 
uoči sloma Hrvatskog proljeća) autor otvara polemički prostor s Viskovićevim 
prebjezima prepoznavši političke, a ne estetske razloge raskola u DHK-u. Osnovna 
teza članka ipak je potreba autonomizacije književnosti od politike, a Viskovićeva, 
sad već bivša urednička garnitura uopćeno je optužena za politikanstvo, za poticanje 
raskola na izbornoj skupštini DHK-a te za osnivanje paralelnog književnog društva 
bez zbiljskih estetskih razloga. Slično je koncipiran i jedan drugi programatski 
članak, Potpora Republici (sunakladnikova riječ) Ante Žužula u br. 3, LIX (2003) u 
kojem se objavljuje sporazum o sunakladništvu sa Školskom knjigom te poziva na 
međusobnu toleranciju. Što se koncepcije časopisa tiče, ona je promijenjena u tom 
smislu da se kroz nove priloge i rubrike ističe tradicija DHK-a te potencira veza 
između časopisa i njegovog izdavača. Budući da je Visković u novu ,Književnu 
republiku“ povukao i većinu svojih starih suradnika, u ,Republici“ je vidljivo i 
reorganiziranje suradničkih imena u prvih nekoliko brojeva: uz urednike suradnici 
su Srećko Lipovčan, Ivan J. Bošković, Boris B. Hrovat, itd. 

Prvi broj časopisne inačice ,Književne republike“, br. 1-2, I (2003), također 
nosi podnaslov „Casopis za književnost“. Izdavač je novosnovano h, d, p, a 
uredništvo je gotovo istovjetno kao u doba Viskovićeve ,Republike“: Velimir 
Visković (glavni i odgovorni urednik), Branimir Donat, Tonko Maroević, Sibila 
Petlevski. Visković je s novim časopisom zapravo nastavio sa svojim starim 
poetičkim konceptom, povukavši za sobom uobičajene kritičke suradnike (npr. V. 
Bitija, P. Pavličića, C. Milanju, T. Maroevića, A. Flakera, itd.), način numeracije 
pojedinih brojeva u obliku dvobroja ostao je isti, rubrike su također ostale iste. U 


243 


https://biblioteca-digitala.ro 


Romanoslavica vol. LII, nr.2 


Riječi urednika, koja je nastala kao polemički odgovor na malo prije spomenut 
Mirićev članak, Visković također uočava političke razloge rasapa DHK-a, ali 
konkretnije progovara o kobnoj Izbornoj skupštini na kojoj su izabrane „fasistoidne 
političke struje“. Na konkretnim primjerima Visković pokazuje kako DHK ratuje 
protiv lijevih političkih opcija te kako se mlađe generacije pisaca ispisuju iz politički 
petrificiranog Društva. U članku je istaknuta činjenica kako DHK nije ni osnivač ni 
prvi izdavač časopisa ,Republika“, a i sam časopis je nekoliko puta od 1945. mijenjao 
vlastitu poetiku i politiku. No, parafrazirano, zbog jake monopolske povezanosti 
»Republike“ i njezina današnjeg izdavača, istu poetičku koncepciju koju je Visković 
odredio i održavao još od 1986. moguće je održati isključivo kroz novi časopis. lako 
je DHK-u prepuštena izvorna numeracija brojeva i godišta, kroz novi, aluditivni 
naslov ,Književna republika“ ,stari urednik novog časopisa“ također se i eksplicitno 
poziva na istoimeni Krležin predratni časopis (1923-1927), ističući tako gdje se 
zapravo, barem programatski, nalazi prava periodička sljednica, uzevši u obzir 
podatak da je ,Republika“ 1945. pokrenuta radi smještanja Krleže u društveni 
kontekst poslijeratne Jugoslavije. Kao i Mirić i Žužul, Visković također na kraju kroz 
instituciju ,dvojnog članstva“ poziva na dijalog i demokratičnost. 


5. Zaključak 


U članku su prije svega traženi signali sprege književnosti i politike u 
časopisu ,Republika“ u '90-im, s osobitim obzirom na primjenjivost Lyotardova 
poststrukturalističkog koncepta metanaracije na aktualne društveno-političke 
okolnosti. Politički proces raspada metanarativa ,bratstva i jedinstva“, smjena 
centara moći te nužnost ponovnog pozicioniranja književnih struktura u odnosu na 
političku dinamiku svjedoče o tim složenim odnosima, a vremenski se poklapaju s 
uredništvom Velimira Viskovića (1986-2002). U okolnostima prije Domovinskog 
rata i nakon njega Visković potencira heterogenu literarizaciju medijskog prostora 
koju je svojedobno inicirao Branko Maleš, a u ratnim okolnostima kroz stvarnosno 
pismo kao novi tip literature nastoji se demistificirati i ideologijski neutralizirati 
diskurs o Domovinskom ratu. 

Također, iako se uoči rata na različite načine dekonstruiralo novosadsko 
»nrvatsko-srpsko“ jedinstvo te tražili novi smjerovi nacionalno-kulturnog 
oblikovanja, analitika priloga u '90-im pokazuje da Viskovićeva ,Republika“ u 
odnosima aktualne politike i kulture nije usmjerena na bezuvjetnu političku 
glorifikaciju novih centara moći. Štoviše, ona je usmjerena na razotkrivanje novih, 
desno orijentiranih metanarativnih ideologema. Osim objave dezideologiziranoga 
ratnog pisma u časopisu je objavljivan i niz priloga kojima se ukazivalo na 
marginalizaciju lijeve političke opcije, a domaći interes za poststrukturalizam i 
postmodernizam u '90-im bio je također oblik političkog skepticizma prema novim 
vlastima. 

Navedeni sukob „lijevih“ i „desnih“ na koncu se kroz različite oblike 
razotkrivanja metanaracija kristalizirao kao sukob između urednika i izdavača istog 

tasopisa koji je rezultirao raspadom njegove koncepcije. Kako je navedeno, predmet 
sukoba je ideološko nepoklapanje tih dviju instanci o ideji kulture koju bi 
»Republika“ trebala proizvoditi. Rasplet sukoba osim pitanja odnosa književnosti i 
politike problematizirao je i medijsko pitanje ne samo o periodičkim sljednicama i 
inačicama najdugovječnijega hrvatskoga književnoga časopisa, već i političku 
pozadinu institucionalizacije novoga društva pisaca. 

RECEPCIJA SVJETSKE KNJIZEVNOSTI U HRVATSKOME NARODNOM 
PREPORODU (NA PRIMJERU DANICE, 1835-49) 


Suzana COHA 


The paper presents an analysis and interpretation of the main accents, tendencies and orientations of 
the reception of world literature in the central magazine of the Croatian National Revival, Danica 
(1835-49). The main postulates, characteristics and effects of this reception are analyzed, placing a 
particular focus on the Croatian National Rival political engagement, as well as on the Enlightenment 
and Romantic principles of the formation of the concept of world literature. 


Key words: the Croatian National Revival; national identification; the Enlightenment; Romanticism; 
national literatures; world literature 


Mi umčtnost inostranih púka’ 
Štovat znamo, čudit se nad njima... 


(Ljudevit Farkaš Vukotinović, ,Molba na 
prijatelje narodnosti“, Danica Ilirska, 1841) 


Sad kod luči samcat sedi, 
Oko njega dusi sami: 

Byron, Puškin, Tasso blédi, 
Šekspir, Šiller, Omir znani... 


(Ivan Kukuljević Sakcinski, ,Domorodac“, 
ibid.) 


1. Prosvjetiteljske i romantičarske pretpostavke koncepata 
nacionalnih i svjetske književnosti 


Od važnijih pojava imanentnih prosvjetiteljskim i romantičarskim 
strujanjima književne povijesti s kraja 18. i tijekom ranih desetljeća 19. st. poznate 
su i promjene u samoj konceptualizaciji i reprezentaciji fenomena književnosti. 
Između tih promjena posebno se izdvajaju kao naizgled suprotno usmjereni, ali 
zapravo simultani i međusobno ovisni procesi konstituiranja modernih nacionalnih 
književnosti s jedne strane te trendovi koncipiranja ideje svjetske književnosti s 
druge (usp. npr. Guillćn 1993: 24-32), pri čemu se kao poglavito utjecajan pokazao 

tuveni Goetheov koncept Weltliteratur (usp. npr. ibid.: 37-45; Damrosch 2003: [1]- 
36). Tvrdeći da je ,[nJacionalna književnost sada gotovo besmislen pojam“ jer je 
»epoha svjetske književnosti na dohvatu“ (prema Guillćn 1993: 40-41 ili Damrosch 
2003: [1]), Goethe prvi od spomenutih entiteta ne samo da nije isključivao, nego ga 
je držao ključnom pretpostavkom uspostavljanja potonjega (usp. npr. Guillén 1993: 
39-40). Pritom je njegov koncept odražavao i prosvjetiteljske i romantičarske ideje 
kozmopolitizma!, ali i principe konstituiranja modernih nacionalnih identiteta? 
slijedom kojih su se veliki napori ulagali u diferencijacije i usustavljivanja 
pripadajućih književnih korpusa te je književnost, kako je npr. naveo M. Solar (2003: 
10), ,izgubila univerzalnu vrijednost općepriznate 'tehnike' i postala je ... pojedina 
književnost'; ... bitno [se] vezala uz jedan jezik, pa tako najčešće i uz jedan narod“. 
Sukladno tome, i Goethe je, definirajući pjesništvo kao ,univerzalno vlasništvo 
čovječanstva“ (prema Damrosch 2003: [1]; 12), naglašavao posebnu (,uvaženu“) 
ulogu koja je u ,univerzalnoj svjetskoj književnosti“ rezervirana za Nijemce (prema 
ibid.: 7). 

Identificiranje nacionalne književnosti i njezino diferenciranje u odnosu na 
nenacionalne pandane, ali i ideje o internacionalnome kontekstu kao važnome 
formativnom okružju i bitnome parametru njezina reprezentiranja i funkcioniranja 
razvidni su i u hrvatskoj preporodnoj kulturi, a između ostaloga zrcale se i u 
središnjemu mediju te kulture, književnome glasilu Danica (1835-49), pokretača i 
urednika Lj. Gaja. 3 


2. Kulturnation i temelji ,svjetske književnosti“ 


Određenje Danice prema stranim književnostima bilo je najuže povezano s 
inherentnom joj percepcijom drugih nacionalnih identiteta, i u kulturnome, i u 
političkome smislu. Preporodna nastojanja kulturnoga nadilaženja onovremene 
upravno-političke razjedinjenosti pojedinih hrvatskih regija“ uvjetovala su da su se 
kao uzorni isticali poglavito narodi za koje se držalo da su uspjeli u tome, odnosno, 


1 O tome usp. npr. Hergešić 2005a: 45-46. 

2 Povezano s time usp. npr. Assmann 2002: [27]-34, posebno: 34. 

3 O književnosti i kulturi hrvatskoga narodnog preporoda usp. npr. Barac 1954; Živančević 1975. 0 
Danici detaljnije usp. npr. Frangeš 1972; Horvat 2003: 75-107; Hergešić 2005: 60-74. Zbog 
propisanoga ograničenog opsega, u ovome se radu sažimaju glavni akcenti i smjernice recepcije 
svjetske književnosti u toj tiskovini i pripadajućemu razdoblju, dok je detaljnija elaboracija 
predstavljenih teza, do razine analize zastupljenosti pojedinih autora ili karaktera prijevoda/ preradbi 
pojedinih tekstova, sadržana u monografiji Medij, kultura, nacija: Poetika i politika Gajeve Danice (u 
tisku), kao i u literaturi koja je ranije napisana na temu koja je posrijedi ili u vezi s pojedinim njezinim 
segmentima, a koja se navodi na odgovarajućim mjestima u nastavku. Posebne stranice svojih prikaza 
preporodne književnosti njezinome su funkcioniranju u odnosu na internacionalni kontekst posvetili i 
Barac (1954: 135-138; 149-160) te Živančević (1975: 185-214). 

4 O društvenim, političkim i kulturnim prilikama u hrvatskim zemljama u vrijeme narodnoga 
preporoda usp. npr. Šurmin 1903; 1904; Šišić 1913; Kessler 1981; Stančić (gl. ur.) 19854; Stančić 2008; 
Šidak 1981; 19814; Šidak; Foretić; Grabovac; Karaman; Strčić; Valentić 1990. 

kako je istaknuto u jednome Danicinu prilogu Sto ga je na dopis I. A. Brlica sastavio 
V. Babukić, ,négda“ Grci, a „sada“ Nijemci i Talijani (1835, 31: [121]-124; 32: [125]- 
128, cit.: 123).1 

Grčka je književnost osim kao svojina svojevrsnoga prototipa Kulturnation 
(usp. npr. Katunarić 2003: 140) bila sagledavana i s obzirom na univerzalne 
vrijednosti koje su se pripisivale antičkoj tradiciji, u kontekstu čega joj se pribrajala i 
rimska, a njihovoj su recepciji u preporodnome vremenu, kao što je ustvrdio i A. 
Flaker (1976: 138), pogodovali ,trajnost hrvatskog latinizma, vrlo opstojno mjesto 
klasičnog obrazovanja u odgojnom sustavu, a osim toga i obnova antičke tradicije u 
evropskim književnostima za vrijeme francuske revolucije i poslije, osobito u 
različitim pojavnim oblicima predromantizma, napose njemačkog 'Sturm und 
Dranga’.“2 S  prosvijetiteljskim je intencijama čitav spektar korifeja, pa i manje 
poznatih predstavnika klasične grčke i rimske književnosti i kulture Danica 
nastojala približiti široj čitateljskoj publici, slično prispodobivim tiskovinama u 
Europi (usp. npr. Koszyk 1972: 90). Između antičkih autora romantičarskim je 
vizijama književnoga genija posebno odgovarao Homer, zamišljan kao slijepi pjevač- 
putnik, što ga je uz ostalo povezivalo i s narodnim pjevačima koji su prema 
raširenim predodžbama bili glavni  (re)kreatori usmene književnosti u 
južnoslavenskim kulturama (usp. npr. Murko 1951: 207).3 Sukladno tome, i 
svekoliki je preporodni tretman toga pjesnika bio pozitivan (usp. Flaker 1976: 138), 
za što se potvrde pronalaze i u Danici. 

Premda bi prosvjetiteljski (naglašeno sekularizacijski) impulsi, koji su uz 
romantičarske uvjetovali pravac i glavne principe preporodnih trendova, načelno 
trebali umanjiti vjerske utjecaje, nisu nemoguće ni kohabitacije prosvjetiteljskih i 
kršćanskih svjetonazora. Primjer toga je i Danica, u sadržaj koje se utkala i 
kršćanska tradicija, ne samo kroz pouke pojedinih tekstova već i citatima iz 
pokojega od njezinih autoriteta. I prosvjetiteljska i kršćanska načela u Danici bila su 
motivirana idejama specifičnima za 18-ostoljetni i 19-ostoljetni normativni 
humanizam, određen, kako kaže A. Assmann (2002: 29), posvećenošću ,čistoj i 
potpunijoj“ ili ,prirodnijoj ljudskosti“. U tu se posvećenost, dodatno potpomognuto 
romantičarskim interesima spram egzotičnih, vremenski ili prostorno udaljenih 
fenomena, moglo uklopiti i šire naslijeđe orijentalnih kultura, pa se tako npr. u 


1 Ovdje, kao i u nastavku rada citati iz Danice donose se prema njezinu pretisku (1970-72). 

2 Vezano uz to usp. npr. i: Sikirić Assouline 2009. O recepciji antičke kulture u Danici usp. i: Šamšalović 
1958. 

3 lako bi i prikaz recepcije južnoslavenskih književnosti po logici trebao biti obuhvaćen u ovome radu, u 
tu se problematiku zbog već spomenutoga ograničenog opsega neće zadirati. Razrada navedenoga 
morala bi biti opširnija zbog specifičnoga preporodnog poimanja južnoslavenskih kultura kao ilirskih (o 
tome sažeto i pregledno usp. npr. Rapacka 2002: 78-84), što je uvjetovalo i specifično identificiranje 
odnosno razgraničenje s/ od pojedini/ma/h od njih. Ne ulazeći detaljnije u ta pitanja, može se, 
međutim, spomenuti da se, podupirano preporodu svojstvenim poetičkim (romantičarskim) i 
političkim (pro(juzno)slavenskim) profilom, kao najznačajniji korpus koji se interpretirao kao 
zajednička osnova svih južnoslavenskih književnosti i kao glavna deviza s kojom bi one mogle izaći na 
svjetsku kulturnu scenu isticalo upravo usmeno stvaralaštvo, poglavito poezija tzv. epskih krajeva (usp. 
Murko 1951: 20). 

jednome Danicinu prilogu iz brojeva 42-44 iz 1837, Zaratustra i Konfucije istitu uz 
bok Homeru, Solonu i Sokratu. 


3. Svjetska knjizevnost - izmedu kulture i nacionalne politike 


U odnosu na nadnacionalni književni sustav u kojega se težila upisati i 
unutar kojega je nastojala uspostaviti znakovite relacije, preporodna je kultura 
među ostalim bila usmjeravana i konkretnim tradicijskim i recentnim političkim 
okolnostima. S jedne strane, matična je (hrvatska) nacionalna zajednica kojom se 
legitimirala i koju je reprezentirala bila određena  političko-upravnom 
integriranošću u Habusburšku Monarhiju, a s druge su se sve više isticali principi 
hrvatske etničke i kulturne razlike unutar Monarhije, i to poglavito po liniji 
(juzno)slavenske identifikacije. Oba su se ta identifikacijska okvira nastojala 
uskladiti pa npr. latinski citati M. Bela istaknuti u motima Daničinih brojeva 40 iz 
1837. ili 30 iz 1847. imaju zasigurno druge konotacije nego što ih imaju u opusu 
njihova autora, koji se sukladno tradicionalnim identifikacijskim obrascima 
svojstvenima dijelu elita Habsburške Monarhije deklarirao kao ,jezikom Slaven, 
narodnošću Mađar, erudicijom Nijemac“ (Weston Evans 2006: 139-140). 

Primjeri integriranja (književne) kulture Mađara u javni prostor hrvatskoga 
narodnog preporoda bili su rijetki, a i takvi, uglavnom polemično intonirani, što nije 
neobično budući da je pokret o kojemu je riječ u osnovi bio iniciran upravo kao utuk 
pokušajima uspostavljanja mađarske supremacije u ugarskome dijelu Monarhije. 
Napetosti između lučonoša hrvatske nacionalne ideje i pristaša politike širenja 
mađarskih utjecaja u Ugarskoj najneposrednije su utjecale i na pojavu i sadržaj same 
Danice. Antagonizmi o kojima je riječ nisu doduše sasvim isključili preporodno 
uvažavanje mađarske kulture, pa ni pojedinih segmenata mađarske politike (usp. 
npr. Šokčević 2006: 20) kao također uzornih matrica izgradnje Kulturnation, a pred 
kraj Daničina izlaženja, ubrzo nakon kulminacije izražavanja netrpeljivosti koja je 
pratila ratne sukobe 1848, kao posljedica razočaranja bečkom politikom, i revolt je 
spram Mađara kao konstitucionalne braće splasnuo. No, ni jedno ni drugo nije imalo 
utjecaja na znatniju komunikaciju s mađarskom književnošću i to zbog jednostavne 
činjenice da, koliko god bila uporna, nastojanja oko uvođenja mađarskoga jezika u 
hrvatsku politiku, gospodarstvo i kulturu, zapravo nisu imala većih realnih učinaka.! 

S druge strane, bez obzira na to što se u percepciji odnosa hrvatske spram 
kulture na njemačkome jeziku i potonja u (pred)preporodnome razdoblju 
interpretirala kao imperijalna, njezina je zastupljenost u onodobnome hrvatskom 
društvu bila izrazito velika (usp. npr. Badalić 1970; Gavrin 1970; Flaker 1976: 139- 
140; Novak 2012: 54-67 i dr.), što se vidi i po Danici, čije su stranice u nemaloj mjeri 
impregnirane odjecima, preradbama ili prijevodima njemačkih tekstova. Osim toga, 
zazor od njemačke kao imperijalne kulture u početku je prigušivan i zbog činjenice 
da je Danica pokrenuta uz dozvolu bečkoga dvora, mehanizmima čije cenzure je 


1 0 tome usp. npr. Šokčević 2006: 11; Novak 2012: 67-70. 

onda podlijegala No, i bez obzira na specifitne situacijske polititke okolnosti, 
zadcjenost hrvatskih kulturnih elita njemačkim (Gavrin 1970: 51) kao i klasični 
dometi njemačke (književne) kulture s kraja 18. i početka 19. stoljeća rezultirali su 
time da njezino ,mjesto“, kako je naveo A. Flaker (1976: 139), valja ,[zlasebno 
razmatrati... u strukturi hrvatskog preporoda“, a u tome kontekstu analize pokazuju 
da je od niza autora koji su pisali njemačkim, a koji su apostrofirani u preporodu 
posebno cijenjen bio apologet modela Kulturnation J.G. Herder, u Danici predstavljen 
i kao neprikosnoveni apologet slavenstva2, dočim je od književnika najprevođeniji 
bio F. Schiller, a za njim J. W. Goethe.3 

Djelomično usporediv odnos kao i prema njemačkoj, hrvatska kultura 
tradicionalno ima i prema talijanskoj književnosti, u smislu da utjecaje jedne i druge 
tumači kao znak svoje uključenosti u europske trendove, ali i kao prijetnju vlastitoj 
samosvojnosti. No, s obzirom na to da su se talijanski utjecaji očitovali u priobalnoj 
Hrvatskoj, dok je preporod svoje srce imao u središnjim kontinentalnim dijelovima, 
talijanska se književnost u vremenu koje je posrijedi isticala kao poželjna protuteža 
njemačkoj, pri čemu se osobito velika uloga pripisivala N. Tommaseu, čiji se tekstovi 
objavljuju i glorificiraju u Danici, dok je prema sudu N. Badurine (1995: 41), 
„najvažnije poglavlje hrvatsko-talijanskim odnosima za čitavo razdoblje“ pridano 
pjesmama G. Leopradija u prijevodu M. Pucića (1849, 10; 17-19). Istovremeno, 
međutim, ti su prijevodi Leopardija zajedno s Pucićevim prijevodom „Zivotopisa 
Leopardieva“ A. Ranierija (ibid.,18-19), posljedica konkretnoga političkog 
postavljanja prema Italiji. Naime, u posljednjim etapama pokreta, odnosno pred kraj 
Daničina izlaženja, sa sve otvorenijem polemiziranjem s austrijskom unutarnjom 
politikom počele su se kritički komentirati i njezine represivne mjere u Italiji. Slični 
se razlozi mogu pretpostaviti i u objavljivanju nekih drugih priloga zadnjih Daničinih 
godišta, među ostalim i povećanoga broja citata iz Tommasea, tim više ukoliko se 
zna da je Lj. Gaj spaljivao prepisku s njime te da mu je, kao i drugim Talijanima i 
Poljacima 1847-48, ulazak u Hrvatsku bio zabranjen (usp. Badurina 1995: 40). 

Dojam o ,preovisnosti“ o njemačkim uzorima (usp. Tomasović 2009: 311) 
utjecao je i na recepciju francuske književnosti, koja je, usprkos tome, prema A. 
Flakeru (1976: 138), u preporodu bila manje zastupljena negoli primjerice u ruskoj 
ili poljskoj kulturi prve polovine 19. stoljeća. Osim toga, interpretacije francuske 
književnosti nisu uvijek bile pozitivne, odnosno problematizirali su se, kako se 
držalo, svojstveni joj pretjerani modernizacijski aspekti, sa strahom od njihovih 
mogućih negativnih učinaka na nacionalnu politiku, kao u dijelovima u kojima se A. 
Veber Tkalčević u prilozima ,Niešto o kazalištu“ (1848, 11-16) i ,Razmatranja 
domorodna“ (ibid., 24-31) obrušava na E. Suea zbog pogubnoga djelovanja njegove 
popularne literature poglavito na žensku čitateljsku publiku (usp. ibid.: 60; 106). K 
tome, kao i prema talijanskoj, amplituda se odnošenja prema francuskoj (književnoj) 


1 Uz već spomenutu literaturu o Danici usp. poglavito i Suppan 1999. 

2 O ulozi i tretmanu Herderovih ideja u hrvatskome narodnom preporodu i Danici usp. npr. Pederin 
1975; Ivanišin 1978; Švoger 1998; Babić 2000; Keipert 2014. 

3 O tome usp. posebno Gavrin 1970 i Flaker 1976. 

kulturi može promatrati u relacijama prema specifičnim situacijskim hrvatskim 
pozicioniranjima u koordinatama habsburške politike. S obzirom na to, u ranijim se 
godištima odražavao politički antagonizam između Austrijskoga Carstva i njegova 
monarhizma, s jedne, te Napoleona i francuskoga revolucionarnog liberalizma, s 
druge strane, dok se u kasnijima priznaju potencijali potonjega za modernizaciju 
društvenih uređenja u smislu njihove demokratizacije, a negativne konotacije uz 
spomen Francuza i Napoleona prestaju biti imperativ, premda nisu isključene, o 
čemu svjedoči prijevod jedne od već spomenutih Leopardijevih pjesama ,Vojska 
talianska pod Napoleonom“ (1849, 19), znakovita i stoga jer opjevava pohod na 
Rusiju. S jednoznačnim se pak pozitivnim akcentima izvještavalo o Katedri za 
slavenske jezike u Parizu te se primjerice u jednome prilogu o R. Cyprienu, koji je na 
njoj zamijenio A. Mickiewicza, Francuska interpretira kao ,slavna posrédnica 
izmedju Némacah, koji se slavjanskoga razvitja boje i prčče ga“ i ,Rusah, koji ga 
podupiraju“ (1846, 12: 48). 

Premda je, kako je konstatirao M. Tomasović (2009: 311), francuskoj 
književnosti pridana posebna važnost u ,prevladavanju germanskog sindroma“, što 
će postati još izrazitije u narednim desetljećima od A. Šenoe do A. G. Matoša, 
činjenica je da su se kulturne elite preporoda s njome još uvijek u velikoj mjeri 
upoznavale upravo posredstvom njemačkih prijevoda. O prevlasti njemačke kulture 
među hrvatskim preporoditeljima govori i činjenica da su velikani talijanske (npr. 
Dante, Petrarca, Boccacio) i francuske književnosti (npr. Voltaire, Rousseau, 
Lamartine, Hugo) u Danici u odnosu na njemački korpus manje zastupljeni. Pa iako 
ni njemačka književnost nije prisutna svojim vrhunskim, već prije prosječnijim, pa i 
ispodprosječnim ostvarenjima, to je još evidentnije u slučaju talijanskih i francuskih 
predstavnika, koji dolaze pokojim možda zanimljivim, ali s obzirom na autorski 
opus, njegov položaj u kanonu svjetske književnosti ili u izvornoj nacionalnoj 
kulturi, uglavnom tek marginalnijim tekstom ili samo spomenom. Slično je bilo i s 
engleskom književnošću, iz koje je kao pandan njemačkome Schilleru ili 
francuskome Hugou, odnosno kao vrhunski romantičarski pisac cijenjen bio G. G. 
Byron, a od starijih autora spominje se Shakespeare.! Zbog svojega izričaja 
prihvatljivoga prosvjetiteljskim nazorima prepoznat je pak bio A. Pope, koji se citira 
u 1. broju iz 1836. u prilogu ,Mudra izrečenja.“ 

Slično kao i potonji spomenuti prilog, o znakovitome, ali ne produbljenome 
Daničinu ophođenju sa stranim književnostima govori primjerice i člančić ,Rod i 
starost glasovitih Europeacah“ (1837, 10), koji se svodi na suhoparno nabrajanje 
imena, od kojih velik broj otpada na književnike. Međutim, i takav, on upućuje na 
koliku-toliku osviještenost preporodne kulture o širemu spektru europskih 
književnosti, ne samo onih koje su se već iskristalizirale kao reprezentativne za 
europski identitet (antička, talijanska, francuska, španjolska /u prilogu o kojemu je 
riječ spominje se Cervantes/, engleska, njemačka) nego i o onima koje su se u tome 
smislu tek počele izrazitije oblikovati, odnosno zadobivati prepoznatljivost, poput 
danske (spomenom A. Oehlenschlagera), irske (Th. Moorea) ili škotske (R. Burnsa; 


1 O recepciji engleske književnosti u (pred)preporodnoj kulturi usp. Filipović 1972: 9-30. 

W. Scotta). Navedenim kulturama sa sjeverozapada Europe moze se pridodati i 
rumunjska s jugoistoka, zastupljena primjerice jednom poučnom pričicom G. 
Alexandrescua (1843, 1). Što se anglofone kulture tiče, Danica bilježi i njezino 
širenje na američki kontinent, reflektirajući mehanizme funkcioniranja američke 
kao (post)kolonijalne kulture, ali i početak onih procesa slijedom kojih će se u 
hrvatskoj sredini povijest svjetske književnosti početi koncipirati kao povijest 
književnosti zapadnoga kruga, odnosno kao u prvome redu povijest ,evropske i 
američke književnosti“ (Slamnig 1999: 11). Pa iako se zbog površnosti ili 
efemernosti pojedinih priloga iz kojih se može zaključivati o njezinoj recepciji 
svjetske književnosti može činiti da je Danica u tome procesu bila vođena 
slučajevima i bez jasnoga estetičkog plana, činjenica je da se s obzirom na rečeni 
zapadni krug na njezinim stranicama mogu razabrati obrisi njegovih 
reprezentativnih silnica, onako kako se one i danas interpretiraju - od antičkih i 
kršćanskih temelja te širih orijentalnih utjecaja preko talijanske dominacije u 
renesansi, španjolske u baroku, potom engleske, koja počinje sa Shakespeareom i 
nastavlja se do romantizma, kao i francuske, koja je kulminirala u klasicizmu, 
uvjetujući također u velikoj mjeri i pojavu (pred)romantizma, kada se kao iznimno 
utjecajna nametnula poglavito njemačka književnost. ! 

U okviru kruga o kojemu je riječ hrvatska se pak književnost nastavila često 
identificirati s obzirom na svoju jezičnu i etničku pripadnost (juzno)slavenskome 
kontekstu, što se posebno naglašavalo u preporodu, pa se primjerice u Daničincj 
bilješci kojom je M. Pucić popratio jednu svoju pjesmu (1844, 2: 6} kaže: “Mi hoćemo 
da bude književnost naša nezavisna od sviuh ostalih, da bude književnost narodna, i 
zato trěba da bude daleko od Virgilia, Miltona, Tassa, koliko od Walter Scotta, 
Victora Huga, Byrona itd.; hoćemo, da kao što slavjanski narod imade posebni obraz 
i posebni značaj, tako da si i njegova književnost pribavi posebni obraz i posebni 
značaj.” Kao važna simbolička žarišta panslavenstva isticale su se poljska i ruska 
kultura, koje su se, bez obzira na svoje (politikom dirigirane) međusobne konflikte, 
hrvatskoj čitateljskoj publici nastojale pokazati kao kompatibilne. Od Poljaka, Danica 
izražava najveću fasciniranost A. Mickiewiczem, a od Rusa Puškinom. No i njih, kao i 
druge njihove više ili manje poznate sunarodnjake birala je više po principu 
slavenske reprezentativnosti, dok se čini da su joj estetički, pa i specifitniji ideološki 
kriteriji (liberalnost ili konzervativnost, otvorenost internacionalnome ili nacionalna 
isključivost) bili manje važni ili sasvim nebitni.2 

Od promicatelja slavenskih ideja na hrvatske su preporoditelje, kako je 
poznato, najpresudnije utjecala dvojica Slovaka rodom, P. J. Šafárik i J. Kollar, koji su 
među najcitiranijim autorima u Danici. Slovačka je kultura u preporodu slovila kao 
posebno srodna zbog sličnoga političkoga i kulturnoga položaja kojega su hrvatski i 
slovački entitet imali u ugarskome dijelu Monarhije, dok su zbog njihovih poimanja 
češko-slovačkoga zajedništva Safârik i Kollar hrvatske istomišljenike između 
ostaloga snažno usmjerili i prema češkoj (književnoj) kulturi, u kontekstu koje su se 


1 Za ilustraciju ovakvih interpretacija usp. npr. Friedrich; Malone 1954: [1]-331. 
2 O tome usp. Flaker 1970: 259-260; 1976: 142-143; Wierzbicki 1970; Badalić 1972: 129-172. 

i sami realizirali, a s kojom je Danica i inače obilato komunicirala.! Pritom je, kao i u 
slučaju recepcije ruske i poljske književnosti i kulture, bila vođena više promocijom 
široko zasnovane slavenske uzajamnosti negoli karakterističnim  estetičkim 
značajkama ili pojedinačnim ideološkim opredjeljenjima, o čemu svjedoči i 
prilagođavanje Safarikovih i Kollarovih ideja vlastitim ideološkim horizontima? kao i 
uvažavanje L. Štúra, koji se razmimoilazio s koncepcijama slovačke identifikacije u 
okrilju češke kulture. 

Navedene aspiracije uspostavljanju sveslavenske kulturne sloge, kako 
pokazuju pokušaji usuglašivanja ne samo ruske i poljske ili češke i slovačke kulture, 
već i pojedinih različitih opcija unutar svake od njih, razotkrivaju kako je zajedništvo 
na kojemu je Danica inzistirala pretpostavljalo i prelaženje preko brojnih 
kontradiktornosti i nemalih ambivalencija. Takva nadilaženja, ali i zanemarivanja 
razlika pa i usklađivanja neusuglasivoga bila su nužna ne samo u svrhu 
promoviranja slavenske sloge, već i kao posljedica konstituiranja pojma svjetske 
književnosti kao univerzalne, nadnacionalne sfere. Ta se sfera u hrvatskome 
narodnom preporodu evidentno oblikovala kao rezultanta djelovanja nacionalno- 
političkih te prosvjetiteljskih i romantičarskih poetičkih i kulturnih principa, 
nerazlučivost kojih pak, premda što se nacionalnih granica tiče donekle 
relativizirana, nije bila isključena niti iz glasovitoga koncepta u kojemu ju je osmislio 
Goethe. 

JEZICNA OBILJEZJA REKLAMA U HRVATSKOME INTERNETSKOME PROSTORU 


Marica CILAS MIKULIC 


The advertising of products and services in the last hundred or so years has caused the gradual 
creation of specific advertising discourse, whose characteristics are, among other things, directiveness, 
superlativeness, lexical and syntactic repetition, figurativeness, intertextuality, etc. (Bagić 2006, 
Kovačević - Badurina 2001, Udier 2006, Stolac - Vlastelić 2014). Advertising discourse shows certain 
differences depending on the nature of the advertisements, whether they be printed advertisements (in 
newspapers, on billboards, in broadcast teletext) or spoken advertisements (on the radio). Television 
commercials combine the possibilities that are offered by visual and spoken media, thereby making 
multimediality its most prominent feature. Internet advertising arose in the 1990s. At that time, there 
was nota lot of advertising on Croatian websites, and the few advertisements that were found on these 
websites were modeled on English-language examples (Halonja - Kovačević 1999). This paper will 
analyze the linguistic (stylistic, semantic, lexical and syntactic) features of advertisements that appear 
on the Internet in the Croatian language in 2015, and they will be compared with the characteristics of 
advertising discourse in other media, as known from related literature. 


Key-words: Internet advertising, multimedial discourse, Croatian language 


1. Uvod 


Reklamne poruke, čije je nastajanje motivirano pragmatičnim ciljevima i 
svrhom, postoje od davnina - otkad su pojedinci ili skupine htjele promovirati svoje 
ideje, a u novije vrijeme, s razvojem kapitalističkoga društva i nastojanjima da se 
promiču usluge i proizvodi, one su sve snažnije. Oglašavanje kao organizirana 
djelatnost pojavljuje se istodobno s pojavom tiska i novina (Bagić 2006: 44), dok do 
velikih promjena u oblikovanju reklamnih poruka dolazi dvadesetih godina 20. 
stoljeća zbog napretka tiskarske tehnike i pojave tiska u boji. Tada se, naime, u 
reklamu uključuje i fotografija (Đurin 1999). Oblici se reklama neprestano mijenjaju 
i razvijaju. Služe se svim raspoloživim sredstvima masovnoga komuniciranja i 
različitim diskursima. Ovisno o tome u kojem se mediju javljaju - u tiskanome, 
radijskome, televizijskome ili internetskome - reklamne se poruke razlikuju po 
svojoj strukturi, dužini tekstova te prepletanju jezičnih i parajezičnih! znakova. Tako 
su reklamne poruke na veleplakatima jezgrovitije i kraće od onih na televiziji, slične 


1 Pojam parajezika preuzet je iz američke literature, a pod njim se podrazumijeva sustav neverbalnih 
znakova kao što su geste, mimika, zvukovi koji ne funkcioniraju kao fonemi, prozodijska sredstva itd. 
prisutna u govornome iskazu ili pak oblik, boja i veličina grafema prisutni u pisanome iskazu 
(Kovačević - Badurina 2001). 

su reklamama u dnevnim novinama i časopisima. U televizijskim i radijskim 
reklamama česti su dijalozi, odnosno elementi dramskoga uprizorenja, ili pak sadrže 
pričanje priče, iskazivanje svjedočanstava o kvaliteti proizvoda, razne vizualne i 
auditivne elemente kojima se pojačava verbalni dio reklamne poruke. No u tome 
verbalnome dijelu i u tiskanim i radijskim i televizijskim reklamama prisutna su, 
više-manje, podjednaka stilska sredstva, figure, jednake rečenične strukture, vrlo 
sličan izbor leksika, podjednako neobične semantičke veze, rima, mimikrijske 
jezične igre, intertekstualnost i ina sredstva kojima se nastoji privući pozornost 
recipijenta (Đurin 1999, Bagić 2006, Cichonska 2006, Omazić - Pecman 2006, Udier 
2006, Stolac - Vlastelić 2014 i dr.) . Tim se sredstvima nastoji postići inovativnost, 
domišljatost, duhovitost, zanimljivost, lucidnost, začudnost i uvjerljivost poruke koja 
će potaknuti stvaranje potrebe za kupnjom reklamiranoga proizvoda ili usluge 
(Udier 2006, Bagić 2006 i dr.). Zanimljivo će biti vidjeti sadržavaju li internetske 
reklame, kao kronološki najmlađe i tehnološki najnaprednije, ista stilska i jezična 
obilježja, jednake mimikrijske i jezične strategije. 

Internetske se reklame pojavljuju 90-ih godina 20. stoljeća (Halonja - 
Kovačević 1999: 286). Tada na internetu nije bilo mnogo reklama na hrvatskome 
jeziku i te su reklame dopirale do maloga broja korisnika, jer je internet bio 
dostupan malobrojnima, a usto su ga rabili oni koji su svladali vještinu rada na 
računalu i koji su vladali engleskim jezikom. Reklame su uglavnom bile organizirane 
u dva glavna dijela: na mrežnoj bi se stranici pojavila neka statična sličica s 
nejasnom i nedorečenom porukom koja bi nudila opciju da se pritiskom na 
određenu poveznicu ode do matične stranice na kojoj se reklamirao određeni 
proizvod ili usluga. 

Internet je danas u Hrvatskoj dostupan mnogima. On utječe na mnoge 
životne sfere, a i na jezični razvoj. Nekad su radio i televizija jezično obrazovali 
publiku dajući prednost njegovanu standardnomu govoru, danas internet 
otvaranjem mogućnosti da recipijenti poruke postanu sudionici u javnome prostoru 
stvara podlogu prodoru privatnoga u javni diskurs. 


1.1. Posebnosti internetskoga reklamiranja 

Zbog svoje stalne dostupnosti, širokoga spektra korisnika, nižih troškova 
oglašavanja u odnosu na tradicionalne medije i lakoga praćenja učinka internetski 
marketing postao je u novije vrijeme najučinkovitiji i najpopularniji oblik 
oglašavanja, odnosno reklamiranja proizvoda i usluga. Internetski marketing ili 
internetsko oglašavanje još se naziva i-marketing, web-marketing, online-marketing, 
digitalni marketing ili eMarketing (hr.wikipedija.org). 

Kao što je već istaknuto, reklamni se diskurs razlikuje ovisno o tome u kojem se 
mediju reklama pojavljuje. U internetskom mediju, kao i televizijskom, tekst, govoreni i 
pisani, boje, zvukovi i pokreti elementi su reklamne poruke. Kako i u kojem će se omjeru 
koji od tih elemenata rabiti, među ostalim, ovisi i o obliku oglašavanja. Internetskih 
oblika oglašavanja ima mnogo, a ovdje će biti navedeni samo neki. Među internetskim 
oglasima razlikuju se baneri (eng. banners) koji mogu biti tekstualni, slikovni (mogu 
sadržavati jednu statičnu sliku ili više slika koje se izmjenjuju), animirani (sastoje se od 

niza sličica koje se izmjenjuju pa se stvara dojam animiranoga filma), video oglasi 
(izgledaju kao televizijska reklama), tzv. rich media oglasi (npr. slikovni oglasi s 
animacijom), međuprostorni (eng. interstitial, pop-up ili full page takeover) koji se 
pojavljuju kad se drugi, glavni, materijal učitava i često zauzimaju cijeli prostor na 
stranici, zatim kratki videozapisi koji nalikuju televizijskim reklamama i pojavljuju se 
prije videozapisa koji se želi pogledati (eng. pre-roll video) itd. Navedeni reklamni tipovi 
pojavljuju se na Googleovoj oglašivačkoj mreži (eng. Google display network). Osim toga 
vrlo je prisutan oblik oglašavanja putem elektroničke pošte, društvenih mreža, osobnih 
web-stranica, blogova itd. (Višić 2013). 


1.2. Cilj i hipoteze 

Kako interent postaje sve masovniji medij, tako i reklamiranje raznih 
proizvoda i usluga postaje sve masovnije na internetu. Cilj nam je u nastavku rada 
utvrditi tipove internetskih reklama i nagovaračke strategije kojima se služe tvorci 
reklama. Unutar nagovaračkih strategija analizirat će se jezična obilježja reklamnih 
poruka. Na kraju će se ustanoviti sličnosti i razlike na jezičnoj razini između 
internetskih i reklama u ostalim medijima. Glavne su hipoteze ovoga rada sljedeće: 
1. Internetske su reklame bogate retoričkim figurama kao i reklame u drugim 
medijima. 2. S obzirom na to da se internetske reklame šire, među ostalim, 
elektroničkom poštom i putem društvenih medija, reklamni diskurs na internetu 
poprima obilježja privatnoga diskursa. 


1.3. Građa 

Reklame za potrebe ovoga rada prikupljane su na raznim internetskim 
portalima, na jednoj društvenoj mreži i unutar elektroničke pošte autorice. Popis 
mrežnih stranica nalazi se u Izvorima na kraju rada. Prikupljeno je više od 600 
reklamnih poruka tijekom lipnja, srpnja i kolovoza 2015. godine. Zamijećeno je da se 
iste reklame u određeno vrijeme (vezane uz zdravlje, mršavljenje i mobitele) 
pojavljuju na više portala, no isto tako da na nekim portalima reklama nema ili ih 
ima malo (npr. na nekim portalima namijenjenima djeci). Kada se pojavljuju na 
portalima koje donose vijesti iz Hrvatske i svijeta, iznad reklame najčešće piše da je 
posrijedi sponzorirana vijest. 


2. Tipovi reklamnih poruka 


Prema strukturi, odnosno prema načinu na koji je reklama ustrojena u 
internetskome mediju, među pregledanim reklamama izdvajaju se dva tipa 
reklamnih poruka. 

1. Prvi tip reklama nema mnogo teksta. Najčešće se dio teksta s fotografijom 
pojavljuje u skočnom prozoru ili kao statična poruka na mrežnim stranicama 
specijaliziranima za prodaju i raznim novinskim portalima (Ohladi se uz knjige na 
www.ijevak.hr, Nova kolekcija jesen 2015., finalna akcija: do 80% popusta, 
Ekskluzivna prodaja romana ,Što nas ne ubije“, Najkvalitetniji zamjenski toneri u RH, 

Spasimo se od vrucine uz laganini zalogaje, Upustite se u nebesku avanturu uz 
padobranski tandenmski skok, -50% na srebrni nakit i satove! Moméad kcja voli 
pobjeđivati, Bespovratna sredstva EU i HR za poduzetnike — savjetovanje pri odabiru 
natječaja za 299kn!). U tom dijelu reklamne poruke prisutan je naziv usluge ili 
proizvoda ili pak njegova fotografija. Može biti istaknuta cijena koja je prikazana kao 
povoljna (Event manager - tečaj u trajanju 20 školskih sati uz ukijučenu potvrdu i 
materijale za 799kn! Japansko iscrtavanje obrva za 950 kn!) i(li) reklamni slogan 
(Lijepo oblikovane, pune i stilizirane obrve najijepši su okvir svakog lica). Uz istaknutu 
cijenu često stoji postotak sniženja. Pritiskom na naziv usluge otvara se detaljan opis 
usluge, upute o uvjetima korištenja i plaćanja, plan grada s obilježenom lokacijom na 
kojoj se usluga ostvaruje. Ti su dijelovi teksta u nekim reklamama pisani u 
neutralnome stilu, bez superlativizacije, senazacionalizma i stilskih figura tipičnih za 
reklamni diskurs. Reklamni se diskurs prepoznaje po fotografijama lijepoga 
prostora u kojem se usluga realizira, po fotografijama sretnih i zadovoljnih ljudi i po 
izjavama zadovoljnih korisnika usluga. U tome dijelu reklame izostaje verbalna 
persuazivnost reklamnih poruka, najjači motiv kupnje postaje snižena cijena i 
istaknuti vrlo visok postotak sniženja (najčešće između 40 % i 70 %). U nekim je 
reklamama taj tekst pisan u reklamnome stilu (S prostranim 5 " zaslonom širokog 
pogleda, moderan Lenovo S580 pametni telefon donosi cijeli svijet HD zabave u 
iznenađujuće tankom, laganom okviru. Neprimjetno pokretan od quad core Qualcomm 
Snapdragon TM obrade... Odličan telefon, za relativno nisku cijenu. Sve što Vam treba 
da bi bili pametni je ovakav pametni telefon!). Katkad se u ovome tipu reklame može 
kliknuti na videozapis u kojem se objašnjava uporaba nekoga proizvoda (npr. 
mobitela) ili kako izgleda neka usluga (npr. izbjeljivanje zubi, šminkanje i sl.). 

U reklamama su zamijećene gramatičke pogreške, poput redoslijeda enklitika (Sve 
što vam treba da bi bili pametni je ovakav pametni telefon!), kao i pravopisne (pisanje 
velikoga i maloga slova, pisanje ije/je, č/ć itd.) iz čega je očito da internetske 
reklame, za razliku od reklama u ostalim medijima, nitko jezično ne dorađuje. 

2. Drugomu tipu reklama pripadaju reklamne poruke koje su tekstovno vrlo 
opširne i koje su preuzele obrazac iz kataloške prodaje. Te su reklame uglavnom 
ustrojene tako da se prvo pojavljuje slogan (Bez boli pri hodanju) ili glavni naslov 
teksta (Odsjaj sunca i farova u vožnji te može ubiti) koji je često u obliku upitne (Jesti 
i gubiti težinu?) ili usklične rečenice (Privlači zgodne cure poput magneta!). Ta je 
rečenica obično grafički istaknuta — većim i(li) masnim slovima, uočljivom bojom 
fonta ili podloge, podcrtavanjem, uporabom uskličnika, letrističkim! postupcima 
poznatima iz tiskanih reklama, primjerice: 


1 Letrizam, parajezični postupak pod kojim se podrazumijeva zvukovnost, zvučnost, sonornost slova, 
dolazi od francuske riječi lettrisme, od lettre 'slovo', što je naziv pjesničkoga pokreta koji se pojavio u 
Frnacuskoj 1945. godine. Osnovao ga je rumunjski egzilant Isidore Isou želeći ,reducirati jezik na 
njegove konstitutivne elemente, slova. Letrizam riječima poriče svaku autonomnu početku vrijednost 
pa one, uz stihove, postaju raznolika mješavina raščlanjenih slogova i neobičnih kovanica.“ 
(www.enciklopedija.hr/Natuknica.aspx?ID=36208) 

Odsjaj sunca i farova 
u voznji te moze ubiti 


Vrlo je često obraćanje u 2. licu jednine umjesto u 2. licu množine, kao u gornjoj rečenici. 


Ili: 
| Eliminiraj gljivice na stopalima potguno prirodno u samo 2 tjedna (20000000 


Ili: 
ZABORAVI na usisavanje (REVOLUCIONARNI uređaj ćini to za tebe) 
Ili: 
Uskoči u kratke hlače na 30% popusta! 


Nakon naslova slijedi podnaslov, pisan u obliku rečenice, često bez točke na kraju, u 
kojem se početna informacija dopunjava. U toj se rečenici različitim strategijama 
dalje pobuđuje interes recipijenta i naglašava se problem koji može najbolje riješiti 
samo proizvod o kojem će recipijent tek nešto saznati. 


1) Jednajeod strategija zastrašivanje: 
Mnogi vozači zanemaruju ovo, ali istraživanja pokazuju da čak i najiskusnijim 
vozačima prijeti opasni odsjaj tijekom vožnje 
2) Često je pozivanje na rezultate znanstvenih istraživanja: 
Otkrij 100% znanstveno dokazan način da se riješiš gljivica na stopalima bez 
skupih preparata i odlaska pedikeru 
3) Jedna je od strategija isticanje jednostavnosti rukovanja tim proizvodom i 


SREZ m za čim žudi svaki suvremeni e a - =a 


I odmaraj! dok on čisti podove 

4) Često je izravno pozivanje na kupnju robe sa sniženom cijenom: 

Iskoristite 30% popusta* u određenim poslovnicama Europe 92 na Wrangler i Lee 
kratke hlače! 

Pogledajte novitete u našoj ponudi na www.europa92.hr 


Zatim obično slijede dvije ili tri poveznice na koje se može kliknuti i naručiti 
proizvod koji će najbolje riješiti postojeći problem. 
Sve su rečenice pisane u imperativu, najčešće u 2. licu jednine, istaknut je postotak 


popusta i hitnost naručivanja. Rok za naručivanje uvijek je pri kraju, odnosno danas 
ili odmah: 


1 To je česta jezična pogreška u reklamama, što je dokaz nedostatka jezične supervizije. 


263 


https://biblioteca-digitala.ro 


Romanoslavica vol. LII, nr.2 


Klikni ovdje da otkriješ kako naručiti ovo sjajno rješenje 

Riječ je o Pro Visor HD, revolucionarnom izumu koji koristi suvremenu tehnologiju kako bi 
blokirao opasni odsjaj u vožnji. Ovo je drugačije od svega što znaš. 

Klikni ovdje i naruči Pro Visor HD uz 50% popusta još samo danas 

Ako imaš problema s odsjajem tijekom vožnje, iskoristi ovaj popust dok još ima proizvoda 
na zalihama. 

Klikni ovdje i naruči Pro Visor HD odmah 


Iza svih poveznica krije se isti sadržaj: fotografija proizvoda, jamstva 
sigurnosti kupovine, kvalitete proizvoda, vrijeme isporuke, pouzdanost isporuke, 
rok dokad se proizvod može vratiti ako kupac nije zadovoljan uz povrat novca, 
informacije o načinu plaćanja i obrazac koji ispunjava korisnik pri naručivanju 
proizvoda. Taj dio reklame ima svojstva poslovno-administrativnoga stila. Takve se 
reklame ne pojavljuju na radiju i televiziji. 

Reklamni tekst može sadržavati i post scriptum, kao da je riječ o dopisivanju: 


P.S. Samo u tijeku ove specijalne promocije dobit ćete 50% popusta na Vašu narudžbu. 
Iskoristite priliku i naručite odmah 2 pakiranja, kako biste uštedjeli i na troškovima 
dostave. 


te post post scriptum: 


P.P.S. Potražnja za proizvodom je velika, a zalihe su vremenski i količinski ograničene. Ne 
propustite ovu priliku da poručite odmah i tako izbjegnete čekanje na našu sljedeću 
pošiljku. 


Kako bi reklamne poruke bile što uvjerljivije, u njima se nalaze izjave 
zadovoljnih korisnika dotičnoga proizvoda i uglednoga stručnjaka koji dodatno 
objašnjava problem, načine na koje se on može riješiti te zašto je upravo reklamirani 
proizvod najbolje rješenje. 

Zanimljivo je da bez obzira na nagovaračke strategije prisutne u reklamama, 
neke reklame na kraju sadrže sitno pisan tekst kojim se relativizira vrijednost 
proizvoda i ograđuje od njegove učinkovitosti: 

Prema želji korisnika, neka imena su promijenjena. Izjave nisu ocjenjene od 
strane stručnjaka. Ovaj proizvod nije namijenjen dijagnosticiranju, sprječavanju ili 
liječenju bilo koje bolesti. Rezultati se razlikuju od osobe do osobe. Prije nego 
počnete uporabljavati bilo kakav program da riješite svoje probleme, posavjetujte se 
sa odgovarajućim stručnjakom. Sve izjave zabilježene na ovoj stranici su provjerene 
putem standardnih pravnih postupaka. 

Prvi tip reklama jezično i stilski podsjeća na reklame iz drugih medija, osim 
što ove reklamne poruke često sadrže i nešto opširniji dio kojemu je glavna svrha 
informiranje potencijalnih kupaca. Drugi tip reklama obiluje hiperbolama i 
eksklamacijama, persuazivnim strategijama i izrazito je agresivan. 

3. Nagovaratke strategije internetskih reklama 


3. 1. Nuđenje informacije u etapama - informacijske babuške 

Većina internetskih reklama opsegom su veće od reklama prisutnih u drugim 
medijima. Kako je riječ o mediju na kojem recipijent može u svakome trenutku 
prekinuti čitanje i otići na drugi sadržaj, ali i vratiti mu se, ove reklame teže 
prepoznatljivoj strukturiranosti. Opis koji slijedi odnosi se na onaj drugi tip 
internetskih reklama koje su po strukturi složenije i opširnije. Svaka takva reklama u 
prvoj etapi ima kratak tekst ili rečenicu kojom se nastoji privući recipijenta na 
čitanje. Najčešće je istaknut neki problem zajednički mnogim ljudima (Želiš li se 
riješiti čukijeva? Jesti i gubiti težinu? Zašto su tupi noževi opasni? Lasersko liječenje 
paradontoze i čišćenje plaka, 5 trikova protiv proširenih vena) ili se nudi nešto što 
ljudima može poboljšati kvalitetu života ili omogućiti luksuz po povoljnoj cijeni 
(Dobij gušći i puniji izgled kose u trenu). Nakon toga početnoga teksta ili slogana 
često slijedi nešto opširniji u kojem se doznaje više informacija o problemu i nudi se 
proizvod za njegovo rješavanje. Potom slijedi opis i fotografija proizvoda, usporedbe 
sa sličnim proizvodima i metodama, svjedočanstva zadovoljnih korisnika, riječ 
stručnjaka o problemu s grafičkim prikazima i tabličnim podacima te njegova 
preporuka reklamiranoga proizvoda. Tako internetske reklame, upravo zbog 
internetskih tehnoloških mogućnosti, nalikuju na babušku ili sustav manjih kutija u 
većima: uvijek se može, ako to recipijent želi, otvoriti još jedna kutija s novim 
podatcima. U njima se upravo računa s ljudskom znatiželjom u vezi s tim što ima 
dalje. U drugim medijima reklame nemaju karakter babuške. 

Kroz tri-četiri etape od početnoga otvaranja problema, što je obično i 
najbombastičniji dio reklamne poruke, do završne preporuke stručnjaka čitatelj je dobio 
potpuniju sliku o važnosti proizvoda i stekao stav o potrebi kupnje toga proizvoda, no 
psihologijska bi istraživanja mogla pokazati je li psihološki učinak doista takav. 


3. 2. Razvijanje napetosti 

Za razliku od televizijske reklame u kojoj se napetost može razvijati filmskim 
sredstvima (glazbom, svjetlom, zvukovima, brzom izmjenom slika, razvijanjem 
priče...) u internetskim reklamama zasad ne nalazimo puno videa i glazbe. 
Oglašivači kojima je cilj prodati proizvod najčešće se služe nekim vizualnim 
postupkom, primjerice svjetlucanjem riječi „klikni“, „naruči“ i ,Akcija!!!", 
svjetlucanjem datuma do kojega se mora kupiti proizvod. Napetost se razvija i 
iskakanjem prozora s pozitivnim svjedočanstvima korisnika tijekom čitanja 
glavnoga teksta, zatim odbrojavanjem vremena koje je preostalo do isteka roka, 
potom iskakanjem informacije o broju proizvoda koji su ostali još na zalihi! i broja 


1 Najčešće to odbrojavanje počinje od broja 20 ili nešto većeg od 20. Smanjuje se svakih nekoliko 
sekundi i staje na 2 proizvoda. 

posjetitelja koji trenutačno čitaju taj oglas!. Sve bi to trebalo utjecati na čitatelja da 
se brzo odluči na kupnju proizvoda. 


3. 3. Svjedočenja 

U tematski raznovrsnim reklamama, a osobito onima kojima se reklamiraju 
proizvodi za zdravlje i ljepotu, nezaobilazan dio strukture internetske reklame jesu 
izjave osoba koje su iskušale reklamirani proizvod i koje su njime iznimno 
zadovoljne2. Katkad se te izjave nazivaju ,specijalnim izvješćem“. Kako bi izjave bile 
što uvjerljivije, uz njih su priložene fotografije osoba s imenom ili imenom i 
prezimenom te podatak o godinama. Ako je riječ o proizvodu koji je vezan uz fizički 
izgled, priložene su fotografije koje prikazuju osobe prije i poslije upotrebe toga 
proizvoda. Ponegdje je napisano i mjesto u kojem živi dotična osoba. Svaka osoba 
iznosi svoj opis problema i načine na koje ga je dotad nastojala riješiti. Cijeli je iskaz 
pisan ispovjedno i glavna mu je svrha izazivanje povjerenja čitatelja. Uvjerljivost 
svjedočanstva katkad se nastoji postići i izazivanjem sućuti kod čitatelja (Primjerice 
iskaz pretile djevojke koja je nakon smrti oca odlučila otići na dijetu. Smršavjela je 
68 kilograma. Tu je istu priču moguće naći na hrvatskim mrežnim stranicama i 
mrežnim stranicama susjednih država, s fotografijama i osobnim podacima različitih 
osoba.). Potkraj svake izjave nezgrapno je upletena reklamna rečenica kojom se 
nagovara na kupnju toga proizvoda (/ zadnje, ali najvažnije, Slim Excelle,1-2 puta 
dnevno dok ne postignete žeijenu težinu. ,Prvi korak ka ciiju je odluka da nećeš ostati 
tamo gaje si sada!“ Uz svjedočanstva malih ijudi katkad su prisutna svjedočanstva 
poznatih ljudi ili se može pročitati da su i oni upotrebljavali taj proizvod (npr. 
glumica Salma Hayek upotrebljavala je reklamiranu kremu za povećanje grudi) ili se 
pozivaju na stručnjake koji se koriste tim proizvodom, a pripadaju nekoj prestižnoj 
sredini (Otkrivena tajna najpoznatijih holiywoodskih kuhara kcju su čuvali 
godinama!). Tako šef kuhinje restorana iz Los Angelesa preporučuje proizvod za 
oštrenje noževa. Svjedočenja korisnika postala su jedna od agresivnijih persuazivnih 
strategija. U njima se nerijetko iznose intimni detalji kojima je cilj kod recipijenta 
izazvati empatiju i razumijevanje. No kako se u jednoj reklami često nudi velik broj 
ispovjednih iskaza, upitno je vodi li takvo pretjerivanje do pozitivnih rezultata. 


3. 4. Komentari 

U opsežne reklamne poruke katkad su uklopljeni i komentari kakve je 
moguće ostaviti na društvenim mrežama. Tu se mogu pročitati pohvale o proizvodu, 
ali i sumnje u učinkovitost reklamiranoga proizvoda te dvojbe vezane uz kupnju. No 
odgovori osoba koje su upotrebljavale proizvod uvijek uvjere neodlučne. Opisana 
strategija dodatno uvjerava u učinkovitost proizvoda jer su ti komentari često pisani 
vrlo prirodno, govornim rečenicama kakve čitatelji vjerojatno i sami spontano pišu 
(Iskoristile smo ponudu i jako smo zadovoijne. Zapetijana shih tzu kujica kcja se 


1 Za vrijeme čitanja autorice ovoga rada jednoga reklamnoga teksta broj posjetiteljia varirao je između 
221i241. 
2 O strategiji svjedočanstva (eng. testimonials) v. u Stolac - Vlastelica 2014. 

strasno bcjala, osisana i okupana sa puno paznje i strpijenja, na kraju izasla sretno 
masuci repom. Preporucujem. Doci cemo opet. :) - margareta). 


3.5. Kvaziznanstvenost 

Ova se strategija (Stolac-Vlastelić 2014) rabi u reklamama kojima se 
promovira novi proizvod ili proizvod koji na prvi pogled djeluje nepotrebno, 
prisutna je i u reklamama drugih medija. Najčešće se reklamira proizvod ili usluga 
vezana uz zdravlje i fizički izgled. Gotovo redovito strani ili hrvatski stručnjak, često 
liječnik, s napisanim imenom i prezimenom ispod fotografije, stručno objašnjava 
neki problem. Kako bi njegovo objašnjenje problema bilo što jasnije i uvjerljivije, 
priložene su tablice, grafikoni, crteži i statistički podaci. U tablicama je dana i 
usporedba s drugim metodama kojima se pokušava riješiti taj problem. Uspoređuju 
se cijene proizvoda/usluge, rizik od neuspjeha, odnosno učinkovitost, trajnost 
učinka iz čega se, dakako, iščitava da je po svim postavljenim parametrima 
predloženi proizvod najučinkovitiji, najbezboniji i najisplativiji. Analiza problema 
završava stručnjakovom preporukom reklamiranoga proizvoda. Dio takvih iskaza 
pisan je mješavinom specijaliziranoga i privatnoga iskaza - stručnjak se obraća 
čitateljima u drugome licu jednine, što djeluje nezgrapno i u hrvatskoj sredini još 
uvijek neprihvatljivo. 


3.6. Dijalog, savjetovanje 

Neke reklame u kojima stručnjak objašnjava problem i nudi rješenje pisane 
su suptilnije - kao dijalog između čitatelja i stručnjaka u kojem se stručnjak izražava 
stručno, čitatelj standardno, ali ne uvijek najtočnije, dijalog u kojem stručnjak nudi 
ime proizvoda koji može riješiti problem, ali ne upotrebljava figure u govoru, već 
upućuje na mrežnu stranicu gdje se može pročitati više podataka. Uz tekst nalaze se 
fotografije sudionika komunikacije te su napisana imena i prezimena stručnjaka i 
čitatelja te stručnjakova titula. 

Klikom na poveznicu i na naziv proizvoda dobivaju se potrebne informacije 
te opis svojstava toga proizvoda. Ovakvim razgovorom izvanjezična zbilja izravno 
ulazi u reklamnu. Autentični stručnjak svojim znanjem, iskustvom i preporukom te 
sustezanjem od davanja informacije o mjestu gdje se i kako može kupiti proizvod 
pridonosi vjerodostojnosti reklamne poruke, odnosno njezinoj uvjerljivosti. Ovakve 
uozbiljene reklame postaju snažni pokretač u donošenju odluke o kupnji proizvoda. 
Dijalog i komentari suvremene su strategije kojima se pomiču granice reklamnoga 
diskursa i kojima se mijenja stil reklamnoga diskursa koji je desetljećima svojom 
mimikrijom, figurativnoscu, intertekstualnoscu, jezičnim igrama, upotrebom 
žargonizama, dijalekta i stranih riječi zabavljao, iznenađivao i šokirao. 


3.7. Obraćanje imenom - miješanje javnoga i privatnoga diskursa 

Elektroničkom poštom često dobivamo ponude za kupnju raznih proizvoda i 
usluga. Ako jedanput popustimo i kupimo nuđeni proizvod, zasigurno ćemo ostati 
zabilježeni kao osoba na čiji se korisnički račun mogu slati nove ponude. Oglašivači 
će iskoristiti znanje osnovnih podataka pa će reklamnoj poruci prethoditi pozdrav 

vlasniku računa (Bok, Anita! Zdravo, Marko!). Obraćanje osobi imenom i upotreba 
imperativa u 2. licu jednine, koja je česta u takvim reklamama, stvaraju privid 
izravne komunikacije i prelaženje iz javnoga u privatni diskurs. No ostaje upitnim 
koliko je širenje granica reklamnoga diskursa na taj način učinkovito. Ta je strategija 
poznata iz kataloške prodaje i često je pobuđivala suprotan učinak - nekupnju, a ne 
kupnju. 


3.8. Širenje reklame putem društvenih mreža 

Kako društvene mreže povećavaju broj svojih korisnika, tako su i reklame 
sve prisutnije na društvenim mrežama. Postoje reklame za čije postavljanje na 
društvenu mrežu plaća oglašivač, ali reklame šire i sami korisnici društvenih mreža. 
Društvene mreže služe ponajprije održavanju i uspostavljanju kontakata, dijeljenju 
informacija, videozapisa, fotografija, izražavanju podrške i sl. Korisnici će sve ono 
što smatraju zanimljivim i korisnim željeti podijeliti sa svojim prijateljima. Viralni je 
marketnig (Stolac — Vlastelić 2014: 48) iznimno jak, a usto i besplatan. 

Katkad na kraju reklamne poruke stoji molba: ,Ako vam je članak bio 
zanimijiv i koristan, molim vas, podijelite ga s vašim prijateijima.“ Ponuđene su 
različite opcije. Korisnik pritiskom tipke bira njemu najpogodniju opciju. Na 
sofisticiran način i potpuno besplatno informacija o proizvodu/usluzi širi se dalje. 


3.9. Nagradne igre 

Nagradne igre kao jedan od načina na koji se potiče veća kupnja proizvoda 
prisutna je i na internetu (Isprobajte i vi NAN4 mlijeko i osvcjite druge fine Nestlé 
nagrade! Darujemo 5 poklon paketa!) 


3.10. Jezične strategije 

Jezik reklamnoga diskursa općenito karakteriziraju upotreba forme pitanja, 
superlativnih oblika, imperativnih iskaza, ponavljanja, uporaba oblika prvoga lica 
jednine, frazemski izrazi i njihove modifikacije, uporaba metafora i parafraza 
(Gjuran-Coha - Pavlović 2009), usto uporaba anglizama, novotvorenica, stranih 
riječi, uporaba metonimija, homografa, rime, igara riječima, uporaba zamjenica ti i vi, 
uporaba dijalektizama (Hudeček i Mihaljević 2009), uporaba licemjernih riječi i 
tvrdnja, nepotpunih tvrdnja, tvrdnja ,Mi smo drugačiji i jedinstveni“, uporaba 
nejasnih i maglovitih tvrdnja, kvaziznanstvenih i laskavih tvrdnja (Stolac - Vlastelić 
2014). U internetskim reklamama uočljiva je razlika na sintaktičkoj razini između 
dijelova reklame kojima je glavna funkcija privući pozornost (naslovi, podnaslovi i 
naslovi odlomaka unutar teksta) i dijelova teksta u kojima se opisuje 
proizvod/usluga te dijelova teksta u kojima se iznose svjedočanstva ili stručna 
objašnjenja. Naslovi i podnaslovi često su pisani kao upitne (Želiš smanjiti trbuh? 
Palac vam je deformiran?) ili usklične rečenice (Alarmantna rasprodaja novih 
smartphonea!), katkad nedovršene, zatim sadrže imperativne oblike (Upustite se u 
nebesku avanturu uz padobranski tandemski skok, Putujte bezbrižno, Saznaj kako da 
se riješiš masnih naslaga), 2. lice jednine (Poklanjamo ti popust u iznosu -25% pdv-a) i 
2. lice množine (Lak način da smršavite, Otkrijte 1 jednostavan trik za smanjenje 

prosirenih vena) i bezglagolske retenice (Tajna zategnutog trbuha!). Te su recenice 
najčešće jednostavne. Po tim karakteristikama slične su reklamama iz drugih medija. 
U dijelovima teksta u kojima se opisuju svojstva proizvoda/usluge katkad su 
prisutne složene rečenice netipične za reklamni diskurs (Vein Vanish krema je 
kombinacija moćnih prirodnih biijnih tvari koje vraćaju elastičnost vascj koži i 
smanjuju vanjske nesavršenosti, tretiraju proširene vene, i sprječavaju kožne podlive i 
pigmentaciju kao rezultat proširenih vena!), a u opisima računala, tableta i mobitela 
uz opise izražene rečenicama svojstva uređaja dana su i kao niz riječi ili kratica 
(često anglizama) i brojeva. Dijelovi teksta u kojima se iznose svjedočanstva pisana 
su u prvome licu jednine. Što se tiče izbora leksika, on je bombastičan i 
senzacionalistički u naslovima, podnaslovima i sloganima. U iskazima zadovoljnih 
kupaca moguće je naći elemente razgovornoga stila. Kao strane riječi javljaju se 
nazivi proizvoda. Dijalektizmi! i žargonizmi su malobrojni (U čemu je kvaka? Bit će 
vam svjetski!). Izborom leksika apostrofiraju se kvalitete proizvoda, rezultati njegove 
uporabe, lakoća postizanja rezultata i dugotrajnost učinka. Zato i u ovome žanru 
reklamnoga diskursa nalazimo riječi poput: fenomenalno, najboije, bezbolno, najboije 
moguće, rezultati kcji traju dugo, lak način, uživati, revolucionaran izum, sigurno, 
povoijno, sjajno rješenje, prirodno rješenje, 100 % znanstveno, nevjerojatno, 
ekskluzivno, trik.. Što se tiče stilskih sredstava, česta su ponavljanja rečenica 
(Provjeri kako možeš skinuti masne naslage i celulit bez napora!). Rime su rijetke, a 
katkad i neuspjele (S IZLOGA GORENJE KUPI I 800 KN - NA DRUGI GORENJE ARTIKL 
POKUPI!). Parafraze su rijetke. Zamjetna je uporaba metafora (Napa Faber - srce 
vaše kuhinje! Duboko zamrznute cijene škrinja i vertikalnih zamrzivača Gorenje) i 
personifikacije (Pružite zadovoijstvo vašoj hrani — kuhajte s Gorenjem. Vaš idealni 
suputnik - reklamira se pametni telefon, Boije iskustvo pametnog telefona, Gaje god 
pošli, vaš pametni telefon mora biti pripravan poći s vama, a Lumia 435 Dual SIM 
može baš to.), antiteza (Kilometri znače tako malo, kad ti netko znači tako puno. - 
reklama za Bipu). Vrlo su česte figure hiperbola (I nevjerojatno, potpuno prirodno 
rješenje koje dokazano ELIMINIRA 74% opasnih toksina.. sve bez napornih dijeta, sati 
znojenja u saunama, neprijatnih klistira... i bolnih i skupih IV tretmana... Ovo je zbiija 
alarmantno! Zato što se toksini nakupijaju i talože u tvom tijelu s vremenom... I kako 
nastavijaju napadati tvcje tijelo, ono postaje nemoćno da ih eliminira, Jednom kad 
dostignu „kritičnu točku“ mogu te zadesiti iznenadne reakcije kao što su..), 
eksklamacija (Tvcja stopala će ti biti zahvalna! Nevjerojatno, za 4 ijedna tolika 
promjena!) i iteracija - najčešće se ponavlja ime proizvoda (Aticipro je potpuno novo 
platno za madrace kcje sadrži probiotičku mikrcfloru kcja eliminira alergene nastale 
od grinja. Aticipro vodi pravu bitku protiv alergena eliminirajući negativne posijedice 
bez suzbijanja korisnih mikoorganizama.) Može se naći začuđujućih semantičkih 
spojeva riječi kojima se postiže duhovitost, ali rjeđe nego što je to u radijskim, 
televizijskim i tiskanim reklamama (Ni jedna metoda mršavijenja kcja se temeiji na 
boli i epskom trudu snage voije ne može trajati. To je dokazano.). 


1 U ostalim medijima njeguje se lokalnost u reklamama pa su dijalektizmi zastupljeni. Vodi se računa 
čak i o izboru antroponima (Frančić 1999). 

4. Zakljutak 


Reklamni multimedijalni diskurs neprestano mijenja svoj kolažni karakter, 
svoje dimenzije. Internet, medij bez kojega je teško zamisliti suvremeni svijet, 
svojom brzinom i mnoštvom informacija uvelike utječe na ljudsku komunikaciju i na 
ljudski život općenito. Pisana se komunikacija slanjem poruka putem mobitela 
počela mijenjati, a upotrebom elektroničke pošte i društvenih mreža promjene su 
još veće. Pisana komunikacija postaje sve neposrednija, manje formalna, manje se 
pazi na gramatiku i pravopis te postaje sve sličnija usmenoj komunikaciji. Putem 
društvenih mreža ljudi iznose svoju privatnost u javni prostor. Ta neposrednost 
vidljiva je i u internetskim reklamnim porukama. U mnogim se reklamama 
potencijalnim kupcima obraća u drugome licu jednine. Oglašivači idu i korak dalje: 
koriste se bazama podataka i izvlače imena korisnika računa elektroničke pošte pa 
im se obraćaju imenom. Reklame teže razgovornomu stilu, odnosno privatnomu 
diskursu. Pošiljatelj i recipijent ulaze u virtualni intimniji odnos pa u nekim 
reklamnim porukama možemo čitati svjedočanstva vezana uz duboko intimne 
trenutke kao što je smrt oca ili pak o seksualnim zgodama i nezgodama muškarca 
koji uzima sredstvo za povećanje mišićne mase ili pak o zadovoljstvu žena koje su 
kremom povećale grudi. U svojem nastojanju da se približe recipijentu reklamne 
poruke postaju sve agresivnije. Usto se u internetskim reklamama ruše tabui i one 
postaju sve manje mimikrijske: izravno se traži da se naruči neki proizvod, i to 
odmah (KUPI, NARUČI, AKCIJA!!! i sl). U internetskim se reklamama ne poklanja 
tolika pažnja stvaranju zgodnoga, kratkoga, duhovitoga slogana koji će se lako 
upamtiti. Slogan katkad izostaje. Cilj ovih reklama nije upamćivanje i prepoznavanje, 
već dati informaciju o proizvodu, zainteresirati čitatelja, a hipertekstovnim vezama 
samo jednim pritiskom tipke na tipkovnici mogu se provjeriti specifikacije toga 
proizvoda. U reklamnim porukama više se ne skrivaju pragmatični ciljevi. 
Internetske su reklame u jezičnome dijelu manje igrive. Manje crpe književno i 
dijalektno bogatstvo hrvatskoga jezika, filma i kulture općenito. U tehničkome dijelu 
one nalikuju na tiskane reklame: poigrava se s izborom fonta, veličinom i bojom 
slova. Sadrže fotografije, grafička rješenja, matematičke i statističke podatke. 
Zvukovi, glazba i video zasad su slabije zastupljeni u hrvatskim internetskim 
reklamama. Međutim, kao i u tiskanim reklamama, ima nekih u kojima je na 
domišljat i simpatičan način spojena slika s tekstom: 

Pasja vrućina? OLjavi prijevoz, podijeli troškove sa suputnicima i potjegni na vikend na more! 


dte” 


Podijeli prijevoz uz BlaBlaCar, najveću zajednicu za povoljnija putovanja u Hrvatskoj 


BlaBlaCar je najveći svjetski servis za dijeljenje prijevoza, povezujemo vozaće sa slobodnim mjestima u 
autu s onima koji putuju u istom smjeru. 

Dakle, analiza interenetskih reklama potvrdila je hibridnost jezika reklama (Kuna - Kostanjevac 2011), 
multimedijalnost i interdiskursivnost reklamnoga diskursa, ali i izostajanje intertekstualnosti te slabiju 
zastupljenost retoričkih figura. Bitna je razlika između internetskih i ostalih reklama i u tome što se u 
ostalim medijima reklame naplaćuju po dužini trajanja pa se autori više trude da budu domišljati. Usto 
ih i redakcija dorađuje, dok u internetskima zarada često ovisi o količini klikova pa je bitno da samo 
prvi prozor bude privlačan, a ostali trebaju biti što informativniji. Zbog toga je tekst u njima suhoparan 
i obiluje stručnim informacijama. 

GRAFICKA STAPANJA I GRAFOSTOPLJENICE 


Nikola KOSCAK 


The paper presents an overview of the figures which are based on graphic blending, ie. graphic blends. 
The overview is partly based on the rhetoric of Heinrich F. Plett, particularly on his use of general 
operations which divide the field of figures (addition, subtraction, permutation, substitution and 
equivalence) and his understanding of graphemic figures. Graphic blends are illustrated by examples 
from different discourse types and genres - from journalistic and advertising discourse to logos etc. 
The described research area falls within the field of graphostylistics, stylistic discipline that focuses on 
stylogenetic and figurative aspects of writing in language messages. 


Keywords: graphic blending, graphic blends, graphostylistics, figures of scription, blends, derivation 


1. Uvod 


Nezanemariv dio stopljenica! tine one koje su grafostilistički obilježene. 
Neke bi se od njih kao stopljenice prepoznale i izgovorene: 


(1a) taliBandić (tali-ban x Bandić) (u naslovu teme puca li taliBandić na premijersko 
mjesto? na internetskom forumu)? 

(1b) juTROVANJE (jutro x tro-vanje) (radijska emisija) 

(1c) ABORTOURS (abor-tus x tours) (naslov) (FT 539: 24) 

(1d) BOOKtiga (book ‘knjiga’ x bu-tiga) (porečki festival pročitanih knjiga) 

(1e) LEDONARDO (Ledo x Leo-nardo) (ime sladoleda) 

(1f) viabra (Via-gra x bra 'grudnjak') (reklamni slogan za grudnjake Wanderbra; niz 
slova (via) obojen je plavo) 


1 Ivan Marković stapanje određuje kao tvorbu riječi ,kombiniranjem i fuzioniranjem neznačenjskih 
[nemorfemskih] dijelova dviju (daleko najčešći slučaj, veoma rijetko triju) postojećih punoznačnica“, a 
tvorenice nastale stapanjem naziva stopljenicama (2012: 93). Evo i nekih primjera: 


" mađarolac (Mađar x Tir-olac) (izraz kojim je Ante Starčević nazivao političke oponente za 
koje je smatrao da služe Mađarima i Austrijancima) 

" Krvatska (krv x Hrv-atska) (natpis s ratnog plakata iz 1991. godine) 

" Edukaliptus (edu-kacija x eu-kaliptus) (psihodramska iskustveno-terapijska grupa) 

" Bvandžija (Bvan-a x Kan-džija) (naziv hip-hop-projekta) 

" Karamarkić (/Tomislav/ Karamark-o x /Željka/ Mark-ić) 


2 http://www.croportal.net/forum/politika/talibandic-puca-na-premijersko-mjesto-22676/stranica2/ 
(15. siječnja 2016) 
3 Kraticom FT ovdje i dalje u tekstu upućujem na list Feral Tribune. Slijedi broj lista i broj stranice. 

Od 6-11 am na 101 FM 


TROVANJE v 


LEDONARDO 
a. 
| 2 
| | > 
= LI Z 
Te 
eli a. 


vrsi snoimno nawscojuo e] 


=> 
dă 


Sve su to neologizmi pismovno ocudeni neuobitajenom uporabom malih i 
velikih, podebljanih ili obojenih slova, kombiniranjem hrvatske i strane grafije, ali 
pismovna razina ipak nije i temelj njihove tvorbe. No ima i takvih stopljenica koje se 
svojim glasovnim sastavom uopće ne razlikuju od već postojećih punoznačnica, pa 
se kao stopljenice mogu prepoznati isključivo u obliku zapisa, npr. (brasil) (niz slova 
(sil) obojen je zeleno, bra x Bra-sil) i (ABRACADAbra) (abracada-bra x bra), 
također reklamni slogani za grudnjake Wanderbra, koji su međutim neuočljivi kao 
stopljenice izvan pisanog konteksta, za razliku od gore spomenute stopljenice 
(viabra). S obzirom na to da je za njihovu tvorbu, pa i za samo uočavanje, presudan 
kakav aspekt zapisa, mogle bi se nazvati grafostopljenicama, a zbog navedene 
tvorbene osobitosti svakako ih treba razlikovati od gore ilustriranih ,običnih“ 
stopljenica koje su uz to i grafostilistički očuđene. 


ABRACADAbra 


Nemajući ništa protiv toga da se i grafostilistički obilježene „obične“ 
stopljenice uvrste u grafostopljenice u širem smislu, u nastavku teksta bavit ćemo se 
ipak pretežno onima u užem smislu (uz pokoju napomenu u vezi s grafostilistički 
markiranim ,običnim“ stopljenicama). I grafostopljenicama i drugim grafostilistički 
obilježenim stopljenicama zajedničko je to da, za razliku od ostalih, obično i nisu 
namijenjene glasnom čitanju, izgovaranju ili slušanju, već se pretežno dekodiraju 
posredstvom oka i vizualnih medija. Razlika je ipak u tome da je za grafostopljenice 
u užem smislu grafička očuđenost od primarne, a za grafostilistički obilježene 
„obične“ stopljenice tek od sekundarne važnosti. Primjerice (LEDONARDO) se može 
poimati tek kao grafostilistički markirana inačica stopljenice Ledonardo, a kao 

stopljenica (od riječi Ledo i Leonardo) prepoznala bi se i izgovorena, kao 
[ledonardo], dok (ABRACADAbra) svakako nije tek grafostilistitki očuđena riječ 
abracadabra, niti bi se kao stopljenica (od riječi abracadabra i bra) prepoznala 
isključivo izgovorena, kao [abrakadabra]. 

Grafostopljenice i grafička stapanja ovdje se poimaju kao osobita vrsta figura 
zapisa,! što je krovni termin pod kojim nastojimo okupiti i sistematizirati polje onih 
fenomena koji se u stilističkoj literaturi nazivaju grafostilemima (Pranjić 1998, 
Katnić-Bakaršić 2007), pravopisnim figurama (Bagić 1994), grafemskim figurama 
(Plett 2010), grafološkim taktikama (Ayeomoni 2012) i sl. Grafičko stapanje 
kompleksna je grafostilistička, tvorbena i semantička, a katkad čak i sintaktička i 
tekstna pojava. Kao tvorbeni način još uvijek je izrazito stilogeno. 


2. Grafostopljenice 


Jedan, manji, dio grafostopljenica nastaje stapanjem dijelova dviju 
punoznačnica u riječ koja je glasovno identična nekoj već postojećoj („trećoj“) 
punoznačnici. Značenje je te novonastale riječi, dakako, novo, no ona u pravilu 
preuzima konotacije od značenja glasovno identične (,treće“) riječi. Takva je 
primjerice grafostopljenica (TomKat), prema modelu Tom Cruise x Kat-ie Holmes 
skovan naziv za bračni par Tom Cruise i Katie Holmes, koji je zapravo preinačen 
zapis engleske imenice tomcat ‘mačak’. Preuzimanje konotacije jasno je uočljivo u 
grafostopljenici (PetrOl), nazivu za svojedoban napadački dvojac hamburškog 
nogometnog prvoligaša HSV-a, nastao prema modelu Mladen Petr-ić x Ivica OL-ić, 
koji je zapravo preinačen zapis engleske imenice petrol ‘benzin’, od koje potječe 
konotacija brzine i sl.2 

Od prethodno opisanih ipak su mnogo češće grafostopljenice čija se tvorba 
uklapa u model ,jedna riječ unutar druge, uz obavezno isticanje“ (v. Bugarski 2006: 
220). U potonjima s duljom je riječi stopljena (tj. takoreći u nju grafički 
interpolirana) kraća strana ili domaća riječ (ili čak kratica), kao u već spomenutim 
primjerima (brasil) i (ABRACADAbra). 

U nastavku ćemo prikazati nekoliko tipova grafostopljenica, ilustrirajući ih 
pretežno primjerima koji se uklapaju u češći model (,jedna riječ unutar druge“), 


1 Figure zapisa definiramo kao intencionalna očuđenja zapisa jezične poruke, proizvedenog da 
usredotoči pozornost recipijenta i deautomatizira njegovu percepciju pisane poruke. Dio figura zapisa 
temelji se na devijaciji od (orto)grafijskih pravila ili od stilističkog ko(n)teksta (adicijske, suptrakcijske, 
permutacijske i supstitucijske figure), a dio na ostvarivanju kakva tipa ekvivalencije u zapisu, bez 
obzira na poštivanje ili narušavanje pravopisne norme (ekvivalencijske figure). Te figure shvaćaju se 
ovdje kao jedan od ključnih predmeta grafostilistike, stilističke discipline čiji su predmet pretežno 
intencionalna očuđenja zapisa jezične poruke na razini slovnog sastava i grafije, interpunkcije i 
uporabe ostalih pravopisnih znakova. Operacije kojima se dijeli polje figura zapisa (adicija, suptrakcija, 
permutacija, supstitucija i ekvivalencija) preuzete su iz retorike Heinricha F. Pletta. Više o tim figurama 
u Košćak 2015b. 

2 Primjeri (TomKat) i (PetrOl) preuzeti iz Marković 2012: 93. 

uglavnom iz hrvatskog konteksta. Zbog utestalosti primjera dva se tipa pritom 
izdvajaju - grafoalijenacijske i majuskulizacijske grafostopljenice. 


2.1. Grafoalijenacijske grafostopljenice 

Zapisi poput (1c) (ABORTOURS) i (1d) (BOOKtiga) već su ilustrirali kako 
stopljenice mogu nastati i kombiniranjem riječi različitih jezika te biti grafostilistički 
obilježene miješanjem domaće i strane grafije. Ima međutim i stopljenica koje se 
doimaju poput tuđom grafijom očuđenih postojećih domaćih riječi. Takvi zapisi 
međutim nisu tek uobičajeni primjeri grafoalijenacija! poput zapisa riječi taške kao 
(tashke) (proizvođač torbica) ili kuhača kao (Koohacha) (proizvođač posuđa i 
pribora za kuhanje). Naime te stopljenice nastaju tako da se bilježenjem dijelova 
domaćih riječi prema stranoj grafiji u njihovom zapisu ističe (kao ,interpolirana“) 
neka strana riječ (najčešće engleska), čiji je glasovni sastav srodan dijelu te domaće 
riječi. To su dakle svojevrsni grafoneologizmi u kojima se stapaju dulje, domaće i 
kraće, strane riječi. 

Takve su grafoalijenacijske stopljenice primjerice (PRESSJEK) (naziv emisije 
na Kanalu Ri dobiven zamjenom (s) sa (ss), čime se istakla riječ press ‘novinarstvo’), 
pridjevi u sloganima za stanovit kaveni proizvod Za lattentne kavopije i Bilatteralni 
sporazum (zamjenom (<t) tuđim (tt) istakla se riječ latte ‘kava s mlijekom’) i zapis 
imena zagrebačkog lokala (BEERTIJA) (zamjenom hrvatskog (I) engleskim (EE) 
istakla se riječ beer 'pivo'). Tvorbena se motivacija tih stopljenica može prikazati na 
sljedeći način: 


(2a) PRESSJEK (press x pres-jek) 
(2b) lattentne (latte x late-ntne) 

(2c) bilatteralni (bi-late-ralni x latte) 
(2d) BEERTIJA (beer x bir-tija) 


Evo još nekih primjera: 


(3a) KLOPIZZA (klo-pica x pizza) (koprivnička pizzerija) 

(3b) booksa (book x buk-sa) (zagrebački književni klub) 

(3c) coolinarika (cool x kul-inarika) (internetska stranica o kulinarstvu) 

(3d) Sindiekat (s-indi-kat x indie) (koncertni prostor za indie-glazbu) 

(3e) WOOŽGI (Woo x vu-žgi) (u naslovu Woožgi ga Blaž, kritike filma Johna Wooa) (FT 560: 41) 
(3f) DEPRESSIJA (de-pres-ija x press) (naslov rubrike) (FT 577:11idr.) 


The 


1 Grafoalijenacija je naš termin za figuru koju oprimjeruju zapisi u kojima su pojedina slova ili čitavi 
slovni sastavi hrvatskih riječi ili izraza zamijenjeni prema inojezičnim grafijama. 

Nekoliko stopljenica toga tipa može se naći i u korpusu koji je prikupila i 
prikazala Iva Halapir u svojem diplomskom radu Rječnik stopijenica u Feral Tribuneu 
(1993-2008): 


cookavan prid. (Robin Cook x kuk-avan) 

(«Cookavna mu majka» br. 659, str. 52, 04/05/1998) 

O najavi B. Cartland da ce napisati knjigu o erotskim pustolovinama britanskog ministra 
vanjskih poslova R. Cooka. (2013: 22) 


hypotetički prid. (Hypo banka x hipo-tetički) 

(«Hypotetički jazz», br. 776, str. 46,29/07/2000) 

O skandaloznoj organizaciji splitskog koncerta Raya Charlesa na 3. Hypo jazz festivalu. 
(isto: 50) 


kohlosijek im. (Helmut Kohl x kol-osijek) 
(«Slijepi kohlosijek», br. 678, str. 42, 14/09/1998) 
Njemačka na prekretnici - H. Kohl gubi izbore od G. Schrâdera. (isto: 60) 


ustašlook im. (ustaš-luk x look) 

(«Feralov ustašlook», br. 1093, str. 44, 01/09/2006, rubrika «Greatest shits») 

O pogledu (engl. look) M. Ćavara na ulogu NDH i ustaša, koji su, tvrdi, ratovali s 
talijanskim fašistima. (isto: 125) 


Dakako, grafoalijenacijske stopljenice nisu nikakva osobitost suvremenog 
hrvatskog konteksta. One se javljaju i u drugim jezičnim kontekstima te mogu 
predstavljati i stapanja riječi raznih drugih jezika i grafija. Tako i u korpusu Ranka 
Bugarskog nalazimo nekoliko stopljenica toga tipa iz srbijanskog konteksta: 
(Pressija), (Pressing), (Rockovnik), (RUSStika), (prvoClassno Classic), (Boombar), 
(Prslook) i dr. (v. 2006: 220/221) U srbijanskom kontekstu nalazimo i stopljenice 
(Bookvar) (book x buk-var) (magazin za promociju čitanja) i (Booka) (book x buk- 
a) (izdavačka kuća iz Beograda). U stopljenici pak (travelle) - unutar sintagme 
Travelle Guide, nazivu posebnog priloga za putovanja časopisa Elle - stopile su se 
engleska riječ travel ‘putovati’ i francuska riječ elle ‘ona’, a u stopljenici 
(funtastyczny) u nazivu priredbe Funtastyczny Krakow engleska riječ fun “zabava! i 
poljska riječ funtastyczny ‘fantastičan’. 

»Uklopljena“ strana riječ katkad se dodatno istakne drukčijom bojom, 
boldom, kapitalnim slovom ili majuskulom, iako je već grafoalijeniziranost dostatna 
da se stapanje opazi kao tvorbeni model. Tako se naziv koncertnog prostora 
Sindiekat katkad bilježi i kao (sINDIEkat), npr. u zapisu njihove elektroničke adrese 
(SINDIEkatQprojektil.hr). Evo i nekoliko primjera grafoalijenacijskih stopljenica 
gdje se strana riječ dodatno istakla bojom:! 


1 O grafostopljenici (VUKOWAR) v. Košćak 2015. 

NACISTICKA GEOPOLITIKA KAO NOVA 
SRPSKA A 


drink ć music club 


pod 


Međutim katkad se stopljenica u kojoj su stopljene domaća i strana riječ 
prepoznaje zahvaljujući isključivo isticanju strane riječi navedenim pismovnim 
sredstvima, i to u slučajevima kada se slovni sastav strane riječi može uklopiti u 
domaću riječ bez grafijske modifikacije. Tako tek razlika u boji slova otkriva 
stopljenicu u zapisu (FENOMENALNO)), sloganu za muške najlonke, tzv. Majlonke 
(NB: također stopljenica!),! u kojemu je engleska imenica men 'muškarci' istaknuta 
crvenom bojom slova. 


eas 


Srodni su tome primjeri stapanja engleske rijeci love ‘ljubav’ i slovenske 
riječi Slovenija, pa i engleske riječi Slovenia, u kontekstu turističke promidžbe i sl. 
Riječ love pritom se prepoznaje zbog drukčije obojenih slova ili/i kombiniranja 


velikih i malih slova: 
SVDVEnia 


Ipak, s obzirom na to da u njima izostaje grafoalijenacija, grafostopljenice 
prikazane u potonjim primjerima bolje je nazvati dvopismovno-dvojezičnima, a ne 
grafoalijenacijskima. 


2.2. Majuskulizacijske grafostopljenice 
Zapisima (1a) (taliBandić) i (1b) (juTROVANJE) već smo ilustrirali kako 
stopljenice mogu biti pismovno očuđene neuobičajenom uporabom malih i velikih 


1 Više o toj reklamnoj kampanji, kojom su se zapravo promovirale dvostruke billboard-povrSine, v. na 


http://www.imago.hr/case-study/majlonke (15. siječnja 2016) 

slova. Ima medutim i podosta stopljenica koje se kao takve prepoznaju iskljucivo 
zahvaljujuci majuskulizaciji! dijela vec postojece rijeci, kao u vec komentiranom 
primjeru (PetrOl). Tako u nazivu hvarske građanske inicijative (PlatFORma) 
majuskulizacija dijela zapisa otkriva da se ne radi o već postojećoj riječi platforma 
nego o stopljenici nastaloj njezinim stapanjem s riječi For (dijalektalno ime otoka 
Hvara). Majuskulizacija dijela zapisa upućuje na to da su se u imenu bloga studenata 
bohemistike (ČEŠKAnje) stopile riječi Češka i češkanje, a u impresumu Feral Tribunea 
riječ Lumin, pisana velikim slovima, pseudonim Đermana Senjanovića u rubrici 
Luminova pošta, stapa se s riječi iluminator i tvori grafostopljenicu (iLUMINator). 
Konzumov slogan pak (KONZUMirajmo hrvatsko!) kao da majuskulizacijom nastoji 
prisvojiti glagol konzumirati, pa i sam apel kupcima da kupuju i konzumiraju domaće 
proizvode. Efekt sličnog tipa prisutan je i u djelomice majuskuliziranim sloganima 
(PRIMAmljivo dobra ponuda) i (PRIMAmljivo dobri dani u Solidumu) trgovačkog 
lanca Prima - kao da se grafičkim sredstvima pridjev primamljiv nastoji prisvojiti za 
vlastitu ponudu. 

Za razliku od prethodnog tipa - grafoalijenacijskih grafostopljenica, u kojima 
se uglavnom u domaću riječ ,interpolira“ strana riječ - tu se najčešće spajaju dvije 
riječi istog jezika. Kao primjeri pak grafostopljenica koje se tvore od duže domaće i 
majuskulizirane kraće strane riječi mogu se navesti oni koje zamjećuje Ranko 
Bugarski u nazivima emisija crnogorske Televizije IN: (AdmiNistracija), (TrenINg), 
(Insajder), (IstINa), (DomINe), (SINoptika) i dr. (v. 2006: 232).2 

Kao kod nekih grafoalijenacijskih stopljenica, i kod majuskulizacijskih se uza 
zamjene malih slova velikima kao fakultativni načini isticanja ,interpolirane“ riječi 
pojavljuju i razlike u boji ili fontu slova:3 


HIST=R 


FESTIVAL 


1 Majuskulizacijama u grafostilističkom kontekstu nazivamo supstitucijske figure slova kojima se 
uobičajeno pisanje malim slovima zamjenjuje pisanjem velikim slovima, npr. (DadA JazZ), (dada JazZ) i 
(DadA JAZZ) (zapisi imena zagrebačkog dadaističkog časopisa na njegovoj naslovnici iz 1922. godine). 

2 Zapis (1d) (BOOKtiga), srodan ovima koje donosi Bugarski, predstavljao bi pak grafoalijenacijsko- 
majuskulizacijsku grafostopljenicu u širem smislu. 

3 Tim su stopljenicama po sekundarnosti tipografskog isticanja srodni primjeri (1e) i (1f). 

KONZUM irajmo 


hrvatsko 


2.3. Grafostopljenice koje se temelje na drugim aspektima zapisa 

Kao što se već pokazalo kod stopljenica (brasil) i (FENOMENALNO), razlike u 
boji slova mogu biti i temelj (grafičkog) stapanja, a ne samo fakultativno sredstvo 
njegova isticanja. Tako je riječ špancirati ,pretvorena“ u stopljenicu izdvajanjem niza 
slova (PAN), tj. naziva piva Pan, u dijelu slogana (SVI ŠPANCIRAMO!) drukčijom 
bojom (zelenom, za razliku od ostatka zapisa, koji je bijele boje). Slično se dogodilo i 
imenima Diego (aluzija na egoizam argentinskog nogometaša Diega Armanda 
Maradone) i Partizan na plakatima srbijanskog dizajnera Nikole Puzigaće. U logotipu 
Slavonskog oglasnika riječ oglasnik postaje stopljenicom isticanjem riječi glas 
posebnim fontom (onim koji karakterizira i logo Glasa Slavonije, novina koje 
objavljuju ovaj oglasnik). I riječi toljaga i pištolj postale su stopljenicama u Feralovoj 
satiričkoj grafičkoj igri kojom se aludiralo na cenzorske tendencije brigadira Ivana 
Tolja, i to tako da se u ovim riječima većim slovima istaklo onaj niz slova kojim se 
bilježi i njegovo prezime. 


Đ šrnarrest es at 
Nees II i : PARTIZAN 


\ 
SVI mo: == 
HAI $ s 


slavonski TOLJ NUDI RJESENJA POMOCU KONN R 63 PTERA fer rag OE 
ciamik TOLJAca PISTOL 
Dakle grafostopljenice se mogu temeljiti i na razlikama u boji, fontu, veličini i 


drugim osobitostima pojedinih slova unutar zapisa (postojećih) riječi, iako su takvi 
primjeri rjeđi od stopljenica koje se temelje na grafoalijenaciji i majuskulizaciji. 

3. (Grafo)stopljenice s kraticama 


Stopljenice u kojima je jedna od sastavnica kratica vrlo često su i 
grafostilistički obilježene. Razlog tome je uglavnom kombiniranje malih i velikih 
slova u njihovu zapisu, gdje je kratica najčešće markirana majuskulom. Evo nekih 
primjera iz Bagićeva članka Stopijenica: riječ, figura, kultura (2015), koje donosimo 
zajedno s njegovim objašnjenjima: 


EUkcija im. (EU x aukcija) 

EUKCIJA je nova elektronska platforma namijenjena prodaji prethodno korištenih osobnih 
vozila, teretnih vozila, plovila, građevinskih strcjeva, opreme i sličnih objekata putem 
interneta. (A [www.autoclick.hr], 4. 9. 2009) 


EUšteda im. (EU x ušteda) 
EUSteda! - od sada i proizvodi hrvatskih dobavijača! (naslov - 24 sata, 28. 6. 2013) 


harteRIja im. (hartija x arterija x *histerija x Rijeka) 
HerteRlije - naslov dviju knjiga književnih kritika N. Petkovića (2009; 2013) 


prolEUter im. (proleter x EU) 
ProlEUteri svih zemaija, ujedinite se! (poruka performansa D. Martinisa, MSU, 1. 7. 2012) 


rEUvolucija im. (revolucija x EU) 
Samo rEUvolucija može donijeti pravi užitak! (poruka performansa D. Martinisa, MSU, 1. 
7.2012) 


Stapanjem postojećih riječi i kratica međutim nastaju i mnoge 
grafostopljenice u užem smislu, dakle grafostilistički obilježene stopljenice koje se 
izgovorene i ne razlikuju od postojećih riječi. Takvom je grafostopljenicom 
primjerice pridjev (EUropski), upotrijebljen u nazivu hrvatsko-slovenskog 
bilateralnog susreta Južna slavistika u EUropskom kontekstu, održanom od 15. do 17. 
listopada 2014. na Filozofskom fakultetu u Zagrebu, u kojem je zamjena malog slova 
(u) velikim (U) omogućila skraćivanje eventualnog prijedložnog izraza u europskom i 
EU-kontekstu u nazivu susreta. 

Premda se zapravo uglavnom radi o podvrstama majuskulizacijskih 
grafostopljenica ili onih koje se temelje na drugim aspektima zapisa, 
grafostopljenice s kraticama smo zbog njihove brojnosti izdvojili u zasebno 
poglavlje. Najčešće su one u kojima se kratice pojavljuju kao majuskulizirani dijelovi 
zapisa postojećih punoznačnica: 


(4a) raZGlednice (ra-zg-lednice x ZG) (galerija zagrebačkih razglednica) 

(4b) ZGuglaj! (ZG x zg-uglaj) (Android-aplikacija za koncertna događanja u Zagrebu) 

(4c) STep (ST x st-ep) (splitski program regionalnog razvoja civilnoga društva i lokalnih 
zajednica) 

(4d) STrast (ST x st-rast) (u sloganu (STrast života) za splitski građevinski projekt Vrtovi 
palmi) 

(4e) SFera (SF x sf-era) (društvo za znanstvenu fantastiku iz Zagreba) 

(4f) PRaznici (PR x pr-aznici) (u sloganu (PRaznici uz 24sata i Bernays), za natjecaj u 
vezi s Visokom školom za komunikacijski menadžment Edward Bernays, koja podučava i 
PR-u) 


PRaznici 
uz 24sata 


i Bernays 


30. ožujka - 1. travnja 


STrast života 


Grafostilistički obilježena stapanja kratice s postojećom riječi mogu se 
temeljiti i na grafoalijenacijskim zamjenama, odvajanju kratice crticom itd.: 


(5a) Yutarnji list (naziv Facebook-grupe koja okuplja one koji Jutarnji list percipiraju kao 
dnevnik jugofilske orijentacije i sl.) 

(5b) YUSIPOVIĆ (u zagrebačkom grafitu (YUSIPOVIĆ BJELI ORK), koji referira na bivšeg 
predsjednika Ivu Josipovića) 

(5c) REM-EK DJELO (FT 575: 40) (u naslovu recenzije albuma glazbenog sastava REM) 
(5d) BIHAĆ - BiH ILI NEBiH (FT 579: 20) (naslov) 


4. Ostala grafička stapanja 


Proširi li se oznaka grafičko stapanje i na slučajeve raznih drugih pismovnih 
fuzioniranja, koji, doduše, nisu u vezi s tvorbom riječi, ali oprimjeruju raznorazna 
sažimanja višerječnih izraza, pa i rečenica i tekstova, pod njom bi se mogle okupiti i 
razne druge figure zapisa. 

Osobita grafička stapanja primjerice nalazimo u nekim ikoničkim 
supstitucijama slova brojkama,! gdje te zamjene nose i kakvu posebnu obavijest. 
Tako je u logotipovima američkih filmova Scream 4 (SCRE4M), Taken 3 (TAK3N) i 
Fantastic 4 (FANT4STIC), francuskog filma Taxi 4 (TAXI) i videoigre Wipeout 3 
(Wip3out). 

Zaseban tip grafičkih stapanja čine i zapisi koji su istovremeno i posebni 
slučajevi suptrakcijskih figura zapisa.2 Njima se jezična poruka sažima tako da su 


1 Ikoničke supstitucije slova brojkama nazivamo ikoničkim numerizacijama. Omogućene sličnošću 
pojedinih slova i brojaka, one predstavljaju jedan od tipova supstitucijskih figura slova. 
Konvencionalnije primjere - one pri kojima ne govorimo i o stapanju - nalazimo u zapisu naziva 
branda (UNIQUE) (jedinstvenoj vodi valjda dolikuje da u logotipu ima brojku (1)), u logotipu TV-serije 
(NUMB3RS) i dr. 

2 Suptrakcijske figure zapisa nastaju izostavljanjem jednog ili više slova i drugih pravopisnih znakova u 
uobičajenom i pravopisno korektnom zapisu jezične poruke. Primjer: vinkovački grafit (PANK NIE 
MRTAV!). 

jedno ili vise istih slova s kraja jedne i pocetka druge rijeci u sintagmi predstavljena 
istim slovima, a suptrahiran je i razmak izmedu rijeci. Sastavnice sintagme pritom se 
i ne moraju posebno označiti (top i pet u logotipu (TOPET), emisije satiričnog portala 
News bar), ali često se to ipak čini - primjerice izdvajanjem druge sastavnice 
posebnom bojom (miniskulizirana kratica (zg) drukčijom bojom u zapisu (Jazzg), u 
vezi sa Zagreb Jazz Festivalom), kapitalizacijom (u zapisu naziva tvrtke Družba Adria 
kao (DružbAdria) itd. 


Osobita su i grafička stapanja u kojima zapis predstavlja dvije različite 
jezične poruke, a jedna od njih šifrirana je prisutnošću nekih osobitih aspekata 
zapisa. Primjerice, zahvaljujući majuskulizaciji jednog slova unutar riječi Parnas i 
Zvonimir, zapisi imena udruga (parNas) i (ZvoniMir) čitaju se i kao izrazi par nas i 
zvoni mir. 


Udruga paras 


udruga za umjetnost 


ZNO n j M ir i kulturu 


Još ekstremniji primjer nalazimo u zapisu na naslovnici Ferala, koji se može 
čitati i kao Mi smo svi njegov narod i kao Mi smo svinje - govna rod (aluzija na narav 
odnosa naroda i tadašnjeg predsjednika Tuđmana). 

Nade se i grafickih stapanja koja se ostvaruju kao interpolacije kraceg iskaza 
koji se „skriva“ unutar duljega. Tako je izborom pojedinih slova ili njihovih skupova 
iz niza imena i prezimena urednika (Viktor IVAnčić, predrag LUcić, boris DEŽulović) 
na naslovnici Feral Tribunea bio šifrirano zapisan skupni naziv za ključne članove 
redakcije novina - VIVA LUDEZ. U sloganu pak (ProizVodi za RepAraturu) tvrtke 3M 
tri su zamjene malih slova velikima — (v) s (V), (r) s (R) i (a) s (A) - omogućile 
uklapanje poruke Vodi za rep u poruku Proizvodi za reparaturu. 


ProizVodi za RepAraturu 


Kao i mnoga druga grafička stapanja ti su zapisi često osobiti primjeri 
majuskulizacija, no uklopljeni se izrazi katkad ističu i drukčijom bojom fonta, kao 
primjerice u zapisu turističkog slogana I feel Slovenia ‘Osjećam Sloveniju" koji se 
zahvaljujući razlikama u boji slova može čitati i kao I feel love ‘Osjećam ljubav’. 


I u sljedećem prilogu iz Feral Tribunea (FT 421: 5) manji se tekst u većemu 
ističe zahvaljujući razlikama u boji slova i podloge: 

HRVATSKI POPULACTISKI POKRET 
SALJE DRAMATICNI/A JHA 
SVIM ČITATELJIMA ep: Vai 
DRAGE HRVATICE S HRVATI, 


O grafičkim bi se stapanjima moglo govoriti i u slučajevima uklapanja manjeg 
teksta u veći pri čemu oni dijele zajedničke riječi. (Dakle izostaje uklapanje zapisa 
jedne riječi unutar zapisa druge, kao u prethodnim primjerima.) Tako su razlike u 
boji i fontu pojedinih riječi omogućile dvostruko čitanje slogana Crvenog krsta u 
Jugoslaviji poslije Drugog svjetskog rata (ekstenzivna i skraćena verzija slogana), a u 
poduljim sloganima kojima se reklamiralo dnevni list 21. stoljeće kraće verzije istih 
slogana uklapale su se masnim slovima: 


novine koje 
ne zanima 
političko 
prepucavanje 
nego stvarni 


POMOGNITE 
PREKO CRVENOG KRSTA 
NAŠEM NAPACENOM 


NAROD U 


Među egzotičnijim primjerima grafičkih stapanja nalaze se predstavljanja 
dvaju kontradiktornih iskaza zapisom jedne rečenice (osobitim anakolutom!), koja 
se, kad se nastoji pročitati poput uobičajenih zapisa rečenica, percipira kao duhovita 
besmislica. Te su figure zastupljene u čitavom nizu slogana u reklamnoj kampanji 
švicarskog osiguravajućeg društva Swiss Life, kojima se - sugerirajući 
konzumentima da život može biti hirovit, a osobni i obiteljski prioriteti promjenjivi - 
promiče stanovit fleksibilni financijski plan. Efektu začudnosti zasigurno pridonosi i 


1 Anakolut Bagić definira kao sintaktičku nedosljednost, rečenicu čiji se svršetak ne podudara s početkom, 
te napominje da u književnosti (dodajmo: i u primjerima iz reklamnog diskursa, poput onog koji se 
ovdje komentira) iz greške prerasta u figuru (2012: 42). 

to Sto granice izmedu tih recenica nisu nikako posebno oznatene. Tako je stapanjem 
rečenica | like working with you. ‘Volim raditi s tobom. i Working with you is 
impossible. ‘Raditi s tobom je nemoguce. dobiven efektan slogan I like working with 
you is impossible. Volim raditi s tobom je nemoguće.. 


I like working 
with you 
is impossible. 


Swisslife 


Čak se i akrostih može predstaviti kao osobit tip grafičkoga stapanja. Premda 
se obično svrstava među figure konstrukcije, akrostih uglavnom funkcionira (i) kao 
figura zapisa, s obzirom na to da se najčešće uočava upravo pri čitanju početnih 
slova pojedinih stihova u pisanome obliku. (On se naime vrlo rijetko opaža pri 
slušanju početnih glasova u stihovima.) Kao primjeri utemeljenosti akrostiha u 
pismovnom, a ne u govornom aspektu diskursa mogu se navesti i svojevrsni prozni 
akrostihovi poput ovih iz Ferala (FT 430: 2; 504: 37): 


vice lia Grim prc vs 
SAVJETI ZA RODITELJE 


VAŠE DIJETE JE SKLONO USTASLUCIMA? NEMOJTE PANIČARITI! POMOZITE MU DA IPAK POSTANE 


PREDSJEDNIK 

5. Zakljutak 


Kao Sto se vidi iz komentiranih primjera, grafostopljenice i grafička stapanja 
osobito su testi u suvremenom reklamnom diskursu, gdje katkad funkcioniraju 
uklopljeni unutar slogana, a katkad samostalno, pa sami tine titav slogan. Nije 
zanemariv ni broj logotipova koji su grafostopljenitke naravi. Vazno je medutim 
primijetiti da su se u hrvatskom kontekstu grafitka stapanja u vecem broju 
pojavljivala i u novinarskom diskursu, i to još 1990-ih u mnogim naslovima 
kontroverznog Feral Tribunea.! I reklamna i novinarska grafička stapanja pokazuju 
manju ili veću semantičku kompleksnost, proizašlu iz značenjskog ,sudara“ dviju 
riječi ili čak čitavih iskaza, a katkad i bogatije konotacije i aluzivnost. Unatoč tomu 
što često svjedoče o mogućnostima jezične i pismovne kreativnosti, njihova 
usidrenost u određenom tipu konteksta - reklamna grafička stapanja nastoje 
isključivo zabaviti, a novinarska uz to često i provocirati - uvjetuje to da se ona 
uglavnom svode na prigodne i jednokratne jezično-pismovne egzibicionizme. Ipak, 
nije nezamislivo da se s vremenom grafička stapanja prestanu poimati isključivo kao 
figurativni fenomeni, a neka grafostopljenica u budućnosti možda nađe i put u kakav 
rječnik standardnoga jezika. 

NEPROMJENJIVE RIJEČI U HRVATSKOGLAGOLJSKIM BREVIJARIMA 


Tanja KUŠTOVIĆ 


U radu se analiziraju nepromjenjive riječi (prilozi, prijedlozi, veznici, uzvici i čestice) u 
hrvatskoglagoljskim otisnutim brevijarima (Kosinjski brevijar, Baromićev brevijar, Brozićev brevijar) i 
u rukopisnom II. novljanskom brevijaru. Pritom se analiziraju psalamski tekstovi kao primjer 
liturgijskih tekstova i tekst legende o sv. Pavlu Pustinjaku kao primjer neliturgijskih tekstova. 
Usporednom analizom pokušava se ustanoviti postoje li razlike u tvorbi i upotrebi nepromjenjivih riječi 
između liturgijskih i neliturgijskih tekstova, te kakav je odnos hrvatskih prema staroslavenskim 
elementima. Dolazi se do zaključka da nema razlike u upotrebi nepromjenjivih riječi između liturgijskih 
i neliturgijskih tekstova. Na temelju samih oblika nepromjenjivih riječi utvrđuje se da su svi proučavani 
tekstovi hrvatsko- staroslavenski, premda fonološki često dolazi do pokušaja prilagođavanja 
staroslavenskom jeziku (npr. zamjenjivanja iskonskog samoglasnika a poluglasom u prijedlozima: na- 
Nb, Za- Zb, prilogu: nbpridb- napr&ždp). 


Ključne riječi: prilozi, prijedlozi, veznici, uzvici, čestice, hrvatsko- staroslavenski jezik, 
hrvatskoglagoljski brevijari 


1. Uvod 


Brevijari su službene crkvene knjiga koje se sastoje od molitava i čitanja 
raspoređenih po danima u godini i po satima u danu, a namijenjena su svećenicima i 
redovnicima. Osim biblijskih tekstova i molitava, neki brevijari sadrže i književne 
tekstove poput legendi. Od hrvatskoglagoljskih tiskanih brevijara najstariji je 
Prvotisak Brevijara iz 1491. godine otisnut u Kosinju. Danas je poznat jedan 
primjerak tog brevijara koji se nalazi u Veneciji (Biblioteca nazionale Marciana, 
Breviario glagolitico Inc. 1235). Taj nam je brevijar danas dostupan u faksimilu!. Po 
vremenu tiskanja slijedi ga Baromićev brevijar iz 1493. godine, otisnut u Veneciji, u 
tiskari Andrije Torresanija. Brevijar je nazvan po priređivaču Blažu Baromiću, 
senjskom kanoniku i tiskaru. Osim brevijarskih tekstova ovaj brevijar sadrži i ritual i 
misal te se time ubraja u kombinirani tip brevijara.2 Sačuvano je pet primjeraka tog 
Brevijara od čega se dva čuvaju u Nacionalnoj i sveučilišnoj knjižnici u Zagrebu, po 
jedna u Italiji (Nacionalna knjižnica Braidense u Milanu) i Njemačkoj (Državna 
knjižnica u Munchenu) dok se jedan primjerak čuva u Rumunjskoj (Brukenthal u 


1 Brevijar po zakonu rimskoga dvora 1491. HAZU- Grafički zavod Hrvatske, Zagreb 1991. 
2 Jurčević, Ivan: Psalmi tiskani hrvatskom glagoljicom 1491. godine, Sveučilište Josipa Jurja 
Strossmayera u Osijeku, Filozofski fakultet, Osijek, 2005., str. 13. 

Sibiiu)!. Treći otisnuti je Brozicev brevijar iz 1561. godine. I taj je brevijar otisnut u 
Torresanijevoj tiskari, a nazvan je po njegovom priređivaču Nikoli Brozicu, 
omišaljskom župniku. Danas se nalazi u Londonu, u Britanskoj knjižnici (British 
Library, C. 35.d.20). 

Od rukopisnih brevijara izdvojimo II. novljanski brevijar iz 1495. godine koji 
je pisao pop Martinac iz Grobnika. Pretpostavlja se da je upravo Baromicev brevijar 
jednim dijelom iskoristen za pisanje II. novljanskog brevijara. 

Budući da navedeni brevijarski tekstovi nisu danas svi u jednakoj mjeri dostupni za 
proučavanje, u ovom radu ću analizirati nepromjenjive riječi u onom opsegu koji mi 
je bio dostupan. 


2. Pregled dosadašnjih istraživanja 


Brevijarski tekstovi do sada su proučavani u različitom opsegu. Sadržaj 
Baromićeva brevijara najpotpunije je opisao Jozef Vajs?. Josip Hamm3 je proučavao 
biblijski tekst Judite u hrvatskim rukopisnim i tiskanim brevijarima. Tiskane 
brevijare proučavala je Biserka Grabar“ koja se usredotočila na znanstveno 
istraživanje hrvatskoglagoljskih tiskanih kalendara u brevijarima. Anica Nazor" je u 
više navrata predstavila hrvatske tiskane knjige pa tako i hrvatskoglagoljske 
otisnute brevijare. Vesna Badurina Stipčević? proučavala je tekstove legende o 
svetom Pavlu Pustinjaku koja se nalazi zabilježena u dva glagoljska brevijara: 
Baromićevom i Brozovićevom. Dodajmo proučavanja Ivana Jurčevića? koji je 
analizirao jezične osobine promjenjivih riječi u trima tiskanim hrvatskoglagoljskim 
brevijarima (Kosinjskom, Baromićevom i Brozićevom). Završimo ovaj nepotpun 
popis jednom od zadnjih proučavanja Marijane Tomić koja je informatičkim 
programom na primjeru brevijara pokazala kako se hrvatskoglagoljski tekstovi 
mogu proučavati suvremenim metodama. 


1 Baromićev brevijar nije nam dostupan u fototipskom niti u nekom drugom izdanju, a 
hrvatskoglagoljsku legendu o svetom Pavlu Pustinjaku transliterirala je i objavila Vesna Badurina- 
Stipčević: Hrvatskoglagoljska legenda o svetom Pavlu Pustinjaku, Hfd, Zagreb, 1992. 

2 Vajs, Jozef: Nejstarši breviar chrvatsko- hlaholsky, Prag 1910, XCIII- CI 

3 Hamm, Josip: Judita u hrvatskim glagoljskim brevijarima, Radovi Staroslavenskog instituta 3, Zagreb, 
1958, str. 103- 201. 

4 Grabar, Biserka: 1984. Tiskani glagoljski Baromićev brevijar, Slovo 34: 159- 180. 

5 Nazor, Anica: Tiskana glagoljska knjiga od prvotiska Misala 1483. do Brozićeva Brevijara 156, Slovo 
34: 7-16. 

6 Badurina- Stipčević, Vesna: 1992. Hrvatskoglagoijska legenda o svetom Pavlu Pustinjaku, Zagreb: Hfd. 

7 Jurčević, Ivan: 2002. Jezik hrvatskoglagoijskih tiskanih brevijara, Osijek: Sveučilište Josipa Jurja 
Strossmayera u Osijeku, Pedagoški fakultet. 

8 Tomić, Marijana. 2014. Hrvatskogagoijski brevijari na razmeđu rukopisne i tiskane tradicije, Zagreb: 
Naklada Ljevak. 

3. Metodologija i ciljevi istraživanja 


Iz dosadašnjih radova vidljivo je da nepromjenjive vrste riječi u brevijarskim 
tekstovima nisu zasebno istrazivane. Do sada su provedena istraživanja 
nepromjenjivih riječi u tekstu Ivančićeva zbornika! te u Misalu hruackom Šimuna 
Kožičića Benje2, dok se u ostalim znanstvenim tekstovima nepromjenjive riječi 
obrađuju sporadično. U ovom će se radu poredbenom analizom utvrditi postoje li 
razlike u oblicima i upotrebi nepromjenjivih riječi - priloga, prijedloga, veznika, 
čestica i uzvika - između liturgijskih (na primjerima psalama) i neliturgijskih 
tekstova (na primjerima legende o svetom Pavlu Pustinjaku). Također, pokušat će se 
ustanoviti u kojoj se mjeri čuvaju naslijeđene staroslavenske osobine i zamjenjuju li 
se mlađim, hrvatskim osobinama. 

Primjeri za psalamske tekstove označeni su brojem stranice, stupca i retka u 
Kosinjskom brevijaru3, a ako postoje razlike u Baromicevut i Brozićevu5 brevijaru 
one se ističu bez navođenja stranice. Za legendu o svetom Pavlu Pustinjaku koja se 
nalazi u II. novljanskom brevijaru® navodi se broj folije i stupca na kojoj se primjer 
nalazi a ako postoji razlika u Baromićevu i Brozićevu brevijaru ona se ističe bez 
navođenja folije. 


4. Prilozi 


Kao što je poznato, prilozi su nepromjenjive riječi kojima se iskazuju 
okolnosti u kojima se odvija glagolska radnja. S obzirom na okolnosti, dijelimo ih na 
priloge vremena, mjesta odnosno smjera, načina i količine. Kad govorimo o tvorbi, 
govorimo o neizvedenim i izvedenim prilozima, pri čemu izvedeni prilozi mogu biti 
izvedeni od zamjeničke ili imenske riječi (imenice ili pridjeva). Budući da su prilozi 
vezani uz glagol u primjerima su označeni prilozi i glagoli na koji se pojedini prilozi 
odnose. 


4.1. Neizvedeni prilozi 

Od neizvedenih priloga u proučavanim tekstovima nalazimo vremenske 
priloge: nine, abie i paki. Njihovi staroslavenski oblici doživjeli su karakteristične 
fonološke promjene (y>i, 6>i: nynć, paky) ili su ostali nepromijenjeni (abie). 


1 Kuštović, Tanja. 2013. Nepromjenjive riječi u Ivančićevu zborniku. U: Zadarski filološki dani IV, [ur. 
Božić, Rafaela, Sambunjak, Slavomir] 207-228. Zadar: Sveučilište u Zadru, Odjel za kroatistiku i 
slavistiku. 

slavistiche 12 (58): 163-184. 

3 Kratica: Kos. 

4 Kratica: Bar. 

5 Kratica: Broz. 

6 Kratica: Nova. 

(1) čto n(i)ne vz'g(lago)leši (Nova 362d) 

(2) db primut abie studb svoi (Kos 194c/17) 

(3) I paki da se veselaše (Nov 362d) 

Prilog paki osim navedenog oblika javlja se i u obliku pak’: 

(4) Pak’ ze ez(i)kb moi vas d(a)nb poučit se (Kos 203c/23) 

a nalazimo i kontekste u kojima Bar i Broz taj prilog izostavljaju: 

(5) ot bezd(a)nb z(eml)e drevle p(a)ki vzved(e) me (Kos 203c/14; p(a)ki] om. Bar Broz) 
Uz prilog paki javlja se i prilog s istim značenjem vaspetv. Taj se prilog u psalamskim 
tekstovima javlja u oblicima: vaspetb i vespete. Pritom treba reći da Kos češće ima oblik s 
nevokaliziranim poluglasom. 

(6) Da vzvrat(e)t se vespete i potidet se (Kos 194d/15; vespetb] vaspetb Bar Broz) 

Uz oblike vaspetv i vespeto u rijetkim slučajevima u Bar i Broz nalazimo i oblik vaspćte 
koji je rezultat zamjene iskonskog e s jatom. Zanimljivo je da je pritom riječ o potpuno 
istim kontekstima, što nas upućuje na to da su prepisivači Bar i Broz nastojali napraviti 
stilističku razliku da bi izbjegli učestala ponavljanja. 

(7) Da vzratet se vasp(e)tb i postid(e)t se (Kos 203a/19; vasp(e)to| vaspét Bar Broz) 
Prilog abie javlja se u psalamskim tekstovima, ali ne i u tekstu legende gdje se 
upotrebljava prilog tudie: 

(8) I tudie kada b(i)si juže vidéti (Nov2 362b) 

Od neizvedenih priloga treba spomenuti prilog količine ošće: 

(9) Iošće s(love)sv ne b(ê)še is'plnil' (Nov2 362d) 


4.2. Izvedeni prilozi 
Izvedene priloge podijelit ću s obzirom na okolnosti koje izražavaju. 


4.2.1. Vremenski prilozi 
Od vremenskih priloga izvedenih od imenskih riječi (imenice, pridjevi, 
brojevi) nalazimo: d(a)n(a)s, noéiju, iskoni, isprva, vskoré/ skoro. 


(10) azb d(a)n(a)s rodih te (Kos 182d/8) 

Prilog je tvoren od sintagme imenice donb i zamjenice sb u akuzativnom obliku /ovaj 
dan/. 

(11)1 poučah se noćiju sa src(e)me moimb (Kos 205b/24) 

(12) V d(a)n zap(ové)dé g(ospod)b m(ilo)st» sv(o)ju i noćiju pés(a)nb ego ot mene (Kos 
195b/16-18 (17 noćiju| noécju Broz) 


U ovakvim kontekstima kao što je ova zadnja umjesto priloga sa značenjem 
danju upotrebljava se sintagma v d(a)n, a za značenje noću upotrijebljen je prilog 
noćiju koji se u Broz bilježi i kao noéoju. Oblik noéiju je instrumentalni oblik imenice 
koji je zadobio prilošku funkciju. 

Nekoliko je priloga koji se odnose na jutarnje doba dana. To su: jutro, 
jutrome, zajutra: 


(13) i vzraduju se jutro m(ilo)sti tvoei (Kos 199d/32) 

Značenje ovog priloga je jutrom, a riječ je o popriloženoj imenici. 

(14)ijutrome m(o)l(i)t(a)ve moć varit te (Kos 209b/18) 

U ovom primjeru značenje jutrom izraženo je imenicom u instrumentalnom obliku, što je 
adekvatno obliku noćiju u jednom od prethodnih primjera. 

Da prilozi jutro i jutrom imaju isto značenje vidimo iz primjera: 

(15) Ispln(i)hom' se jutrome milosti (Kos 210c/16 jutromv] jutro Bar Broz) 

u kojem Bar i Broz variraju oblik u odnosu na primjer u Kos. 

Prilog zajutra ima značenje od jutra i tvoren je od prefiksa za-, imenske osnove jutr- i 
sufiksa -a. 

(16) Zajutra že egda juže d(b)né os’vanulé b(é)Se (Nov2365a) 

Na jutarnje doba dana upućuje nas i prilog rano nastao od osnove pridjeva ran- i sufiksa - 
o. Druga mogućnost tumačenja ovog priloga je da je riječ o pridjevu srednjega roda koji je 
preuzeo ulogu priloga: 

(17) Vstanu rano ispov(&)m se t(e)bé (Kos 199b/29) 

Nasuprot priloga koji označavaju jutarnje doba dana nalazimo priloge koji označavaju 
završetak dana- navecerb. 

(18) Vzvr(a)tet se nav(e)čerb (Kos 199d/5) 

Značenje uvečer iskazano je i prilogom večere: 

(19) Večere jutro i pol(u)dne pov(é)mb vzvécu (Kos 198d/23) 

U primjeru (19) nalazi se i prilog polu(u)dne koji označava središnji dio dana, a tvoren je 
od prefiksa polu- i imenice donb u genitivu. 

U proučavanim tekstovima nalaze se i drugi vremenski prilozi: 

(20) ékoz(e) bê iskoni i nine (Kos 204b/35) 

(21) iže ist(e)ža isprva (Kos 204c/2-3) 


Prilozi iskoni i isprva pokrivaju isto značenje ,u početku“. 
Značenje davno izraženo je istoimenim prilogom: 


(22) Brate t(e)be dav'no vidêhb (Nov2 364c) 


Značenje priloga vskoré/ skoro je uskoro, ubrzo. Za ova dva priloga treba reći 
da su oni i prilozi vremena i prilozi načina jer odgovaraju na pitanja i kada i kako, no 
bliže im je vremensko određenje jer se odnose na kratkoću vremena u kojoj se 
radnja događa. 


(23) postidet se zelo vskoré (Kos183c/28) 

(24) i &k(0) zelie zlaka skoro otp(a)dute (Kos 193a/26) 

Prilog kojim se izriče da se radnja dogodila u neodređenom vremenu je edincju. 
(25) edincju kleh se (Kos 2104/12) 


Riječ je o broju edino u instrumentalu, a takva je tvorba vidljiva u već 
spomenutom prilogu noéiju. 

Od vremenskih priloga kojima je u osnovi zamjenica u proučavanim 
tekstovima javljaju se: tvgda/ togda/ tagda, tada, vsagda, vnegda, vinu, prisno, 
vazdan, vazda, nikogda, nékogda. 


(26) Tegda i otvééa i r(e)če emu (362c) 

(27) Ace mi ne ud obléjutb togda nepročane budu (Kos 187c/32) 
(28) Tagda vzgl(agol)etb k nim» (Kos 182d/1) 

(29) i tada vis't(i)nu pogrebeSp t(â)lo moe (Nov2 363b) 

(30) i čto es(a)mb vsag'da Zelilb (Nova 364c) 

(31) Vnegda vazvahs usliša me (Kos 183a/8) 

Prilozi vinu i prisno pokrivaju značenje ,uvijek“. Prilog vinu u osnovi ima 
zamjenicu in-, a prilog prisno u osnovi ima pridjev prisne što znači „vječan, trajan“. 
Zanimljiva je činjenica da upotreba tog oblika varira od teksta do teksta, kao što 
pokazuju primjeri, čak i u istim iskazima: 


(32) vse sudbi ego preda mnoju s(u)t vinu (Kos 186d/17; sute vinu] om. Bar Broz) 

(33)i vzgl(a)gol)jut vinu da vzv(e)ličit se g(ospod)b (Kos 192d/18-19; vinu] 
prisno Bar Broz) 

(34)i vzgl(a)gol)jut prisno da vzv(e)ličit se g(ospod)b (Kos 194d/22; prisno] vinu 
Bar Broz) 

(35) pré3r(é)h g(ospod)a préd(a) mnoju prisno (Kos 185d/37) 


Prilog vazdan tvoren je od zamjenice vosb i imenice dono. Druga dva 
brevijara na istom mjestu upotrebljavaju sintagmu v(a)s» d(a)n. U Novz 
upotrijebljen je prilog vazda. 


(36) i tebé trpehv vazdan (Kos 189b/1; vazdan] v(a)sb d(a)n’ Bar, Broz) 
(37) i ina proéaé vazda se e(stb) oblačilb (365d) 

Neodređeno značenje ,nekada“ iskazano je prilogom nékogda/ n(i)kogda. 
(38) i bui n(i)k(o)gda umudr(i)t(e) se (Kos 211b/17) 

(39) kimi b(&)hu nékogda vr'nezi kovani (Nov2 361d) 


4.2.2. Prilozi mjesta i smjera 

Prilozi mjesta se od priloga smjera razlikuju na temelju pitanja na koja 
odgovaraju, tj. prilozi mjesta odgovaraju na pitanje gaje, a prilozi smjera na pitanje 
kamo. U velikom broju primjera ti prilozi imaju isti oblik pa se stoga i analiziraju u 
istom poglavlju. 

Od imenskih priloga nalazimo ove oblike: daleče, izdaleča, izdaleka, sviše. 

Daleče je prilog mjesta u značenju daleko. 


(40) vskuju me ost(a)vi dalece ot sp(a)senié moego (Kos 188a/38-b/1) 

Mjesto je iskazano i prilogom izdaleca koji odgovara na pitanje odakle. Takav oblik 
priloga nalazimo i u staroslavenskom jeziku. 

(41) zapovid g(ospode)na s(vé)tla izdal(e)ča prosvečćajući oči (Kos 187c/19) 

Prilog izdaleka također je prilog mjesta, a riječ je o hrvatskom obliku priloga. 

(42)1 k(a)ko iz'daleka uzré ed'nu laniju (Nov2 363a) 

Prilog dale prilog je smjera a u osnovi mu je imenica dalé sa značenjem udaljenosti: 

(43) i greduĉb dale (Nov2363a) 

Smjer je iskazan i prilogom neprid& koji u staroslavenskom glasi napréZdb, a u našem je 
primjeru iskonsko a iz prefiksa zamijenjeno poluglasom, jat samoglasnikom i, a skupina 
zd sufiksom d. 

(44) nopridb greduce potrbta nogu (Nov2 363a) 

Prilog vanb označava smjer, od staroslavenskog oblika razlikuje se vokalizacijom 
poluglasa: 

(45) Videćei me van» bézaSe (Kos 190d/38) 

Prilog nice isto glasi i u staroslavenskom jeziku i prilog je smjera: 

(46) An'tonii pade nico k’ z(e)mli (Nov2 365a) 

Prilog vnutré je prilog mjesta, staroslavenski oblik glasi venotre: 

(47) I vide vnutré velike hramb (Nov2 361c) 

Za razliku od njega prilog v’nutarb je prilog smjera, a razlika leži u sufiksu -b. 

(48) poče gledati v’nutarb (Nov2 363a) 

Prilog znutare prilog je mjesta jer odgovara na pitanje odakle. 

(49) zat'vorie z’nut(a)rb k ključaniceju (Novz 363a) 

Prilog zgoru prilog je mjesta: 

(50) emuže b(é)Se otvoreno n(e)bo zgoru (Nov: 3610) 

Prilog suprotnog značenja je doli, staroslavenski oblik glasi dole: 

(51) Em'že ot poésa pulu t(é)la doli na čes'tb b(&)še t(â)la kozkć (Nov2 3620) 

Od zamjeničkih priloga najčešće se upotrebljava mjesni prilog tu kojem je u osnovi 
zamjenica tb: 

(52) Tu padu vsi (Kos 193a/17) 

Prilog simo označava smjer i u osnovi mu je zamjenica se: 

(53) obratet se ljudi sfi)mo (Kos 204a/24) 

Upitni su prilozi kojima se pita o mjestu i smjeru: kadé i kamo. U osnovi im je zamjenica 
kb na koju se dodaju sufiks za mjesto -(a)dć i smjer -amo. 

(54) Kadé sute milosti tvoe (Kos 210b/8) 

(55) Kamo ideš» (Nov: 362c) 

Mjesno značenje odakle izraženo je prilogom otkudu koji u staroslavenskom glasi otekodu 
i na kojem su izvršene fonološke promjene karakteristične za hrvatskostaroslavensku 
redakciju. I ovdje je u osnovi zamjenica k- . 

(56) Kto es(a)m i otkudu es(a)mb (Nov2 363b) 

Mjesto je izraženo i prilogom otsudu, sa značenjem odavde: 

(57) ne izidu otsudu (Nov2 363b) 

U ovu skupinu ulazi i prilog otnudb čiji staroslavenski oblik glasi otengdb. 

(58) Iže lahko otnude priletivb (Nov2 364b) 

Prilog onde prilog je mjesta, staroslavenski oblik glasio je onzde te je u našem primjeru 
vidljiva zamjena sufiksalnog -dé sufiksom -de. Ovo značenje u tekstovima psalama ne 
nalazimo. 

(59) on'dâ ideže izviraše (Nov2 361c) 

Prilog sade u značenju ovdje u staroslavenskom je glasio sede. 

(60) B(ožje um'rimb sade i azb (3650) 


4.2.3. Prilozi načina 

Načinski prilozi odgovaraju na pitanje kako i najbrojnija su vrsta priloga. 
Razlog za to je jasan- podrijetlo njihove osnove je imensko, tj. u njihovoj osnovi leži 
pridjev, a pridjevi su jedna od najbrojnijih vrsta riječi!. Uz ove, postoje i načinski 
prilozi čije je podrijetlo zamjeničko, tj. u njihovoj je osnovi korijen zamjenice. 

Najčešći sufiks koji se na pridjevsku osnovu dodaje je sufiks -02. 


(61) dobro poite emu sa vsklicaniem (Kos 191c/16-17) 

(62) poite raz(u)mno (Kos 1960/35) 

(63) Eko o mné ubo mirno gl(agoljahu (Kos 1920/33) 

(64) &k(0) strašno udiv(i)l se esi (Kos 224c/16-17) 

(65) s(ve)ti že An'toni plakaše se gorko v'z'disuti (Nov2364c) 

Uz sufiks -o, pojavljuju se i sufiksu -e, -6. 

(66) Vrazi ubo g(ospodb)ni vnegda kupno proslav(i)ti se ime (Kos 193b/32-33) 
(67) sabraše se vkupb (Kos 1820/34) 


1 Zbog velike brojnosti ovdje će biti navedeni samo neki od načinskih priloga. 
2 Vidi: Barić, Eugenija; Lončarić, Mijo; Malić, Dragica; Pavešić, Slavko; Peti, Mirko; Zečević, Vesna; Znika, 
Marija: Gramatika hrvatskoga književnog jezika. 1990. Zagreb: Školska knjiga., str. 248. 

(68) V mire vk(u)pć usnu (Kos 183a/32) 

(69) i naopako svezana rukami da bi m(u)č(e)n» bilb (Nove 361a) 
Od zamjenickih priloga nalazimo priloge tako, sice. 

(70) i t(a)ko diviš(e) se (Kos 196d/14-15) 

(71) Sice pom(i)nah te (Kos 200c/34) 


4.2.4. Prilozi količine 

Prilozi količine odgovaraju na pitanje koliko. Već je rečeno da su prilozi riječi 
kojima se iskazuju okolnosti u kojima se odvija glagolska radnja, te da su nužno 
vezani uz glagole. Ivo Pranjković (2005: 23) navodi da su leksemi: mnogo, puno, 
malo, nedovoijno, dosta i sl. kvantifikatori. Smatra ...da je ovakve kvantifikatore bolje 
opisivati kao priloge, tim više što oni mogu dolaziti i uz glagole, kao oznaka 
svojevrsne okolnosti koja bi se mogla označiti kao "količina radnje"... Takve će riječi 
biti češće i običnije uz imenice, ali je razlog tomu ponajprije u činjenici što su 
kvantifikaciji općenito podložniji predmeti (koji se označuju imenicama) negoli 
radnje (koje se označuju glagolima). 

Držim da bi navedene riječi trebalo proučavati kao pridjeve i to skamenjene 
pridjeve koji imaju funkciju atributa i imenica uz njih uvijek je u genitivu. Ovdje 
takvi riječi neće biti obrađene, osim kad dolaze uz glagol, tj. bit će obrađene samo 
ako iskazuju okolnost u kojima se odvija glagolska radnja. 


(72) vsa el(i)ko vsh(o)te stvori (Kos 218a/7) 

Sufiksom krate tvore se prilozi koji odgovaraju na pitanje koliko puta. Na to se pitanje 
može odgovoriti i brojem u instrumentalu i tada govorimo o prilogu. 

(73) Kolb krat prognevaše i v pustine (Kos 206b/20) 

(74) vzdai sus(é)domp naš(im)e sedmericeju v l(o)no ih: (Kos 206a/24) 

(75) I éko ot mnoz&hs mnogo krate e(stb) (360c) 


5. Prijedlozi 


Prijedlozi su riječi koje stavljaju druge riječi u međusobne odnosel. 
Prijedloge uobičajeno dijelimo na prave ili prvotne, tj. one koji pripadaju 
praindoeuropskom ili praslavenskom naslijeđu (obično nam je vrlo teško reći od 
čega su nastali) i drugotne koji su nastali u vrijeme oblikovanja najstarijega 
slavenskog književnog jezika od priložnih izraza (Damjanović 2005: 152). Neki 
prijedlozi, kao što znamo, dolaze samo uz jedan padež, a neki uz više njih. Prije nego 
što ih navedem, recimo i to da su i prijedlozi u proučavanim tekstovima bili podložni 
fonološkim promjenama koje su se provodile kao što su ispadanje poluglasa (k, s), 
bilježenje poluglasa apostrofom (k) i vokalizacija poluglasa (ka). Prijedloge s 


1 Preciznije određenje nalazimo u: Babić 1991: 724: ,Prijedlozi (prepozicije) pomoćne su gramatičke 
riječi koje označuju podređenost jedne punoznačne riječi drugoj i time izriču međusobni odnos 
predmeta ili radnji koje izriču punoznačne riječi. (...) S prijedlozima dolaze samo zavisni padeži, a to su 
svi osim nominativa i vokativa, i to najčešće genitiv, najrjeđe dativ, a lokativ se upotrebljava samo s 
prijedlozima.“ 

obzirom na njihov položaj u prijedložnom izrazu dijelimo na prepozicije i 
postpozicije!. 


5.1. Genitiv 

Genitiv je padež uz koji dolazi najviše prijedloga zato što u sebi nosi različita 
značenja: pripadanja i odvajanja (prijedlog od), vremena (temporalni genitiv- 
prijedlozi: od, do), uzroka (prijedlozi: zbog, radi). U brevijarskim tekstovima 
zborniku uz genitiv dolaze ovi prijedlozi: ot, do, iz/ is, s, bez, oh(rvst)/ okrstv, razve/ 
razvi, mesto, odaleče, pače. 


(76) vzmetaetb vetar» ot lica z(emlje (Kos 182c/23) 

(77) izb(a)vite d(u)šu moju ot r(u)ki adovi Kos 197b/3 ot] iz Bar Broz) 

(78) éko ne do konca zabven budete (Kos 184c/6-7) 

(79) istrgaei me is čr&va (Kos 188b/19) 

(80) da sada vist(i)nu tvrde eter(a)go P(a)vla s Tibaide (Nov2 360d) 

(81) Ne podv(i)žu se ot roda v rodb beza zla (Kos 184c/33; beza zla] bezla Bar, 
Broz) 

(82) oh(r6st)b ego krovb ego (Kos 186c/25) 

(83) Oplcit se anjel g(o)spodan okrstb boecih se ego (Kos 192a/6) 

(84) ško kto b(og)» razvi gospoda (Kos 187a/5; razvi] r(a)zve Bar Broz) 

(85) ljudi moe v hléba mesto g(ospod)a ne prizbvaše (Kos 198b/33) 

(86) bližni moi od(a)leče mene st(a)še (Kos 194a/4) 

Prijedlog pače ima značenje više od i dolazi i u obliku poče. 

(87) ... i slaiši pače meda (Kos 187c/24) 

(88) Vzl(ju)bil» esi zl(o)bu poče bl(a)gostine (Kos 198a/26) 

U istom se značenju upotrebljava i prijedlog prézde/ preé/ prie. 

(89) B(og)b že c(ésa) rb n(a)šb prézde vékb (Kos 204c/32; prezde] preé Bar Broz) 

(90) Usliš(i)tb b(og)b i sm(â)rit» e ize e(s)t(b) prie veku (Kos 198d/29; prie] prée 
Bar Broz) 


Uz prijedlog radi također stoji genitivni oblik, ali za njega je karakteristično 
to što dolazi iza riječi na koju se odnosi. 


(91) vrag moih radi ispravi pred toboju (Kos 183b/20) 
5.2. Dativ 
Taj padež označava cilj/ smjer kretanja. Samo uz dativ dolazi prijedlog: k/ 


ka/ h. 


(92) Tagda vzgl(agol)etb k nim» (Kos 182d/1) 
(93) i ne bi spas ei ka g(ospod)u (Kos 187a/33) 
(94) H komu mnân'ju vsa opšćina (Novz 360c) 


5.3. Akuzativ 
U proučavanim tekstovima uz akuzativ stoji samo prijedlog za/ zbi. 


1 Gadžijeva 2014: 269. 

(95) i pog(i)bu za bez(a)konie svoe (Kos 204b/8) 
(96) C(lové)k ni d(a)stb b(og)u izm(é)ni ze se (Kos197a/18; zp] za Bar Broz) 


5.4. Lokativ 
To je padez mjesta i samo uz njega idu prijedlozi: o, po, pri. 


(97) vzraduju se o milosti tvoei (Kos 190d/20) 
(98) di mi g(ospod) po pravdé moei (Kos 183d/15) 
(99) su i pri st(a)ze sk(a)ndel pol(o)žiše mné (Kos 224d/24) 


5.5. Instrumental 

Instrumental je padež društva i sredstva. Prijedlozi koji dolaze samo s 
instrumentalom u proučavanim tekstovima su meju, s/ sa/š, nad, pred/ preda, pod/ 
poda. 


(100) Meju kimi n(a)m Ilić veće videns b(i)si pr(o)r(o)kb neže manih» (Nov2 
360c) 
(101) Rabotaite g(ospode)vé sa strahom (Kos 182d/18) i raduite se emu s 
trepetom 
(Kos 182d/19) 
(102) I budu neporočans š nim» (Kos 186d/19) 
(103) esamb c(ésa)rb ot nego nad sionomb (Kos182d/5) 
(104) vrag moih radi ispravi pred toboju (Kos 183b/21) 
(105) vse sudbi ego preda mnoju s(u)t vinu (Kos 186d/16) 
(106) Padutb pod nogama moima (Kos 187a/25) 
(107) Uširil esi stopi moe poda mnoju (Kos 187a/19) 


5.6. Prijedlozi s više padeža 
Dva su prijedloga koji dolaze s nekoliko padeza. Oba dolaze uz akuzativ i 
lokativ. 


Prijedlog vb javlja se i u hrvatskom obliku va i u. 


akuzativ: 

(108) dam ti &ziki v dostoénie tvoe i u držanie tvoe (Kos 182d/ 10-11) 
lokativ: 

(109) gl(agole)te v srcih» vaš(i)hB (Kos 183a/22) 
(110) éko néstb va ustéhp ih istini (Kos 183b/22) 
Prijedlog na javlja se u oblicima na/ nb: 

akutaziv: 

(111) listb nb z(e)mlju ne padete z d'riva. (Nov2 365d) 
(112) i mnozi vstajutb na me (Kos 1824/28) 

lokativ: 

(113) da e(stb) ubo nb z(e)mli drugi sučb. (Nov2 362a) 


1 Nema primjera u kojima bi taj prijedlog stajao s instrumentalom. 

5.7. Veznici 

Veznici su riječi koje povezuju rečenične dijelove ili rečenice u retenitnu 
cjelinu!. Tradicionalna je podjela veznika na: sastavne, rastavne, suprotne; 
vremenske, mjesne, uzročne itd. Kod veznika treba napomenuti ono što je vrlo često 
nedovoljno istaknuto, a to je da veznici vrlo često pripadaju nekoj od vrsta riječi, tj. 
veznički elementi postaju tek po svojoj funkciji (Raguž 1997: 295). Tako, na primjer 
leksemi gdć, kako i drugi u pojedinom kontekstu su prilozi ili zamjenice, a u nekom 
drugom kontekstu postaju veznici. 


5.7.1. Sastavni veznici 
Najčešći veznik je sastavni veznik i: 


(114) cesari zemalsci i knezi sabraše se vkupb (Kos 182c/33) 


5.7.2. Suprotni veznici 
Suprotni veznik je a, veznici naž, neže, obač' pokrivaju isto značenje nego. 


(115) Gnevaite se a ne sagr&šaite (Kos 1834/20) 

(116) a Iv(a)nb paki prée prorokova neže bê roenb (Novz 360c) 
(117) ne da bi onb naiprie preda vsémi bil». na ot nego (Nov2 360c) 
(118) Ob(a)ce bi(i)zv e(st)b boeč(i)m se ego (Kos 208c/18) 


5.7.2. Rastavni veznici 
U ovu skupinu ulazi veznik ili. 


(119) vs’ tati ili obrnuti (Nov2 361b) 


5.7.3. Pogodbeni veznici 
Pogodbeni veznici su: ako, akoli, aće, eda. Značenje svih veznika je isto ,ako“. 


(120) I čudiši se ako te ne primem». kadi si priSalb um'riti. (Nov2 363b) 
(121) Ašće vraću se v' mols’tirb (365c ašće| ako Broz) 
(122) eda kogda prognevaet se (Kos 182d/21) 


5.7.4. Poredbeni veznici 
Poredbeni veznik sa značenjem kao realizira se pomoću leksema kako, éko: 


(123) dai ime k(a)ko ti bole znaeše (Nov2 365d) 
(124) éko ne do konca zabven budete (Kos 184c/6-7) 


1 Preciznije odredenje nalazimo u: Babic i dr. 1991: 732: Veznici ili konjunkcije nepromjenljive su 
pomoćne riječi koje služe za povezivanje riječi i surečenica u složenim rečenicama i rečenica u 
diskursu. Prema tome vežu li nezavisne ili zavisne surečenice razlikuju se nezavisni (usporedni, 
koordinativni) i zavisni (subordinativni) veznici. 

2 Hudeček 1990: 82: ... oblik na po svoj prilici je iz narodnoga govora. 

5.7.5. Vremenski veznici! 
Vremenski veznici su: egda, kada, tada, kogda, potom, dokole, doideZe. 


(125) Egože An'tonii egda poz'na (362c egda] kada Broz) (362c) 

(126) I kada otidoše vsi ot nego. tada pride k nemu ed'na blud'nica (Novz 361b) 
(127) Prosviti oči moi eda kogda usnu v semrti (Kos 185b/21) 

(128) I potom» trupe bez’ d(u)še os'ta. (Nov2 362d) 

(129) I ti g(ospod)i dokole obrati g(ospod)i izbavi dušu moju (Kos183c/7-8) 
(130) i ne vzvraću se doideže skončajut se (Kos 187a/23) 


5.7.6. Mjesni veznici 
Mjesni veznici su: idéZe, kadi. 


(131) Tu uboâse se boézni ideže ne bê boézni (Kos 198b/34) 
(132) čudiši se ako te ne primem». kadi si priSalb um'riti. (Nov2 363b) 


5.7.7. Namjerni veznici 
Gotovo sve vrste rečenica veže veznik da, a u proučavanim tekstovima to je 
najčešće namjerni veznik. 


(133) Osl(a)bi mné g(ospod)i da počiju prižde ot(i)du (Kos 194c/3) 


6. Uzvici 


Uzvici su vrsta riječi koje gramatike gotovo da zanemaruju. Gramatike ih 
određuju kao glasove ili nizove glasova koji nemaju jasno određenog logičkog smisla 
nego služe kao izraz različitih duševnih stanja i dojmova, kao sredstvo da govornik 
svrati na sebe pažnju, kao riječi kojima se čovjek obraća životinjama te za 
oponašanje prirodnih zvukova i drugož. U proučavanim tekstovima nalazimo dva 
različita uzvika: o i uvi. Uzvik o ima funkciju dozivanja i obraćanja, a uzvikom uvi 
„jao“ izraženo je jadikovanje. 


(134) O g(ospod)i izbavi d(u)šu moju (Kos 218b/8) 
(135) Uvi mné gr&š'niku (Nov2365a) 
7. Čestice 


Gramatike ovu kategoriju još nazivaju riječcama ili modalnim riječima, a 
određuju je kao riječi kojima se iskazuje stav govornika prema onome o čemu 


1 Kao veznici upotrebljavaju se i riječi nekih drugi vrsta. (Barić i dr. 1990: 187). U proučavanim 
tekstovima to su prilozi: egda, kada, tada, kogda, potom, dokole, doideže; idéZe, kadi. 
2 Barić i dr. 1990: 190- 191. 

govori, s obzirom na njegovo znanje, želje i osjecanja!. Na razini rečenice kao iskaza, 
čestice modeliraju značenje pojedinih njezinih sastavnica ili cjelokupnoga iskaza. Po 
postanku, čestice dijelimo na neizvedene (že, ne, li) i na izvedene kod kojih postoji 
morfološka i semantička veza s nekom drugom vrstom riječi (ace, voija, Zde)?. U 
proučavanim tekstovima nalazimo ove čestice: li, ne, že, eda, ubo,bo, vele. Upitne 
čestice su li i eda. Negacijska čestica javlja se u obliku ne. Čestica že ima funkciju 
pojačivača značenja, tj. intenzifikatora. Vezala se uz sve vrste riječi, pri čemu 
najčešće nije mijenjala značenje te riječi. Posljedično značenje ima čestica ubo, a 
uzročno čestica bo. Čestica vele pojačava značenje pridjeva. 


(136) znaeši li. (Nov2 363b) 

(137) Eda v v(é)kp progn(é)v(a)eSi se na ni (Kos 208c/8) 
(138) ne prol(i)še se st(o)pi moe (Kos 204a/6) 

(139) Az že postavlenb esamb (Kos182d/ 1) 

(140) otpadem» ubo ot vrag moih» taĉb (Kos 183d/4) 
(141) BoéSe bo se e ... (Nov2 365a) 

(142) i ezikb vele rečivb (Kos 1854/33) 


8. Zaključak 


Iz svega navedenog vidljivo je da je u proučavanim hrvatskoglagoljskim 
brevijarskim tekstovima upotrijebljen velik broj raznovrsnih nepromjenjivih riječi. 
Iz opisa i popisa priloga vidljivo je da ne postoji velika razlika u obliku priloga u 
odnosu na priloge u staroslavenskom jeziku, osim one fonološke. Razlike između 
psalamskih i legendarnih tekstova uglavnom su rezultat različitog konteksta pa onda 
i različitih potreba za iskazivanjem pojedinih okolnosti. Kad je riječ o prijedlozima, 
za isti gramatički sadržaj nalazimo različite izraze čiji izgled ovisi o okolini u kojoj se 
izraz ostvaruje (podsjećam na prijedlog u značenju prema, s oblicima: k, ka, h). No, 
bez obzira na to što je uzrokovalo pojedine oblike, takvo bogatstvo rezultiralo je 
stilskom raznolikošću potrebni će biti dodatni napori da se točno utvrdi koje stilske 
vrijednosti različiti izrazi posreduju. Veznici su najbrojnija nepromjenjiva vrsta 
riječi koje u tekstovima nalazimo. Po svojoj funkciji i po obliku u skladu su s 
hrvatsko- staroslavenskim jezikom. Uzvici u proučavanim tekstovima nisu učestali, 
uzvik uvi kao i većina čestica jedan je od onih elemenata na temelju kojih jezik 
brevijara označavamo kao staroslavenski. Naizmjenična upotreba staroslavenskih i 
hrvatskih oblika i vrlo česta upotreba oblika koji su zajednički i jednom i drugom 
jeziku ipak nas navodi na zaključak da je jezik kojim su proučavani tekstovi pisani 
hrvatsko- staroslavenski, bez obzira na to je li riječ o psalamskim, ili o apokrifnim 
tekstovima. 

S obzirom na činjenicu da nepromjenjive vrste riječi u brevijarskim 
tekstovima nisu zasebno istraživane nije moguće napraviti usporednu analizu sa 


1 Ibid. 25., str. 188. 


2 Gadžijeva i dr. 2014: 295. 

stanjem u drugim brevijarima. Ako usporedimo upotrebu nepromjenjivih riječi u 
dosad proučenim liturgijskim srednjovjekovnim tekstovima (Hrvojev misal 1404, 
Misal po zakonu rimskoga dvora 1483, Senjski misal 1494, Misal Pavla Modrušanina 
1528, Misal hruacki 1531) s nepromjenjivim riječima u ovim proučenim brevijarima, 
možemo reći da gotovo da i nema među njima razlike. Ono što se ipak uočava je da 
su u misalskim tekstovima prevladava veći broj različitih oblika priloga dok kod 
ostalih nepromjenjivih riječi takvih razlika nema. 

»DOMETI JEDNOG PRIRUČNIKA“. O PRAVOPISNOM PRIRUČNIKU HRVATSKOGA 
ILI SRPSKOGA JEZIKA VLADIMIRA ANIĆA I JOSIPA SILIĆA 


Krešimir MIĆANOVIĆ 


In the mid 1980s the publication of Vladimir Anić and Josip Silić's Pravopisni priručnik hrvatskoga ili 
srpskoga jezika stirred much debate about the orthographic norm and the orthographic policies. The 
paper thoroughly analyzes ,the genesis of Pravopisni priručnik“ and the reception of this orthographic 
manual on the part of the (professional) public. The author particulary focuses on the orthographic 
policies in the period following the Second World War and the language policies in the 1980s as well as 
the attempt of the high-ranking Party officials in Croatia, Bosnia and Herzegovina, Montenegro and 
Serbia to institutionalize a ,common language policy“ which would include a ,common orthography of 
Serbo-Croatian/Croato-Serbian, Croatian or Serbian standard language“ which would in turn be 
applied in all four republics. The publication of Anić and Silić's orthography reference book in such a 
context serves as the confirmation of Croatian autonomy in shaping of the orthographic norm of the 
standard lanugage. 


Keywords: orthography, codification, language policy, standard Croatian language, Croatian or Serbian 
language 


0. Pravopisne politike 


Kontinuitet ,fonetičkoga“ kao službenoga i odlukom vlasti propisanoga 
pravopisa, što je započet Brozovim Hrvatskim pravopisom (1892) i prekinut za 
vrijeme Drugoga svjetskoga rata, uspostavljen je odlukom Ministarstva prosvjete 
Narodne Republike Hrvatske (1946) kojom se Boranićev Pravopis hrvatskoga ili 
srpskoga jezika (1947) odobrava kao školska knjiga. Početkom pedesetih tiskano je 
novo izdanje Boranićeva Pravopisa (1951), a u novopokrenutoj stručnoj publikaciji 
tek osnovanog Hrvatskoga filološkog društva, u Jeziku, ,časopisu za kulturu 
hrvatskoga književnoga jezika“, najavljuje se 1952. potreba izrade novoga pravopisa. 
Osnovana je pravopisna sekcija pri Hrvatskom filološkom društvu sa zadatkom da 
izradi ,naučni pravopis hrvatskoga književnoga jezika“. U svibnju 1953. uredništvo 
Letopisa Matice srpske razaslalo je ,Anketu o pitanjima srpskohrvatskog jezika i 
pravopisa“ te njome pravopis nametnulo kao prvorazredan problem u društveno- 
političkom životu o kojem su se trebali očitovati najistaknutiji srpski i hrvatski 
književnici, znanstvenici, politički i javni radnici. Dovršetak pravopisa Hrvatskoga 
filološkog društva, teoretski dio kojega je u proljeće 1954. trebao biti poslan na 
raspravu kulturnim institucijama, postao je bespredmetan nakon što je po završetku 
ankete koncem 1954. održan sastanak u Novom Sadu. Na njemu je naime uz ostalo 

zaključeno da ,zajednički jezik treba da ima i zajednički pravopis“, nacrt kojega će 
sporazumno izraditi komisija srpskih i hrvatskih stručnjaka. Rezultat je rada te 
komisije ,identičan pravopisni priručnik“, jedan latinicom i ijekavski, a drugi 
ćirilicom i ekavski, s potpuno jednakim pravopisnim pravilima i s potpuno jednakim 
pravopisnim rječnikom, koji je vrijedio ,na cjelokupnom području hrvatskosrpskog 
jezika“. U Zagrebu je izišao pod naslovom Pravopis hrvatskosrpskoga književnog 
jezika s pravopisnim rječnikom (Zagreb - Novi Sad: Matica hrvatska - Matica srpska, 
1960), a u Novom Sadu kao /lpaeonuc cpnckoxpeamckoza KtousceeHo2 jezuka ca 
npaeonucHumM peunukom (Hosu Cag - 3arpe6: Maruua cpncka - Matnga XpBaTcKa, 
1960). U isto vrijeme uz ,veliki pravopis“ objavljena su i školska izdanja - Pravopis 
hrvatskosrpskog jezika i IIpaeonuc cpnckoxpeamckoz ješuka - koja su za upotrebu u 
školama odobrili i preporučili savjeti za prosvjetu četiriju tada narodnih republika — 
Hrvatske, Srbije, Bosne i Hercegovine i Crne Gore. Novosadskim pravopisom gotovo 
su u potpunosti uklonjene ortografske razlike između Boranićeva Pravopisa 
hrvatskoga ili srpskoga jezika (91947, 101951) i Belićeva Pravopisa srpskohrvatskoga 
književnoga jezika (novo, dopunjeno i ispravljeno izdanje, 1950): dopušten je dvojak 
način pisanja futura prvoga, ,kao jedna složena riječ: nosiću, plešću i kao složen 
glagolski oblik: nosit ću, plest ću“ te tuđih imena i prezimena, koja se pišu ,izvorno 
(mahom u latinici) i fonetski (mahom u ćirilici)“. Novi je pravopis služio kao 
neprijeporan ortografski standard u javnom životu i kao obvezatan priručnik u 
školama. Nakon 1960. gotovo da je svake godine tiskano novo, školsko izdanje 
Pravopisa hrvatskosrpskog jezika (posljednje, osmo izdanje objavljeno je 1970. 
godine). Među hrvatskim filolozima malobrojni prigovori Novosadskom pravopisu 
gotovo da su u pravilu zaobilazili ortografska pravila i odnosili su se prije svega na 
pravopisni rječnik i terminologiju (v. Mićanović 2014). 

U proljeće 1971. iznova je na dnevni filološki red, nakon što se Matica 
hrvatska odrekla Novosadskog pravopisa, došla izrada novoga pravopisa. Hrvatski 
su filolozi smatrali da je Pravopis hrvatskosrpskoga krjiževnog jezika, „čedo 
Novosadskog dogovora“, otkazivanjem dogovora izgubio osnovicu na kojoj je bio 
zasnovan. Novi je pravopis trebao biti jedan od temeljnih normativnih priručnika 
hrvatskoga književnog jezika, a pravopisni prečac u jeku hrvatskoga proljeća bio 
je najkraći put povratka autonomiji u izgradnji vlastitoga jezičnog standarda, što su 
je hrvatski filolozi imali prije Novosadskog dogovora. Pravopisna knjiga autora 
Stjepana Babića, Božidara Finke i Milana Moguša - Hrvatski pravopis - već je svojim 
naslovom, posuđenim od Ivana Broza, i simbolički trebala naznačiti prekid s 
novosadskom kodifikacijom srpskohrvatskoga/hrvatskosrpskoga književnog jezika. 
U izradi priručnika autori su se kao osnovicom poslužili 9. izd. Boranićeva Pravopisa 
hrvatskoga ili srpskoga jezika (1947) vodeći računa i o ,suvremenim gledanjima na 
pravopisnu i jezičnu problematiku“. Usporedba između Hrvatskog pravopisa i 
Pravopisa hrvatskosrpskoga književnoga jezika s pravopisnim rječnikom pokazuje da 
su provedene tek neke boranićevske korekcije novosadskih ortografskih pravila 
(npr. pisanje točke iza rimskih brojeva), a da težinu razlika - i jezičnopolitičkog 
spora koji će nastati nakon što se otisnu primjerci knjige s početkom školske godine 
1971/72. - (s)nosi prije svega leksik pravopisnog rječnika. Višemjesečni spor u vezi 

s Hrvatskim pravopisom okonéan je tako Sto je (prosvjetna) vlast odlutila ne samo 
da uskrati odobrenje za uporabu u Skolama nego i da se uniste arci Sto su tekali na 
uvez u pravopisnu knjigu. U Zagrebu su tiskani arci poslani u tvornicu papira, a u 
Londonu je 1972. objavljen Hrvatski pravopis. Ideološka difamacija novoga 
hrvatskoga pravopisnog priručnika onemogućila je bilo kakvu raspravu o njemu u 
domaćoj filologiji, ali dok je u vezi s njim vladala (pravopisna) šutnja, njime su se 
„neformalno i prikriveno“ služili i pojedini lektori u obavljanju svoga posla (v. 
Mićanović 2015). 


1. Pravopisni interregnum 


Nakon 1971. godine počinje hrvatski pravopisni interregnum, razdoblje u 
kojemu nije postojao jedan u svemu općeobvezatan ortografski orijentir, a ni 
odlukom (prosvjetnih) vlasti potvrđen/odobren pravopisni priručnik. Novi je 
pravopisni priručnik zabranjen, a stari, Pravopis hrvatskosrpskog jezika, hrvatska 
inačica Novosadskog pravopisa namijenjena školstvu, više se nije pretiskavao. 
Doduše, praksa je, i to ne samo u školstvu, u osnovi slijedila novosadska pravopisna 
pravila, ali i odbacila pojedine lekseme (termine) kodificirane Novosadskim 
pravopisom. Odustajanje hrvatskih filologa od Novosadskog dogovora i nastojanje da 
se upravo novim hrvatskim pravopisom potvrdi autonomija u kodifikaciji jezičnoga 
standarda nije ostala bez posljedica na cjelinu područja što ga tada čine četiri središnje 
republike jugoslavenske federacije. Tako je i u Bosni i Hercegovini sredinom 1971. 
najavljen novi školski pravopis, koji da će se zasnivati na zaključcima Sarajevskog 
simpozijuma o jezičkoj toleranciji (1970) i stavovima Novosadskog dogovora (1954). 
Pravopis autora Svetozara Markovića, Mustafe Ajanovića i Zvonimira Diklića, objavljen 
1972. pod naslovom Pravopisni priručnik srpskohrvatskog - hrvatskosrpskog jezika / 
IlpaeonucHu npupyunuk cpncKoxpeamcKo2 - xpeamckocpncko2 jezuka (11972, 
181991), izdan je da bi popunio, kako se navodi u njegovu predgovoru, prazninu koja 
je u školama u Bosni i Hercegovini nastala prestankom izlaženja školskog izdanja 
Pravopisa, naročito njegove ijekavske verzije. Drugim riječima, zadobio je status koji 
su prije imala školska izdanja Novosadskog pravopisa u četirima središnjim 
republikama, pa tako i u Bosni i Hercegovni. U Beogradu je pak nastavljeno, za 
potrebe Srbije i Crne Gore, s objavljivanjem fototipskih izdanja školskog pravopisa 
(Ilpaeonuc cpnckoxpeamcko2 jezuka, 11960, 161990), a pretiskivan je i „veliki“ 
pravopis (IIpaeonuc cpnckoxpeamcKoza Krbu»ceeHo2 jezuka ca npaeonucHumM 
peuHuKoM, 11960, 61991). 

U ocrtavanju jezičnopolitičkog konteksta treba spomenuti i problematiku 
naziva jezika koja je iznova aktualizirana u sklopu ustavnih promjena početkom 
1970-ih, što je posljedično utjecalo i na to kako će se jezik zvati u priručnicima 
namijenjenim školama. U proljeće 1972. usvojeni su ustavni amandmani, poslije 
ugrađeni u novi Ustav SR Hrvatske (1974), među njima i jezični u kojem stoji da je u 
SR Hrvatskoj u javnoj upotrebi ,hrvatski književni jezik standardni oblik narodnog 
jezika Hrvata i Srba u Hrvatskoj, koji se naziva hrvatski ili srpski“, odnosno da se 

autentični tekstovi saveznih zakona i propisa donose i objavljuju u službenom listu 
SFRJ ,na hrvatskom književnom jeziku, latinicom“. U novodonesenim nastavnim 
planovima i programima (Opći i nastavni plan i program osnovne škole, 1972, Osnove 
nastavnog plana i programa za srednjoškolsko obrazovanje u SR Hrvatskcj, 1973) 
jezik se, kada je riječ o službenom imenu školskog predmeta, više ne naziva 
hrvatskosrpski (tako i u Ustavu SR Hrvatske iz 1963. godine), nego hrvatski ili srpski, 
onako kako se nazivao u Ustavu NR Hrvatske (1947) i u hrvatskim školama do konca 
1950-ih. 

Tradicijski je za reguliranje pravopisne norme u hrvatskom školstvu 
mjerodavno ministarstvo prosvjete. Nakon što su prosvjetne vlasti odbile prihvatiti 
Hrvatski pravopis, a de facto odustale od Pravopisa hrvatskosrpskoga jezika, nastojalo 
se stvoriti institucionalni okvir unutar kojega će krenuti u izradu nove pravopisne 
knjige. Sredinom 1973. predstavnica Sekretarijata za prosvjetu, kulturu i fizičku 
kulturu SR Hrvatske najavila je da se pri tom sekretarijatu (ministarstvu) osniva 
"komisija za jezik i pravopis u kojoj će raditi istaknuti znanstveni radnici, političari i 
pedagoški radnici" te da će se izrada novoga pravopisa, što je "važan i neodgodiv, ali 
i znanstveno odgovoran zadatak povjeriti istaknutim znanstvenim radnicima koji 
pružaju jamstvo da će pravopis biti izrađen na znanstvenoj osnovi i na načelima koja 
su u skladu sa suvremenim stanjem hrvatskoga književnoga jezika kao zajedničkog 
jezika Hrvata i Srba u Hrvatskoj" (Pravopis 1973). U proljeće 1974. osnovana je 
Komisija za jezična pitanja pri Sekretarijatu za prosvjetu, kulturu i fizičku kulturu, 
koja je, kako je javnost obaviještena, kao savjetodavno stručno-političko tijelo 
trebala djelovati s ciljem da prati jezičnu problematiku i da u skladu s ustavnim 
načelima razrađuje pojedina pitanja jezične politike u SR Hrvatskoj, odnosno da 
potiče znanstvena ispitivanja i pridonosi afirmaciji književnog jezika u nastavi, 
udžbeničkoj literaturi i sredstvima javnog informiranja (Komisija 1974). U vezi s 
pravopisom pomak je učinjen koncem 1976. godine kada je izabran drugi sastav 
Komisije za jezična pitanja.! Tada je na njezinoj prvoj sjednici republički sekretar 
(ministar) artikulirao dva osnovna zadatka Komisije za jezična pitanja: izrada 
novoga pravopisa i dovršetak Ajecnika hrvatskosrpskoga književnog jezika (Šuvar 
1976). Potom je prijedlog konkretiziran: Sekretarijat za prosvjetu, kulturu i fizičku 
kulturu SR Hrvatske obratio se 31. ožujka 1977. Katedri za suvremeni hrvatski 
književni jezik Filozofskog fakulteta u Zagrebu s prijedlogom da se prihvati izrade 
»pravopisa hrvatskog književnog jezika“ (Štajduhar 1986a: 32), koji će se objaviti 
devet godina poslije pod naslovom Pravopisni priručnik hrvatskoga ili srpskoga 
jezika. Autori Vladimir Anić i Josip Silić u predgovoru pravopisnoj knjizi pišu da je 
Katedra prijedlog prihvatila, ,shvaćajući takve poslove kao svoju obavezu“, te posao 
izrade novoga pravopisa povjerila njima. Nakon što su izradili elaborat projekta, 
predložili su ga Komisiji za jezik i ona je elaborat prihvatila (Anić-Silić 1986: [5]). 


1 Komisija se u različitim izvorima katkad navodi kao Komisija za jezična pitanja, katkad kao Komisija 
za jezik (tako i u predgovoru Anić-Silićeva Pravopisnog priručnika). Prvi je predsjednik Komisije za 
jezična pitanja Krunoslav Pranjić, tada predstojnik Katedre za hrvatski književni jezik na Filozofskom 
fakultetu u Zagrebu, a potom, od 1976. godine, Vladimir Anić, koji je od 1975. preuzeo vođenje Katedre 
za hrvatski književni jezik. 

Gotovo istodobno s počecima pravopisnog projekta pravopisna se 
problematika iznova ,institucionalizira“ u domaćoj filologiji. U okviru Sekcije za 
kulturu hrvatskoga književnog jezika Hrvatskoga filološkog društva pretresaju se 
1976. i 1977. pravopisna pitanja, a objavljeni članci, proistekli iz rada te sekcije, 
nemaju svrhe, kako stoji u napomeni uredništva časopisa Jezik, ,da zamijene 
pravopis ili da unaprijed odrede buduća pravopisna rješenja, ali se može očekivati 
da će olakšati posao budućim pravopiscima“ (Uredništvo 1976-1977). U Bosni i 
Hercegovini koncem 1976. održan je znanstveni skup na kojem je tridesetak 
sudionika iz Bosne i Hercegovine, Hrvatske i Srbije raspravljalo o pravopisnoj 
problematici u BiH, ali znatnim dijelom i o teoretskim i praktičnim pitanjima 
pravopisa „u smislu razrade, dogradivanja i osavremenjivanja postojećih 
pravopisnih normi“ (v. Radovi, III, Sarajevo, 1976).2 Na tome skupu Brozović je iznio 
stav, može ga se smatrati i tadašnjim tipičnim stavom hrvatskih filologa, da u 
razmatranju pravopisne problematike standardne novoštokavštine, koja je za njega 
apstraktni model standardnoga jezika kojim se služe Hrvati, Srbi, Crnogorci i 
Muslimani, ,treba da svi surađuju, savjetuju se“, ali da nakon toga svatko za sebe, 
»Svaka sredina formulira i donosi propise sama, jednostavno zato što je i svoj oblik i 
svoju praksu standardne novoštokavštine izgradila samostalno“ (Brozović 1976: 
58). Iz perspektive srpskih filologa drugačije se gledalo na to da svaka republika 
samostalno kodificira standardnojezične norme: "istina o našoj književnojezičkoj 
jednačini nikako nije tako prosta da bismo je mogli odrediti formulom: četiri 
republike - četiri norme i četiri književna jezika" (Pešikan 1976: 87). 


2. ,Geneza Pravopisnog priručnika“ 


U početku projekta Pravopisa hrvatskoga književnog jezika očekivalo se da će 
knjiga biti objavljena do kraja 1979. (v. Anić 1977), odnosno da će autori dovršiti 
pravopis do kraja te godine (v. Pavičić 1978). Planirano je bilo i da pravopis iziđe iz 
tiska 1980. (v. Tomljanović 1979), da će pravopisna knjiga biti, ,ako ne bude nekih 
nepredviđenih poteškoća“, objavljena početkom 1981. godine (Anić 1980: 36), ili 
najkasnije do kraja te iste godine (v. Pavičić 1980). Posao su izrade, kako sami autori 


1 Članci proistekli iz rada Sekcije za kulturu hrvatskoga književnog jezika objavljeni su časopisu Jezik, 
br. 3-4/1976-1977. (Stjepan Babić, Božidar Finka, Antun Šojat, Eugenija Barić i Dragica Malić,) i br. 
5/1976-1977. (Mirko Peti). U br. 3-4 objavljuje pravopisni članak Dalibor Brozović, a u br. 5 Valentin 
Putanec. 

2 Skup pod nazivom ,Savjetovanje o pravopisnoj problematici u BiH“ (Trebinje, 8-10. XII. 1976) održan 
je u organizaciji Odjeljenja za jezik Instituta za jezik i književnost u Sarajevu. U radu skupa sudjelovali 
su i hrvatski filolozi Dalibor Brozović, Božidar Finka, Josip Silić, Mirko Peti, Antun Šojat, Dragica Malić i 
Eugenija Barić (v. Radovi, III, Sarajevo, 1976). Sarajevski Institut u drugoj polovici 1970-ih radio je na 
projektu ,Savremena pravopisna problematika u BiH - u svjetlu kolebanja i stabilizacije ortografske 
norme na srpskohrvatskom jezičkom području" te objavio četiri tematska broja svoga časopisa - 
Pravopisne teme I, Radovi, IV, 1977; Pravopisne teme II, Radovi, V, 1978; Pravopisne teme III, Radovi, 
VI, 1979; Pravopisne teme IV, Radovi, VII, 1979. - u kojima su objavljivali članke i hrvatski autori 
(Vladimir Anić, Josip Silić u br. IV, Mijo Lončarić, Mirko Peti u br. V). 

navode u predgovoru, priveli nakon tri godine (Anić-Silić 1986: [5]). Pošto su u 
lipnju 1981. rukopis predali izdavaču (v. Anić-Silić 1982, Silić 1986c), uslijedio je 
(dugotrajan) recenzentski postupak, započeo je 1981. i završio 1984. Trojica su 
recenzenata - Radoslav Katičić, Dragutin Rosandić i Dubravko Škiljan! - u opširno 
napisanim primjedbama „trazili dosta izmjena, posebno kad je riječ o izradi 
pravopisnog rječnika“;ž nakon što su autori doradili rukopis, posebice opći rječnik, 
uslijedile su po drugi put recenzentske primjedbe, potom slijedi nova autorska 
dorada rukopisa te konačna, treća po redu, ocjena kojom recenzenti ,dopuštaju da 
se Pravopis objavi“ (Anić 1986b: 35). Premda je recenzentski postupak okončan u 
rujnu/listopadu 1984. godine, tek je u proljeće 1986. rukopis zajedno s Izvještajem 
autora podnesen Komisiji za jezična pitanja koja je predložila Republičkom komitetu 
da se knjiga objavi, što je taj komitet (ministarstvo) i njezin predsjednik prihvatio 
(Anić 1986a: 35). Pravopisna knjiga konačno je izišla iz tiska u listopadu 1986. u 
izdanju Sveučilišne naklade ,Liber“ i Školske knjige s imprimaturom u kojemu stoji 
da je Pravopisni priručnik hrvatskoga ili srpskoga jezika izrađen na preporuku 
Komisije za jezik pri Komitetu za prosvjetu, kulturu, fizičku i tehničku kulturu SRH,3 
koji ga je odobrio za javnu upotrebu. 


2.1. Naslov pravopisa, naziv jezika 

Autori u predgovoru pravopisnoj knjizi navode bez konkretnijeg objašnjenja 
da je put do nje bio dug, a da su se pak upustili u objašnjavanja, morali bi navesti da 
je tomu pridonio i spor u vezi s naslovom pravopisa, odnosno nazivom jezika. 
Pravopisni projekt započet je pod naslovom „Pravopis hrvatskoga književnog 
jezika“, riječ je dakle o pravopisu jezika, kakav je, kako je to 1977. objasnio jedan od 
njegovih autora, u književnoj upotrebi u Socijalističkoj Republici Hrvatskoj i koji se 
prema Ustavu SR Hrvatske zove hrvatski književni jezik (Anić 1977).* Da je naziv 
pravopisa, o kojemu se dotada uvijek piše kao o pravopisu hrvatskoga književnog 
jezika (v. Pavičić 1978, Tomljanović 1979), sporan, javnost je saznala nakon održane 


1 Dr. Radoslav Katičić, profesor slavistike na Bečkom sveučilištu, dr. Dragutin Rosandić, profesor 
metodike na Filozofskom fakultetu u Zagrebu i dr. Dubravko Škiljan, profesor opće lingvistike na 
Filozofskom fakultetu u Zagrebu (v. Anić 19864). 

2 Anić i Silić u početku su pravopis zamislili kao autorsko djelo, „više kao naše stručno-znanstveno djelo 
nego opći, za javnu upotrebu namijenjeni pravopisni priručnik“, a da su dvojica recenzenata, Katičić i 
Škiljan, sugerirali veću normativnost, ,normativniji položaj takve knjige u društvu“. Autori su udovoljili 
i recenzentskim zahtjevima da se drugačije uredi opći pravopisni rječnik, koji je prvo bio izrađen kao 
pravopisni priručnik (kako se riječ piše), kao ortoepski priručnik (kako se izgovara, s akcentom i 
fonološkom transkripcijom) i kao tvorbeno-motivacijski priručnik (kako se riječ tvori) (v. Anić 1986b, 
Anić 1986c, Silić 1986c). 

3 Na osnovi Zakona o organizaciji i djelokrugu republičkih organa uprave i republičkih organizacija iz 
1979. ukinut je Sekretarijat za prosvjetu, kulturu i fizičku kulturu, a umjesto njega osnovana su dva 
komiteta: Komitet za prosvjetu, kulturu, fizičku i tehničku kulturu te Komitet za znanost, tehnologiju i 
informatiku. 

4 Spalatin u emigrantskoj Hrvatskoj reviji u vezi s Anićevim člankom piše: „Iz samog naslova se razabire 
da će to biti pravopis samo hrvatskoga jezika, tj. više manje isto što i poništeni pravopis iz 1971. U tom 
smislu pojava budućeg pravopisa označit će pobjedu slobodnog razvoja hrvatskog standardnog jezika 
nad političkim pučem u Karađorđevu“ (Spalatin 1978: 45). 

sjednice Komisije za jezična pitanja sredinom 1980. godine (v. Pavičić 1980, Anić 
1980). Na toj je sjednici, o čemu se više saznalo zahvaljujući jednom intervjuu (Babić 
1981) i iz njega proistekloj polemici u sarajevskom listu Svijet,! izvan dnevnoga reda 
postavljeno pitanje o nazivu pravopisa. Neki su članovi Komisije za jezična pitanja 
inzistirali na tome da se pravopis zove Pravopis hrvatskoga ili srpskoga jezika jer da 
»nacionalisti inzistiraju da se taj jezik zove “hrvatski književni jezik' i oduzimaju 
pravo Srbima da svoj jezik zovu svojim“ (Babić 1981: 11). U svome odgovoru članu 
Komisije koji je inzistirao na nazivu hrvatski ili srpski autori su pravopisa, ujedno i 
sami članovi te Komisije, ustvrdili da je naziv Pravopis hrvatskoga književnog jezika i 
razloge koje mu govore u prilog iznosilo nekoliko članova, a da o nazivu pravopisa 
Komisija nije donosila nikakve „definitivne zaključke“ (Anić-Silić 1982). Spor u vezi 
s nazivom pravopisa/jezika sastavni je dio polemike s kraja 1970-ih i početka 1980- 
ih u vezi s ustavnim nazivom jezika potaknute time što je 1979. Stipe Šuvar, 
republički sekretar Sekretarijata za prosvjetu, kulturu i fizičku kulturu, istoga onoga 
pri kojemu djeluje Komisija za jezična pitanja, uskratio odobrenje za upotrebu u 
školama Priručnoj gramatici hrvatskoga književnoga jezika Zavoda za jezik Instituta 
za filologiju i folkloristiku u Zagrebu (1979). U obrazloženju je navedeno da 
gramatika ,nije pedagoški primjerena“, a u vezi s nazivom jezika da se iz nje ,ne 
može saznati što je to hrvatski književni jezik i da li on jest ili nije i hrvatski ili srpski 
jezik“, također da je nedopustivo u gramatici ,ne reći ni riječi o tome što su 
posebnosti hrvatskog književnog jezika [...], a što je isto i zajedničko, i u gramatici, 
jednom jeziku Hrvata, Srba, Crnogoraca i Muslimana, koji zovemo još i hrvatski ili 
srpski jezik, hrvatskosrpski, srpskohrvatski itd.“ (v. Babić 1990: 48, 49). Na to da je 
ustavna odredba o jeziku iskorištena „za nacionalističko djelovanje“ upozorava se u 
elaboratu Jezična problematika u funkciji nacionalističke ideologije u SRH od 1945. do 
1980., izrađenom kao ,interni materijal“ u Republičkom komitetu za prosvjetu, 
kulturu, fizičku i tehničku kulturu na poticaj njezina čelnog čovjeka (v. Šuvar 1987, 
Selak 1992). U polemici u vezi s nazivom jezika (ne samo u Priručnoj gramatici 
hrvatskoga književnog jezika) i tumačenjem ustavne odredbe o jeziku tadašnji je 
republički sekretar ,polazio od toga da ustavna odredba o nazivu jezika nije dobra, 
da objektivno ide na ruku nacionalistima i da je u praksi treba suspendirati“, 
odnosno da u naslovu školskog priručnika nije prihvatljiv naziv hrvatski književni 
jezik (Pavičić 1986c: 258). Takva je suspenzija ustavne odredbe (treba izbrisati 
naziv hrvatski književni jezik) potvrđena u mandatu novoga republičkog sekretara 
na primjeru Anićeva i Silićeva pravopisnog priručnika, koji je izišao pod naslovom 
Pravopisni priručnik hrvatskoga ili srpskoga jezika. 


2.2. „Zagrebački dogovor“ 


U 1985. godini, u doba kada je pravopisna knjiga već bila pripremljena za 
tisak, započeo je ,novi val antinacionalističke euforije“ (Pranjković 2006), u siječnju 


1 U polemičkoj prepisci, u kojoj je rad Komisije za jezična pitanja bio tek jedna od (pod)tema, 
sudjelovali su Goran Babić, Vladimir Anić i Josip Silić, Predrag Matvejević, Stijepo Mijović Kočan, Mira 
Kermek, Dragutin Brigljević, Milan Prelog. 

je pokrenuta inicijativa da se na Ustavnom sudu Jugoslavije preispita je li jezična 
odredba u Ustavu SR Hrvatske u suprotnosti s Ustavom SFRJ, a u prosincu iste 
godine Predsjedništvo CK SKH donosi Stavove o aktualnim pitanjima jezične politike 
te Program mjera u oblasti jezične politike. U prvome dokumentu stoji i to da 
Predsjedništvo smatra da treba što prije izdati ,pravopis hrvatskog ili srpskog 
jezika“ (Stavovi 1985), a u drugome se utvrđuje da je potrebno izmijeniti postojeću 
jezičnu ustavnu odredbu (,hrvatski književni jezik“) u sklopu promjena Ustava SR 
Hrvatske (Pavičić 1990).! Konkretan je učinak odluke toga najužeg vodstva Saveza 
komunista Hrvatske, očito obvezujuće i za prosvjetne vlasti (v. Gagro 1987), 
dopuštenje da se tiska već dovršeni pravopis, ali s naslovom u kojemu će biti naziv 
jezika hrvatski ili srpski2 Predsjedništvo CK SKH svojim je Stavovima poticalo na 
suradnju ,odgovornih društvenih i političkih činilaca socijalističkih republika i 
socijalističkih autonomnih pokrajina na području hrvatskog ili srpskog jezika“. Ta je 
suradnja konkretizirana održavanjem u prvoj polovici 1986. dvaju radnih dogovora 
- sudjelovali su u njima predstavnici CK SK iz BiH, Crne Gore, Hrvatske i Srbije, 
predstavnici PK SK iz Kosova i Vojvodine, jezični stručnjaci i predstavnici 
znanstvenih, kulturnih i obrazovnih institucija - koji su rezultirali donošenjem 
jezičnopolitičkog dokumenta Zakijučci radnog dogovora predstavnika centralnih 
komiteta SK Bosne i Hercegovine, Crne Gore, Hrvatske i Srbije i pokrajinskih komiteta 
SK Kosova i Vcjvodine o aktualnim problemima jezika i jezične politike na 
srpskohrvatskom /hrvatskosrpskom, hrvatskom ili srpskom govornom području. U 
tome se svojevrsnom nacrtu jedne jezične politike za područje četiriju središnjih 
republika u posebnoj točki utvrđuje ,urgentna potreba naše kulture u domenu 
jezične standardizacije“, potreba dogradnje i osuvremenjivanja pravopisa 
srpskohrvatskog/hrvatskosrpskog, hrvatskog ili srpskog jezika i rješavanje norme u 
pojedinim sociokulturnim sredinama i na cijelom jezičnom području. Provedba bi 
pravopisnog zaključka, ostavimo po strani je li ona iz niza razloga uopće bila realna, 
dovela u pitanje objavljivanje Anić-Silićeva pravopisa. Naime u petoj je točki 
zaključeno da je neophodno odmah poduzeti korake da se formira kvalificirano 
stručno tijelo, sastavljeno od specijalista za pravopisna pitanja s cijeloga govornog 
područja koji će izgraditi osnove i nacrt pravopisa srpskohrvatskog/ 
hrvatskosrpskog, hrvatskog ili srpskog standardnog (književnog) jezika, a da bi se s 
osloncem na principe i norme toga pravopisa izrađivali pravopisni priručnici za 


1 Predsjedništvo SR Hrvatske u svibnju 1987. donosi prijedlog da se pristupi promjenama Ustava SR 
Hrvatske u sklopu kojih je trebalo promijeniti aktualnu jezičnu odredbu tako da se iz nje izostavi naziv 
hrvatski književni jezik. Duga rasprava o nazivu jezika, u koju se uključio velik broj pojedinaca i 
institucija, trajala je do lipnja 1989. godine, kada je Sabor SR Hrvatske odbio sve jezične amandmane te 
je postojeća jezična odredba ostala neizmijenjena. 

2 Prema Šuvarovim riječima rukopis je ,ležao“ kod izdavača jer je bio sporan naziv: jednočlani 
(hrvatskog književnog jezika) ili dvočlani (hrvatskog ili srpskog jezika). „Predsjedništvo CK SKH [...] sa 
svoje strane preporučilo i naziv: pravopis hrvatskog ili srpskog jezika. Predsjedništvo se time ujedno 
izjasnilo i za njegovo izlaženje“ (Šuvar 1987: 10). U vrijeme dok se još čekalo na tisak pravopisa tvrdilo 
se da je javna tajna da on ne izlazi jer autori uporno odbijaju da se nazove Pravopis hrvatskog ili 
srpskog jezika (Pasarić 1985). Autori Pravopisnog priručnika poslije njegova objavljivanja objašnjavali 
su promjenu naziva jezika time da se u školama jezik naziva hrvatski ili srpski (Anić 1986c, Silić 1986c). 

posebne potrebe i namjene (Zakljutci 1986: 11). U tim su radnim dogovorima 
sudjelovali Anić i Silić kao jezični stručnjaci u hrvatskom „dogovornom timu“. Jedna 
je od točaka tih razgovara bila i Pravopisni priručnik u vezi s kojim je došlo do 
prijepora: ,Svi su, osim drugova iz Hrvatske, koji u novom pravopisu vide 
mogućnost uspostavljanja izgubljene ravnoteže u jezičkoj politici (,ako mi ne 
izdamo ‘svoj’ pravopis, važit će londonac'“), - bili nedvosmisleno protiv takvog 
pravopisa, jer bi on mogao utrti put republikanizaciji i a(u)to(no)mizaciji pravopisa“ 
(Brborić 2000: 404). Nedugo nakon što su Zakijučci objavljeni, Anić i Silić uskratili 
su podršku tom jezičnopolitičkom dokumentu i odustali od daljnjeg sudjelovanja u 
razgovorima (v. Anić 1986b, Silić 1986a). Elaborat nove jezične politike, 
populariziran u tisku kao ,Zagrebački dogovor“, dovršen je bez hrvatskih lingvista 
(Brborić 2000), ali nije proizveo nikakav konkretan učinak: nije nastavljen rad na 
dovršetku Rječnika hrvatskosrpskoga književnoga jezika, nije napravljena suvremena 
gramatika srpskohrvatskog/hrvatskosrpskog, hrvatskog ili srpskog standardnog 
jezika, nisu izrađene osnove i nacrt pravopisa srpskohrvatskog/hrvatskosrpskog, 
hrvatskog ili srpskog standardnog (književnog) jezika (v. Zaključci 1986). Sve što se 
u Anić-Silićevu priručniku može dovesti u vezu s petim zaključkom „Zagrebatkog 
dogovora“ jesu paradoksalne formulacije u njegovu uvodnom dijelu. U završnom 
odlomku toga uvoda stoji da je zadaća Pravopisnog priručnika hrvatskoga ili 
srpskoga jezika opisati stanje pravopisa u okviru književnojezičnog izraza kakav je u 
upotrebi u SR Hrvatskoj ,u skladu s načelima zajedničkog pravopisa hrvatskoga ili 
srpskoga jezika“. Stoga se pravopisni priručnik ,ima shvatiti kao jedan od 
izvedbenih pravopisa toga zajedničkog pravopisa hrvatskoga ili srpskoga jezika, 
kome, kao i svaki drugi izvedbeni pravopis, može pomoći da, kad to bude bilo 
potrebno, dođe do logičnijih i djelotvornijih rješenja“ (Anić-Silić 1986: [7]-8). Dakle 
izvedbeni pravopis, koji da je izveden iz pravopisa koji ne postoji, može pomoći, kad 
to bude bilo potrebno, onome što ne postoji da jednom kad postane dođe do 

Simptomatično je da su dvojica republičkih sekretara, jedan bivši, u mandatu 
kojega je i započet projekt Pravopisa hrvatskoga književnoga jezika, i drugi, aktualni, 
u mandatu kojega je objavljen Pravopisni priručnik hrvatskoga ili srpskoga jezika, 
zagovarali izradu zajedničkoga pravopisa u skladu sa Zaključcima radnih dogovora i 
u doba kad je već otisnuto i drugo izdanje Anić-Silićeva priručnika (naklada 40.000 
primjeraka) te najavljeno da će svi novi udžbenici „Školske knjige“ biti s njime 
usklađeni. Iz njihovih se javnih nastupa može zaključiti da obojica dižu 
institucionalne ruke od pravopisnog priručnika koji je, kako stoji na njegovoj 2. 
stranici, izrađen na preporuku Komisije za jezik pri Komitetu za prosvjetu, kulturu, 
fizičku i tehničku kulturu SRH, koji ga je odobrio za javnu upotrebu. Bivši je 
republički sekretar smatrao da Pravopisni priručnik treba biti ,autorsko djelo, kao i 
što jest“, a da treba jednostavno potaknuti i organizirati rad na izradi zajedničkog 
pravopisa tako da će onda i priručnik dvojice autora ,doći na svoje mjesto“ (Šuvar 
1987: 10). Aktualni je ministar najavljivao da je sljedeći korak ,izrada zajedničkog 
pravopisa hrvatskog ili srpskog jezika, odnosno hrvatskosrpskog ili srpskohrvatskog 
jezika“. Kada je o sudbini Pravopisnog priručnika riječ, ,nismo nikome niti naložili 

niti preporučili ovakav ili onakav njegov oblik upotrebe u školi, u sredstvima 
masovnog informiranja ili drugdje", osim preporuke za objavljivanje, “osim toga 
nulla obstat za njegovo objavljivanje, ništa nije dano niti učinjeno“ (Gagro 1987: 15). 

Objavljivanje Pravopisnog priručnika hrvatskoga ili srpskoga jezika imalo je 
mobilizatorski učinak na zagovornike izrade novoga pravopisnog priručnika, koji bi, 
poput onoga iz 1960. godine, vrijedio na području četiriju republika. Grupa od deset 
lingvista serbokroatista iz Novog Sada, Beograda, Nikšića i Sarajeva okupila se 
potkraj 1986. - „u duhu“ Zakijučaka radnih dogovora - na „zajedničko pretresanje i 
ocenjivanje otvorenih pravopisnih problema“, ,na doradi i osavremenjivanju naše 
zajedničke pravopisne norme“ (v. Ivić i dr. 1990). Iz toga zajedničkoga rada, kojemu 
su ,političku platformu“ trebali dati Zakijučci (v. Ćupić 1988), proizišlo je nekoliko 
članaka objavljenih u časopisima i dnevnim novinama te publikacija Prilozi 
pravopisu u izdanju Matice srpske. U nastojanja, doduše bez ikakvih konkretnih 
normativnih učinaka, da se institucionalizira pravopisna suradnju četiriju republika 
treba ubrojiti i osnivanje 1988. godine Međuakademijskog odbora za proučavanje 
ortografske i ortoepske problematike u koji su svoje članove poslali ANUBiH, SANU, 
CANU, VANU i JAZU. U radu Međuakademijskog odbora uz stalne hrvatske članove 
toga odbora - Dalibora Brozovića, Radoslava Katičića i Milana Moguša - sudjelovao 
je i Stjepan Babić (v. Ivići dr. 1990). 


3. Recepcija Pravopisnog priručnika 


Po izlasku iz tiska u listopadu 1986. Pravopisni priručnik hrvatskoga ili 
srpskoga jezika Vladimira Anića i Josipa Silića izazvao je golem interes javnosti, što 
potvrđuje i činjenica da su u nepunih šest mjeseci objavljena dva izdanja (v. Pavičić 
19874). U novinskim napisima objavljenim do kraja 1986. navodi se da je naklada od 
25.000 primjeraka razgrabljena u mjesec dana (Pavičić 1986b), pravopis je 
prvorazredan medijski hit i izdavački bestseler (Silić 1986b), a tekstovi dosad 
objavljeni u Hrvatskoj o tome opsežnom djelu uglavnom su puni komplimenata 
(Štajduhar 1986b). U prikazima objavljenim u Vjesniku, Večernjem listu, Slobodnoj 
Dalmaciji i Danasu navodi se: pravopis je ,znanstveno zasnovan i društveno 
opravdan“ (Pavičić 19864), priručnik je „knjiga koja nam svakako treba“ (Jurišić 
1986), imamo knjigu ,iza koje (ako je i to potrebno istaći) stoje sva odgovarajuća 
stručna i društveno-politička tijela naše republike“ (Žanić 1986), u Priručniku se, 
kako piše njegov recenzent, sjedinjuje tradicija i suvremenost, ,u našu pravopisnu 
praksu unijet će red, a kulturu pisanoga jezika podići na višu razinu" (Rosandić 
1986). S početkom 1987. objavljena su u dvotjedniku Oko dva opširna teksta: u 
prvome, pravopis je poticaj za razmatranja širega konteksta, pa i standardološkoga 
(,danas je u složenoj standardizaciji hrvatskog ili srpskog jezika na djelu uvjetno 
rečeno ‘nacionalizacija’ norme u ‘okviru’ državnih [!] pojedinih republika hs/sh 
jezične prakse“), a u vezi s Pravopisnim priručnikom, koji da je ,znanstveno djelo 
koje može potaknuti određene zajedničke dorade“, navodi se da je malo vjerojatno 
da će i u SR Hrvatskoj biti u svemu akceptiran (Brkić 1987: 6), u drugome, ustvrduje 

se uz ostalo da su u prirutnik u odnosu na Novosadski pravopis unesene neznatne 
razlike, posrijedi je osobito i modernije razradena pravopisna problematika 
odvojena od morfološke, sintaktičke i semantičke, što će i zbunjivati nenaviknute 
čitatelje na to da pred sobom imaju samo pravopis, pogotovo kada budu tražili riječ u 
pravopisnom rječniku. Zaključna je ocjena da su autori obavili velik i značajan posao 
te da je prava šteta što je njihov priručnik morao toliko dugo čekati na objavljivanje 
(Radaković 1987). U siječanjskom broju Prevoditeija iznosi se u prikazu Pravopisnog 
priručnika vrlo kratak opći pregled svih pravopisnih knjiga i pritom se u Anićevu i 
Silićevu korist povlači ,linija razgraničenja“: ,Oni su pristupili poslu čista srca, bez 
ikakvih izvanznanstvenih predrasuda. To je prvi naš pravopis koji se isključivo 
temelji na stručnim i znanstvenim kriterijima" (Slamnig 1987: 53). Pohvaljuje se 
transkripcija i transliteracija, preporučuje se prevoditeljima da odmah počnu 
primjenjivati novosti koje pravopis donosi: pisanje točke u kraticama (dr. i mr.), 
sastavljeno pisanje priloga (ujesen, nažalost, itekako), pisanje točke iza rimskog 
broja. Primjedbe se odnose uglavnom na pravopisni rječnik: u njemu se nalaze 
mnogi izrazi koji ne idu u hrvatski književni jezik. 

U osvrtima/prikazima hrvatskih jezikoslovaca koji su sudjelovali u 
Vjesnikovcj anketi (,Što mislite o Pravopisom priručniku i što imate reći u povodu 
njegova izlaska?“) tijekom siječnja/veljače 1987. novi je pravopisni priručnik odreda 
pozdravljen kao dobrodošla knjiga, doduše u širokom rasponu procjena: od one da 
je riječ o jednom od najtemeljnijih djela naše normativističke literature uopće 
(Pranjković 1987) pa do one da je dobar i koristan priručnik mogao biti znatno bolji 
da nije ostao na razini autorskog djela (Barić 1987). Hvaljena je npr. pravopisna 
logičnost i dosljednost, ekonomičnost u oblikovanju pravila, to da je u pravopisnu 
knjigu unijeto samo ono što pripada pravopisu, ,nema elemenata gramatičkog ili 
leksičkog opisivanja (ni propisivanja), nema podataka etimološke naravi i sl.“ 
(Pranjković 1987), isticano je da se novi priručnik razlikuje od dosadašnjih 
pristupom građi, izborom i rasporedom građe te novim prihvatljivim terminološkim 
rješenjima (Barić 1987), ocijenjeno je prihvatljivim pravilo o pisanju točke iza 
rimskih rednih brojeva (Lončarić 1987). Izneseno je katkad vrlo malo, katkad više 
prigovora na konkretna pojedinačna ortografska rješenja (Pranjković 1987, Lončarić 
1987, posebice iscrpno Barić 1987), a načelne primjedbe odnosile su se prije svega 
na pravopisni rječnik (Pranjković 1987, Lončarić 1987, Damjanović 1987) te rječnik 
kratica i vlastitih imena (Barić 1987). Primijećeno je i da je trebalo ,možda u Uvodu, 
navesti i izraz ‘hrvatski književni jezik’ (Lončarić 1987). Iznijete primjedbe nisu 
ciljale na to da su autori trebali još u ponečemu korigirati novosadska pravopisna 
pravila u korist Broz-Boranića, npr. da je trebalo propisati nesastavljeno pisanje 
niječnih oblika prezenta glagola hijeti (ne ću), gramatičku interpunkciju, pisanje d 
ispred c, č, ć (podcrtati, podčiniti, odćušnuti). Sudionici Vjesnikove ankete uzeli su u 
obzir ,društvenu dimenziju“ pravopisa i odbacili kao neutemeljen prigovor da je u 
Hrvatskoj izdan ,separatan“ pravopis. Neprihvatljivim se smatra da se jednoj 
sociokulturnoj sredini može onemogućavati ili čak zabranjivati izrada vlastitih 
normativnih priručnika (Pranjković 1987), nikakav se nedostatak ne vidi u tome što 
je pravopisni priručnik namijenjen korisnicima ,zapadne varijante“ (Damjanović 

1987), prigovori da je izdan poseban, „separatan“ pravopis nisu opravdani s 
obzirom na stvarnost naših kulturnosocioloških sredina i problematiku standarda 
hrvatskoga ili srpskoga jezika u kojemu varijante imaju ulogu standarda svojih 
sredina (Lončarić 1987), Pravopisni priručnik može poslužiti kao dobra osnova za 
daljnji rad i ,eventualna dogovaranja“, ali to ne znači ,da dotle SR Hrvatska ne smije 
imati svoj pravopisni priručnik za svoj književnojezični izraz (Barić 1987).! 

Velik interes za Pravopisni priručnik pokazali su, možemo se poslužiti 
formulacijom iz Vjesnikove ankete, „jezični teoretičari i praktičari iz svih 
jugoslavenskih sredina hrvatskosrpskog jezičnog područja", prije svih oni iz Srbije. 
U novinskom komentaru beogradske Politike prenose se prvi odjeci Pravopisnog 
priručnika te izražava zebnja da bi ,duža orijentacija na separatne pravopisne 
projekte, ma koliko ih mi posmatrali samo kao ‘izvedbene’, neminovno [...] vodila i 
dubljim dezintergracijskim tendencijama u samom jeziku (Dautović 1986), a u 
prikazu objavljenom u novosadskom Dnevniku uza sve pohvale i kritičke primjedbe 
poziva se na to da se ne prave ,pravopisno-jezičke razlike“, nego da se krene u 
provođenje Zakijučaka radnih dogovora (Zbiljić 1986). U NIN-u je objavljen izrazito 
negativan prikaz Pravopisnog priručnika u kojemu se temeljni prigovor svodi na to 
da je riječ o ,separatno rađenom priručniku“3 Anić-Silićev priručnik dakle 
„snabdjeven zaštitnim znakom Školske knjige i ovlašćenog republičkog tijela — 
omogućuje da se iza njega nastavi praksa stabilizacije državnog hrvatskog 
književnog jezika, nacionalno programiranog“ (Pešikan 1986: 38). U već 
spominjanoj anketi srpski jezikoslovci u prvi plan stavljaju potrebu očuvanja 
kontinuiteta Novosadskog pravopisa ,zajedničkim radom naših lingvista“ (Stanojčić 
1987) te protivljenje izradi ,republičkih ili nacionalnih“ pravopisa (Peco 1987). U 
svakom od anketnih članaka srpskih autora elaborira se teza o potrebi dogovorne 
izmjene pravopisne norme. O tomu su uostalom pisali i u prvoj polovici 1980-ih. 
Novosadski su pravopis smatrali zastarjelim, a izradu posebnih pravopisa, koji bi 
vrijedili na području samo jedne republike, neopravdanom jer da vodi jezičnom 
razilaženju među četirima republikama (Ivić 1981, Ćupić 1984). 


1 Vjesnikova anketa donijela je dijelove članka objavljenog pod programatskim naslovom „O jeziku 
samo - zajednički!“ u Komunistu, ,organu Saveza komunista Jugoslavije i Saveza komunista Hrvatske“, 
u kojem autor iz Rijeke s negodovanjem ustvrđuje da se Pravopisnim priručnikom zapravo normira 
hrvatski književni jezik (v. Pasarić 1987a, Pasarić 1987b). U komentaru anketnih priloga Anić i Silić 
posebno se osvrću na taj članak (Anić-Silić 1987b). 

2 U anketi su sudjelovali osim hrvatskih i jezični stručnjaci iz BiH (Isaković 1987, Jeftić 1987) i Srbije 
(Cupié 1987, Stanojčić 1987, Peco 1987, Ivić 1987), a objavljivani su i prilozi čitatelja (iz Hrvatske). 
Anketa je zaključena sedmim nastavkom, prilogom autora Pravopisnog priručnika (v. Anić-Silić 1987b). 
Voditelj ankete u završnom komentaru piše da se uspjelo u namjeri da se na jednom mjestu ocijeni 
»lingvističko djelo nesumnjive stručne vrijednosti i društvene važnosti“ (Pavičić 1987b). 

3 Komentatoru Borbe, koji da je ,pomalo nepovjerljiv kada se pojedine knjige (pa i ostale stvari) 
neodmjereno hvale“, zasmetale su ,mnogobrojne vijesti o velikom uspjehu“ novoga pravopisa te 
prenosi PeSikanovo „vrlo odmjereno promišljanje knjige“ (B. M. 1986). Autori Pravopisnog priručnika 
odgovorili su Pešikanu (v. Anić-Silić 1987a), potom Pešikan ponavlja, „ako se takav priručnik 
ozvaničuje kao pravopis i norma, to nas stavlja pred svršen čin pravopisnog rascepa” (Pešikan 1987). 


316 


https://biblioteca-digitala.ro 


Romanoslavica vol. LII, nr.2 


Na Anicevu i Silicevu pravopisnu knjigu gleda se s neodobravanjem zbog toga Sto taj 
priručnik ,konačno izdvaja Hrvatsku iz područja zajedničkog pravopisa kojeg se 
drže ostale tri republike istog jezika“ (Ivić 1987: 6), ,najpogubniji efekat“ tog 
priručnika jest ,ako se on bude shvatao kao pravopisna norma, a ne kao predlog i 
mišljenje“ (Ćupić 1987a). U prikazu Pravopisnog priručnika u Južnoslovenskom 
filologu rekapitulira se u uvodnom dijelu ,društveno-politički i kulturni kontekst“ 
njegove pojave, onako kako ga vide srpski filolozi (Pešikan, Ivić, Ćupić).! Pridodaje 
se takvu viđenju konteksta tvrdnja da se pravopisni priručnik u biti ne razlikuje od 
Tvorbe hrvatskoga književnog jezika Stjepana Babića i Sintakse hrvatskoga 
književnog jezika Radoslava Katičića, knjiga izišlih iz tiska iste godine kada i Anić- 
Silićev priručnik, ,kojima se pokušava normativno urediti zasebni hrvatski književni 
jezik u republičkim okvirima“. Razlika se vidi ,samo u etapi konstituisanja 
zamišljenog hrvatskog književnog jezika“, Anić-Silić da su u etapi u kojoj se jezik 
Srba iz SR Hrvatske odvaja od jezika Srba izvan SR Hrvatske, a da Babić i Katičić „tu 
fazu preskaču“ (Marojević 1988: 89). 

U osvrtima na Pravopisni priručnik srpski autori posebno prigovaraju zbog 
»umnažanja pravopisnih razlika“ spram Novosadskog pravopisa: onih što su rezultat 
Anić-Silićeva povratka nekim Broz-Boranićevim ortografskim i terminološkim 
rješenjima (kojih nema u Novosadskom pravopisu), i onih što su rezultat isključivo 
Anić-Silićevih inovacija. Prigovaralo se što u pravopisnom rječniku npr. nema 
odrednice srpskohrvatski jezik, hrvatskosrpski jezik (Čupić 1987a), što u njemu nema 
riječi tipa ko, demokratija, hrišćanin, ubica, buva, konstatira se da u rječniku nema ni 
„ekavskih likova (uopšte)“ (Pešikan 1986)2 U tekstovima srpskih autora o 
Pravopisnom priručniku napisane su ipak i dionice ,sa usko stručnog odnosno 
naučnog stanovišta“, pa se tako gledano konstatira da ,većinu sadržaja ovog 
priručnika čine solidno fundirana rješenja“ (Ćupić 1987b: 37). Najpodrobnije je o 
Anić-Silićevu Pravopisnom priručniku ,sa isključivo lingvističkih pozicija“, uzimaju 
se u obzir svi prikazi i osvrti, pisano u Južnoslovenskom filologu. Prikazivač 
zaključuje da pravopisna knjiga ,spolja pleni svojom preglednošću i strogo 
izvedenom fonološkom i morfonološkom analizom“, ali da je njihovo djelo ,svojim 
novinama postalo unutrašnje protivrečno“. ,Tamo gde su išli utrvenim stazama 
dosadašnjih pravopisnih rešenja autori su pokazali zavidnu sposobnost klasifikacije 
i sistematizacije“ (Marojević 1988: 98-99). 


1 Iz hrvatske emigrantske vizure u vezi s gledištem srpskih filologa ustvrđuje se: ,Jedno je sigurno: 
srpski su jeziko(s)lovci u pravu, kad PP smatraju zadnjom prekinutom sponom s Novosadskim 
dogovorom. Bez obzira na nezgrapan naziv, koji ovaj pravopis nosi, on znači normiranje hrvatske 
jezične stvarnosti - i samo to!“ (Grubišić 1987: 276). 

2 Za trajanja ,radnih dogovora“ u proljeće 1986. srpski su predstavnici sugerirali da bi, ,ako taj 
priručnik mora izići“ bilo nužno u nj dodati ,jednu stranicu s pravilima ekavskog izgovora“, a u 
pravopisnom rječniku dodati ,makar kao aneks, ekavske likove svih reči s alternativnim izgovorom“ 
(Brborić 2000: 416). 

4. Završno: ,dometi jednog priručnika“ ili nevolje s pravopisom 


Pravopisni priručnik hrvatskoga ili srpskoga jezika Vladimira Anića i Josipa 
Silića četvrta je u nizu pravopisnih knjiga nastalih u razdoblju od 1945. do 1990/91. 
u kojemu je Hrvatska sastavni dio jugoslavenske federacije (DFJ, FNRJ, SFRJ). U toj 
višenacionalnoj i višejezičnoj federaciji hrvatsko-srpski jezičnopolitički spor - 
potvrđuje se to ponajbolje upravo na pravopisnoj problematici - imao je težinu 
prvorazrednoga kulturnog i političkog problema. Iz duge ,geneze Pravopisnog 
priručnika“ razvidno je da su mnoge nevolje proizišle iz njegova naslova (naziva 
jezika). Objavljivanje Pravopisnog priručnika sredinom 1980-ih preklapa se s 
inicijativom najvišeg vodstva SK Hrvatske da se iz Ustava SR Hrvatske izbriše naziv 
hrvatski književni jezik. Vlast je također nastojala da se institucionalizira ,jedna 
zajednička jezična politika“ u čijoj bi kompetenciji bila i izrada „jednoga pravopisa 
srpskohrvatskog/hrvatskosrpskog, hrvatskog ili srpskog standardnog (književnog) 
jezika“, ana Pravopisni priručnik gleda kao na ,autorski“, ,izvedbeni pravopis“. Anić- 
Silićev pravopis u hrvatskoj je (stručnoj) javnosti dočekan gotovo bez izuzetka s 
većim i manjim pohvalama uz kritičke primjedbe na konkretna ortografska rješenja, 
dijelom i na koncepciju, i to prije svega pravopisnog rječnika. Srpski su filolozi bili 
pozivani i smatrali su se pozvanima da se očituju o pravopisnom priručniku koji je 
na sebe preuzeo zadatak da opiše ,stanje pravopisa u okviru književnojezičnog 
izraza kakav je u upotrebi u SR Hrvatskoj“. Najgora nevolja koju im je Pravopisni 
priručnik prouzročio proistekla je upravo iz zadaće koju je on na sebe preuzeo. 
Srpski su jezikoslovci u Pravopisnom priručniku vidjeli još jednu potvrdu hrvatskog 
(jezičnog) separatizma, još jedan raskolnički čin koji doprinosi dezintegraciji 
zajedničkoga srpskohrvatskoga/hrvatskosrpskoga jezika. Za razliku od srpskih 
filologa među hrvatskim filolozima nakon turbulentnog razdoblja 1965-1971. više 
nije bilo spremnih za sudjelovanje u izradi/doradi jednoga zajedničkog pravopisa, 
jednoga zajedničkog rječnika i jedne zajedničke terminologije. Objavljivanje Anić- 
Silićeva Pravopisnog priručnika u jezičnopolitičkom smislu potvrda je hrvatske 
autonomnosti u oblikovanju ortografske norme jezičnoga standarda, onakve kakva 
je bila u prednovosadskom razdoblju. 

PUTOVANJE I REPREZENTACIJE IDENTITETA I ALTERITETA U DJECJEM 
ROMANU OD POCETKA 20. ST. DO 1941. 


Lana MOLVAREC 


The intention of this paper is to research how travel narratives construct representations of identity 
and alterity in selected children's novels published from 1907. to 1941. The paper aims contextualised, 
local and political reading instead of pedagogical or impressionist-estetical approach. A main thesis is 
that production of knowledge through discursive practices constitutes identity or alterity of characters 
as well as the knowledge depends on relations of power and its distribution within social and cultural 
field. Thus, I differiantate, using R. Williams's terminology, residual, dominant and emergent forms of 
discursive practices that product identity and alterity in analysed novels. 


KEY WORDS: children's novel, travelling, representation, knowledge/power, identity/alterity. 


1. Uvod 


Uopće nema sumnje kako je putovanje jedna od najčešćih tema dječjeg 
romana, osobito pustolovnog žanra (Majhut 2005: 259, Hourihan 1997: 9). Kako 
ističe Hourihan u svojoj utjecajnoj studiji Deconstructing the Hero. Literary Theory 
and Children's Literature (1997), radi se o paradimatičnim, gotovo mitskim pričama 
koje sežu u davnu povijest svjetske književnosti (Ep o Gilgamešu, Odiseja), a 
reproduciraju se s malim razlikama sve do danas: s junakom u središtu, koji napušta 
sigurnost doma i odlazi tajanstvenim putovima otkrivati i savladavati divlje, 
egzotične predjele u potrazi za svojim ciljem. Dakle, osvajanje prostora u uskoj je 
vezi s linearnim napretkom naracije, sa savladavanjem problema koji junaku stoje 
na putu ostvarivanja cilja. Linearna progresija naracije neizostavno je obilježje 
pustolovnog romana kao žanra koji svoj užitak za čitatelje crpi upravo iz 
neizvjesnosti što će biti dalje, ali i iz sigurne predvidljivosti da će junak savladati sve 
prepreke i trijumfalno doći do cilja. Hourihan (1997: 45) navodi kako je na 
alegorijskoj razini to potvrda i osnaživanje narativa o konačnom spasenju (u 
kršćanskoj tradiciji), o evoluciji i društvenom napretku (u novome vijeku) čiji je 
nositelj naravno bijeli racionalni aktivni muškarac srednje ili više klase. 

Već dosad spomenuti elementi ukazuju na to koji će me tip analize zanimati 
u ovome radu. Tema putovanja, izmještanja, lutanja neće me zanimati kao jedan od 
segmenata narativne organizacije teksta, nego kao topos koji nadrasta granice 
pustolovnog dječjeg romana te proizvodi mnoga značenja koja nadilaze 
unutarknjiževnu zbilju. Pritom je ključno napomenuti kako promatram dječju 

knjizevnost. Ona nikada nije izolirana od Sireg kulturnog konteksta, uvijek je 
proizvedena iz sveukupnosti kulturnih i drustvenih silnica tzv. izvanknjizevne zbilje, 
no takoder i povratno djeluje, proizvodi to kulturno polje. Prema tome, neizbjezno je 
uključena u ,odnose moći, sustave vladanja, načine reprezentacije i mitove 
nacionalnog identiteta“ (Bradford 2007: 4). Može se činiti kako ovdje navodim 
općepoznate postavke koje su već nekoliko desetljeća sastavnim dijelom 
suvremenog pristupa književnosti nakon tzv. kulturalnog obrata (usp. Duda 2002), 
no treba imati u vidu da je dječja književnost dugo bila promatrana kroz prizmu 
cijelog niza ograničavajućih interpretacija i paradigmi. S jedne strane, tu je 
"propedeutičko-pedagoška orijentacija istraživanja hrvatske dječje književnosti“ 
(Hameršak 2009: 784). S druge strane, tu je, ponekad eksplicitno, ponekad 
implicitno upisana namjera implicitnog autora za oblikovanjem svog implicitnog i 
stvarnog čitatelja, djeteta, što doduše, nije samo hrvatska specijalnost jer se i u 
stranim tekstovima često ističe, npr. da je dječja fikcionalna književnost, osobito 
roman, nosila zadaću socijaliziranja djece, njihova uklapanja u obitelj, zajednicu, 
naciju i svijet (Carver Capasso 2003: 274)!. Dakle, dječja književnost dugo je 
vremena bila tretirana kao ,društveno nadzirani sustav“ (Zima 2011: 9) pa prema 
tome poruke i vrijednosti koje emanira trebaju biti prikladne za odgoj i oblikovanje 
budućih pripadnika zajednice. Također, njezina interpretacija i proučavanje bili su 
zauzeti navedenim funkcijama dječje književnosti prije negoli razotkrivanjem 
njezinih slijepih točaka i kritičkim osvjetljavanjem društvenih mehanizama koji 
sudjeluju u njezinoj proizvodnji. Još jedan pristup, aktualan u hrvatskoj znanosti o 
dječjoj književnosti od kraja 60-ih godina pa do kraja 20. stoljeća bio je estetičko- 
imanentistički (v. Hameršak, Zima 2015: 20-21), koji se koncentrirao na uvjerljivost 
fabule i likova, jezik i stil jer društveni i politički komentari nisu prikladni za svijet 
dječje književnosti (Bradford, 2007: 15). Treći pristup koji je ipak zbog povijesnog i 
društvenog konteksta slabije zastupljen u hrvatskim istraživanjima dječje 
književnosti jest liberalno-humanistički čije su bitne karakteristike usmjerenost na 
samoaktualizaciju subjekta, umanjivanje ljudskih i društvenih razlika u ime isticanja 
sličnosti u različitim vremenskim razdobljima i na različitim prostorima, čime se 
onemogućavaju partikularna, povijesno i politički kontekstualizirana čitanja (isto: 
7). 

Moja je namjera u ovome radu ponuditi upravo kontekstualizirano, 
partikularno, lokalno, povijesno, politički i ideološki kontekstualizirano čitanje. 
Najviše će me zanimati proizvodnja znanja književnog teksta koja se tiče identiteta 
subjekata i heteropredodžbi (zemalja, krajeva, ljudi). Pritom se postavlja teza da se 
takvo znanje (koje uključuje vrijednosti i ideološka uvjerenja) oblikuje kroz 
diskurzivne prakse (M. Foucault), što nam može nešto reći o moći i njezinoj 
cirkulaciji društvenim organizmom, kao i o privilegiranim identitetima kao 


1 Sličnu misao iznosi i Bradford 2007: 6. 
2 Eluzivan pojam koji Foucault različito definira, no koristim definiciju iz Arheologije znanja (1972: 
117) da se radi o tijelu anonimnih, povijesnih pravila. 

konstruktima tako konstituiranog znanja u odabranom povijesnom odsječku 
vremena. 

Odabrani romani obuhvaćaju razdoblje od 1907. do 1941.1, no osobito će 
nam biti zanimljiva 1913. godina i tridesete godine 20. stoljeća. Svi oni tematiziraju 
putovanje koje nije dio rutinskog svakodnevnog kretanja kroz prostor, što je tema 
koja ima osobit potencijal za diskurzivnu proizvodnju subjekta. Treba naglasiti da 
nije riječ o iscrpnoj i potpunoj analizi svih romana koji tematiziraju putovanje u 
navedenom razdoblju2, no ipak vjerujem da je izbor dovoljno reprezentativan kako 
bi se mogli izvući određeni zaključci. Razlog zašto je izabrano baš to povijesno 
razdoblje krije se u činjenici da su ta desetljeća doba snažnog uspona i afirmacije 
romana kao književne vrste za djecu, kada se oblikuju složenije, intrigantnije 
reprezentacije važne za ovu temu te se nadilazi shematičnost u sadržaju i izvedbi, 
kao i prenaglašena didaktičnost 19. stoljeća u dječjoj književnosti, a prije ideološkog 
prijeloma 1945. i uspostave novih paradigmi u pedesetima. 

lako roman Čudnovate zgode šegrta Hlapića nije prvi hrvatski dječji roman, 
obično se uzima kao ključna točka za inauguriranje romana o siročetu zaodjenutog u 
ruho pustolovnog romana (Majhut 2005: 240), ali još važnije i kao nulta točka 
dječjega romana, svevremenski dječji klasik i temelj hrvatskoga kanona dječjega 
romana. S druge strane, tridesete godine 20. stoljeća otkrivaju cijeli niz različito 
akcentuiranih skupova znanja o sebi i o drugome, često međusobno ideološki 
proturječnih, pri čemu ću u analizi nastojati naglasiti koje reprezentacije su 
(p)ostale vidljive u kanonu te koje su u kasnijim zapisima hrvatske znanosti o dječjoj 
književnosti (što znači gotovo do kraja 20. stoljeća) isticane kao privilegirani 
nositelji značenja u stvaranju slike o tridesetim godinama (usp. Lovrić Kralj 2014). 


2. Identitet i alteritet 


Već je bilo spomenuto kako je putovanje okidač za diskurzivnu proizvodnju 
cijelog niza predodžbi. Jedan smjer predodžbi kreće od diskursa o izgradnji, razvoju, 
samoaktualizaciji autonomnog dječjeg subjekta koji se konstruira kao onaj koji je 
sposoban nositi se s izazovima odrasloga svijeta, a drugi od diskursa koji stvara slike 
o drugim nacijama, rasama, kulturama. Te dvije tendencije nipošto nisu strogo 
odijeljene, nego u romanima najčešće nailazimo na obje vrste predodžbe. Također, 
treba napomenuti da su diskursi o kojima će biti riječi u nastavku odijeljeni radi 
analitičke jasnoće i preciznosti, no da su često premreženi u književnim tekstovima. 


1 Popis analiziranih romana nalazi se u primarnoj literaturi. 

2 Postoji cijeli niz pustolovnih romana koji su izlazili u nastavcima, nepoznatih ili malo poznatih autora, 
uzbudljive fabule na nekom egzotičnom geografskom prostoru, daleko od doma, koji nisu ušli u ovo 
istraživanje (v. Majhut 2005: 349-353, Zima 2011: 112) jer se prednost željela dati sadržajno i 
naracijskim homogenijim autorskim ostvarenjima u kojima upotreba karakterističnih strategija 
romana u nastavcima za održavanjem fabularne napetosti nije toliko izražena te više dolaze do izražaja 
druge odrednice književnog teksta (upotreba rodnih i kulturnih stereotipa u oblikovanju likova, 
vrijednosti i svjetonazor implicitnog autora i sl.). 

Dakle, odabrani primjeri reprezentativni su za diskurs o kojemu je riječ, no ne treba 
ih shvatiti kao segmente koji djeluju izdvojeno od cjeline značenja koju stvara mreža 
diskursa. 


2.1. Diskurs o konstituciji autonomnog subjekta 

Na početku Čudnovatih zgoda šegrta Hlapića, identitet glavnoga lika nam je 
nepoznanica, ne znamo ništa o njegovom podrijetlu, o njegovoj prošlosti, o njegovim 
roditeljima. Znamo društveni status i njegove individualne osobine. Motiv djeteta 
siročeta izrazito je čest u dječjoj književnosti, a ovdje nam signalizira socijalnu 
marginalnost glavnoga lika. Putovanje se uspostavlja kao pokušaj traganja za 
srećom. Kolikod nam se siroče činilo kao slabi subjekt, već na početku, samim činom 
odlaska iz jedinog doma koji je poznavao, Hlapića se reprezentira kao aktivnog 
subjekta te nositelja uvjerenja da je svaki pojedinac odgovoran za svoje 
samooblikovanje, u krajnjoj liniji i ostvarenje sreće. To neće osigurati ni roditelji, ni 
škola, ni sustav rada. Kroz putovanje Hlapić manifestira neka ključna obilježja 
kršćanskog etosa (usp. Zima 2011: 41/42): pomaganje drugima, požrtvovnost, 
samozatajnost, sposobnost opraštanja. Hlapić se kroz putovanje konstituira kao 
individuum modernih vrijednosti: individualnosti, rada, racionalnosti, pragmatičnog 
odnosa prema stvarnosti, samoostvarenja, samostalnosti, mogućnosti da mijenja 
sebe i druge. Tek nakon uspostavljanja Hlapića kao subjekta, on se i društveno 
ostvaruje: dobiva dom, afirmira se u poslu, zasniva obitelj. Pogledamo li Gitu ili 
glavnu junakinju Špoljarova Tri bjegunca, Milicu, vidjet ćemo da isto ne vrijedi za 
žene. Miličin je jedini autonoman čin bijeg iz cirkusa od zlostavljača, no nakon toga 
pokazuje bespomoćnost koja je navodi da se oslanja na sreću, padne kao žrtva jačih 
(zarobljeništvo kod Cigana) ili ovisi o neočekivanoj pojavi spasitelja (deus ex 
machina u obliku Gavre) koji joj osiguravaju bolju i sretniju budućnost. Njezino 
zajedništvo sa psom Kudrom i majmunom Lolom (,veseli tercet“) koliko god na prvi 
pogled djelovalo kao dirljivo prijateljstvo djevojčice i životinja zapravo ukazuje na to 
da među njima nema ključne razlike u autonomiji subjekta: za sve troje netko se 
mora pobrinuti. Drugačija je situacija s Ivekom, glavnim junakom Vilovićeva romana 
Pas Cvilek, aječak Ivek i dudaš Martin. On je društveni otpadnik, Drugo u uskoj 
seoskoj sredini, živi u svojevrsnom prirodnom stanju izvan zakona i normi seoske 
zajednice, omogućava si preživljavanje u prirodi, izvan prostora sela, poznavanjem 
prirodnih zakona. Seoska zajednica prema njemu pokazuje strah i praznovjerje 
(optužuju ga da je vukodlak)!, a on sam za razliku od tradicije romana o siročetu ne 
teži prihvaćanju dominantnih društvenih vrijednosti i uklapanju u dominantan 
model seoske zajednice, nego nasuprot tome, izgrađuje alternativni model vlastita 
socijalnog identiteta, ali i socijalne zajednice. Udruzuje se s jednakim takvim 
socijalnim otpadnicima, psom Cvilekom i slijepim sviračem Martinom, s kojima 
konstituira svojevrsnu komunu koja bi se nakon prvobitne akumulacije kapitala 


1 Dubravka Zima konstatira kako je riječ o subverzivnome romanu na više razina, satiri na strah od 
drugoga (usp: 2011: 81), no da je cijena toga najvjerojatnije bila pad u zaborav i relativna nepoznatost 
toga romana. 

kroz milodar! odrzavala kroz autarkitnu poljoprivredu, paralelno sa seoskom 
zajednicom, ali natelno prihvacenom i toleriranom od nje. 


2.2. Diskurs o naciji i Drugima 

Putujuci dalekim i nepoznatim predjelima, junaci susrecu ljude razlititog 
etničkog i rasnog podrijetla, često vrlo različite kulturne pripadnosti od njihove. U 
romanu U žarkcj Africi pripovjedač i likovi, osobito svećenik Nikola u potpunosti 
preuzimaju kolonijalni diskurs te pokroviteljski stav prema ,urođenicima“. Tako su 
Afrikanci imenovani kao divljaci, opisani kao naivna i lakovjerna djeca koju 
fasciniraju raznobojna stakalca, biserje, dugmad, vrpce i krpice. Oni su fetišisti, 
njihova je vjera čudna pa nije neobično da bez prave vjere podliježu i kanibalizmu 
(Tomić 1907: 18-21). Katalog najgorih stereotipa se nastavlja: surovost, 
častohlepnost, krvoločnost, smrad tijela, potkupljivost, infantilnost. Vrijednosna 
opozicija je prosvijećeni europski kršćanski svijet, s kojim se pripovjedač i likovi bez 
ostatka poistovjećuju. Mirko svojom inteligencijom, sposobnošću, ali i kršćanskim 
načelom opraštanja uspijeva u svim svojim namjerama, pronalazi oca te čak navodi i 
crnoga kralja na suze pri rastanku, što se opisuje kao čudnovato jer valjda 
pripovjedača čudi kako takvo surovo primitivno stvorenje išta može ganuti. Vrlo 
eksplicitna deklarativna odanost kršćanstvu (s obzirom da se opisano demoniziranje 
Drugoga teško može svrstati u kršćanski postupak) kulminira na samome kraju 
romana kada otac i sin novcem od dijamanata dobijenih od crnoga kralja grade 
kapelicu u rodnome mjestu nakon povratka jer je taj novac izvor zla. Nakon ovog 
kataloga bezuvjetno preuzetog kolonijalnog diskursa, Miličina socijalna distanca 
prema Ciganima u romanu Tri bjegunca i sram da će netko pomisliti da njima 
pripada doimaju se prilično bezazleno. Roman Mi putujemo donosi predodžbu 
Amerike u kojoj se isprepliće perspektiva dječje začuđenosti novim i snažno 
naglašen nacionalni i domoljubni sentiment pripovjedača i likova. Nakon tučnjave 
Eduarda i američkog školskog kolege koji ga je zadirkivao, on kaže: ,Ja sam Hrvat. 
Ne dam se ni u Americi vrijeđati.“ (Špoljar, 1941: 84). Dječaci se boje Kineza jer su 
gledali film gdje oni otimaju djecu, odvode ih u podrume i tamo muče. U drugoj 
prilici zalutaju u crnačku četvrt te se u strahu prisjećaju priča u kojima crnci nose 
velike britve kojima bijelcima režu grkljane i onda ih bacaju u kanale, iako 
pripovjedač naglašava kako su ih roditelji učili da postoje dobri i loši ljudi neovisno 
O rasi. Te dvije situacije ilustriraju snažan utjecaj medijski posredovanih rasističkih 
prikaza na djecu, osobito u rasno podijeljenoj Americi prve polovice 20. stoljeća. Još 
jedan motiv zajednički većini romana koji progovaraju o dalekim putovanjima jest 
konačan povratak domu što se objašnjava domoljubljem i osjećajem pripadnosti 
rodnom kraju, ukorijenjenosti i tradicijom.? 


1 Ne može se ne primijetiti u susretu Iveka i Martina pribjegavanje modelu deus ex machina jer je 
Martin kao slijepi prosac osigurao kapital za daljnju sigurnu Ivekovu budućnost. 

2 Izuzetak je na prvi pogled Jaša Dalmatin, ali on Gudžerat pretvara u svoj dom obilježen snažnim 
nacionalnokulturnim pečatom, kao svojevrsnu hrvatsku enklavu čije se zidine uspoređuju s 
dubrovačkima (usp. Majhut 2005: 272). 

U romanu Jaša Dalmatin nailazimo na nešto slojevitiju, no ambivalentnu 
reprezentaciju Drugih, u ovome slučaju, turskog i indijskog svijeta. Artikulira se 
orijentalistička predodžba o racionalnom zapadnom i iracionalnom istočnom 
čovjeku, npr. Jaša se čudi kada na trgovačkoj ekspediciji u Indiju koja kao cilj 
predstavlja izobilje i bogatstvo jedan Libijac nadomak cilja, dvadesetak kilometara 
pred prijestolnicom, odustaje od daljnjeg puta i ostaje u bijednom dronjavom selu 
zbog mističnog iskustva s nekom vješticom. Vladar Gudžerata, Mahmud, odudara od 
orijentalističkih stereotipa o muslimanima, a što Majhut tumači kao dio dugog 
procesa razvijanja neutralnih ili pozitivnih predodžbi o islamskom svijetu u 
hrvatskoj književnosti (usp. 2010: 151). Između Jaše i Mahmuda razvija se 
razumijevanje koje transcendira sve kulturne i vjerske razlike, a mogu ga osjetiti 
samo oni koji su duhovno slični. Jašino pjevanje i recitiranje dalmatinskih epskih 
pjesama ganutom Mahmudu nadaje se kao situacija prepoznavanja: ,Njihovi se 
pogledi unakrstiše, a bili su jednaki u svojoj biti.“ (Brlić-Mažuranić, 2010: 393). 

Bitan element u diskurzivnoj praksi konstruiranja Jakšina lika igra njegova 
etnička i vjerska pripadnost uklopljena u širi slavenofilski kontekst: ona služi kao 
motivacija postupaka i kao psihološka kategorija. Zbog čvrstine karaktera i 
urođenog talenta koji se izravno povezuju s njegovim dalmatinsko-dinarskim 
podrijetlom predodređen je za velike stvari, a moralnu čvrstoću mu osigurava 
bogumilska vjera. 

Motiv slavenskog jedinstva i solidarnosti javlja se i u romanu Gojko Josipa 
Selaka. Dok su egzotični narodi na koje se nailazi na putu oko svijeta, prikazani kao 
krvoločni gusari (Kinezi), ubogi urođenici (Samojedi), ljudi čudnih i nerazumljivih 
običaja (Havajci), susret s Rusima izaziva bratsko oduševljenje i osjećaj zajedničkog 
identiteta: ,Velika je naša majka Slavija! Njezina moć siže od jednoga kraja svijeta do 
drugoga. Mi Hrvati, Srbi i Slovenci ponosni smo, da smo i mi njeni sinci!“ (Selak, 
1936: 114). Pripovjedač je pun pohvale za rusku gostoljubivost i toplinu prema 
slavenskoj braći koji su brodom ,Dalmacija“ plovili oko svijeta i postigli velike 
uspjehe u borbi s kineskim gusarima. Na putu s Havaja prema San Franciscu nailaze 
na grupu Srba na čelu s Gazdom Jovančetom, slavnim putnikom oko svijeta, koja živi 
svojevrsnu pacifičku heterotopiju na svom Nušićevom ostrvu te uključuje u bratsko 
kolo sve putnike broda ,Dalmacija“. Uspjesi broda ,Dalmacija“ o kojima izvještavaju 
svjetski mediji svojevrsna su utopijska projekcija hrvatskog utjecaja u svijetu 
podijeljenim imperijalnim sferama interesa, neostvariv san o prebivanju u središtu 
moći svjetske politike. Na tom tragu, kao sporedan lik javlja se povijesna osoba, 
Dragutin Lerman, belgijski guverner istočnog Konga, kao svojevrsni hrvatski Kurtz, 
marioneta kolonijalnog srca tame. 


2.3. Diskurs znanosti i kapitalizma 

Michel Foucault u svome tekstu Znanje/moć ustvrđuje kako je disciplinarna 
moć, koja se često prakticira i osnažuje posredstvom znanosti, veliki izum 
buržoaskog društva bez koje ni kapitalizam ne bi bio moguć (1980: 105). U nastavku 
ću pokazati kako znanstvena spoznaja, utilitarizam, pozitivizam, vjera u tehnološki 
napredak idu ruku pod ruku s apologijom kapitalizma u dva romana koji te teme 

dotitu, Gcjko i Zlatne ruke. Dosad nije bilo spomenuta bizarna teza na kojoj potiva 
cijeli roman Gojko, a ta je da je naslovni lik majmun koji ima nevjerojatnu 
sposobnost utenja zbog koje je postao idealni proizvod biopolitike (M. Foucault) - 
odgajan i obrazovan kao čovjek, aktivno sudjeluje u ljudskom društvu pri čemu je 
ljudima superioran. Gojkova priča zapravo je obrnuta Tarzanova priča (Majhut 
2000), no veći bih naglasak u konstruiranju Gojkova lika stavila na teoriju evolucije 
jer je Gojkov brza neobjašnjiva intelektualna i društvena ontogeneza rekapitulacija 
mukotrpne filogeneze čovječanstva koja se mjeri u stotinama tisuća godina. Početna 
znanstvenofantastična teza u simboličkom smislu uspostavlja se kao progresistički 
diskurs o čovjeku koji žudi za novim spoznajama kojima unapređuje sebe i svijet. 
Gojko je nenadmašan u uporabi tehnologije i tehnološkim inovacijama, ali i u 
instrumentalnom stavu prema prirodi, u savladavanju prirode, podvrgavanju 
njezinih zakona zakonima ljudskog htijenja i ispunjavanja potreba. Od toga pa do 
apologije kolonijalne akumulacije kapitala koja je dala ključan zamah razvitku 
kapitalizma, mali je korak. Gojko u jednom od svojih istraživačkih pohoda susreće 
malu skupinu Samojeda preko kojih dolazi do nalazišta platine u Sibiru. Odmah je 
osnovano dioničko društvo za crpljenje platine, no Gojko kao glavni dioničar prodaje 
svoj udio ruskoj državi za tri i pol milijuna dolara. No, s obzirom da figurira kao 
nadograđeni, usavršeni čovjek, pokazuje se kao kapitalist s ljudskim licem jer pola 
milijuna uplaćuje siromašnima, a ostalo daje za zajedničke svrhe broda ,Dalmacija“. 
Glavni lik Heiligsteinova romana Zlatne ruke, Vojko Filipović je siroče, no njegova se 
sudbina razlikuje od Hlapićeve ili Miličine, od malih je nogu upućen na 
»Kapitalističko naukovanje“ što ovaj roman čini svojevrsnim kapitalističkim 
odgojnim romanom. Vojkov učitelj je poduzetnik Žanić od kojeg dobiva prve lekcije 
protestanstske etike - požrtvovan rad, poštenje, konkurentnost, štedljivost, 
ekonomski i društveni uspjeh - prije nego što odlazi u inozemstvo, isprva u Berlin, 
kasnije u London kako bi izbliza učio kako se stječe bogatstvo naroda. Čitatelj o 
dotičnim gradovima ne saznaje ništa, no pripovjedač veliku pažnju poklanja 
opisivanju ekonomskog i društvenog mentaliteta njihovih stanovnika. Uskoro i sam 
Vojko veliča vrijednosti slobode rada, samostalnosti i meritokracije na koju nailazi u 
Engleskoj. Cijeli je roman ideološka apologija stvaranja, što rezultira bogatstvom 
koje se samo po sebi ne prezentira kao cilj, nego kao logična posljedica. Vojko je 
paradigma kapitalističkog se.f-made (samostvorenog) čovjeka, ali s ljudskim licem. 
Zanimljiva je njegova sklonost ulaganju novca u humanitarne aktivnosti, što se često 
u društvenoj kritici tumači kao iskupljenje osjećaja krivnje bogatih zbog nejednake 
distribucije bogatstva koja se tim činom dobrotvornoga rada samo perpetuira jer se 
ne dovodi u pitanje (usp. Žižek 2009). Da bi sretan kraj bio potpun, ženi Žanićevu 
kćerku i oplođuje svoj kapital Žanićevim nasljedstvom. 


2.4. Diskurs kršćanske utopije i kolektivističke heterotopije 

Heiligsteinovi Mali križari predstavljaju zanimljiv spoj povijesnog romana i 
začetka romana o dječjoj družbi (usp. Majhut 2005: 285), a osobiti su i zbog prikaza 
trinaestostoljetnog dječjeg križarskog rata koji se zaodijeva u diskurs svojevrsne 
dječje kršćanske fundamentalističke utopije. Dječak Etjen i njegovi mnogobrojni 

sljedbenici dubokom vjerom svoje čiste duše žele promijeniti temelje društvene 
zajednice, čiji je epitom oslobođenje Kristova groba, ne obazirući se pritom na 
roditeljske i vjerske autoritete. S druge strane, otkrivaju svoju naivnu dječju narav 
kojom je lako manipulirati što uspješno i čine trgovci ljudima koji djecu namjeravaju 
iskoristiti za svoje interese. Fanatičnost čiste ideje ne prepoznaje pragmatičnu 
logiku materijalnih interesa, a svako pozivanje na razum promatra kao nedostatak 
vjere. Dječje ostvarenje autonomije kratkoga je vijeka i završava tragično, smrću ili 
ropstvom, čime se potvrđuje temeljna utopijska dimenzija koja se u tekstu ne 
iscrpljuje samo u kršćanskom predznaku, nego i kroz dječju drugost oslobođenu 
roditeljskog autoriteta (usp. Zima 2011: 70). 

Michel Foucault donosi koncept heterotopije u svome tekstu O drugim 
prostorima. Taj pojam, iako utjecajan u kasnijoj književnoj i kulturnoj teoriji, u tome 
tekstu nije precizno metodološki određen, a u drugim tekstovima mu se ne vraća, 
tako da je metodološki fleksibilan i podložan raznim učitavanjima. To su heterogeni 
prostori koji su drugačiji po svom poretku od ostatka svijeta koji ih okružuje, može 
ih se odrediti kao kontraprostore koji ujedno i zrcale ono što je oko njih, no i izvrću. 
Ono što ih razlikuje od utopije jest to što su ti prostori realni (usp. Foucault 1986). 

Na tragu te Foucaultove primjedbe, promatram vlak u Lovrakovu romanu 
Vlak u snijegu kao heterotopiju, kao privremeni realni prostor društvene 
solidarnosti i pravednih društvenih odnosa. To se osobito može iščitati na samome 
kraju romana kada Ljuban osjeća žaljenje što su stigli na cilj, što moraju napustiti 
vlak i vratiti se nesavršenoj svakodnevici, umjesto da otputuju u svijet, u daleke 
nepoznate krajeve (Lovrak 2011: 116). Paralelno s time razvija heterotopijsku viziju 
nekih budućih vlakova kojima će upravljati, a koji će snabdijevati nesretnu djecu, 
svakome prema potrebama, pazeći da nijedno ne bude zaboravljeno, sukladno svojoj 
dječjoj predodžbi idealne ljudske zajednice na čijem ostvarenju predano želi raditi. 
Tim se krajem romana simbolički oblikuje jedna nova diskurzivna praksa o djetetu 
kolektivizma unutar dječje književnosti koja će biti opće prihvaćena kao 
interpretativni okvir za proučavatelje dječje književnosti tridesetih godina 20. st. 
(usp. Lovrić Kralj 2014). 


3. Zaključak 


Vidljivo je da analizirani romani s temom putovanja koriste različite 
diskurzivne prakse da stvore cijeli niz reprezentacija koje pripadaju različitim 
sustavima znanja, režimima istine, formacijama moći, a konstituiraju identitet 
subjekta ili alteritet objekta. Sadržaj tih reprezentacija nudi uvid u mnogobrojne 
položaje koji se subjektu nude kao utjelovljenje diskurzivno konstruiranih poželjnih 
društvenih vrijednosti ili pak suprotno, kao njihova opozicija. Pogledamo li romane, 
vidjet ćemo da se jedni subjekti konstituiraju kroz neke već otprije u književnosti 
postojeće diskurzivne prakse, dok se drugi pokušavaju ustoličiti kroz nove, što 
moguće ukazuje i na promijenjene odnose moći u društvenoj zajednici. Većini 
romana zajednička je uspostava identiteta likova kroz neki od sljedećih elemenata 

diskurzivne formacije: nacionalnu identifikaciju, domoljublje, slavenofilsko 
zajedništvo, ukorijenjenost, pripadnost zajednici, kršćanski etos. Identitet manjeg 
broja likova, osobito Hlapića (koji se sasvim sigurno konstituira i kroz paradigmu 
kršćanskog etosa te manjim dijelom i kroz kapitalističku utilitarnost), te Iveka, 
proizveden je kroz afirmativni diskurs  liberalno-humanističke vrijednosti 
autonomije, samostalnosti, osobne odgovornosti i samoaktualizacije. Identitet nekih 
likova oblikuje se preko nekih novih, pojavnih! diskurzivnih praksi koje naglašavaju 
pozitivizam, evolucijska načela, utilitarizam, kapitalističke vrijednosti, i to uglavnom 
u romanima napisanima '30-ih godina 20. stoljeća. U tom istom desetljeću javlja se 
pojavni oblik one diskurzivne prakse koja će se u znanosti o dječjoj književnosti 
desetljećima perpetuirati kao dominantna paradigma tridesetih godina 20. stoljeća 
te time zadobiti status kanona, s vremenom potiskujući sve druge režime istine: 
artikulacija identiteta djeteta u Lovrakovim romanima kroz socijalno senzibilizirani 
kolektivizam. Reprezentacije drugih naroda, rasa, religija, kultura i klasa opterećene 
su u velikoj mjeri kolonijalnim i imperijalnim, orijentalističkim ili naprosto 
šovinističkim i rasističkim diskursom. 

U manjoj se mjeri pojavljuju rezidualne diskurzivne prakse gdje se dijete 
poima kao produžetak odrasloga prema kojemu treba pokazivati neupitnu 
poslušnost i odanost ili pak one koje prikazuju lik dobročinitelja, mecene, spasitelja 
neophodnim za osiguravanje sretnije budućnosti djeteta. 

NEGACIJA U VREMENSKIM RECENICAMA S VEZNIKOM DOK 
U HRVATSKOME JEZIKU 


Iva NAZALEVIC CUCEVIC 


The subject of this paper is a syntactic and semantic analysis of negation in sentences with the 
subordinated time clause. This paper analyzes the position and semantic implications of negation in 
sentences which indicate the full simultaneity and borderline of the time course. Special emphasis is on 
the terminative sentences in which as a formal indication of a time incompatibility of actions in main 
and subordinated clause appears negation. According to some interpretations, negation in terminative 
time clauses is expletive (Kovačević 2004, Silić - Pranjković 2005, Zovko Dinković 2013), which means 
that the same meaning can be expressed with sentences with the affirmative predicates. With the 
examples of terminative sentences will be analyzed sentences with conditional and purpose meaning. 
The aim of this paper is to determine in which cases the negation of the terminative time clauses is 
expletive. 


Key words: time sentences, full simultaneity, terminative sentences, sentence negation, expletive 
negation. 


1. Uvod 


U vremenskim retenicama zavisna surecenica odreduje vrijeme odvijanja 
procesa označena predikatom u glavnoj surečenici, pričem može označivati vrijeme 
koje je podudarno s vremenom osnovne surečenice (istodobnost ili simultanost) ili 
vrijeme koje nije podudarno s vremenom osnovne surečenice (neistodobnost ili 
sukcesivnost), tj. prethodnost (anteriornost) ili poslijevremenost (posteriornost). 
Označuje li se vremenskim rečenicama granica kakva vremenskoga tijeka, govori se 
o terminativnim ili graničnim vremenskim rečenicama (usp. Silić i Pranjković (2005: 
336-337). 

Na primjerima će se analizirati negacija! u vremenskim rečenicama s 
veznikom dok kojim se izriče potpuna istodobnost. Takve će se rečenice analizirati s 
obzirom na značenje glagola u funkciji predikata obiju surečenica, mogućnost 


1 Za nijekanje (su)rečeničnoga sadržaja u cjelini, što se na strukturnome planu obilježava niječnicom 
ispred ličnoga glagolskoga oblika odnosno glagola u neličnoj porabi ili na njemu (usp. Nazalević Čučević 
2015), u analiziranoj je kroatističkoj literaturi naziv rečenična negacija najzastupljeniji (npr. Zovko 
Dinković 2007, 2013, Kovačević 2012, Nazalević Čučević 2015). Za nijekanje sadržaja kojega 
nepredikatnoga člana rečeničnoga ustroja rabit će se naziv parcijalna negacija. Uz njega se u hrvatskoj 
jezikoslovnoj literaturi rabi i naziv sastavnička negacija (usp Zovko Dinković 2007, 2013, Kovačević 
2012). 

alterniranja veznika dok i kad(a) te s obzirom na mogućnost habitualizacije i 
nijekanja. Također će se analizirati primjeri negacije u terminativnim (graničnim) 
vremenskim rečenicama s istim veznikom koji označuje da se radnje osnovne i 
zavisne surečenice vremenski ne podudaraju, nego da se radnja osnovne odvija kad 
se ne odvija radnja zavisne surečenice i obratno. U zavisnoj surečenici takvih 
rečenica niječni su predikati svršenoga vida (usp. Silić i Pranjković 2005: 338) te se 
u načelu smatraju istoznačnim jesnima (npr. Kovačević 2004, Silić i Pranjković 2005, 
Zovko Dinković 2013) odnosno negacija se u njima smatra fakultativnom ili 
ispustivom, tj. ekspletivnom (usp. Kovačević 2004, Zovko Dinković 2013, Nazalević 
Čučević 2015), što će se ispitati u radu. Polazi se od hipoteze da je negacija 
fakultativna onda kada granične vremenske rečenice nose i nijansu kakva drugoga 
značenja kao što je namjerno,! dok u primjerima u kojima se zavisna surečenica sa 
značenjem “čiste“ terminativnosti uvodi veznikom dok i ima zanijekan glagol u 
predikatu zavisne surečenice, negacija ne znači niječnost, ali predstavlja formalni 
pokazatelj vremenskoga razgraničenja dviju radnji (radnja zavisne surečenice 
počinje se odvijati onda kada se više ne odvija radnja glavne surečenice), pa joj stoga 
sintaktičko-semantički ne mogu konkurirati potvrdni parnjaci (usp. Nazalević 
Čučević 2015). 

Analiza negacije u vremenskim rečenicama s veznikom dok temeljit će se na 
primjerima prikupljenima iz hrvatskih računalnih korpusa hrWac 2.0 i Hrvatska 
jezična riznica te iz paralelnoga korpusa SETimes. Ti su primjeri nadopunjeni 
primjerima iz Novoga zavjeta (prijevod B. Dude i J. Fućka iz 1998.), govorne prakse 
te primjerima iz hrvatske jezikoslovne literature (npr. Silić-Pranjković 2005, Zovko 
Dinković 2013). Pojedini su primjeri skraćeni radi zornosti. 


2. Potpuna istodobnost 


Istodobnost može biti potpuna, npr. (1), ili djelomična (usp. Dok je čitao, 
podvukao je bitno.). Kako je napomenuto, u radu se analiziraju rečenice sa 
značenjem potpune istodobnosti. U njima obično dolazi veznik dok, a u službi 
predikata zavisne i glavne surečenice dolaze oblici nesvršenih glagola. U analizi se 
uglavnom polazi od jesnih rečenica u kojima su u službi predikata prezentski oblici 
glagola kako bi se ukazalo na to da među (naizgled) istovrsnim rečenicama postoje 
značajne semantičke razlike koje utječu na mogućnost odnosno nemogućnost 
nijenjanja. Rečenice se analiziraju s obzirom na neka značenja glagola u funkciji 
predikata dviju surečenica, s obzirom na vršitelja radnje, mogućnost alterniranja 
veznika dok s drugim veznicima te s obzirom na mogućnost habitualizacije i 
nijekanjanja. 

U jesnoj rečenici (1a) u službi su predikata nesvršeni glagoli kontrolirane 
radnje, tj. one koja pretpostavlja namjeru subjekta da je vrši (usp. Ivanović 2012). 


1 Ta je hipoteza djelomično utemeljena i na analizi ekspletivne negacije u graničnim rečenicama I. 
Zovko Dinković (2013). 

(1a) Podvlači dok čita. 


Surečenicom s veznikom dok ukazuje se na vremenski okvir radnje zavisne 
surečenice čije se trajanje podudara s trajanjem radnje glavne surečenice. Kako se 
navedenim surečenicama izriče višekratno istodobno odvijanje radnje označene 
nesvršenim glagolima (usp. Silić i Pranjković 2005: 339), veznik dok alternira s 
veznikom kad te se rečenice tipa (1a) nerijetko habitualiziraju (usp. 1b). 


(1b) Podvlači dok/kad god čita. 
U rečenicama tipa (1) negacija obično dolazi u glavnoj surečenici, usp. (1c). 
(1c) Ne podvlači dok čita. 


Naime, radnja zavisne surečenice označuje dominantnu radnju (čita) u čijim 
se okvirima događa i kakva paralelna radnja (podvlači). U primjeru (1c) s 
rečeničnom negacijom u glavnoj surečenici razvidno je to da se izvanjezična situacija 
opisuje na način da se poriče vršenje paralelne radnje koja je bila očekivana ili 
moguća. 

Kako je paralelna radnja izražena glagolom podvlačiti u načelu usko 
povezana s dominantnom radnjom izraženom glagolom čitati, nijekanjem se 
dominantne radnje isključuje i vršenje prateće radnje, što se izražava rečeničnom 
negacijom u glavnoj surečenici, usp. (1d), pričem kao običniji od veznika dok dolazi 
veznik kad(a). 


(1d) Kad ne čita, ne podvlači. 


Razmotrimo primjer (2) u kojemu se u vremenski okvir radnje zavisne 
surečenice smješta radnja koja nije s njom usko povezana. U zavisnoj surečenici s 
veznikom dok prisutna je rečenična negacija. 


(2) Dok ne govori, gleda moje crteže na zidu. 


Nijekanjem radnje u zavisnoj (govori) ne isključuje se vršenje radnje (gleda) 
u glavnoj surečenici. Štoviše odrečena je radnja zavisne surečenice preduvjet 
vršenja radnje glavne surečenice i obratno. Nadalje rečeničnom negacijom u 
zavisnoj surečenici mijenja se narav vremenske rečenice sa značenjem potpune 
istodobnosti. Naime, iako kao bitno obilježje istodobnosti stoje veznik dok i 
nesvršeni glagoli u službi predikata dviju surečenica, negacijom se zavisne 
surečenice klasična istodobnost isključuje, a unosi se značenje graničnosti, tj. 
pretpostavlja se da se radnja glavne surečenice odvija onda kad se ne odvija radnja 

zavisne suretenice, Sto je razvidno i iz primjera (3) u kojemu je terminativnost 
posebno naglasena pojatajnom testicom sve.! 


(3) Prolazak je »neSkodljiv« sve dok ne dira u »mir, red ili sigurnost obalne drzave«. 


Dakle dok se na semantitkome planu kod potpune istovremenosti dvije 
radnje u svojim vremenskim proteznostima u cijelosti preklapaju (usp. Badurina 
2013: 78) odnosno dok je granica radnji obiju surečenica u načelu ista (usp. Silić i 
Pranjković 2005: 339), što je slučaj u primjeru (1), u primjerima (2-3) veznikom dok 
i niječnom česticom u zavisnoj surečenici granica je radnji nejednaka bez obzira na 
postojanje nesvršenih oblika glagola u objema surečenicama. S obzirom na to da je 
odrečenost radnje zavisne surečenice preduvjet vršenja radnje glavne surečenice i 
obratno, usp. (4), 


(4) Dok govori, ne gleda moje crteže na zidu. 


jasno je da je vremenskome značenju u navedenim primjerima svojstvena i 
nijansa uvjetnoga odnosno pogodbenoga značenja, što je razvidno i iz primjera (5a- 
b) s veznikom kod koji je u tome tipu konstrukcija običniji od veznika dok. 


(5a) Što pisac radi kad ne piše? 
(5b) Kad god ne trenira, naš najbolji skijaš odmara. 


Navedenim se rečenicama izražava ponovljivost radnje, pričem se 
višekratnost može naglasiti habitualizacijom, tj. česticom god. U rečenici (5b) 
česticom god naglašena je višekratnost radnje u surečenici s veznikom kad koji je, 
kao što je već napomenuto, u takvome tipu konstrukcija običniji od veznika dok. 

Dok predikate u gore navedenim primjerima čine glagoli kontrolirane radnje 
te glagoli različitih aktivnosti, u primjerima (6-9) u službi su predikata zavisnih 
surečenica egzistencijalni glagoli koji unatoč tomu što dijele osnovno značenje 
kategorije postojanja i varijante toga značenja, međusobno se razlikuju s obzirom na 
mogućnost ili nemogućnost nijekanja. Da je mogućnost nijekanja predikata zavisne 
surečenice u čijoj su službi egzistencijalni glagoli leksičko-semantički uvjetovana, 
razmotrit ćemo na primjerima (6-9). 


(6) Dok postoje različita mišljenja, ima i kulture. 

(7) Restorani mogu raditi dok god ima gostiju. 

(8) Dok ne žive zajedno, ne namjeravaju se ogovarati i blatiti. 
(9) Dok živim, želim uživati. 


1 U podkorpusu Hrvatske jezične riznice od pronađene 1283 pojavnice za upit dok ne jedino je primjer 
(12), kojemu glagoli ne pripadaju grupi glagola kontrolirane radnje, odgovarao navedenome značenju. 
Ostali su primjeri s veznikom dok sadržavali niječne predikate svršenoga vida i značenje terminativne 
vremenske rečenice. 

U zavisnim surečenicama s glagolima postcjati i imati može doći rečenična 
negacija. Kako se u jesnim rečenicama (6-7) radnja glavne surečenice uklapa u 
vremenski okvir zavisne surečenice, pričem radnja glavne surečenice proizlazi iz 
radnje glavne surečenice, negacija se radnje zavisne surečenice u funkcionalnome 
smislu prenosi i na sadržaj glavne surečenice, što je u primjerima (10a-b) postignuto 
rečeničnom negacijom obiju surečenica. 


(10a) Dok ne postoje različita mišljenja, nema ni kulture. 
(10b) Restorani ne mogu raditi dok god nema gostiju. 


S obzirom na to da se u primjerima (6-7) radnje obiju surečenica paralelno 
realiziraju, što se na strukturnome planu izražava jesnim surečenicama te da je u 
primjerima (10a-b) nerealizacija radnji paralelna, što se izražava niječnim 
surečenicama, za te je rečenice primarno vremensko značenje istodobnosti, a 
uvjetno je značenje na razini semantičke implikacije, što dokazuju i primjeri (11a-c). 


(11a) Dok nema leša, nema ni mrtvaca. 
(11b) Dok nema dokaza, ne može se ništa poduzimati. 
(11c) Svatko je nevin dok nema pravomoćne presude. 


Treba napomenuti da je u potonjemu primjeru (9c) niječno značenje u 
glavnoj surečenici izraženo inherentno niječnom riječi odnosno niječnim pridjevom 
nevin.! 


U primjerima (8-9) u zavisnoj surečenici nalazi se glagol živjeti. Dolazi li u 
značenju provoditi život, tj. stanovati (Anić 1998) zavisna surečenica s tim glagolom 
u službi predikata može biti zanijekana, kao što je slučaj u primjeru (12). S obzirom 
na to da predstavlja vremenski okvir radnje glavne surečenice, ali ne nužno i radnju 
iz koje ona proizlazi, glavna surečenica može biti i niječna (8) i jesna (usp. 12), 
ovisno o sadržaju koji se rečenicom želi prenijeti. 


(12) Dok ne žive zajedno, namjeravaju se ogovarati i blatiti / namjeravaju održati dobar 
odnos. 


Dolazi li pak glagol živjeti u značenju biti živ, u životu, tj. postcjati u skladu 
svih funkcija (Anić 1998), kao u (9) zavisna se surečenica ne može zanijekati, pa tako 
nisu ovjerene rečenice tipa (13). 


1 U primjeru (11c) prisutna je parcijalna negacija jer je zanijekan nepredikatni član surečenice, tj. 
predikatno ime. Istoznačan bi bio i primjer s rečeničnom negacijom ostvarenom niječnim prefiksom ni- 
na kopulativnome glagolu biti i uporabom pridjeva kriv koji ne sadrži u sebi niječni morfem, ali ima 
negativno značenje (Zovko Dinković 2013: 198), usp. Nitko nije kriv dok nema pravomoćne presude, 
pričem dolazi do niječnoga slaganja, tj. uporabe niječnoga neodređenoga izraza uz rečeničnu negaciju. 
Univerzalni kvantifikator svatko rečeničnom je negacijom zanijekan te je na njegovo mjesto došla ni- 
riječ odnosno niječna neodređena zamjenica nitko. V. o niječnome slaganju u Kovačević 2002, Zovko 
Dinković 2013, Nazalević Čučević 2015. 

(13) *Dok ne Zivim, (ne) Zelim uzivati. 


Na primjerima iz govorne prakse u nastavku ćemo rada razmotriti i negaciju 
u onim vremenskim rečenicama sa značenjem istodobnosti u kojima su subjekti 
dviju surečenica različiti, usp. (14-15). 


(14) Dok ne gledam, uzima kolače iz zdjele. 
(15) Dok ja rintam, on prstom ne mrda. 


U primjeru (14), kao i u primjerima tipa (2), sadržaji su surečenica 
međusobno logički uvjetovani, pričem izostanak jedne radnje pretpostavlja vršenje 
druge i obratno. U primjeru (14) izostanak radnje zavisne surečenice, što se na 
formalnome planu ostvaruje surečeničnom negacijom, predstavlja uvjet pod kojim 
se ostvaruje radnja glavne surečenice. Ili obratno - ostvarivanje radnje zavisne 
surečenice uvjet je pod kojim se radnja glavne surečenice ne ostvaruje, usp. (16). 


(16) Dok gledam, ne uzima kolače iz zdjele. 


I u ovome tipu rečenica kojima se uglavnom izražava ponovljivost radnje 
koja se često naglašava habitualizacijom, tj. uporabom čestice god, veznik dok 
alternira s veznicima kad i ako. 

S druge strane za primjere tipa (15) svojstveno je suprotno značenje. 
Vršitelji radnja zavisne i glavne surečenice istodobno vrše različite suprotne radnje. 
Dakle za surečenice takvih rečenica svojstveni su usporedni istodobni nepodudarni 
sadržaji koji ne podrazumijevaju logičku suprotnost ili logičku međuuvjetovanost, 
zbog čega M. Kovačević (1998) smatra da taj tip rečenica prvenstveno ima 
kontrastno značenje te da se surečenice s veznikom dok prema glavnoj surečenici 
odnose kao priložne oznake kontrasta prema predikatu. Suprotnost je u primjeru 
(15) iskazana s jedne strane jesnom zavisnom surečenicom u kojoj je u službi 
predikata glagol rintati koji dolazi u značenju teško raditi, a s druge strane 
zanijekanom glavnom surečenicom u kojoj službu predikata vrši frazeologiziran spoj 
glagola i imenice ne mrdnuti prstom kojemu je svojstvena niječnost. Zato je u 
navedenome primjeru reverzibilnost negacije onemogućena, pa su zato 
negramatične rečenice tipa (17).1 


(17) *Dok ja ne rintam, on prstom mrda. 


1 Uz rečeničnu negaciju kontrast se često iskazuje i leksički odnosno glagolima koji u danome kontekstu 
imaju suprotno značenje, tj. označuju suprotne radnje, usp. Dok drugi pričaju, mi radimo, Dok mi radimo 
po 13 sati, prosvjednici besposličare. 

3. Terminativne (granične) rečenice 


Za analizu negacije u vremenskim rečenicama s veznikom dok posebno su 
zanimljive terminativne (granične) rečenice kojima se označuje različita granica 
kakva vremenskoga tijeka. J. Silić i I Pranjković (2005: 338-339) navode kako se u 
surečenicama s veznikom dok obično se javljaju niječni predikati svršenoga vida, 
pričem negacija označuje da se radnje glavne i zavisne surečenice vremenski ne 
podudaraju, nego da se radnja glavne odvija kad se ne odvija radnja zavisne i 
obratno, kao u (18-21): 


(18) ... Ostani ondje dok ti ne reknem jer će Herod tražiti dijete da ga pogubi. (Ma 2,13) 
(19) ... nećete me vidjeti dok ne dođe čas te reknete: ,Blagoslovljen Onaj koji dolazi u ime 
gospodnje!“ (Lk 13, 35) 

(20) ... Nećeš izići odande dok ne isplatiš do posljednjeg novčića. (Ma 5, 26) 

(21) Grčka neće dobiti nijedan euro sve dok ne počne provoditi promjene. 

(22) Nećemo biti sigurni dok god ne dovršimo političku transformaciju ove zemlje. 


Analizirajući isti tip rečenica u makedonskome jeziku, L. Minova-Gjurkova 
(2000: 272-273) smatra da se radnja glavne surečenice u rečenicama tipa (18-21) 
ograničava trenutkom u kojemu će se izvršiti radnja zavisne surečenice, zbog čega 
rabi sličan termin limitativne rečenice (mak. sumumupauku). I Z. Topolifska (2009: 
101-102) smatra da negacija ugrađena u predikat zavisne surečenice signalizira 
završnu vremensku granicu radnje ili stanja izraženoga predikatom glavne 
surečenice odnosno da je radnja zavisne surečenice trenutačna te da označuje 
završetak radnje glavne surečenice. 

Iz primjera (21) razvidno je i to da se graničnost takvih rečenica posebno 
naglašava pojačajnom česticom sve, što je i funkcija čestice god u primjeru (22) 
kojom se granična rečenica habitualizira. Dakle objema se česticama u primjerima 
(21-22) ističe da radnja zavisne traje do one vremenske granice do koje traje i 
radnja glavne surečenice. 


O graničnim rečenicama s veznikom dok i niječnim predikatima svršenoga 
vida govori se kao o primjerima konstrukcija s fakultativnom odnosno ekspletivnom 
negacijom. Analizirajući slične primjere u srpskome jeziku, M. Kovačević (2004: 
210) ekspletivnost negacije opravdava činjenicom da niječni predikati imaju 
potvrdno značenje te da su istoznačni jesnima. I J. Silić i I. Pranjković (2005: 338) 
smatraju da rečenice tipa (23) mogu imati isto značenje s jesnim predikatima, ali da 
tada mogu značiti i to da su radnje istodobne i da završavaju u isto vrijeme. 


(23) Čekali smo dok ne napiše pismo. [> Čekali smo dok napiše pismo.] 

Autori također navode i kako je u rečenicama tipa (23) niječni predikat 
zavisne surečenice manje običan,! iako niječnost ima svoje logičko opravdanje, što 
potkrjepljuju parafrazom Čekali smo dok napiše pismo, a kad je napisao, onda više 
nismo čekali. Slažemo se s dijelom postavke u kojemu se navodi da je niječnost 
logički opravdana. Međutim, ne bismo se složili s tvrdnjom da je niječni predikat 
zavisne surečenice manje običan, što možemo potkrijepiti i primjerom iz korpusa. 
Naime, u podkorpusu tiskovina Hrvatskoga jezičnoga korpusa, primjerice, za upit 
dok dođe pronađene su tri pojavnice koje odgovaraju graničnome vremenskome 
značenju. S druge strane 25 pojavnica odgovaralo je upitu koji je sadržavao negaciju 
- dok ne dođe. 

Tumačeći ekspletivnu negaciju na primjeru graničnih vremenskih rečenica s 
veznikom dok u hrvatskome jeziku i nadovezujući se na stav J. Silića i I. Pranjkovića 
da se isto značenje u (23) u načelu može prenijeti i rečenicama s jesnim predikatima, 
I. Zovko Dinković (usp. 2013: 207-208) smatra da rečenice s jesnim predikatima 
ipak nisu uvijek jednako prihvatljive kao njihovi niječni parnjaci, pričem kao 
jednako prihvatljive navodi rečenice tipa (23), napominjući kako se značenje ne bi 
promijenilo ni kada bi se umjesto veznika dok upotrijebio veznik da (24): 


(24) Čekali smo da se pojavi. 


Neprihvatljivim ni s jednim od dvaju veznika smatra potvrdni parnjak (25 b- 
c) primjera (25a): 


(25a) Ostaju skeptični dok ne vide uvjete natječaja. 
(25b) *Ostaju skeptični dok vide uvjete natječaja. 
(25c) *Ostaju skeptični da vide uvjete natječaja, 


što pripisuje značenju glagola koji se nalaze u glavnoj surečenici, pričem 
glagol čekati u (23) izražava neku vrstu aktivnosti pa rečenica (23) uz vremensko 
značenje sadrži i značenje namjere, pa je moguća i rečenica (24). Autorica smatra da 
je u (25a) prisutan stativan predikat, zamjenjiv predikatom biti skeptičan, te da je 
namjera u rečenici (25a) nepostojeća ili u najboljem slučaju minimalna. Iz svega 
navedenoga I. Zovko Dinković zaključuje da su vremenske rečenice s veznikom dok, 
koje sadrže ekspletivnu negaciju, samostalne konstrukcije koje prenose određeno 
značenje i nisu izvedene iz odgovarajućih jesnih konstrukcija iako su im katkad po 
značenju jednake, što smatra osobito razvidnim iz primjera (26): 


(26) Neću doći tebi dok se ne ispričaš, 
u kojemu se, kako navodi autorica, ekspletivna negacija nalazi u dosegu 


rečenične negacije pa gotovo zadobiva pravo niječno značenje. Djelomično se 
slažemo s navedenim postavkama I. Zovko Dinković. Naime slažemo se da se u 


1 II. Zovko Dinkovié (2013: 207) navodi da je činjenica da se u svakodnevnome govoru negacija u 
rečenicama tipa (539.i) ispušta. 

recenicama tipa (23) i (24) preklapaju granitno vremensko znatenje i znatenje 
namjere te da vezniku dok i niječnoj zavisnoj surečenici konkuriraju veznik da i 
jesna zavisna surečenica te veznik dok i jesna zavisna surečenica. 

Razgledaju li se tako pozornije i rečenice (20-21) razvidno je to da se u njima 
isprepliću vremensko i uvjetno značenje, pričem vezniku dok i niječnoj zavisnoj 
surečenici ne konkuriraju veznik da i jesna zavisna surečenica niti im konkuriraju 
veznik dok i potvrdna zavisna surečenica. S obzirom na nijansu uvjetnoga značenja 
vezniku dok konkurira veznik ako i niječna zavisna surečenica. Da je niječni predikat 
zavisne surečenice nemoguće zamijeniti potvrdnim parnjakom, usp. (27) i (28): 


(27) *Nećeš izići odande dok isplatiš do posljednjeg novčića. 
(28) *Grčka neće dobiti nijedan euro sve dok počne provoditi promjene, 


uvjetuje i zanijekan glagol u službi predikata glavne surečenice (usp. i 
Popović 2012: 275), što je slučaj i u primjeru (26) koji navodi I. Zovko Dinković 
tumačeći da se ekspletivna negacija nalazi u dosegu rečenične negacije te da gotovo 
zadobiva pravo niječno značenje. 

Parafraziramo li primjere (26) i (20-21) na sljedeći način (29-31): 


(29) Doći ću ti kad se ispričaš. 
(30) Izići ćeš onda kad isplatiš sve do posljednjeg novčića. 
(31) Grčka će dobiti novac kad počne provoditi promjene, 


razvidno je to da su jesne rečenice istoznačne rečenicama u kojoj su 
predikati obiju surečenica zanijekani, što bi se u načelu moglo tumačiti dvostrukom 
negacijom kojom se smatraju samo oni primjeri u kojima dvije ili više niječnih riječi 
u rečenici rezultiraju potvrdnošću (usp. Zovko Dinković 2013: 230). Dakle u 
rečenicama (29-31) radnja će se glavne surečenice (usp. Grčka će dobiti novac u 
(31)) izvršiti kada se izvrši radnja zavisne surečenice (usp. kad Grčka počne 
provoditi reforme u (31)). 

Vremenske rečenice kao u (18-19) u potpunosti su lišene kakva drugoga 
značenja, kao i rečenica koju analizira I. Zovko Dinković (25a). To su ,čiste“ 
terminativne vremenske rečenice. Smatramo da se u njima granična točka dviju 
radnji formalizira negacijom. Dakle negacija u rečenicama (18-19) i (25a) nema 
niječno značenje, ali je u takvim konstrukcijama formalni pokazatelj terminativnosti, 
pričem joj ne konkuriraju ni potvrdni parnjak s veznikom dok niti joj konkurira 
kakav drugi veznik s niječnim ili potvrdnim parnjakom,! što je u primjerima (19) i 
(22) uvjetovano i negacijom u glavnoj surečenici. 


1V. Anić (2009: 411) smatra da se u zanijekanome glagolu radi o pseudonegaciji odnosno da negacija 
kao formalno sredstvo uz glagol ne negira radnju, nego formalizira odnose po vidu između dvije 
glagolske radnje. Treba napomenuti da Anić ovaj zaključak primjenjuje na one primjere u kojima 
zanijekanome glagolu konkurira i jesni oblik. U makedonskome jeziku, primjerice, takva varijantnost 
jesnih i niječnih graničnih rečenica ne postoji. Da bi se izrazila istodobnost, veznici dodexa i cypu, koji 
odgovaju vezniku dok u hrvatskome jeziku, rabe se samostalno. U graničnim se vremenskim 
rečenicama ti veznici rabe s česticama ne ili da (usp. Munoga-l'ypxosa 2000: 272-273), nikako 

Potvrdni parnjak negaciji ne konkurira ni u konstrukcijama tipa (32): 


(32a) Bjezi dok te nisam uhvatila. 
(32b) *Bjezi dok sam te uhvatila. 


Dakle ovjereni su samo oni primjeri u kojima u glavnoj suretenici dolazi 
imperativ nesvršenoga glagola, a u zavisnoj zanijekani svršeni glagol u perfektu. U 
(32a) vremensko značenje nosi i nijansu namjernoga značenja, pa vezniku dok 
konkurira veznik da uz koji također dolazi niječna zavisna surečenica, usp. (32c): 


(32c) Bježi da te ne uhvatim, 


a umjesto prezenta zanijekanoga glagola u zavisnoj surečenici može doći i 
kondicional I. 

Za primjer (32a) moglo bi se zapravo reći da je namjerno značenje 
dominantno. Granična temporalnost u njemu nije transparentna kao u primjerima 
(18-22), nego negacija u primjeru (32a) predstavlja svojevrstan formalni pokazatelj 
hipotetičnosti (usp. Nazalević Čučević 2013). 


4. Zaključak 


lako je u radu negacija u vremenskim rečenicama sa značenjem istodobnosti 
s veznikom dok obrađena s obzirom na samo neka značenja glagola (npr. glagoli 
kontrolirane radnje, glagoli različitih aktivnosti, egzistencijalni glagoli) te s obzirom 
na njihove prezentske oblike, potvrđena je polisemantičnost veznika dok te je 
ukazano na ograničenja i značenjske razlike u uporabi negacije u simultanim 
vremenskim rečenicama. Kao zaključak se nameće da u pojedinim primjerima, 
prvenstveno onima u kojima su sadržaji surečenica međusobno logički uvjetovani, 
združenost veznika dok i niječne čestice ne dokida klasičnu istodobnost odnosno 
implicira nejednaku granicu radnji dviju surečenica, pričem vremensko značenje 
dobiva i nijansu uvjetnoga značenja. Združenost veznika dok i niječne čestice ne i u 
jezičnoj je praksi rezervirana za terminativna značenja (što je potvrđeno 
ograničenošću broja primjera u korištenim korpusima), dok u značenju istodobnosti 
vezniku dok konkurira veznik kad kao neutralan veznik, nespecijaliziran za granično 
vremensko značenje s niječnim predikatima svršenoga vida. 

Kada je riječ o analizi terminativnih (graničnih) rečenica s veznikom dok, na 
primjerima je razmotreno pitanje fakultativnosti odnosno suvišnosti negacije 
odnosno istoznačnosti niječnih struktura s jesnima. Zaključujemo da bi se o 
ekspletivnoj negaciji u hrvatskome jeziku moglo govoriti onda kada granične 


samostalno. Dakle uporaba He ili da uz veznike dodexa i dypu formalni je pokazatelj terminativnosti, 
usp. Ja 6pkawe 3mMujama dypu He ja pamu, Zlodeka Ja ce cmenu yp6anucmuukuom naaH 80 Mauapu, 
epaćanume Ke ce cyuiam 80 ypha. 

vremenske retenice nose i nijansu kakva drugoga znatenja, kao Sto je, primjerice, 
namjerno. Smatramo da je tada opravdano tumačiti da zanijekani predikati imaju 
potvrdno značenje jer ne niječu ništa, nego imaju isto značenje kao i njihovi potvrdni 
parnjaci ili pak kao jesna zavisna surečenica s veznikom da. Ako je pak uz predikat 
zavisne surečenice, zanijekan i predikat glavne surečenice, neovjereni su primjeri u 
kojima negaciji u zavisnoj surečenici odgovara potvrdni parnjak. U primjerima u 
kojima se zavisna surečenica sa značenjem “čiste“ terminativnosti uvodi veznikom 
dok i ima zanijekan glagol u predikatu, negacija ne znači niječnost, ali predstavlja 
formalni pokazatelj vremenskoga razgraničenja dviju radnji, pa joj stoga sintaktičko- 
semantički ne konkuriraju potvrdni parnjaci. U posebnu bi se skupinu primjera 
izdvojili oni s imperativom u glavnoj surečenici u kojima je negacija formalni 
pokazatelj mogućnosti realizacije negativne odnosno nepovoljne radnje. 

PERPETUIRANJE RODNIH STEREOTIPA U HRVATSKIM RJECNICIMA 


Tatjana PISKOVIC 


In animistic speculative theories about the origin of grammatical gender, which are formed in the 18th 
century by J. G. Herder and J. Ch. Adelung, grammatical gender is interpreted as the result of man’s 
efforts to make the world around them individualized, personified, animate and sexualized. In the 19th 
century, Jacob Grimm develops that idea, arguing that grammatical gender is an imaginational 
reflection and an extension of the natural gender. Moreover, Grimm perpetuates and canonizes that 
problematic thesis in his grammar of German language. There are a number of grammarians of English 
language that explain the gender of nouns for inanimate by analogy to the numerous stereotypes about 
male and female physical characteristics and sexual behavior. While Croatian grammarians’ 
interpretation of the grammatical category of gender has never been so profane, Croatian 
lexicographers enrolled many gender prejudices in their definitions of nouns for women. Based on the 
lexicographic definition of nouns for women and men, the paper will point out how the Croatian 
dictionaries produce, perpetuate and authorize gender stereotypes. 


Keywords: grammatical gender, dictionary, lexicographic definitions, gender stereotypes, gender 
asymmetry 


1. Tko prima, a tko daje? 


Osnovni razlog konfuzije oko podrijetla gramatičkoga roda pokušaj je da se 
ta kategorija nastoji objasniti ili samo unutarjezičnim zakonitostima ili samo 
izvanjezičnom motiviranošću, odnosno uspostavljanjem linearna i isključiva odnosa 
između gramatičke kategorije roda i biološke činjenice spola. Naše spoznaje o rodu 
slabo su napredovale u odnosu na one antičke, pa su primjerice brojne 
devetnaestostoljetne spekulacije o rodu slabije razrađene od antičkih tumačenja te 
kategorije. Na to posebno upozorava Ibrahim (1973: 11-14) ističući da su već sofisti 
(5. st. pr. n. e.) otkrili dva osnovna principa određivanja/dodjeljivanja gramatičkoga 
roda imenicama: 1. rod ima formalna obilježja koja zahtijevaju podudaranje među 
riječima u određenim sintaktičkim vezama, 2. gramatički rod i prirodni spol samo se 
djelomično podudaraju. Stoga su osamnaestostoljetna i devetnaestostoljetna 
polariziranja tih, inače isprepletenih, principa iznenađujuće ignoriranje dobro 
postavljenih osnova i nazadovanje u odnosu na antičke preteče. 

Teorije o podrijetlu i naravi roda mogu se podijeliti na spekulativne i 
empirijske. U spekulativne teorije o rodu mogu se uvrstiti teorije koje Pintarić 
(1992-1993: 352-356) naziva paragramatičkima (animistička, antropološka i 
psiholingvistička teorija), a u empirijske one koje naziva gramatičkima (morfološka, 

morfosintaktitka i leksička teorija) (idem: 357-360). Shvati li se kvalifikator 
„spekulativna“ kao svojevrstan eufemizam za neutemeljene i nestručne teorije, iz 
današnje bi se perspektive jedino animistička teorija mogla smatrati posve 
spekulativnom, dok su antropološka i psiholingvistička teorija razvile svoju 
metodologiju prepoznavanja društvene i/ili psihološke uvjetovanosti gramatičkoga 
roda. Stoga animističke teorije zauzimaju posebno mjesto među spekulativnim 
teorijama o gramatičkome rodu jer se u njima rod tumači kao rezultat čovjekova 
nastojanja da svijet oko sebe individualizira, personificira, oživotvori, oduhovi i 
produhovi (Ibrahim 1973: 16; Pintarić 1992-1993: 352-353; Kilarski 2000: 91-92). 
Začeci su takvih teorija u 18. stoljeću, u Herderovu (1772) i Adelungovu (1783) 
radu: prvi smatra da je gramatički rod rezultat personifikacije svih prirodnih 
pojava,! a drugi da rod imenica ovisi isključivo o ,imaginaciji tvorca jezika“. Adelung 
(1783: 11-12) nadalje tvrdi da oznaku muškoga roda dobivaju imenice koje 
označavaju predmete po obilježjima slične muškomu biću, što znači da se ti 
predmeti odlikuju jakošću, živošću, aktivnošću i nadmoći te posjeduju obavijesnu, 
stvaralačku i djelatnu snagu; oznaku ženskoga roda dobivaju pak imenice koje 
označavaju predmete po osobinama slične ženskomu biću, što znači da ti predmeti 
demonstriraju više slabosti nego jakosti, više nježnosti nego živosti, veću krhkost 
nego snagu, veću trpnost nego djelatnost. Na njihova tumačenja roda oslanja se 
Grimm (1890) koji tvrdi da je gramatički rod imaginacijski odraz i produžetak 
prirodnoga roda. Ističe da je pri oblikovanju gramatičkoga roda oznaku muškoga 
roda dobivalo nešto ranije, veće, čvršće, nepristupačnije, brže, nešto djelatno, 
pokretno, stvaralačko; ono što je bilo kasnije, manje, nježnije, mirnije, trpno, ono što 
prima dobivalo je oznaku ženskoga roda, a oznaku srednjega roda dobivalo je nešto 
stvoreno, nastalo pod tuđim utjecajem, nešto materijalno, općenito, nerazvijeno, 
kolektivno (Grimm 1890: 357). Zaključuje da ta obilježja korespondiraju s 
prirodnim rodom. Baron (1986: 101) nabraja niz gramatičara engleskoga jezika koji 
su rod imenica za neživo objašnjavali analogijom prema brojnim stereotipima o 
muškim i ženskim fizičkim karakteristikama i seksualnome ponašanju. Tako 
naprimjer Simon Kerl (1861) smatra da je muškoga roda ono što je veliko, srčano i 
istaknuto, ženskoga roda ono što je nježno i ovisno, a srednjega roda ono što je 
maleno, nevažno i nedovoljno poznato (usp. Baron 1986: 103). Ibrahim (1973: 18) 
spominje W. H. I. Bleeka koji nepostojanje rodnih distinkcija u kineskome jeziku drži 
dokazom mana kineske civilizacije i karaktera te potvrdom superiornosti jezika s 
»antičkom strukturom“. Osvrće se i na neke zapadne orijentaliste koji su podrijetlo 
roda u semitskim jezicima povezivali s magijom i religijom, pa su postojanje imenica 
ženskoga roda s nastavcima netipitnima za taj rod smatrali pokazateljem 
matrijarhalne organizacije semitskoga društva (idem: 20-21). 

U animističke teorije o podrijetlu roda upisane su mnogobrojne predrasude 
o spolovima koje u svim slučajevima idu na štetu ženskoga spola. Ako je teorija o 


1 Herder čak izjednačava gramatički rod s ljudskim spolnim organima pronalazeći jezične mehanizme 
kojima se ovjekovječuju spolne razlike među ljudima i tumačeći nastanak tih mehanizama ljudskom 
reprodukcijom (Herder 1772: 134; Baron 1986: 91). 

rodu animistička, uvijek je i seksistička jer se muški rod redovito povezuje sa 
superiornim kvalifikacijama, a ženski s onima inferiornima. Dakle ženski spol/rod i 
sve što je jezično povezano s njim derivirano je iz muškoga spola/roda, što je za 
Barona (1986: 1) ekvivalentno biblijskomu tumačenju (pro)kreacije žene iz 
muškarčeva rebra. Analogija s biblijskim spolnim polariziranjem prvenstva i 
sekundarnosti te nevinosti i krivnje dovodi do perpetuiranja takva vrednovanja 
muškoga i ženskoga u gramatici, odnosno ,ideje o spolu pretvaraju se u ideje o 
jeziku“ (idem: 91). Takvih je spekuliranja u 19. st. bilo među uglednim njemačkim, 
američkim i britanskim gramatičarima, pa zato s ponosom valja naglasiti da nijedan 
hrvatski gramatičar - ni u 19. stoljeću, ni prije toga, ni poslije toga - nije tvrdio da je 
muški rod aktivan, a ženski pasivan te da je naprimjer imenica ruka ženskoga roda 
»jer prima i uzima“, kao što je tumačio Meillet (1964: 124).! 

Srećom, neki su lingvisti simultano dekonstruirali animističke teorije o 
gramatičkome rodu oblikujući empirijske teorije o nastanku te kategorije. 
Brugmann (1891) ističe da je osnova gramatičkoga roda formalna i da je nastao 
unutarjezičnim mehanizmima, ponajprije zbog razvoja sročnosti, a ne zbog 
nastojanja da jezik stvori kategoriju koja će odražavati spol. Drži kako su 
nevjerojatna tumačenja da se u svakome predmetu ili pojmu koji se poosobi i na 
neki način seksualizira ogleda muško ili žensko biće. Istražujući podrijetlo sročnosti, 
Lehmann (1958: 195-196) zaključuje da je razvoj podudarnih imeničkih, 
pridjevskih i zamjeničkih afikasa, odnosno razvoj formalnoga podudaranja afikasa u 
imenica i njihovih modifikatora, doveo do uspostavljanja triju sročnosnih razreda 
koji odgovaraju trima gramatičkim rodovima, što nije imalo nikakve veze sa spolom 
ili ,prirodnim rodom“. Do istoga zaključka dolazi i Fodor (1959: 213) ističući da je 
prvi uvjet za pojavu sročnosti u svakome jeziku s rodnim sustavom uspostavljanje 
ograničenoga broja imeničkih dočetaka koji uvjetuju asonancijsku adaptaciju 
dočetaka imeničkih modifikatora (idem: 34-35). Iz svih je spomenutih istraživanja i 
spoznaja Hockett (1958: 231) apstrahirao sintaktičku definiciju gramatičkih rodova 
kao imeničkih klasa koje se uspostavljaju na temelju odnosa između imenica i 
njihovih rodno flektivnih modifikatora. Takvo je određenje gramatičkoga roda 
općeprihvaćeno i jedino ispravno. Propitivanje relacije između gramatičkoga i 
referencijalnoga roda postaje s jedne strane preokupacijom feministkinja koje se 
početkom 1970-ih godina počinju ozbiljnije baviti jezikom, a s druge strane temelj je 


1 Za detaljan opis prikaza roda u hrvatskim gramatikama usp. Pišković 2011: 43-71. Jedino kod Vebera 
Tkalčevića (1873: 26) nailazimo na naznake animističkih, grimovskih tvrdnji o ekvivalentnosti 
gramatičkoga i referencijalnoga roda te o motiviranosti gramatičkoga roda izvanjezičnom zbiljom: ,Od 
živućih bitjah prenio je jezik sva tri spola na neživuća, kako mu se je što činilo sličnije jednomu, ili 
drugomu, ili trećemu spolu živućih bitjah: lonac, tava, žarilo. Pa tako imade za stvari sva tri spola.“ 
Budući da je najprije istaknuo da se rod imenica za neživo određuje prema dočetku, začuđuje njegov 
pokušaj uspostavljanja analogije između gramatičkoga roda imenica za neživo i spola živih bića na 
temelju ,sličnosti“. Ipak, valja ostaviti prostora za pogrešno tumačenje njegovih objašnjenja jer su mu 
termini neprozirni i višeznačni: termin spol označava i jezičnu i izvanjezičnu kategoriju, pa sličnost 
„Spola“ za neživo „spolu“ za živo možda označava formalnu (obličnu) podudarnost. 

gramatičkih razvrstavanja nekih imenica kolebljiva roda (usp. Pišković 2011: 135- 
169). 


2. Ista zabluda 


U početnim, takozvanim esencijalističkim,! fazama feminističkoga bavljenja 
jezikom, koje započinje 1973. godine kada je američka lingvistkinja Robin Lakoff 
objavila članak „Language and Woman’s Place“ (Bratanić 2005: 37; Pišković 2014: 
145), mnoge autorice drže da jezik može odražavati i potvrđivati različite vrste 
društvene nejednakosti. Njih najviše zanima kako se jezikom proizvodi društvena 
nejednakost između žena i muškaraca, točnije kako jezik potvrđuje podređenost 
žena u društvu. Osnovna je njihova teza da je u jezik upisana androcentrična slika 
svijeta i da su žene negativno obilježene jezikom. Spender (1980 [1990]) tvrdi da je 
takva situacija posljedica muške dominacije nad ženama i općega nastojanja da žene 
budu podređene muškarcima. Suvremeno je društvo i dalje patrijarhalno, ističe 
Spender, i u njemu su muškarci superioran spol, a mnoge društvene institucije i 
prakse podržavaju takvo stanje. Nejednakost uočenu u jezičnome tretmanu žena i 
muškaraca esencijalistkinje određuju kao seksizam, a seksistički jezik definiraju kao 
uporabu izjava ,koje utemeljuju, tvore, promoviraju ili iskorištavaju nepoštenu ili 
nevažnu razliku među spolovima“ i „koje uzrokuju ili promiču ugnjetavanje osobe na 
osnovi spola“ (Vetterling-Braggin 1981: 3-4). Točnije, njihov koncept seksizma 
temelji se na postavci da je diskriminacija žena sustavna, da seksističkim jezikom 
govore oni koji su na poziciji moći i da je seksizam duboko ukorijenjen u svim 
društvenim strukturama. Potvrde za to pronalazile su na različitim jezičnim 
razinama, a jedna je od najeksploatiranijih tema bila uporaba generičkoga muškog 
roda. Feministkinje su zahtijevale jezičnu reformu i poticale je objavljivanjem vodiča 
za neseksističku uporabu jezika i inzistiranjem na organiziranome mijenjanju 
gramatičkih pravila, ponajprije onih koja muški gramatički rod određuju kao opći, 
nemarkirani i primarni. Već je sredinom 1980-ih znanost nadvladala aktivizam, pa 
se revidiraju stavovi o nužnosti interveniranja u gramatiku. Naime tvrdnje da su u 
gramatičku strukturu jezika upisana seksistička načela i da se gramatika urotila 
protiv žena proizlaze iz poistovjećivanja (apstraktne) gramatičke kategorije roda i 
biološke činjenice spola, što je u prethodnome poglavlju istaknuto kao osnovno 


1 Načini feminističkoga bavljenja jezikom razdvajaju se, između ostaloga, i terminima esencijalističke i 
antiesencijalističke struje (Bertoša 2001; Mills 2003; Pišković 2014). Pripadnice i pripadnici ranije, 
esencijalističke struje (Robin Lakoff, Dale Spender itd.) tvrde da postoje esencijalne, nezanemarive 
razlike između žena i muškaraca koje su ponajprije biološke, ali mogu biti i društveno fundirane. Zato 
se muškarci i žene razlikuju i po jezičnim navikama, pa esencijalistkinje prihvaćaju i razrađuju pojmove 
muškoga i ženskoga jezika tražeći potvrde za različitost tih kodova u jezičnome ponašanju djece, 
adolescenata i odraslih osoba. Antiesencijalistkinje i antiesencijalisti (Judith Butler, Mary Bucholtz, 
Rusty Barrett, Kira Hall, Sally McConnell-Ginet, Penelope Eckert itd.) drže da ne postoje esencijalne 
razlike među spolovima te prevladavaju i odbacuju pojmove muškoga i ženskoga jezika. Takav stav 
proizlazi iz spoznaje o nepoistovjetivosti spola i roda i spoznaje o nemogućnosti da se rod izolira od 
drugih aspekata pojedinčeva društvenoga identiteta (rase, klase, dobi, profesije itd.). 

obilježje spekulativnih animističkih teorija o podrijetlu te gramatičke kategorije. 
Dakle znanstveno je posve neutemeljeno tvrditi da je gramatički rod produžetak 
prirodnoga spola i da se imenicama koje označavaju nežive entitete pridružuje 
gramatički rod koji odražava obilježja određenoga spola. Takve se teorije danas 
prepričavaju u maniri anegdote. Zbog istoga je razloga proglašavanje gramatičkoga 
roda pristranim subjektom ili silom koja diskriminira žene također spekulativno, 
čak i zastarjelo jer se pojavljuje nakon što su teorije fundirane iz iste zablude, samo 
suprotnoga predznaka, već odavna odbačene i prevladane. 

Suprotstavljanje animističkih teorija o podrijetlu gramatičkoga roda, koje su 
u svojoj osnovi uvijek seksistitke, i esencijalistitkih feminističkolingvističkih 
inzistiranja na ,ispravljanju“ generičnosti muškoga gramatičkog roda, kojima se 
nastoji sankcionirati seksistička uporaba jezika, dovodi do uočavanja njihove 
paradoksalne sličnosti. Naime u podlozi im je ista zabluda: stav da je odnos 
gramatičkoga roda i spola motiviran, odnosno da je spol ishodište iz kojeg se 
derivira gramatička kategorija roda. Neupućenost u narav gramatičkih kategorija, 
ponajprije nepoznavanje i/ili nepriznavanje njihova arbitrarna odnosa prema 
izvanjezičnome svijetu i leksičkim kategorijama homonimna naziva, proizvela je 
tako dvije suprotstavljene teorije. Štoviše, nastanak  esencijalistitke 
feminističkolingvističke struje neizravno je motiviran opovrgavanjem postavka 
animističkih teorija o podrijetlu roda. Njihov konflikt, ironično, rezultat je iste 
pogrešne premise. 

Dakle niti je gramatički rod produžetak prirodnoga spola niti gramatički rod 
može biti sredstvo jezične diskriminacije žena. Kao što su animističke teorije samo 
jedna začudna epizoda u povijesti rasprave o podrijetlu gramatičkoga roda, tako se i 
pokušaj feminističke subverzije u gramatici može držati samo kratkotrajnom 
početnom fazom u razvoju feminističke lingvistike. 


3. Biće po spolu suprotno muškarcu 


Nakon što smo najprije s ponosom konstatirali da hrvatski gramatičari 
nikada nisu profanirali tumačenje gramatičke kategorije roda prihvaćanjem 
diskursa animističkih teorija, a potom odbacili mogućnost feminističke intervencije 
u gramatičku strukturu jezika, moramo primijetiti da jedna druga jezikoslovna 
djelatnost ipak izaziva očekivanu feminističku reakciju. Naime hrvatski su 
leksikografi u svoje definicije imenica za žene upisali mnogobrojne predrasude o 
spolovima, pa su upozoravanja na takve njihove postupke iz feminističke 
perspektive sasvim opravdana. Budući da je leksikografsko kodiranje i autoriziranje 
stereotipa o rodovima opća i općepoznata pojava, mnoge feminističke lingvistkinje 
upozoravaju na to da je artikulacija stvarnosti u leksikografskim definicijama 
zasićena negativnim, stereotipnim i trivijalizirajućim referencijama na žene. 

Primarno značenje leksema RJEČNIK u Velikome rječniku hrvatskoga jezika V. 
Anića (2005) definirano je ovako: ‘skupljene riječi i sklopovi riječi jednog ili više 
jezika uz objašnjenja njihove upotrebe i značenja’. Dakle rječnik se drži nepristranim 

tekstom čiji autori i urednici jednostavno registriraju jezičnu uporabu i izvještavaju 
o njoj. Međutim jezična uporaba nije kakva izolirana aktivnost koja se dade svesti na 
„srednju vrijednost“, nego je uronjena u društveni i kulturni kontekst i ograničena 
društvenim pravilima i konvencijama. Stoga je i sam rječnik oblikovan u određenoj 
kulturi te na različite načine odražava vrijednosti i prakse koje postoje u toj kulturi. 
Propitujući autoritet rječnika, Treichler (1989: 58) ističe kako rječnik ne samo da 
selektivno registrira jezičnu uporabu koja postoji u nekoj kulturi nego tu uporabu i 
konstruira i kreira. Naime svi urednici i autori rječnika pripadaju određenoj kulturi 
u kojoj su oblikovali svoje stavove i vrijednosti te sami izabiru načine definiranja 
značenja, što itekako utječe na predstavljanje i autorizaciju kulture koja se 
ovjekovječuje u rječniku. Mnogobrojni leksikografski postupci, ponajprije selekcija 
leksičkih unosaka i njihovih leksičkih značenja, mogu potvrditi različite vrste 
pristranosti, pa tako i nejednak tretman muških i ženskih karakteristika, ponašanja i 
izgleda pri opisivanju značenja imenica za muškarce i žene. U tome smislu 
standardni suvremeni rječnici odražavaju i samu androcentričnu kulturu, ali i 
ideološke konstrukcije o tome kakva bi ta kultura trebala biti (idem: 52-53). 

Smještajući riječ u poseban gramatički, kognitivni i materijalni kontekst, 
leksikografske prakse ograničavaju i diktiraju jezičnu uporabu, konceptualizaciju i 
percepciju (idem: 51). Korpus za proučavanje tih postupaka može se skupiti na 
različite načine, a strategije za potvrđivanje rječničke pristranosti mogu biti 
kojekako motivirane. U našemu slučaju korpus će biti deriviran iz dvaju hrvatskih 
jednojezičnih rječnika: iz Velikoga rječnika hrvatskoga jezika Vladimira Anića (2005; 
dalje: Veliki Anić) i iz Rječnika hrvatskoga jezika urednika Jure Sonje (2000; dalje 
RHJ); činit će ga imenice za žene i muškarce iz različitih značenjskih skupina. 
Leksikografskim definicijama tih imenica nastojat ćemo ilustrirati različito 
vrednovanje muških i ženskih osobina, sposobnosti, ponašanja i izgleda, što 
predstavlja još uvijek prisutnu i u nas nikad prevladanu asimetriju u 
leksikografskome tretmanu žena i muškaraca. Na to upozorava Bratanić (2005: 39) 
tvrdeći da bi ,u malo kojem od suvremenih europskih rječnika danas bilo moguće 
naći neke tako ideologizirane i stereotipizirane definicije“ imenica za muškarce i 
žene kao u hrvatskim rječnicima. Ističe da je pri prepoznavanju seksizma u jeziku 
leksikografskih definicija iznimno važno razlikovati jezične od leksikografskih 
činjenica: pozitivne konotacije vezane za augmentativ muškarčina, a negativne 
vezane za augmentativ ženetina leksičke su i kulturološke datosti koje rječnik mora 
„nepristrano bilježiti“ (idem). U to ne možemo i ne smijemo upisivati nikakav 
seksistički predznak jer takvu obilježenost značenja nije proizveo nijedan 
leksikograf, nego kultura u kojoj rječnik nastaje, pa je leksikograf jednostavno 
registrira. No ako tu datost registrira pristrano i afektivno manifestirajući 
benevolentnost prema muškim  referentima i averziju prema ženskima, 
leksikografsku definiciju pretvara u jedinu opravdanu jezičnu metu feminističkih 
intervencija. 

Već više puta spominjana nedopustiva asimetrija u definicijama osnovnoga 
mocijskog para u RHJ (usp. Bratanić 2005: 41-43) najbolje najavljuje dosljedno 
isticanje muškarca kao ishodišta definicije imenica za žene. Žena se opisuje u relaciji 

prema muškarcu, a njezine se uloge i osobine deriviraju iz muških ili se procjenjuju 
iz muške perspektive. 


MUŠKARAC muška osoba! 

ŽENA 1. ljudsko biće po spolu suprotno muškarcu, koje može rađati djecu i preuzeti 
glavnu brigu za uzgoj i odgoj djece 2. udana ženska osoba, bračna družica; supruga 3. 
odrasla ženska osoba bez obzira na bračno stanje 


Muškarac se definira kao ,apsolutna kategorija“ (Bratanić 2005: 43), kao 
počelo, kao entitet koji ni iz čega ne nastaje, nego je ishodište iz kojega se ,izvode“ 
druga bića, obično žene. To se gotovo komično potvrđuje u definiciji prvoga značenja 
imenice žena koja, doduše, jest ,ljudsko biće“, ali ono sekundarno, otklonjeno od 
norme jer je ,po spolu suprotno muškarcu“ od kojega sve počinje. Treichler (1989: 
61) ističe da se značenje imenica za žene često opisuje u skladu s tradicionalnim 
poimanjem poželjnih ženskih osobina i uloga. Rađanje i „uzgoj“ (1)2 djece jedna je od 
takvih uloga i istaknuta je u primarnome značenju imenice žena. Nije to 
diskriminirajuće samo za ženu; još se više takvom definicijom diskriminira 
muškarac kojemu u definiciji značenja nigdje nije ni naznačeno da je sposoban 
„uzgajati“ djecu, iako bi se u skladu s općim konzervativnim i anakronim tonom 
definiranja očekivalo da se upravo on proglasi skrbnikom obitelji. Opis drugoga 
značenja ponovno se zasniva na ženinu odnosu s muškarcem, i to onome 
supružničkom, a tek u trećemu značenju pravo na to da bude žena ima „odrasla 
ženska osoba bez obzira na bračno stanje“. Nijedna od tih uloga nije procijenjena 
kao relevantna za opis leksičkoga značenja imenice muškarac kojoj se definicija 
svodi gotovo na tvorbenu preobliku. U prvim trima izdanjima Ajecnika hrvatskoga 
književnog jezika V. Anića (11991, 21994, 31998) leksikografske su definicije imenice 
žena podudarne i međusobno i velikim dijelom s definicijom u RH]: 


ŽENA 1. a. osoba po spolu suprotna muškarcu; žensko b. odrasla osoba ženskog spola 2. 
razg. bračni drug ženskog spola; supruga 3. «mm razg. etnol. osobe koje spadaju u 
poslugu ili radnu snagu 


Dakle definicije su jednako diskriminirajuće, nestručne i neukusne kao i u 
RHJ. Žena je primarno određena svojim odnosom (suprotstavljenosti po spolu) 
prema osnovnoj vrijednosti, muškarcu, a tek je nakon toga odrasla osoba ženskoga 
spola. U kasnijim izdanjima urednici su ponešto izmijenili definicije, ali ne nabolje. 
Tako se u Velikome Aniću značenje imenica muškarac i žena opisuje ovako: 


MUŠKARAC odrasla osoba muškog spola; muško 

ŽENA 1. odrasla osoba ženskog spola; žensko 2. razg. bračni drug ženskog spola [mcja 
žena (u predstavljanju u građanskom društvu smatra se jednako prikladnim kao moja 
supruga među slabije poznatim ili među nepoznatim ljudima; u seoskom društvu jedini 


1 Neće se citirati cijele leksikografske jedinice, nego samo leksikografske definicije. 
2 Drugo je značenje imenice uzgcj u RH] “podizanje djece do zrelosti, sposobnosti za samostalan Zivot’. 
U Velikome Aniću to je značenje razborito označeno kvalifikatorom zast. (= zastarjelo). 

način predstavljanja ili samo »moja« u nekim krajevima); uzeti za ženu oženiti]; supruga 
3. (mn) razg. osobe koje spadaju u poslugu ili u radnu snagu 4. (Žena) glasilo Saveza žena 
Hrvatske 1958-1990; časopis je pokrenut 1943. u Otočcu pod imenom Žena u borbi kao 
glasilo AFŽ-a Hrvatske 

A javna žena prostitutka; 

laka žena podr. lako osvojiva žena, ona koja lako stupa u intimne odnose; 

žena iz stripa tip žene vrlo vitkog struka, jakih bokova i snažnih, lijepo svedenih nogu, 
okruglog lica i jakih kostiju lica (nacrtan izmaštan tip idealno privlačne žene, ob. po 
ukusu 1920-ih i dalje) 


Da se ostalo na opisu primarnoga značenja imenice žena, leksikografski bi 
tretman imenica žena i muškarac bio simetričan i neproblematičan. Međutim već se 
u opisu drugoga značenja simetrija narušava definiranjem žene u relaciji prema 
muškarcu i posve nepotrebnim izdvajanjem rijetkih značenja sintagmi mcja žena i 
mcja supruga kojima muškarac predstavlja svoju suprugu u društvu. lako se u 
istome rječniku brak definira kao “zajednički život muškarca i žene usklađen s 
civilnim (građanskim) ili crkvenim zakonima i propisima', dakle nepristrano, u 
definiciji imenice žena očito je da se muškarac nimalo diskretno označava kao 
semantički agens u bračnome odnosu, a žena kao semantički pacijens: ona ne 
predstavlja ni samu sebe ni svojega supruga u društvu, nego je predstavljena 
sintagmama mcja žena i mcja supruga koje suprug može jednostavno reducirati na 
posvojnu zamjenicu mcja; ne uzima ona nekoga za muža, nego je uzeta za ženu.! 
Značenje množinskoga oblika žene, opisano kao treće, zastarjelo je otprilike onoliko 
koliko i ,uzgoj djece“ u RHJ, pa su ga urednici trebali ili izbaciti iz rječnika ili mu 
dodati kvalifikator koji upućuje na to da je riječ o kronizmu. Uvrštavanje četvrtoga 
značenja u opći deskriptivni rječnik pohvalile bi sve autorice posebnih feminističkih 
rječnika (npr. Kramarae-Treichler 1985) jer one „prepoznaju žene kao jezično 
kreativne govornice, odnosno kao stvarateljice govorenih i pisanih jezičnih oblika“ 
(Treichler 1989: 61) i u skladu s tim organiziraju leksikografske jedinice. lako 
urednici Velikoga Anića vjerojatno nisu namjeravali ,dokumentirati riječi, definicije i 
konceptualizacije koje ilustriraju jezične doprinose žena“ ili oprimjeriti ,oblike 
izražavanja u kojima su žene nastojale opisati žene, jezik i svijet te razmišljati i 
teoretizirati o njima“ (Kramarae-Treichler 1985: 1), uvrštavanjem časopisa Žena u 
definiciju imenice žena upravo su to učinili. No već se izborom i opisom tobože 
najčešćih sintagmi u kojima se pojavljuje imenica žena - javna žena, laka žena i žena 
iz stripa - rječnik vraća u tradicionalnu praksu opisivanja žene iz perspektive 
muškarca i u skladu s njegovim uvjerenjima, potrebama i procjenama. Obično se 
pritom najviše inzistira na ženskoj seksualnosti, koja se prikazuje kao nešto 
nemoralno, iskvareno i sramotno, te na ženskome izgledu, koji se procjenjuje 
isključivo prema muškome ukusu i preferencijama. Minuciozan opis sintagme žena 
iz stripa (koja se, osim u Velikome Aniću, pojavljuje samo u tekstovima autorica koje 


1 Benveniste (2005: 217) ističe da brak nema indoeuropskoga imena. „Samo se kaže - i to pomoću 
izraza koji se u pojedinim jezicima neprestano obnavljaju - za čovjeka, da on ,vodi“ (u svoj dom) ženu 
koju mu drugi čovjek ,daje“ (lat. uxorem ducere i nuptum dare); za ženu da ulazi u ,uvjete supruge“, 
preuzimajući tako više određenu funkciju nego što bi sama vršila neki čin.“ 

se pitaju zašto se ta sintagma nalazi u rječniku) nije, zapravo, zasnovan na „ukusu 
1920-ih i dalje“, nego na muškim predodžbama o tome kako bi privlačna žena 
morala izgledati. 

Opis leksikografskih definicija osnovnoga mocijskog para uvod je u 
ilustraciju autorskih i uredničkih izbora i postupaka u definicijama imenica za žene i 
muškarce u RHJ i Velikome Aniću. Osnovna je teza da se u njima kodiraju i 
ovjekovječuju predrasude i stereotipi o rodovima koji polaze od binarne opreke 
muško - žensko u kojoj je „prvi spol“ muški, a ženski se iz njega izvodi, o njega se 
omjerava i iz njegove se perspektive procjenjuje, određuje i često osuđuje. 
Subjektivno mišljenje sastavljača leksikografskih definicija o ,drugome spolu“ 
razotkriva definicija sekundarnoga značenja imenice ženka u Velikome Aniću: “pejor. 
žena kao oličenje svoga spola'. Da bi definicija Žena kao oličenje svoga spola' bila 
kvalificirana kao pejorativna, mora joj prethoditi premisa da je taj spol utjelovljenje 
nečega ružnog i lošeg. Dakle sastavljač definicije podrazumijeva da je takvo mišljenje 
o ženskome spolu univerzalno, a definicijom jamči da ga prihvaća kao autentično i 
reprezentativno. Takvi leksikografski postupci dokazuju da prikaz izvanjezične 
stvarnosti u rječniku ne ovisi, zapravo, o stvarnoj jezičnoj uporabi, nego o tome tko 


tu stvarnost dokumentira. 


Pregled leksikografskih definicija imenica za žene i muškarce organizira se 
oko triju osnovnih semantičkih polja: karakter, fizičke karakteristike i seksualnost. 


A. KARAKTER I PONAŠANJE 


IMENICE ZA ŽENE 


Veliki Anić 
ALAPAČA pejor. ženska osoba koja se nepristojno 
ponaša, viče, ogovara itd.; blebetuša, prostakuša 
AŽDAJA 2. pren. zla, opaka žena 
BABA 3. b. ženska osoba s navodno lošim 
osobinama (ob. u očima muškaraca - duga jezika, 
ogovara, zanovijeta, dosađuje suprugu 
itd.) c. fam. hip. od supruga 
BEĆARUŠA pejor. ženska osoba koja se ponaša 
raspojasano i živi bećarskim životom 
DROLJA 2. pejor. nečasna osoba (0 ženi) 
FUFA reg. beznačajna djevojka, djevojka koja nema 
vrijednosti osim vanjštine, ona koja nema 
individualnosti, bez izgrađene osobnosti 
GADURA pejor. razg. nevaljala, karakterno loša 
ženska osoba 
GLUPAČA pejor. glupa žena; ludača 
GUSKA razg. pejor. glupa ženska osoba; glupača 
GUSKETINA pejor. glupa ženska 
osoba, usp. guska (2) 


RHJ 
ALAPAČA > blebetuša, > klepetuša 
AŽDAJA 2. pren zla, svadljiva osoba 
BABA 2. ženska osoba; žena: živjeti sam s «ma 3. 
pren pogr a. čovjek bez čvrstine; slabić, kukavica: 
svi smo ispali ~e b. brbljava osoba; brbljavac: 
prava je = 
govoriti kao govoriti bilo što, bez 
potrebe; prodavati ~u kao nevjestu podmetnuti 
bezvrijednu stvar kao vrijednu! 
GADURA pogr 1. žena niska morala 2. zla žena 
GLUPAČA pogr glupo žensko čeljade 
GUSKA 2. glupača 
GUSKETINA 2. pogr izrazito glupa ženska osoba 
KLEPETUŠA 1. blebetuša, brbljavica 
KOKOŠ 2. pren pogr brbljava glupača 
KOZA 2. pren glupa osoba 
KRAVA pogr glupa žena 
KREKETUŠA pren pogr žena koja mnogo govori; 
blebetuša 


1 Iznimno se uz neke imenice navode odabrane sintagme koje su autori ili urednici rječnika procijenili 
kao ilustrativne i frekventne jer se i njima u rječnicima ovjekovječuju mnogobrojni rodni stereotipovi. 

KLEPETUŠA 2. pejor. žena koja mnogo govori, 
klepeće 
KOBILA 2. pejor. žena vulgarna ponašanja 
KOKOŠ 2. žarg. pejor. glupa (ob. ženska) osoba koja 
puno priča 
KOZA 2. pejor. živahna, ali glupa ženska osoba 
KREKETUŠA 2. pren. pejor. brbljava žena 
KRMAČA 2. razg. pejor. za žensku osobu a. loših 
karakternih osobina 
KUČKA ekspr., v. kuja 
KUJA 2. pejor. žena sklona intrigama i podmuklim 
postupcima; kučka 

0 kuja s lanca ona koja se otrgla od strogosti 
svoje sredine i prepustila nemoralu 
LUDARA ona koja luduje, koja se odlikuje ludim 
ponašanjem, ona koja pravi velike gluposti, koja 
poduzima koješta što je ludo 
MULA 2. žarg. onaj koji je glup [baš sam mula]; 
glupan (ob. za žensku osobu) 
OŠTROKONDŽA svadljiva, zajedljiva, agresivna 
ženska osoba 
PRASICA 3. pejor. ženska osoba koja radi ili je 
uradila nešto nekorektno ili nepošteno 
ROSPIJA razg. pejor. zla žena, prostakuša 
VJEŠTICA 1. pov. mit. žena koja ima moć da ljudima 
nanosi zlo 2. pren. pejor. a. zla, svadljiva 
žena b. razg. ona koja sve dobro predosjeća 
TUKA 2. pren. pejor. glupa ženska osoba [glupa kao 
tuka; glupača 


KUČKA 1. pogr zla, pokvarena osoba: ~ jedna! 2. > 
kuja 1 

KUJA pren pogr pokvarena, zla žena; kučka 

LISICA 2. pren lukava osoba 

OŠTROKONĐA zla, svadljiva žena 

PAUNICA 2. pogr ohola žena 

PRASICA 2. pren pogr neuredna, prljava žena 
ROSPIJA zla žena; prostakuša 

VJEŠTICA > vještac 

TUKA 2. pogr glupa ženska osoba; glupača, guska 


IMENICE ZA MUŠKARCE 


Veliki Anić 
BABA 4. pren. podr. a. kukavica, plašljivac (o 
muškarcu) b. onaj koji voli brbljati; brbljavac 
BEĆAR veseljak, sklon piću, jelu, veselju i ženama; 
bekrija, lola 
GAD osoba koja zaslužuje prezir, izaziva gađenje, 
zao čovjek [gade jedan!; on je veliki gad]; gnus, 
pokvarenjak 
GLUPAN onaj koji je glup; glupak 
GRMALJ pejor. sirov i neotesan čovjek 
GUZICA 2. pejor. onaj koji je slaba karaktera; 
povodljivac, slabić 
GUZIČAR pejor. onaj koji nema karaktera; mali 
čovjek, sitna duša, bijeda 
IDIOT 2. razg. glupan, neinteligentna osoba, blesan 
KAVALIR 3. a. onaj koji se odlikuje uglađenim 
ponašanjem prema ženskom društvu b. onaj koji 
se odlikuje velikodušnim i galantnim gestama, 
onaj koji je galantan, darežljiv; kavaljer 
KONJ 6. razg. pejor. onaj koji radi što loše ili 
nerazumno, neprilično [konju jedan|; glupan 


RH] 

BABA 3. pren pogr a. čovjek bez čvrstine; slabić, 
kukavica: svi smo ispali ~e 

BEĆAR 1. neženja 2. lola 

GAD 3. pren čovjek niska morala koji pobuđuje 
gađenje; pokvarenjak, podlac 

GLUPAN glup čovjek 

GRMALJ 2. > neotesanac, > primitivac 2 3. > 
ljudeskara, > nezgrapnik 

GUZICA 2. pren pogr nepouzdan čovjek; slabić 
IDIOT 2. glupan, tupoglavac, blesan, budala 
KAVALIR 2. a. dobro odgojen, uglađen muškarac; 
gospodin b. pratitelj dama na zabavama i 
plesovima c. obožavatelj žena; udvarač 

KONJ 5. pren glup čovjek 

KRMAK pogr čovjek niskih sklonosti 

LAF 1. čovjek koji je nadmoćan u društvu 

LAV 2. pren junak 

LERO reg deran, mangup, fakin, obješenjak 
LISICA 2. pren lukava osoba 

LOLA mlad čovjek, najčešće neoženjen, koji se 

KRMAK 2. razg. pejor. tovjek ruznih postupaka, 
lošeg karaktera 

KURVAR/KURVIŠ 2. pren. onaj koji je nepošten, 
nemoralan 

LAV 2. pren. hrabar, srčan čovjek 

LERO reg. deran, mangup, fakin; obješenjak 

LOLA 1. momak, dragi 2. a. hip. onaj koji je sklon 
veselju i piću, trošenju vremena na tjelesne užitke; 
ženskar b. besposličar, skitnica 

MEKUŠAC pren. pejor. onaj koji je slabe volje, previše 
mekan za životnu borbu 

MLAKONJA pejor. mlaka, mlitava, troma, 
nepoduzetna osoba 

NITKOV hulja, nečastan čovjek 

PAPAK 4. razg. pejor. onaj koji se spušta s 
kamenjara ili dolazi iz zaostalih krajeva u gradove 
a. prostak, seljačina, primitivac b. bezvezant, 
niškoristi 

PAUN 2. pren. iron. onaj koji se šepuri, koji se pravi 
važan; razmetljivac, oholica 

PIJETAO 2. pren. razg. razdražljiv čovjek, svađalica 
PICAJZL(A) 2. pren. gnjavator, sitničavac, pedant, 
dosadnjaković, nametljivac 

PIČKA 2. onaj koji je lošeg karaktera, usp. pizda (2) 
PIČKICA onaj koji nema muda; mlakonja 

PIZDEK Vulg. pejor. onaj koji je lošeg karaktera 
PRASAC 2. pren. pejor. b. loš karakter, nečastan 
čovjek, onaj koji nema dostojanstva 

PRDONJA 2. pren. dosadna, nekorisna osoba 
SERONJA podr. vulg. 1. onaj koji je nespretan i 
nesposoban; kilonja 2. koji mnogo govori gluposti, 
koji dosađuje besmislicama, praznim obećanjima i 
hvastanjem 

SIVONJA 2. pren. pejor. razg. grub, nasilan čovjek 
SLABIĆ slab, neotporan čovjek (ob. moralno) 

SLON 2. pren. pejor. b. onaj koji nije velike 
inteligencije, ob. sklon činjenju i ustrajanju u 
grubim greškama 

SVINJA 2. pren. pejor. b. karakterno nizak čovjek 
[ona svinja]; ništarija 

ŠUPAK 2. žarg. onaj koji je pokvaren, onaj koji nije 
čvrst (u stajalištima); pizdek 

TETKA 2. pren. pejor. b. onaj koji je nemoralan i 
slab; mekušac, pizdek 

TUKAC 3. pren. glupa muška osoba [baš je tukac]; 
glupan 

VJEŠTAC 1. V. vještica (1,2) 2. star i zao čovjek 

provodi u neradu, društvu, piću, pjevanju i 
ljubavi; bećar 

MEKUŠAC čovjek slabe volje; slabić 

MLAKONJA mlak čovjek, koji se nizašto ne zagrijava 
NITKOV loš, nepošten, pokvaren čovjek; ništarija 
PAUN 2. pren ohol čovjek; oholica 

PICAJZLA 2. nametljivac, gnjavator 

PRASAC 2. pren pogr b. nečastan, nekarakteran 
čovjek 

PRDONJA 2. pren pogr čovjek koji govori gluposti; 
brbljavac, lajavac, bezveznjak 

SERONJA pogr vul nesposobnjak, slabić 

SIVONJA pogr grub, neotesan, neodgojen čovjek 
SLABIĆ prevrtljiv, nepostojan čovjek 

SVINJA 2. pren pogr b. nepoštena, pokvarena 
osoba: ona je ~ 

ŠUPAK 2. bezveznjak 3. kukavica 

TUKAC 2. pogr glupan, budala 

VJEŠTAC (Ž VJEŠTICA) 1. folk čovjek nadnaravnih 
moći 2. pren zao čovjek 

Imenice uvrštene u ovaj pregled, i to u sve tri značenjske skupine, uglavnom 
su rodno defektivne.! Naime kao što imenicama može nedostajati kategorija broja, 
pa pripadaju ili skupini singularia tantum ili skupini pluralia tantum, različiti 
izvanjezični čimbenici dovode do stvaranja leksičkih praznina zbog nedostatka 
jednog od (tvorbenih, supletivnih ili leksičkih) mocijskih parnjaka (Cmejrkova 2003: 
43-45). Drugačije rečeno, u jeziku ne postoje dvije različite leksičke jedinice za 
osobe obaju spolova; do toga obično ne dovode derivacijski, nego društveni 
čimbenici. Kramarae i Treichler (1985: 173) tvrde da takva defektivnost proizlazi iz 
društveno nametnute dihotomije između muških i ženskih uloga i karakternih crta. 
Rodno defektivne imenice označavaju ili isključivo osobe ženskoga spola, pa se 
nazivaju feminina tantum (npr. alapača, aždaja, fufa, koza, kučka, kuja, oštrokondža, 
rospija), ili isključivo osobe muškoga spola, pa se nazivaju masculina tantum (bećar, 
grmaij, idiot, kavalir, lero, lola, mekušac, mlakonja, nitkov, papak, paun, prdonja, 
seronja, slabić, šupak). Kadšto se čini da je riječ o pravome tvorbenom mocijskom 
paru, ali leksikografska definicija razbija tu parnost i opet se proizvodi neka vrsta 
rodne defektivnosti jer značenja formalno parnih imenica nisu opisana simetrično, 
pa one ne označavaju referente istih osobina različite samo po spolu. Tako se 
naprimjer imenica bećar u Velikome Aniću definira kao “veseljak, sklon piću, jelu, 
veselju i ženama; bekrija, lola’, a imenica bećaruša kao “pejor. ženska osoba koja se 
ponaša raspojasano i živi bećarskim životom'. Te definicije nikako nisu simetrične; 
da jesu, bećaruša bi se definirala kao “veseljakinja, sklona piću, jelu, veselju i 
muškarcima’ ili bi se bećar definirao kao ‘pejor. muška osoba koja se ponaša 
raspojasano i živi bećarskim životom'. Upravo se takvom praksom potvrđuje da 
rječnik ne predstavlja objektivnu registraciju značenja potvrđenih u jezičnoj 
uporabi, nego subjektivni izbor autora ili urednika rječnika koji katkad i sami 
kreiraju nova značenja. Prvenstvo muške perspektive eksplicitno je potvrđeno u 
definiciji imenice baba kad označava ženu; to je “ženska osoba s navodno lošim 
osobinama (ob. u očima muškaraca - duga jezika, ogovara, zanovijeta, dosađuje 
suprugu itd.)'. Nijedna imenica za muškarce ne definira se iz ženske perspektive. 

Još je jedna vrlo uočljivija asimetrija izravno upućivanje na ženu ili žensku osobu u 
definicijama imenica za žene i neupućivanje na muškarca ili mušku osobu u 
definicijama imenica za muškarce; u potonjima se gotovo uvijek rabe epiceni osoba i 
čovjek te formula za tvorbenu preobliku “onaj koji'. U Velikome Aniću samo se u 
definiciji imenice tukac pojavljuje sintagma muška osoba, a u RHJ imenica muškarac 
u definiciji imenice kavalir. Ako se u definiciji imenice za ženu pojavi epicen osoba, 


1 To znači da su iz pregleda izostavljeni epiceni, odnosno imenice stabilna gramatičkoga roda koje 
označavaju i muškarce i žene bilo u svome primarnom bilo u sekundarnom značenju (npr. bena, budala, 
crv, glista, huija, lisica, ijiga, mrav, rugoba, snob itd.), i parne imenice (npr. blebetuša - blebetaš, 
krasotica - krasotan, ijepotica - ijepotan, ijubavnica - ijubavnik, lajavac - lajavica) koje se definiraju - 
parno. No i u parnih se imenica, odnosno istokorijenskih mocijskih parova, uočava određena asimetrija 
u rječnicima: uvijek se sa ženskih parnjaka upućuje na muške ili se ženski parnjaci navode u zagradama 
uz muški parnjak koji je lema. Dakle i u tome se leksikografskom postupku očituje neka vrsta 
pristranosti jer se imenice muškoga roda tretiraju kao primarne, a imenice ženskoga roda kao 
sekundarne, kao one kojima se ekonomizira rječnički prostor. 

sastavljat u zagradama smjesta pojašnjava da je obično riječ o ženskoj osobi (usp. 
definicije imenica kokoš i mula u Velikome Aniću).! Zanimljivo je da definicija 
imenice mula u Velikome Aniću najprije implicira epicen (“onaj koji je glup [baš sam 
mula]; glupan'), ali potom se dodaje ,ob. za žensku osobu“, čime se leksikografov 
diskurs ponovno deklarira kao izrazito pristran.? 

Nadalje u definicijama imenica za žene mnogo se češće pojavljuje afektivan 
ton, posebice pri inzistiranju na određenju žene kao glupe (osim u definiciji imenice 
glupača sintagma glupa žena ili glupa ženska osoba pojavljuje se u Velikome Aniću i 
u definicijama imenica guska, gusketina, kokoš, koza, tuka; RH] rabi pejorativ glupača 
u definicijama imenica guska i kokoš). Čini se da je sastavljač definicije katkad 
iritiran referenticom ili kako drugačije uzrujan zbog nje. Ekstenzivnost definicije 
imenice fufa (‘beznačajna djevojka, djevojka koja nema vrijednosti osim vanjštine, 
ona koja nema individualnosti, bez izgrađene osobnosti') ili imenice ludara (“ona 
koja luduje, koja se odlikuje ludim ponašanjem, ona koja pravi velike gluposti, koja 
poduzima koješta što je ludo"), u kojima se u Velikome Aniću gomilaju ženski 
nedostaci i mane, može se usporediti s ekstenzivnošću definicije imenice kavalir (‘a. 
onaj koji se odlikuje uglađenim ponašanjem prema ženskom društvu b. onaj koji se 
odlikuje velikodušnim i galantnim gestama, onaj koji je galantan, darežljiv; kavaljer), 
u kojoj se nižu muške vrline. 


B. IZGLED I FIZIČKE KARAKTERISTIKE 


IMENICE ZA ŽENE 

Veliki Anić RHJ 
BIKAČA razg. podr. vrlo ili pretjerano snažna BIKA 2. pogr snažna, jaka žena; bikulja 
ženska osoba; bikulja, bika GARAVUŠA crnomanjasto žensko čeljade; crnka 
DASKA 3. žarg. pejor. ženska osoba mršave, GUZA vul žena velike stražnjice 
koščate ili astenične građe, bez prsa i bokova KOBILA pogr krupna, jaka, rasna žena 
(ravna kao daska] KOMAD žar zgodna žena 
GUZIČARKA 2. žarg. ona koja ima veliku guzicu, koja KRAVA 2. pogr ženetina 
ima izraženu stražnjicu MAČKA šatr ženska, djevojka 
KOBILA 2. pejor. žena gruba izgleda ili vulgarna MUŠKARAČA žena muške građe i ponašanja, žena 
ponašanja koja vanjštinom ili ponašanjem nalikuje na 
KOMAD 4. žarg. zgodna (ob. ženska) osoba muškarca; muškobanja 
KRAVA 2. pejor. razg. neskladna ženska osoba, ob. MUŠKOBANJA muškarača 
polaganih kretnja NIMFA lijepa djevojka 
KRMAČA 2. razg. pejor. za žensku osobu b. vrlo PRASICA 2. pren pogr neuredna, prljava žena 
gojaznu i zapuštenu ZEČICA 2. raz posebno odjevena djevojka koja 
MAČKA 4. žarg. ženska, djevojka (ob. zgodna); poslužuje i zabavlja goste u noćnim barovima i 
komad klubovima 


1 Nije to slučaj samo s imenicama spomenutima u ovome radu; poseban su slučaj glagoli izvedeni od tih 
imenica. Ilustrativan je primjer definicija glagola koketirati u Velikome Aniću: 'privući/privlačiti 
pozornost suprotnog spola, uglavnom radi zadovoljenja taštine; afektirati (ob. o ženi), očijukati". 
Sastavljač definicije nikad ne propušta priliku da kakvo deprecijativno značenje dovede u vezu sa 
ženskim referentima i tako rastereti muške referente. 

2 Još je slikovitiji primjer pristranosti primjer naveden iza definicije imenice svinja ('nepoštena, 
pokvarena osoba’) u RH]: ona je ~. 

MUŠKARAČA Zena koja ima muške osobine u 
vanjštini, općem dojmu, građi tijela ili ponašanju 
MUŠKOBANJA pejor. žena koja izgleda poput 
muškarca; muškara 

NIMFA 2. lijepa djevojka vitkog i nježnog stasa 
SEKS-BOMBA žena iz javnog života (ob. glumica, 
manekenka i sl.) koja izazovnom i privlačnom 
vanjštinom pobuđuje veliki interes 

ZEČICA 2. term. stilizirano odjevena djevojka za 
zabavu i posluživanje u lancu noćnih lokala 
određenoga tipa 

ŽDREBICA 2. pren. razg. (u šali) djevojka puna 
snage, neobuzdana i izazovna 


IMENICE ZA MUŠKARCE 
Veliki Anić 


ATLET 3. snažan, jako razvijen muškarac, ob. koji se 
bavi nekim sportom 

BIK 2. pren. vrlo jak i otporan čovjek [zdrav kao 
bik] 

BRADONJA 1. onaj koji se ističe bradom (ob. među 
onima koji bradu briju) 

BRKONJA/BRKAJLIJA onaj koji ima ob. velike brkove 
ĆELAVAC 1. onaj koji nema kose; ćelavko, ćelo 
ĆOSAVAC reg. 1. onaj kojemu ne rastu brada i 
brkovi; ćoso 2. u narodnim pripovijetkama obično 
dovitljiv i pametan čovjek 

DUGONJA razg. onaj koji je vrlo visok i mršav; 
dugajlija 

FIĆFIRIĆ gizdelin, kicoš 

GIZDELIN onaj koji se odijeva po modi, vrlo, 
ponekad i pretjerano pomno; gizdavac, kicoš 
GOROSTAS onaj koji stasom, snagom i razvijenošću 
izrazito nadmašuje druge ljude; div, džin, orijaš 
KEPEC razg. pejor. onaj koji je vrlo niskog, 
patuljasta rasta; patuljak 

KICOŠ muškarac koji uočljivo mnogo polaže na 
dotjerivanje; gizdelin, pomodar 

LAF žarg. pravi momak, momak od oka, momak 
koji se po svemu želi sviđati djevojkama; naočit 
momak 

LJUDESKARA augm. i hip. krupan muškarac visoka 
stasa i velike snage; div, gorostas, kolos, ljudina 
MRGA ekspr. vrlo snažna osoba, vrlo jake tjelesne 
konstitucije 

MUŠKARČINA augm. od muškarac, pravi muškarac, 
onaj koji se odlikuje onim što se očekuje od 
pravog muškarca u vanjštini i ponašanju, tipičan 
muškarac od glave do pete 

PRASAC 2. pren. pejor. a. onaj koji je neuredan, 
nečist 


RHJ 


ATLET 2. pren čovjek goleme snage; junak, orijaš, 
div 

BRADONJA čovjek koji nosi veliku bradu 

BRKONJA čovjek koji ima velike brkove 

ĆELAVAC ćelav čovjek; plješivac 

ĆOSAVAC zreo ćosav čovjek, komu ne raste brada; 
golobradac 

DUGONJA visok čovjek 

FIĆFIRIĆ reg kicoš, gizdelin 

GIZDELIN (Ž GIZDELINKA) gizdav čovjek; gizdavac, 
kicoš 

GOROSTAS čovjek goleme veličine; div, orijaš 
GRMALJ 2. > ljudeskara, > nezgrapnik 

KEPEC > patuljak 

KICOŠ muškarac koji se mnogo dotjeruje i kiti; 
gizdelin 

LJUDESKARA visok i krupan muškarac; mrga 
MRGA čovjek vrlo snažne i krupne tjelesne građe 
MUŠKARČINA čovjek koji izgledom i ponašanjem 
utjelovljuje pojavu muškarca 

PRASAC 2. pren pogr a. neuredan, prljav čovjek 
SLON 2. pogr glomazno, nezgrapno čeljade 
SVINJA 2. pren pogr a. prljav, neuredan čovjek 
TRBONJA podr čovjek velika trbuha 

SLON 2. pren. pejor. a. onaj koji je nespretan, 
glomazan 

SVINJA 2. pren. pejor. a. prljav, neuredan tovjek 
TRBONJA onaj koji ima velik trbuh 

ŽDRIJEBAC 2. pren. razg. (u šali) žilav mladić pun 
muške snage 


Razvoj polisemne strukture leksema koji primarno označavaju životinju 
obično se temelji na leksičkoj metafori proizišloj iz kolektivne ekspresije kojom se 
određene ljudske karakteristike svode na predodžbe o karakteristikama određenih 
životinja.! Pri takvu se asociranju najčešće prizivaju negativne konotacije, odnosno 
označavanje čovjeka imenicama za životinje mnogo češće upozorava na njegove 
mane i nedostatke nego na vrline. To se lako može dovesti u vezu s hijerarhijskom 
organizacijom ,velikog lanca postojanja“ (engl. Great Chain cf Being) što su ga 
osmislili Lakoff i Turner (1989: 160-181) određujući ga kao kulturni model kojim se 
živa bića i drugi entiteti smještaju na okomitu ljestvicu s obzirom na (čovjekovu) 
procjenu koji su oblici postojanja viši od drugih. Poredak entiteta u osnovnome je 
modelu te ljestvice sljedeći: LJUDI > ŽIVOTINJE > BILJKE > SLOŽENI PREDMETI > PRIRODNE 
FIZIČKE STVARI (idem: 170-171).2 Dakle ljudi se smještaju na višu razinu od životinja, 
pa je metaforičko svođenje ljudi na životinje jedan od najčešćih načina jezične 
inferiorizacije ljudi. Način na koji poimamo reprezentativne karakteristike životinja i 
biramo koje su životinje najbolje metafore za određene ljudske osobine svakako je 
predmet posebne rasprave; ovdje valja upozoriti na rodne specifičnosti 
identifikacije ljudi sa životinjama i perpetuiranje rodnih stereotipa u rječničkim 
definicijama sekundarnih značenja imenica za životinje. Već se u prethodnome 
odjeljku moglo uočiti povezivanje ljudi slabijih intelektualnih sposobnosti s 
određenim životinjama, što je bilo češće u imenica za žene (guska, gusketina, kokoš, 
koza, tuka) nego u onih za muškarce (tukac).3 Osim toga mnogi se oblici 
ekstremnoga ponašanja, onoga u kojemu se prepoznaje nedostatak kontrole, često 
prokazuju degradiranjem čovjeka na životinju (kobila, kreketuša, krmača, kučka, 
kuja, prasica; konj, krmak, mekušac, paun, pijetao, picajzla, prasac, sivonja, slon, 
svinja; usp. Lopez Rodriguez 2009). U semantičkome polju izgleda i fizičkih 
karakteristika imenice za žene uglavnom nose pejorativno i deprecijativno značenje, 
što posebno potvrđuju imenice koje primarno označavaju životinju (bikača, kobila, 
krava, krmača). U njihovim se definicijama u Velikome Aniću pojavljuju 
intenzifikatori vrlo, pretjerano, veliko, čime se dodatno naglašava ženska debljina i 
neskladnost. Među imenicama za muškarce negativnu konotaciju nose imenice 
prasac, slon i svinja, no u rječničkim se definicijama kao arhisem ne pojavljuje 


1 Milić (2013: 198) rabi termin zoosem pod kojim razumijeva „uporabu naziva za životinju u njezinu 
metaforičkom značenju te za referiranje na ljudska bića“. 

2 Taj je lanac, naravno, preosmišljavan, dopunjavan i razrađivan na različite načine, pričem se obično 
ekspliciraju podstupnjevi na svakoj spomenutoj razini, a iznad čovjeka dodaje se stupanj na kojemu je 
bog (usp. npr. Krzeszowski 1997: 68). 

3 0 tendenciji korištenju (određenih članova) kategorija peradi i stoke za referiranje na ljudsku glupost 
usp. Milić 2013. 

imenica muškarac ili sintagma muška osoba (kao ni u definicijama imenica u 
prethodnoj skupini), nego se rabi epicen čovjek ili formula onaj koji. 

Ne priziva svako upućivanje na čovjeka imenicom za životinju negativne 
konotacije; naprotiv, u nekim se slučajevima na taj način ističu poželjne i cijenjene 
ljudske osobine. Doduše, u rječniku nisu opisana takva značenja imenica ženskoga 
roda, a i one muškoga roda vrlo su rijetke u semantičkome polju karakternih 
osobina (npr. lav). Kad je o izgledu i fizičkim karakteristikama riječ, metaforički 
transfer pozitivnih obilježja sa životinja na ljude nešto je češći. Imenica za žene opet 
je manje i pitanje je koliko je referiranje na ženu imenicama mačka, koka ili riba 
doista pozitivno intonirano (potonjim dvjema nisu u rječnicima opisana značenja 
vezana za ženu). lako su izvornim govornicima hrvatskoga jezika poznata 
sekundarna (afirmativna) značenja imenica gazela, srna, košuta vezana za ženu, ona 
nisu opisana u pregledanim rječnicima. U definiciji sekundarnoga značenja imenice 
bik u Velikome se Aniću naglašavaju dojmljive muške fizičke karakteristike i uopće 
se ne spominju - svim govornicima poznate - negativne konotacije vezane za 
upućivanje na muškarca tom imenicom. Sekundarno je značenje imenice Zdrijebac 
‘žilav mladić pun muške snage’; iziđe li se iz polja animalne metaforike, može se 
primijetiti da se muška snaga ističe i u definicijama imenica atlet, gorostas, 
ijudeskara i mrga, dok je muškarčina, između ostaloga, ,pravi muškarac“ i ,tipičan 
muškarac od glave do pete“, bez ikakvih naznaka ironičnih konotacija u uporabi te 
imenice. Sintagma ženska snaga očito izaziva zazor u leksikografa, pa se imenica 
bikača radije definira s pejorativnim prizvukom kao “vrlo ili pretjerano snažna 
ženska osoba', nego kao “žilava osoba puna ženske snage', što bi ekscesno koreliralo 
s definicijama imenica ždrijebac, atlet, mrga, bik. Dakle pozicija iz koje se procjenjuje 
izgled muškaraca i žena ponovno je muška: ženski se izgled uglavnom kritizira, 
muški se hvali. 


3. SEKSUALNOST 
IMENICE ZA ŽENE 


Veliki Anić 
DROLJA pejor. 1. prostitutka; droca 
FIFICA Zarg. pejor. ženskica, promiskuitetna 
djevojka, kurvica 
FLUNDRA reg. pejor. ženska osoba koja se za novac 
upušta u spolne odnose s muškarcima, koja se 
odaje bludu; bludnica, flandra, palandra, 
prostitutka 
FUKSA reg. pejor. kurva, prostitutka 
INOČA razg. ljubavnica oženjena čovjeka 
KOKETA žena koja se nastoji svidjeti očijukanjem 
KONKUBINA pov. ljubavnica čovjeka iz aristokratskih 
visokih krugova ili vladara; priležnica 
KURTIZANA 2. žena lakog morala; bludnica 
KURVA vulg. pejor. 1. a. nevjerna žena b. žena koja 
ulazi u veze s muškarcima za novac; kurba, 
prostitutka 
METRESA suložnica čovjeka iz visokog društva 

RH] 
DROLJA pogr uličarka, prostitutka, kurva 
FLUNDRA raz prostitutka 

FUKSA vul reg drolja 

INOČA 2. > priležnica 

KOKETA žena koja naglašeno nastoji privući 
muškarce; namiguša 

KONKUBINA žena koja živi u nevjenčanom braku; 
suložnica 

KURTIZANA 2. raz žena koja živi od prostitucije; 
prostitutka 

KURVA vul bludnica, prostitutka, drolja 

METRESA ljubavnica, priležnica 

NAMIGUŠA žena koja očijukanjem privlači 
muškarce; koketa 

PRILEŽNICA žena koja živi nevjenčano kod 
muškarca; konkubina 

PROSTITUTKA žena koja prodaje svoje tijelo za 

[kraijeva metresa]; ljubavnica, milosnica, priležnica spolne užitke, koja se bavi prostitucijom; javna 
NAMIGUŠA pejor. ženska osoba koja namjerno žena, uličarka, kurva 
privlači pažnju muškaraca; koketa ŽENKA 2. žena u čijoj naravi prevladava putenost 
NIMFETA 1. maloljetnica s prerano izraženom 
erotičnošću kojom privlači zrele muškarce; nimfica 
PALANDRA reg. pejor. žena koja ulazi u veze s 
muškarcima za novac; kurva, prostitutka, bludnica 
PRILEŽNICA knjiš. 1. ljubavnica 2. ona koja živi s kim 
nevjenčano 
PROSTITUTKA služb. ona koja se bavi prostitucijom; 
kurva 
A duševna prostitutka razg. pejor. 1. ona koja 
sanjari o seksualnim avanturama, a ne usudi se 
upustiti u istinsku vezu 2. ona koja iskorištava 
muškarca i drži ga u nadi da će postići uspjeh; ona 
koja obećava ili daje nade u intiman odnos u koji ne 
misli ući 
RADODAJKA Zarg. ona koja lako ulazi u spolne 
odnose s muškarcima 


IMENICE ZA MUŠKARCE 

Veliki Anić RHJ 
BLUDNIK pejor. 1. onaj koji se odaje bludu; BLUDNIK (Ž BLUDNICA) muškarac koji se odao bludu; 
razbludnik, razvratnik razvratnik 
EROTIČAR razg. onaj koji je pretjerano erotičan, koji  EROTICAR 2. bludnik, razvratnik 
je opsjednut erotikom; erotik GALEB 2. raz muškarac koji živi od ljubavnih 
GALEB reg. pren. plaćeni, mlađi ljubavnik, osobito usluga koje pruža starijim damama; žigolo 
starijim, imućnijim damama; žigolo KURVAR vul bludnik, kurviš 
KURVAR/KURVIŠ vulg. 1. onaj koji je sklon kurvama,  PRILEZNIK muškarac koji živi nevjenčano kod žene; 
onaj koji se kurva konkubin 
PRILEŽNIK 1. onaj koji živi s tuđom ženom; ŽENSKAR muškarac koji stalno osvaja žene, koji 
ljubavnik 2. onaj koji živi sa ženom nevjenčano mijenja mnoge žene 
PROSTITUTKA A muška prostitutka muška osoba ŽIGOLO mladić koji za novac pruža ljubavne usluge 
koja se bavi prostitucijom starijim ženama 


TETKA 2. pren. pejor. a. homoseksualac 

ŽENSKAR onaj koji rado i često osvaja žene, onaj 
koji juri za suknjama 

ŽIGOLO mladi muškarac kojeg uzdržava starija žena 
(obično uz ljubavničke protuusluge) 


Imenice koje označavaju ženu s obzirom na seksualnost definiraju se izrazito 
androcentrično, ponajprije zato što se u žensku seksualnost zadire mnogo 
agresivnije nego u mušku. Ženska se seksualnost određuje kao nešto sramotno, 
nemoralno, ružno, skandalozno, devijantno i nedopustivo te se često osuđuje. 
Očiglednu subjektivnost sastavljača definicije potvrđuje ponajprije razlika među 
dvama promatranim rječnicima: u RHJ nema natuknica fifica, palandra, radodajka, a 
definicije istih imenica ponekad se znatno razlikuju (usp. konkubina, kurva; nimfeta 
je u RHJ opisana isključivo u okviru filmske terminologije). Definicije u Velikome 
Aniću mnogo su opsežnije i afektivnije. Da je riječ o nepristranome evidentiranju 
jezične uporabe, definicije bi u obama rječnicima bile podudarne i neutralne te ne bi 

odavale stav autora definicije prema referentici. Inzistiranje na asociranju 
negativnih konotacija uz imenice koje Zenu oznatavaju s obzirom na seksualnost 
posebno dolazi do izrazaja pri nizanju pejorativnih sinonima iza definicije, pa se iza 
definicije imenice flundra u Velikome Aniću pojavljuju čak četiri sinonima: bludnica, 
flandra, palandra, prostitutka. Iznenađuje kvalifikator služb. iza natuknice 
prostitutka u istome rječniku jer upućuje na „sluzbenu uporabu“, što bi 
podrazumijevalo da je neslužbeni način upućivanja na prostitutku uporaba sinonima 
kurva koji dolazi iza definicije. (Valja primijetiti da se iza definicije sintagme muška 
prostitutka ne navode sinonimi kurvar i kurviš.) Primarno je značenje imenice kurva 
u Velikome Aniću nevjerna žena', što je potpuno krivotvorenje podataka o 
izvanjezičnoj zbilji jer izjednačuje nevjernu ženu s prostitutkom. Ne samo da takvih 
analogija nema u RHJ nego ih nema ni u Broz-Ivekovićevu rječniku iz 1901. gdje se 
imenica kurva u sekundarnome značenju određuje čak kao epicen, odnosno kao 
“psovka čovjeku nepouzdanu, nevjernu', a u primjerima se pojavljuju muški referenti 
(,Gdje si, Šujo, očigledna kurvo! koji meni o nevjeri radiš?“). U Velikome Aniću 
navode se dvije „frekventne“ sintagme u kojima se pojavljuje imenica prostitutka; 
prva je od njih duševna prostitutka, a druga muška prostitutka. Dok se za potonju 
sintagmu može pronaći mnogo potvrda, za prvu se one uopće ne mogu pronaći 
(osim u tekstovima gdje se ta sintagma citira prema Anićevu rječniku). Stoga se 
izmišljanje opširna opisa značenja te sintagme ni uz najbolju volju ne može držati 
ničim drugim osim leksikografskim seksizmom. Dovoljno je pročitati drugo značenje 
(‘ona koja iskorištava muškarca i drži ga u nadi da će postići uspjeh; ona koja 
obećava ili daje nade u intiman odnos u koji ne misli uci’) da se uoči inzistiranje na 
scenariju u kojemu pokvarena žena muči i iskorištava nemoćna muškarca, žrtvu 
vrijednu sućuti. Imenice za muškarce definiraju se neutralno i diskretno (usp. 
bludnik, erotičar, kurvar), bez ikakvih predrasuda i afektacije. Dok se imenica 
radodajka u Velikome Aniću definira kao “ona koja lako ulazi u spolne odnose s 
muškarcima', ženskar je “onaj koji rado i često osvaja žene, onaj koji juri za 
suknjama'. Odmjerenost i pažljivost u definicijama imenica za muškarce očituje se 
ponajviše u obzirnu izbjegavanju semova spolnosti i novca, pa se žigolo definira kao 
“mladi muškarac kojeg uzdržava starija žena (obično uz ljubavničke protuusluge)’. U 
semantičkome polju seksualnosti asimetrija između definicija imenica za žene i 
muškarce očekivano je najveća i potvrđuje leksikografski običaj da se imenice za 
muškarce definiraju neutralno ili da čak imaju pozitivne konotacije, a da definicije 
imenica za žene evociraju negativne stereotipe i počesto difamiraju žene. Očito je 
dakle da Veliki Anić i RH] potvrđuju, odobravaju i autoriziraju seksističku 
leksikografsku praksu u tome polju te tako perpetuiraju neravnopravan i nepošten 
leksikografski tretman imenica za žene i muškarce. 


4. Ekscentrični rječnici 


Shvati li se naziv rječnik generički, kao “knjiga riječi', tada on ne obuhvaća 
samo ,službene“ svoje vrste (opće, deskriptivne, terminološke, prijevodne rječnike i 

sl.) nego i mnoge svoje ekscentritne izdanke (Treichler 1989: 58). Postoji niz 
osebujnih rječnika koji kreativno iskorištavaju formalne okvire toga žanra puneći ga 
neočekivanim i originalnim sadržajima: Purgerski rječnik Ivana  Brtica, 
Parapsihologijski rječnik Borislava Ostojića, Ajecnik ezoterizma Pierrea A. Riffarda, 
Đavoiji rječnik Ambrosea Biercea, hječnik epohe Seada Alića, Mali rječnik romantizma 
Željka Ivanjeka, Rječnik za petak i subotu Mile Stojića, Rječnik znamenja i 
praznovjerica Philippe Waring, Rječnik uvriježenih mnijenja Gustavea Flauberta, 
kječnik zanimijivih i neobičnih brojeva Davida Wellsa, Sexicon — rječnik seksualnih 
termina Nenada Veličkovića. Primjer je ekscentričnoga rječnika i A Feminist 
Dictionary Cheris Kramarae i Paule A. Treichler (1985). U njemu su u središtu 
diskursa žene i način na koji same sebe definiraju, što nimalo ne ovisi o tome kako ih 
vide muškarci i (muške) institucije. Autorice rječnika inzistiraju na tome da žene 
proizvode, artikuliraju, autoriziraju i interpretiraju nova značenja (Treichler 1989: 
67-68). Drže da se leksikografske definicije leksičkoga značenja moraju temeljiti na 
iskustvu jezične uporabe, a kako su takva iskustva promjenjiva, definicije ne mogu 
biti sveobuhvatne, bezvremenske, monolitne kategorije neovisne o kontekstu (idem: 
74). Riječi se pune značenjem u kontekstu i zato svaka definicija mora biti 
artikulacija upravo onih značenja koja jezična zajednica oblikuje u kontekstu jezične 
uporabe. To znači da valja upoznati povijest i narav diskursa iz kojega se značenja 
deriviraju, potom treba oprezno procijeniti koja su značenja doista opća i frekventna 
te se naposljetku mora osmisliti definicija koja ne producira i ne autorizira nikakve 
predrasude i stereotipe. Prema tako postavljenim kriterijima mnoge se definicije 
dosad spomenutih imenica moraju ili izbaciti iz općega rječnika ili označiti 
primjerenim kvalifikatorima jer su zastarjele (ajevojka 4. ‘ona koja pomaže u kući, 
kućna pomoćnica'; žene 3. “osobe koje spadaju u poslugu ili u radnu snagu'), 
regionalne ili okazionalne (papak “onaj koji se spušta s kamenjara ili dolazi iz 
zaostalih krajeva u gradove"), nepotvrđene u korpusu (duševna prostitutka “1. ona 
koja sanjari o seksualnim avanturama, a ne usudi se upustiti u istinsku vezu 2. ona 
koja iskorištava muškarca i drži ga u nadi da će postići uspjeh; ona koja obećava ili 
daje nade u intiman odnos u koji ne misli ući), seksističke (žena “osoba po spolu 
suprotna muškarcu'; kurva nevjerna Zena’) ili na koji drugi način pristrane i 
afektivne (derogativne, deprecijativne, jednostrane itd.). 

Treichler (1989: 61-62) naglašava da i izbori u feminističkome rječniku 
mogu biti problematični i da u takvu rječniku također ima neizbjeznoga 
privilegiranja, ali zato su ona i Ch. Kramarae zahtijevale kritiku svojega rječnika i 
prijedloge za promjenu. Dakle njihov rječnik nije preskriptivan, nametljiv ni 
isključiv, samo je svojevrsna reakcija na opće, autoritativne rječnike koji pod 
krinkom objektivnoga registriranja jezične uporabe ovjekovječuju rodne stereotipe. 
No ništa se neće u toj praksi promijeniti ako netko ne reagira i upozori autore ili 
urednike rječnika na pogreške. Gorjanc je (2007) upozorio, između ostaloga, na 
neravnopravan leksikografski tretman imenica za žene i muškarce u Slovaru 
slovenskega knjižnega jezika (1970-1991 [2000]) i njegove su primjedbe shvaćene 
ozbiljno: u posljednjemu izdanju toga rječnika (2014) sporna su mjesta korigirana. 
Stoga vjerujemo da će se u nekome sljedećem izdanju RHJ-a (neudana) Zena 

definirati kao ‘Zenska osoba’, a da se u Velikome Anicu kurva nece definirati kao 
“nevjerna Zena’. 

IZVAN KANONA: O PARODIJSKIM I SATIRICNIM SPJEVOVIMA 
A. GLEĐEVIĆA IM. ZLATARICA 


Lahorka PLEJIC POJE 


The main presumption of this paper is that parody and travesty, which rest on strongly empasized 
intertextual relations, have always been realized within the literary mature and developed cultural 
environments. As far as the literature in the Croatian language is concerned, the only exmple of this 
kind of environment has been the Ragusan one. By drawing on the poems Avdijenca, Prskanja and 
Prodece of Antun Gleđević from the beginning of the 18% century and Marin Zlatarić's poem Pisaocu 
ružne Periegesi from the begenning of the s 19th century, it can be stated that parodical, travestied and 
burlesque procedures have often been skilfully combined predominantly in the function of the satirical 
attack on the real persons. Due to the modest aesthetic impression of the mentioned poems, it might be 
concluded that 18th century Ragusan literature has lacked important authors, works and geners. 
Consequently, it has not been able to produce parodies and travesties of the literary masterpieces 
which might be labelled aesthetically demanding. 


Key words: Antun Gleđević, Marin Zlatarić, parody, travesty, burlesque, satire, intertekstuality, 
(hypertekstuality) 


Složen povijesni razvoj hrvatskih zemalja, u kojima satovi nisu otkucavali isto 
vrijeme, uvjetovao je i profil hrvatske ranonovovjekovne književnosti. Tako se u 
literarno inferiornijim sredinama, onima u kojima nije bilo jake literarne tradicije, 
rijetko javljaju parodije, burleske, travestije, pastiši i karikature, koji počivaju na 
intertekstualnim (ili, prema Genetteu, hipertekstualnim)! odnosima. Takva se 
književnost od 16. do početka 19. stoljeća više ili manje kontinuirano piše samo u 
Dubrovniku. To i ne treba čuditi s obzirom na to da uporaba parodijskih, 
travestijskih, burlesknih i karikaturalnih postupaka sugerira da je riječ o književnosti 
drugoga stupnja,? dakle onoj koja predmnijeva već oblikovane žanrove, ustaljene 
teme i postupke, odnosno književno sofisticiranu sredinu, koja parodičaru 
omogućuje da se oslanja na kompetencije svojih čitatelja (Hutcheon 1985: 19 i d.). 


1 Premda sam se u ovom radu podosta oslanjala na Genettea (1997a), koji predlaže da se termin 
intertekstualnost preciznije definira te da se za relaciju o kojoj je ovdje riječ uvede termin 
hipertekstualnost, ovdje sam upotrijebila prvi pojam jer je u hrvatskoj znanosti uobičajeniji i često se 


upotrebljava upravo u onome značenju koje je Genette pripisao hipertekstualnosti, a to je: bilo koji odnos 
koji povezuje tekst B (hipertekst) s nekim starijim tekstom A (hipotekstom), pri čemu je važno da nije 
riječ o komentaru, nego o nekoj vrsti transformacije ili imitacije (Genette 1997a: 5). 
2 Parafraziram naslov Genetteove studije o hipertekstualnosti Palimpsesti. Književnost drugoga stupnja 
(Genette 1997), premda treba imati na umu da se pojam „drugoga stupnja“ rabi uvjetno. 

Od 16. stoljeća do propasti Dubrovačke Republike, pa i tijekom 19. stoljeća, u 
relativno maloj, ali plodnoj sredini nastao je niz djela koja računaju na komičnu i(li) 
ironičnu imitaciju i aproprijaciju tradicije određenoga žanra, stila, tematskoga 
kompleksa ili toposa.! Među takvim su djelima najpoznatije parodijske poeme Derviš 
Stijepa Đurđevića, Gorštak Ivana Bunića Vučića i Suze Marunkove Ignjata Đurđevića, 
koje su s pravom privlačile pažnju književnih povjesničara. Nešto su rjeđe 
predmetom interesa bili sastavi u kojima su satiričpni postupci izraženiji, a 
parodijski, travestijski ili burleskni slabije vidljivi, kao što je, primjerice, pjesma Šali 
se s gizdavijem gospodinom Dominka Zlatarića ili pak Gomnaida Junija Palmotića. 
Konačno, stanovit broj takvih tekstova ne samo da nije podrobnije opisan, nego je i 
slabo poznat.2 To je donekle razumljivo, jer takvi tekstovi nisu konkurentni 
poznatijim dubrovačkim parodijama. No njihova estetska inferiornost ipak nas ne 
lišava obveze da ih opišemo filološki, a nisu oni posve nezanimljivi ni poetološki, pri 
čemu je znakovit njihov odnos prema literarnim prethodnicima, odnosno prema 
tradiciji visoke književnosti. Stoga ću ovdje izdvojiti spjevove dvojice pjesnika, 
jednoga s početka 18. stoljeća i drugoga s početka 19. stoljeća, u kojima se taj odnos 
može oprimjeriti. Prvi je Antun Gleđević, a drugi Marin Zlatarić. 

Antun Gledevié (1656/7? - 1728), dubrovački pučanin bez znatnije 
naobrazbe, ali strastven čitatelj starijih dubrovačkih pjesnika, koje je i prepisivao, 
ostavio je žanrovski raznolik opus: nekoliko tragikomedija, jednu božićnu pastoralu, 
ljubavno, moralističko i satirično pjesništvo. Ovdje nas zanimaju njegova tri spjeva, 
Avdijenca gospodina Tovarkanti, Prskanja i Prodece, nastala u tradiciji stihovanih 
rugalačkih pjesama ad hominem, kakve su i spomenute pjesme D. Zlatarića i J. 
Palmotica.3 Premda je Gleđević po mnogočemu slabiji pjesnik od prethodnika, 
njegovi se spjevovi izdvajaju po nekoliko posve inovativnih postupaka. Prvo, nisu 
potpisani autorovim imenom,“ nego se uz naslove pojavljuju pseudonimi. Oni se 
pritom ne rabe da bi prikrili identitet autora, nego je riječ o estetskoj gesti, odnosno 
literarno osvijeStenom postupku kojim se otvara prostor za parodiranje, 
travestiranje i satiru. To je, koliko mi je poznato, i jedini slučaj uporabe pseudonima 
u staroj dubrovačkoj književnosti pa je utoliko zanimljiv. 


1 Ovdje će se govoriti o tekstovima u kojima interferiraju elementi parodije, travestije, burleske i satire. 

U stručnoj se literaturi ističe da se parodija, travestija, burleska, satira, pastiš i karikatura rijetko 
pojavljuju u ,čistome“ obliku te ih je teško jednoznačno definirati. Katkada se određuju kao žanrovske 
kategorije, katkada kao postupci koji se povremeno pojavljuju u tekstu. No sve važnie rasprave ističu 
da su se ti pojmovi tijekom stoljeća mijenjali te da nije moguće dati transhistorijske definicije. 

2 Začetak proučavanja toga korpusa (prilično fluidnih granica) predstavlja davna rasprava Luka Zore 
(1884), koji je, na tragu talijanske literature, uveo pojam heroikomične poeme te ukratko opisao 
nekoliko sastava i uputio na veze s talijanskom književnošću. Taj pojam u struci nije zaživio, premda 
danas nema prikladnoga generičkog termina za takve sastave. U novije vrijeme tim se korpusom 
pozabavila Slavica Stojan (1993), uvevši pojam tzv. berneskne poezije, a pojedinih se ironičnih, 
satiričnih ili burlesknih pjesama doticala u studijama koje se bave različitim kulturološkim temama. 

3 Spjevovi, sačuvani u autografima u Arhivu HAZU u Zagrebu, objavljeni su u knjizi Fjesni slane (Plejić Poje 
2013), u predgovoru koje sam se dotaknula i aspekata o kojima će ovdje biti riječi. 

4 Točnije bi bilo reći da nisu nepotpisani, što je čest slučaj sa starim tekstovima koji su ostali u 
rukopisima, pa čak i s ponekim tiskanim tekstom. 

Autorstvo se Avdijence i Prskanja pripisuje „Vukmiru Zlatonosovicu 
Hercegovcu“. Vukmir Zlatonosović velikaš je iz 15. stoljeća, a sudjelovao je u 
dubrovačkoj kupnji Konavala u kojima se kreću i protagonisti spjeva. Pretpostavljam 
da to ime čitateljima iz 18. stoljeća više nije prizivalo povijesne reference, nego 
ponajprije komične. Vukmir je, naime, ime koje nije pripadalo urbanoj dubrovačkoj 
sredini; u tvorenici Zlatonosović spojili su se pak disparatni pojmovi, dragocjeni 
metal i nos kao najismjehivaniji organ na tijelu, a atribut Hercegovac nosio je 
komične konotacije vezane uz ljude iz dubrovačkoga zaleđa. Mistifikacija 
uspostavljena uvođenjem pseudonima u naslovu Prodeca dodatno je naglašena jer 
se mistificira i podrijetlo građe. Puni naslov, naime, glasi: Prodece gospodina 
kavalijera Mandrislava skupjene po Osinjaninu, što bi značilo da je riječ o prethodno 
oblikovanoj, zgotovljenoj građi, koja se samo posreduje. 

Nadalje, naslovi sadrže elemente kojima se sugeriraju parodijske i 
travestijske intencije. Naslov Avdijenca gospodina Tovarkanti uključuje 
diskrepanciju između audijencije, kao čina vezana uz više društvene slojeve i važne 
prigode, i kovanice Tovarkanti, prezimena načinjena prema Cavalcanti.! Tako se 
aktivira aksiološki nabijena i dugom literarnom uporabom učvršćena opreka između 
konja i magarca, kao i mehanizam prijenosa značenja sa životinje na čovjeka, sa svim 
konotacijama koje su se upravo u toj opreci nataložile tijekom stoljeća. Leksem 
prskanje iz naslova drugoga spjeva podrazumijeva pak, na što se upućuje i u samome 
tekstu glagolom prskati, na pljuvanje, odnosno ruganje ili pogrđivanje. U Prodecama 
gospodina kavalijera Mandrislava skupjenima po Osinjaninu također se javlja 
proturječje: prodece su talijanska riječ za junačka djela; kavalijer je vitez. Fingira se 
dakle da je riječ o junačkoj građi, epskoj ili historiografskoj, odnosno onome što se 
ustalilo nazivati res gestae, pri čemu je Gleđević možda posegnuo i za parodijom 
pojedinih dionica vlastitih tragikomedija. Kao što je rečeno, naslovom se kaže da su 
prodece ,skupljene“, što bi trebalo značiti da je protagonist važna osoba koja je već 
ušla u povijest ili pjesmu. No visoki mimetski modus koji je konotiran tom 
sintagmom urušava se imenom Mandrislav. Riječ je o također komičnoj složenici, 
koja spaja ozbiljno s jedne strane i trivijalno, komično i degradirajuće s druge; 
nastavak -slav karakterističan je za imena brojnih ,slovinskih“ vladara, junaka i 
važnih povijesnih osoba, dok su mandre prostor gdje se muzu ovce. 

Spomenuta mistifikacija nastavlja se i u introdukcijama: u uvodnoj dionici 
Avdijence, koja ima funkciju metatekstualnoga komentara, tvrdi se da je građa 
preuzeta iz stare „historije“ „slovinskijeh od naroda“, a autor ju je samo preradio: „I 
bivši ga, ko znah bolje, / s nje [misli se na muzu, op. L. P. P.] pomoći obratio, / k vami 
sam ga s drage volje, / drazi moji, uputio“ (93-96). Djelo je posvećeno ,mladosti 
dubrovačkoj“, dakle onima kojima su nasušno potrebni uzorni, poučni primjeri iz 
povijesti, čime se fingira i didaktična zadaća spjeva. U Prskanjima, koja su nastala 
godinu nakon Avdijence, postupak mistificiranja se ponavlja:2 


1 Cavalcanti je prezime stvarne osobe koju je Gleđević napao svojim spjevom, o čemu v. Pantić 1978: 356. 
2 Citati se navode prema knjizi Pjesni slane (Plejić Poje: 2013). 

Lani u doba od jemanja 
Avdijencu dah in luce, 

a sada cu dat Prskanja, 

ka se rugat smješnijem uče. 


Njih sam našo ja po sreći 
ispisana od starina 

ljeta ovoga, istu šteći 
historiju od Slovina. (1-8) 


Među dvama spjevovima ipak postoji razlika: u prvome je uvodna dionica 
ozbiljna (kazivač podsjeća na slavnu dubrovačku povijest, 1-36. stih), pisana visokim 
stilom te dikcijom bliskom Gundulićevoj, dok se u Prskanjima već u prvoj strofi 
otkriva ponešto o komičnoj, odnosno satiričnoj nakani djela. 

U Prodecama, a donekle i u Prskanjima, Gleđević je posegnuo za metaforom 
satire kao lijeka, odnosno satiričara kao liječnika, čime se, posvjedočivši pamćenje 
žanra, nadovezao na dugu tradiciju koja počinje s Lucilijem. Dok je u Prodecama 
metafora opsežnije razrađena, a funkcija satire tumači se posve ozbiljno, čak i 
parafrazom stihova iz Gundulićevih Suza sina razmetnoga, u Prskanjima se 
„ljekovita“ funkcija satire ilustrira grotesknom slikom svijeta kao utrobe pune 
tjelesa, koja se povremeno usmrde pa utrobu treba otvoriti i prozračiti. Tako se 
visoko miješa s niskim, ozbiljno s komičnim, a obuhvatnija interpretacija koja 
poroke i mane motri kao problem na univerzalnoj razini, kao konstante ljudske 
naravi i društva protiv kojih vrijedi rogoboriti, sa zluradnošću uperenom protiv 
konkretnoga pojedinca. 

Osim u introdukcijama, spomenuti se postupci provlače kroz sva tri spjeva. 
Primjerice, postupak mistifikacije u Prskanjima udvostručuje se usložnjavanjem 
narativnih razina, odnosno umetanjem podulje ,pjesme“ jednoga od likova. I ta se 
umetnuta pjesma služi postupcima visoke literature (pohvalom karakterističnom za 
panegirik, topikom utješnoga govora), ali je predmet opijevanja konj, pa se tako 
može govoriti o parodijskome postupku. Nadalje, osim imena u naslovima, prizvuk 
komike nose i imena koja se javljaju u spjevovima (Jakimir, Gleđimir). I postupci 
karakterizacije likova nerijetko upućuju na vezu s visokom literaturom. Bilo da je 
riječ o opisima, pripovjedačkim komentarima ili pak o kraćim narativnim dionicama 
u funkciji karakterizacije, katkada se kao hipotekst evociraju viteški epovi, 
historiografija ili panegirici s pripadajućim im toposima (primjerice, topos slavnog 
podrijetla ili sapientia et fortitudo). Ti se toposi redovito vežu uz trivijalne, pa čak i 
sramotne osobine ili postupke likova. Česti su i karikaturalni prikazi i groteskne 
slike vezane uz tijelo i tjelesnost. Obilna je i uporaba makaronike, a najvažnija je 
retorička strategija ironija. Međutim, usprkos brojnim parodijskim i travestijskim 
postupcima, u sva je tri spjeva težište na ismijavanju nekih konkretnih osoba, a ne 
tekstova. Parodičnost ne služi ismijavanju nekog literarnog predloška, teme, stila ili 
sličnoga, nego da bi se izrugali i napali konkretni, stvarni pojedinci. Stoga bi se 

moglo reci da parodija i travestija predstavljaju jednu od strategija u spjevovima 
kojima je dominantan satirički impuls.! 

U formalnome pogledu važno je istaknuti aspekt stiha, odnosno strofe. 
Introduktivne dionice Prskanja i Prodeca ispjevane su u osmeračkim katrenima, a 
ostalo u strofi sesta rima, koja se smatra jednim od žanrovskih signala parodijskih 
poema. Danas su nam poznate samo dvije poeme niskomimetskoga modusa koje su 
ispjevane tom strofom prije Gleđevića: Derviš Stijepa Đurđevića i Gomnaida Junija 
Palmotica.2 Bez obzira na malen „statistički uzorak“, može se ustvrditi da je Gleđević 
bio svjestan semantike te strofe te da je i to jedan od elemenata koji svjedoči o 
dijalogu s domaćom književnom tradicijom. 

Marin Zlatarić, vlastelin čiji su preci tek nakon potresa 1667. dobili plemićki 
status, nije bio osobito obrazovan, ali je bio impresioniran jakom književnom 
tradicijom rodnoga grada, a osobito vlastitim slavnim pretkom Dominkom 
Zlataricem i rođakom Ignjatom Đurđevićem.3 Opus mu je do danas ostao u rukopisu, 
a iznimka je tek dopuna Osmana. No za razliku od toga dopjeva i prepjeva 
Gessnerovih Idila, ostali njegovi hrvatski stihovi pripadaju tradiciji bernesknoga, 
šaljivoga, ali trivijalnoga pjesništva. U spjevu Pisaocu ružne Periegesi,* svojevrsnom 
stihovanom obračunu i vjerojatno prvome protuspjevu na hrvatskom jeziku u 
dubrovačkoj književnosti, napada pjesnika Đuru Ferića, odnosno njegov latinski 
spjev Periegesis orae Rhacusanae.5 Zlatarić, doduše, nije dovršio svoju invektivu, no 
zamislio ju je kao stihovani komentar predloška. 

Ferićevo djelo tiskano je u Dubrovniku 1803. godine, a sastavljeno je u 3368 
heksametara. Riječ je o deskriptivnome spjevu koji opisuje područja Dubrovačke 
Republike, njezine stanovnike i običaje. Kao što je to bilo uobičajeno u dubrovačkoj 
književnosti 18. stoljeća, on sadrži brojne literarne signale, premda nema obilježja 
fikcionalne književnosti. Počinje uvodnom pjesmom (Carmen prodromum), a 
završava opisom Grada (Prosopopeja Rhacusanae urbis). Unutar toga okvira nižu se 


1 L. Hutcheon inzistira na tome da cilj parodije nije nužno sam predložak (1985: 57), dok su Genetteova 
određenja znatno restriktivnija jer naglašavaju tijesnu vezu hipoteksta i hiperteksta (1997b). 

2 Đurđevićeve Suze Marunkove nisu datirane pa se ne može reći jesu li nastale prije Gleđevićevih poema ili 
nakon njih. 

3 O tome je ostavio svjedočanstvo u Imeniku razlikijeh slovinskijeh glasovitijeh dubrovačkijeh pjesnika 
(rukopis 5192 u Nacionalnoj i sveučilišnoj knjižnici u Zagrebu). To je mali biografski leksikon s 
natuknicama o 69 Dubrovčana koji su se istakli stihovima na ,slovinskom“ jeziku, pri čemu su izostavljeni 
suvremenici. 

4 Zlatarićev spjev do danas nije objavljen; jedan se rukopis čuva u Znanstvenoj knjižnici u Dubrovniku 
(sg. 918), a jedan u Arhivu HAZU (sg. VII-105). Manji je fragment toga spjeva objavljen u studiji Slavice 
Stojan (2001: 453-457), a uvodna je pjesma objavljena u mojoj knjizi (Plejić Poje 2012). Kao filološki 
kuriozitet navodim činjenciu da rukopis iz Arhiva HAZU između 1967. i 2012, dakle punih 45 godina, 
nitko nije uzeo u ruke. 

5 Premda se povijest odnosa dvojice pjesnika ne može potpuno rekonstruirati, čini se da je Zlatarić isprva 
poštova Ferića, jer je za svoga boravka u Italiji 1792. napuljskome biskupu darovao Ferićevu knjigu 
Paraphrasis psalmorum poetica (1791). Irena Bratičević upozorila je na podudarnost Zlataricevih 
epigrama protiv dubrovačke vlastele s Ferićevim epigramima (2012: 48, 49). Ferić se pak u ciklusu 
Epigrammata de nostratibus našalio sa Zlatarićem, napisavši da ovaj hoda po krovovima poput mačka, da 
bi lakše uvukao u tuđe ložnice (epigram je objavljen u knjizi Hrvatski latinisti, IL, Zagreb 1970, 684-685). 

opisi dubrovačkih krajeva i običaja, podijeljeni u dva dijela (I: Cavtat, Konavli, Župa, 
Šumet, Rijeka, Orašac, Trsteno, Gornja sela, Slano, Ston, Stonski rat i Pelješac; II: 
Lastovo, Mljet, Šipan, Lopud, Koločep, Daksa). 

Situacija je u Zlatarićevu protuspjevu ponešto jednostavnija nego u 
Gleđevića jer nema pseudonima i mistifikacija, kao i zbog toga što je u cijelosti 
koncipiran kao monolog kazivača u prvom licu. Iz naslova - Pisaocu ružne Periegesi - 
jasno je da on nastaje kao negativan odgovor na Ferićevo djelo. Očito je dakle tko je 
(unutartekstni) adresat spjeva, o čemu se u njemu govori, pa i s kojom je namjerom 
sastavljen. Atribut ružan svakako nagovješćuje deprecijativne strategije parodije, 
satire, burleske ili karikature. 

U formalnome pogledu Zlatarić slijedi strukturu hipoteksta, jer i njegov spjev 
sadrži Carmen prodromum, koja se tiče teme samoga djela, a iza koje slijede knjige ili, 
uvjetno rečeno, pjevanja. Spomenuta uvodna pjesma metatekstualne je naravi i 
takva je ,naslijeđena“ od Ferića, no Zlatarić dodaje i stihovani Pridgovor, koji postaje 
meta-metatekst: u njemu se objavljuje autorska namjera i ton te se komentira Ferić 
kao osoba i kao pjesnik. Središnje mjesto pritom zauzima mnoštvo motiva iz 
tradicionalnoga mitološkog rekvizitarija uz koji se veže pjesničko stvaranje: muze, 
Helikon, Pegaz, Kastalijski izvor i slično. Mitološki personal nadležan za pjevanje i 
topografija Parnasa pojavljuju se u dubrovačkoj književnosti na hrvatskom jeziku i 
prije Zlatarića, osobito u humanizmu i renesansi (primjerice, Fjesanca Apolu i 
Fjesanca muzam Mavra Vetranovića), no nigdje tako izravno i intenzivno u funkciji 
izrugivanja Ferića i njegova djela, izvrnuti naglavce, odnosno travestirani. Uz 
mitološka bića vežu se, naime, posve neprikladne, niske geste, kojima će oni ismijati 
i ocrniti pjesnika, umjesto da mu pribave vječnu slavu:! 


Pjevalice svete paka 
davale bi sto pljusaka, 
a pjesnici čim vidjeti 
budu tebe smiono iti, 
tko s tojagom, tkogod stinom, 
mlatio bi te, tko s brstinom, 
tko omico ružno roge, 
tko zakopo u rep noge. (35-42) 


O Ferićevoj se pjesničkoj vještini, posve uobičajeno za travestije i satire, 
govori s pomoću komične i deprecijativne usporedbe iz kulinarske sfere: 


Sva ti 'e krepos, sve ti 'e znanje 
sukat verse ko lazanje. (23 - 24) 


Komična vizura Parnasa, minijaturni mundus inversus, služi ismijavanju loših 
pjesnika, u koje se ubraja i Ferić, no njome se s druge strane implicira da su 
pjesništvo i pjesnički posao ugledni i važni. Očituje se to i u višekratnome 


1 Stihovi se navode prema rukopisu iz Arhiva HAZU VII-105, a transkripcija je moja. 

uspostavljanju distinkcije između leksema pjesnik i versista,! pri čemu se prvome 
pridaju pozitivne konotacije, a drugome, koji se veže uz Ferića, pejorativne: 


Ljubu zaisto djeve čiste 
sve pjesnike, ne versiste. (145-146) 


Uvodna pjesma završava najavom satiričkoga pastiša: 


Ludo, smiono i himbeno 
sve što reče, potlačeno 
s razlogom će biti od mene 
kako od stvari nijedne scijene... (83-86) 


I doista, ostatak Zlatarićeva spjeva slijedi kompoziciju latinske Perijegeze, 
oslanja se na njezine motive, a pojedine stihove i citira, pa se na prvi pogled čini da 
se autor čvrsto drži predloška. No već u uvodnoj Carmen prodromum postaje jasno 
da će se Zlatarićev tekst više usredotočiti na autorovu osobu nego na poetiku 
njegova djela. Kao motiv za takav obračun navodi se ljubav prema Dubrovniku:2 


MA će pomnja bit i hvala 
ukazat ti sve do mala, 
k6 za rodno mjesto moje 
tlačim, hulim pjesni tvoje... (129-132) 


Ukratko, za razliku od urnebesnoga tona introdukcije, u ostatku se spjeva 
ponajviše napada Ferić kao loš pjesnik, difamator i lažac; demantiraju se, premda ne 
osobito uvjerljivo, pojedina njegova zapažanja i opisi te se negira njihova 
vjerodostojnost. Zlatarićev je spjev tako hibridna tvorevina čiji uvodni stihovi 
obećavaju parodiju, travestiju ili satirički pastiš, no potom se pokazuje da se ne 
provodi ni transformacija ni imitacija predloška, nego se (kvaziJargumentacijskim 
diskursom, uvjetovanim neslaganjem s nekim  Ferićevim stavovima ili 
vrednovanjima pojedinih dubrovačkih običaja, ljudi, krajeva i, još izrazitije, sa 
samom osobom, ostvaruje polemika. Nadalje, za razliku od složenijega prosedea u 
Gleđevićevim spjevovima, u Zlatarićevu spjevu dominira, kako je rečeno, 
(kvazi)argumentacija. Međutim, kako u starome Dubrovniku nije bilo proznih 
žanrova koji bi obnašali neke od zadaća koje je Zlatarić namijenio svome spjevu, on 
se utekao stihu i literarnim postupcima, pa je tako prizvao i Apolona, muze i sve ono 
što uz njih ide, a potom je uslijedio prilično suhoparan obračun s Ferićevim „lažima“. 
Dok je Ferić, koji je u latinskim heksametrima strance izvještavao o narodnim 
pjesmama i običajima, imao na umu inozemnu publiku, Zlatariću je očito bilo stalo 


1 U rukopisu je riječ versista podcrtana, kao što su podcrtane i neke druge riječi koje pripadaju, uvjetno 


rečeno, književnoznanstvenome leksiku, što upućuje na važnost koju je Zlatarić pridavao književnosti i 


pjesničkome poslu. 


2 S. Stojan drži da je Zlatarić napisao svoju pjesmu zbog toga što je njega, Zlatarića, i njegove drugove 
vlastelu, pučanin Ferić nadmašio u nastojanju da ,s puno senzibilnosti, ljubavi i ne bez stanovite 


poetičnosti, prikaže različitost i ljepotu dubrovačkog krajolika i njegovih žitelja“ (2003: 366). 

iskljutivo do osporavanja Fericeva spjeva u domacim okvirima. U Zlataricevim se 
argumentima spominje rodoljublje, a nekoliko biobibliografskih detalja koji govore o 
zahladnjenju odnosa izmedu dvojice pjesnika navode na zakljutak da su, uz interes 
za ,opće dobro“, u pisanju protuspjeva bile važne i znatne svjetonazorske i staleške 
razlike, a možda i želja da se u vlastitoj, dubrovačkoj sredini izravnaju i neki osobni 
računi.! 

Odgovor na pitanje zašto je Pisaocu ružne Periegesi ispjevano različitim 
tipovima stihova i strofaž možda leži u Nauku više razlikijeh načina pjesni slovinskijeh 
(rkp. 5192 u NSK u Zagrebu), gdje se nabrajaju, ukratko opisuju i citatom 
potkrepljuju pojedine vrste strofa. Čini se, naime, da se u Zlatarićevu spjevu stihovi 
ne izmjenjuju po nekom pravilu te da autor nije imao na umu specijalizaciju 
određenih strofa za različite tipove iskaza,3 pa se plauzibilnom nadaje pretpostavka 
da je taj štovalac muza i jedan od posljednjih pjesnika staroga Dubrovnika samo 
želio pokazati u kakvim se sve metrima može pjevati na hrvatskom jeziku. 


Po mnogočemu različiti, Gleđević i Zlatarić ipak su bliski po tome što su s 
jedne strane deklarirani poštovatelji svojih pjesničkih prethodnika,“ a bilo da 
preuzimaju gotove stihove ili strofe, bilo da slijede njihovu dikciju), a s druge strane 
obojica sastavljaju oštre stihovane napade ad hominem. U spjevovima obojice 
pjesnika zamjetna je intertekstualna igra, odnosno sklonost prema parodijskim i 
travestijskim postupcima, koji predmnijevaju visoke žanrove i visoki stil kao 
hipotekst. No za razliku od poznatijih dubrovačkih parodijskih poema, ti tekstovi ne 
komuniciraju ponajprije s literaturom, nego se, nakon metatekstualnih uvoda, 
usredotočuju na napad na stvarne osobe. S jedne se strane dakle, pokazuje da je riječ 
o spjevovima u kojima se očituje poznavanje različitih pjesničkih postupaka i 
sposobnost njihova kombiniranja i poigravanja. S druge strane, takvi postupci tvore 
samo literarni okvir građi koja sama nije literarna, niti je autorima bilo do 
oblikovanja koherentnijega fikcionalnog svijeta. Može se to objasniti potrošenošću 
jedne književne kulture, u kojoj više nije bilo ni velikih tema ni žanrova ni autorskih 
osobnosti, kao što je to književna povijest, uostalom, već odavno utvrdila. Prema E. 
Hvorst'janovoj, parodija se intenzivnija javlja onda kada treba nadoknaditi 


1 Kada je ovaj tekst već bio završen, objavljena je studija Wendy Bracewell (2015), u kojoj autorica 
analizira složen odnos između Ferića i Zlatarića, kao i između njihovih spjevova te, zahvaljujući jednom 
Ferićevu novopronađenom pismu, donosi posve nove i iznimno važne spoznaje o toj polemici i njezinu 
kontekstu. 

2 Pridgovor, Carmen prodromum i Liber I sastavljeni su u osmeračkim distisima (ukupno 286 stihova, što 
čini više od polovice spjeva); potom je Liber II ispjevan u strofi sesta rima (90 stihova), Liber III u 
dvostruko rimovanim dvanaestercima (32 stiha), Liber IV u osmeračkim katrenima s rimom abab (40 
stihova) i Liber V u katrenima s tri osmerca i jednim četvercem (64 stiha). 

3 Pitanje je za koje bi se stihove i strofe odlučio da je spjev napisao do kraja, jer je u prvih pet pjevanja (a 
da je slijedio Ferića do kraja, bilo bi ih devetnaest), upotrijebio sve dominantne stihovne i strofičke oblike 
dubrovačke književnosti. 

+ Gleđević je u ozbiljnim djelima u mnogočemu nasljedovao Gundulića, a prepisivao je i djela 
dubrovačkih pjesnika; Zlatarić je pak izrijekom potvrdio važnost tradicije u više svojih djela, među 
kojima se može izdvojiti Imenik razlikijeh slovinskijeh glasovitijeh dubrovačkijeh pjesnika. 

nedostatak ,primarnih žanrova“ ili ,primarnih diskursa“ (2002: 242). Vrijedi to 
možda za Suze Marunkove Ignjata Đurđevića. No Gleđevića je želja za osobnim 
obračunima odvela u posve trivijalnu sferu, gotovo progutavši i talent i sklonost 
parodiji, travestiji i burleski. U Zlatarića je talenta bilo znatno manje. Uz osobna 
ograničenja, spjevovi dvojice autora svjedoče i o tome da je spomenuti nedostatak 
„primarnih“ rezultirao slabom kvalitetom „drugostupanjskih“ žanrova, da se 
poslužim Genetteovim terminom. Sofisticirani postupci tako se javljaju tek kao 
dobro naučena lekcija koju ipak nije lako uklopiti u osobne obračune. 

Ta rezignirana primjedba uklapa se u sve dosadašnje ocjene dubrovačke 
književnosti uoči pada Republike. U skladu s tim, kvalifikacija iz podnaslova 
Genetteove knjige - književnost drugoga stupnja (la littérature au second degré) - 
dala bi se izvući iz izvornoga konteksta. Uz primarno značenje, koje podrazumijeva 
intertekstualni, odnosno hipertekstualni odnos, ona se može upotrijebiti i kao 
prikladna estetska etiketa. U tome smislu Gleđević i Zlatarić predstavljaju dvije točke 
jedne etape: prvi početak kraja, a drugi zaključak iscrpljenoga, premda u cijelosti 
ipak najsjajnijega poglavlja hrvatske ranonovovjekovne književne povijesti. 

KOMEMORATIVNE SVECANOSTI I PROIZVODNJA SVJETOVNIH SVETACA 
GUNDULIĆEVA SLAVLJA U HRVATSKOJ KNJIŽEVNOSTI 19. ST. 


Marina PROTRKA ŠTIMEC 


Secularization of public space in 18th and 19th Century was connected with broader aesthetic, cultural 
and political changes that led Croatian literature of this time to thorough processes. Sacral aura, as 
Aleida Assmann demonstrated, has been transmitted from religious to the cultural and artistic 
(especially literary) space that served as the main point of national legitimization. At this point, only 
aesthetical autonomy, as Peter Biirger clearly demonstrates, assures adequate its pedagogical role in 
society. That seemingly paradox assures understanding and placing canon writers in national and 
“universal” culture and society. This paper deals with commemorative practices as a privileged forms 
in production culture of memory that generate social and aesthetic values. 19th Century Croatian 
literature affirms baroque author Ivan Gundulić as a grounding stone of collective identity and a 
greatest symbolic value. As a canon writer and a cultural icon, he was declared to be “founding father" 
of national literature. His commemorative ceremonies during organized in 1838, 1888 and 1893. 
revealed recognizable common pattern that was the result of actual changes, cultural transfers and, as 
J. Leerssen pointed out, inter-national displays. Although all this festivals has been organized in Ivan 
Gundulić's honor, following common pattern, they were clearly showing broader changes in the ways 
that literature posits itself in broader social space. 


Key Words: commemorative practices, culture of memory, cultural saints, canon, Ivan Gundulić, 
Croatian literature, 19th Ct 


Dinamična mreža književnih, kulturnih, društvenih i političkih zbivanja u 19. 
stoljeću povezana je s “autorefleksivnim kultiviranjem prošlosti kao izvora 
kolektivnog identiteta" (Rigney, Leerssen 2014: 5). Posredovanjem tih procesa, 
među ostalima, kreiraju se “prostori sjećanja“ koji se, kako napominje Pierre Nora 
(2006: 21-44), oblikuju kao dio procesa modernizacije. Mjesta sjećanja uglavnom 
nastaju i definiraju se javno, vrlo često masovno, u procesima koji se zbivaju 
ritualizirano i ciklički. Najčešće su to podizanje spomenika, otvaranje muzeja ili 
organiziranje javnih, često masovnih slavlja, susreta i ceremonija koje, u procesu 
sekularizacije kulture, zadržavaju formalni oblik srodan crkvenim ceremonijama. 

Kultura komemorativnih ceremonija, kako je pokazala Mona Ozouf (1976), 
počela se širiti Europom krajem 18. stoljeća nakon američke proslave tristote 
godišnjice Kolumbova dolaska u Novi svijet, organizirane 1792, te nakon 
revolucionarnih slavlja (fétes revolutionnaires) upriličenih u Francuskoj. Roland 
Quinault (1998) pokazuje kako u drugoj polovici 19. stoljeća Europu zahvaća “kult 
stoljetnih proslava" koje simbolički dojmljivim zbivanjima omogućuju sudionicima 
priliku da javno, “na ugodan način, zajednički iskažu svoju lojalnost" (Rigney, 

Leerssen 2014: 7). Bez obzira na ostalo, komemorativni rituali “uvode cikličnu 
dimenziju u nacionalne narative” (ibid.) u koje ponovno uključuju obrasce 
kontinuiteta i ponovljivosti u svijetu koji se vidljivo mijenja. “Kult stoljetnica” u tom 
smislu funkcionira kao obnavljanje ranijih formi proslava koje su najčešće bile 
vezane uz religijske ili pak vladarske, dinastičke prakse. Ritualizirane prakse tada, 
prema Rigney i Leerssenu, postaju naglašeno autorefleksivne, što znači da svjesno 
ulaze u proces proizvodnje značenja - dovodeći u vezu vlastiti angažman s ranijim, 
sličnim zbivanjima. 


Komemorativne svečanosti: epidemija stoljetnica 


Komemorativno obilježavanje stoljetnica na najširem južnoslavenskom 
području formalno i sadržajno posve nalikuju na slične proslave koji su u 19. 
stoljeću zahvatile druge, kako se u ono doba običavalo reći, “prosvijećene narode" 
Europe. Uključivale su masovna javna okupljanja, sekularne ceremonijale koji 
uvelike nalikuju crkvenim obredima ili se dijelom s njima preklapaju, formalizirane 
govore, procesije, bankete, pjevanje pjesama u čast slavljenika, nastupe zborova, 
prikazivanje iluminacija, “apoteoza”, “živih slika" ili drugih teatraliziranih oblika i 
postupaka koji se izvode javno, na posebno odabranim mjestima sjećanja i u 
prisutnosti većeg broja ljudi. Te se emfatične proslave, kao svojevrsna “groznica 
stogodišnjica", odnosno “epidemija književnih stogodišnjica" (Rigney, Leerssen 
2014: 13-14) vrlo brzo šire, pa se organiziraju Shakespearove, Schillerove, 
Puškinove, Danteove, Petrarkine, Prešernove obljetnice kojima se po svojim 
formalnim obilježjima i diskursu mogu pribrojati i Gundulićeve. 

Prva Gundulićeva „stoljetnica“, proslava dvije stotine godina od njegove 
smrti,! organizirana u Zagrebu 20. prosinca 1838, danas nam se, kao i mnoge slične, 
može činiti donekle pretjerana u ritualiziranim i simbolički snažnim postupcima. 
Svečanost je, naime, nalikovala sahrani nedavno preminule osobe: s misom 
zadušnicom u crkvi Sv. Katarine u kojoj je umjesto mrtvačkog sanduka bio 
postavljen spomenik s klasičnim simbolima pjesništva. O događaju izvještava Danica 
u 51. broju te godine, pišući kako je “veliki abbacialni Requiem (..) na prošnju 
izabranih domorodacah služio prečastni gospodin Mihajl Mihić, opat sv. Nikole od 
Gacke, stolne cerkve zagrebske kanonik, arkidiakon varašdinski"?. Misu je ondašnje 
pjevačko društvo pod ravnanjem Dragutina Klobučarića pratilo izvedbom 
Mozartova Requiema: “Ovaj svetačni Requiem urešavao je veliki katafalk s više sto 


1 Kako navodi Marijan Dovié (2014: 78-79), kao “svetkovni dan” često je biran datum smrti pjesnika - 
slično kao u kršćanskim kultovima u kojima se taj dan istovremeno slavio i kao dies natalis, ponovnog 
rođenja u nebesko općinstvo (zajednicu) svetih. Analogno tome, kako je pokazala Catherine Bell 
(2009), i u prostoru kulturalnih ceremonija razvilo se ritualno hodočasništvo, polaganje darova na 
grobove ili na druga mjesta s naglašenim simboličkim značenjem. Komemorativne svečanosti, kako 
pokazuje Bell (ibid.: 102), dio su kalendarskih obreda koji se pojavljuju periodički, dajući društveno 
značenje protjecanju vremena kroz dane, mjesece i godine. 

2 Citati su iz nepotpisane bilješke na naslovnoj stranici Danice ilirske, br. 51. iz 1838, str. 201. 

svčćami i sa spomenikom, verh kojega biše sjajni pésni¢tva znakovi lira s lovorovim 
včncem okrunjena. Pod cčlom misom stajali su okolo katafalka s golimi sabljami 
gospoda domorodci ovdčšnje kr. Akademije pravah slušatelji" (ibid). Kao kruna 
svečanosti primljen je uzvišeni govor Pavla Štosa koji je “na včkovitu uspomenu 
proslavljenoga pčsnika", kako piše Danica, “iz dubine serdca svoga, u sérdca nazočne 
od svakoga spola, stališa i reda gospode, kano takodjer domorodne mladeži svojom 
ljubavi i krčposti punim glasom prenese" (ibid). Štosov govor eksplicira simbolički 
potentnu sliku odra ukrašenog stotinama svijeća i okruženog, za vrijeme trajanja 
cijele mise, počasnom stražom studenata prava koji u rukama drže isukane gole 
sablje. 

Danica već idući, 52. broj gotovo u cijelosti posvećuje tom Štosovu govoru 
koji i sam proizvodi, ali i eksplicira povijesnost i emotivnost događaja, kao i njegovu 
uključivost: potpunost, ritualiziranost i sakralnost. Govor koji je organizirao u četiri 
dijela, uključujući uvodni i zaključni, Štos započinje citatom iz Ev. po Luki (12, 4) u 
kojem stoji: “(...) ne bojte se onih koji ubijaju tijelo, a nakon toga nemaju više što 
učiniti." Tu misao pretvara u krilaticu svog govora, ponavljajući je u obliku u kojem 
se nalazi u Ev. po Mateju (10, 28), a koji je istaknut i kao moto cijelog 52. broja 
Danice: “Nebojte se onih, koji télo ubijaju, duše pako nemogu ubiti." Riječ je o 
odlomku u kojem Učitelj podučava apostole kako će krenuti u svijet kao poslanici 
koji na svjetlu dana svjedoče ono što su čuli u skrovitosti i privatnosti (tami) njihova 
okupljanja. Time nastaje prepoznatljiva analogija između okupljanja i prvih godina 
apostolskog djelovanja, rane Crkve, koja je sagrađena na uključivosti i prevladavanju 
dotadašnjih razlika1 i nacionalnog identiteta koji u zamišljenoj perspektivi nadilazi, 
kako smo vidjeli, staleške, dobne, regionalne, rodne i vjerske razlike. Njome se 
historizacijom diskursa i sekularizacijom kulture na temelju prepoznatljivih praksi, 
postupaka i rituala stvaraju nove politike identiteta, kao i pripadajuća mjesta 
sjećanja, povlaštene točke sa snažnim simboličkim kapitalom. Kršćansko 
razumijevanje vremenitosti, propadljivosti i smrtnosti tijela - njegova izloženost 
progonima, boli i mučenju koje će kasnije dočekati svjedoke vjere, tu se izokreće u 
životnost duše naroda koja, unatoč povijesnom usudu, ostaje sačuvana - u geniju 
(jeziku) naroda, ali i u djelu genijalnog pisca. Ilirci upravo Ivana Gundulića, baroknog 
autora, ustoličuju kao rodonačelnika vlastite književnosti. Slijedeći biblijsku 
analogiju, Pavao Štos (1838: 205) s jedne strane postavlja grob i zemaljski prah 
pjesnika koji je nestao u dvostoljetnoj prošlosti, a s druge uskrsnuće Gundulićeve 
žive riječi - njegova duha (genija) koji “kao zvézda stoljetna jezdi po nebu 
slavjanskom”. Nad zidinama tamnih vjekova taj duh “na štovaoce svoje, na mili 
narod svoj iza sunca gleda, odande nas svojim ogrieva žarom, neka po njem, kao 
zvčzde po suncu zasjamo se, ter jednom veće tamna noć ilirskoga stožera u prevedro 
pretvori se nebo”. Naglasivši u uvodu svog govora perspektivu besmrtnosti duha, 
Štos se u prvom dijelu u potpunosti bavi alegorijskim prikazom ilirskog preporoda 


1 Usp. Gal 3, 26-29: “Vistinu, svi ste sinovi Božji, po vjeri u Kristu Isusu. Doista, koji ste god u Krista 
kršteni, Kristom se zaodjenuste. Nema više: Židov - Grk! Nema više: rob - slobodnjak! Nema više: 
muško - žensko! Svi ste vi Jedan u Kristu Isusu!”. 


377 


https://biblioteca-digitala.ro 


Romanoslavica vol. LII, nr.2 


kao vremena u kojem se povijesna stradanja pokazuju nadvladana unutarnjom 
(božanskom) jakošću. Naime, ističe Štos, kada kroz povijest “sila nepravedna listje 
poterga” ona “do nutanje jezgre tvoje zaisto nikad dosegnuti neće" (ibid). Svoj 
politički, religiozno intoniran, a zapravo ustanički govor Štos primjereno završava 
ovjeravanjem legitimne vlastil, podsjetivši domorodce na pravi obzor njihova 
djelovanja: “Vi dakle včrni kralju, včrni domovini, včrni narodu svomu sinovi, 
nebojte se: vaša sverha jest istina i po njoj otvoreno razširenje znanja kod sve bratje 
ilirske, da nebude narod naš porad slčpačkoga branjenja onih načinah jednostranih, 
po kojih nikadar s města dalje pomaknuti moći se nije; da (....) neostane narod naš u 
obziru duha poslédnji na svétu.” (ibid.: 207). Apostrofirajući prosvjetiteljski 
projektirano ,buđenje naroda“ kao osnovni okvir kolektivnog i vlastitog angažmana, 
Štos unutar njega vidi i konkretno “dvčstolčtno mertvačko svetkovanje“ i djelo i 
život Ivana Gundulića. Emfatičnost njegova govora nije narušena ni u dijelovima u 
kojima iznosi Gundulićeve biografske i bibliografske podatke. Kalemeći historijsku 
referencijalnost na zanos molitvenog diskursa, on će istaknuti “božanstvenu iskru 
genija", Gundulića, “našeg pokojnika", zatim će se osvrnuti na okolnosti njegova 
života i djelovanja, na obitelj i književna djela. Među njima će, očekivano, istaknuti 
Osmana kao krunu svih epopeja, ističući kako je Gundulić upravo onaj s kojim se 
usmjerava kolektivni put prema prosvjeti. Kao zastupnik koji “naroda našega duh 
pred svétom na sve včke očituje", on mogućuje ponos “pred čitavim svčtom", i to 
upravo zahvaljujući besmrtnosti svog djela: on ,naime, “ako se verh Omera i Danta za 
cčlu glavu neuzvisi, tako zaisto od obadviuh nipošto manje ne zaslužuje slave" (ibid). 


Kanon: reprezentativnost i sakralnost 


Za Štosa Gundulić kao reprezentativni nacionalni pisac postaje sredstvo 
kolektivne povijesne legitimacije, ali i metaforom, potencijalno i katalizatorom 
nacionalnog preporoda. On omogućuje postavljanje nacionalnog okvira kao onog 


1 U članku posvećenom komemoracijama nacionalnim pjesnicima u srednje-istočnoj Europi John 
Neubauer (2014: 250) upozorava kako su, za razliku od ostalih europskih zemalja, u tim zemljama 
skoro sve komemoracije obilježavane u zadnjim desetljećima 19. stoljeća jer su “sve nacije u tom 
području pod stranom, polukolonijalnom supresivnom vladavinom". Gundulićeva komemoracija se 
ipak održava nešto ranije, jednako kao i memorijalna služba koja je dvije godine prije, 1836, 
organizirana u čast K. H. Mache, a za koju Neubauer (ibid.: 251) drži da je prva komemoracija 
nacionalnog pisca u srednje-istočnoj Europi. Neubauer se u ovom članku ne referira na uobičajene 
geopolitičke pojmove Srednja Europa, Jugoistočna Europa, odn. Balkan, već koristi termin srednje- 
istočna Europa unutar kojeg, čini se, uključuje zemlje s istoka bivše Austro-Ugarske, zatim baltičke 
zemalje, kao i prostor koji će kasnije zauzimati Poljska, Čehoslovačka, ,Velika“ Rumunjska, Jugoslavija i 
Bugarska. Dakle, uključuje dio zemalja koje uobičajeno pokrivaju geopolitički pojmovi tzv. Srednje 
Europe, dijela Baltika i Jugoistočne Europe (Balkana). 

2 Topos uskrsnuća pjesnika se metaforički uklapa u viziju nacionalnog preporoda kao “buđenja iz sna". 
Prema Benedictu Andersonu (1991) svi su novi europski nacionalizmi koristili tu metaforu kojom se 
priziva optimistična slika novog osvita koji, zahvaljujući vlastitoj historizaciji i samosvijesti, dolazi 
nakon mračne noći povijesnih nezgoda /neprilika, vazalstava i neznanja. 

koji ce nadici partikularne kulture regija, carstava i gradova! te postaviti vlastitu 
kulturu u panteon nadnacionalne, iako zapravo eurocentritne, “svjetske 
knjizevnosti”.2 Pjesnikov genij čuva genij naroda i preko povijesnih nedaća uskrsuje 
zajedno sa svojim narodom čija je “jezgra” (duh) ostala nedirnuta. Zbog toga i 
završetak svog govora Štos oblikuje kao molitvu u kojoj odar postaje žrtveni stol, 
oltar na kojem se prinose vijenci suvremenika u počast božanskom duhu genija. 
Štosova je molitva pri tom usmjerena milosti po kojoj će darovi vlastitog angažmana 
(angažmana vlastite zajednice u vremenu iz kojeg govori) omogućiti novi život iza 
vremenite smrti. 

Štosovo posezanje za religijskim diskursom i crkvenom liturgijom, leksikom 
i obredom ukazuje, u širem smislu, na način na koji u 19. stoljeću modernizacijski 
projekti poput nacionalnih pokreta rekontekstualiziraju do tada nesuspektne 
diskurzivne strategije poput religijskih. Sekularizacija književnosti i kulture koja se 
odvija tijekom 19. stoljeća determinirana je razumijevanjem jezika kao duha i prave 
domovine naroda3. S druge strane određuje je i razumijevanje književnosti koja je, 
kao umjetnost jezika (riječi), povlašteni okvir i sredstvo osobne i kolektivne 
individuacije. Estetsko obrazovanje koje pruža zapravo se, kako to u Estetskom 
odgcju čovjeka u nizu pisama pokazuje Friedrich Schiller, razumije kao povlašteni 
način nadilaženja etičkog rascjepa unutar subjekta. Taj je rascjep generiran 
podjelom rada, ali i činjenicom da čovjek nije samo čista osoba, već je smješten u 
specifične uvjete. lako ova dva pola, ističe Schiller (2006: 62) ,zamišljamo kao jedno 
i istovjetno, vječno su dva u onom konačnome“. Kao umjetnost jezika i time u ovom 
razdoblju povlaštena, književnost istovremeno čuva leksički potencijal zajednice te, 
pojedincima i kolektivu, omogućuje povratak izgubljene cjelovitosti. Estetsko 
iskustvo, naime, prema Schilleru, posreduje između dva suprotstavljena nastojanja u 


1 Prema nacionalno usmjerenoj romantičarskoj viziji Ljudevita Gaja, treba odbaciti partikularizme i 
predrasude po kojima svatko za svoj jezik drži da je pravi ilirski - bilo da je to samo “srbski", samo 
“dalmatinski”, samo “horvatski” ili samo “kranjski“: “U Ilirii moze samo jedan jezik pravi književni biti, 
njega ne tražimo u jednom méstu ili u jednoj državi, nego u cčloj velikoj Ilirii." (Nedostaje uputnica na 
izvor citata.) Nacionalni pokret kao nadilaženje partikularnih pojedinačnosti prepoznatljiv je na 
nekoliko razina u tekstovima koji pišu ideolozi poput Gaja, Mažuranića ili Vukotinovića (usp. Protrka 
2008: 56 i dalje). 

2 Internacionalno orijentiran nastanak “svjetske književne republike“, zasnovane na konceptu svjetske 
književnosti, nužno je, kako pokazuje Pascale Casanova (2004: 40), uvijek nacionalno determiniran. 
Književni kapital koji je u podlozi razlikovanja velikih i malih književnih sila - ostaje nacionalni. 

3 U 19. je stoljeću s jedne strane vidljivo herderijansko razumijevanje jezika i naroda kao organske 
cjeline, a s druge analogno Humboldtovo viđenje jezika kao istinske domovine, koje se u izvornoj 
formulaciji - “Die wahre Heimat ist eigentlich die Sprache" - često susreće kao moto pojedinačnih 
tekstova ili čak cijelih brojeva književnih časopisa. Stanko Vraz, primjerice, ističe kako se “jezik 
sopstveni svakoga naroda može prispodobiti velikome mostu k zemaljskom biću njegovom" (Usp. 
Protrka 2008: 60-61). Jezikoslovac Antun Mažuranić smatra da je jezik prirodni glas čovjeka u kojem je 
“mogućno jakost svoju skrušavati, slobodno i otkrito otituvati”. Tretman tako shvaćenog "prirodnog", 
“materinjeg” jezika s vremenom će postati prijepornim mjestom željene sloge među preporoditeljima. 
Dok će jednima biti izvorištem i predmetom nasljedovanja i oponašanja u kojem je sva sila “izvornih” 
riječi, drugi će ga držati tek osnovom kojoj treba umjetničkog rada i ingenioznosti - kako bi ga se 
formalno i umjetnički usavršilo. 

tvorbi subjekta: transcendentalnog i empirijskog. Kako istite David Lloyd (1985: 
164), slijedimo li Schillera, ta je dva kontradiktorna aspekta tovjekove prirode, Die 
Person, subjekta, ljudskog bića slobodnog od zadanosti (Selbstdndigkeit) i osobnosti, 
Persönlichkeit, moguće nadići kroz estetsko iskustvo. Estetsko iskustvo, naime, 
povezuje nužnost pasivne raspoloživosti pojedinca koji je predan kondicioniranosti 
vlastitog života i zadan senzacijama s aktivnom disponiranošću kojom se osoba 
izdvaja i vlada zadanostima, čime se posljedično u društvu pozicionira kao 
samostalna i građanski odgovorna osoba. 

Ta, nazovimo je, posredna angažiranost književnosti u 19. stoljeću upućuje 
na tek prividnu kontradiktornost koja proizlazi iz činjenice da se na barjake 
nacionalnih preporoda i srodnih modernističkih procesa ne postavljaju bilo koji, već 
upravo reprezentativni kanonski pisci. Autonomizacija književnosti označava 
uspostavu njezine relativne neovisnosti o ekonomskim, političkim, religijskim i 
pedagoškim danostima, kao i konstantnu projekciju njezina konačnog cilja - 
upotpunjavanja ideje čovjeka1. Peter Burger u Teoriji avangarde naglašava kako 
“nema ništa kontradiktorno u gledištu da se umjetnost institucionalizira kao 
autonomna u građanskom društvu, tim više što upravo u tom društvu umjetnička 
djela postaju instrumentima socijalizacijskog procesa istodobno unutar i izvan 
škola“ (Biirger 1985/86: 15). 


Kulturalni sveci 


U tom je kontekstu kanonizacija Ivana Gundulića učinila savršenim 
primjerom “iskoristive prošlosti", kako ju je označio H. S. Commager 1967. godine2, 
prošlosti konstitutivne za ilirski pokret. U okviru tog projekta njegov lik i djelo 
postaju uporištem kolektivne identifikacije u kojoj funkcionira “otac” nacionalne 
književnosti. Postupak njegove kanonizacije pri tom interferira sa strategijama 
izdvajanja i čuvanja simboličkih vrijednosti u književnom polju onog vremena. 
Marijan Dović (2012: 71-86) taj proces u cjelini uspoređuje s procesom kanonizacije 
svetaca koji je tradicionalno provodila Katolička crkva, pri čemu, sada u sekularnom 


1 Autonomija književnosti, kako je razumije Pierre Bourdieu (1993: 29-73), odnosi se na njezinu 
relativnu neovisnost o ekonomskim, političkim, religijskim i pedagoškim uvjetima. Ovdje je tema 
usložnjena povezivanjem estetske autonomije i pedagoškog učinka književnosti. Usp. Bennett: 1995: 
169. 

2 Termin je 1918. uveo američki kritičar Van Wyck Brooks u eseju "On Creating a Usable Past", osvrćući 
se recentnu prazninu u kojoj su naslijeđene slike prošlosti bez životne vrijednosti. Toj “beskorisnoj 
prošlosti“ suprotstavlja “iskoristivu prošlost" koju treba stvoriti kako bi povezali vlastito vrijeme s 
onim što mu je prethodilo. Termin zahvaljujući H. S. Commageru prihvaćen u historiografiji, a zatim i u 
srodnim disciplinama. Anthony D. Smith (1997: 36-59) ističe da je sam pojam nacije neodrživ bez 
projekcije održive prošlosti i ostvarive budućnosti. U tim, međusobno povezanim projekcijama, kako 
pokazuje, “iskoristiva prošlost" ispunjava različite društvene funkcije, reflektirajući stavove i 
vrijednosni sustav suvremenika. 

kontekstu, kanonski pisci preuzimaju ulogu “kulturalnih svetaca”. Njihov kultni 
status unutar zajednice nastaje procesom koji s jedne strane ukljucuje neke 
pripremne radnje kojima se uvode potencijalni kandidati (vitae), zatim proizvodnju 
kanonskog statusa (relikti, spomenici, skriptura - briga za primarni korpus) i 
konfirmaciju, tj. potvrdu u praksama imenovanja, proglasavanja, koristenja imena i 
lika, što čini cultus i što se dijelom poklapa s posljednjim fazom: ejfectus, u kojoj 
postaju vidljive konzekvence za šire društvo. Prema Dovićevu modelu, cultus ili 
reprodukcija kanonskog statusa nekog autora održava se najprije posredovanjem 
prokreativnosti, tj. umnažanja sekundarnog korpusa, zatim aproprijacijom, odnosno 
interpretativnim  prisvajanjem, ritualima te, na koncu, indoktrinacijom. 
Komemorativne svečanosti u tom slučaju pripadale bi ritualima1, cikličnim visoko 
simboliziranim postupcima koji su obično povezani i s nekim oblikom ikonolatrije: 
bilo da je riječ o postavljanju slika, kipova ili pak osobnih predmeta pisca, 
utvrđivanju praznika, dana na koji se slavi obljetnica. Istodobno, rituali su, kako 
vidimo na Gundulićevu primjeru dopunjavani ili praćeni raznim oblicima 
aproprijacija, prokreativnosti i indoktrinacija. 


Nove aproprijacije: nacionalni prijepori oko Gundulića 


U Gundulićevu slučaju s vremenom postaje vidljivije da i (kulturne i 
društvene) aproprijacije i prokreativnost (stvaralaštvo drugih pisaca koje se 
nadovezuje ili nastaje na djelu kanonskog pisca) postaju dio doktrine, u ovom 
slučaju nacionalnohomogenizacijske. To se vidi posebno u proslavama koje su 
slijedile nakon Ilirskog preporoda: godine 1888. kad je slavljena tristogodišnjica 
pjesnikove smrti ili, još više, 1893. godine, prilikom otkrića njegova spomenika u 
Dubrovniku. Osvrt koji H. B. (Hugo Badalić) objavljuje u Viencu 1888. (br. 2, str. 30) 
pod naslovom Tristagodišnjica poroda Ivana Gundulića uvelike se konceptualno, 
stilski i ideološki razlikuje od onoga koji je pola stoljeća ranije u Danici objavio 
Pavao Štos. Na naslovnici tog istog, svečarskog broja Vienca objavljena je i 
Badalićeva deseteračka prigodnica U slavu tristagodišnjice Ivana Franjina Gundulića 
u kojoj, dosljedno poznatoj slici Dubrovnika kao “hrvatske Atene", u sjećanje priziva 
staru slavu, ali i propast Grada. Citira Osman, navodi moralnu egzemplarnost Suza 
sina razmetnoga te, na koncu, poziva: “Ne daj Bože, kajanje da dodje, / Kako ga je 
Ivan predočio / U razmetnom sinu biblijskome; / Ne daj, ne daj obiesti ni žurbe; - / 
Triezna rada i sloge nam treba, / Da čuvamo djedovinu svoju, / Da množimo i da 
proširimo / Baštinjeno iz prošlosti blago, / Da s’ ne damo, da se milujemo, / Da s' 
uzdamo, hrabro vojujemo!”. Analogno s tom poslovičnošću, Badalić članak započinje 
razlikujući vlastito doba od preporodnog upravo prema zanosu i entuzijazmu s 
jedne, a kritičnosti i pomnosti s druge strane: “Narod je hrvatski, čim je upoznao 
književni rad Dubrovčana, s oduševljenjem primio i svojim nastojanjem obnovio 


1 Usp. Bell 2009: 102 i dalje. 

književnost, kojoj su naši ‘Iliri’ govorili da je klasična, a koju mi danas nakon 
petdeset godina, ako i ne s pretjeranim entuzijazmom, a ono s ljubavlju i počitanjem 
čitamo, štampamo, proučavamo." (Badalić 1886: 30). Vienac će se u sljedećim 
godištima, ne samo u književnokritičkim nego i u publicističkim člancima, osvrtati 
na naslijeđe ilirizma u hrvatskoj kulturi, s potrebom da se - kako pravaška struja u 
časopisu bude jačala - napravi odmak prema ilirstvu kao verziji slavenstva ili 
jugoslavenstva. Paralelno s tim razvija se i odmak prema ilirstvu kao razdoblju 
“književnog diletantizma" u kojem je pjesnički zanos i potreba da se piše na 
narodnom jeziku bila iznad kritički prosuđenog književnog umijeća. Tako i Badalić 
nastavlja riječima: “Minulo je vrieme pjesničkog zanosa “ilirskog; triezno je 
nastupilo doba u životu narodnjem, pa ako se ‘Ilirstvo’ može podičiti, da se je 
ogrijalo na žaru dubrovačke knjige, naše se vrieme ponosi time, da je s uztrajnim 
marom mnogo privriedilo za poznavanje stare literature" (ibid.). Dakle, nasuprot 
zanosu iliraca, ovdje se ističu ustrajnost i kontinuiran rad na proučavanju izvora, a 
koji je zapravo započeo Matičinim izdanjem Osmana u Zagrebu 1844. s 
Mažuranićevom dopunom kojom je “priljubivši tako tu divnu pjesmu narodu 
hrvatskomu, a za vieke spojivši svoje ime s imenom Gundulićevim" pomogao da 
“svim žarom plane ona iskra, koju je bogoduhi Gaj iskresao!" (ibid). Entuzijazam 
lliraca Badalić vidi kao polazišnu točku, ali i mjesto razlikovanja i identifikacije 
suvremenog kulturnog polja koje je svoje kulturno naslijeđe već discipliniralo u 
jasnije profiliranim znanstvenim poljima. Iza tog uvoda Badalić donosi kratku 
biografiju, a zatim bibliografiju Gundulićevih djela, nakon čega nabraja povijest 
izdanja Osmana, od prvog, Markovićeva, iz 1826. godine, do šestog, Brozova, iz 1887, 
u kojem priređivač preuzima tekst Pavićeva “akademičkoga izdanja" i dodaje 
bilješke i tumač nepoznatih riječi. Svom prikazu dodaje povijest kritičke recepcije 
djela, zadržavši se nešto detaljnije na Pavićevoj tezi da Osman čine dva epa i na 
njezinim kritikama. Na koncu svog izvještaja, koji može poslužiti i kao sažetak 
procesa kanonizacije autora i djela, Badalić ukratko spominje i svečanost 
obilježavanja treće stoljetnice Gundulićeva rođenja. Navodi prigodno izdanje 
Osmana, nastupni rektorski govor Tade Smičiklasa O postanku Gundulićeva Osmana, 
izdanje spomenice Hrvatskog akademijskog društva u Beču “gdje osim liepo crtana 
viekopisa pjesnikova i vješto izradjena njegova lika ima u slavu Gundulića pjesničkih 
priloga od sedam hrvatskih pjesnika i jedne pjesnikinje, a zatim su sakupljeni sudovi 
i izreke o Gunduliću, što su ih napisali znameniti ljudi našega naroda" (ibid: 32). Tek 
na samomu kraju, ne spominjući izrijekom to “drugo pleme", navodi kako se 
omladina po svim gradovima naše domovine - u Dubrovniku, Zagrebu, Beogradu i 
Beču - i drugdje sprema dostojno proslaviti uspomenu Gundulićevu i da “slaveći 
njegov genij uhvati dobra jamstva za slogu bratinski dvaju plemena na jugu, koja 
jednako štuju Gundulića i Dubrovnik, ter da i svemu Slovjenstvu koje je Gundulić 
obuhvatio svojim Osmanom, pruži neoborivih dokaza, da je i naš narod vriedan član 
čovječanstva i velike slovjenske porodice“ (ibid.). 

Suzdržan i informativan Badalićev članak ne eksplicira, ali pokazuje kako se 
zanos koji je u ilirsko doba plamtio nad samom perspektivom nacionalnog 
okupljanja kojemu je “kao zvijezda predvodnica“ sjao Gundulićev genij, sada 

usmjerio prema medusobnom omjeravanju snaga dvaju “plemena”: hrvatskog i 
srpskog. Tako će budući pjesnički ili prozni natpisi, jednako kao i izvještaji s kasnijih 
proslava, biti u znaku “srpsko-hrvatske razmirice", kako je naziva Lazar Tomanović 
1886. godine,1 oko Dubrovnika, Gundulića i Osmana. Na naslovnici 26. broja Vienca 
iz 1893. godine, posvećenom proslavi svečanog otkrivanja Gundulićeva spomenika, 
26. lipnja te godine u Dubrovniku, ponovno je objavljena prigodnica. Riječ je o himni 
hrvatskih pjevača U slavu Ivanu Gunduliću koju je spjevao August Harambašić. U njoj 
reproduciraju poznate slike Gundulića koji je genij, umnik, prorok boljih dana, ali 
usto naglašava hrvatstvo pjesnika i grada: “Hrvatske krvi / Pjesnik je prvi”, “Slavni 
Dubrovnik, hrvatski grad”. Pa, jednako kao što je pjesnik proslavio “slovinski” svijet i 
pozivao na slogu, tako smo sada pozvani da ga “u jednom kolu (...} Hrvatskom 
pjesmom slavimo mi. // Pjesma nas brati / Svi smo Hrvati!”. 

Otkriće Rendićeva spomenika u Dubrovniku Vienac će te 1893. godine popratiti 
i opsežnim tematom u kojem će osim Harambašićeve pjesme biti objavljena još i 
Vilharova skladba U slavu Ivanu Gunduliću, Kriletićeva pjesma Dživu Frana Gundulića, 
kao i “psalmički pjev" Petra Kunčića O podignuću drugoga narodnog spomenika u 
Dalmaciji Ivanu Franu Gunduliću, posvećen “hrvatskomu narodu". 

Sakralizacija pjesnika posebno je vidljiva u Kriletićevoj pjesmi koja je, s 
podnaslovom Očenaš, oblikovana kao molitva Gunduliću, ocu “našeg književnog 
jedinstva": koji jest na nebesima, kojemu je ime slavno, koji je “na zemlji protivu 
tudinstva (....) braću okupljao davno" i koji će pomoći “da prosvjetom zasjaju Hrvati". 
Divinizacija Gundulića ide tako daleko da se od njega traži da Hrvatima dug prosti, 
“teške sudbe zlamen”, te da od njih odvrati bratsku mržnju kako bi što prije doprli 
do slobode (Kriletić 1893: 420). 

Uz pjesničke priloge objavljen je i opsežan i na mahove romantiziran 
biografski članak Ivan Franjin Gundulić u kojem se pregled dotadašnjih izdanja, 
spoznaja i akademskih rasprava o autoru i njegovu djelu proširuje “imaginativnim” 
pasusima u kojima postaje vidljiva nacionalna i rodna ideologija. Tako se, primjerice, 
za pjesnikovu majku navodi da o njoj nema zapisanih podataka, ali se sluti “da je bila 
svijetla roda, jer su se dubrovački plemići ženili iz vlasteoskih kuća". Tome se dodaje 
sljedeće: “Bila je valjda skromna i čedna žena, čestita i vrla majka, koja se jamačno 
mnogo brinula kućom i poput Kornelije majke Graha svoju pomnju i skrb 
posvećivala jedinomu uresu svomu - sinu Ivanu." (Anonimno, Vienac, 1893: 421). 
Nacionalna i rodna imaginacija, kako je i ovdje vidljivo, idu jedno s drugim pod ruku, 


1 Tomanović polemički dokazuje kako su tekstovi Andrije Kačića Miošića i Ivana Gundulića pisani na 
temelju poznavanja i opijevanja srpske prošlosti, pa su kao takvi dio srpske, a ne hrvatske kulture. 
Smatra, naime, da je u Osmanu Gundulić jedino “najcrnji karakter“, poturicu Daut-pašu, prikazao kao 
Hrvata, što je u “divnom kontrastu“ s ostatkom, glavninom teksta utemeljenom na srpskom identitetu i 
povijesti. Takvim stavovima usuprot Vienac iz 1893, u br. 26, na str. 414-415 objavljuje članak “Ivan 
Gundulić o Srbima u svom Osmanu". Anonimni autor pokazuje kako Gundulić razlikuje pridjeve “srpski” 
i “raški” te kako je ukupna perspektiva djela slavenska. Na Tomljenovićev tekst o Kačiću, također zbog 
njegove nacionalističke, isključive prosrpske orijentacije, bilo je, kako pokazuje Zvjezdana Rados 
(2006), više reakcija. Među ostalima, Nikola Šimić u Narodnom listu 1886. godine objavljuje članak 
“Kačić prema hrvatstvu i srpstvu". 

pa se uz aproprijaciju pjesnika kao kolektivne simboličke valute ponavlja misao o 
ženama i majkama kao roditeljicama identiteta i nositeljicama prosvjete koja se 
zbiva najprije u obiteljskom krugu. Njezina je uzoritost podjednako u moralnoj 
ispravnosti (skromna, čedna, čestita, vrla), ali i činjenici da sav svoj život daje 
kućanstvu i djetetu (“jedinomu uresu svomu"). “Pod njezinim je blagim okriljem", 
dodaje se, “proveo pjesnik naš nježno doba djetinjstva i mladosti, ona mu već za rana 
usadi u srce plemenite i uzvišene misli i nauke kršćanske vjere" (ibid). Zaključno se 
uz egemplarnost života ističe i uzoritost djela koje “nas Hrvate (...) spaja s 
preporodnim romanstvom, starim Rimom, sa starom Grčkom" (ibid). 

Nacionalnu će dimenziju pjesnikova života i djelovanja istaknuti i Milivoj 
Šrepel u članku Ivan Gundulić i Hrvati u Banovini u kojem će navesti primjere na 
kojima se vidi koliko je “do danas hrvatska nauka, kojoj je ognjište u Zagrebu, 
privrijedila za poznavanje Gundulićeva rada" (Šrepel 1893: 407). Stjepan Miletić 
piše o dramskom aspektu pjesničkog rada “velikog Hrvata-Dubrovtanina”, dok se u 
rubrici Listak donosi bilješka pod naslovom Hrvatsko slavije u Dubrovniku. Tu će 
bilješku u 30. broju Vienca Stjepko Španić proširiti detaljnim izvještajem sa 
svečanosti koja je upriličena toga dana u Dubrovniku. U njemu će opisati protokol, 
sudionike, izvedbe svečanosti koju je na mahove obuzimao natjecateljski duh 
sudionika, naročito vidljiv u atmosferi koja je pratila izvedbe srpskih i hrvatskih 
pjevačkih društava. Spomenik Ivana Rendića namjerno nije detaljnije opisivao, 
oslanjajući se na fotografije koje su, kao ilustracije, objavljene u 26. broju. Gundulić 
je i tu nazvan “kraljem hrvatskih pjesnika", a otkriće spomenika sada ponovno 
postaje događaj na temelju kojeg se osmišljava povijesni trenutak i perspektiva 
zajednice: “(...) kao žarište kakovo je spojilo u sebi tri žarke zrake, tri zlatne žice, 
kojima je prosijavala i strujila čista duša plemenitog naroda: prva žica zujila je 
pjesmom zahvalnicom, ona je bila odjek harnosti rodnoga grada k svome najvećemu 
sinu; drugom žicom razliegala se milotna pjesma liljanove nježnosti, pjesma pijeteta 
cijeloga naroda hrvatskoga k svome geniju; a s treće žice ječila je pjesma sjedinjenja 
svih Hrvata, ona je bila bolni vapaj rascijepanog naroda, ali i tračak nade u bolju 
budućnost." (Španić 1893: 486). 

Protokol proslave koji Španić opisuje, a koji je uključivao ravnomjerno i 
naizmjenično sudjelovanje pojedinaca i skupina iz svih ,tabora“, kao i program koji 
nije suviše nacionalno ostrašćen, popratni govori organizatora i tekst pjesme Jovana 
Sundečića koji je dočekao suodionike pokazuju stav lokalne i carske vlasti prema 
samom događaju i njegovim političkim implikacijama. Svijest organizatora o 
mogućem eskaliranju događaja vidljiva je u pripremnim radnjama, ali i u postupanju 
prema onima koji su narušili predviđenu suzdržanu svečarsku atmosferu. Naime, 
kako izvještava Španić, ,slava“ velikog Dubrovčanina otpočela je govorom Luka Zore 
i nastavila se izvedbom pjesama U bcj i More adrijansko kojima je bio i predviđen 
nastup hrvatskih pjevača. “Kad svršiše", piše Španić, “općinstvo im je burno 
povladjivalo pljeskom i poklicima, pa moradoše dodati Glasna jasna i Ustaj rode.“ 
Ovaj put izbor pjesama je, očekivano, izazvao još snažniju reakciju publike: ,Osobito 
kod Glasna jasna kod refraina Živila Hrvatska!’ udari sve, staro i mlado, muško i 


po“ 


žensko, u silni jek i klicanje ‘Živila Hrvatska!”. “Silno me se dojmilo“, navodi, „ kad 

sam u lozama na njeznim usnama lijepih Dubrovtanka opazio ljupko podrhtavanje i 
titranje, koje je malo po malo prelazilo u glasnu jeku “Zivila Hrvatska!” (ibid.: 487). 
Taj eksces hrvatskih pjevača on dalje ne komentira, ali mu se u opširnom putopisu 
Na palubi, napisanom u obliku opisa putovanja na Gundulićevu „slavu“, boravka u 
Dubrovniku i povratka u Rijeku, vraća i Dragutin Jambrečak.! On opisuje 
gromoglasno izvikivanje poklika “Živila Hrvatska!”, koji se prenosio uz pljesak i 
povlađivanje, a ,kojemu nije moglo biti udovoljeno“ nekom novom pjesmom: “Nu to 
se nije moglo ni smjelo više učiniti. Naši su pjevači i ovim dvima pjesmama i odviše 
poradili uz nos odboru, zbog česa im sutradan nedadoše sudjelovati kod koncerta." 
(Jambrečak 1893: 541). 

Španićev, kao i Jambrečakov tekst otkrivaju kako je namjera organizatora 
bila upriličiti proslavu u kojoj će se ravnomjerno propustiti glasovi hrvatskih i 
srpskih društava. Vidljivo je to u nastupima zborova, živim slikama i Vojnovićevu 
komadu Gundulićev san, svečanim govorima, Sundečićevoj pjesmi Pozdrav gostima 
koja je, otisnuta ćirilicom i latinicom, nazmjenice pisana ekavicom i ijekavicom, 
dočekala uzvanike, pozivajući ih na bratsku slogu2. S druge strane, u tim istim 
tekstovima vidljiva je potreba nadmetanja i sučeljavanja u aproprijaciji podjednako 
Gundulića kao nacionalnog barda i Dubrovnika kao nacionalnog grada. Španić 
(1893: 488) će, nakon spuštanja zastora sa slikom Gundulića navesti kako se 
istodobno vikalo “Slava srpskom pjesniku!”, kao i, s druge strane, “Slava hrvatskom 
pjesniku Gunduliću!", “Živio hrvatski umjetnik Rendić!" i “Slava Mažuraniću!". Na 
kraju članka navodi Frankove riječi kako su toga dana “osvojili Dubrovnik za 
hrvatsku ideju, za ujedinjenje i samostalnost svoje domovine" (ibid). Jambrečak 
(1893: 541) se osvrnuo na Vojnoviće - na Ivu, koji je napisao Gundulicev san, i Luju, 
koji je to djelo na proslavi izveo - kao suviše okrenute “mrtvom Slovinstvu” i 
“malakšućem Srbstvu”.3 

Navedeni prijepori koji se mogu, iako ne više s tako brojnim sudionicima, 
pratiti do današnjih dana* nastaju, kako vidimo, krajem 19. stoljeća, u vremenu kad 


1 [ste godine njegov je tekst u nastavcima objavila Prosvjeta (1893), u brojevima 24-31. 

2 Jambričak navodi Sundečićeve stihove: “Mi vam, braćo, rastvaramo / Grudi naše, naša njedra / I 
svakog vas celivamo / Sred junačkog čela vedra", kao tautološki suprotstavljene drugoj, ijekavskoj 
strofi iste pjesme: “Dobro došli, u čas dobar! (...) / Mi Vam braćo rastvaramo: / Naša srca, njedra naša. / 
I žarko vas celivamo!” U svom navođenju strofa, ne navodi, pak, ijekavštinu! (Jjambrečak 1893: 541) 

3 Jambrečak svoju kritiku izriče sljedećim riječima: “Prigovara se obćenito ‘Snu’, da nema u njemu 
jedinstva, pa da i drugačije zaostaje za dosadanjimi radnjami ovoga darovitoga pisca. Dakako, i u tom se 
komadu nigdje ništa ne spominje o Hrvatstvu. Ja si doista ne mogu protumačiti, kako sinovi [Ivo i Lujo 
Vojnović, op. MPS], stekavši najvišu naobrazbu u Zagrebu, a potekli od onako odlučna i odlučna Hrvata, 
kao što je knez Kosta Vojnović, još uviek kolebaju među mrtvim Slovinstvom i malakšućem Srbstvom, 
gdje im je Hrvatstvo tako blizu, a i sami su se mogli za svojih zagrebačkih studija s njime dovoljno 
upoznati i zadojiti. Tu mora da su neki drugi još nepoznati uzroci (...).” (ibid). 

+ Jedna od zadnjih polemika na ovu temu razvila se nakon objavljivanja knjige Zlate Bojović Istorija 
dubrovačke književnosti (Beograd, 2014) koju je dio hrvatske javnosti, kako se može vidjeti u 
otvorenom pismu koji je u 550. broju objavio Vijenac Matice hrvatske, osudio kao "svojatanje hrvatske 
književne baštine" i nijekanje hrvatskog kulturnog identiteta. Na sličan način tema uzgredno 
apostrofirana i u Hrvatskom saboru te, nešto kasnije emisiji Pola ure kulture. Od tih dominantno 
senzacionalističkih pristupa odudara osvrt Tomislava Bogdana na T-portalu u kojem upozorava da se 

se jasnije profiliraju, testo kao medusobno iskljutive, hrvatska i srpska nacionalna 
ideologija. Simbolički kapital koji je pripisan Ivanu Gunduliću učinio ga je prikladnim 
znakom na ilirskom, ali i na hrvatskom i na srpskom stijegu. “Otac novije 
književnosti hrvatske i srbske”, kako ga naziva V. Milić 1894. u preglednom članku 
objavljivanom u nastavcima od 41. broja Vienca iz 1897. godine, postao je istodobno 
uporištem nacionalnog ujedinjenja i isključivosti, a njegova slavlja prilikom za 
iskazivanje uzvišenih osjećaja, ali i niskih strasti. 


* 


Komemoracije su kao dio procesa kanoniziranja autora, kako je vidljivo, 
slijedile prepoznatljive ceremonijalne i ritualne obrasce, proizvodeći simboličku 
vrijednost, identitet i prostore sjećanja unutar kojih su kanonski pisci poprimali 
obilježja sekularnih svetaca. Počeci hrvatske književnosti vezuju se od ilirskog 
preporoda uz djelo Ivana Gundulića, baroknog autora čija je legitimnost u tom 
razdoblju determinirana ponajprije visokim estetskim sudovima o njegovu djelu, a 
potom i prihvatljivom ideološkom osnovicom na kojoj je nastajalo i perspektivom iz 
koje je tumačeno. Krajem 19. stoljeća euforija “otkrića" genija pretače se u zaneseno 
prisvajanje njegova djela i prostora (grada) uz koji se veže. Dok je u prvoj polovici 
19. stoljeća Gundulić predstavljao, slično kao i Macha, Petőfi, Mickiewicz ili Prešern 
(Neubauer 2014; Dović 2014), manjinsku kulturu koja se bori za nacionalnu 
vidljivost unutar višejezičnog i višenacionalnog carstva, kasnije postaje okosnicom 
identitetskih razdvajanja. 

U tom procesu, kao nacionalna ikona i “otac hrvatske/srpske književnosti“ 
Gundulić pokazuje kako se domet simboličke uloge kanonskog pisca može mijenjati 
ovisno o društvenom i političkom kontekstu u koji se upisuje. Na stijeg ilirskog 
pokreta biva, u vremenu u kojem kulturno i književno polje još nije posve 
izdiferencirano, postavljen pozivanjem najprije na visoke estetske domete njegova 
djela, pa je opisivan kao "naš Homer" ili "naš Vergilije". Kasnije, kad se unutar samog 
književnog polja jasnije profiliraju estetski kriteriji, uloga "oca književnosti" više nije 
isključivo rezervirana za "vrhunsku književnost". Već krajem stoljeća kritički 
tekstovi posvećeni Gunduliću pokazuju veći stupanj znanstvene akribije i emotivne 
suzdržanosti koja, znakovito, ne dovodi u pitanje njegovu poziciju rodonačelnika. U 
skladu s time već 1901. godine, prilikom “svečane proslave 400-godišnjice 
umjetnoga hrvatskoga pjesnistva”1 počeci nacionalne književnosti bivaju pomaknuti 
gotovo cijelo stoljeće ranije, iz baroka u renesansu, a uloga “oca književnosti“ sada 


na "neprimjereni jezični nacionalizam" ne bi trebalo odgovarati "pomoću jednako neprimjerenoga 
argumenta o konfesionalnoj pripadnosti ili (pomoću op. MPS) povijesnih falsifikata". Bogdan također 
ističe anakronizam u projiciranju modernog koncepta nacionalnog identiteta na razdoblja i kulture koji 
ga kao takvo nisu poznavale. http://www.tportal.hr/kultura/knjizevnost/371852/Zasto-srpska- 
knjizevnost-ne-prisvoji-cijelu-hrvatsku-bastinu.html 

1 O toj komemorativnoj svečanosti izvještava Vienac godine 1901, u 42. broju u kojem su objavljene 
prigodne pjesame, članci, novele i ilustracije Đure Arnolda, Vjenceslava Novaka, Vladimira Nazora, R. K. 
Jeretova i dr. 

pripada “Spljecaninu” Marku Maruliću, autoru koji piše prvi književni tekst na 
hrvatskom jeziku - iako čakavštinom. Kanonizacija njegova djela zbiva se u moderni, 
razdoblju koje autonomiju estetskog sada drži vlastitim nasljeđem, a nacionalnu 
legitimaciju, kao i standardizaciju jezika, manje ili više izvjesnom, pa se u postupku 
ostvarivanja kulta sada posve odbacuje nekadašnja retorika. Odvajanje uloge "oca 
književnosti" od "kanonskog pisca" sada je praćeno procesom kojim se, umjesto 
ranije istaknutih estetskih mjerila, sada kao načelo postavlja prepoznatljiv narodni 
jezik, odnosno prepoznatljiva referenca nacionalne pripadnosti. Nakon toga se, u 20. 
stoljeću, početak hrvatske književnosti pomiče još ranije, u srednji vijek i vezuje se 
uz Bašćansku ploču kao prvi pisani spomenik na narodnom jeziku1. 

Ti se pomaci na prvoj razini tumačiti strategijama proizvodnje i održavanja 
nacionalnog identiteta koji, uobičajeno, svoj legitimitet gradi na percepciji drevnosti 
i konceptu linearnosti. S druge strane, historizacija procesa stvaranja nacije kao 
proizvoda europskog moderniteta koji na povijesnu scenu stupa dobrano nakon 
Gundulića i starih Dubrovčana, a pogotovo nakon Marulića ili pak opata Držihe s 
početka 12. stoljeća, omogućuje nam razumijevanje slojevitih zbivanja koji su s 
njim, u prostoru kulture i unutar književnog polja, koincidirali. Komemorativne 
ceremonije tako nisu samo dokumenti vremena, već i mjesta na kojima se ovjeravaju 
faze razvoja književnosti kao autonomnog polja sa pripadajućim procesima 
razumijevanja autorstva, kritike i teksta. 

IDENTITET KAO ALTERITET: VINKO PALETIN I GEOPOLITIKA 
NOVOOTKRIVENOG SVIJETA 


Leo RAFOLT, Maroje BURUM 


Vinko Paletin is one of the forgotten and less analyzed protagonists of the New World discoveries of the 
Americas or so called West Indies. His discourse is thus characterized by ethnographic and 
anthropological subjectivity of the early modern author and analyst - well acquainted in legal and 
philosophical questions of secularism, pagan identity, ecumenism etc. In the historiographic data his 
work was often interpreted as an approval of the Spanish conquistador politics. But his intellectual 
formation is far from the simplicity of these narrow minded historical materials from the early 20th 
century. His most famous work is a treatise On the right and justification cf war against Indians, 
dedicated to Phillip IL the Spanish King (De jure et justitia belli contra Indos ad Philippum II Hispaniarum 
regem, 1557-1558, Span. ed. 1559). This treatise, often interpreted as a bitter Dominican response to 
New World traditional culture, will thus be a main subject of this research. Central assumption is the 
following: Vinko Paletin was justifying a "middle way" in solving issues between absolute legitimism of 
the King or King’s figure and his transcendental legitimation (claimed by the contemporary humanists), 
and a battle run by Bartolomé de Las Casas, justifying the native rights, abolition of slavery, equal 
habitus between the natives and the conquistadors, etc. Using the methods of literary-anthropological 
analysis the cluster of stereotypes of the New World will be established, in order to redefine a thin 
border between Paletin's concepts of ethnic, religious and ideological alterity (otherness) on one side 
and the concepts of identity, acknowledged by this cosmopolitan humanist author - in all its rights, 
even to local paganism. Finally, his treatise is considered as contribution to geopolitical and cultural 
policy of the New World, as well as a tendency to redefine discursive frames or invariants of law 
treatise, travel writing, ethnography, and even essayistic literature. 


Key words: Vinko Paletin, Bartolomé de Las Casas, New World, India, colonisation, stereotipy, 
canibalism, souvereignity 


Viri a diis recentes (Seneka, Epistulae, 90). 


Upravo je zato, bez obzira na redateljevu 
namjeru, Nazarećanin na dobrom putu: on 
će naći autentičnu ljubav prema Bogu samo 
ako se istinski i konkretno približi ljudima. 
Bogu o kojem svjedoče "kršćani" poput 
Nazarećanina upućuje bolan vapaj u svojim 
stihovima César Vallejo: "Bože moj, da si 
znao biti čovjek, sad bi znao biti Bog" 
(Gutićrrez 1989: 219). 


"Ono što je Marx pisao prije više od sto 
godina nije izgubilo na vrijednosti: 'Sadašnji 

naraštaj sliči na Židove koje je Mojsije vodio 
kroz pustinju. Ne samo što treba da osvoji 
novi svijet nego treba i da umre kako bi 
ostavio prostora za ljude koji će biti na visini 
novoga svijeta" (Gutićrrez 1989: 156). 


Opće oduševljenje povodom otkrića "Zapadnih Indija" u književnoj je 
historiografiji izazvalo niz manje ili više paradigmatskih tumačenja, ponajčešće iz 
perspektive postkolonijalnih studija ili antropološko-imagološki impostirane kritike 
kolonizacijskog diskurza. U tom su se kontekstu nerijetko isticale krajnje točke 
imagemske eksplikacije drugosti, primjerice, u smislu tribalizma, primitivnosti i 
neciviliziranosti s kojom se prvotni kolonizatori tobože susreću ili, s druge strane 
apologije svega tradicionalnog, u maniri ranonovovjekovnih putopisaca i/ili 
etnografa. Paradigmatskim bi se u tom smislu mogli smatrati radovi novohistoričara, 
osobito studija Stephena Greenblatta o lingvističkim oblicima kolonizacije u 
engleskoj književnosti renesanse. Oslanjajući se ponajviše na fukoovsku analizu 
povijesnog diskurza, Greenblatt nastoji situirati obilježja kolonizatorskog diskurza u 
epistemološki poredak svojevrsnih pisanih kultura (lettered cultures), odnosno u 
mrežu preopterećenu europskim sustavima etike i društvene vrijednosti. Složenost 
lingvističke kolonizacije za Greenblatta možda ponajbolje odražava stih Samuela 
Daniela, koji aludira na donošenje bogatstva našeg jezika u novootkriveni svijet (the 
treasure cf our tongue, to what strange shores), u svijet osuđen na usmenost 
(unlettered cultures), a posljedično i divljaštvo, odsustvo civilizacije, barbarstvo i 
kanibalizam. Paradigmatska je u tom smislu i Shakespeareova Oluja u kojoj se ideja 
distopije kolonizacijskog diskurza možda najbolje odražava u koliziji tobože 
civiliziranog Prospera i njegova antipoda Calibana, kultiviranog barbarina. Ključni je 
trenutak u toj drami, barem u kontekstu Greenblattove argumentacije, onaj u kojem 
Caliban kaže da ga je zapadni čovjek priučio mračnoj strani njemu stranog i posve 
nepoznatog jezika, koji je upoznao, nipošto razumio, koji mu nije materinski, na 
kojem može jedino psovati (You taught me language, and my prcfit on't is, I know 
how to curse). Takva će pretpostavka Greenblattu poslužiti za literarnu 
kontekstualizaciju Novog svijeta kao imagemske i/ili ideologemske konstrukcije, na 
tragu Danielova Musophilusa (1599), koji nastanjuju divljaci, bez jezika, dakle i bez 
povlaštenog diskurza - koji se ne mogu razlikovati od zvijeri (Greenblatt 1992: 24- 
26). Autor tu otvara nekoliko ključnih pitanja eurocentrične vizije novootkrivenih 
svjetova, od kojih valja istaknuti europski logocentrizam i ideju kulturalne 
monolitnosti kao heterostereotipne dominante. Romantičku ideju plemenitog 
divljaka (noble savage), tu utopijsku sliku primitivnog čovjeka koji je zbog 
nedostatka utjecaja moderne civilizacije zadržao slobodu i vezu s prirodom te 
mnoge vrline koje je moderni čovjek izgubio, mnogi će renesansni autori 
hipertrofirati, kako u smislu negativne tako i pozitivne aksiologije. Shakespeareov je 

Caliban, naime, obiljezen pretjeranom i gotovo karikaturalnom deformacijom tijela, 
osjecaja, jezika i mentalnih sposobnosti. Ili, Greenblattovim rijecima, "ako je 
vjerovati Prosperu, on čak nije niti čovjek - nego rođeni đavao" (Greenblatt 1992: 
43). Steven Orgel na jednom se mjestu zalagao za pozitivnije tumačenje Calibanova 
lika, u smislu edenske nevinosti koja je predcivilizacijska, liberalna u smislu 
oslobođenja osjećajnosti i, s druge strane, konzervativna u smislu opiranja svemu 
kulturnom i kultiviranom (Orgel 1987: 42-55). Novija tumačenja Greenblattove 
intervencije u Shakespearea, iako pionirske u smislu detekcije europske 
logocentričke logike (lettered cultures), ističu i neke specifičnosti Shakespeareovih ili 
njemu sličnih ranonovovjekovnih upisivanja u kolonijalni diskurz, bilo iz 
perspektive potlačenih ili dominantnih sociokulturnih vrijednosti. Problem 
kolonizacije drugosti i njezina naknadna opisa - u kontekstu vlastita epistemološkog 
poretka - redovito je najuže povezan s različitim praksama taksonomizacije 
alteriteta i nametanja reda "barbarstvu bez gospodara" (imposing order on 
masterless barbarity}. Na djelu je diskurzifikacija vrijednosnog sistema koji ne 
počiva samo na jednoj jedinoj razlici, onoj između jastva (identiteta) i drugosti 
(alteriteta), nego na snopu različito stratificiranih, titrajućih i nestabilnih označenika 
drugosti, od kojih su neciviliziranost, barbarstvo, kanibalizam, sklonost prevari, 
divljaštvo i perverzija najučestaliji (Brown 1985: 50-62). U aksiološkom smislu, 
jedan je od najpoznatijih primjera apologije kulture novootkrivenog svijeta onaj 
Michela de Montaignea, osobito izražen u eseju o ljudožderima (Des cannibales), 
svojevrsnoj racionalnoj argumentaciji i disekciji kolonijalnog diskurza ranog 
novovjekovlja. U uvodnom dijelu eseja Montaigne raspravlja o antičkom poimanju 
barbarskih ili drugih (uglavnom njima nepoznatih) naroda, na temelju čega mu se 
nadaje sljedeći zaključak: "Eto kako se valja čuvati da se ne priklonimo onome što 
kaže običan puk i kako valja suditi pomoću razuma, a ne po svačijem govorenju" 
(Montaigne 2007: 312). Autorov pozitivni stav prema novootkrivenom svijetu, čini 
se, motiviran je dvama faktorima: otvorenom polemikom s pojedinim španjolskim, 
portugalskim i francuskim opisima Novog svijeta, među kojima Montaigne rijetko 
kad pronalazi sugovornike, i, s druge strane, kozmopolitskom idejom koju ističe na 
početku eseja o ljudožderima, prema kojoj je cijeli svijet nekoć bio jedno tkivo, jedna 
masa ili, metaforički, jedna jedinstvena civilizacija. 


"Haec loca, vi quondam et vasta convulsa ruina, 
Dissiluisse ferunt, cum protinus utraque tellus 
Una foret 


[Kažu da ova je zemlja jedinstvena nekada bila, 
ali u vrmena toku promijeniti mnogo se može, 
pa su i na tome mjestu sverazorne prirodne sile 
nadvoje rastrgle kopno|" (Vergilije, Eneida, III, 414). 


U pravilu se Montaigne poziva na antičke autore, posebice na njihove 
imaginarije novih svjetova, samo kako bi ukazao na diskrepanciju između 
geografske/topografske i geopolitičke stvarnosti i nekadašnjih vjerovanja o svijetu 

na drugoj strani Oceana. Pritom su mu najvazniji izvori Benzonijevo djelo koje je u 
francuski pretotio Michel Chaveton (Histoire naturelle du nouveau monde, 1579) i 
povijesno-geografski traktat o Indijama iz 1552, kojem je autor Spanjolski svecenik 
Lopez de Gómara, i koji je ubrzo preveden na francuski (Histoire générale des Indes, 
1578) i druge jezike. Medutim, Montaigneova je vizija Novog svijeta utemeljena, 
anakrono reteno, na visokim etitkim kriterijima etnografskog diskurza. Jer pisanje o 
novootkrivenim kulturama spekulativne je i argumentativne naravi, povezano s 
izvorima moći i istine, zbog čega na mjestu svjedoka ili etnografskog kazivata 
"morate imati vrlo vjerodostojna čovjeka ili pak toliko prostodušnog koji neće imati 
što nadograđivati, a neće niti pokušati dati obličje istinitosti nečem izmišljenom, jer 
ionako nije ništa razumio" (Montaigne 2007: 315-316). U toj se definiciji 
etnografskog izvora krije nekoliko ključnih problema ranonovovjekovna 
kolonijalnog diskurza. Prvi od njih mogao bi se smjestiti u kontekst vjerodostojnosti 
pripovijedanja o drugosti. Montaigne je svjestan u kojoj je mjeri svjedočenje o 
novootkrivenim svjetovima kontaminirano eurocentrizmom natopljenom slikom 
lijepog, istinitog, ispravnog i dobrog. Drugi problem koji on ovdje otvara tiče se 
mehanizama retoričke kontrole, odnosno načinima/modusima pripovijedanja o 
drugosti: Montaigne primjećuje da su zapisi o Indijama, zanimljivo, nerijetko 
fakcionalizirani, pri čemu se tragovi retoričke prisutnosti autora skrivaju iza maske 
objektivne historiografske ili geografsko-kartografske istinolikosti. Istina je tako, 
deridaovski rečeno, u poziciji mekoputne dijfćrance, ispisana uvijek rukom 
kolonizatora, a opet egzistentna samo zato jer je napisana, pripada kulturi koja je ne- 
usmena, za razliku od domorodačke. Michel de Montaigne zato se i odlučuje na 
slušanje, zagovara topografsko bilježenje različitosti, svojevrsni srednji put u 
tumačenju i oblikovanju uvijek parcijalne slike alteriteta. Na jednom mjestu to 
objašnjava: 


"No da se vratim onom o čemu govorim, ja mislim da nema ničeg barbarskoga ili divljega 
u tom narodu, barem sudeći po onome što su mi pripovijedali, pa mogu samo reći da 
svatko naziva barbarstvom ono što nije u njegovim navadama, kao što i mi sami uistinu 
ne znamo drugačije zaključivati o istinitosti i razumnosti, nego samo prema primjeru 
mišljenja i običaja zemlje u kojoj živimo: tu je uvijek savršena religija, savršen način 
upravljanja i tu se uvijek najbolje zna kako se valja svime služiti. Oni su divlji onako kako 
i mi divljim nazivamo plodove koje je priroda sama na svoj način donijela, a zapravo 
bismo divljima morali nazivati one koje smo mi na vještački način promijenili i odvratili 
od općeg reda. U njima su živa i snažna prava i najkorisnija svojstva koja smo mi u ovim 
našima izopačili time što smo ih prilagodili za uživanje prema našem iskvarenom ukusu. 
Pa ipak, ukusnost i slasnost, čak i u usporedbi s našima, nalazi se u različitim plodovima 
iz tih zemalja gdje nema znanja o tome kako se zemlja teži. A nikako nije razumno misliti 
da je naša vještina odnijela pobjedu nad velikom i moćnom majkom prirodom. Svojim 
smo pronalascima toliko preopteretili savršenstvo i bogatstvo njezinih djela da smo ju 
gotovo svu zagušili [...] Ti su narodi za mene barbarski zato što su prihvatili vrlo malo 
različitosti ljudskoga duha, pa su vrlo blizu prvotne prirodnosti" (Montaigne 2007: 316- 
317). 


Problem koji autor u tom ulomku otvara ekološko-kolonizacijske je naravi i, 
u neoplatoničkim okvirima, definira suživot s prirodom ili ranije spomenutu edensku 

nevinost kao ključne faktore utopizma Novog svijeta. Nakon nekoliko redaka 
Montaigne govori i o "zlatnom dobu" kao mogućoj zapadnoj apropriaciji ideala 
novootkrivenog svijeta, navodeći, štoviše, jednu zanimljivu Senekinu frazu: "Viri a 
diis recentes", koja divljake Dalekih Indija designira kao ljude "što svježi tek iziđoše 
iz ruku bogova" (Seneka, Epistulae, 90, prema Montaigne 2007: 318). Zastupnici 
teorija ekološke kolonizacije ističu da su kolonizatori često sa sobom donosili 
različite bolesti, od kojih su poneke za domorodačko stanovništvo Novog svijeta bile 
i smrtonosne. Svježina o kojoj govori Seneka, a koju tako vješto podcrtava 
Montaigne, može se stoga i protumačiti kao prirodno ili prvotno stanje, okružje 
primordijalnog reda koje će osamnaestostoljetni i devetnaestostoljetni etnolozi 
nazivati tradicijskim zajedništvom. Iz svega rečenog vidljivo je da kritički ton 
usmjeren prema simplificiranim prikazima naroda kanibala, kako autor naziva sve 
netom otkrivene narode od Antila do južnoameričkog kontinenta, Montaigne 
legitimira trima etnografskim obilježjima, kao i njima pripadajućom aksiologijom: 
somatocentrizmom, ekocentrizmom i kanibalizmom. Zapadnim autorima kulture se 
dalekih Indija čine posve tjelesnima, što onda ponavlja i francuski esejist - pjevaju i 
plešu, obuzeti različitim performativnim ritualima, izvrsni su ratnici, spretni u 
svladavanju prepreka u prirodi, hodaju (polu)goli i bosi - te žive u sasvim skladnom 
odnosu s prirodom, poglavito s primarnim ekokontekstom. Zanimljivo je da će 
Montaigne i kanibalističke prakse novootkrivenih civilizacija često tumačiti na posve 
neutralan način, katkad i sa simpatijom, osobito ako je riječ o trijumfalnom činu, kao 
vrhuncu ratne pobjede. 


"Držim da ima više barbarstva kad se jede živa čovjeka, nego kad ga se jede mrtva, da je 
još gore kad se još duhato tijelo razdire paklenskim mukama i komad po komad peče, kad 
se daje psima i svinjama da ga grizu (kao što smo ne samo čitali nego i za našeg sjećanja 
vidjeli, i to ne među vjekovnim neprijateljima nego među susjedima i sugrađanima i, što 
je još gore, pod izlikom milosti i vjere), sve je to mnogo gore nego ispeći ga i pojesti 
nakon što je bilo mrtvo" (Montaigne 2007: 321). 


Tu autor aludira na krvoprolića u njemu suvremenim vjerskim ratovima, 
posebice onima koji su opisani u djelima Blaisea de Monluca (Commentaires, 1592), 
ali istodobno iznosi mnogo općenitiji stav, koji je naslijeđen od starina, prema 
kojemu "nema nikakva zla u tome ako u nuždi iskoristimo strvinu i njome se 
nahranimo", jer niti "liječnici se ne ustručavaju tom se hranom služiti kada je to za 
naše zdravlje, bilo da je uzimaju za nutarnju ili izvanjsku uporabu" (Montaigne 
2007: 321, 322). Takav opis kanibalizma u novootkrivenim zemljama Montaigne je 
naslijedio, iako kaže da ga je u potpunosti preuzeo "od jednog svog priprostog 
čovjeka". Naslijedio ga je vjerojatno iz opisa portugalskog povjesničara Jeronima 
Osoria i različitih putnih zabilješki Jeana de Léryja. Važno je shvatiti da on razumski, 
argumentirano opravdava, štoviše i zagovara kanibalizam - ako je u medicinske 
svrhe ili u svrhu očuvanja života, o čemu u novije vrijeme progovara i Claude Lévi- 
Strauss (2013: 93-96, 105-112, 139-146). Međutim, katkada je (zlo)tin kanibalizma i 

jedina moguća komunikacija s precima, totalno ponutrenje protivnika u ratništvu i 
pretka u zajedništvu.! 


"Imam pjesmu što ju je sastavio jedan od tih zarobljenika i u njoj se kaže i ovo: neka samo 
svi do jednoga dođu i neka se sakupe da ga pojedu za ručak, jer će tako jesti meso svojih 


gaz 


to od vas, o vi luđaci, jer drugo i niste, zar ne vidite da u meni još uvijek kola srž tijela 
vaših predaka: uživajte u mojem mesu i naći ćete u njemu okus svojeg mesa.' U toj se 
pjesmi ne osjeća ni trunka barbarstva. Oni koji ih slikaju kako umiru ili koji prikazuju 
način kako ih se ubija, daju sliku zarobljenika koji pljuje u lice i krevelji se onima koji ga 
kolju. I doista, do posljednjeg daha ne prestaju prkositi i izazivati riječju i ponositim 
držanjem. Prava je istina da su ti ljudi u usporedbi s nama; jer, oni moraju svakako 
svjesno biti takovi ili smo pak takovi mi: postoji nepremostiva razlika između njihova i 
našeg držanja" (Montaigne 2007: 326). 


U podlozi takve apologije kanibalizma leži ideja o plemenitim divljaku koju je 
u Francuskoj među prvima zagovarao i, posljedično, širio misionar i putnik André 
Thevet, a koju i Michel de Montaigne neminovno nasljeduje. Međutim, u tom se 
kratkom odjeljku iz Eseja nazire i ideja kulturalne raznolikosti, koju će u europskim 
razmjerima inaugurirati prosvjetiteljska filozofija i pedagogija. Povijest književnosti 
svojom je taksonomizacijskom logikom, periodizacijom ili kanonizacijom, 
pasterizirala esejistički opus Michela de Montaignea. On je jedan od autora, ističe 
Ivić, koji prihvaća ideju o prošlosti koja uvijek titra između, na granici heurein i 
tekmeria, jer ju je nemoguće iznaći - pa se valja poslužiti partikularnim indicijama, 
nesigurnim znanjima, nefiksiranim fantazmama prošlosti, sadašnjosti, identiteta i 
drugosti. Montaigne je komentator. On svoj vlastiti identitet auctores uspostavlja 
tako da izriče nešto drugo, drugo u tekstu, nešto što je već prezentirano u svojem 
izvornom smislu, a sada se pretvara u tumačiteljsku vježbu (Ivić 2007: 5-14). U tom 
je smislu Montaigneov esej o ljudožderima pokušaj nove distribucije sociokulturnog 
prostora Novog svijeta, svojevrstan index locorum koji, u isti mah, stvara znanje o 
divljaku i pretvara ga u doksu, u krajnje nesigurno znanje o svemu što dolazi iz 
semantičke sfere drugosti. Štoviše, spomenuti Steven Greenblatt ističe da su Michel 
de Montaigne i Bartolomćo de Las Casas pravi primjeri tumača i komentatora čiji se 
apologijski diskurz novih svjetova može uklopiti u revizije postkolonijalnih matrica, 
kako ranonovovjekovlja tako i modernog doba (Greenblatt 1992: 24). Lévi-Strauss 
na jednom je mjestu napisao da imaginaciji nije potrebna topografija. Mnogi su 
ranonovovjekovni autori otkrivali Zapadne Indije na temelju grčkih i rimskih zapisa 
o novim barbarskim svjetovima, tek kasnije na temelju zapisa španjolskih, 
portugalskih i francuskih putopisaca ili osvajača. U tom raskolu, ističe Lévi-Strauss, 
nastaje i osobita Montaigneova svijest o razlici "između velikih civilizacija Meksika i 
Perua i oskudnih nizinskih kultura tropske Amerike" (Lévi-Strauss 2014: 94). Zbog 
toga je njegov esejistički opus istodobno proto-prosvjetiteljski, u smislu traženja 


1 Kanibalizam je nerijetko bio središnja točka kritike običaja domorodačkog stanovništva, iz 
perspektive europskih kolonizatora; o somatocentrizmu, s druge strane, kolonijalni diskurz nerijetko 
šuti - ili ga pak simplificira, svodeći ga na kritiku seksualnih navika domorodaca. 

idealne prirodne pedagogije ili društveno važećeg ugovora, i kulturno-relativistički, 
u smislu negiranja jedne jedinstvene civilizacijske norme, algoritma prema kojem se 
mogu sklanjati sve sociokulturno vrijednosti, bez obzira je li riječ o tradicionalnim ili 
modernim industrijskim društvima. Naravno, ima i protivnika takvog mišljenja. 
Francuski antropolog Claude Lévi-Strauss ističe: 


"No prema uvriježenom mišljenju kanibalizam je monstruoznost, toliko neshvatljivo 
odstupanje od ljudske prirode da neki autori, žrtve iste predrasude, poriču da je 
kanibalizam ikada postojao. To je izum putnika i etnologa, kažu oni. Ovo je njihov dokaz: 
tijekom devetnaestog i dvadesetog stoljeća putnici i etnolozi proizveli su bezbrojna 
svjedočanstva koja potječu iz cijeloga svijeta, no nigdje nisu izravno zapazili scenu 
kanibalizma. (Ostavljam po strani one iznimne slučajeve u kojima su ljudi, da ne bi umrli 
od gladi, bili prisiljeni jesti svoje već mrtve sudrugove, jer ono što se osporava jest 
postojanje kanibalizma kao običaja ili kao institucije.) [...] Nijedan ozbiljan etnolog ne 
osporava realnost kanibalizma, no svi također znaju da ga se ne može svesti na 
najokrutniji oblik koji se sastoji u ubijanju neprijatelja kako bi ih se pojelo. Taj je običaj 
zasigurno postojao, primjerice u Brazilu - da ostanem samo na tom primjeru - gdje su o 
njemu vrlo rječito svjedočili neki stari putnici i portugalski jezuiti koji su, u šesnaestom 
stoljeću, godinama živjeli među Indijancima i govorili njihov jezik" (Lćvi-Strauss 2014: 
108-110). 


Isti autor ističe da kanibalizam nema jedno lice i predstavlja krajnje 
heterogeni splet socijalno i kulturno uvjetovanih odnosa između pojedinaca 
(pojedinačnih ili partikularnih identiteta) unutar neke zajednice i njihova grupnog 
identiteta, u odnosu na neku drugu, najčešće udaljenu zajednicu. Samim time, valjalo 
bi razlikovati endokanibalističke kontekste, u kojima se pojedinci hrane sirovim ili 
pak kuhanim mesom pripadnike vlastite zajednice, kako bi uvećali društvenu 
koheziju, ustanovili neko novo kohezivno stanje ili, jednostavno, nasljedovali 
krv/duh predaka, od egzokanibalističkih konteksta, unutar kojih se, iz istih ili sličnih 
pobuda, pojedinci odlučuju hraniti tijelima svojih protivnika i pripadnika neke druge 
zajednice. Ne treba smetnuti s uma da je takav oblik prehrane nerijetko bio 
opravdavan činjenicom da je to jedina hrana koja "ima ime", bez obzira što su 
modaliteti uspostave kanibalizma kao kulturnoantropološke ili čak biološke 
kategorije krajnje divergentni.! Podrijetlo društvenog ugovora, rusoovski rečeno, 
zapravo i leži u osjećaju koji nas tjera da se identificiramo s drugim, da dokinemo 
razliku između vlastite pozicije tobože čvrstog identiteta i, njemu nasuprotno, 
krajnje promjenjivog alteriteta - ili da tu razliku učinimo barem kontingentnom. 
"Najzad, najjednostavnije sredstvo da se drugoga poistovjeti sa sobom [a na to 
upozorava i Montaigne] jest i to da ga se pojede" (Lévi-Strauss 2014: 111). 


1 Uz ritualni, prehrambeni, magijski ili politički oblik kanibalizma, štoviše, danas se nerijetko govori i o 
terapijskom kanibalizmu, odnosno o različitim uporabama ljudskog mesa i organa, najčešće u 
medicinske svrhe: "On napokon može biti terapeutski, kao što potvrđuju brojni propisi antičke 
medicine, pa čak i u Europi [sic!] u ne tako dalekoj prošlosti. Injekcije hipofize i presadaka moždanih 
membrana o kojima sam govorio, transplantacije organa koje su danas postale tekućom praksom 
nedvojbeno spadaju u tu posljednju kategoriju" (Lévi-Strauss 2014: 110). 


395 


https://biblioteca-digitala.ro 


Romanoslavica vol. LII, nr.2 


II. 


U otvorenu polemiku s takvim apologijskim diskurzom o kanibalizmu, posve 
argumentirano govoreći o konkvistadorskim pravima, ulazi Vinko Paletin, jedan od 
manje poznatih protagonista osvajanja Novog svijeta, mornar, putopisac i sudionik 
pacifikacije Yukatana (1535-1541), pisac vrsnih rasprava o sustavu encomienda i 
ekonomskoj politici novootkrivenih zemalja, kao i o modelima preventivnog 
ratovanja na teritorijima Novog svijeta. Djelom O pravu i opravdanosti rata Paletin se 
uključuje u aktualne rasprave o pravima srednjoameričkih starosjedilaca na slobodu 
i posjedovanje zemlje, a protiv pokušaja nasilnog uključivanja u sustav encomienda i 
repartimienta gospodarski preživjelih u Europi. Konkvistadore, svoje nekadašnje 
prijatelje, uspoređuje s biblijskim junacima i antičkim ratnicima, smatrajući ih, u 
političkom i kulturnom smislu, osloboditeljima Zapadnih Indija. Njegove će ideje 
stoga imati više uspjeha u taboru konkvistadora negoli u branitelja prava američkih 
domorodaca, osobito onih koji su se zalagali za njihov osobni, sociokulturni i 
teritorijalni status quo. Paletinova stajališta uvijek su dvostruko motivirana, bilo 
ekonomsko-političkim razlozima, jer on je izvrsno poznavao sustav encomienda - o 
tome je, uostalom, napisao danas izgubljeno djelo O instituciji dobrog vladanja (De la 
institución del buen govierno} - bilo snažnom teološkom hermeneutikom, na tragu 
patrističke literature i pomnog čitanja biblijskog teksta. Njegova najznamenitija 
rasprava O pravu i opravdanosti rata protiv Indijanaca, posvećeno španjolskom kraiju 
Filipu IL (De jure et justitia belli contra Indos ad Philippum II Hispaniarum regem, 
1557-1558, španjolsko izdanje 1559), zanimljivo, priredila mu je niz neugoda 
unutar vlastitog dominikanskog reda, no istodobno i mnoge simpatije pristaša 
konkvistadorske politike na srednjoameričkom tlu. Tiskanje je te rasprave ostalo 
visjeti u zraku, iako je Paletin na mnogim mjestima intervenirao, braneći se iznimno 
uspješno, argumentirano, pred Filipom II, pred tajnikom Vijeća za Indije Franciscom 
de Erasom, potom pred padovanskim sveučilišnim tijelima i mletačkim vlastima. 
Sačuvane su, primjerice, i dvije kraljevske listine iz 1560. s formalnom zabranom 
raspačavanja te knjige u Novoj Granadi, današnjoj Kolumbiji, te na cijelom 
hispanoameričkom kontinentu. Sažeta španjolska verzija Paletinove rasprave 
pronađena je 1784. u tajništvu Glavnog ureda za Indije, odnosno španjolskog 
Ministarstva za kolonije. Tekst rasprave u latinskoj i kastiljanskoj redakciji autor je 
naposljetku predao mletačkim vlastima, Alexandru Busenellu i recenzentima 
padovanskog sveučilišta, koji mu daju dozvolu za objavljivanje knjige, ne nalazeći u 
tom tekstu ništa sporno, uvredljivo i protivno vjeri i dobrom vladanju. Godine 1566. 
mletačko Vijeće izdaje službeni dokument kojim se dozvoljava tiskanje Paletinove 
rasprave, i u izvorniku i na španjolskom, no, čini se, njegova rasprava ni nakon toga 
nije otisnuta. Na vrlo oštre, ponekad i konzervativne stavove o domorodačkom 
stanovništvu, vrlo je vjerojatno utjecalo njegovo aktivno sudioništvo u ratu 
španjolskih konkvistadora i Maja, najrazvijenije pretkolumbovske civilizacije, 
tijekom pokušaja "mirne pacifikacije Yukatana". Na temelju putopisne i 

historiografsko-geografske literature i na temelju vlastitih uvidaja i gotovo 
etnografsko preciznih istrazivanja Paletin svjedoti o velebnosti tih indijanskih 
civilizacija, no, na drugoj strani, i o okrutnosti njihovih ratnika koji muče i krvoločno 
ubijaju sve što im se nađe na putu, i protivnike i dobroćudne misionare. Valja pritom 
imati na umu da njegova svjedočanstva u mnogočemu razlikuju od poznatih Izvješća 
o stvarima Yukatana Diega de Lande: 


"koji optužuje vojnike Francisca de Montejo Mlađeg da su nepokorne Indijance žive 
spaljivali, zarobljenicima sjekli ruke i noge, a žene i djecu vješali su po stablima ili bi ih s 
kamenom o vratu bacali u vodu. Europljani su svoje postupke opravdavali tvrdnjom da 
Indijanci, koji su se odavali idolatriji i ljudožderstvu, zapravo i nisu ljudi, ali je 
[Bartolomćo de] Las Casas njihove sumnje raspršio izjavom: 'Ako su Indijanci životinje, 
kako to mnogi žele dokazati, tada je grijeh protiv naravi družiti se spolno s njihovim 
ženama, što mnogi Španjolci cine.’ Vinkovo izvješće o žrtvovanju ljudi idolima i ritualnoj 
antropofagiji odgovara povijesnim činjenicama. Najčešće se žrtvama iz otvorenih grudi 
vadilo još živo srce ili bi ih se vezalo a onda su ih ratnici strelicama gađali ili im skidali 
kožu u koju bi se zaodijevali predstavnici kulta. Na ovakav način žrtvovanja naš 
sunarodnjak je naišao u pokrajini Chila u Meksičkom zaljevu, gdje su tamošnji Indijanci 
'zaklali (više članova ekspedicije Francisca de Garay), hranili se njihovim mesom dok su 
kožu izvjesili u hramovima idola.' U gradu Chichćn-Itz4, duhovnom i kulturnom središtu 
civilizacije Maya na Yucatanu, prakticiralo se žrtvovanje utapanjem, tj. žrtve bi se bacale 
u kraške vodom ispunjene ponore. S ljudima se bacalo životinje i različite predmete. 
Žrtvovanje ljudi u Maya se javljalo relativno kasno. Rukopisi Maya Indijanaca i bas-reljefi 
s monumentalnih hramova na Yucatanu ukazuju na praksu individualne pokore: 
pojedinci bi si dali probosti uši ili jezik i tako prikupljenu krv žrtvovali svojim 
božanstvima" (Šanjek 1994: 21-23). 


Paletin će opravdanje za svoju oštrinu, katkad i uskogrudnost, pronalaziti u 
najrazličitijim izvorima, bilo onim historiografske naravi, pisanim vrelima Aristotela, 
Diodora Sicilskog i Plinija Starijeg, etnografskim zapisima, vlastitim i tuđim, bilo 
teološkim raspravama i biblijskim fragmentima. Međutim, ključna nota njegova djela 
je ona polemičke naravi, usmjerena ponajprije prema nekoliko tekstova Bartoloméa 
de Las Casasa, koje je potonji, nakon rasprava sa Sepulvedom, tiskao u Sevilli 1552. 
Paletin, zanimljivo, ne spominje svoje protivnike, čak ni Las Casasa, kojeg naziva 
Biskupom. Izgleda kako mu je Las Casas samo metafora za niz unutarnjih protivnika, 
osobito za Bartoloméa de Carranzu y Miranda, u to doba iznimno poznatog 
diplomata i dominikanskog teologa koji je vjerojatno i kumovao zabrani spisa De 
iure belli. U oblikovanju njegovih stavova, nadalje, služio se sličnim izvorima kao i 
Las Casas, no zaključci koje na toj osnovi izvlači, kao i način teološke argumentacije, 
dijametralno su suprotni od onih u Kratkom izvješću o uništenju Indija poznatijega 
španjolskog dominikanca.! Teorijski impetum Paletinove polemike samo naoko je 


1 "Uvijek nastoji dati najnovije, najpouzdanije informacije. U svezi s događajima koji prate otkriće 
Novog svijeta i organiziranje španjolskih posjeda na američkom tlu Paletin najradije slijedi 'Opću 
povijest Indija' Francisca Lopeza de G6mare (1552). Realan je u opisivanju područja koja su Europljani 
zaposjeli i u njima organizirali društveno-gospodarski život. Za svaki dio osvojenog prostora u 
Zapadnoj Indiji učeni Korčulanin neizostavno navodi imena njihovih otkrivača ili, zapravo, osvojitelja. 


397 


https://biblioteca-digitala.ro 


Romanoslavica vol. LII, nr.2 


neoskolastitki: biblijski fragmenti u njega imaju istu važnost kao i filozofska tradicija 
Aristotela i Platona, dočim je vlastiti proto-etnografski diskurz ponajbolji oblik 
verifikacije vlastita spisa kao neke vrste polemičkog exempluma. Žarišta njegove 
argumentacije, ne ulazeći u teološke implikacije, moguće je svesti na nekoliko 
paradigmi. Prva se paradigma dotiče definicije prirodnog društva (titulo naturalis 
societatis) i društvenog ugovora koji iz nje proizlazi, kako za domorodačko 
stanovništvo i njihovo pravo na slobodu i teritorij, tako i za konkvistadore i njihovo 
pravo na teritorij, ekumenizaciju i gušenje svake moguće pobune ratnim pohodima. 
Druga se paradigma Paletinova mišljenja odnosi na isključivo pravo na rat, koje ne 
samo da konkvistadorima (prema Paletinu i suprotno Las Casasovim stavovima) 
pripada, nego je i neophodno, jer Krist je Petru i njegovim nasljednicima posvetio 
"svjetsku vlast", a onda i vlast nad osvojenim teritorijima kršćanskih vladara.! Treća 
se paradigma iscrpljuje u pokušaju definicije ljudi Zapadnih Indija, odnosno 
domorodačkog identiteta sui generis: Vinko Paletin ne odobrava vrlo oprečne 
stavove Las Casasa (teza o plemenitom divljaku, sposobnom za najveća djela, 
moralno neiskvarenom i čistom) i Sepulvede (teza o moralnoj inferiornosti 
domorodaca, koje treba nasilno civilizirati, pokrstiti i naučiti europskoj uljudbi, ako 
je potrebno i uz pomoć sile), već nastoji pronaći srednji put, pomirljivo, 
blagonaklono stajalište o umjerenim vrlinama i manama srednjoameričkih 
starosjedilaca. Upravo je na tom mjestu Paletin najdosljedniji - i posve pogodan za 
imagemsku analizu koja ne bi trebala ustvrditi samo narav njegove 
heterostereotipije (ona je u velikoj mjeri univerzalna, globalno-ranonovovjekovna) 
nego i problematizirati mogućnost tumačenja suvereniteta konkvistadora kao 
osobitog ranomodernog političkog biosa. U tu će svrhu od pomoći biti nekoliko 
autora, različitih teorijskih pozadina, od političke teologije i teologije oslobođenja do 
postkolonijalne i post-postkolonijalne kritike, čija će se razmatranja nastojati 
primijeniti na ranonovovjekovne procese podčinjavanja.? 


Odatle i Vinkovi vrlo točni podaci o podvizima Kolumba, Cortésa, Ponce de Lećna, Nufieza de Balboe, 
braće Pizarro, Almagra i drugih" (Šanjek 1994: 37). 

1 Rasprava o justa causa od najveće je važnosti za kolonijalni diskurz ranonovovjekovlja, iako, začudo, 
rijetko kad nalazi svoje mjesto u razmišljanjima modernih postkolonijalnih teoretičara. lako su svi 
domoroci nevjernici, ističe Schmitt, iako su možda krivi za mnoge zločine ili grijehe, oni se ne smiju 
tretirati kao zločinci, nego kao protivnici u ratu, i jedino ih se na taj način - zbog toga - može ubijati, 
kao bilo koje protivnike kršćanskih vladara i kršćanstva uopće (Schmitt 2006: 101-125). 

2 Pojmove podčinjenosti, podjarmljenosti ili opresije ovdje valja prihvatiti u njihovu najširem značenju, 
daleko od preciznosti koja ih ukalupljuje u kontekstu, primjerice, subaltern studies. Međutim, semantika 
je vrlo slična, jer u svjetlu postkolonijalne teorije pojam subaltern referira na populaciju koja je 
socijalno, politički, kulturalno ili pak geografski izvan hegemonijske strukture preraspodjele moći. 
Pojam je izveden iz koncepta kulturalne hegemonije Antonija Gramscija, kod kojeg je označavao 
mahom sociopolitičku isključenost, klasnu optimizaciju sistema, dakle iz perspektive dominantne klase. 
Denotacije tom pojmu potom su pridavali Gayatri Chakravorty Spivak, čijom će se interpretacijom 
subalteritet donekle i kanonizirati (Spivak 1988: 271-313), kao i niz latinoameričkih autor(ic)a, u kojih 
će se pojam developmentizirati, odnosno povezati s osobitostima neravnomjernog razvoja zemalja 
Trećeg svijeta i prava na resurse (Santos 2002: 458-493). O nekim implikacijama tog pojma unutar 
Gutićrrezove teologije oslobođenja progovorit će se nešto kasnije, kao i o Agambenovoj koncepciji 
homo sacer, bliskoj semantici nasilne ekskluzije podčinjenika. Važno je istaknuti da se svi moderni 

HI. 


Edward W. Said jednom će prigodom ustvrditi da je postkolonijalizam 
iscrpio gotovo sve svoje resurse u procesu kanonizacije drugosti kao podjarmljene 
pozicije (subaltern) u odnosu na neki transcendentni ili pak konkretni politički 
poredak. Bilo da je riječ o ranonovovjekovnom imagemskom ili stereotipskom opisu 
novootkrivena svijeta, Orijenta ili Zapadnih Indija, ili novovjekovnim 
"kolonijalizmima" etničke ili nacionalne, rodne i klasne prirode, postupak kojim se 
alteritet (najčešće u odnosu na neki tobože čvrsti identitet) uokviruje moguće je 
svesti na sljedeće: na proizvoljno uklapanje u interpretativne zajednice 
(communities cf interpretation), gdje Orijent ili drugost uvijek reprezentira interese 
nekog višeg idejno-ideologemskog reda; zatim na isto tako proizvoljno 
poistovjećivanje drugosti s kognitivnim, biološkim, čak i "razvojnim hendikepom" 
("Jedna je od osnovnih tendencija unutar disciplinarnih debata u zadnjih dvadesetak 
godina proizašla iz svijesti o ulozi zapadnjačkog kolonijalizma u proučavanju i 
reprezentaciji 'primitivnih' ili slabije razvijenih nezapadnjačkih društava, iz 
eksploatacije ovisnosti, opresije seljaštva i manipulacije upravljačkih struktura 
tradicionalnih društava u kolonijalne svrhe", Said 2002: 295); i na kraju, na 
antropologizaciju drugosti, u smislu (nerijetko fetišističke) pretvorbe u objekt 
istraživanja (na primjer, heterostereotip o plemenitom divljaku rezultat je upravo 
takvog postupka). Autor smatra da iz takve metodološke matrice postoji 
jednostavan izlaz, koji podrazumijeva istodobno transcendiranje bilo 
stereotipizacije (negativna aksiologija karakteristična za imagološki tip diskurza} 
bilo fetišizacije ili, u krajnjoj liniji, svakog nekritičkog slavljenja drugosti: 


"'Svjetskost' [worldliness] je pojam koji sam nerijetko smatrao upotrebljivim radi dvaju 
značenja koja u njemu zajedno obitavaju, jedno, kao neka ideja bivanja u sekularnom 
svijetu, a nasuprot 'onostranog' [otherworldiy] bivanja, i drugo, zbog onoga što sugerira 
francuska riječ mondanite, svjetskost kao kvaliteta prakticiranog, pomalo već umornog 
znati činiti [savoir faire], svjetovno mudrog i ulično pametnog. Antropologija i svjetskost 
(u oba značenja) neophodno se potrebuju [...] Fetišizacija i neumorno slavljenje 
'razlicitosti' i 'drugosti' moguće je sagledati kao prijeteći trend. Takav trend sugerira ne 
samo ono što je Jonathan Friedman nazvao 'spektakularizacijom antropologije, pri čemu 
se 'tekstualizacija' i 'kulturalizacija' društva pojavljuju neovisno o politici i povijesti, nego 
i bezglavo prilagođavanje i prevođenje svijeta procesom koji prema svim svojim 
relativističkim objavama, objavama epistemološke brige i tehničke ekspertize, ipak ne 
može olako biti razlikovan od procesa imperija" (Said 2002: 301-302). 


Prema Saidovu mišljenju jedan od temeljnih problema moderne 


postkolonijalne teorije i hermeneutike drugosti leži u činjenici da je zapadnjački um 
orijentalističku paradigmu, i sve njezine konzekvence, na svoju žalost, shvatio 


oblici teoretizacije isključivanja temelje na klasičnom poimanju kršćanskog suvereniteta kao preslike 
idealnog communitas, odnosno na dekonstrukciji pojma zajednice u smislu relacije (Nancy 2004; 
Agamben 2006, 2008, 2010; Esposito 2010). 

previse ozbiljno. Drugost se u tom smislu treba prvo odznaciti, osloboditi se svoje 
stadijalistitke povijesno-genološke semantike, koja seže od ranonovovjekovnih 
osvajanja Novog svijeta sve do modernih formi tržišno-ekonomske kolonizacije. 
Riječ je o različitim procesima, nejednoličnim, heterogenim obrascima upisivanja 
vlastitih (identitetskih) značenja u kulturni kontekst drugosti. O tom je fenomenu u 
nekoliko navrata govorila i Gayatri Chakravorty Spivak. Ona smatra da je 
postkolonijalni diskurz neminovno preopterećen idejom (ideologijom) pisanja 
alternativnih povijesti. Štoviše, od svega raspoloživog za pisanje alternativne 
povijesti - koncepta roda, rase, etnije, nacije i klase - posljednji je koncept zasigurno 
najapstraktniji. Služeći se Marxovom idejom svaštare znanja, kognitivnog džumbusa 
i konceptualnog nereda, autorica ističe da je pozicija implicitna radovima 
svojevrsnih subaltern studies, ponajprije zbog toga jer kolonije nikad nisu niti bile 
pogodne za razvoj industrijsko-kapitalističke klasne diferencijacije, upravo 
epistemološki Mischmasch der Kenntnisse (Spivak 2012: 57-72). Uistinu, analiza 
ranonovovjekovnog kolonijalnog diskurza jasno pokazuje da iskrsavanje različitih 
udica za (o)pis(iv)anje stereotipnih diskurza uvijek podrazumijeva neko 
transcendentno ideologemsko motrište, bez obzira je li riječ o teorijskoj poziciji, 
teološkim implikacijama, ideji kulturne homogenizacije tobože partikularnih 
identiteta dalekog i nepoznatog drugog ili, konkretnije, fizičkom nasilju pod maskom 
konkvistadorskog protektorata nad novootkrivenim teritorijem. Pogleda li se, 
primjerice, tijek Paletinove argumentacije, uvidjet će se da korčulanski autor nastoji 
osporiti Las Casasovu apologiju Novog svijeta implicirajući mu nedosljednost, 
pretjerivanje i svojevrsni diskurzivni i argumentacijski nered: Las Casas smatra da 
papa područja Zapadne Indije nije nikad poklonio španjolskim vladarima (riječ je o 
buli Inter caetera iz 1493), nego ih je obvezao da tamo pošalju misionare u 
mirotvorne misije, dok Paletin želi pokazati da je opseg tog dokumenta mnogo širi 
od jednostavno misionarskog, i iz te činjenice izvlači većinu argumentacije, koja pak 
posjeduje elemente etničke, klasne i konfesionalne stratifikacije domorodačkog 
stanovništva, o čemu će biti riječi nešto kasnije. To je navelo neke tumače Paletinova 
teksta da, zanimljivo - i u skladu s načinom kako na koncepciju podčinjenosti gleda 
Gayatri Spivak, istaknu njegove pomirljive segmente kao zagovor srednjeg puta u 
pronalaženju rješenja problematike conquiste. U tom smislu Šanjek ističe 
taksonomizaciju nevjerništva dominikanskog generala Kajetana (Caietanus), na čiji 
se autoritet i Vinko Paletin i las Casas pozivaju. Kajetan je razlikovao tri vrste 
nevjernika: prvu skupinu čine oni koji su rano postali podanici kršćanstva i 
kršćanskih vladara, poput Židova, Maura ili krivovjeraca; drugu čine oni na temelju 
koji kršćanski vladari izgrađuju "koncept neprijatelja", primjerice Turci, Osmanlije, 
koji su samo pravno ali ne i činjenično podanici kršćana i njihovih vladara; u treću 
skupinu spadaju svi oni narodi koji nisu ni pravno ni činjenično podanici kršćana, 
poput Indijanaca koji, ističe Kajetan, imaju pravo na svoju slobodu i teritorij, a 
prigrliti ih se kršćanstvu može samo blagošću, nikako ratom (Šanjek 1994: 53-54). 
Obespravljeni narodi, marginalizirane kulture, prezrene i podjarmljene rase ili 
obezvrijeđene klase, sve su to učestali obrasci kojima se unutar različitih teorijsko- 
epistemoloških koncepata nastojao definirati neki oblik sociokulturne relativizacije 

drugosti, svodenje njihova identiteta na neku partikularnu manu, negativnost ili pak 
nedostatak. Polazeći iz perspektive suvremenosti, inaugurator teologije oslobođenja 
Gustavo Gutiérrez napominje da je marginalizacija srednjoameri¢kog i 
južnoameričkog domorodačkog stanovništva izazov koji uspostavlja jednakost 
između trećosti Novog svijeta i novosti Trećeg svijeta: to je svojevrstan kontinuum 
opresije s dalekosežnim etičkim posljedicama, kojemu valja pristupiti onkraj 
binarizma identiteta i alteriteta. 


"Pregnuća onih koji odbacuju rasizam i muški šovinizam (dva aspekta vrlo duboko 
ukorijenjena u kulturu i običaje naroda i pojedinaca), kao i onih koji se suprotstavljaju 
marginalizaciji starijih osoba, djece i drugih 'nevažnih' u našem društvu, otvorili su mi oči 
primjerice za važnost gesta i načina bivanja s njima a koje će neki možda smatrati 
politički nedjelotvornim" (Gutićrrez 1989: xxxiv). 


Autor ovdje ističe klasnu uvjetovanost stereotipije, no njegova se refleksija o 
drugosti na tom konceptu nipošto ne zaustavlja, ona nipošto nije usko marksistička, 
već usmjerava teološku kritiku prema nekom obliku refleksivnog agâna, koji će u 
konačnici dovesti teologiju do prakse. Zanimljivo je da Gutićrrez na nekoliko mjesta 
spominje Las Casasove napore, prije svega u svjetlu kritičkog stava prema socijalnim 
i kulturnim obrascima kojima se katkad koristila nedovoijno-kritička-teologija, a na 
čije bi mjesto trebala stupiti refleksivna teologija oslobođenja, koja odbija služiti kao 
kršćanska justifikacija već zauzeta stava. Na jednom mjestu autor se, štoviše, koristi 
terminom koinonia, u značenju zajednice različitosti i skupa partikularnih identiteta, 
koji bi trebali, u idealnom obliku, transcendirati kolonijalnu logiku isključivosti i/ili 
nasilne homogenizacije. Autentična se univerzalnost, nastavlja autor, sastoji u 
govorenju različitim jezicima, pri čemu se postiže potpuno razumijevanje - unutar 
granica vlastitosti jezika (Gutiérrez 1989: xlii-xliv). U legitimaciji tako sročenih 
diskurzivnih sloboda Gutićrrez upotrebljava Gramscijev filozofski algoritam, prema 
kojem je cilj svakog hegemonijskog diskurza oduzeti podčinjenom pravo na 
filozofiju, pretvarajući time filozofiju u ekskluzivnu disciplinu rezerviranu za članove 
jednog zatvorenog sustava, nasuprot činjenici da je ona doista vlasništvo svih 
(Gutićrrez 1989: 5). Nekoliko će ključnih pretpostavki Gutićrrezove refleksivno- 
kritičke teologije biti od velike koristi u ovdje predočenoj (re)konceptualizaciji 
Paletinove geopolitike Novog svijeta, zbog čega ih valja jasnije definirati. Prva se tiče 
pojma razvoja, na koji se autor osvrće iz perspektive suvremenosti, kao na spregu 
tehnicizma, ekonomicizma i modernog političkog poretka, a koji je u ranom 
novovjekovlju predstavljao naličja jednog jedinstvenog ekonomski uobličenog 
imperijalizma. Paletinova se rasprava, uostalom - kao i izvješće Bartolomća de Las 
Casasa, iscrpljuje u opisu gospodarskog prava, svojevrsnog encomienda sustava, 
protektorata nad pojedincima i malim srednjoameričkim zajednicama posve nalik 
feudalnom sustavu (Himmerich y Valencia 1991: 5-134). Druga se pretpostavka tiče 
problema oslobođenja, koje Gutićrrez koncipira trojako: kao težnju u potlačenih 
društvenih klasa i naroda, usmjerenu prema konfliktnom društveno-političkom 
procesu koji ih obespravljuje i stavlja na marginu sociokulturnog sistema, koji je 
zapravo inherentno njihov; potom, kao sociopovijesni proces "u kojem čovjek na 

svjestan način uzima sudbinu u svoje ruke, stavlja željene društvene promjene u 
dinamičan kontekst i širi im obzor"; naposljetku, kao neki oblik epistemološko- 
ontološko raskida s bilo kojim oblikom ideologemski nametnutog mišljenja, 
nasuprot pojmu razvitka, koji "pomalo ograničuje i zamagljuje" (Gutićrrez 1989: 
45). U ranonovovjekovnim razmjerima, pojmom će se oslobođenja konkretizirati i 
kolonijalna conquista, jedan osobit oblik nametnutog razvoja koji neki autori, poput 
Sepulvede, zagovaraju, dok drugi, poput Bartoloméa de Las Casasa, odlučno 
odbacuju te proglašavaju kolonijalno-imperijalističkim. Modeli oslobođenja koji se 
tu spominju zapravo produbljuju onu temeljnu razliku između postojanosti ili 
dugotrajnosti odnosa unutar nekog sociusa, nasuprot vrlo kratkotrajnih odnosa 
prema drugom, bližnjem, štoviše i sličnom. Upravo zato i problem kolonizacije na 
teritoriju novootkrivenih svjetova, barem u okvirima ranonovovjekovlja, valja 
promatrati kao napetost između po/tlačenja i oslobođenja, između svođenja 
identiteta drugosti na alteritet, semantički prazan, podložan bilo kojem obliku 
racionalizacije, poput biološkog specimena, i nastojanja da se drugo(tno)st percipira 
kao Saidova worldliness, raznolikost, razlučivost, kako u kozmološkom tako i u 
antropološkom smislu. Zanimljivo, imagemska struktura, odnosno slika 
starosjedilačkog stanovništva, u potpunosti je nestabilna, što je vidljivo i na planu 
terminologije: oni se, naime, nazivaju starosjediocima, domorocima i urođenicima, 
ali i divljacima, barbarima i ljudožderima (Todorov 2009). To se nerijetko legitimira 
i na kozmološkom planu, kao politeizam, animizam ili, jednostavno, bezboštvo. 
Međutim, prikaz za koji se, primjerice, Todorov ili Gutiérrez zalažu nipošto nije 
jednoobrazan, u aksiološkom smislu crno-bijel, već govori o potrebi nove 
konceptualizacije kolonijalnog naslijeđa - kako iz perspektive potlačenog, koji je 
katkad sam sebe fetišizirao, pretvarajući se u stranca-samog-po-sebi, tako i iz 
perspektive po/tlačitelja, koji se često nalazi u paradoksalnoj situaciji, jer izrabljuje 
sustav i resurse u koji se naknadno pokušava i integrirati. Paradigmatski čin 
sustavne proizvodnje encomienda ponajbolji je primjer takve shizofrene interpolacije 
kolonizatora i koloniziranih, a njega će, štoviše, naslijediti tobože liberalniji 
repartimiento, unutar kojeg je kolonizacija u etničkom ključu ustupila mjesto 
ekonomski motiviranom izrabljivanju, u mnogočemu nalik današnjem monetarnom 
imperijalizmu nad Trećim svijetom. Peruanski će teolog na jednom mjestu citirati 
Marxa kako bi podvukao kontingentnost tog procesa stvaranja novog Čovjeka iz 
ostataka novog (Novog) svijeta: 


"Ono što je Marx pisao prije više od sto godina nije izgubilo na vrijednosti: 'Sadašnji 
naraštaj sliči na Židove koje je Mojsije vodio kroz pustinju. Ne samo što treba da osvoji 
novi svijet nego treba i da umre kako bi ostavio prostora za ljude koji će biti na visini 
novoga svijeta" (Gutiérrez 1989: 156). 


Slično razmišlja i Johann Baptist Metz: 


"Predočimo si još jednom lica i oči: kojim očima je Latinska Amerika, taj 'katolički 
kontinent', otkriven? Na početku vijeka koji mi ovdje u Europi nazivamo 'novim', na 
početku novovjekovlja, razvila se - u obliku klice, i prekrivena mnogim religijskim i 

kulturnim simbolima - antropologija vladavine: tovjek se, u odnosu prema prirodi, sve 
više shvaćao kao subjekt koji gospodari i pokorava. Njegov identitet se izgradio na tom 
pokoravanju prirode i na uzimanju vlasti nad njome. Njegove oči su gledale prema dolje. 
Njegova logika je postala logika ovladavanja, a ne priznanja; možda jedna logika 
izjednačavanja, ali ne i [izjednačavanja] drugosti [...] Izgleda da su nam dugo izmicale 
crte ove vladajuće logike i antropologije jer se prisila za pokoravanjem premjestila izvana 
- protiv tuđih manjina, rasa i kultura. Očigledno je da europska povijest kolonizacije ima 
ovdje jedan od svojih korijena. I tko bi se usudio zanijekati da se i u kršćanskoj povijesti 
misionarenja uvijek iznova probijao taj mehanizam vladavine?" (Metz 2004: 199). 


Upravo na pozadini tih pretpostavki o (antropološki) novom čovjeku u 
(kozmološki i/ili teološki) novom svijetu - sa svim njegovim aporijama, osobito onoj 
o hermeneutičkoj nadređenosti kolonizatora - valja proniknuti u narav Paletinove i 
Las Casasove polemičke argumentacije. Todorov ističe da su domoroci u pravilu na 
malobrojne trupe prvih kolonizatora gledali u okvirima svoje vlastite slike svijeta. 
Ne treba stoga smetnuti s uma da to isto čine i prvi misionari. Na djelu su tako dvije 
vrlo različite ontologije, prva čisto pravno-imperativne naravi, Paletinova, a druga 
primarno etnografsko-apologijske prirode, u spisu Bartolomća de Las Casasa.! 
Međutim, valja istaknuti da to nisu oprečne ontologije jer pristupaju istom problemu 
s različitih polazišta, uzimajući u obzir složenost misionarskog zavjeta sui generis. 
Ono što, s druge strane, obje argumentacije zaobilaze, nažalost, uska je povezanost 
kršćanski koncipiranog pojma zajednice i političkih implikacija fenomena 
communitas, koje iza takve misionarske rekonceptualizacije Novog svijeta 
neminovno proviruju. 


IV. 


Bartolomćo de Las Casas i Vinko Paletin u Novi su svijet otišli sa sličnim 
namjerama, da bi tamo doživjeli nevjerojatne stvari (Vinko Paletin koristi se tom 
frazom u predgovoru svojeg prijevoda Arte del navegar španjolskog kozmografa 
Pedra de Medine), da bi se suprotstavili starosjediocima kao mladi vojnici, da bi ih 
tako lakše priveli kršćanstvu, i da bi se obogatili na njihovoj zemlji, kao vlasnici 
encomienda, nekoć njihovih posjeda. Nakon obraćenja 1514. Las Casas ulazi u 
dominikanski red te usmjerava svu energiju prema borbi za oslobođenje indijanskog 


1 Zanimljivo je da preokret u tumačenju takvih stereotipa o novootkrivenim svjetovima istodobno 
pogađa tobože svjetovnu humanistiku (marksistička kritika, postkolonijalni studiji, studiji etniciteta, 
raznovrsni subaltern studies) i tobože nesvjetovnu teologiju. U svjetlu nove političke teologije to se 
nerijetko koncipira uz pomoć "trokriznosti" u kojoj se našla suvremena teološka misao: pred 
marksističkim izazovom revizije klasnosti identiteta potlačenih, pred antiidealističkim izazovom nakon 
strahota Holokausta i, za ovu prigodu najpoticajnije, pred izazovom jasno ocrtanih granica Trećeg 
svijeta, odnosno "jednog socijalno antagonističkog i kulturalno policentričnog svijeta [...] na kraju 
svojeg eurocentrizma" (Metz 2004: 158). Isti autor, govoreći ovaj put i o Gutićrrezu, uspostavlja nišu za 
jednu novu kritičko-refleksivnu teologiju oslobođenja, koja se mora rastati od svoje društvene 
nedužnosti, svoje povijesne nedužnosti ("od univerzalizma povijesti koji je bez subjekta, bez konkretne 
situacije, na neki način bez ljudi") i, konačno, od svoje etničko-kulturalne nedužnosti (Metz 2004: 186- 
188). 

stanovništva, pri čemu mu uglavnom pomažu dominikanci sa salamankanskog 
sveučilišta te sveučilišta u gradu Alcala. Njegovo Kratko izvješće o uništenju Indija još 
se uvijek smatra svojevrsnim izazovom svakom obliku imperijalizma i jedna je od 
najprevođenijih knjiga na španjolskom jeziku. Svaka epoha u tom je spisu tražila 
rješenje nekih svojih gorućih problema, među inima i onih hladnoratovskih, 
problema vijetnamskog rata, čak i problema modernog ekoimperijalizma; 
primjerice, prilikom prijevoda na japanski, taj je spis predstavljen kao povijesna 
podloga za borbu protiv eksploatacije prirodnih resursa. Nakon što se Las Casas kao 
osamnaestogodišnjak 1502. uputio u Novi svijet, u predjelu Concepcion de la Vega, 
na današnjem Haitiju, postao je vlasnik encomienda, zemljišta s pripadnom 
indijanskom radnom snagom. Nakon sudjelovanja u jednoj od Velazquezovih misija, 
dakle po povratku iz susjednih hispanoameričkih zemalja, Las Casas se odriče svih 
posjeda i počinje boriti za ukidanje encomienda i repartimienta, uvjeren da su oni 
upravo prava slika španjolske konkvistadorske hegemonije, nespojive s kršćanskim 
oblicima misionarenja. Upravo na toj liniji argumentacije izbit će i polemika između 
Las Casasa i Paletina. Valja pritom napomenuti da Paletin dobro poznaje cjelokupan 
opus svojeg polemičkog protivnika (Historia de las Indias, Apologetica historia, De 
unico vocationis), ali se odlučuje najveću pozornost posvetiti Kratkom izvješću iz 
1541. Na povratku u Novi svijet (1545) Las Casas doživljava niz razočaranja. 
Španjolski mu doseljenici u nekoliko navrata otvoreno prijete, a on im čak i 
odgovara polemičkim Upozorenjem ispovjednicima (Avisos y reglas para confesores). 
Nakon 1546. Las Casas više formalno nije ni imao podršku klera, da bi, naposljetku, 
u Gvatemali, ispunio svoj životni san o mirnoj evangelizaciji indijanskog 
stanovništva. Svoju borbu za prava Indijanaca nastavlja i nakon 1550, kad je 
Sepúlveda pročitao sažetak svoje rasprave Democrates alter: neumorni je Las Casas 
punih pet dana izlagao sadržaj svoje apologije u kojoj se obračunava s 
aristotelovskom koncepcijom barbara, koji su predodređeni za robovsku klasu. 
Njegov je aktivizam u tom smislu usmjeren ne samo protiv tzv. modernih oblika 
ekonomskog i sociopolitičkog imperijalizma, kakve on zatječe u svim kolonijama, 
nego i protiv povijesno nametnute stereotipije o barbarskom divijem kao drugom, 
koja se nalazi u korijenima ranonovovjekovne koncepcije kolonijalne (pre)moći.! 


1 "Njegovi ga sunarodnjaci smatraju suodgovornim i za stvaranje tzv. 'crne legende' (leyenda negra), 
raširene po evropskim zemljama, koja optužuje Španjolsku za genocid Indijanaca. Druga 'crna legenda' 
optužuje Las Casasa zbog sugestije, iznijete u predstavkama 1516. i 1518. te u pismu Vijeću za Indije 
1931. godine, da se neotporne stanovnike antilskih otoka zamijeni 'crnim i drugim robovima iz 
Španjolske". Riječ je o zarobljenicima iz španjolskih ratova protiv Islama. Kada je nakon 1552. godine 
doznao za nečasnu trgovinu Portugalaca afričkim crncima, Las Casas postaje svjestan svoje 
nesmotrenosti, koju će u Povijesti Indija (1/22 i 27, NI/102 i 109) javno priznati i smatrati se 
suodgovornim za nevolje crnačkog življa u Americi. Godine 1564. Las Casas sastavlja oporuku u kojoj 
proriče pad španjolske moći [...] Nova društvena i politička gibanja u Latinskoj Americi gledaju u Las 
Casasu svog osloboditelja (libertador), apostola i borca za prava potlačenih i ravnopravnije odnose 
među ljudima" (Šanjek 1982: 19). Agamben bi to nazvao pretvaranjem speciesa u načelo identiteta i 
klasifikacije, koje je, štoviše, i izvorni grijeh ove kulture, njezin najnesmiljeniji dispozitiv. "Nešto se 
personalizira - referira na neki identitet - samo ako se pritom žrtvuje njegova specijalnost. Specijalno 
je naime ono biće - lice, gesta, događaj - koje ne nalikujući na nekoga, nalikuje na sve ostale. Specijalno 

Agambenovskim rijecima formulirano, distinkcija izmedu Paletinova i Las Casasova 
odredenja identiteta domorodatkog stanovnistva moze se svesti na perceptivnu 
razliku u njihovu biosu - u njihovu političkom biću. U starogrčkom nije postojao 
termin za izražavanje onog što ki danas nazivamo ili razumijevamo pod riječju život. 
Upotrebljavali su dva termina - semantički posvema različita - "iako objašnjiva 
zajedničkim etimološkim korijenom: zoe, koji izražava jednostavnu činjenicu života 
zajedničku svim živim bićima (životinjama, ljudima ili bogovima) i bios, koji upućuje 
na formu ili način življenja svojstven pojedincu ili grupi" (Agamben 2006: 7). Upravo 
na mjestu tog cijepa Agambenova se misao uklapa u Foucaultovo tumačenje bio- 
političkog, jer upravo "na pragu modernog doba, prirodni život počinje bivati 
uključen u mehanizme i kalkulacije državne moći a politika se transformira u bio- 
politiku" (Agamben 2006: 8). Iz takvog procesa proizlazi osobit tip stereotipizacije 
ili svojevrsna animalizacija čovjeka, svođenje njegova sociopolitičkog bića na goli 
život, na zoe, pri čemu je radikalna posljedice takvog čisto bio-političkog čina etničko 
ili kolonijalno nasilje, egzodus, konačno i holokaust. Paradoks takve situacije nalazi 
se u sljedećoj činjenici, koja zapravo definira političku etiku u najrigoroznijem, 
zapadnjačkom smislu riječi, kao politiku isključenja, opstanka, alijenacije, projekcije 
vlastitih nesigurnosti u goli život neke izmišljene, novootkrivene, a opet nepoznate 
drugosti. Ili, drugim riječima rečeno: 


"Goli život ima u zapadnjačkoj politici tu svojevrsnu privilegiju da bude ono na čijem 
isključenju se temelji grad ljudi [...] Temeljni kategorijalni par zapadnjačke politike nije 
prijatelj-neprijatelj, nego goli život-politička egzistencija, zoe-bios, uključenje-isključenje. 
Politika opstoji jer je čovjek živo biće koje u jeziku odvaja i protustavlja sebi vlastiti goli 
život te se istodobno održava u odnosu s njim u isključivoj uključivosti" (Agamben 2006: 
13-14). 


Politika se u tom smislu ne temelji na ideji zajedništva nego, naprotiv, 
razdora zajedništva isključenjem. U legitimaciji tog postupka iskijučenja Agamben se 
koristi Schmittovom definicijom suverena, kao onog koji je istodobno izvan i unutar 
sistema, koji predstavlja sistemski rub, koji transcendira pravni poredak, jer 
posjeduje legalnu moć suspenzije valjanih zakona i/ili valjanosti zakona uopće. 


"Exceptio rimskog procesnog prava dobro pokazuje tu posebnu strukturu iznimke. 
Exceptio je sredstvo obrane tuženika na sudu, a njezina je namjena neutralizacija 
punovažnosti razloga što ih afirmira tužitelj u slučaju u kojemu bi normalna primjena ius 
civile bila nepravedna. Rimljani su u njoj vidjeli formu iznimke okrenute protiv primjene 
ius civile [..] U tom smislu, exceptio nije apsolutno izvan prava, nego pokazuje prije 
kontrast između dva pravna zahtjeva koji u rimskom pravu podsjeća na antitezu između 
ius civile i ius honorarium, dakle prava što ga je uveo pretor da bi ublažio pretjeranu 
općenitost normi civilnog prava" (Agamben 2006: 25). 


je biće predivno jer se par excellence nudi općoj uporabi, ali ne može biti predmet personalnoga 
vlasništva. Od personalnoga, naprotiv, nisu mogući ni uporaba ni uživanje, nego samo vlasništvo i 
ljubomora" (Agamben 2010: 67). 

Agambenovski homo sacer je pojedinac čiji je identitet sveden na Zoe, koji je 
izbačen iz sustava upravo takvim sustavom legitimne iznimke, koji se nerijetko 
naziva izvanrednim stanjem, stanjem exceptio. On ne pripada sustavu, na isti način 
kao i suveren. Ono što određuje stanje homo sacer nije toliko navodna izvorna 
ambivalentnost pojma svetosti, koja je u njemu sadržana, koliko poseban karakter 
dvostrukog isključenja u koji je uhvaćen ili nasilje kojemu je izložen. To je nasilje 
zapravo nekažnjivo ubojstvo, koje bilo tko može počiniti i nemoguće ga je 
klasificirati niti kvalificirati, niti kao žrtvovanje niti kao neki oblik ubojstva, niti kao 
izvršenje osude niti kao svetogrđe. 


"Strukturalna analogija između suverene iznimke i sacratio pokazuje ovdje sav svoj 
smisao. Suveren i homo sacer su simetrične figure na dvije krajnje granice poretka koje 
imaju jednaku strukturu i korelati su u smislu da je suveren onaj kojemu su svi ljudi 
potencijalno homines sacri, a homo sacer je onaj spram kojega su svi ljudi potencijalni 
suvereni" (Agamben 2006: 77). 


Suveren je onaj koji odlučuje o statusu i normativima iznimke, kako ističe 
Carl Schmitt i podcrtava zatim u nekoliko navrata Agamben. Zakon je u tom smislu 
istodobno suspendiran i ispunjen, jer se nalazi, kao što napominje Agamben, u 
izričito antimesijanskoj konstelaciji. Struktura samog zakona ukalupljena je u 
dokazuje ništa i ne ukazuje ni na što, iznimka ne samo da potvrđuje pravilo, pravilo 
uistinu živi od iznimke, zbog čega u uspostavljanju prava nema fiksnih i stalno 
važećih pravila (Schmitt 1985: 5-35). Agamben u jednom od poglavlja knjige Vrijeme 
što ostaje komentira tu političko-teološku formulaciju na način da uspostavlja tri 
temeljne karakteristike zakona utemeljenog na iznimci koja, naposljetku, nije samo 
isključenje, nego je inkluzivno isključenje (ex-ceptio). Prvi paradoks slučaja exceptio 
jest taj da je vladar istodobno unutar i izvan zakona, jer ima legitimno pravo da ga 
suspendira. Drugo, ako je tomu tako, onda je unutar takve matrice nemoguće 
razlikovati što je poštivanje a što kršenje zakona. I konačno, treće, u stanju exceptio 
zakon je nemoguće jasno formulirati, on još nema snagu legitimnosti, bilo kao propis 
bilo kao zabrana, pa i oznaku neizrazivosti zakona "tu valja razumjeti doslovno" 
(Agamben 2010a: 102). Paletin se poziva upravo na takvu (Schmittovu) koncepciju 
iznimke koju valja primijeniti na osvajanje (conquista) Novog svijeta, jer bitna 
oznaka kršćanskog imperijalizma nije vječno kraljevstvo nego ovo sadašnje upravo- 
na-zemiji, povijesno važeće kraljevstvo, s transcendentalno legitimiranim kraljem 
(Schmitt 2003: 42-85) ili implikacijom Božjeg poretka (Agamben 2010a: 105-107). 


1 Nerijetko se pojam exceptio dovodio u vezu i s Austinovim performativom: "I kao što u statusu 
iznimke zakon suspendira svoje izvođenje samo zato da bi time utemeljio svoju valjanost u normalnom 
slučaju, tako i jezik u performativu suspendira svoju denotaciju samo zato da bi utemeljio svoju 
povezanost sa stvari [...] To znači da je performativ svjedočenje o nekom razdoblju ljudske kulture u 
kojem se jezik ne odnosi na stvari - kao što smo navikli misliti - na temelju nekog konstativnog ili 
istinosnog odnosa, nego preko posebne operacije u kojoj riječ priseže na samu sebe, ona sama je 
temeljni fakt. Mogli bismo čak reći da je denotativni odnos između jezika i svijeta jednostavno ono što 

lako se poziva na Schmittov rad o nomosu, Jus Publicum Europeaum, Agamben 
preskače poglavlje koje se, ovom prilikom, čini iznimno poticajnim - poglavlje o 
poimanju zakona i apropriaciji zemije u Novom svijetu. U tom poglavlju Schmitt se 
osvrće na "globalno linearno mišljenje" koje je i omogućilo uspostavu pravnih 
iznimki u svrhu prisvajanja i/ili osvajanja teritorija novootkrivenih svjetova. U tom 
će smislu i ovo čitanje Paletinove argumentacije ići ruku pod ruku s egzegezom 
dalekosežnih Schmittovih postavki iz upravo tog dijela knjige. U antičkom je svijetu 
pojam nomosa imao šire značenje od prava i podrazumijevao je neki tip 
objektivizacije polisa, jedan od najznačajnijih stadija obrazovanja (paideia). Nomos je 
zemlje, stoga, jedinstvo pravila, dakle i zajedništvo političkih entiteta koji slijede 
neku pravnu normu - prostorni, politički i sudbeni sustav koji, u današnjem smislu 
riječi, obuhvaća međunarodne pravno-političke odnose. Od doba otkrića prostore 
europskog međunarodnog prava nerijetko je definirala eurocentrična norma, 
osobito vjerovanje u neki jedinstveni konsenzus europskog civilizacijskog prava i/ili 
reda. prema Schmittu, takav se proces održao na snazi sve do 1890, kad se 
Volkerrecht rasplinuo u univerzalizam onkraj norme prostornog identiteta: jednom 
kad se zemaijski nomos gubi, gubi se i nomos utemeljen na Völkerrecht. Schmitt 
smatra da se europska osvajanja nisu dogodila slučajno, iz vedra neba, nego su 
rezultat eurocentričnog racionalizma i stvaranja posve nove kartografije kao 
kognitivnog sredstva prisvajanja značenja. Dakle, pomak je išao, tvrdi Schmitt, od 
ikonografije prema kartografiji, od semantike prema konkretnom označitelju. Novi 
se globalni red nastojao uspostaviti nekom vrstom spacijalne raspodjele, čiji je 
sastavni (ako ne i središnji) dio bilo prisvajanje zemlje. Europsko-kršćanska 
civilizacijska norma bila je utemeljena na geometrijskoj stratifikaciji novootkrivenih 
zemalja, nekoj vrsti globalne preraspodjele, ili, s druge strane, na poimanju Novog 
svijeta kao "slobodne zemlje za prisvajanje", u kojoj ne vrijede "stari zakoni" 
(Schmitt 2006: 86-139). Schmitt će takav složeni pravno-povijesni modus 
(samo)opravdavanja protumačiti na temelju pet ključnih točaka, koje naziva: (1) 
globalno linearno mišljenje, (2) uspostava jasne linije (ne)prijateljstva, (3) otkriće i 
okupacija, (4) opravdanost rata i (5) razlika između čvrstog tla i slobodnog mora, a 
koje su, štoviše, vidljive i u Paletinovoj argumentaciji kao relikt ranonovovjekovnog 
poimanja nomosa. Svaki od navedenih elemenata zbog toga valja ukratko aplicirati 
na Paletinovu misao, tim više što se na taj način i njemački filozof prava raskrinkava 
kao proto-postkolonijalni teoretičar, a osvajanje novih teritorija - i u pragmatičko- 
spacijalnom smislu širenja i u geografsko-kartografskom smislu - kao pravno- 
politička eksplikacija kolonizatorske moći-činjenja-iznimke (exceptio). 


proishodi iz prekinuća izvornoga magijsko-performativnog odnosa između riječi i stvari" (Agamben 
2010a: 126). 

Globalno linearno mišljenje je pojam koji za Schmitta predstavlja 
(međunarodno) legitimnu tezu da su kršćanske zemlje one koje stvaraju zakonski 
poredak primjenjiv na cijelu zemaljsku kuglu, pri čemu se, štoviše, kršćanski imperij 
promatra kao onaj koji će obuzdati (katechon) bilo koji drugi oblik nekršćanski 
intonirane civilizacije. U čisto geopolitičko-geometrijskom smislu, usporedno s 
otkrivanjem američkog kontinenta, odnosno Novog svijeta, javlja se i nova 
percepcija prostora u međunarodnom (europskom) pravu. Novootkrivene zemlje 
poimaju se odjednom kao slobodni prostor, kao prazna ploča otvorena za europsku 
okupaciju ili europski intoniranu kulturnu ekspanziju. Upravo se u tom trenutku 
počinje crtati i nova mappa mundi i stvarati, njoj pridružena, kao produžena ruka 
ideologije, posve nova geopolitička kartografija, najčešće između Španjolske i 
Portugala - ali ne isključivo. Jasna linija neprijateljstava jedan je od najznačajnijih 
kriterija uspostave međunarodno priznatih granica, koje idu pod ruku već ustaljenih 
dihotomija između kršćanstva i islama, a odsad i između kršćanstva i poganskih 
religija novootkrivenog kontinenta. Međutim, logika ukalupljivanja Novog svijeta 
ocrtavala je geopolitiku starog kontinenta ili, Schmittovim riječima: 


"U pravilu rayas nisu bile globalne linije koje odvajaju kršćanske od nekršćanskih 
teritorija, nego unutrašnje podjele između dvaju kršćanskih vladara koji prisvajaju 
zemlju unutar okvira jednog te istog prostornog reda. S tim u skladu, rayas su se 
zasnivale na konsenzusu u međunarodnom pravu, koje se ticalo prisvajanja zemlje, gdje 
nije postojala distinkcija između prisvajanja zemlje i prisvajanja mora. Ti kršćanski 
vladari, ljudi koji su bili uključeni u prisvajanje zemlje i prisvajanje mora, još uvijek 
unutar prostornog reda srednjovjekovne respublica Christiana, posjedovali su zajedničko 
povjerenje u kršćanstvo te u jedan zajednički autoritet, crkvenog poglavara, rimskog 
Papu. Naime, smatrali su se međusobno jednakim stranama u sporazumu podjele i 
distribucije prisvojene zemlje" (Schmitt 2006: 92). 


Procesi otkrivanja i okupacije u tom su se smislu rukovodili principom res 
communis omnium, koji se u vrlo kratkom roku ustalio u međunarodnom europskom 
pravu, gotovo kao fraza, i imao je, po Schmittu, dalekosežne posljedice — jer je doveo 
u pitanje sve tradicionalne intelektualne i moralne principe i, još važnije, jer je 
otvorio mogućnost suspenzije zakona, koja je ostavljena na volju (španjolskog, 
engleskog, portugalskog) suverena. Problem opravdanosti rata i kolonizacije 
novootkrivenih zemalja, posljedično i conquiste, postat će jedan od temeljnih 
problema europskog ranonovovjekovnog prava, s kojim su se u koštac uhvatili 
mnogi, no, Schmittovim riječima, tek poneki u pravno-političkom smislu opravdano.! 
Ishod je takvih polemika ili argumentacija bio različit, no u praksi je prevladavalo 
mišljenje o papinskom misonarskom pravu na konkvistadorske pothvate u Novom 
svijetu, koje valja protumačiti kao iznimku u rukama kršćanskih vladara, kao 


1 Pored Las Casasa i Sepulvede Carl Schmitt spominje navodno objektivnijeg Francisca de Vitoria, koji je 
odbacivao proturječnu argumentaciju suvremenih mu teologa te "očito tretirao kršćane i nekršćane 
kao jednake u pravnom smislu, barem s polazišta međunarodnog prava. Niti Papa, koji je imao jedino 
duhovnu moć, niti car, koji nipošto nije bio vladar zemlje, niti bilo koji kršćanski vladar, nisu mogli 
učiniti štogod su htjeli s nekršćanskim narodima i njihovom zemljom" (Schmitt 2006: 105). 

suspenziju jednog dijela međunarodnog prava - "u smislu jus gentimu respublica 
Christiana" (Schmitt 2006: 111). Državno pravo, pravo zajednice, u smislu kako ga 
koncipira Schmitt, zapravo je pravo unutar odnosa, odnosno pravo odnosa, ili 
očigledno jus inter gentes (Schmitt 2006: 129). Novi se svijet Europljanima nudio na 
osvajanje, prvo, unutar koncepcije otkrića - kao terra incognita, i drugo, kao pokušaj 
uspostave zajednice (communitas) po europskom modelu, po modelu globalne 
europske republike (jus respublicum Europeaum). Upravo je takvo razmišljanje, po 
Schmittu, u središtu eurocentrične svijesti koja je proizvela imperijalizam pod 
koprenom globalno-linearnog tipa raspodjele svijeta. S tim u skladu, ono što ostaje 
izvan dometa dosadašnjih pravno-političkih i teoloških razmišljanja o Paletinu, 
odnosno o njegovu spisu, zanimljiv je koncept zajednice. Političko-pravni sloj s 
kojim se valja stoga uhvatiti u koštac tiče se ideje svijeta bez dobrih zakona. 
Nadređeno mjesto pripada vrhovnoj zajednici smrtnika - najšire shvaćeno ljudskom 
rodu - dok kraljevstva, pokrajine i gradovi čine pojedine podređene zajednice, 
sastavljene od članova te zajednica kao najnižeg sloja. Iz takvog poretka Paletin 
izvodi zaključak o potrebi represivnih mjera usmjerenih protiv onih članova 
zajednice koji štete njezinu općem dobru, a provođenje zakonitih kazni pridruženo 
je najsavršenijim članovima, odnosno vladaru, autoritetu per se. Prema ljestvici 
političke moći, onaj koji je nadređen ima odgovornost brinuti o stabilnosti pravnog 
poretka, pa tako ima pravo i oduzeti gospodstvo onom koji je taj poredak narušio. 
Prema Paletinu narodi Zapadnih Indija narušili su taj poredak kad su prekršili 
ugovore o slozi i miru sa španjolskim poklisarima, ograničili njihovo pravo na 
slobodno kretanje i trgovinu te ih nadasve okrutno ubijali, žrtvovali svojim 
bogovima, štoviše i jeli. Indijanci su prikazani kao izrazito negostoijubivi. Paletin piše 
da su to barbari koji ne dopuštaju Španjolcima da dođu u njihovu zemlju i, u 
konačnici, da ostvare pravo na otkriće, slobodan prolaz i trgovinu, a zbog divijačke 
naravi ne podnose gospodstvo stranaca i pridošlica. Naziva ih varalicama i 
izdajicama koje hine prijateljstvo sa španjolskim odličnicima, a pritom snivaju kako 
da ih okrutno, iz zasjede, uhvate, ubiju i pojedu. U tom ponašanju nema nikakvih 
tragova nevinosti, ljudskosti ili poniznosti, već ih Paletin izjednačava s divljim 
zvijerima koje ne mare za nomos, za Božji, ljudski i prirodni zakon. Ide i korak dalje, 
smatrajući ih čak i nižim bićima od divljih zvijeri, jer i one se tobože daju pripitomiti 
laskanjem ili dobrim djelima. Narodi su Zapadnih Indija prikazani, dakle, kao 
zajednica koja ne prihvaća pravo i zakone europskog svijeta kojemu Paletin pripada 
- jus respublica Christiana. Ne pristajući na pravno uređenje kakvo vlada u 
europskim zajednicama tog doba, poglavito u Španjolskoj, štoviše - odbijajući 
europski  pravno-civilizacijski poredak oružjem i nasiljem, stanovnici 
novootkrivenog svijeta Paletinu daju argument da se protiv njih može povesti 
opravdan rat, kako bi ih se pokorilo i stavilo pod vlast španjolske krune. Time bi se 
ostvario europski pravni poredak, svojevrsna apropriaciija Novog svijeta - 
barbarskih naroda koji broje milijune divijih Indijanaca - u krilo respublica 
Europeaum. Okrutna ubojstva poklisara, trgovaca, redovnika i mornara navode 
Vinka Paletina na oštar diskurz, koji poziva na otvoreno pokoravanje oružjem, 
pripisujući kršćanskom Bogu i volju i legitimaciju: da pobiju, unište i pobijede te 

proklete Indijance. Paletin razloge za takvo divljatko ponašanje Indijanaca vidi u 
njihovoj divijcj naravi, suprotstavljajući se tako onima koji su smatrali da je to 
ponašanje izazvano time što su Španjolci podjarmljivali Indijance i tjerali ih na rad u 
rudnicima, kako bi stekli zlato kojim je obilovala njihova zemlja. Zajednica naroda 
Zapadnih Indija prikazana je, konačno, kao zajednica ubojica poklisara i krsiteija 
ijudskih zakona, čiji se jedini faktor homogenizacije, zanimljivo, nalazi u europskom, 
eurocentričnom pravu. Doduše, u slučaju poštivanja pravnog i zakonitog poretka, za 
Paletin ipak nema razlike između vjernika i nevjernika. I jedni i drugi imaju zakonitu 
vlast i odgovornost provoditi prirodne i božanske zakone u uređenim zajednicama 
(u španjolskom slučaju to je kraljevina), u kojima je vlast ili vlada, odnosno 
gospodstvo, božanskom voljom potvrđeno i prenosi se dogovorom zajednice ili 
pravom nasljedstva. Iako Paletin na nekim mjestima precizno diferencira Indijance 
kao nevjernike od vjernika-kršćana, u ovom slučaju razlika nije učinjena. Štoviše, 
vjernici i nevjernici izjednačeni su u pravnom i u političkom smislu te trebaju 
jednako težiti ostvarenju svojih prava. Nevjernici su jednaki vjernicima sve dok 
prepoznaju zakonito gospodstvo ili kršćanski legitimiran suverenitet - kao oblik 
vladavine suprotan decentriranoj tiraniji - svojstven božanskom naumu i ostvaren u 
španjolskom poretku vlasti. Nadalje, na sličan način Paletin barata pojmovima 
vjernika il nevjernika kad govori o opravdanosti ili zakonitosti oduzimanju 
gospodstva i jednima i drugima, argumentirajući tako i opravdanost španjolskog 
osvajanja naroda Zapadnih Indija. Nevjernike je, štoviše, potrebno primoravati da 
štuju prirodne i ljudske zakone jednako kao i vjernike. Za potonje Paletin vjerojatno 
smatra da te zakone već poštuju, držeći da poštuju i kategoriju božanskog zakona u 
kojem su sadržani i ovi zakoni. Prema tome, kršćanima Paletin pripisuje puninu 
zakona kojoj se nevjernici moraju pokoravati, bilo svojevoljno, bilo nametanjem. 
Svijet u kojem nema takva zakonita poretka Paletin naziva pustinjom u kojoj ljudi 
naprosto žive, ali bez dobrih zakona, dobrih običaja i savršenih vrlina. Diferencijacija 
Indijanaca kao nevjernika od vjernika-kršćana, koja je izostala u pravnom smislu, bit 
će jasno učinjena u odnosu prema konfesionalnom drugom. Pitanje koje se ovdje 
neminovno nameće ono je o svođenju domorodaca, prastanovnika Novog svijeta, na 
matricu pravnog sistema eurocentrične respublica ili, drukčije rečeno, na matricu 
golog života, biosa, kojem se obespravljenost pripisuje odjednom, ex abrupto, 
suspenzijom pravnog poretka te iste respublica. Njih se iz svojevrsne zajednice 
(communitas) isključuje upravo po principu drugosti, naravno zbog afirmacije 
vlastitog kršćanskog identiteta - s one strane Oceana. Uostalom, zajednica se uvijek 
shvaća i objavljuje u smrti drugog (Nancy 2004: 9). Suveren je taj koji imunizira 
zajednicu, kako bi je zaštitio od nje same, od njezinih ekscesnih elemenata (Esposito 
2010: 1-21). On je taj koji koloniziranu/kolonijalnu drugost, pod suspenzijom prava, 
pretvara u homo sacer, kako bi na taj način imunizirao zajednicu koja je tobože 
sastavljena od punopravnih partikulariteta. Nije stoga naodmet ponoviti 
Agambenovu definiciju takvog svetog čovjeka, preuzetu od Seksta Pompeja Festa, 
koji: 

"[...] je pod natuknicom sacer mons svojega traktata De verborum significatu (O značenju 
riječi] sačuvao spomen na figuru arhaičnog rimskog prava u kojoj se po prvi puta 
karakter svetosti povezuje s ljudskim životom kao takvim. Odmah nakon što je opisao 
Svetu goru koju je plebs u trenutku odcjepljenja posvetio Jupiteru, dodaje: At homo sacer 
is est, quem populus iudicavit ob maleficium; neque fas est eum immolari, sed qui occidit, 
parricidi non damnatur; nam lege tribunicia priva cavetur 'si quis eum, qui eo plebei scito 
sacer sit, occiderit, parricida ne sit’. Ex quo quivis homo malus atque improbus sacer 
appellari solet. [Sveti je čovjek onaj kojega je puk osudio zbog zloćina; i nije ga dopušteno 
žrtvovati, a onaj tko ga ubije neće biti osuđen zbog ubojstva; i doista se u prvom 
tribunskom zakonu upozorava da 'ako tko ubije onoga koji je plebiscitom svet, neće ga se 
tretirati kao ubojicu'. Otuda dolazi to da se zlobnog ili nečistog čovjeka po navici nazivlje 
svetim]" (Agamben 2006: 24). 


Ambivalentnost svetosti koja je u tom pojmu sadržana zapravo 
podrazumijeva dvostruko isključenje ili dvostruko nasilje kojem su takav pojedinac i 
takva skupina izloženi: to se nasilje, za koje nitko ne može biti kažnjen, ne može, 
posljedično, niti jasno definirati, jer nije žrtvovanje a nije niti umorstvo, pa stvara 
zasebnu sferu ljudskog djelovanja koja "nije ni sacrum facere niti sfera profanog 
djelovanja" (Agamben 2006: 75). Argumentacija koju Paletin zagovara, i kojom 
opravdava rat i kolonizaciju, uistinu vodi prema stvaranju viška religioznog u sferi 
profanog i prema stvaranju viška profanog u religioznoj sferi, gdje se i pojam 
umorstva in-diferencira: "Suverena je sfera u kojoj se može ubiti, a da se počini 
umorstvo i da se ne izvrši žrtvovanje, a svet je, dakle takav da ga se može ubiti a da 
ga se ne da žrtvovati, život uhvaćen u tu sferu" (Agamben 2006: 76), i, s druge 
strane, gdje se politika kolonizacije pretvara u biopolitiku. U tom se procjepu rađa i 
kritika svakog imagološkog pristupa drugosti, jer predodžbe o alteritetu - poput 
stereotipa o domorodačkom stanovništvu Novog svijeta - nisu samo slike u glavi, 
nego akumulirane ili dugotrajnim upisivanjem fosilizirane i naturalizirane socijalne 
relacije, koje se ekonomijom mišljenja ili simplifikacijom, nažalost, poistovjećuju sa 
slikom drugosti. Nema baš nikakvog singulariteta mišljenja u prikazu domorodaca 
kao divljaka. Naprotiv, riječ je o heterogenosti koja se pokušava (ali ne uspijeva) 
oduprijeti ideji - da bude jedino ideja o drugosti. Paletin često upućuje na 
negostoijubivost Indijanaca, posebice u odnosu na španjolske ekspediste i osvajače. 
Ti potonji, kao pripadnici modernog svijeta, na aksiološkoj razini, okarakterizirani 
su, naprotiv, biranim riječima, dok su narodi Novog (predmodernog) svijeta varalice 
sklone nekršćanskim običajima, osobito kanibalizmu (u Paletinovoj perspektivi 
Španjolci su redovito odlični kršćani i katolici, odlični muževi, milosrdni i srdačni, a 
njihovo je ponašanje u skladu sa slikom razvijenog europskog modela lijepog 
ponašanja). Europski su osvajači, prema korčulanskom autoru, sklopili prijateijstvo s 
domorocima i, u skladu s politikom communitasa, razmijenili darove. Tako su 
istodobno ugovorili poslove i donijeli mir. S druge strane, prema Paletinovoj 
argumentaciji, na tragu polemike s Las Casasom, Indijanci redovito hine prijateijstvo 
s gostima, kako bi ih zaskočili iz zasjede te ubili i pojeli. Zanimljivo je da Paletin u tu 
svrhu aktivira povijesnu argumentaciju - izigravši povjerenje koje su imali kod 
Španjolaca, domorodačko je stanovništvo razbilo utvrdu koju je još podigao 
Kristofor Kolumbo na obalama otoka Hispaniola i Santo Domingo te potom ubili 

trideset i osam poklisara. Paletin to razaranje i ubojstva naziva zlotinatkim tinom, 
opet počinjenim s namjerom žrtvovanja. No, njihovo je ponašanje označeno 
barbarskim čak i onda kad takva zlodjela izostaju. Tako Paletin ističe da je Vasca 
Nuneza de Balbou zadivila količina ljudskosti i uljudnost postupanja u jednog, kako 
ističe, barbarskog kralja Carenta. Takvo postupanje za korčulanskog konkvistadora 
pretpostavlja priznavanje španjolske krune i, u konačnici, primanje kršćanstva. To 
su pak neki domorodački narodi naizgled prihvaćali, da bi se naposljetku razotkrili 
kao najokrutniji ubojice koji nemaju milosti u svojim zločinima, bez mogućnosti 
oslobođenja zarobljenih. Ti su narodi, u Paletinovoj negativnoj aksiologiji, uglavnom 
puni okrutnosti i silovitosti, surove životinjske divijine, pa čak i zloće. Opisujući 
narode Novog svijeta, autor se osvrće na opise biskupa Las Casasa. Oštrim i 
podrugljivim tonom demantira tobožnju gostoljubivost, pitomost ili blagost tih 
naroda, koje Las Casas katkad naziva nevinim anđelima, dajući, naprotiv, vlastiti 
imagemski konstrukt ijudoždera kcji vlastitu zloću lako prikrivaju prijevarama. Na 
osobit će način Paletin istaknuti upravo ubijanje Španjolaca u hranidbene svrhe, 
opisujući sam postupak žrtvovanja, u kojemu bi se žrtvi britvom rastvorila prsa, srce 
izvadilo i žrtvovalo, a tijelo bacilo niz stepenice hrama, na dnu kojih bi ga se 
raskomadalo i odnijelo za jelo. Takvo ponašanje za njega je početak kraja razumnosti 
u čovjeka. Kao neprijateiji ijudske prirode, primjerice, primili su neke redovnike 
hinjenom dobrostivošću i srdačnošću, da bi im zatim odvojili glavu od tijela i tijelo 
raskomadali poput bezdušnih živina. Kanibalizam je, stoga, unutar Paletinova 
svjetonazora, animalizam, pa su tako i oni koji ga prakticiraju svedeni na razinu 
divijih lavova, tigrova i okrutnih životinja. Oni ne poštuju Božji ili ljudski zakon, već 
zakon divijih zvijeri - a pred došljacima se samo razmeću lažnom čovječnošću. 
Postupkom dehumanizacije, točnije animalizacije, Paletin pak potencira markiranje 
takvog ponašanja kao izrazito životinjskog, u odnosu na civiliziranost, uglađenost i 
tobožnju razvijenost modernog europskog svijeta, suprotstavljajući mu mnoge 
španjolske vrsne muževe — nositelje titula vojvoda, admirala, markiza, grofova, 
namjesnika i upravitelja. Narav je Indijanaca, zaključuje Paletin, naprosto divija, u 
diskrepanciji s prirodom onih koji su s njima postupali milosrdno, dobrostivo, čak i 
onda kad bi ih oružjem pokorili. Takav prikaz kulminira pred kraj Paletinova teksta, 
gdje se na trenutak odmiče od tobože objektivne, argumentirane rasprave, kako bi 
na posvema osoban način aksiologizirao Indijance, nazvavši ih lažijivim pijanicama i 
izdajicama te dušmanima svih vrlina i dobrota, koje valja prvo kazniti, pripitomiti, 
oružjem pokoriti, a tek im onda navijestiti kršćansko evanđelje. Takav se preokret u 
Paletinovoj argumentaciji dešava odjednom, iznenada, bez neke logičke motivacije, 
te svjedoči o razvoju njegove misli, bilo u smjeru negativne i stereotipizirajuće 
aksiologije s jedne strane, bilo u smjeru pokušaja pronalaženja trećeg puta, mirne 
koegzistencije bez aproprijacijske logike. No, zanimljivo je da Paletin, s jedne strane, 
pretpostavlja postojanje prirodnog moralnog zakona i, s druge, međunarodno 
aplikabilnog europskog prava (Schmittov Jus Publicum Europeaum), o koje su se 
Indijanci u mnogočem već ogriješili.! Takvo preoblačenje civilizacijskih normi i 


1 Ako bi se barbari protivili pravu na slobodan prolaz i slobodno misionarenje, na liberum commercium 

obitaja Novog svijeta europskim pravnim ruhom konstanta je kolonijalne politike 
ranog novovjekovlja, i u tome je Paletinova argumentacija sasvim tipična. Autor 
primjećuje i brojna, kako piše, odvratna tjelesna ponašanja, među kojima se 
ponajviše ističu devijantna seksualna ponašanja, primjerice sodomija, odnosno 
protuprirodni prijestupi koji vrijeđaju ljudski razum i prirodni ustroj stvari. Može se 
stoga zaključiti da Paletin smatra kako postoje određeni univerzalni moralni obrasci 
ponašanja koji se mogu iščitati iz prirodnog ustroja stvari te koje valja očuvati u 
neposrednoj životnoj okolini. Te je obrasce moderno društvo prepoznalo kao 
prirodne zakone i postupno zakonski kodificiralo, a odstupanja koja su vidljiva u 
Indijanaca  Paletin pripisuje njihovim urodenim instinktima. naposljetku, 
konfesionalna predodređenost važno je obilježje Paletinove argumentacije. Autor 
jasno razlikuje vjernike i nevjernike, pri čemu pripadnost jednoj od tih dviju skupina 
označava i stupanj legitimacije. Autoritet koji pripada španjolskoj kruni rezultat je 
njezine pripadnosti katoličkoj vjeri i vjernosti Svetoj Stolici. Pokrštavanje Novog 
svijeta tumači se kao dužnost koja potječe od samog Krista koji je odaslao apostole 
da po svijetu naviještaju evanđelje. Pokrštavanje nevjernika, odnosno svih onih koji 
ne pripadaju kršćanskoj vjeri, Paletin opravdava božanskom voljom, koja se 
očitovala u slučaju Hernanda Cortesa, koji je čudotvornom Božjom pomoći bio 
spašen u jednom sukobu s Indijancima. Iako Paletin pokušava svoju argumentaciju 
potkrijepiti "čisto" teološkim štivom, u pozadini je njegove misli jedna osobita 
politička teologija. Naime, u sukobu s nevjernicima Bog uvijek stoji na strani 
kršćanskih vladara. On će zauzeti stranu Španjolaca - kao što zauzima i stranu 
izabranog naroda u starozavjetnim ratovima protiv poganskih naroda - no 
legitimitet takvog odabira nije nipošto transcendentalan nego, naprotiv, proistječe iz 
interpretacije političkog legitimiteta europskih vladara na podlozi kršćanske 
političko-teološke matrice neupitne suverenosti. Paletin stoga i može zaključiti da se 
protiv nevjernih Indijanaca smije povesti rat radi širenja vjere. Problematika justa 
causa ostaje tako izvan definicije (Schmitt 2006: 122). Izvorno stanje tih naroda nije 
problematično samo po sebi; oni su pogani koji nikad nisu čuli za vjeru, dočim su 
španjolski vladari na sebe preuzeli zadatak propovijedanja i obraćanja pogana. 
Sukob nastaje u trenutku kada ti narodi počinju okrutno ubijati i jesti propovjednike i 
redovnike, one koje bi trebali jednako ljubazno primiti i vjernici i nevjerni narodi. 
Njihovu pogiblju u sukobima sa Španjolcima - koju je kritizirao biskup Las Casas - 
Paletin tumači kao Božju kaznu te potiče kršćanske vladare da povedu rat protiv 
barbara, neprijatelja Krista i vjere.! Postupak koji Vinko Paletin zagovara tipičan je 


[slobodnu trgovinu] i slobodnu propagandu, tada bi narušavali postojeća prava Španjolaca, prema jus 
genium [...] U okvirima međunarodnog prava, opravdan rat označavao je legalnu okupaciju i pripajanje 
američkog teritorija i podvrgnuće domorodaca [...] Papinski misionarski mandat bio je legalna baza za 
conquistu (Schmitt 2006: 109-111). 

1 Autor upućuje na mnogobrojne pokušaje mirne integracije Indijanaca u kršćansku zajednicu. Cortes 
je, primjera radi, na otoku Cozumelu 1517. postavio križeve i sliku Djevice Marije te pokrštavao, s 
manjim otporima. Oštrijim diskursom, naprotiv, autor Indijance dovodi u bliskost s Maurima, koji su 
također ratovali protiv kršćana, pritom pozivajući kršćanske vladare da osvete kršćane i silu odbiju 
silom, braneći svoje i oslobađajući tuđe. Primjećuje i da Indijanci radije brane svoju nevjeru i idole, 

postupak ranonovovjekovnog kolonijalnog misljenja, koje se iscrpljuje u ideji jedne, 
jedinstvene konfesionalno-političke zajednice - i s ove i s one strane Oceana - 
unutar koje su sredstva prisile zapravo imunizacijske naravi, jer toboze brane 
zajednicu od sebe same. Exceptio, iznimka o kojoj piše Schmitt, koja - valja podcrtati 
- egzistira onkraj nomosa, u izvorištu je političke teologije modernih europskih 
državnosti, najčešće kao justa causa apropriacije, homogenizacije ili pak uništenja 
drugosti. Semantiku Paletinova traktata valja, stoga, promotriti negdje na toj 
tromeđi. Europsko međunarodno pravo izniklo iz takve kolonijalne paradigme 
mišljenja, prema kojoj se drugost može kriminalizirati, na ovom mjestu valja ostaviti 
po strani. U tom je plodnom kontekstu i pokrenuta transformacija "pravnog 
koncepta justus hostis u tobože teološki koncept neprijatelja" (Schmitt 2006: 124). 

DIGIMODERNISTICKA PROZA VLADE BULICA 


Anera RYZNAR 


The paper analyzes Vlado Bulić's novel “Putovanje u srce hrvatskoga sna” by observing its relationship 
with the poetics of the Croatian reality fiction as well as with the cultural paradigm of digimodernism 
proposed by the British cultural theorist Alan Kirby. Kirby claims that the key features of this new 
aesthetics are the construction of “the apparently real", onwardness and convergence of the narrative 
and a new type of subjectivity which Kirby calls supersubjectivity. The paper presupposes that unlike 
the stable and privileged narrator which had dominated the stories and novels of the Croatian reality 
fiction, the subjectivity of Buli€'s narrator is shaped by the strong impacts of different types of 
discourses circulating the public domain and his fluid identity is the effect of the influence these 
discourses have on the individual. The analysis of the novel primarily focuses on the stylistics and 
textual features and procedures (e.g. interdiscursive and intermedial blending, digitalization of the 
narrative voice, virtualization of the text) due to which this novel represents a radical departure from 
the poetics of the Croatian reality fiction. By deconstructing the discourses that have been shaping the 
fabric of the Croatian social reality as well as the literary conventions that have enabled its mimetic 
transposition into literary texts, Bulić's novel positions itself as the key text of the Croatian virtual 
realism. 


KEY WORDS: virtual realism, digimodernist aesthetics, digitalization of the narrator, virtualization of 
the narrative world, supersubjectivity, interdiscursivity 


1. Virtualni realizam 


Pod virtualnim realizmom podrazumijevamo knjizevna djela koja se u 
konstrukciji pripovjedne zbilje oslanjaju ili pozivaju na nove oblike komunikacije i 
nove tipove tekstualnosti koji se formiraju u prostoru digitalnih medija 
(internetskih portala, foruma, blogova, društvenih mreža, digitalne televizije itd.). Ta 
se interdiskuzivna i intermedijalna veza potvrđuje na svim razinama književnoga 
teksta pa, osim motivskih sklopova karakterističnih za digitalno-mrežne žanrove 
(drogu, nasilje, pornografiju, igru, kloniranje, terorizam, reklamu itd.), uključuje i 
ontološke, etičke i psihološke pomake u shvaćanju kategorija zbilje, fikcije i subjekta. 
Termin ,virtualni realizam“ u hrvatsku znanost o književnosti uvela je teoretičarka 
Dubravka Oraić Tolić u članku Virtualni realizam - hrvatski postmodernizam 
(2005)!. Preuzimajući taj pojam od filozofa cyberspacea Michaela Heima?, ona 
virtualni realizam definira kao ,mimezu u svjetovima simulacije i simulakruma“ koja 
se, govoreći o konkretnim književnim tekstovima, opredmećuje u ,pojedinačne teme 


1 Tekst je objavljen i u autorskoj knjizi Muška moderna i ženska postmoderna: rođenje virtualne kulture 
(2005). 
2 Heim, Michael. 1998. Virtual Realism. New York: Oxford University Press. 

virtualnih svjetova i njihova odnosa prema realnom svijetu u jezitnome mediju, 
prikazivatke tehnike i žanrove u kojima se briše razlika između stvarnoga i 
imaginarnoga svijeta ili imaginarni svjetovi posve zamjenjuju stvarne. Tu pripadaju 
motivi kopije i originala, genski modificirana bića kao narativni akteri, tematiziranje 
interneta, e-maila i reality showa ili izgradnja teksta po modelu medijskih žanrova, 
reklama i filmova - ne kao citata druge zbilje, nego kao predmetne zbilje 
književnoga teksta“ (Oraić Tolić 2005: 125-126). Premda D. Oraić Tolić virtualni 
realizam razdvaja na njegovu hladnu i vruću fazu, pri čemu hladna obuhvaća ranu 
postmodernu sedamdesetih i osamdesetih, a vruća nastupa u virtualnoj kulturi s 
kraja 20. i početka 21. stoljeća, taj termin ovdje preuzimamo u njegovoj ,vrućoj“ 
varijanti kako bismo opisali roman Putovanje u srce hrvatskoga sna (2006) Vlade 
Bulića čiji se odnos prema zbilji može opisati kao hiperrealističan i stoga virtualan (u 
odnosu na realističan i mimetičan modus stvarnosne proze)!. 


2. Digimodernistička estetika 


Vlado Bulić svoje spisateljske početke vezuje uz internetski portal Index.hr 
gdje je pet godina objavljivao iznimno popularnu kolumnu Pušiona. Ipak, stvarnu 
vidljivost na književnoj sceni postiže romanom Putovanje u srce hrvatskoga sna koji 
je ovjenčan nagradom Jutarnjega lista za najbolje prozno djelo u 2006. godini. Većina 
kritičara je primijetila da je Bulićevo pismo tematski zaokupljeno hrvatskom 
društvenom zbiljom, u čemu su vidjeli poveznicu sa stvarnosnom prozom, ali i da je 
Bulić ,ipak pripadnik posve drugog i novog naraštaja koji nezaobilazne teme rata i 
tranzicije, prvobitne akumulacije kapitala u Hrvata, gleda iz posve drukčije optike“ 
(Pogačnik 2006c). Najpreciznijom se pak čini kritika Nevena Ušumovića (2007) koji 
je ustvrdio da se junak romana Denis Lalić ,formirao u prostoru bitno drukčijem od 
već uhodana umnažanja autorskih identiteta/poetika putem pseudonima, on je 
junak cyberspacea, lik drukčijih komunikacijskih uvjeta.“ Ušumović je opazio i da je 
koncept realnosti u Bulićevoj prozi dubinski uzdrman ,različitim postupcima 
multipliciranja realnosti, to jest sukobljavanja različitih stvarnosti“, a psiha Bulićeva 
protagonista i pripovjedača stimulirana je i intermedijalno (cyberspaceom, 
televizijom, radijom, glazbom i filmom), i kemijski (alkoholom, opijatima, 
sedativima), i traumatski (ratnom zbiljom, obiteljskim traumama, nasiljem i 
pornografijom). Osim toga, roman na razini kompozicije simulira multilinearnu 
kronologiju bloga pa većina poglavlja započinje epilogom u kojem se proleptički 
najavljuje što će se u tom poglavlju dogoditi. Radnja poglavlja tako traje sve dok 
pripovijedanje ne pristigne u točku iz koje je počelo, odnosno, dok se ne premosti jaz 
između pripovijedanog vremena i vremena pripovijedanja. Pritom je metanarativno 


1 Treba napomenuti da Oraić Tolić (2005: 125) poetiku stvarnosne proze uklapa u paradigmu 
virtualnog realizma jer smatra da ta proza ,drsko nazoči zbilji“ tako što oblikuje ,realistične 
simulakrume sa svjesnim ili nesvjesnim virtualnim 'efektima'. Premda uvažavamo autoričinu potrebu 
za kontinuitetom, mi ćemo romane virtualnog realizma ipak suprotstaviti stvarnosnoj prozi, vjerujući 
da među njima postoji elementarna razlika u shvaćanju književne i društvene zbilje. 

poigravanje titateljskim otekivanjima i nudenje alternativnih zavrSetaka u funkciji 
propitivanja gradbenih postupaka romaneskne zbilje, a to je nešto čega u 
stvarnosnoj prozi nema. Istovremeno, smještajući junakovu životnu priču u 
prepoznatljiv društvenopovijesni kontekst, tematizirajući i kritizirajući političke 
protagoniste i društvene događaje te nudeći književnu artikulaciju subjekta u 
tranziciji, Bulićev roman uspostavlja nedvosmislenu vezu s poetičkim obzorom 
stvarnosne proze (osobito s prozom Roberta Perišića i Ede Popovića). No, taj roman 
koji se oblikovao u specifičnom okolišu blogosfere sadrži i tragove nove estetike 
koja je neodvojiva od diskurza medija i interneta kao novih proizvođača stvarnosti. 

Teorijsku skicu te estetike ponudio je Alan Kirby u studiji Digimodernizam 
(2009) u kojoj opisuje kulturnu paradigmu digimodernizma! koja je, tvrdi on, 
nastupila dezintegracijom postmodernizma i oblikovala novi sklop estetičkih 
obilježja koja nastaju kao učinici elektroničke i digitalne tehnologije na sveukupni 
društveni i kulturni prostor. Digimodernizam on prvenstveno vidi kao novi oblik 
tekstualnosti koja, osim filmskih i književnih tekstova, uključuje i širok spektar 
komunikacijskih praksa i novih digitalnih žanrova kao što su reality showovi, 
Wikipedija, blogovi, videoigre, chatovi, društvene mreže, sms poruke, digitalizirani 
filmovi i sl. Kao osnovna obilježja digimodernističkih tekstova Kirby navodi njihovu 
perpetuiranost, nasumičnost i prolaznost, obrtanje i reformuliranje tekstualnih 
uloga, anonimno, umnoženo i kolektivno autorstvo, fluidnost tekstualnih margina te 
elektroničku i digitalnu tehnologiju kojom su ti tekstovi oblikovani. Tragajući za 
specifikumom tog novog oblika tekstualnosti, Kirby uočava da se on ne nalazi, kao u 
postmodernizmu, na razini tekstualnog sadržaja ili skupa postupaka kojima se autor 
služi, niti u materijalnosti fiksiranog i dovršenog teksta, nego da se ,obilježja 
digimodernističke tekstualnosti nalaze na dubljoj razini: ona opisuju kako 
funkcionira tekstualni stroj, tko njime i kako upravlja, kako se prostire u vremenu i 
prostoru te koje su njegove ontološke determinante“ (2009: 51). Najvažnijim 
obilježjima digimoderinstičke estetike Kirby tako smatra konstrukciju ,očitog 
realnog“ (the apparently real), beskonačnost digimodernističkih narativa i novi oblik 
subjektivnosti koji naziva supersubjektivnost. Ti će nam parametri pomoći da u 
Bulićevu romanu opišemo i imenujemo onaj pomak koji ga odvaja od diskurza 
stvarnosne proze i približava novim oblicima tekstualnosti koje ćemo, slijedeći 
Kirbyja, okarakterizirati kao digimodernističke. 


3. Interdiskurzivno rastvaranje nacionalnih mitova 
Poglavlje koje je najviše zaokupilo pažnju kritičara zasigurno je središnje 


poglavlje po kojem je roman i naslovljen. Za razliku od ,digitaliziranih“ epiloga to se 


1 Digimodernizam se pridružuje skupini termina (post-postmodernizam, metamodernizam, 
hipermodernost, altermodern) kojima se u novije vrijeme nastoji imenovati i opisati promjena kulturne 
paradigme koja je nastupila na prijelazu stoljeća, dezintergracijom postojećih postmodernističkih 
kulturnih praksa i razvojem novih tehnologija. 

poglavlje može čitati na fonu stvarnosne proze jer se Bulić odlučuje priči o 
„hrvatskom urbanom pejzažu“ (usp. Bagić 2003) suprotstaviti dijagnozu „stanja na 
terenu“, u zatvorenim i konzervativnim ruralnim sredinama u kojima će njegov 
protagonist tragati za ,srcem hrvatskoga sna“. Orijentiri na tom putu bit će mu 
stihovi Marka Perkovića Thompsona, čiji citati gusto premrežuju pripovjedačev 
diskurz, i ekranizirani roman Huntera S. Thompsona! Strah i prijezir u Las Vegasu: 
divije putovanje u srce američkoga sna. Poglavlje je koncipirano kao doslovna 
inscenacija utjecaja koji na pripovjedačevu svijest, ali i javni diskurz, imaju pjesme 
Perkovića Thompsona i njegove ideološke poruke o čistom hrvatskom biću. To je 
ujedno i povod za ekspediciju dvojice protagonista koji doslovno slijede upute iz 
Thompsonovih pjesama s ciljem da pronađu ,srce hrvatskoga sna“. Kako primjećuje 
Katarina Peović Vuković, Thompsonova budnica Iza devet sela medijski je intertekst 
ovoga poglavlja i ona, uparena s pričom Huntera Thompsona, predstavlja ,šifrarnik 
Bulićeve pripovijesti“ koji se temelji na zamjeni metaforičkog tumačenja 
Thompsonovih stihova njihovim doslovnim čitanjem. Taj je izmak, smatra Peović 
Vuković, nužan da bi se pokrenula nova semiotizacija, odnosno, da bi se izbjegla 
»medijski servirana značenja“ Thompsonove populističke retorike. Iskoristivši 
podudarnost imena dvojice Thompsona, pripovjedač je na tekstualnoj razini sučelio 
i dva posve oprečna diskurza - onaj nacionalistički, zadužen za ,homogenizaciju 
hrvatske nacije i za potpirivanje nacionalističkih osjećaja“ (Peović Vuković 2013: 
192) i onaj anarhistički koji je artikulirao glasove američke kontrakulture s kraja 
šezdesetih. S obzirom da takva kultura u Hrvatskoj na kraju devedesetih baš i ne 
postoji, ili je posve utišana, pripovjedač se odlučuje za drugi pristup koji Peović 
Vuković opisuje kao prolazak kroz hrvatsku nacionalističku fantazmu. Naime, ono 
što Thompsonovi stihovi i retorika na koju se oslanjaju sugeriraju jest da se hrvatski 
nacionalni identitet temelji na nekoj čistoj i posvećenoj jezgri hrvatstva, smještenoj 
na tajanstvenoj, utopijskoj lokaciji, a koja svoje odane sinove doziva da joj se vrate 
kao izvornom identitetu. Taj zov („Čuješ li me kako dozivam te, rode...) Peović 
Vuković ispravno prepoznaje kao glas ideološke interpelacije koji nalaže mehaničko 
pokoravanje ritualima vjerovanja, a to je upravo ono što Bulićev pripovjedač čini 
doslovnim čitanjem Thompsonovih stihova ,i to ne zato da bi se distancirao od njih, 
nego da bi i sam osjetio ono 'unutarnje' koje, smatra, mora dijeliti s rodbinom i 
prijateljima“ (Isto: 193). 

Nadalje, nakon što su pripovjedač Denis i njegov prijatelj Mate napustili 
gradić na dalmatinskoj obali i zaputili se u epske predjele Dalmatinske zagore, prošli 
devet sela, išli desno na križanju staze i pronašli gorsku vilu - lokalnu djevojku koja 
ih je pozvala na zabavu u jednoj kući - pripovjedač, dezorijentiran snažnim 
djelovanjem alkohola i droge, počinje ruralni pejzaž u kojem se zatekao opisivati s 
pomoću žanrovskih konvencija horora. Premda Peović Vuković podsjeća da se takav 


1 Hunter S. Thompson smatra se začetnikom gonzo-novinarstva, eksperimentalnog tipa izvještavanja u 
kojem se dokida poslovična profesionalna distanca između novinara i teme pa novinar postaje 
središnjim likom priče o kojoj izvještava. Naznake gonzo-novinarstva prisutne su već u uvodnom 
poglavlju Bulićeva romana u kojem pripovjedač zbilju počinje motriti kroz medijsku prizmu, svoju 
okolinu percipirati kao niz trivijalnih medijskih događaja i opisivati je uz pomoć novinarskog diskurza. 

žanrovski pomak prema hororu moze psihoanalititki pročitati kao pripovjedačevo 
suočenje s traumatičnom jezgrom subjektiviteta koja, prema Lacanu, ,ima status 
vrlo sličan statusu bića u hororu“ (2013:194), strukturiranje prizora u skladu 
konvencijama horor filma istovremeno je i aluzija na slične scene iz Gilliamove 
ekranizacije Thompsonova romana! u kojima protagonisti, pod snažnim utjecajem 
droga, doživljavaju nadrealne i čudovišne halucinacije. Roman se, dakle, služi 
postupkom remedijacije kojim se jedan medij reprezentira u drugom ,naglašavajući 
tako tvorbenost artefakta i kršeći pravila realističke iluzije“ (Peović Vuković 2013: 
184). Droge i mediji pripovjedačev su filter kroz koji on opisuje i tumači neposrednu 
zbilju pa se ta zbilja na mahove doima hiperboliziranom, grotesknom, 
visokostiliziranom i nestvarnom. 

Isti se postupak ponavlja nešto kasnije kada pripovjedač svoju misiju opisuje 
kao zaplet iz klasične bajke dopunjen elementima kontrakulture (bijesni motori, 
droga) i društvene kritike. Kirby drži da su bajke i srodni im žanrovi prirodan 
refleks digimodernističke estetike. Simplifikacija stvarnosti koju mediji nude kroz 
ekstatičnu promociju dječjih sadržaja i industriju vijesti strukturno je bliska epskoj 
strukturi svijeta koju zatječemo u Thompsonovim pjesmama?. I u prvom i u drugom 
slučaju moguće je primijetiti konstitutivnu aktantsku borbu dobra i zla kao čistih 
kategorija, bajkoviti imaginarij i visokostiliziranu retoriku utemeljenu na patosu, 
antitezi i hiperboli. No oba narativa, obje fantazme - i Thompsonova epsko- 
nacionalistička i Denisova bajkovito-nadrealistička - trebaju neku podršku i dopunu 
koja će pojačati njihovu stvarnosnost i pretvoriti ih u spektakl. U Thompsonovom 
slučaju to će biti mediji, a u Denisovom droga. Ili, riječima Katarine Peović Vuković: 
»Ako je medij posrednik (lat. medius) koji subjektu omogućava da oblikuje spoznaju 
jer je otkriće fundamenta hrvatskog bića (putovanje u središte hrvatskog sna) 
tehnološko-medijski posredovano iskustvom, tada droga i mediji djeluju u 
sinkronicitetu“ (2013: 193, kurziv A. R.). 

Nadalje, ako se pripovjedna zbilja u ovom romanu formira preko formule 
‘droga + mediji = očito realno', tada taj roman nema jednak odnos prema 
društvenom kontekstu kakav su imali romani stvarnosne proze. Naime, oni su svoju 
mimetičnost opravdavali činjenicom da je u tim romanima društvena zbilja 
posredovana preko tzv. povlaštenog pripovjedača, ,privilegiranog prema 
obrazovanju i intelektualnoj kapacitiranosti, koji se ostvaruje kroz likove profesora, 
novinara ili pisaca" (Koroman 2013: 236). Premda je i sam novinar i pisac, Bulićev se 
pripovjedač niti u jednom trenutku ne pozicionira kao sveznajući ili nadmoćan zbilji 
koju opisuje. Štoviše, provodna tematska nit u romanu upravo je odčitavanje 
učinaka te zbilje na pripovjedačevu svijest, njegova zahvaćenost i premreženost 
društvenim i medijskim diskurzima te propitivanje procesa subjektivacije u tako 
naznačenom simboličkom poretku. 


1 Terry Giliam režirao je Strah i prezir u Las Vegasu 1998. 
2 O tretmanu epskoga u prozi Vlade Bulića vidi članak Nebojše Lujanovića Odgovor Vlade Bulica i 
Andreja Nikolaidisa na reaktivaciju epskoga narativa (2013). 

4. Digitalizacija pripovjednog subjekta 


Najmlada dionica iz Denisova Zivota ona je koja tematizira njegovu 
novinarsku karijeru ili, točnije, njegovu digitalizaciju, do koje dolazi uslijed 
desetosatnog ,kopipejstanja“ vijesti u redakciji jednog internetskog portala. Ta 
fabularna dionica vrhunac doseže u priči Sperma Borisa Beckera u kojoj se kao 
protagonisti javljaju pripovjedač Denis i njegov kolega Mile, eksploatirani radnici u 
industriji vijesti. Omamljeni od cjelodnevne ,prištekanosti“ na virtualne izvore 
informacija, oni su istovremeno stopljeni s događajima o kojima izvještavaju i 
emocionalno od njih distancirani. S obzirom da više ne može razlikovati pravu zbilju 
od one medijski konstruirane, Denisovo se pripovijedanje strukturno mijenja: 
melankoličnu opsjednutost prošlim događajima zamjenjuje potpuna uronjenost u 
pripovjedni prezent - izostaju iscpne, realistički strukturirane analepse, a 
pripovjedna zbilja se multiplicira i digitalizira. Za razliku od ostalih poglavlja koja su 
dosljedno ispripovijedana glasom autodijegetičkog pripovjedača, u ovom se 
poglavlju izmjenjuju čak tri pripovjedna modusa. Denisovo prvo lice postupno 
zamjenjuje glas anonimnog pripovjedača u trećem licu koji sve događaje fokalizira 
kroz Denisovu svijest, a njegove misli predočuje u formi slobodnog neupravnog 
govora. Osim toga, pripovjedačevi su iskazi ispresijecani ulomcima u kojima se 
trivijalni događaji iz Denisove svakodnevice (dolazak i odlazak s posla, vožnja 
tramvajem, druženje s djevojkom Tanjom) ispisuju šturim i neosobnim stilom crne 
kronike i strukturiraju kao najnovije vijesti. Ta se hibridizacija pripovjednog 
diskurza katkad zbiva i unutar iste rečenice: 


»Problemi su počeli prije desetak dana. Prije desetak dana prvi put je 

T. M. (27), oko 23:00 ušla u iznajmljeni stan u Ulici braće Domany u kojem je živio D. L. 
(25). 

Prije desetak dana Tanja mu se prvi put učinila digitalizirana, plavičasta. Nestvarna.“ 
(Bulić 2006: 15) 


Citirani ulomak i na stilskoj i tematskoj razini signalizira strukturne 
promjene koje su zahvatile pripovjednu zbilju motrenu iz perspektive Denisove 
omamljene svijesti. Klasično realističko pripovijedanje postaje nemoguće jer se ljudi 
i događaji u Denisovom životu počinju činiti nestvarnima ako nisu predočeni u formi 
novinske vijesti. Drugim riječima, zbilja koja nije strukturirana i spektakularizirana 
medijskim diskurzom postaje neprepoznatljivom i nezanimljivom. Nije teško 
pretpostaviti da glas anonimnog pripovjedača zapravo pripada samom Denisu ili, 
točnije, da je on nusproizvod umnažanja i digitalizacije pripovjednog subjekta i 
njegove zbilje. Poljuljana djelovanjem droge i cjelodnevnim boravkom u virtualnom 
svijetu ta se zbilja, primjećuje Katarina Peović Vuković, ,počinje mrviti pod težinom 
spektakla [...], granica između vijesti i kvazidogađaja i samom novinaru sve se više 
čini nejasna, dok i njegov život na kraju ne poprimi karakter spektakularnog 
(ne)događaja“ Umnažanjem i preplitanjem pripovjednih glasova postupno se briše 
granica između stvarnih događaja u Denisovom životu i spektakulariziranih medijskih 

vijesti koje proizvodi Denisov virtualni alter-ego pa se pripovijedanje odmiče od 
realističkog i približava virtualnom tipu narativa, zasićenom nasiljem i pornografijom 
»Kao temeljima simulakruma i simulakrumske proizvodnje zbilje“ (Peović Vuković 
2013: 197). 


5. Virtualizacija pripovjedne zbilje 


Virtualna priroda medijskih označitelja propituje se i u posljednjem 
poglavlju u kojem Denis i njegova djevojka Tea svoj život uređuju prema pravilima 
kapitalističkog diskurza. Veliki stan u centru grada, posao u PR agenciji, domjenci, 
team buildinzi, kokain i pornografski seks društveno su verificirani označitelji 
uspjeha u novom konzumerističkom društvu, a njihova spektakulariziranost zakriva 
povampirene oblike subjektivnosti koje Kirby naziva supersubjektivnošću. On taj 
termin koristi kako bi opisao fenomen videoigara koje su, smatra on, kulturna forma 
koja počiva u samom srcu digimodernističke epohe. Videoigre ,gramatički ovise o 
supersubjektivnosti“ koja se razvija tako što se igračevo ,ja“ projicira na brojna 
„jastva“ ponuđena u videoigrici. Preuzeta jastva često su obdarena moćima i 
egocentričnim oblicima ponašanja koji u stvarnosti nisu mogući ili dopušteni (npr. 
beskonačni životi, nesankcionirano kriminalno ponašanje, neizmjerno bogatstvo i 
ljepota i sl.). Upravo se u posljednjem poglavlju Bulićeva romana spominje fenomen 
videoigre Secondlife koja se temelji na dizajniranju idealnog života, a koja je kao 
pošast zavladala urbanim društvom pa uskoro i Denisov život počinje nalikovati na 
Secondlife ('drugi Zivot’) pri čemu se diskurz i logika videoigre uvlače u jezik kojim 
se taj život opisuje. 

Važan topos u ovome poglavlju jest i trgovački centar, kao nulta točka 
kapitalističkog sistema odnosno kao prostor u kojem se najlakše može opaziti 
virtualna priroda njegovih označitelja (npr. kreditnih kartica) koji, osim virtualnog 
novca, počinju označavati i virtualni život neizmjerne sreće i blagostanja. Ta se 
kapitalistička utopija kristalizira i u svojem temeljnom žanru - reklami - koju Denis 
koristi kao diskurzivnu matricu svoje kolumne Pušiona kako bi ,izravno povezao 
proznu i promidžbenu imaginaciju i stilistiku“ (Bagić 2013: 142). On, naime, u 
parodičnom tekstu f-buy.hr u interdiskurzivan odnos dovodi reklamni i sakralni 
diskurz koji se temelje na sličnim, ideološki osmišljenim obećanjima boljega života. 
Uz pomoć marketinških retori¢kih strategija (hiperbolizacije, apelativnosti, 
retoričkih pitanja, pseudoznanstvenoga diskurza) u tom se tekstu reklamira Isus, 
»po povoljnim cijenama, u paketima raznih veličina, boja i dezena“, a učinkovitost 
»proizvoda“ potkrijepljena je citatima iz Evanđelja po Mateju i Luki, kao i 
svjedočenjima korisnika D. K. (20) iz Zagreba i M. K. (23) iz Zadra, iz kojih je vidljivo 
da je Isus zapravo vrsta ectasyja koji svojim kupcima omogućuje da ,čine čuda baš 
kao što ih je Isus činio“ i da ,osjećaju ljubav jednaku Isusovoj“. Spajajući reklamnu 
retoriku s religijskom porukom pripovjedač implicitno podcrtava ideološku sličnost 
između ta dva diskurza koja zagovaraju identifikaciju s novim (boljim, ljepšim, 
plemenitijim...) oblicima subjektivnosti. 

Peović Vuković Bulicev roman iščitava oslanjajući se na Baudrillardovu tezu o 
simulakrumskom karakteru medijskoga znaka koji je, usprkos tome što nema čvrstog 
referenta u zbilji, izrazito ,hiperrealan, spektakularan, fikcionaliziran ili romantiziran“ 
(2013: 195). Kirby pak upozorava na razliku između  Baudrillardovog, 
postmodernističkog realnog i digimodernističkog „očitog realnog“ Dok je 
postmodernizam slavodobitno proniknuo u konstruiranost, fiktivnost i simulakrumski 
karakter zbilje, digimodernizam „nudi ono što se doima realnim... i to je više-manje to. 
Očito realno nema svijest o sebi, nije ironično ni samokritično, niti se obznanjuje 
čitatelju ili gledatelju. [...] Štoviše, očito realno može se činiti neoprostivo glupim. [...] 
Ono je rezultat tihih pregovora između gledatelja i ekrana: mi znamo da ono nije 
posve autentično, ali ako se takvim čini, mi ga takvim i prihvaćamo“ (2009: 139-141). 
Kao ,nulti stupanj stvarnosti“ očito realno najviše zaposjeda one žanrove koji se ne 
temelje na fikciji, nego na prividu objektivnog i nerežiranog uprizorenja zbilje (npr. 
porno filmovi, Big Brother, psuedodokumentarci, noviji tipovi reklame itd.). Njegove 
tekstualne funkcije su „upotreba (pseudo)znanstvenog diskurza, utapanje jastva 
(„ovisnost“) i njegova uronjenost u sadašnjost“ (Isto: 147). Za razliku od 
postmodernističkog realnog koje se konstituiralo kao fikcija pa se stoga i u proizvodnji 
i u interpretaciji oslanjalo na literarnu retoriku, digimodernističko očito realno svoju 
hiperrealnost oblikuje i ovjerava upotrebom (pseudo)znanstvenog diskurza. Jedan od 
primjera takvog šupljeg jezika kojim se zakriva manjak samog sadržaja jest i 
korporativni sleng koji se u Bulićevu romanu hipertrofira do granice apsurda. 
Sarkazam i ironija koji prožimaju prizore suhoparnih uredskih razgovora prema 
kraju romana se osipaju i povlače, a pripovjednu palicu preuzima novi reformirani 
pripovjedač čiji je ego učvršćen djelovanjem kokaina i obećanjem zvjezdane karijere. 
Scena seksa s nepoznatom hostesom stilizirana je prema uzusima pornografske 
industrije - eksplicitno, mehanički i vizualno atraktivno. Promatrajući svoje grube i 
nasilne pokrete u velikom zrcalu u spavaćoj sobi, Denis se napokon uspijeva 
identificirati s vlastitim odrazom. Ohrabren stimulativnim djelovanjem droge on u tom 
pornografskom kadru prepoznaje odraz svog novog, sad već učvršćenog ega koji 
trijumfira u repetitivnoj rečenici „Jebote, kako sam moćan!“ U posljednjoj sceni 
prestanak djelovanja droge prijeti da će ogoljeti virtualnu strukturu tog novog 
narcisoidnog subjekta, no dok ima droge i dok se ,brije pozitivno“ - opasnosti nema. 


6. Zaključak 


Za razliku od romana stvarnosne proze u kojima se slične teme artikuliraju u 
sklopu realistične poetike, Bulićev se roman opire realističnosti pod svaku cijenu i 
promatranju društvene zbilje s povišene pozicije njezina kritičara. Umjesto toga, on 
eksperimentira s novim tipom pripovjedača kojeg nesmiljeno prepušta djelovanju 
različitih tipova javnoga diskurza i potom odčitava učinke tih diskurza na 
pripovjednu svijest i zbilju koju ona proizvodi. Toliko spominjana struktura bloga za 
tekstualnost ovoga romana je sporedna jer Bulićevo pismo iz medijskoga diskurza 
crpi mnogo više od kozmetičkih zahvata na razini kompozicije. Ono se oslanja na 

ovdje skiciranu digimodernistitku estetiku koja je svojstvena novim oblicima 
komunikacije u virtualnom prostoru interneta, ali se sve više Siri i na ostale 
diskurzivne prakse u društvenom i kulturnom polju. Na stilskoj i naratološkoj razini 
Bulićev roman predstavlja važan istup iz iscrpljene i pomalo anakrone stvarnosne 
poetike, a prema književnosti koja kritički propituje književni intrumentarij koji joj 
je ta proza ostavila. To se prije svega odnosi na stilske i pripovjedne tehnike kojima 
je stvarnosna proza gradila iluziju mimetičnosti, zanemarujući pritom ideološku 
pozadinu takvog transparentnog i čitljivog literarnog jezika. Umjesto da poput 
autora stvarnosne proze društvenu zbilju kritizira izvana, iz prividne pozicije 
autsajdera koji vjeruje da se može izmaknuti radu društvenih diskurza, Bulić svog 
pripovjedača smješta u samo srce tih diskurza i doslovnim čitanjem rastvara 
mehanizme kojima ga oni podjarmljuju. Njegov roman stoga najviše govori o 
pogubnosti novih oblika (super)subjektivnosti karakterističnima za današnje 
vrijeme, kao i o temeljnoj promjeni pojma ,događaj“ koji se, kako tvrdi Peović 
Vuković, više ne može konstituirati bez medijske podrške. Odnos prema Bulićevom 
romanu je u tom smislu moguće pridružiti romane kao što su, primjerice, Ulaz u crnu 
kutiju (2001) Tomislava Zajeca, Klonirana (2003) Jelene Čarije i Hotel Grand (2003) 
Renata Baretića, koji oblikuju skroman, ali važan korpus hrvatskog virtualnog 
realizma!. 

SINTAKSA RUMUNJSKOG NEUPRAVNOG GOVORA U OKVIRU ROMANIJE 


Dražen VARGA 


Rumanian, as a Romance language, generally speaking, certainly shares with other Romance idioms the 
characteristics of syntax of the indirect speech (we can mention the loss of the classical Latin 
construction accusativus cum infinitivo after verba dicendi or declarandi and the weakening of the 
hypothetical value of the Latin conjunction si and the generalization of its use in the indirect questions 
of total interrogation, where it gradually substitutes the interrogative particles). However, the syntax of 
the Rumanian indirect speech shows some considerable specificities, such as the absence of the time 
axis shift, the sequence of tenses or the maintaining of the inversion in the indirect question. Although 
we cannot speak about a direct Croatian, but Slavonic influence, a comparison between some Croatian 
and Rumanian constructions remains interesting. The chosen syntactical characteristics of the indirect 
speech (subordinators, which reflect the essence of the process of integration of someone’s utterance 
into the syntactical structure of an another sentence; subject and verbal nucleus of the subordinate 
clause, that is the mood and the tense of its verb) can serve as a basis for a dynamic classification of the 
Romance languages, that is for a quantified deamination of the position of Rumanian inside Romania 
according to the chosen syntactical criterion. 


Keywords: Rumanian language, Romance idioms, sytnax, indirect speech, dynamic classification 


1. Uvod 


Nije potrebno posebno isticati da rumunjski jezik, razvivši se od vulgarnog 
latinskog, dijeli s ostalim romanskim jezicima, odnosno idiomima načelno sva 
temeljna obilježja, sve sastavnice lingvističkog ustrojstva, od fonetike/fonologije, 
morfosintakse i sintakse do leksika. Međutim, kao i svaki romanski idiom, uslijed 
arealne pripadnosti, intenzivnih civilizacijskih, kulturnih i, svakako, jezičnih 
kontakata tijekom povijesti, imao je i specifičnosti u razvoju. Nama su, iz kuta 
govornika hrvatskog, svakako najzanimljiviji elementi objašnjivi kontaktom sa 
slavenskim jezicima (iako tu ne možemo govoriti o izravnom hrvatskom, već o 
slavenskom utjecaju, usporedba pojedinih elemenata hrvatskog i rumunjskog 
jezičnog sustava ostaje iznimno zanimljiva). Svaki poredbeni pristup na prvo mjesto, 
što je razumljivo, stavlja leksičku sastavnicu. Nas, međutim, ovdje zanima sintaksa, 
točnije jedan od njezinih fenomena, neupravni govor. Jasno je da rad ovakvog opsega 
ne može prijeći granice uopćenosti pa i površnosti, ali će pokušati primjenom 
specifičnog poredbenog istraživanja, kvantifikacijom njezinih rezultata i provedbom 
dinamičke klasifikacije odrediti mjesto rumunjskog jezika u okviru Romanije prema 
odabranim sintaktičkih kriterijima. 

2. Rumunjski neupravni govor i dinamitka klasifikacija 


Prvo ćemo ukratko obrazložiti odabir neupravnog govora kao predmeta 
istraživanja, zatim objasniti korišteni model i metodologiju provedbe 
istraživanja i izrade dinamičke klasifikacije, prikazati rezultat te naposljetku 
ponuditi moguću interpretaciju. 

Razlog odabira upravo neupravnog govora kao sintaktičkog fenomena koji 
valja istražiti bila je činjenica da romanski idiomi u ovom području pokazuju 
značajne inovacije u odnosu prema (klasičnom) latinskom. Naime, dok je za latinski 
bila karakteristična, možemo to tvrditi uz određenu simplifikaciju, konstrukcija 
accusativus cum infinitivo iza verba dicendi ili declarandi, vulgarni latinski, i kasnije, 
uz specifičnosti, romanski idiomi prednost daju zavisnoj rečenici uvedenoj danas 
funkcionalno univerzalnim veznikom, heterogenog i relativno zamršenog podrijetla! 
i naizgled različitih oblika: que u francuskom, okcitanskom, katalonskom, 
španjolskom, galješkom i portugalskom, che u surselvanskom, furlanskom i 
talijanskom, cha u engadinskom chi/ki u sardskom i cđ u rumunjskom. Možemo 
spomenuti i romansko slabljenje hipotetičke vrijednosti latinskog veznika si i 
generaliziranje njegove uporabe u indirektnim pitanjima totalne interogacije, gdje 
postupno zamjenjuje latinske upitne čestice te specifičnosti uporabe načina 
(naročito u indirektnim zapovjednim i optativnim rečenicama). Iz navedenog 
možemo pretpostaviti da će inoviranje rezultirati i diverzifikacijom, a to je onda 
valjan temelj klasifikacije. 

Kao polazište, odabran je verbocentristički model rečenice, gdje njezinu 
jezgru čini glagol aktualiziran subjektom, a sintaktička struktura uključuje i ostale 
funkcionalne elemente, obvezatne (primarne funkcije, pripadaju nekom od 
kanonskih modela), ili ne, podređene neposredno ili posredno glagolu. Bilo koji od 
elemenata rečenične strukture (osim samog glagola) može biti zamijenjen 
rečeničnim entitetom, zavisnom rečenicom s vlastitom jezgrom. Bit tog procesa 
uklapanja jedne, virtualne, polazne rečenice u strukturu druge, subordinacija, svoj 
odraz nalazi u subordinatoru, a dolazi i do promjena u jezgri polazne rečenice. 
Neupravni govor u rumunjskom, odnosno u romanskim jezicima jedan je oblik 
zavisne, objektne rečenice. 

Dinamička klasifikacija koju smo proveli utemeljena je na Muljačićevoj,? ali 
kriteriji su potpuno sintaktički. Formulirani su u obliku binarnih pitanja. Spomenuta 
pitanja, koja su nam, dakle, poslužila za provedbu dinamičke klasifikacije odraz su 
važnosti koju pridajemo procesu subordinacije i odnose se na subordinatore 
pojedinih tipova rečenica u neupravnom govoru te na jezgru zavisne rečenice: 
subjekt (što, priznajmo nadilazi okvire samog neupravnog govora) i glagol (uporaba 
načina, pomak na vremenskoj osi). Kao što je niže vidljivo, izostalo je pitanje vezano 


1 Riječ je o vezniku quod, iako ne smijemo zaboraviti ulogu quid i neutralnog relativa. Svi ovdje 
navedeni refleksi mogu se prevesti s 'da'. 
2 V., primjerice, Muljačić 1963. 

uz subordinator neupravnih izjavnih rečenica, budući da su u svim ispitivanim 
idiomima uvedene univerzalnim romanskim veznikom! pa to ne bi utjecalo na 
klasifikaciju. Nismo uključili ni inače iznimno zanimljiv fenomen mogućeg 
pojavljivanja subjekta u inverziji, iza glagola u rumunjskim neupravnim pitanjima, 
budući da je neobvezatnost pronominalizacije subjekta karakteristična za većinu 
romanskih idioma i, svakako, rumunjski, dok je u nekima obvezatna (francuski i dio 
retoromanskih idioma) ili zamršena uporabom pleonastičkih osobnih zamjenica 
(pojedini retoromanski idiomi i, spomenimo, sjevernotalijanski idiomi) pa bi izostala 
sumjerljivost i napose bilo kakva egzaktnost u ovakvom tipu istraživanja. 

Odgovore na postavljena pitanja potražili smo u specifičnoj analizi korpusa. 
Naš osnovni korpus predstavljaju prijevodi Evanđelja Novog zavjeta na odabrane 
romanske idiome. Ovo je istraživanje obuhvatilo osim rumunjskog još jedanaest 
romanskih idioma: francuski, okcitanski, katalonski, španjolski, galješki, portugalski, 
donjoengadinski (vallader), surselvanski, furlanski, talijanski i sardski. Svakako bi ga 
bilo zanimljivo proširiti i na druge romanske idiome, iako bi svaki odabir diskretnih 
jedinica u romanskom jezičnom kontinuumu i dalje bio do određene mjere 
arbitraran. Neizbježno smo se susreli s nizom problema: sintaktička je građa 
"fluidna", a uporaba nerijetko, čak i u visoko normiranim idiomima, nestabilna. lako 
je svaki korpus ograničen (teoretski bi trebao težiti k beskonačnom da bi zaključci 
bili valjani), primjena pojma sintaktičkog prototipa (određenog, pri odabranoj razini 
signifikantnosti, na temelju vjerojatnosti a posteriori, odnosno frekvencije 
pojavljivanja u korpusu) dozvolila nam je dobivanje zadovoljavajućih odgovora na 
binarno postavljena pitanja. Mogući odgovori na svako od pitanja za svaki pojedini 
idiom pozitivni (+) su, negativni (-) ili djelomični, podijeljeni (+/-), a prikazani su u 
Tablici 1.2 Podacima iz Tablice 1 pridružili smo brojčane vrijednosti uspoređujući 
odgovore na svako od pitanja u po dva odabrana jezika, u konačnici svaki sa svim 
ostalima. Ako oba uspoređivana jezika na određeno pitanje daju jednak odgovor (+ : 
+, - : - İli +/- : +/-), razlika između njih ne postoji pa je pridružena vrijednost 0. Ako 
se odgovori potpuno razlikuju (+ : - ili - : +) ta razlika se iskazuje pridruživanjem 
dvaju bodova (2). Treća je mogućnost da jedan od idioma daje "pun" odgovor (+ ili - 
), a drugi podijeljen (+/-), i tada pridružujemo jedan bod (1). Zbroj bodova u svih 
jedanaest pitanja upisuje se u tablicu (Tablica 2) na "presjek" dvaju uspoređivanih 
idioma (jezik uspoređivan sa samim sobom svakako daje 0). Kumulirani bodovi, 
upisani na "presjek" predstavljaju brojčano iskazanu relativnu razliku 
uspoređivanih idioma. Zbroj razlika svakog idioma prema svim idiomima s kojima je 
uspoređivan upisan je u odvojen redak na dnu Tablice 2. Ti zbrojevi predstavljaju 
razliku određenog idioma prema ukupnosti Romanije (ovdje predstavljene 
odabranim idiomima), prema "prosjeku", virtualnom prototipu. Ljestvica vrijednosti 
prikazana je Tablicom 3. 


1V. gore. 


2 V, niže. 

Pogledajmo sada postavljena pitanja koja, smatramo, odrazavaju bit sintakse 
neupravnog govara (iz sinkronijskog kuta gledanja) i odgovore koje je ponudio 
rumunjski u usporedbi s ostalim ovdje ispitivanim romanskim idiomima. 


2.1. U sluéaju totalne interogacije, subordinator je refleks latinskog 
veznika si / neki drugi veznik. 

Na ovo pitanje rumunjski odgovara negativno, budući da je karakterističan, 
najfrekventniji subordinator dacă, “je! li’ dok ostali ovdje uspoređivani idiomi 
odgovaraju potvrdno (si u francuskom, katalonskom, španjolskom i sardskom, se u 
okcitanskom, galjeskom, portugalskom, furlanskom i talijanskom, scha u 
engadinskom te sche u surselvanskom). Pogledajmo i primjer koji to ilustrira (Lk 
23,6): 


FRANCUSKI Aces mots, Pilate demanda si l'homme était Galilćen.3 
OKCITANSKI Sus aquò, Pilat demandèt se l'òme era galileu.+ 

KATALONSKI Pilat, en sentir-ho, pregunta si aquell home era galileu ;5 
SPANJOLSKI Oyendo esto Pilato, preguntó si aquel hombre era galileo,...6 
GALJESKI Oindo aquilo, Pilato preguntou se aquel home era galileo.7 
PORTUGALSKI Então Pilatos, ouvindo falar da Galiléia, perguntou se aquele 
homem era galileu.8 

ENGADINSKI Cur cha Pilatus udit quai, dumandet el scha quel hom saja ün 
Galileer.? 

SURSELVANSKI Cu Pilatus ha udiu quei, ha el dumandau, sche quei um seigi in 
Galiler,...10 

FURLANSKI Apene che Pilat al sintì une tal, ur domanda se chel om al jere galileo...11 
TALIJANSKI Udito cid, Pilato domandò se era Galileo...12 

SARDSKI Intesu custu, Pilattu at dimandau si fit Galileu.13 


RUMUNJSKI Iar când Pilat a auzit aceasta, a întrebat dacă omul este galileean.1+ 


2.2. Subordinator indirektnih pitanja parcijalne interogacije koja se 
odnose na primarne funkcije (osim na predikatno ime adjektivalne prirode) 
složen je / jednostavan je. 


1 Promjenljivo ovisno o osobi (licu). 

2 Kad to Pilat ču, upita je li taj čovjek Galilejac (Biblija. 1993). Ovdje, kao ni u sljedećim primjerima, ne 
ukazujemo na promjene u isticanu dijelova teksta. 

3 La Bible de Jérusalem 1975. 

4 La Bona Novela 1988. 

5 Biblia 1969. 

6 Sagrada Biblia 1999. 

7 A Biblia 1992. 

8 A Biblia Sagrada contendo o Velho e o Novo Testamento 1962. 
9 La Soncha Scritttira. Vegl e Nouv Testamaint 1953. 

10 7] Niev Testament. Ils Psalms 1954. 

11 La Bibie 1999. 

12 La Bibbia 1988. 

13 Sa Bibbia Sacra 2003. 

14 Noul Testament 1995. 

Na drugo pitanje rumunjski i većina ovdje odabranih idioma (katalonski, 
španjolski, galješki, portugalski, talijanski i sardski) odgovaraju negativno, budući da 
imaju jednostavne subordinatore koji odgovaraju nekoj od upitnih zamjenica. 
Engadinski i furlanski, čiji se subordinatori sastoje od dva dijela (prvi je u linearnom 
poretku neka od upitnih zamjenica, dok drugi u engadinskom oblikom odgovara 
relativu, chi ili cha, ‘koji, a u furlanskom univerzalnom komplementatoru, vezniku 
che). Surselvanski, gdje je izostavljanje komplementatora moguće i često, daje 
polovičan, podijeljen, "neopredijeljen" odgovor. Takav odgovor daju i francuski i 
okcitanski, gdje uz jednostavan subordinator, upitnu zamjenicu qui, “tko', nalazimo i 
složene: ce qui i ce que u francuskom, ço que u okcitanskom.? 


2.3. Subordinator indirektnih pitanja parcijalne interogacije koja se 
odnose na element adjektivalne prirode složen je / jednostavan je. 

Engadinski, surselvanski i furlanski na treće pitanje odgovaraju pozitivno. 
Njihovi se subordinatori sastoje od dva dijela i diskontinuirani su u linearnom 
poretku: osim elementa adjektvalne prirode koji prethodi imenici, imaju i 
komplementator koji je slijedi. Rumunjski i ostali idiomi imaju jednostavne 
subordinatore koji, unatoč različitim sadašnjim oblicima (promjenljivim ili 
nepromjenljivim) i etimologiji, funkcioniraju kao pridjevi i prethode imenici na čiju 
kvalitetu se pitanje odnosi. Prema tome, odgovaraju negativno. 


2.4. Subordinator indirektnih pitanja parcijalne interogacije koja se 
odnose na priložne oznake složen je / jednostavan je. 

U slučaju indirektnih pitanja parcijalne interogacije koja se odnose na 
priložne oznake, u engadinskom i furlanskom nailazimo na fenomen sustavne 
obvezatne komplementacije (komplementatori su cha u engadinskom i che u 
furlanskom) i prema tome složene subordinatore (univerzalnom komplementatoru 
prethodi, u linearnom poretku, neki od upitnih priloga (primjerice, co, odnosno 
cemiit ‘kako’). Ovi idiomi, prema tome, na četvrto pitanje odgovaraju pozitivno. 
Surselvanski daje podijeljen odgovor: iako poznaje složene subordinatore, nailazimo 
na primjere gdje je komplementator izostavljen, a jedan od priloga (co) u pravilu se 
koristi jedino kao jednostavan subordinator. Ostali idiomi obuhvaćeni istraživanjem 
imaju jednostavne subordinatore koji odgovaraju upitnim prilozima i na pitanje 
odgovaraju negativno. 


2.5. Subordinator zavisnih poticajnih (i optativnih) rečenica čiji je 
glagol u finitnom obliku opći je romanski veznik, isti kao i kod zavisnih 
izjavnih rečenica / neki drugi veznik. 

Zanimljivo je istaknuti da na peto pitanje odgovaraju pozitivno svi idiomi osim 
rumunjskog, gdje se koristi veznik (marker konjunktiva) sđ. 


1 Uz fleksiju. 
2 Njihova je uporaba u određenim slučajevima obvezatna, ali se priroda ovih subordinatora razlikuje od 
složenih subordinatora u retoromanskim idiomima. 

2.6. Osobna zamjenica subjekt obvezatno se iskazuje / pronominalizacja 
subjekta nije obvezatna. 

Subjekt (koji nije nominalna sintagma) mora biti iskazan osobnom 
zamjenicom u francuskom, engadinskom i surselvanskom i ti idiomi odgovaraju 
pozitivno na Sesto pitanje. Furlanski daje podijeljen odgovor. Ako glagolu, u izjavnoj 
recenici, prethodi klititki element koji nije subjekt (osobna zamjenica objekt, 
povratna zamjenica, negacijski prilog no) nenaglašena, klitička zamjenica subjekt 
obvezatno se iskazuje jedino u drugom licu jednine (uz negacijski prilog potrebno je 
iskazati, u obliku enklitike, i osobnu zamjenicu muškog roda u trećem licu jednine). 
Ostali klitički subjekti ne moraju biti iskazani u navedenim slučajevima. Rumunjski i 
svi drugi ispitivani idiomi odgovaraju negativno. 


2.7. Osobna zamjenica subjekt iskazuje se i ako u rečenici već postoji 
iskazan subjekt / ne iskazuje se. 

Na sedmo pitanje jedino furlanski daje pozitivan odgovor. Furlanska 
rečenica može uz subjekt nominalnu sintagmu (odnosno naglašenu osobnu 
zamjenicu ili relativ) sadržavati i "pleonastički" subjekt, klitičku osobnu zamjenicu 
subjekt. 


2.8. Način karakterističan za zavisne izjavne rečenice indikativ je / 
neki drugi način. 

Na osmo pitanje odgovaraju pozitivno svi idiomi osim engadinskog i 
surselvanskog, gdje je karakterističan način konjunktiv. Zanimljivo bi bilo 
objašnjenje potražiti u povijesnim kontaktima s drugim idiomima (alemanskim 
dijalektima) i povući svojevrsnu paralelu s razvojem rumunjskog, ali to bi nadišlo 
predviđene sinkronijske okvire ovog rada. 


2.9. Način karakterističan za zavisne upitne rečenice indikativ je / neki 
drugi način. 

U slučaju zavisnih upitnih rečenica, engadinski i surselvanski ponovo 
odgovaraju negativno, talijanski daje podijeljen odgovor, dok svi drugi idiomi na 
deveto pitanje odgovaraju pozitivno. 


2.10. Konstrukcija karakteristčna za zavisne zapovjedne i poticajne 
(optativne) rečenice čiji je subjekt objekt glavne rečenice je prijedlog + 
infinitiv / ta konstrukcija nije karakteristična. 

Budući da svih dvanaest ispitivanih idioma koristi isti način (konjunktiv) u 
zapovjednim i poticajnim rečenicama uvedenim veznikom, deseto je pitanje 
posvećeno jednom specifičnom slučaju. Španjolski, galješki, portugalski i rumunjski, 
gdje nalazimo zavisne zapovjedne (poticajne) rečenice isključivo uvedene veznikom 
i čiji je glagol u konjunktivu, odgovaraju negativno, katalonski daje podijeljen 
odgovor, dok svi drugi idiomi odgovaraju pozitivno. 

2.11. U neupravnom je govoru karakteristtno ostvarivanje pomaka na 
vremenskoj osi / pomak na vremenskoj osi nije karakteristitan. 

Na jedanaesto pitanje rumunjski, engadinski, surselvanski odgovaraju 
negativno (sjetimo se spomenute paralele, iako je to za retoromanske idiome znatilo 
i dodatan razlog izostanka pomaka, koristenje konjunktiva, ali i analogije sa 
situacijom u hrvatskom), dok svi ostali ovdje proučavani romanski idiomi daju 
pozitivan odgovor. Zbog zanimljivosti fenomena možemo ponoviti (uz izmijenjeno 
isticanje teksta) već korištene primjere uz dodatak hrvatskog, koji ilustriraju 
izostanak pomaka na vremenskoj osi, slaganja vremena. Od idioma za koje je pomak 
karakterističan, ponovit ćemo ovdje, radi usporedbe, samo primjer francuskog. 


RUMUNJSKI Iar când Pilat a auzit aceasta, a întrebat dacă omul este galileean.! 


ENGADINSKI Cur cha Pilatus udit quai, dumandet el scha quel hom saja tin 
Galileer.2 

SURSELVANSKI Cu Pilatus ha udiu quei, ha el dumandau, sche quei um seigi in 
Galiler,...3 


HRVATSKI Kad to Pilat ču, upita je li taj čovjek Galilejac.* 


FRANCUSKI A ces mots, Pilate demanda si l'homme était Galilćen.5 


Pogledajmo sada i spomenute tabelarne prikaze. 


isa EI EEE EI EI EI EL ED 
Francuski | + | N NEA PRE A IE IE IE E RE 
Okcitanski + +/- - - + b s + + + + 
Katalonski + - - - + - - + + +/- + 
Španjolski + x N a m g N = z A F 
Galješki + - = - + = R + + E + 
Portugalski + - - + z u + + z + 
Engadinski + + + + + + - = = + : 
Surselvanski + +/- + +/- + + - - U + E 
Furlanski + + + + + +/- + + + + + 
Talijanski + - - + g E + +/- + + 
Sardski + - - - + : E + + x 
Rumunjski - - - - : - 5 + + E = 


Tablica 1 - Svojstva neupravnog govora u romanskim idiomima 


1 Noul Testament 1995. 

2 La Soncha Scrittiira. Vegl e Nouv Testamaint 1953. 
3 II Niev Testament. Ils Psalms 1954. 

+ Biblija. 1993. 

5 La Bible de Jerusalem 1975. 

= = = us, 5 = 
Idiom E. kra a |. 4 | £ 2 la | a 
P/s |S (ses l8/S/8 /2/2)/8 1/38/48 
els leElE/S/E/S8/2 (1 |S/8] 8 
é |g | | | LE |. 2 
Francuski 0 2 4 5 5 5 11 9 8 4 3 11 
Okcitanski 2 0 2 3 3 3 13 11 8 2 1 9 
Katalonski 4 2 0 1 1 1 15 13 10 2 1 7 
Spanjolski 5 3 1 0 0 0 16 | 14 | 11 | 3 2 6 
Galješki 5 3 1 0 0 0 16 14 11 3 2 6 
Portugalski 5 3 1 0 0 0 16 14 11 3 2 6 
Engadinski 11 13 15 16 16 | 16 0 2 9 13 14 18 
Surselvanski | 9 11 13 14 14 | 14 2 0 11 11 12 16 
Furlanski 8 8 10 11 11 11 9 11 0 10 9 17 
Talijanski 4 2 2 3 3 3 13 11 10 0 1 9 
Sardski 3 1 1 2 2 2 14 12 9 1 0 8 
Rumunjski 11 9 7 6 6 6 18 16 17 9 8 0 
Ukupno 67 57 57 61 61 61 | 143 | 127 | 115 61 55 113 
Tablica 2 - Razlike između romanskih idioma 
Redni Idiom Brojčana 
broj vrijednost 
1 Engadinski 143 
2 Surselvanski 127 
3 Furlanski 115 
4 Rumunjski 113 
5 Francuski 67 
Španjolski 61 
Galješki 61 
6 Portugalski 61 
Talijanski 61 
Okcitanski 57 
7 Katalonski 57 
8 Sardski 55 


Tablica 3 - Ljestvica brojčano iskazanih razlika između romanskih idioma 
Prostaje nam, kao zaključak ponuditi interpretaciju dobivenih rezultata. 

3. Zakljutak 


Sintaksa rumunjskog neupravnog govora pokazala je, prema odabranim 
kriterijima, niz značajnih specifičnosti, među kojima se naročito ističu korišenje 
veznika dacă u indirektim pitanjima totalne interogacije i izostanak pomaka na 
vremenskoj osi. Obrađeni rezultati istraživanja ukazuju na to da je prema 
spomenutim kriterijima rumunjskom najbliža, da se od njega najmanje razlikuje 
skupina iberskih romanskih idioma (šanjolski, galješki i portugalski, a zatim i 
katalonski) s po 6, odnosno 7 bodova razlike, dok se od njega najviše razlikuje 
engadinski. Rumunjski se prema ovim krierijima od nekog romanskog, zamišljenog 
prosjeka ipak, uz sve specifičnosti, razlikuje manje (ukupno 113 bodova i četvrto 
mjesto na ljestvici) nego što je to bio slučaj prema, primjerice, Muljačićevim 
kriterijima.! Izvršena dinamička klasifikacija daje poredbenim straživanjima 
romanskih idioma, njihove sintakse značajnu preglednost. Ona, opterećena nizom 
opasnosti, od delikatnosti odabira pertinentnih pitanja i njihovog "doziranja", kao i 
odabira jedinica usporedbe, idioma do moguće pretjerane simplifikacije, nikako ne 
smije biti temeljem prenaglih zaključaka niti zamijeniti detaljna istraživanja 
sintaktičkog ustrojstva pojedinih idioma. Oprezno pak interpretirana predstavlja 
valjan putokaz za daljnja istraživanja, a čvrsto smo uvjereni, na što je ovaj rad 
pokušao ukazati, da ih rumunjska sintaksa posebno zaslužuje. 

GRDOBA NAPRETKA". DEGENERACIJA, KULTURA NORMALIZACIJE I HRVATSKA 
KNJIŽEVNOST NA PRIJELAZU IZ 19. U 20. STOLJEĆE 


Tvrtko VUKOVIĆ 


The thesis of the paper is that the Croatian bourgeois culture in the 19t century originates as the 
culture of normalization that strives to restrain, by its mechanisms of discipline such as psychiatry, the 
different forms of social abnormalities. At the same time, those mechanisms rely on the theory of 
degeneration that becomes an important topic of the Croatian literature of that time. First of all, the 
paper defines the range of connection between the theory of degeneration and Croatian modern 
literature. After that, the paper shows to what extent the former psychiatry and medicine themselves 
rely on the theory of degeneration. Finally, with the analysis of the novel Tito Dorčić, the paper 
confirms the complexity of the connections between the Croatian culture of the normalization in the 
19th century and the fin de siècle literature that reflects and problematizes important social and cultural 
contradictions. 


Key words: degeneration, atavism, fin de siécle literature, culture of normalization, psychiatry. 


1. Progres i degeneracija 


1.1. Progres 

Progresivističke ideje, proizašle mahom iz novih oblika društvenih i 
ekonomskih odnosa, ubrzanog industrijskog i znanstvenog razvoja te sekularnog 
svjetonazora, čak su i na područjima poslovično zaostalih hrvatskih zemalja u drugoj 
polovici 19. i u početku 20. stoljeća uzimale maha. Uspon kapitalizma i tržišnog 
gospodarstva, razvoj moderne tehnologije i njezina implementacija u svakodnevni 
život, širenje bankarskog sustava i kreditiranja, komunikacijskih mreža, birokracije, 
medija, urbanih središta te novi zakonodavni okviri i mehanizmi pojave su koje, 
doduše rudimentarno, obilježavaju i hrvatskske prostore u Habsburškom Carstvu 
odnosno Austro-Ugarskoj Monarhiji od 1848. do 1918.! Prema riječima Erica 
Hobsbawma 


.. bila je to drama napretka, ključnog pojma u ovom razdoblju, masivnog, prosvijećenog, 
samopouzdanog, samozadovljnog, no iznad svega neizbježnog. .. Samo nekolicina 


1 Usp. npr. Gross, Szabo 1992; Iveljić 2007; Rogić, Čizmić 2011; Milanja 2012. U našoj historiografiji 
hrvatske zemije je terminus technicus. Obično se njime objedinjuju područja nastanjena hrvatskim 
stanovništvom koja se u određenom povijesnom razdoblju ne nalaze se pod upravom hrvatskih vlasti i 
nisu pravno pripojena hrvatskom državnom teritoriju te područja službeno priznata kao hrvatski 
državni teritorij. 


https://biblioteca-digitala.ro 


Romanoslavica vol. LII, nr.2 


mislilaca i možda nešto veći broj intuitivnih kritičara predvidjeli su da će taj napredak 
stvoriti svijet različit od onoga prema kojemu se činilo da vodi ... (Hobsbawm 1989: 11) 


Buržoasko društvo u trećoj četvrtini 19. stoljeća golemo samopouzdanje u 
najvećoj mjeri crpe iz ideje znanstvenoga progresa te iz s tom idejom usklađenih 
filozofija, francuskog pozitivizma i engleskog empirizma. Opčinjenost znanošću ide 
do granice fatalizma što zorno ilustrira vjerovanje onodobnog proslavljenog fizičara 
Lorda Kelvina o tome da su svi osnovni problemi u fizici već riješeni (Hobsbawm 
1989: 201). Ni na ondašnjim hrvatskim prostorima nije bilo drukčije uzmu li se u 
obzir, na primjer, fundamentalni Mohorovičićevi geološki radovi, prodarvinistička 
predavanja zoologa Špire Brusine, koji je, uzgred budi rečeno, s Darwinom bio u 
kontaktu, svjetski priznato djelovanje Vinka Dvoržaka u području fizike koji je već 
1897, dakle dvije godine nakon Rântgenova otkrića, u Zagrebu napravio rendgenski 
snimak ruke, te cijeli niz institucija i reformi pokrenutih u području gospodarstva, 
bankarstva, školstva, prava i opće teorije znanosti. No, emancipatorski potencijal 
tehnološke i znanstvene modernizacije brzo je gubio kredibilitet, pa je u isti mah 
podvrgnut snažnoj kritici mislilaca poput Marxa, Nietzschea ili Freuda. Ti su mislioci 
nastojali artikulirati i analizirati osjećaje rastuće nelagode, straha i užasa 
proizvedene u kulturi modernih zapadnih društava koja su učinila sve da 
izgradnjom složene mreže institucija i regulirajućih praksi te osjećaje posve potisnu. 
Anthony Giddens, jedan od najistaknutijih proučavatelja moderniteta, to proturječje 
opisuje ovako: modernitet je ... ,nezadrživi stroj ogromne moći kojim, zajedno kao 
ljudska bića, možemo upravljati samo do određene mjere, ali koji također prijeti da 
se otrgne kontroli i koji bi se mogao rascijepiti napola“ (1990: 139). Riječ je o 
unutrašnjoj napetosti modernizma koju pak Jacques Rancičre definira kao njegovo 
ishodište: modernizam obilježava neistodobnosti sa samim sobom i lišenost 
kategorija za vlastito razumijevanje. (1996: 28) Ideja degeneracije — oblikovana na 
križištu političkog, psihijatrijskog, biologijskog, kriminalističkog, ekonomskog, 
evolucionističkog, pravnog, medicinskog, i književnog diskursa — zaposjeda to 
paradoksalno plutajuće sidrište kulture 19. stoljeća. Izrasla u nečitljivu spoju 
znastvene naprednosti i barbarizma, tehnološke euforije i društvene bijede, 
medicine i kaznenog zakona, degeneracija je izražen simptom devetnaestostoljetne 
kulture, formacija čiji uzroci nisu posve jednoznačni, ali su političke, etičke, estetske 
i epistemološke posljedice dalekosežne. 


1.2. Teorija degeneracije: vrlo kratak pregled 

Hipoteza o degeneraciji nastala je sredinom 19. stoljeća kada su mnogobrojni 
znanstvenici iz različitih polja bezuspješno nastojali pronaći fizičke uzroke duševnih 
bolesti. Degeneracijska teorija pokušaj je izlaska iz slijepe ulice u kojoj je zapela 
ondašnja psihijatrija (Porter 2002, Thiher 2004). Zbog toga što je usko vezana za 
Darwinovu teoriju i teoriju evolucije općenito, degeneracija je vrlo brzo postala 
općim mjestom u kulturi druge polovice 19. stoljeća, a zadobila je i znatan ugled u 
znanstvenoj zajednici. Degeneraciju kao teorijski koncept osmislio je francuski 
psihijatar Benedict Augustin Morel crpeći ideje iz već postojećih teorija poput 

hereditarnosti. U studiji — Traité des dégénérescences physiques, intellectuelles et 
morales de l'espèce humaine (1857) — Morel postavlja tezu da je degeneracija 
morbidno odstupanje od idealnog i normalnog, izvornog oblika ljudske vrste, 
prenosi se nasljedstvom i obično se progresivno pogoršava do stanja sterilnosti i na 
koncu izumiranja. Degeneracija može imati više uzroka kao što su alkoholizam, 
propalo društveno i općenito životno okruženje te moralna iskvarenost. Morel je 
dakle tvrdio da je degeneracija nužno napredujući proces. To je značilo da se 
tjelesno i psihičko stanje u obitelji svakim novim naraštajem postupno narušava sve 
do završnog stupnja kada dolazi do neplodnosti i prekidanja nasljednog niza. Prva 
generacija degenerirane obitelji može biti tek nervozna, druga teže neurotična, treća 
psihotična, a četvrta završava u idiotizmu uslijed kojeg loza izumire. Morel pritom 
koristi neodređen pojam nasijedne predodređenosti koji mu omogućuje povezivanje 
bolesti nastalih kod pojedinaca u različitim generacijama (Pick 1898). 

Koncept su kasnije preuzeli i mnogi europski biolozi i socijalni teoretičari. 
Jedan je od njih evolucijski biolog Edwin Ray Lankester. U studiji iz 1880. — 
Degeneracija: poglavije darvinizma — Lankester na temelju Darwinove evolucijske 
teorije daje detaljan opis biološkog procesa degeneracije. On je među prvima 
povezao biološki i kulturni koncept degeneracije. Prema njegovu mišljenju 
vjerojatnost da će ljudski rod degenerirati veća je od one da će napredovati, a 
degeneracija nije samo problem biološkog, nego i kulturnog propadanja (Pick 1989). 
Unatoč sličnim stavovima različitih autora ne može se govoriti o jednoj općoj teoriji 
degeneracije. Kao što Pick (1989: 7) napominje: ,degeneracija nikada nije uspješno 
reducirana na čvrsti aksiom ili teoriju u 19. stoljeću ... Točnije, bio je to pojam koji se 
mijenjao, proizveden, oblikovan, prerađen i ponovno konstituiran u kretanju između 
humanističkih znanosti, fikcionalnih priča i društveno-političkih komentara“. 

Za razvoj teorije degeneracije ideja atavizma odigrala je važnu ulogu. Prema 
shvaćanju socijaldarvinista, atavizam je povratak nasljednih obilježja predaka, pad u 
neko znatno ranije, redovito primitivnije egzistencijalno stanje ljudskog bića. 
Termin se prvi put pojavio 1830-ih u jeku nastojanja da se odredi jasna 
konceptualna razliku između normalnog i monstruoznog, zdravih fizičkih pojava i 
oblika s jedne strane i anomalija s druge. Atavizam je retrogradna sila koja se 
suprotstavlja progresivnoj sili evolucije (Pick 1989, Mighall 1999). Ubrzo je teorija 
atavizma svoju primjenu našla u relativno novom znanstvenom polju kriminalističke 
antropologije — točnije u djelima Cesarea Lombrosoa (1891, 1911). Lombroso je 
obznanio hipotezu da je kriminalitet urođen i da se sklonost prema zločinu može 
predvidjeti iz fizičkih osobina kriminalaca. Kriminalac je zapravo preživjela jedinka 
neke primitivne rase, jednom riječju — atavist. U svom opsežnom istraživanju 
zločinaca recidivista Lombroso je došao do zaključka da je gotovo svaki od njih imao 
svojevrstan primitivan izgled lica i glave. U vrijeme nastanka Lombrosovih klasičnih 
radova pojavio se važan i vrlo utjecajan rad Krafft-Ebinga Spolna psihopatija. 
([1886] 1998) Spolne perverzije poput egzibicionizma, homoseksualizma ili 
bestijalnosti, prikazuje kao pojave inherentne degeneraciji. U njegovu je radu 

spolnost promatrana kao nagon koji određuje temelj ljudske osobnosti i čije 
degenerirane manifestacije utječu na normalan psihološki i tjelesni razvitak čovjeka. 

Degenerativističke teme postaju dio opće kulture onoga vremena, a u polju 
književnosti one se na najrazličitije načine realiziraju i problematiziraju. Iznevjerena 
progresivistička obećanja dovode do društvene tjeskobe, a baš u tom procijepu 
degenerativsitički problemi stječu svoju popularnost i učinkovitost. Knjiga 
Degeneracija Maxa Nordaua ([1893] 1895) primjer je baš takve senzacionalne 
popularnosti degenerativističke teorije. Ubrzo nakon tiskanja postala je europski 
popularnoznanstveni bestseller, istodobno slavljen i osporavan. Nordauov napad na 
modernu književnost pokazuje u kojoj je mjeri baš književnost izvor 
degenerativističkih tema i plodno tlo za promišljanje degenerativističkih teza. Važne 
i brojne društvene promjene i krize dovode do oblikovanja kolektivnih psiholoških 
zahtjeva za određenim tipom naracija. Upravo je zato hrvatsku književnost u 
razdoblju moderne potrebno čitati kao simptom kulture 19. stoljeća, kao izbojak i 
snažnu reakciju na procese koji kuljaju ispod njezine površine. 


2. Degeneracija i hrvatski fin de sičcle 


2.1. Degeneracija: znak vremena 

Hrvatski se književni modernizam, koliko je meni poznato, rijetko kada 
proučavao s osvrtom na degenerativističku teoriju.! To je zanimljiva činjenica s 
obzirom na to da je A. G. Matoš, bard koji je na određeni način krojio hrvatski 
književni i kulturni senzibilitet onoga vremena, u svojemu opusu nebrojeno puta 
referirao na radove Cesarea Lombrosa, Maxa Nordaua, Krafft-Ebinga, pa čak i na 
rodonačelnika pojma Augustina Morela, dakle na one autore čija djela obilježavaju 
promišljanje i oblikovanje degeneracije u kulturi 19. stoljeća.2 Matoš, osim toga, u 
feljtonima, člancima i kritikama na više od stotinu mjesta spominje ili upućuje na 
Darwina, Spencera i Lamarcka te evolucionitičku teoriju općenito koja stoji u 
temelju ideje degeneracije.3 U svojim prozama pak, na izravan ili neizravan način, 
Matoš problematizira, tematizira ili nagovještava pojave i procese vezane za 
degenerativističku teoriju kao što su kriminalistička antropologija, 
hermafrodititzam, alkoholizam, psihijatrijska medicina i ludilo.* Matoš pritom nije 
bio ni malo dosljedan. Njegovi su stavovi oblikovani u rasponu od nesmiljene kritike, 
preko vrijednosno neutralnog izvještaja, do zastupanja teorije degeneracije ili čak 
eugenike. U tekstu Apologija futirizma (Matoš 1973e) dohvaća se čitanja djela J. P. 


1 Pretraživanjem kataloga NSK-a i drugih knjižnica nisam pronašao ni jednu publikaciju koja u naslovu 
ima ili kao ključnu riječ navodi degeneraciju. Članak Sibile Petlevski Matoševa simptomatologija 
moderniteta: modernizam, bodlerizam, dekadencija kratko se osvrće na Matoševu povezanost s 
Nordauovom mišlju te pokazuje u kojoj je mjeri novela Miš obremenjena psihijatrijskom 
terminologijom koja na prijelazu stoljeća postaje sveopći kulturni znak (Petlevski 2015). 

2 Usp. Lombroso 1891, 1911; Nordau 1985; Morel 1857; Krafft-Ebing 1998. 

3 Usp. u popisu literature jedinice od Matoš 1973b do Matoš 1973k. 

+ Usp. npr. novele Moć savjesti, Miš, Camao ili Balkon (Matoš 19734). 

Kamova, točnije Čerinine opsežne studije o njemu. Zanimljiv je onaj dio u kojem stoji 
da se Polić Kamov 


. „toliko opio pseudonaučnim teorijama vašarskog Lombrosa i njegovih jeftinih 
sljedbenika, da je — poistovjetujući kao i ti 'naučnici' genije sa luđacima — odista uspio 
pisati kao prava luda, ne zadovoljavajući se tek pisati o abnormalnostima, već pišući o 
njima abnormalno.“ (Matoš 1973e: 262) 


Više od Matoševih estetičkih nazora i kritičarske objektivnosti ovdje je 
indikativan odabir vokabulara i kulturnih referenci — znanost, genij, ludost, 
abnormalno, Lombroso — koje su na izravan način povezane s teorijom degeneracije. 
Nastranu i to što Matoš Kamovu zamjera ono što, negativno pišući o Noradauu, 
pozdravlja, ili što drugdje — članak Kult energije dobar je primjer (1973j: 102-106) — 
posve afirmativno govori o Nordauu. U svim tim prilikama Matoš, gotovo redovito, 
poseže za terminologijom koja proizlazi iz degenerativističkog diskursa: grdoba, 
progres, energija, atavizam, mašina, demonsko, barbarstvo. Spomenut ću još esej 
Baudelaire, koji je, općenito govoreći, apologija bodlerizmu, a bodlerizam je — ne 
samo u slavnoj Nordauovoj knjizi — odavno doveden u vezu s teorijom degeneracije.! 
U jednom se odjeljku, dakle, Matoš (1973b: 56-57) zauzima za stavove koje 
francuski klasik promovira tekstom Slikar modernog života, nadahnutim crtežima i 
slikama Constantina Guysa. Guys naime na utvaran, bolećiv i neodređen način 
prikazuje onu stranu gradskog života koju degenerativisti nazivaju iskvarenom i 
nenormalnom. 

Kamovljev opus, kao što je Matoš naglasio, nastaje pod znatnijim utjecajem 
kriminalističke antropologije Cesarea Lombrosoa. Štoviše, Kamov je napisao 
nekoliko afirmativnih članaka i fragmenata o najvažnijim Lombrosovim knjigama. U 
kraćem novinskom tekstu O ajelu C. Lombrosa, kao uostalom i drugdje, on 
najsnažnije ističe tezu o povezanosti koncepta genija i degeneracije. 


Danas je geniju i zločincu priznata barem abnormlanost i nitko ne poriče bar neku 
sličnost ovih s luđakom. Ali svi su složni u tome da zločin determinira ambijenat (fizički i 
socijalni) i — priroda zločinca samog, ne njegova 'svijest' i 'volja'. Ne prosuđuje se zločin, 
apsolutnost — prosuđuje se zločinac, realnost, baš kao što i medicina ustupa mjesto — 
higijeni. Individualizacija dakle zločinca i bolesnih u svestranoj socijalizaciji zdravih: 
najgenijalniji paradoks modernizma. (Kamov 2000: 9) 


Ovdje je manje važno što se Kamov, za razliku od Matoša, afirmativno odnosi 
prema ideji da je degeneracija inherentna kulturi, umjetnosti i književnosti 
modernizma. Od veće je važnosti to da se Kamov osvrće na cijeli niz pojava koje 
očigledno obilježavaju hrvatsko društvo na prijelazu iz 19. u 20. stoljeće: društvena 
higijena ili eugenika, abnormalnost versus socijalizacija, drugim riječima 
normalizacija, psihijatrijska forenzika i priroda zločina te etika progresa. 


1 Usp. Carrére 1922. 

Da je teorija degeneracije bila društveno i kulturno prihvaćen diskurs koji se 
diseminira u različita znanstvena polja, svjedoče forenzička vještačenja naših 
uvaženih psihijatara iz 19. stoljeća koja se oslanjaju na kriminalističku 
antropologiju, zatim članci o moralnoj umnoj poremećenosti, degeneraciji i eugenici 
objavljeni u Liečničkom viestniku u zadnjem desetljeću 19. odnosno u prva dva 
desetljeća 20. stoljeća te jedan izvještaj o hermafroditizmu iz 1901.! Razvidno je 
kako je proces konsolidacije i normalizacije hrvatske buržoaske kulture u drugoj 
polovici 19. i na početku 20. stoljeća praćen tjeskobom o propadanju ljudskog 
subjekta i civilizacije. Taj se rastući zazor prema nenormalnom nije oslobađao 
isključivo u polju književnosti i umjetnosti. Diskurs o degeneraciji s jedne strane 
ima ulogu društvenog okidača kojim se pokreću bioetički mehanizmi discipliniranja 
i normalizacije, mehanizmi poput ukijučeno-iskijučeno, a s druge strane njime se 
problematiziraju postavke o stabilnosti, normalnosti, čistoći i zdravlju kao temelju 
identiteta čovjeka i zajednice. Složenost, pa i razgranatost veza edukacijskog 
sustava, kaznenog zakona, kriminalističke antropologije, medicine, psihijatrije i 
umjetnosti, ovdje nije moguće opširnije prikazati. Tek za ilustraciju donosim kraći 
osvrt na neke od spomenutih tekstova. 


2.2. Degeneracija i nenormalno 

Dugogodišnji ravnatelj Zavoda za umobolne 'Stenjevec' dr. Ivo Žirovčić 
redovito je u Liečničkom viestniku objavljivao takozvane ,crtice iz kriminalne 
pcychologije“. U broju 9, od 15. rujna 1896, Žirovčić je objavio članak pod naslovom 
Moralna izkvarenost i duševna bolest. U njemu iznosi problem pred kojim se našla 
onodobna psihijatrija u trenutku kada se počela dodirivati s kaznenim zakonom: 
kako odijeliti zločin od psihičke bolesti. Evidentno je da psihijatrija kao režim istine 
svoj legitimitet zadobiva cijepljenjem vlastita diskursa na pravni diskurs. Žirovčić 
psihijatriji pripisuje moć odvajanja ,duševno abnormalnog stanja“ od ,moralne 
izkvarenosti“, nenormalnog i nezdravog od normalnog i zdravog. Psihijatrijska je 
moć očito usmjerena na pokretanje društvenog mehanizma kontrole i normalizacije. 
Pritom se Žirovčić, što je za ovaj rad važno, poziva na dostignuća ,kriminalne 
antropologije“ i ne dvoji da su uzroci moralne degeneracije alkoholizam, paraliza, 
defekt spolnog nagona i slično. Evo jednog odlomka: 


Razlozi s kojih se ti 'moralni bolestnici' luče od ostalih nemoralnih ljudi jesu: prvo, ti 
bolestnici potiču od duševno abnormalnih roditelja — hereditarno obterećenje; drugo, 
njihovo živčevlje je manje vriednosti, njihova duševna snaga ne može doći do podpunoga 
popriječnoga razvitka — degeneracija; treće moralni nedostatci razvijaju se kod njih od 
početka, već u djetinjskoj dobi ... — originarni defekt; četvrto, oni su nepopravljivi — 
okorjelost. (Žirovčić 1896: 204) 


Degenerativističke su ideje u hrvatskoj devetnaestostoljetnoj visokoj kulturi 
i znanosti očito bile prisutne. One su, razvidno je, mogle poslužiti i kao legitimacijski 
diskurs psihijatrijskoj moći. Foucaultovim riječima: ,S degeneracijom, s likom 


1 Usp. Forebacher 1893; Žirovčić 1896; Valjevac 1901; Kohout 1907, 1911. 

degenerika, dobivamo opću formulu kojom psihijatrija pokriva područje vlastite 
mjerodavnosti što joj je povjerio mehanizam moći“ (Foucault 1999: 271). Buržoaski 
društveni poredak, pod pritiskom racionalističkih i materijalističkih težnja za što 
većom učinkovitošću i stalnim rastom, osjeća prijetnju iracionalnog, a ono je svoj, u 
isti mah i zastrašujući i privlačan, oblik pronašlo u degeneraciji. Medikalizacija i 
kriminalizacija nenormalnog uz pomoć degeneracije samo je jedan od načina 
nametanja moći drukčijem. 

Da je govor o spolnosti u 19. stoljeću i na području hrvatskih zemalja 
oslobođen uz pomoć medicinskog i pravnog diskursa, svjedoči tekst O takozvanoj 
moralncj ludosti (moral-insaniiy) osobitim obzirom na patoložki spolni nagon (sa 
gledišta psyhiatričko pravna) dr. Dragutina Forenbachera, liječnika u Zavodu za 
umobolne 'Stenjevec' (1893). Forenbacher se pita slična pitanja kao i Žirovčić: koji su 
znakovi ,degeneracije ćudi“ dostatni da se postavi dijagnoza moralne ludosti. Prema 
njemu to je važan problem jer se o njega ... ,spotiču i pravnici i psychiatri i ovi 
potonji medju sobom“ ... te upućuje na za to relevantne radove Lombrosa i Krafft- 
Ebinga. Nedvojbeno je da moderna hrvatska psihijatrija svoju znanstvenu istinu i 
medicinsku moć oblikuje uvezivanjem s kriminalistikom, pravnim sustavom i etikom 
te da na taj način i sama postaje degenerirana znanost. Međutim, Forenbacherov 
članak interesantan je jer potvrđuje da se Foucaultova teza o devetnaestostoljetnom 
diskursu o spolnosti može primijeniti i na hrvatsku kulturu (Foucault 1982). U 19. 
stoljeću diskurs o spolnosti se s jedne strane otklanja iz javnog prostora i ograničava 
se na zonu privatnosti. Razlog za moguće potiskivanje spolnosti Foucault vidi u 
buržoaskoj ekonomskoj politici koja teži maksimizaciji profita i produktivnosti. 
Takva politika nastoji što je moguće više suziti prostor dokolice, a spolnost povezati 
s njezinom reproduktivnom komponentom. U 19. stoljeću brojne i nagle ekonomske 
promjene utječu na pojavu političkog planiranja rasta populacije. S druge strane pak 
— i tako Foucault zapravo otklanja opisanu  represivnu hipotezu o 
devetnaestostoljetnom diskursu o spolnosti — govor o spolnosti s posebnom se 
namjerom oslobađa u područjima koja do tada s njom nisu bila povezana. Državni 
aparat je, prema Foucaultu, uhvaćen u dvosmjernu igru oko diskursa spolnosti: zbog 
ekonomske produktivnosti spolnost se mora kontrolirati, pratiti i ograničiti na 
njezinu reproduktivnu funkciju, ali zbog zdravlja i rasta populacije određeni tip 
govora i ponašanja povezan sa spolnošću mora biti dopušten. Ta se promjena u 
režimu govora o spolnosti očituje kao medikalizacija pristupa spolnim pitanjima. 
Odjednom se neki aspekti spolnosti počinju promatrati kao nezdravi. Spolnost se 
socijalno konstruira ne bi li se određene pojave i ponašanja mogli definirati kao 
društvena prijetnja. Na taj način društveno neprihvatljivi ili devijantni oblici 
spolnosti postaju predmet degenerativističkih teorija. 

Forenbacherov tekst potvrđuje da se homoseksualnost u ondašnjem 
hrvatskom društvu konstruira iz medicinskog diskursa kao degeneracija, bolest i 

umna poremećenost.! Držeći se čuvene studije Kraffta-Ebinga on ovako rezonira o 
istospolnoj ljubavi i nagonu: 


Čovjek ne bi vjerovao. Krafft-Ebing ima dva opisa bolesti, u kojih dvojica liečnika vode 
ulogu kao Urningi. Ovi nevoljnici opisaše sami svoj nesretni život, gdje jadiču, da sa 
najkrasnijim ženskim spolom ne samo da spolno obćiti ne mogu, već im se taj spol gadi, 
dočim su sretni i dobiju ejakulaciju ako ih se kakav zamusani sluga samo dodirne. ... Tuj je 
tužno polje za liečnika! Kad bi takvi ljudi bili zdrava uma, bila bi najveća sramota i 
nesreća za sviet! ... Ti (su) ljudi neki čudaci. No to njihovo čudačtvo uvjetovano je bud u 
hereditarnom obterećenju, bud u stećenoj slaboći moždana. Djeca su to bud umobolnih, 
bud padavičavih, neurasteničnih roditelja. A svakako moramo kod njih uzeti ... i neko 
abnormalno funkcionovanje u središtu moždana za regulovanje spolna nagona. 
(Forenbacher 1893: 68) 


Forenbacher degeneraciju dakle koristi kao teorijski koncept za 
medikalizaciju nenormalnog. Prema logici ondašnjeg kapitalističkog društva 
homoseksualnost naprosto dovodi do zastoja reproduktivnog sustava i do 
urušavanja nuklearnih obitelji — tvornica ljudskih resursa. Zbog toga se u normalnoj 
buržoaskoj kulturi homoseksualnost proglašava nenormalnom. Budući da je 
nenormalno ili bolesno ili zločinačko, medicinski i pravni diskursi počinju voditi 
brigu o higijenizaciji društva izolacijom ili liječenjem homoseksualaca. Ta rigidna 
unifikacija društva provodi se zbog lakše kontrole pojedinaca i u konačnici njihove 
veće iskoristivosti u procesu proizvodnje. 

Članak o hermaforditizmu Hermafroditismus versus femininus completus? 
potpisuje J. Valjavec, kotarski liječnik u Garešnici (1901). Tekst je zapravo detaljan 
opis ,skoro potpuno razvite obospolne zlopodobe“ dvomjesečnog djeteta. Našavši u 
djeteta tragove i muških i ženskih spolnih organa, liječnik započinje razgovor s 
majkom. Taj je dio osobito zanimljiv jer ukazuje na činjenicu da medicinski diskurs i 
medicinska moć konstruiraju rod neovisno o takozvanoj prirodi spola. Liječnik 
naime majci sugerira da 


neka si diete uzgaja kano da je žensko, od vremena do vremena da pripazi na razvoj 
spolovila, pak će napokon valjda i sama moći prosuditi, hoće li njezina Josipa s vremenom 
dobiti brkove i volju da se oženi, ili pak će Josip dobiti jednog lijepog dana svoje vrieme i 
želju da si potraži muža. (Valjevac 1901: 47) 


Društvo onoga vremena razvija snažan kulturni binarizam koji zauzdava i 


slučaju majci, točnije djetetu, nije ostavljena mogućnost koja bi narušavala 
binaristički patrijarhalni kod. Degenerativističke ideje dovode do uspostave 


1 U arhivu Klinike za psihijatriju Vrapče čuvaju se povijesti bolesti pacijenata od njezina osnutka 1879. 
Neki od tih spisa, nastali u razdoblju od 1880-ih do 1920-ih, također mogu potvrditi činjenicu da je 
homoseksualnost bila shvaćana kao duševna bolest i društvena prijetnja te je, slijedom toga, subjekte 
istospolne orijentacije bilo potrebno medicinski izolirati i normalizirati. Brz i precizan uvid u pojedine 
povijesti bolesti iz te vrlo opsežne građe, njezino lakše pretraživanje, čitanje i razumijevanje u najvećoj 
mjeri dugujem nesebičnoj pomoći Mislave Bertoša. Usp. također Bertoša, Novak 2014. 

mehanizma regulacije onih subjekata koji naruSavaju prirodni poredak. U temelju im 
je biološki determinizam, snažan društveni mit kojim se ne disciplinira samo spolna, 
rodna, nego i klasna pripadnost. U buržoaskoj kulturi na prijelazu iz 19. u 20. 
stoljeće — kulturi koja sebe gradi na materijalističkim, tržišnim i znanstvenim 
osnovama — degeneracijska teorija nudi strategije učinkovitog povlačenja granica i 
njihova osiguravanja u različitim aspektima ljudskog života. Degeneracija je također 
»predstavljala nemoguć pothvat da se podzemne političke i društvene tjeskobe 
'poznanstvene', objektiviziraju i napuste“ (Pick 1989:10). Hrvatska književnost fin 
de siéclea simptom je te tjeskobe koja potmulo pulsira pod površinom hrvatske 
normalne buržoaske kulture 19. stoljeća. 


3. Književnost degeneracije 


3.1. Književnost kao simptom 

U studiji Utvare moderniteta Jean-Michel Rabaté upozorava da se u 
analizama književnog modernizma, zbog ustrajavanja na ideji novog, prečesto iz vida 
gubi činjenica da je utjecaj povratka potisnutog, utjecaj čiji su učinci nepredvidivi, 
temeljan za razumijevanje estetskih, etičkih, političkih i društvenih procesa na 
prijelazu iz 19. u 20. stoljeće (2010: 4). Moja je teza s tim u određenoj mjeri 
usklađena i glasi: hrvatska književnost fin de sičclea simptom je onodobne hrvatske 
buržoaske kulture u nastajanju. Drugim riječima, utvara degeneracije — strah od 
nečistog i drugog, tjeskoba zbog blizine stranog i nepoznatog — opsjeda normalnu 
građansku kulturu 19. stoljeća jer ne može biti do kraja ugrađena u njezin 
racionalistički i progresivistički diskurs. Stoga ta kultura s jedne strane uvozi, usvaja 
i proizvodi diskurs o degeneraciji kao dio vlastite znanstvene, objasnidbene 
paradigme, dok s druge strane u zonu nenormalnog potiskuje prijeteće degenerirane 
pojave i procese. U hrvatskoj se književnosti u razdoblju moderne potisnuto, 
degenerirano i nenormalno vraća kao dislocirano središte onodobnog hrvatskog 
društva. Bilo bi ipak posve pojednostavljeno tvrditi da je hrvatska modernistička 
književnost tek nesvjesni tik izbio u racionalističkom diskursu hrvatske društvene 
modernizacije. Sklon sam književnost, u skladu s nekim Agambenovim radovima, 
tumačiti kao praksu koja nastaje u ustrajnom isprepletanju s dominantnim 
društvenim i kulturnim kretanjima u različitim zonama ljudskog djelovanja poput 
ekonomije, medicine, pedagogije, prava, religije, biologije ili inženjerstva, istodobno 
potvrđujući ta kretanja i dovodeći ih u pitanje. Književnost je, prema Agambenu, 
etički i politički eksperimentalni poligon unutar kojega se prelamaju svjesni i 
nesvjesni društveni i psihički procesi epohe. Ti eksperimenti nisu ni istina ni 
neistina, istina je ono što se u njima događa, što je pritom u pitanju. Samo pitanje, 
problem književnosti, njezina je istina (Agamben 1999: 260). U tom smislu 
književnost je poprište na kojem možemo razabrati neko postojeće i vježbati vlastito 
političko i etičko djelovanje. 

Budući da književnost razumijevam kao tekstualni otisak (doduše nikada do 
kraja čitljiv) psihičkih i socijalnih semiotičkih procesa nekog vremena, hrvatsku 
književnost u razdoblju moderne vidim kao problemsko polje nastalo na rubu 
devetnaestostoljetne normalizacijske kulture u okviru koje se uspostavlja hrvatsko 
građansko društvo. Hrvatska je književnost u razdoblju moderne istodobno 
proizvod te kulture, reprezentant njezinih gorućih pitanja i mjesto izbijanja njezinih 
potisnutih političkih, etičkih i epistemoloških proturječja. Zato je problemski 
kompleks degeneracije jedna od njezinih važnijih tematskih i formalnih kategorija 
čija snaga ni danas ne blijedi. 


3.2. Tito Dorčić: čovjek-riba! 

Tito Dorčić, zadnji roman Vjenceslava Novaka, objavljen godinu dana nakon 
autorove smrti, u jeku hrvatskog modernizma 1906, u našoj je književnoj 
historiografiji čitan kao tipični realistički ili naturalistički roman s tezom.? Obično je 
interpretiran kao tekst čija linearna naracija ide ukorak s djelima Darwina i 
Lamarcka. Ideja književnosti koju Novak tu razvija usklađena je dakle sa 
znanstvenim teorijama duboko ukorijenjenima u 19. stoljeću, a ideja čovjeka, 
utjelovljena pak u glavnom junaku Titu, rezultat je ,različitih determinističkih 
čimbenika (npr. Taineovi nasljedni biološki faktori, milieu, povijesne okolnosti i sl.)“ 
(Nemec 1994: 233). Nemec je primijetio da su teze o nužnom slijeđenju zanimanja 
vlastitih predaka, koje se, čini se, romanom Tito Dorčić zastupaju, ideološki 
problematične jer potiču društvenu statičnost, a odvraćaju od demokratičnosti, 
progresa i ravnopravnosti (Nemec 1994: 234) 

Ono što dosad nije bilo isticano i analizirano jest činjenica da su teze 
oblikovane u Titu Dorčiću frapantno slične nekim tezama iz tipično modernističkih 
djela poput, primjerice, novele Duga Dinka Šimunovića ili novele Veliki grad Milutina 
Cihlara-Nehajeva. Unatoč brojnim strukturnim i estetičkim razlikama u ovim trima 
naracijama izbija problem izvorne determiniranosti junaka okolinom ili prirodom 
čija težnja drukčijem, jednom riječju čija nenormalnost, skončava smrću. To nas 
dovodi do činjenice da je hrvatski književni modernizam zapravo tješnje povezan s 
devetnaestostoljetnim epistemološkim, političkim i estetskim nasljeđem nego što se 
od njega nastoji odmaknuti. Upravo zbog toga roman Tito Dorčić treba čitati kao dio 
kompleksnog odnosa hrvatske književnosti fin de sičclea i hrvatskog buržoaskog 
društva druge polovice 19. stoljeća. Nemecovo zapažanje o antiprogresivističkoj 
ideologiji romana trebalo bi dakle promatrati iz perspektive antiprogresivizma 


1 Evo posve kratkog sadržaja romana. Obitelj Dorčić generacijama se uspješno bavi ribarstvom i od toga 
lijepo živi. Glavnom ribaru Andriji Dorčiću rodi se sin Tito i on se zainati da Tito neće biti ribar nego 
činovnik. Unatoč Titovoj ljubavi prema ribarstvu i iznimnoj darovitosti za taj posao, otac ga šalje u 
školu. Tito nije nadaren za učenje, ali Andrija, potkupljivanjem i vezama, uspijeva se izboriti da Tito 
završi čak i pravni fakultet. Tito je loš službenik, no stjecajem okolnosti napreduje u službi do 
zanimanja državnog odvjetnika. Zbog nesposobnosti, pijanstva i rastresenosti krivo osudi nekog 
čovjeka na smrt. Nakon toga psihički oboli, odlazi na liječenje, vraća se u rodno mjesto i tamo nakon 
nekog vremena umire utapanjem u moru. 

2 Usp. Barac 1964, Frangeš 1975, Nemec 1994, Jelčić 1997. 

književnog modernizma u cjelini, ali i iz perspektive njegova antihumanizma. 
Antihumanizam se odnosi zapravo na koncept neljudskog, ili bolje rečeno 
paraljudskog, koji se obično razvija u gotičkoj ili fantastičkoj književnosti. Kelly 
Hurley (2004) uvodi pojam abhumano (abhuman) kako bi u književnim naracijama 
fin de sieclea definirala zonu nereguliranog prijelaza između ljudskog i neljudskog. 
»Prefiks ab signalizira odmicanje od položaja ili stanja, pa tako i gubitak. Ali 
odmicanje je također i primicanje — prema još neodređenom položaju ili stanju — 
koje na taj način uključuje prijetnju i obećanje“ (Hurley 2004: 4). 

Lik Tita Dorčića oblikovan je kao slijepa sila koju kultura deformira do 
neprepoznatljivosti. Pripisane mu osobine kao što su mehanička moć memoriranja, 
lukavstvo te primitivni nagon samoobrane čine od njega polu-zivotinju. 
Životinjskost Tita ukroćuje želja za civilizacijskim napretkom. Upravo zato ravnatelj 
škole koju Tito pohađa opominje Titova oca Andriju: ,vi čupate iz posjeda obitelji 
tekovinu što su je Dorčići uzajmili od prirode“. (Novak 1964: 183) Titova je priroda 
mehanička, on je ,naprosto stroj“ „zahvalan objekat“ (Novak 1964: 194) 
istraživanja. Henrik Wolff, prirodoslovac i učenik Darwinova sljedbenika Ernsta 
Haeckela, Titov je gimnazijski profesor. On naime Tita uzima za vlastita zamorca ne 
bi li disertacijom koju piše potvrdio descendentnu teoriju i teoriju prirodne 
selekcije. Prilikom jednog eksperimenta, ploveći s Titom u barci morem, opčinjen 
njegovom nadnaravnom nagonskom energijom, Wolff zapada u fantazmagoriju u 
kojoj je Tito, tipičnom gotičkom stilizacijom, prikazan kao posljedica procesa 
evolucije i prirodne selekcije: 


»Milijun za milijunom godina krca se opet u prošlosti ... proteče trideset milijuna godina — 
to je svejedno — a potomcima ljudi s plivaćim opnama pojavili su se s obje strane vrata 
otvori kojima dišu kad su pod vodom: škrge ... Pred Wolffovim očima stoji gotov prvi 
egzemplar nove vrste kralješnjaka ... (Novak 1964: 200) 


Realistična pripovijest o Titu Dorčiću jednim je dijelom i fantastična 
pripovijest o čovjeku-ribi. U naraciji je zasigurno prisutna i opsesija tjelesnim 
degeneracijama i nagonskim silama, odbacivanjem normalnog ljudskog i 
prilaženjem onome što više nije, ili još nije, ljudsko. Tu u obzir svakako treba uzeti 
barem dvije činjenice. Sam darvinistički diskurs poljuljava granicu ljudskog i 
životinjskog te ukazuje na to da evolucija nije samo progresivan nego i regresivan 
proces. Strah od propadanja civilizacije u osnovi je najnaprednijih civilizacijskih 
znanstvenih naracija onoga vremena. Druga je stvar ta da je buržoaska 
progresivistička kultura 19. stoljeća, zbog povećanja radne učinkovitosti, težila 
kontroli tjelesnih resursa, ali je uslijed sve očitijeg tjelesnog i fizičkog propadanja 
radne snage razvila osjećaj tjeskobe koji je barem djelomično preusmjeren u 
znanstvene teorije o degeneraciji. Abhumano se javlja u književnim tekstovima 
hrvatskog modernizma kao način da se taj osjećaja tjeskobe obnovi, a da se 
istodobno postave pitanja o izvorima kulturne traume i nelagode te o mehanizmima 
njihova svladavanja. Tito Dorčić zato se može čitati i kao vid suočavanja s 
uznapredovalim procesima transformacije ljudskog identiteta u buržoaskoj kulturi, 

ali i kao prijetnja koja ukazuje na nemogućnost objektivne znanosti da se suoči s 
pojavama čija je monstruoznost doslovno nemisliva. Ako građanska kultura nastaje 
kao rezultat znanstvene i tehnološke klasifikacije i normalizacije ljudskih subjekata, 
onda Novakov roman pokazuje i to da nametnička kultura na čistom tijelu prirode 
proizvodi degeneraciju. Tito-odvjetnik tako je zadnji stupanj degeneracije izvornog 
tipa čovjeka-ribe, a čovjek-riba monstruozno je izobličenje kultiviranog čovjeka 
buržoaskog društva. U tom smislu roman je epistemološka zagonetka o odnosima 
progresa i nazadovanja, nagona i njegove kontrole, prirode i civilizacijske nelagode, 
zagonetka čiju prijetnju kultura 19. stoljeća nastoji izolirati u nenormalno ili 
objasniti teorijom degeneracije koja pak prijetnju odagnavajući pojačava. 

Umjesto jednoznačna odnosa realističke književne poetike i pozitivističke 
znanosti 19. stoljeća ovdje se da uočiti artikulacija kompleksnog odnosa strategija 
normalizacijske kulture, prava, školstva, teorije degeneracije i koncepta 
nenormalnog. Posebno je zanimljiva činjenica da je dvostruka čudovišnost Tita 
Dorčića — kao čovjeka-ribe i ozloglašenog državnog odvjetnika — ispremrežila 
kategoriju nenormalnog te pravni i edukacijski diskurs. Tito, naime, iz jedne 
čudovišnosti prelazi u drugu uz pomoć mehanizama školskog sustava. Prema 
Foucaultu ljudska čudovišnost pravna je kategorija koja je u drugoj polovici 19. 
stoljeća, razvojem psihijatrije i njezinim povezivanjem s kriminalistikom, pripojena 
novooblikovanoj kategoriji nenormalnosti. Ukratko, u slučaju čudovišnog riječ je o 
dvostrukom i vidljivom prekoračenju prirode i zakona, dok je u slučaju nenormalnog 
čudovišnost iz materijalnosti tijela preseljena u samu unutrašnjost psihe. 
Foucaultova genealogija nenormalnog pokušaj je rasvjetljavanja prijelaza s tijela na 
dušu u okvirima pravne znanosti i kaznene moći. U slučaju nenormalnih osoba 
čudovišnost je nevidljiva, pounutarnjena u psihičkom životu. Čudovišnost se u 
kulturi druge polovice 19. stoljeća zbog toga više ne nastoji regulirati represivnim 
mehanizmima isključivanja, nego se, u skladu s načelima produktivnosti i 
iskoristivosti resursa, pokušava normalizirati uz pomoć strategija nadgledanja, 
discipliniranja i kontrole (Foucault 1999). Lik Tita Dorčića objedinjuje na ovaj način 
shvaćene kategorije čudovišnog i nenormalnog. Štoviše, čudovišnost njegove 
prirode nije tek bezuspješno disciplinirana u okviru školskog sustava, nego je 
školski sustav, kao jedan od učinkovitijih mehanizama regulacije tijela u 19. stoljeću, 
proizveo nenormalnost i to nenormalnost u okviru pravnog sustava i kaznenog 
zakona. 

Titova je sudbina u konačnici pokazatelj degenerativnosti regulacijskih 
praksi 19. stoljeća koje na nasilan način oblikuju ljudske identitete te, nastojeći u 
tom procesu suzbiti prijetnju degeneracije, proizvode nenormalnost kao vlastiti 
objekt normalizacije. S druge strane, nije li Tito — čovjek-riba, atavist koji je na 
evolucijskom putu učinio nekoliko koraka unazad — rođeni kriminalac prema 
shvaćanju kriminalističke antropologije onoga vremena. Možda on nije, kao što naša 
književna historiografija obično smatra, stradao zbog očeva lakoumnog nepoštivanja 
hereditarnih i descendentnih zakonitosti, nego uslijed sama njihova unatražnog 
djelovanja. Budući da je zapao u neko stanje još-ne-ljudskosti, iz perspektive straha 
od čudnog i drukčijeg u buržoaskoj kulturi fin de sičclea, Tito zapravo nije mogao 

postati ništa drugo doli zločinac čija je smrt zloslutan znak da se normalizacijska 
kultura mora pročistiti od vlastite nečistoće. Nije onda čudno što je nekako u to 
vrijeme u Liečničkom viestniku objavljen članak Higijena društva (eugenija) Bogomila 
Kohouta u kojem između ostalog stoji: 


Poznat je taj nepregledni niz čudakovića svake vrsti, ekscentričnih, lijenčina, lakoumnika, 
proteplica. U takvim individuima klije zametak zločina i niče zločin sam. Vidimo da se 
žene bez zapreke tuberkulozni, leutičari, duševno defektni. Tu bi trebalo zakona, koji bi 
ograničio slobodu braka i zabranio ženitbu pijanicama, notoričkim zločincima, 
sifilitičarima, duševno bolesnima. ... Troši se uopće radi neumjesne sentimentalnosti na 
potpuno beznadnu dobrotvornost, koja besmislenim čuvanjem slabih vodi direktno do 
štete zdravih, jakih, inteligentnih, do degeneracije. (Kohout 1911: 608-609) 


Roman Tito Dorčić tako postaje etička i politička platforma na kojoj se mogu 
promišljati procesi što stoje u osnovi hrvatskog kapitalističkog i liberalnog društva 
onoga vremena, ali i polazište za probleme s kojim se naše suvremeno društvo 
suočava pokušavajući definirati vlastitu normalnost. 

METODOLOSKE PRETPOSTAVKE PALEOGRAFSKOG OPISA HRVATSKE 
LITURGIJSKE GLAGOLJICE XIV. I XV. STOLJECA 


Mateo ZAGAR 


The fourteenth and fifteenth century are often referred to as ‘the golden age’ of Croatian Glagolitism, 
due to rich, highly reputable and functionally diverse written production, developed in stable material 
conditions under the influence of the contact Latin minuscule writing. The defined palaeographic 
description of the dynamic creation of liturgical minuscule in the thirteenth century demanded further 
methodological advance: following the adaptation of older majuscule lettering form to the four-lined 
(minuscule) practice and the formation of a lettering model typical for the angular Glagolitic script - a 


rectangle divided into six equal parts (| ) - the script dynamics (reduced as it may have been) 
moved to other, more irrelevant and less visible areas. Therefore, it will be interesting to observe the 
adherence to the inherited lettering model of that time, possible changes in the lettering inventory, and 
the extent of the Latin writing influence as well as the presence of peculiarities characteristic for the 
restricted time period or certain regions (scriptoria and even notaries). Our attention will be 
predominantly directed towards The first Beram (Ljubljana) breviary, copied for the Beram church in 
mid-Istria on the end of the 14th century. The extensive five-year long research will be done within the 
project by The Scientific Centre of Excellence for Croatian Glagolitism. We will use that opportunity to 
present a detailed strategy of palaeographic approach to a monument from the so-called ‘stable times’, 
when the premises for defining the final solutions in Glagolitic print were established (since the 1483 
editio princeps ). In the period that followed, we can only trace the typographic changes in liturgical 
books (‘angular Glagolitic script’ area). From the sixteenth century onwards, the handwriting creativity 
of our Glagolites was reduced to the texts of more liberal graphic practice - written in Glagolitic semi- 
angular script or cursive script. 


Key words: glagolitic script, Ljubljana breviary, Beram, literacy in Istria 


Uvod u stanje istrazivanja 


Paleografska istraživanja rukopisa, a na neki način i glagoljskoga tiska (u 
vidu tipografije), jedan su od najvažnijih aspekata filologije. Bilo je to osobito 
izraženo u XIX. st. Kroz XX. st, isprva u epohi jezičnog strukturalizma i njegovih 
izvedenica, a zatim u dominaciji sociolingvističkih metoda - povijest pisanja 
uglavnom nije bila zanimljiva. Paleografska istraživanja provodila su se uglavnom na 
filološkim marginama, kao refleks starih zadataka kojima je bilo najvažnije pronaći 
utemeljenje za ubikaciju i dataciju pronađenih tekstova.. Kako je već odavna 
poznato, pismovne su osobine - uz one na jezičnome planu (neovisno o pismenom 
izražaju) - prvorazredan nositelj informacija o vremenu nastanka određenoga 
rukopisa, katkada i o mjestu njegova nastanka. Zbog toga se nerijetko paleografija i 

nazivala ,pomoćnom povijesnom znanosti“. Dok se u paleografijskim priručnicima 
(ponajviše u Jagićevom 1911 i Vajsovom 1932) posvećivala velika pozornost 
prepoznavanju pokazatelja koji bi upućivali na stupanj starosti pojedinih tekstova, 
spoznaje o regionalnim pismovnim posebnostima bile su razmjerno rijetke. Razloga 
nerazvijenosti toga, prostornog, paleografskog segmenta ima zasigurno nekoliko: s 
jedne strane, čini se da je postojao i svojevrstan strah od korpusa u kojemu je bilo 
premalo pouzdano prostorno definiranih tekstova (u određenom vremenskom 
segmentu) iz kojih bi se dalo izlučiti regionalne ili skriptorijske posebnosti, a s druge 
strane, tomu je zacijelo pridonijela i nerazvijenost metodologije koja je u 
tradicionalnim okvirima inzistirala na kronologiji (kako bi bila oslonac istraživanju 
„povijesti jezika") - i to gotovo isključivo kroz motrenje varijacija nekih detalja 
slovnih oblika. O ,dijakronijskoj osi“ pismovnih različitosti u ovdje fokusiranom 
korpusu možemo govoriti tek onoliko koliko se dade prepoznati razvojna pravilnost 
pismovnih promjena i njihova teorijska/disciplinska podloga (grafika, lingvistika). 
Hoće li se takva pravilnost doista i ustanoviti, i u kojoj mjeri, pokazat će naša 
istraživanja. Sve dok se glagoljska paleografija (od istraživanja V. Jončeva naovamo, 
1982) nije približila rekonstrukciji praoblika, sve dok nije istraživanje razvoja 
slovne koordinacije unutar promjene linijskoga ustroja (iz dvolinijskoga u 
četverolinijski) dospjelo u središte pozornosti (od radova Th. Eckhardt 1955, 1989), 
i sve dok se nije tekst, kao primarno lingvistička vrijednost, tretirao u cjelini svoje 
pismovnosti (time i pismo razumijevalo kao dinamička veličina, kao rezultat procesa 
pisanja, a ne kao niz izoliranih grafičkih jedinke), nije bilo moguće prodrijeti u 
motore razvoja slovnih i drugih pismovnih promjena unutar teksta, pa tako ni uočiti 
puni smisao prostornih razlika (na sinkronoj osi). Tako ako su se i uočavale kakve 
razlike s obzirom na prostor nastanka (regija, skriptorij), bilo je teško protumačiti 
»težinu“ tih razlika, pa je odatle i slijedio svojevrstan zazor od banalnosti opisa. 
Temeljna prostorna razlikovnost unutar hrvatskoga srednjovjekovnoga 
glagoljskog korpusa uočena je između zapadnoga i istočnoga krila hrvatskoga 
glagoljskoga prostora do kraja XII. st (Žagar 2008). Procesi koordinacije slova u 
retku, zacijelo pristigli s češko-moravskoga prostora (zabilježeni već u Kijevskim i 
Praškim listićima), a preuzeti iz pisarske prakse latiničkih skriptorija, razvijali su se 
na zapadnome krilu hrvatskoga glagoljaštva, što je naposljetku u XIII. st. i dovelo do 
oblikovanja tzv. ,uglate hrvatske glagoljice“ (koju ovom prilikom radije zovemo 
»liturgijskom“).1 Na istočnome krilu, kao ni na ostalim prostorima gdje se pisalo 
glagoljicom do kraja XII. st. tragovi slovne koordinacije uopće nisu znakoviti, 
odnosno nisu vodili ni do kakvih pismovnih posebnosti. Daljnjim razvojem 
koordinacije razvili su se na hrvatskom zapadnom prostoru (zapadno od rijeke 
Krke) u XIV. st. ,poluustav“ i kurziv kao funkcionalne inačice hrvatske glagoljice, 
ugrubo - za književni odnosno poslovni repertoar. Izvan zahtjevnosti liturgijske 


1 U literaturi se često nalazi i termin „ustavna“ glagoijica (npr. Štefanić 1969). Taj je termin zapravo posve 
suprotan od naše teze (zasvjedočene još u Eckhardt 1955) da je glagoijica naših liturgijskih kodeksa 
četverolinijsko, minuskulizirano glagoijsko pismo, kcje je upravo na svome početku bilo „uncijalno“, 
odnosno dvolinijsko. 

(knjiške) glagoljice unutar poluustavnih i kurzivnih tekstova razvijale su se 
posebnosti daleko brojnije nego u misalima ili brevijarima. Sloboda izvedbe, 
podložna u određenoj mjeri individualnosti rukopisa, pratila je veću dopuštenu 
brzinu pisanja. 


Metodološki okviri 


Već i po činjenici da smo u naslovu ove rasprave izrazili da ćemo se 
usredotočiti na osobine pisma hrvatskih glagoljskih knjiga XIV. i XV. st. može se 
naslutiti da je pretpostavljena mogućnost kontekstualizacije tih paleografskih 
osobina prema tekstovima prethodnih stoljeća. I to je u jednu ruku točno: vodeći se 
već afirmiranim grafolingvističkim mjerilima paleografskog opisa (Žagar 2007), 
osobitu pozornost usmjerili smo prema procesu minuskulizacije kao glavnom 
pokretaču promjena oblika glagoljskih slova i pokretaču uspostave triju 
funkcionalnih vrsta glagoljice u hrvatskoj pismovnoj kulturi (za liturgijske tekstove, 
za književnost, za pravne tekstove). Nikada nismo motrili samo puke promjene u 
slovnim oblicima, nego smo sve što se s njima događa gledali kao dio šireg, tekstnog 
fenomena - unutar rasporeda vizualno fiksiranih riječi slovima - po stranicama, 
stupcima i recima. Upravo smo tako pokazali i pravilnost razvoja rane glagoljice (X.i 
XI. st), rekonstruirali njezin odnos prema rekonstruiranim izvornim oblicima iz IX. 
st, te naposljetku protumačili nastanak hrvatske uglate/ustavne/liturgijske 
glagoljice u XIII. st. (Žagar 2003, 2007). Upravo u tom stoljeću oblikovana je 
pravokutna slovna shema (modul) u koji se mogla upisati svojim tijelom golema 


većina glagoljskih slova: 111.1 Razmjerno brza i snažna standardizacija rješenja bila 
je potaknuta naglom i vrlo bogatom prepisivačkom djelatnosti, u uvjetima nakon, za 
glagoljaštvo vrlo povoljnih, odluka IV. lateranskog sabora (Ritig 1910). Već od 
sredine XIII. st. tekstovi pisani knjiškom (liturgijskom) uglatom, a zapravo 
minuskuliziranom glagoljicom (upravo ne ,ustavnom“, kako se često navodi) među 
sobom su vrlo slični, a od XIV. st. na prvi pogled i nije moguće prepoznati razliku 
između pisma velikih glagoljskih kodeksa. Dinamika koja je vladala prethodnih 
stoljeća, od samog nastanka glagoljice, konačno se smirila. Za mnoge paleografe to je 
značilo i smanjenje zanimanja za genezu ovoga pisma, pa se interes sveo isključivo 
na traženje pismovnih (grafematičkih ili slovnomorfoloških tipičnosti) kako bi se 
lakše moglo definirati vrijeme i mjesto nastanka brojnih glagoljskih fragmenata koji 
se i danas katkad pronalaze, npr. kao dio korica mlađih knjiga. Bio je to u osnovi isti 
onaj zadatak po kojemu se paleografija i bila tretirala ,pomoćnom povijesnom 
znanosti“, a ne temeljnom grafičkom disciplinom s jezikoslovnim utemeljenjem - 
kako smo je mi zamislili i prema čemu provodimo daljnju analizu. 

Koliko god se pismo doimalo ,završenim“, ujednačenim i stabiliziranim, 
razvojni procesi koji su do tog oblika doveli nisu mogli zamrijeti. Pretpostavljamo da 
te silnice, koje smo bili nazvali ,koordiniranjem slova u recima“ u želji za 


1 Izvan modula ostaju „slabi“ dijelovi slova, kcji se pružaju iznad i ispod glavnih dviju slovnih linija. 

optimalizacijom odnosa brzine pisanja i stabilne Citljivosti, nisu mogle biti posve 
iscrpljene, i da su ostale tinjati i u glagoljskom pismu „zlatnog razdoblja“ hrvatske 
glagoljske pismenosti - XIV. i XV. st, sve do proširenja glagoljičkog tiska, u kojemu je 
konačno došlo do utrnuća te dinamike. Minuskulizacija je svoj razvoj (ponajprije 
kroz sve slobodniju slovnu koordinaciju) izvela sve do kurziva koji se, usporedo s 
knjiškom (,liturgijskom“) glagoljicom oblikovao za posebne svrhe, najnižeg registra 
(pravni i poslovni tekstovi, privatna korespondencija). Brzina pisanja i 
nezahtjevnost prema čitljivosti teksta, dopuštali su razvoj pisma do vrlo velike 
rukopisne slobode u kurzivu (brzopisu) koja može graničiti s nečitljivosti. Razlika 
prema liturgijskoj (knjiškoj) glagoljici bila je iznimno velika, uostalom kao i danas u 
latiničkome pisanju. Za književne se tekstove koristio tzv. ,poluustav“, zapravo 
glagoljica koja se doista nalazi na pola puta između knjiškog oblika i kurzivnoga 
(brzopisnoga). 

Osim traženja naznaka pulsirajuće minuskulizacije u pismu liturgijskih 
knjiga, u pisanju tekstova najvišega, svečanoga ranga, suvremeni se paleograf u 
motrenju pisma XIV. i XV. stoljeća mora vratiti onim zadacima koje je u prethodnim, 
formativnim fazama hrvatske glagoljice bio nastojao nadvladati nastojeći uočiti 
pravilnosti genetskoga razvoja glagoljice: prepoznavanju posebnosti pojedinih 
regija, pisarskih škola, rukopisa pojedinih pisara, pa eventualno i posebnosti nekih 
manjih vremenskih odsječaka u okviru tih dvaju stoljeća; razaznavanju sudjelovanja 
više ,pisarskih ruku“ pri pisanju pojedinih kodeksa; ustvrđivanju međupisamskih 
(latiničkih i ćiriličkih) utjecaja i sl. 

Osnovni zamah za ovakav istraživački i metodološki pomak u suvremenoj 
glagoljskoj paleografiji omogućila je suradnja unutar projekta istraživanja dvaju 
istarskih glagoljskih brevijara s početka XV. st u okviru Znanstvenog centra 
izvrsnosti za hrvatsko glagoljaštvo (pri Staroslavenskom institutu u Zagrebu) koji 
financira hrvatsko Ministarstvo znanosti, obrazovanja i sporta od početka 2015. 
godine, a u kojemu sudjeluje tridesetak suradnika različitih profila iz Hrvatske, 
Austrije, Bugarske i Češke. Paleografski opis samo je jedan od predviđenih, uz 
tekstološki, jezikoslovni, likovni, historiografski. 

Prije početka samog istraživanja paleografskih posebnosti beramskih 
brevijara nužno je pročistiti metodologiju, sagledati u kojoj se mjeri može primijeniti 
ona ovjerena u pristupu glagoljičkim varijetetima do sredine XIII. st (sačuvanima u 
nizu fragmenata), a u kojoj mjeri treba pronaći drugačija tumačenja zapaženih 
različitosti - kako prema drugim istodobnim glagoljskim knjiškim tekstovima, tako i 
unutar samoga kodeksa ako ga je pisalo više „ruku“. Na pitanje koliko to doista znači 
povratak registriranju svih različitosti u slovnim oblicima, a koliko tek uočavanje 
tipičnosti, odgovor će se izlučiti tek nakon usmjerene obrade većeg dijela korpusa 
korpusa. 

Da bi se uopće mogle primjereno opisati paleografske posebnosti ,beramske 
pisarske škole“, prvi metodološki korak mora biti procjena što se dogodilo s onim 
pismovnim osobinama koje su obilježile tekstove XIII. st., dakle sa samog početka 
formiranja ,uglate glagoljice“. Odmah nakon toga trebao bi uslijediti opis po drugim 
grafematičkim i grafetičkim razinama, kako bi se uočili novi registri promjena. 

Takva se usporedba najjednostavnije moze provoditi i prema ,kanonskom obliku“ 
ustavne glagoljice - utjelovljenom u hrvatskom Prvotisku - Misalu po zakonu 
rimskoga dvora - iz 1483. godine (Frangeš 1971). Po općem mišljenju - tamošnja su 
slova odrazila najviše standarde rukopisne glagoljice na vrhuncu svoje uporabe, 
potkraj XV. st. U oba slučaja to iznova ne znači usporedbu samog slova po sebi, nego 
isključivo s obzirom na dinamiku njegova ponašanja u retku; stoga se usporedba i ne 
smije svoditi tek na pojedinačne primjere. 

Pored ovog, u osnovi dijakronijskog kriterija (odabran je kontrolni korpus s 
krajnjih točaka razvoja: iz početnoga XIII. st. i s kraja pravocrtnog razvoja - iz XV. st), 
treba uvrstiti i sinkronijsko mjerilo: valja usporediti sve razlikovne pojave s 
istodobnim tekstovima istoga funkcionalnog stila, a različitog mjesta nastanka. 
Takav pristup podrazumijevao bi temeljitu istraženost paleografskih osobina svih 
usporedivih kodeksa (počesto i različitih ruku koje su ih pisale), i ako bismo čekali 
da se to istraživanje obavi, spoznaje ne bismo imali još mnogo godina. Procijenili 
smo stoga da je za početak najprimjerenije provesti nekoliko binarnih usporedbi 
našega korpusa (dvaju beramskih brevijara) ponajprije s kodeksima koje je prepisao 
Bartol Krbavac, odnosno pisari njegove škole (Berlinski misal iz 1402, Ročki misal 
oko 1420, Ljubljanski /Beramski/ misal - XV. st, nakon 1420.). Od njih je posljednja 
knjiga u nizu, sasvim pouzdano, bila korištena u Bermu - gdje su i prepisana oba 
beramska brevijara. Prepoznavanjem jasnih veza s tim kodeksima potvrdila bi se i 
posebnost beramske pisarske škole. Neophodno je, nadalje, provesti binarnu 
usporedbu i s najvažnijim liturgijskim kodeksima podrijetlom s drugih hrvatskih 
prostora, ali i iz Istre (koji ne pripadaju beramskome krugu niti krugu Bartola 
Krbavca). Bili bi to Brevijar Vida Omišljanina, koji je tek nešto stariji (1396.) i 
napisan u skladu s običajima omišaljske (krčke) pisarske škole, kojoj je Vid i bio 
pripadao, a za uporabu u istarskome gradiću Roču. Za usporedbu bi dobro došao i 
Akademijin brevijar iz 1384, prepisan u Istri ili Krbavi (Šimić 2014: 19-20), slično 
kao i Dragućki brevijar iz 1407. g. Kao kontrolni primjer uvrstili bismo i jednu 
liturgijsku knjigu s juga, koja je vjerojatno prepisana u zaleđu Zadra ili u Krbavi - 
Njujorški misal iz XV. st. (Rehder-Birnbaum 1977) 

Za plodonosnu usporedbu važno je odabrati uzorke za usporedbu: oni 
moraju reprezentirati i različite prepoznane ,pisarske ruke“ i različite funkcionalne 
segmente teksta (osnovni dio teksta, rubrike, sitno ispisan tekst i sl). Očekujemo da 
se na odabranim uzorcima provedene usporedbe naših beramskih brevijara s 
nekoliko liturgijskih kodeksa različitog vremena i prostora nastanka pokažu kao 
relevantan oslonac za cjelovit opis odabranoga korpusa. Upravo takvim pristupom 
izbjegavamo rasipanje energije u opisivanju neznakovitih paleografskih data. 


Dosadašnja istraživanja u svjetlu suvremenih potreba 
Kako bismo upozorili na važnost monografskih opisa kodeksa upravo iz 


stabilnog, ,zlatnog razdoblja“ hrvatske glagoljaške povijesti - 14. i 15. st., prikazat 
ćemo ukratko gdje su naši paleografi prepoznavali karakterističnu dinamiku 

različitosti. Vatroslav Jagić u svojoj glagoljskoj paleografiji (1911) liturgijskim 
tekstovima XIV. i XV. st. posvećuje tek desetak stranica (153-164), dok je o 
posebnostima glagoljičkih tekstova prethodnih triju stoljeća (XI-XIII. st.) pisao na 
gotovo njih četrdeset (117-153). Neusporedivo najvećem korpusu posvećeno je 
dakle uvjerljivo najmanje paleografskoga opisa. Njihov je opis smješten u poglavlje 
»Uglasti karakter hrvatske glagoljice“, odmah nakon opisa ,uglastih“ fragmenata 13. 
st. Tada još Jagić se žali kako ne može izvoditi relevantne zaključke jer ne raspolaže s 
mnogo fotografija tekstova, osobito ne kvalitetnima, a i kako je premalo tekstova za 
koje bismo mogli pouzdano znati vrijeme njihova nastanka. Motri rukopise s 
obzirom na - položaj slova u retku (natpisuju li se ili potpisuju izvan glavnih 
redačkih linija, osobito kod slova g, h, z, a, p, U; pri čemu vrijedi načelo: što više 
probijanja linija - to mlađi tekst); stupanj uglastosti (šiljastosti) slovnih oka i 
veličina nekih kutova (kod slova k kut je sve otvoreniji); proporcije slovnih dijelova 
(naprimjer smanjivanje visine gornjih slovnih dijelova u korist visine donjih, 
naprimjer slova b, i, s); učestalost kraćenja (npr. sve češća kratica & za ,estb“) i 
ligatura (uključujući slobodu kombiniranja sve šireg kruga slova, osobito naglašava 
sve veću učestalost okomitih ligatura, najčešće u kombinacijama sa slovima oir, alii 
niza posve novih kombinacija); promjene u slovnim detaljima i duktusu (pružanje 
određenih linija, npr. gornje vodoravne linije slova r kada se nalazi u ligaturi; 
izduživanje središnjih /poprečnih/ linija usmjerenih zdesna ulijevo - kod slova n ij, 
promjene trokutića iz slabih slovnih dijelova /izvan glavne zone retka/ u kvadratiće, 
npr. kod slova 1); s obzirom na omjere visine i širine slova (u mlađim su tekstovima 
slova izdužena u visinu i zbijenije ispisana; težnja za izduživanjem slova dovela je i 
do pisanja šiljaste baze slova c u XV. st.). Jagić uzima u obzir i grafematičke kriterije: 
s jedne strane nastavak pojednostavljivanja grafemskoga inventara (postupno 
funkcionalno pročišćavanje grafemskog inventara odnosno nestajanje slova koja 
nemaju posebnu izgovornu funkciju, naprimjer slova 3élo, ize ili ot), a s druge strane 
naslijeđena grafematska distribucija gubi svoju stabilnost (naprimjer umjesto jata 
sve se češće u XV. st. pišu grafemi e ili i; štapići ponekad stoje i na mjestu 
etimološkoga /a/ i sl). Većina tih promjena, danas znamo, potaknuta je djelovanjem 
»motora“: razvijanjem minuskulizacije i promjenom proporcija unutar pravokutnog 
modula - što je zapravo samo nastavak procesa koji su se standardizirali u XIII. 
stoljeću oblikovanjem knjiške (liturgijske) glagoljice, te sve većom slobodom u 
kombiniranju kraćenja, kako bi se optimalizirali i proces (glasnog) čitanja i bržeg 
pisanja. Jagić je već ovakvim opisom uputio da se i slovni modul kakav je bio 
oblikovan u XIII. stoljeća izmijenio, ponajviše u omjerima gornje i donje zone. Prva, 
naime, postaje plića, a donja viša. Središnja linija modula dakle ne protječe uvijek 
sredinom slova. 

Josip Vajs u svojoj paleografiji (1932) podjelu po poglavljima napravio je 
ponešto drugačije. Čitavo razdoblje ,zrele glagoljice“ podijelio je u dva poglavlja: 
prvo nazivlje ,Spomenici XIII. i XIV. st.“ (147-151), te poglavlje ,Druga (mlađa) 
skupina, XV-XVI. st.“ (152-159). Upravo je dakle, prema Vajsu, najveći rez predviđen 
na prijelomu XIV. i XV. stoljeća. Vajsov opis, u odnosu na Jagićev, nije zapravo ni u 
čemu odmaknuo, tek je potvrdio vrijednost najočiglednijih, na neki način i 

najpovršnijih mjerila za prosudbu starine tekstova. Zanimljivo je da Vajs, iako je 
dobro poznavao same tekstove (pa i u nešto većem broju od Jagića), nije uvrstio 
brojne grafematičke kriterije, koji su zapravo jezikoslovna (fonološka/grafematika) 
dimenzija paleografskog istraživanja.! Tek je u jednom trenutku spomenuo pisanje 
jerova, osvrnuo se na pisanje slova ot, kao i Jagić naveo istu funkciju slova iže kao i. 
Ono što je Jagić zvao uglastošću Vajs zove ,oštrinom“. Umjesto spuštanja i dizanja 
slova Vajs radije spominje „visinu“; za razliku od Jagića Vajs probijanje redaka 
pojedinih slova (što bi bilo obilježje još uvijek žive minuskulizacije) ne spominje 
često kao paleografski relevantan podatak. Obojica govore o stisnutosti slova u 
kriteriju širine odnosno uskosti pisma (pri čemu je usko pisanje, dakako, mlađe i 
pripada XV. stoljeću). 

U drugoj polovici XX. st. najopsežniji prikaz paleografskih podataka ponudio 
je Vjekoslav Štefanić - u svojim Glagoljskim rukopisima Jugoslavenske akademije 
(1969) i u neobjavljenoj glagoljskoj paleografiji (sačuvanoj u strojopisu). U poglavlju 
o paleografskim kriterijima za cijeli korpus osvrtao se i na stanje u rukopisima XIV. i 
XV. st. (1969: 12-17). Kao jedan od kriterija za prepoznavanje starine nekog 
rukopisa Štefanić, između ostaloga, spominje i uporabu slova iže (sa ,suknjicom“ ili 
bez nje), za koju kaže da konačno, ali sporo i postupno, nestaje iz uporabe za 
glasovnu vrijednost u XIV. st., s time da ima sporadičnih primjera i u XV. st. - osobito 
na početku riječi. Za m-tvrđavu GY (nasljednicu starog granatog m 75) Štefanić 
kaže da se pojavljuje još u XIV. st. čak i izvan ligatura (npr. u Pašmanskom 
brevijaru). Slovo k u XIII. i početkom XIV. st. više nema ,privjesak“ (razdvojen donji 


dio slova), nego liči po svom oblom pregibu na minuskulno latiničko ,h“ (A), a 
sredinom XV. st. desno usmjerena svijena linija postiže kut i slovo se sve više otvara 


(4). U XIV. st. završava i proces poravnavanja spojnice između slovnih oka kod slova 
v id (i preklapanja s redačkim linijama, gornjom ili donjom), a nedostatak te 
poravnanosti Štefanić tumači ,dobrim indikatorom starine“. Slova i i s gube 
postupno trokutasti oblik u donjem elementu i on postaje gotovo pravokutnik. Kod 
slova s taj dio postaje gotovo posve četvrtast (@), i to već u XIII. st. (od Ljubljanskog 
homilijara). Slovo c sredinom XIV. st. postaje oštrog postamenta i s karakterističnim 
nagibom ČV), iako se inačice s tupom bazom još katkad provlače do kraja stoljeća; u 


XV. st. ponekad će i takvo šiljasto slovo c probiti donju liniju V). Još od spomenutog 
Ljubljanskog homilijara sve su češći primjeri ulomljavanja desnih slovnih linija 
odnosno oblikovanja koljena (usp. > £7, A > Æ). Takve blage i postupne promjene 
koje se razvijaju kroz drugu polovicu XIII. i XIV. st. Štefanić naziva „ravnom linijom 
razvitka hrvatskoglagoljskog ustava“, a kao glavnu tendenciju ističe „pravilnost i 
simetričnost oblika“, zaposjedanje donje linije.2 Pored ovih u osnovi morfoloških 


1 Grafematičke kriterije za starija razdobija prvi je, premda nedovoijno precizno, pobrcjio i razvrstao J. 
Hamm (1952) 

2 Štefanić tu ne vidi minuskulizacijske procese, već upravo čvrsto oblikovanje dvolinijskog ustrcja. 
,Zaposjedanje donje linije“ praćeno je njezinim sve češćim probijanjem, povećanjem pa zatim izbacivanje 
slabih dijelova, što je upravo odlika minuskulizacije. Kao kulminaciju takvog, kako piše - 

kriterija, navode se i ,popratni indikatori“ za datiranje rukopisa - naprimjer stupanj 
arhaičnosti interpunkcije (no, ne navode se konkretna mjerila), odnos širine i visine 
(u mlađim su tekstovima slova viša). Od relevantnih grafematičkih osobina treba 
istaknuti i pisanje đerva za glas /j/ bilo kojeg podrijetla, što se razvilo upravo u XIV. 
st. Isto tako, i slovo û (JP) nalazi se nerijetko da bi obilježilo „obično“ /u/, ponajviše 
kad ono stoji iza nekog palatalnog suglasnika. Ovdje se i pisanju poluglasa povećuje 
dužna pozornost. Štefanić upravo pisanje jerova (izvorno samo za poluglase) smatra 
vrlo važnim paleografskim pokazateljima: čak i kada se više poluglasi ne izgovaraju, 
upisuju se kažu ,nevjerojatnom ustrajnošću sve do kraja glagoljske pismenosti“ 
(1969: 14). Za razliku od tekstova nezahtjevnog sadržaja koji su pisani brzopisom, u 
liturgijskoj glagoljici pisanje jerova smatralo se normom, odražavalo odanost 
uglednom - crkvenoslavenskom jeziku. U tekstovima XIV-XV. st. ,pisari sve manje 
razumiju njihovu funkciju i u neprilici su gdje da ih metnu“. Razumiju da im se 
funkcija nekad bila poklapala s otvaranjem slogova, pa se tako u ovim mlađim 
stoljećima prepoznaje i namjera da se jerovima razbije susjedstvo suglasničkih 
grafema. Osim toga, objema varijantama jerova - štapiću i apostrofu - čvrsta je 
grafetička funkcija da označuju prejotiranost slijedećega vokala (npr. krav'ega) 
odnosno palatalnost prethodnih suglasnika (uglavnom /lj/, /nj/; zel'e, n'ega), te da 
stoje uz kratice kad one završavaju na suglasnik (be, isb). Štefanić osobito upozorava 
da je u tim dvama stoljećima razvijene glagoljice bilo već slučajeva da je zbrka 
rezultirala i pojavama da se etimološki glasovi /a/ bilježe štapićem (pbstirr, nbrodi). 
Stari znakovi za poluglase brzo su nestajali u hrvatskoj glagoljici, posljednji stadij 
njihova pravocrtnog razvoja proveo se u XIII. st, kada se lijeva omča (u 
međuvremenu postala kvadratićem) posve približila desnom pravokutniku (<H). U 
XIV. st. njihova se pojava već naziva ,zalutalošću“. Tada se već u njihovoj funkciji 
afirmirao znak štapić, a uz njega se i dalje nastavio upotrebljavati i apostrof.! 
Napominje Štefanić da još u XIV. st. štapić ima kraći oblik, tj. još se nije posve spustio 
na donju liniju, iako - kako sam kaže - ne treba tomu davati veliku pozornost, „jer u 
cijelom XIV stoljeću ima rukopisa s dugim štapićem kao što i u XV stoljeću ima 
kratkog štapića“ (1969: 15). Kako god bilo, spuštanje štapića do dna retka po 
genetičkom je kriteriju znak pomlađenosti. Zanimljivo je da se i u pisanju apostrofa 
(on ih zove ,jerokima“) mogu prepoznati promjene u vremenu: u XIII i početku XIV. 
st. krupniji su i često stoje ponad gornje linije, a kasnije postupno postaje sve manje 
upadna i uključuje se u redak, između slova. Sve više postaju slični obliku title. Nema 
opaska znači li funkcionalna diferencijacija oblikovnu, što bismo mogli očekivati s 
približavanjem novovjekovnim tendencijama pisanja. lako liturgijsku glagoljicu 
Štefanić, još uvijek na tragu Vajsovih tumačenja, naziva ,ustavnom“ i ne prepoznaje 
upravo obrnute - minuskulizacijske postupke, obraća pozornost prema sve većoj 


,ustavnog/dvolinijskog“ pisma, Štefanić navodi Novakov misal (1368). Nije jasno podrazumijeva li se da 
je naknadni razvoj retardacija ili pak manje-više vrtnja u mjestu. 

1 Nastojali smo pokazati da je štapić izveden iz apostrcfa (znaka za ispuštanje slova još u grčkom 
srednjovjekovnom pravopisanju), što se najboije vidi po tomu što se sve do kraja ovog razdobija ne piše 
punom visinom, do donje linije retka. Budući da su razlozi za opstanak jerova i daije postcjali (korektura i 
ušteda prostora), paralelno se pojavila „druga generacija apostrcfa“. (Žagar 2001) 

izduzenosti slova u visinu, naglašenim vertikalama, šiljastom oblikovanju slova (g, h, 
z, C, donekle i a, k), i to dovodi u vezu s pojavom glagoljskog kurziva za poslovne 
tekstove. Osobina mlađih tekstova jest i markiranje vertikalnih poteza takvih 
izduženih slova, osobito je to naglašeno kod slova r, kad čini drugi dio vertikalne 
ligature, kroz desno usmjerenu gornju liniju. Štefanić nije razvoj cijele hrvatske 
glagoljice tumačio, kao što mi činimo, u svjetlu dugotrajne i postupne 
minuskulizacije, on je dakle tek u XV. st uočio kako „liturgijsko pismo kreće u pravcu 
oslobađanja od dvolinijskog sistema“, dakle s pojavom knjiškoga i kancelarijskog 
kurziva. (1969: 15). Iako u svojim Glagoljskim rukopisima (1969) i pri opisu 
pojedinih liturgijskih rukopisa koji su pohranjeni u Arhivu HAZU Štefanić nudi 
izbrušene informacije vezane za detalje pisma, može se reći da je u uvodnom 
pregledu na koji smo se osvrnuli iscrpno iznio svoje viđenje paleografskih mijena u 
vremenskom odsječku koji nas ovom prilikom zanima. Sve u svemu, najbolji 
poznavatelj hrvatske glagoljske baštine druge polovice XX. st. Vjekoslav Štefanić 
bitno je obogatio kriterije za paleografski opis glagoljskih tekstova, tako i rukopisa 
ovih dvaju stoljeća na koje mi usmjerujemo pozornost. Za razliku od Jagića, nije se 
iscrpljivao u bilježenju slova koja su probijala dvolinijske granice retka, ali je 
prepoznao - doduše tek u XIV. i XV. st. brzopisnu pozadinu mnogih promjena u 
pismu. Više se koncentrirao na oblike i smještaj pojedinih slova, potvrdio je 
relevantnost izduživanja slova i sve manjeg razmaka među njima (zbijenosti), 
istaknuo je da se broj ligatura postupno povećava, da ih na početku XIV. st. već ima 
priličan broj, te da kroz to stoljeće čuvaju pravilnost odnosno očekivanost svoje 
tvorbe. Kasnije pak, dakle u XV. st., sve češće se vezuju po nepravilnom načelu, 
kombinirajući najrazličitije slovne dijelove (npr. ,iže“ 89, „ti“ U 8). Kao i njegovi 


prethodnici spominje „nova kra¢enja“ (npr. J, 9 A 3 za „est“, 


Urma] z 
EA ee za ,otb ),a i u paleografske kriterije uvrstio je i grafematičko stanje 
(postupno pojednostavljenje odnosa grafemskog i fonemskog ustroja) koje je dotad 
najbolje bio opisao J. Hamm (1952). 


Zaključak 


Unatoč tom znatnom napretku u sagledavanju razvoja glagoljice, pa tako i 
tekstova XIV. i XV. st., koji je počivao na velikom iskustvu iščitavanja glagoljskih 
tekstova i priređivanja njihova opisa za različite kataloge, i unatoč nastojanju da 
svoje iskustvo posreduje u citiranim tekstovima, kao i u tečajima glagoljske 
paleografije koje je Štefanić pri JAZU održavao pedesetih godina XX. st, sustavan 
pregled je izostao. Razlozi se možda nalaze i u sumnji da se nakon oblikovanja 
posebnog tipa glagoljskoga pisma u XIII. st., tzv. ,uglate hrvatske glagoljice“, koja se 
naziva i ,liturgijskom“ ili čak ,ustavnom“, uopće može postići strukturiran pregled 

tih osobina.! S tim je zasigurno i prepletena činjenica da je za svaki ambiciozniji opis 
potrebno uložiti golem trud u sagledavanje tekstova isključivo s toga stajališta. Iz 
današnjeg ugla motrenja povijesti paleografskih istraživanja vjerujemo da se razlog 
takvu zanemarivanju nalazio i u sumnji u opravdanost ulaganja velikog truda u tom 
smjeru, dok su mnoga druga, ponajviše tekstološka i jezikoslovna pitanja u 
hrvatskom glagoljskom korpusu, još bila otvorena. Da bi se mogle stvoriti sve 
pretpostavke za strukturiran odnos prema tekstovima XIV. i XV. st, vrlo je bitno da 
su prethodna razdoblja, pogotovo ona najstarija zasvjedočena, prikazana na 
optimalan način, s iscrpljenim mogućnostima koje suvremena filologija i paleografija 
nude. To dakako podrazumijeva i rekonstrukciju nastanka glagoljskoga pisma. S 
obzirom na to da je taj posao u međuvremenu obavljen i s obzirom na vlastito 
iskustvo u svim navedenim, fokusiranim stoljećima prethodnih, faza razvoja 
glagoljskoga pisma (Žagar 2001, 2007, 2013), pokušat ćemo znakovite osobine 
prepoznati u Ljubljanskim brevijarima, polazeći isprva od danas poznatih, a ovdje 
predočenih, kriterija, i to kroz odabrani binarni usporedbeni pristup. Te ćemo 
osobine kontekstualizirati u procese koji su započeli na hrvatskom prostoru još u XI. 
st., prije svega u minuskulizaciju, ali i u sve razine grafetičkog oblikovanja tekstova 
koja je pod izrazitim utjecajem procesa koji vladaju u kontaktnom - latiničkom 
pisanju. Osim navedenih osobina usmjerit ćemo pozornost i na ostale razine 
grafetičkog izraza koje su se pokazale kao relevantne i pri obradi starijega korpusa 
(narušavanje načela kontinuiranog pisanja, uporaba interpunkcije, velikih slova, 
načela spajanja riječi u ligature, načela kraćenja). Time ćemo zapravo krenuti 
obrnutim putem: od pojedinačnih opisa, oblikovanih komparativnim metodama i 
sagledavanim u prepoznanim i opisanim okvirima razvoja od XI. do XIII. st., približit 
ćemo se cjelovitoj slici glagoljskog pisma na vrhuncu svoje uporabe, što će se 1483. 
utjeloviti u glagoljski tisak i time zasnovati novu, tipografsku sudbinu glagoljskoga 
pisma koja će trajati u različitim intenzitetima do kraja XIX. st. 

Jadranka Grbić Jakopović, Povijesna, etnološka i folkloristička istraživanja 

QOVOTIM A ada aa la o a eed a a O trad E d ware DR ea dat dk 93 
Petar Radosavljević, Jezični dodiri hrvatskoga i bajaškoga rumunjskoga „s.s.s... 117 


Croata ca a doua limba si ca limba straina 

Lingvistică generală si literatură 

u hrvatskome jezi KU ona aa a nana 331 

